
JAMES COOK 


Călătoriile căpitanului Cook au avut loc în 
epoca de formare a imperiului colonial englez, 
fiind sprijinite de Amiralitatea britanică din 
dorința de cucerire de noi teritorii, precum și dtn 
interese comerciale. 

Cook nu poate fi considerat — aşa cum în- 
cearcă să-l prezinte unii autori burghezi — ca 
descoperitorul mărilor şi pămînturilor Oceanului 
Pacific. Inaintea lui, partea nordică a acestui ocean 
fusese explorată și cercetată ştiinţific de către 
navigatorii ruşi I. Evreinov, F. Lujin, V. Bering 
și alții, iar navigatorii spanioli, portughezi și 
olandezi descoperiseră aproape toate arhipelagurile 
Polineziei şi Melaneziei, Noua Zelandă și o parte 
a continentului australian. 

- Călătoriile lui Cook au adus însă, fără îndo- 
ială, o contribuție de seamă în ştiinţa geografiei, 
îmbogățind cu noi şi numeroase date cunoaşterea 
emisferei sudice. Traduse în numeroase limbi stră- 
„ine, jurnalele de bord ale navigatorului englez 
sini astăzi una din cele mai cunoscute cărţi de 
călătorie din lume. 

Ediţia de față prezintă călătoriile lui Cook 
în versiunea prescurtată publicată de colecția 
Everyman's Library şi întocmită pe baza jurnaleior 
de călătorie ale căpitanuiui Cook şi secundului 
său King. 

făcută cu nava Endeavouri 
de 370 de tone, cu un echipaj 
de 84 de oameni, întreprinsă 
mai ales în vederea observării 
trecerii planetei Venus peste 
discul soarelui precum şi în 
vederea explorării Pacificului 
de sud. 


În cele ce urmează vom povesti cu de-amănuntul și fără 
întrerupere trei dintre principalele călătorii ale iscusitului 
navigator James Cook. 

Acest om capabil și plin de omenie s-a născut la 27 
octombrie 1728 la Marton, în Cleveland, un sat situat la 
vreo șapte kilometri de Great Ayton, în comitatul York. 
Tatăl lui, care era un modest servitor de fermă, s-a căsătorit 
cu o femeie din aceeași stare socială. Amindoi erau cunos- 
cuţi în împrejurimi ca oameni cinstiţi, cumpătaţi, cu bune 
purtări și sirguincioși, calităţi care întotdeauna îmbracă în 
strălucire numele oamenilor simpli. 

Cînd navigatorul nostru era de vreo doi ani, tatăl său 
s-a mutat la Great Ayton și s-a tocmit ca supraveghetor la o 
mare fermă, cunoscută sub numele de Airyholm, care apar- 
ținea lui Thomas Scottowe, Esq. ? 

Și cum tatăl a rămas multă vreme în această slujbă, a 
urmat și feciorul aceeași îndeletnicire, în măsura în care îi 
îngăduia vîrsta-i fragedă. În primii ani ai copilăriei, educaţia 
lui pare să fi fost neglijată ; dar la treisprezece ani îl găsim 
învăţind sub îndrumarea unui oarecare Pullen, care preda 
la școala din Ayton. Acolo și-a însuşit primele noţiuni de 
aritmetică şi de contabilitate ; se spune că arăta o remar- 
cabilă ușurință în însușirea științei numerelor. 
! „Străduinţa'.—N.T. 

2 Esquire, — titlu onorific. — N.T. 

Pe la începutul anului 1745, cînd tinărul Cook avea 
șaptesprezece ani, tatăl lui îl băgă ucenic la William Sander- 
son, unde timp de patru ani trebuia să se inițieze în comerţul 
cu articole de băcănie și mărunţișuri, într-o localitate numită 
Staithes — un populat orășel de pescari, la vreo zece mile 
de Whithy. În timp ce se afla acolo, Cook dovedea — după 
părerea lui Sanderson — o maturitate de judecată şi o rapi- 
lui. Dar fiindcă simţea o puternică înclinare pentru viaţa 
marinărească — înclinare întărită de așezarea locului și de 
cei cu care, poate, legase prieteșug — în urma unei neiîn- 
țelegeri banale cu patronul, Cook izbuti să-şi desfacă anga- 
jamentul după un an și jumătate de aservire și se hotări să 
urmeze îndemnul inimii, 

În iulie 1746, s-a tocmit pe timp de trei ani ca ucenic la 
domnii Walker din Whitby, unde și-a îndeplinit slujba spre 
deplina mulțumire a patronilor. A făcut prima călătorie pe 
bordul corăbiei „Freelove“, o navă de circa 450 de tone, care 
era folosită mai ales pentru transportul de cărbuni de la 
Newcastle la Londra. 

În mai 1748 a fost chemat la sediu ca să ajute la armarea: 
și echiparea pentru mare a unei frumoase corăbii noi de 600 
de tone, numită Three brothers !. I s-a dat această însărci- 
nare cu scopul de a-l perfecționa în meserie și de a-l califica 
pentru un post mai bun, cînd va termina ucenicia. După ce 
a făcut două transporturi de cărbuni, corabia a fost trecută 
în serviciul statului și trimisă la Middleburgh ca să transporte: 
trupe la Dublin. După aceea, nava a luat pe bord un alt regi- 
ment, pe care l-a dus la Liverpool. De acolo vasul a purces la 
Deptford, unde a fost liberat în aprilie 1749. Pînă la sfîrşitul. 
sezonului, Cook a slujit pe bordul lui, în timp ce era folosit 
în negoţul cu Norvegia. 

Desfăcîndu-i-se în mod onorabil contractul, el se anga- 
jează imediat pe bordul unei corăbii folosite în comerţul 
baltic și, în următorii doi ani, făcu mai multe călătorii fără 
mare însemnătate. În 1752, vechiul său patron îl promovă ca 


1 „Trei fraţi”. — N.T. 


secund pe una din corăbiile sale, numită Friendschip |; în 
această calitate munci cu multă pricepere — spre mulţu- 
mirea armatorilor — deoarece se zice că i s-ar fi oferit postul 
de căpitan. El însă a refuzat, și aceasta a fost, într-adevăr, o 
imprejurare fericită pentru ţara lui. 

În primăvara anului 1755 au început ostilitățile dintre 
Marea Britanie şi Franţa; s-au emis mandate de înrolare 
forțată și Cook, a cărui corabie se afla atunci pe fluviul 
Tamisa, temîndu-se să nu fie mobilizat, s-a hotărît, în măsura 
posibilului, să se ascundă ; dar, mai tirziu, reflectind asupra 
greutăților acestui proiect, s-a hotărit să intre voluntar în 
marina regală, „avînd de gind — după cum s-a exprimat el 
însuși — să-şi încerce norocul pe această cale”. 

Potrivit acestui plan, a recurs la serviciile unui stabili- 
ment din Wapping și s-a angajat pe bordul unui vas de 
șaizeci de tunuri, Eagle?, comandat pe vremea aceea de 
căpitanul Hamer. În octombrie următor, cînd pe acest vas 
a fost numit căpitanul Hugh Palliser — mai tirziu Sir Hugh 
Palliser — sirguinţa lui Cook și atenţia cu care își îndepli- 
nea îndatoririle profesionale n-au rămas neobservate de acel 
comandant inteligent și tînărul nostru a găsit mai mult spri- 
jin decît ar fi putut spera în situaţia lui modestă. 

Ajungînd la urechile rudelor și prietenilor din ţară vești 
despre meritele lui Cook, cîţiva dintre aceștia se interesară cu 
căldură de soarta lui și procurară de la domnul Osbaldeston, 
membru al parlamentului pentru Scarborough, o scrisoare de 
recomandaţie către căpitan, prin care acesta era rugat să le 
arate în ce fel ar putea ei să sprijine promovarea lui Cook. 

Căpitanul Palliser recunoscîind pe deplin calităţile lui 
Cook, sugeră că i s-ar putea obţine un certificat de master 5, 
care l-ar pune într-o situaţie potrivită aptitudinilor lui și i-ar 
da putinţa să nu înșele așteptările celor ce l-au cinstit cu 
ocrotirea lor, 

Ca urmare, s-au făcut demersuri pentru un certificat de 
master, pe care l-a obţinut în mai 1759 pentru cuterul 


4 „Prietenia“. — N. T. 
2 „Vulturul“.—N.T. 
5 Căpitan de vas comercial. —N.T. 

Grampus |; dar numirea nu i s-a făcut, deoarece master-ul 
precedent s-a reîntors pe neașteptate. Totuși, peste citeva 
zile a fost numit master pe Garland? ; dar și aci avu parte de 
dezamăgire întrucit, la cercetare, se află că vasul plecase în 
cursă. În cele din urmă a fost numit pe Mercury, care tre- 
buia să plece spre America de nord sub comanda lui Sir 
Charles Saunders; acesta, împreună cu generalul Wolfe, 
era pe atunci angajat în memorabilul asediu al Quebecului. 
Necesităţile operaţiilor militare cereau să se facă sondaje 
pe riul Sfîntul Laurenţiu, chiar în faţa taberei franceze, la 
Montmorency și Beauport. Deoarece acţiunea aceasta era 
socotită de toată lumea ca primejdioasă și grea, căpitanul 
Palliser, cunoscind iscusinţa și îndrăzneala lui Cook, i-a 
încredinţat lui această misiune. Era greu de făcut sondaje 
în timpul nopţii, pentru a nu fi observat; totuși Cook a 
îndeplinit sarcina în chipul cel mai desăvirșit, spre deplina 
mulţumire a superiorilor săi. El și-a executat însărcinarea 
multe nopţi la rînd, nesupărat, dar în cele din urmă a fost 
descoperit de inamic. Mai multe pirogi cu indieni au fost tri- 
mise ca să-l înconjure; el n-a avut altceva de făcut decît 
să se îndrepte spre insula Orleans, unde a ajuns urmărit atit 
de aproape, încit abia reușise să sară de pe prova bărcii 
lui, că indienii se și urcară pe la pupă și o duseră îndărăt 
in triumf. | 
Sînt puţine temeiuri, poate chiar nici unul, să se 
creadă că înaintea acestei perioade, Cook ar fi avut cunoș- 
tinţe de topometrie ; dar mintea lui avea o asemenea vigoare, 
iar aptitudinea de a-și însuși cunoștințe era atit de dezvol- 
tată, încît repede stăpinea orice subiect asupra căruia se 
concentra. În ciuda împrejurărilor neprielnice în care lucrase, 
el a prezentat amiralului un plan atit de complet al albiei 
riului și al sondajelor întocmite, încît părea să fi fost execu- 
tat în condiţii normale de cel mai experimentat topograf. 
Navigatorul nostru mai îndeplini și o altă misiune nu 
mai puţin importantă, care contribui și ea la faima lui. Navi- 
gaţia pe rîul Sfintul Laurenţiu era anevoioasă și primej- 
dioasă — mai ales pentru englezi, care erau străini în acel 
ținut. De aceea amiralul, care avea o părere foarte bună 

2 Ghirlanda". —N.T. 


despre capacitatea lui Cook, îl însărcină să topografieze 
riul dincolo de Quebec, ceea ce acesta făcu cu sirguinţa și 
indemînarea de care dăduse dovadă și mai înainte. 

Harta rîului s-a publicat după ce a fost completată cu 
sondaje și directive de navigaţie ; precizia ei era atit de mare, 
încît întrecea toate celelalte ridicări topografice ale epocii. 

După cucerirea Canadei, la 2 septembrie 1759, Cook a 
fost numit master pe Northumberland, sub comanda lor- 
dului Colvill. Pe această corabie lordul petrecu iarna acelui 
an în calitate de comodor, la Halifax ; iar purtarea lui Cook 
în noua situaţie, îi aduse ca și altădată prietenia și prețuirea 
comandantului său. 

Simţind că de data aceasta era pe punctul de a fi înaintat, 
el arătă o lăudabilă dorinţă de a se califica în profesiunea 
lui, drept care își închină orele de răgaz studiului acelor 
ramuri ale științei care i-ar fi putut sluji mai tîrziu în viaţă. 
La Halifax citi el pentru prima oară Elementele lui Euclid 
și studie astronomia. Cărţile pe care avea posibilitatea să le 
capete erau într-adevăr puţine, dar sirguința și perseverenţa 
împlineau multe lipsuri, dîndu-i posibilitatea să facă progrese 
la care un om înzestrat cu mai puţin geniu n-ar fi putut 
ajunge chiar în împrejurări mult mai prielnice. 

La 1 aprilie 1760 el primi o însărcinare oficială și de 
atunci înaintă zi cu zi pe calea gloriei. În septembrie 1762 
luă parte la recucerirea insulei Terra Nova, după care flota 
engleză rămase cîtva timp la Placentia! cu scopul de a 
întări mijloacele de apărare ale acestui port. În această 
perioadă, Cook avu încă o dată prilejul să-și arate destoi- 
nicia și zelul în slujba patriei; el făcu ridicarea topografică 
a portului și a înălțimilor localităţii și, în acest fel, atrase 
atenţia căpitanului Graves, mai tirziu amiral, care pe-atunci 
era guvernator în Terra Nova. Intrînd în vorbă cu Cook, 
căpitanul Graves își dădu seama de inteligenţa și puterea 
lui de judecată și își formă o părere deosebit de bună despre 
aptitudinile sale în general, și despre priceperea sa nautică 
în special; ţinînd mai multă vreme legătura cu el, căpitanul 
deveni din ce în ce mai binevoitor faţă de tînărul navigator. 


1! Port și golf în Terra Nova.—N.T. 


Sar $ cpa” 


Înzestrat cu o minte ageră şi activă, îndemnat, poate, 
de succesul obţinut în lucrările sale din trecut și de nădejdea 
apropiatei înaintări, Cook desfășură mai departe o muncă 
neobosită pentru a se familiariza cu coasta nord-americană 
şi pentru a înlesni navigația de-a lungul ei ; iar stima pe care 
cu drept cuvint o avea căpitanul Graves pentru el, era împăr- . 
tășită cu dragă inimă de toţi ofiţerii sub care servise. 

Spre sfîrşitul anului 1762, Cook se reîntoarse în Anglia 
ca locotenent, iar la 21 decembrie se căsători, la Barking, în 
Essex, cu o fată ce purta numele de Batts, pe care o iubea cu 
duioșie și care avea tot dreptul la cea mai caldă afecţiune și 
stimă din partea lui. Se zice că James Cook ar fi fost nașul 
acestei fete și că și-ar fi arătat încă de atunci dorinţa de a o lua 
mai tirziu de nevastă. Dacă această poveste este adevărată, ea 
constituie un izbitor exemplu al tăriei sale de caracter și al 
trăiniciei dragostei lui. Totuşi, situația sa în viaţă, ca și 
înaltele și însemnatele slujbe care i-au fost încredințate, nu 
i-au îngăduit să se bucure fără întrerupere de fericirea matri- 
monială ; și, ca toţi ofiţerii de valoare, primele sale ginduri 
şi le îndrepta către profesiunea lui. 

În 1763, la sfîrşitul războiului, căpitanul Graves a fost 
trimis din nou guvernator în Terra Nova. Întrucît insula 
aceea avea mare însemnătate comercială și fusese obiectul 
disputei dintre Marea Britanie și Franţa, guvernatorul obținu, 
în urma unei stăruitoare solicitări, înfiinţarea unui serviciu 
pentru topografierea coastelor ei ; iar Cook a fost însărcinat 
să execute acest plan. De aceea porni împreună cu prietenul 
său guvernatorul și, după ce topografie micile insule 
St. Pierre și Miquelon, cedate Franţei prin tratat, se reîn- 
toarse în Anglia la sfîrșitul sezonului. 

La începutul anului următor, 1764, fu numit topograf al 
marinei pentru Terra Nova și Labrador și însoţi pe fostul său 
comandant, sir Hugh Palliser, care fusese numit guvernator 
al Labradorului și al Terra Novei. El putu astfel să continue 
topografierea coastelor ca și mai înainte. 

Glasul unanim al celor mai în măsură să judece îl soco- 
teau pe Cook extrem de bine calificat în această funcţie; 
iar hărţile pe care le-a publicat ulterior îndreptățeau cea mai 
deplină încredere în capacitatea sa. El a explorat și interio- 
rul insulei Terra Nova mult mai amănunţit decît se făcuse 

pină atunci. Intrind în inima ţării, a descoperit mai multe 
lacuri mari, a căror poziţie a determinat-o cu exactitate. 

Se pare că în acest serviciu a fost angajat pînă în 1767. 
Totuși în 1765 îl găsim cu sir William Burnaby în staţiunea 
din Jamaica. Acest ofițer, avind nevoie să trimită mesaje 
guvernatorului din Yucatan cu privire la tăietorii de bușteni 
din golful Honduras, îi încredință această misiune locote- 
nentului Cook ; acesta o execută cu multă pricepere iar ami- 
ralul fu cît se poate de mulțumit. O relatare a acestei călă- 
torii pe mare și pe uscat s-a publicat în 1769 sub titlul: 
Note dintr-o călătorie de la riul Balise, din golful Honduras, 
la Merida, capitala provinciei Yucatan, din Indiile Occiden- 
tale Spaniole, făcute de locotenentul Cook. 

Că navigatorul nostru ajunsese în acest timp la o desă- 
virșită măiestrie în astronomia practică, se vede dintr-o 
scurtă comunicare pe care a redactat-o și care a fost inse- 
rată în volumul al șaptelea din Philosophical Transactions ! 
sub titlul: O observație a unei eclipse solare pe insula Terra 
Nova, la 5 august 1766, longitudinea locului fiind determi- 
nată chiar cu ajutorul eclipsei. Observaţia a avut loc pe una 
din insulele Burgeo, aproape de capul Ray, la latitudinea de 
47 36' 19”, la extremitatea sud-vestică a Terra Novei. Lucra- 
rea lui Cook fiind comunicată lui Witchell, acesta o compară 
cu o observație a aceleiași eclipse făcută de profesorul 
Hornsby și din ambele calculă diferenţa de longitudine dintre 
locurile de observare, făcînd corecţia necesară pentru para- 
laxă și pentru forma sferoidal-alungită a pămîntului. Admi- 
terea comunicării lui Cook în Philosophical Transactions şi 
faptul că ea n-a trecut neobservată, denotă îndeajuns că 
era socotit ca un matematician capabil. 

În timpul domniei lui George III, spiritul de întreprindere 
ajunsese la cea mai mare dezvoltare și a fost îndrumat spre 
înfăptuirea celor mai înalte scopuri. De îndată ce restabilirea 
păcii a dat din nou putinţa dezvoltării cercetărilor științifice 
prin lărgirea limitelor descoperirilor, au fost puse la cale 
două expediţii, care au fost conduse de căpitanii Byron, 
Wallis şi Carteret ; iar înainte de întoarcerea celor doi din 


! Publicaţia oficială a Academiei Britanice de Ştiinţe. — N. T. 

urmă, a fost organizată o a treia expediţie, avind ca obiect 
principal dezvoltarea cunoștințelor astronomice. 

Deoarece cu mult înainte se calculase că în 1769, planeta 
Venus va trece peste discul soarelui — fenomen de mare 
importanţă astronomică și care mobilizase atenția oamenilor 
Ge știință — s-a stabilit că locul cel mai potrivit pentru obser- 
varea lui ar fi sau insulele Marchize, sau una din insulele 
cărora Tasman le dăduse diverse numiri ca Amsterdam, Rot- 
terdam și Middleburgh, dar care acum sînt mai cunoscute sub 
numele colectiv de Insulele Amiciţiei !. Fiind o chestiune de 
mare însemnătate pentru astronomie, Academia Britanică de 
Ştiinţe, cu lăudabilul zel pe care l-a arătat totdeauna pentru 
promovarea acestei științe, înaintase, la începutul anului pre- 
cedent, un memoriu în care se cerea, printre altele, să se 
echipeze pe socoteala guvernului un vas care să transporte 
oameni competenţi care, de la unul din locurile mai sus 
amintite, să observe trecerea planetei. 

Cererea fiind rezolvată cu promptitudine și amiralitatea 
primind ordin să pună la dispoziţie un vas în acest scop, 
Stephens, secretarul consiliului, informă Academia de Științe 
la 3 aprilie că totul se desfășoară în conformitate cu dorin- 
tele ei. 

La început, cu supravegherea expediției ide însărcinat 
Dalrymple ; era un eminent om de știință, membru al Acade- 
miei de Științe, care demult se distinsese în domeniul geo- 
grafiei Pacificului de sud. Deoarece avea și o bună pregătire 
marinărească, el insistă — pe drept cuvînt — ca înainte de a 
porni în călătorie să i se dea și brevetul de căpitan al vasului. 
Sir Edward Hawke — ulterior lord Hawke, din marina mili- 
tară, nu din cea civilă — care prezida atunci consiliul amira- 
lităţii, s-a Opus cu strășnicie ; iar cînd s-au făcut presiuni, a 
declarat că pentru nimic în lume nu va aproba un asemenea 
brevet. - 

Amîndouă părţile erau de neînduplecat; Zi et s-a 
găsit de cuviinţă să se caute o altă persoană pentru condu- 
cerea expediției. Ca urmare, la recomandarea lui Stephens, 
întărită și de referinţele lui Sir Hugh Palliser, care cunoștea 
prea bine meritele navigatorului și capacitatea lui de a se 


1 Cunoscute și sub numele de Arhipelagul Tonga.—N.T. 

achita de această însărcinare, lorzii din consiliu îl numiră în 
acest post deosebit de important pe locotenentul Cook care, 
la 25 mai 1768, a fost înaintat la gradul de căpitan al marinei 
regale. Trebuie să amintim Că el avea aproape patruzeci 
de ani. 

După aceea, sir Hugh Palliser a fost însărcinat să găseas- 
că un vas potrivit unei asemenea călătorii. După ce. împre- 
ună cu James Cook, a cărui judecată o preţuia mult, 
a examinat un mare număr de nave ancorate pe Tamisa, s-au 
hotărit în cele din urmă asupra corăbiei Endeavour, de 
370 de tone, care iniţial fusese construită ca navă de cărbuni. 

Între timp, căpitanul Willis se înapoiase din călătoria sa 
în jurul lumii și semnalase Academiej de Științe că locul 
cel mai potrivit pentru observarea fenomenului ar fi la 
Port Royal în insula Regelui George, actualmente numită 
Otaheite |; părerea sa a fost adoptată și observatorii au 
primit ordin să se îndrepte într-acolo. 

Charles Green, ajutorul doctorului Bradley, astronomul 
curții, a fost însărcinat să asiste pe căpitanul Cook la con- 
ducerea părţii astronomice a expediției. El era însoțit și 
de Joseph Banks, (mai tirziu Sir Joseph, președinte al 
Academiei de Științe). Acest. prieten al științei — posesor 
încă din tinereţe al unei uriașe averi, călăuzit de dorinţa de 
a o întrebuința în cele mai bune scopuri — a luat parte la 
această expediţie obositoare și primejdioasă, însufleţit de 
dorința de a se instrui și de a-și spori cunoștințele. El era 
însoţit de doi desenatori, un secretar și patru servitori. 

Doctorul Solander, un suedez priceput și învăţat, care 
fusese numit printre custozii bibliotecii de la British Museum 
și care, ca elev al lui Linné, era expert în materie de istorie 
naturală, se alătură și el expediției. Stăpînii de entuziasmul 
pe care îl insufla Linné discipolilor săi, el înfrunta primej- 
diile cu curaj, cînd urmărea vreun studiu preferat și — fiind 
un om de mare erudiție și capacitate — contribui în mare 
măsură ca expediţia la care avea să ia berte să strălucească 
și din-acest punct de vedere. 

Deşi principalul scop al acestei călătorii era oD leii 
trecerii planetei Venus, s-a considerat că ar fi bine ca ea 


1 Cunoscută sub numele de Tahiti. — N.T. 


să urmărească şi alte obiective. De aceea căpitanul Cook 
primi directive ca, după îndeplinirea misiunii principale, să 
meargă mai departe în vederea unor noi descoperiri în 
Pacificul de sud, regiune care începea să fie explorată cu un 
zel neobișnuit. 

Echipajul navei Endeavour era format din optzeci şi 
patru de persoane. Fusese aprovizionată pentru optsprezece 
luni ; avea zece tunuri mobile și douăsprezece semimobile 
și muniție din belșug; apoi mai fuseseră luate pe bord tot 
felul de mărfuri. Principalii ofiţeri erau următorii : 


NAVA ENDEAVOUR! 


James Cook, numit căpitan la 25 mai 1768. 
Zachary Hicks, locotenent. 
John Gore. 


Robert Molineux, master, decedat la 15 aprilia 1771; urmat de 
Richard Pickersgill. 


Charles Clerke, secund. 


John Gathray, șef de echipaj, decedat la 4 februaria 1771; urmat 
de Samuel Evans. 


Stephen Forward, tunar. 


John  Satterley, timplar, decedat la 12 februarie 1771; urmat 
de George Nowell. 


William B. Monkhouse, chirurg, decedat la 5 noiembrie 1770; 
urmat de William Perry. 
Richard Orton, secretar. 


La 30 iulie 1768, căpitanul Cook ridică pinzele la Deptford, 
iar la 13 august ancoră în strimtoarea Plymouth, de unde, 
după o ședere de cîteva zile, ieși în larg. 

După ce au părăsit canalul Miînecii, au zărit pentru prima 
dată uscat la 2 septembrie, cînd capurile Finisterre și Ortegal 
au apărut la orizont, în Spania. La 13 septembrie au ajuns 
la Madeira și au ancorat la Funchal. Acolo au pierdut din 
nefericire pe Weir, secundul master-ului, care, căzind peste 
bord în timp ce trăgea ancora, s-a înecat. 

Cu colinele ei acoperite de podgorii, această insulă apare 
din mare într-o frumoasă perspectivă. Natura a fost foarte 
mărinimoasă cu Madeira. Locuitorii nu sînt lipsiţi de pricepere, 
ci de sîrguință. Pămiîntul este atit de bogat și clima atît de 
variată, încît cu greu se găsește vreo plantă, fie dintre cele 


i Arhivele Amiralității, Whitehall. — N. A. 


PEȘTI ZBURĂTORI 


necesare, fie dintre cele ce reprezintă un lux în viaţă, care 
să nu poată fi cultivată. Ananasul şi manghierul! cresc 
aproape de la sine, iar pe dealuri se află o mare varietate de 
pomi roditori. Griul crește de asemenea foarte frumos și dă 
recolte îmbelșugate. 

Funchal este așezat în fundul unui golf, e construit 
fără plan, la întîmplare, are străzi înguste și prost pavate. 
Bisericile conțin un mare număr de podoabe, picturi și statui, 
în cea mai mare parte prost executate. 

La 19 septembrie ridicară pinzele din Madeira și la 23 
ajunseră în dreptul piscului Teneriffe. Acest munte are aproape 
4609 m înălțime. La 29 septembrie văzură Bona Vista, una 
din insulele Capului Verde. De la Teneriffe la Bona Vista 
întîlniră o mulţime de pești zburători, foarte frumoși, 
părțile lor laterale semănînd cu argintul lustruit. Banks prinse 
la 7 octombrie o așa-numită galeră ? și mai multe animale 
marine din ordinul moluștelor. 

La 25 octombrie traversară ecuatorul. La 29 octombrie, 
seara, observară și ei acel aspect luminos al mării de care 
vorbesc navigatorii: din mare ieșeau raze de lumină care 


! Mangifera, arbore tropical, înalt de peste 10 metri, mereu 
yerde. — N.T. 

* Sifonoforă răspîndită în aproape toate mările. Este o celenterată 
prevăzută cu o bășică mare cu aer care ține animalul la suprafața apei, 
<ind marea este calmă. Are o mulțime de tentacule, de 3—4 m lungime, 


care atirnă de bășică; e superb colorată dar urzicantă. — N. T. 

semănau cu fulgerele. Aruncînd o plasă, Banks și doctorul 
Solander au prins o specie de meduză care semăna cu o 
substanță metalică puternic încălzită, și care răspindea o 
lumină albicioasă. În același timp au mai prins vreo cîţiva 
crabi extrem de mici, dar care străluceau puternic !. 

Întrucît merindele erau pe sfirșite, luară hotărîrea să 
acosteze la Rio de Janeiro, unde au ajuns la 13 noiembrie. 

Cu o-barcă, Hicks, primul locotenent, a fost trimis înainte 
ca să înștiințeze pe guvernator că vor să intre în port ca 
să-și procure provizii proaspete și un pilot. Barca s-a întors 
fără locotenent; fusese reţinut pină la venirea pe țărm a 
* căpitanului. Puțin după aceea, o barcă de zece visle, plină 
cu soldaţi, dădu ocol vasului; nu avu loc nici o convorbire. 
Veni apoi altă barcă cu mai mulți ofiţeri ai viceregelui, care 
întrebară de unde vine Endeavour, ce are pe bord, ciîţi 
oameni, cîte tunuri și ce destinaţie are. La aceste întrebări 
și la multe altele li s-a răspuns fără echivoc; atunci ei s-au 
scuzat pentru reținerea locotenentului și pentru celelalte 
măsuri pe care le luaseră, arătind că procedaseră astfel doar 
fiindcă aşa era obiceiul. 

Căpitanul Cook cobori pe țărm la 14 noiembrie și obţinu 
aprobarea de a cumpăra ceea ce dorea, cu condiţia să se slu- 
jească de un agent localnic. Căpitanul, socotind că viceregele 
își închipuie că au venii pentru negoț, se strădui să-l con- 
vingă că greșește și-i aduse la cunoșiință că ei merg către 
sud ca să observe trecerea planetei Venus, subiect vrednic 
de interes pentru propășirea științei navigaţiei; dar vice- 
regele părea total ignorant în ceea ce privește acest fenomen. 

Viceregele poruncise ca pe țărm să fie admiși numai 
căpitanul și atiți mateloţi cîți erau necesari serviciului de 
pază ; ei au încercat, cu toate acestea, să coboare, dar au fost 
opriţi de barca de pază. Totuși, mai mulţi membri ai echi- 
pajului, fără știrea santinelei, se furișară către miezul nopţii 
pe fereastra cabinei, coboriră cu ajutorul unei fringhii într-o 
barcă, visliră spre partea neumblată a țărmului și pătrunseră 
inăuntrul ţării, deși nu atit de departe cît ar fi dorit ei. 
Cînd căpitanul Cook s-a plîns împotriva restricțiilor, singurul 
răspuns primit din partea viceregelui a fost că el acţiona în 


1 Este vorba de plancton, totalitatea acelor organisme microscopice 
care trăiesc în suspensie în mări și oceane. — N. T. 

conformitate cu dispoziţiile stăpînului său. Atunci se luă hotă- 
rîrea de a se prezenta viceregelui două memorii, unul scris de 
căpitan, iar celălalt de Banks; răspunsurile primite nu fură 
deloc mulțumitoare. Căpitanul, pentru a se răzbuna, găsi 
că este necesar să facă presiuni asupra viceregelui ; trimise 
la el cu o scrisoare pe locotenentul Hicks, căruia îi ordonă 
să nu îngăduie garda în barca sa. Ofiţerul bărcii de pază nu 
uză de forță, dar, întovărășind pe locotenent pe țărm, merse 
la vicerege și-i aduse la cunoștință cele întimplate, ceea ce 
făcu pe excelența sa să refuze să deschidă scrisoarea și să 
poruncească locotenentului să se înapoieze. Găsind că în 
lipsa lui, fusese pus de gardă în barcă un soldat, Hicks insistă 
ca acesta s-o părăsească. Atunci ofițerul viceregelui ridică 
echipajul bărcii și-l conduse, sub pază, la închisoare; iar 
locotenentul a fost trimis îndărăt pe vas, tot sub pază. Cînd 
Hicks aduse la cunoștință căpitanului cele întîmplate, acesta 
scrise viceregelui, cerînd eliberarea bărcii și a oamenilor 
săi, adăugiînd și memoriul pe care acesta refuzase să-i 
primească de la locotenent. 

Acest mesaj a fost trimis printr-un subofițer, iar vice- 
regele a făgăduit să răspundă. Între timp, o rafală bruscă 
de vint smulsese șalupa în care se găseau patru butoiașe cu 
rom ; ea plutea în voia valurilor împreună cu un mic schif 
al lui Banks care era remorcat de ea. Nenorocirea era cu atit 
mai mare cu cît cealaltă barcă se afla la țărm. S-a lansat 
îndată iola, dar aceasta nu se întoarse decit a doua zi dimi- 
neata, avînd pe bord echipajul șalupei. De la ei căpitanul 
Cook află că șalupa se umpluse cu apă, că au căutat s-o 
apropie cu o cange, dar au părăsit-o și că, la întoarcere, întil- 
nind un şir de stînci submarine, au fost siliți să abandoneze 
în derivă schiful lui Banks. În această împrejurare, căpitanul 
expedie o altă scrisoare viceregelui, punîndu-l la curent cu 
accidentul și exprimînd în același timp dorinţa ca o barcă 
a viceregelui să-l ajute să și-o găsească pe a sa ; scrisoarea era 
însoţită de o nouă cerere de eliberare a bărcii și a echipajului 
ei. Excelenţa sa satisfăcu în cele din urmă ambele cereri; 
Și în aceeași zi ei găsiră din fericire și șalupa și schitul. La 26 
noiembrie Banks înșelă cu îndeminare vigilenţa gărzii și 
cobori pe țărm. Evită însă orașul și petrecu ziua prin împre- 
jurimi, unde se găsea ceea ce-l interesa pe el. 


Expediția fiind asigurată cu apă și provizii, la 1 decem- 
brie luară pe bord un piloti; dar vîntul potrivnic îi împiedică 
să iasă din port. La 7 decembrie, după ce depășiră fortul, 
pilotul a fost concediat; în același timp îi părăsi și barca 
de pază. 

Orașul Rio de Janeiro este așezat pe malul apusean al 
unui rîu, în lungul căruia se întinde pe o distanţă de vreun 
kilometru. Terenul pe care se află este destul de neted. Unele 
străzi merg paralel de la nord la sud și sint întretăiate de 
altele în unghi drept. Strada principală are aproape treizeci 
de metri lăţime, pe cînd celelalte stăzi au de obicei numai 
șase ori nouă metri. Casele de pe strada principală au trei 
caturi ; în alte locuri sînt însă foarte diferite, deși au fost 
construite în același fel ca la Lisabona. Palatul viceregelui 
ocupă unghiul drept al unui mare scuar; palatul, monetăria, 
grajdurile, închisoarea etc. alcătuiesc un singur corp de 
clădire încăpătoare, care are două caturi și se ailă la douăzeci 
și șapte de metri de țărm. În mijlocul scuarului se află 
o fîntiînă alimentată printr-un apeduct, cu apă de la un izvor 
situat la o distanţă de cinci kilometri. De la această fîntină se 
aprovizionează cu apă și vasele din pori și locuitorii. La fiecare 
colț de stradă există un altar. Negrii sînt aproape singurele 
persoane folosite pentru vînzarea diferitelor mărfuri expuse 
în piaţă ; ei își petrec timpul liber iorcînd bumbac. 

Mica nobilime ţine trăsuri la care se înhamă catiri; 
doamnele însă folosesc lectici cu perdele pe ambele părţi; 
ele sint purtate de cîte doi negri. 

Spiţeriile servesc și de cafenele, unde se adună lumea 
ca să bea „capillaire“ ! şi să joace table. Cerșetorii, care există 
cu duiumul pe străzile celor mai multe orașe europene, lip- 
sesc aci cu desăvirșire. 

Clima din Rio de Janeiro, plăcută și sănătoasă, este 
lipsită de neajunsurile care se întîlnesc uneori în ţinuturile 
tropicale. Numai rareori aerul este prea înfierbîntat, căci 
briza marină începe totdeauna să sufle pe la zece dimineața 
și continuă pînă seara, cînd este urmată de obicei de un vînt 
dinspre uscat. 

Solul produce din belșug toate fructele tropicale : porto- 
cale, lămii, pepeni, manghieri și nuci de cocos. 


l! „Capillaire“ un soi de sirop din ferigă.—N.T. 

Minele, bogate se află la mare depărtare, în interiorul 
țării. Locul unde se găseau ele era ţinut în mare taină; ori- 
cine era găsit pe drumul care ducea la ele era spînzurat de 
ce! mai apropiat copac, dacă nu putea să justifice suficient 
pricina care-l adusese pe acolo. În fiecare an se importau 
aproape patruzeci de mii de negri ca să sape în aceste mine; 
ele sînt atit de dăunătoare sănătăţii și provoacă o mortalitate 
atit de mare printre nenorociţii care lucrează în ele, încît 
în anul 1766 încă douăzeci de mii de inși au fost transferați 
din orașul Rio că să înlocuiască pe cei dispăruţi. Cine poate 
citi acestea fără să nu se emoţioneze |! 

Portul prezintă siguranţă, este comod și poate fi observat 
ușor datorită unei coline caracteristice în formă de con! 
așezată în punctul vestic al golfului. 

Joi 8 decembrie 1768, după ce își procuraseră toate 
lucrurile de care aveau nevoie, navigatorii noștri lăsară în 
urmă orașul Rio. De atunci nu li s-a mai întîmplat nimic deo- 
sebit pînă la 22 ale lunii, cînd fură înconjurați de o mulţime 
de marsuini ? dintr-o ' specie ciudată, care măsurau vreo 
cinci metri în lungime și aveau culoarea cenușie. 

La data de 23 decembrie observară o eclipsă de lună, 
și pe la ora șapte dimineaţa, dintr-un norișor alb care apăru 
dinspre apus, ţișniră mai multe limbi de foc care se prelungiră 
spre apus; la vreo două minute după aceea auziră lămurit, 
una după alta, două explozii puternice, ca de tun; curînd 
după aceea dispăru şi norișorul. 

La 4 ianuarie 1769 văzură ceva care părea să fie pămînt; 
crezură greșit că era insula lui Pepys; dar, navigînd într- 
acolo, își dădură seama că era ceea ce marinarii numesc un 
banc de ceaţă. La 14 ianuarie intrară în strimtoarea La Maire, 
dar mareea fiind împotriva lor, fură împinși afară cu vio- 
lenţă ; valurile erau atît de înalte încît bompresul* navei 
era adeseori acoperit de apă; în cele din urmă izbutiră totuşi 
să ancoreze la intrarea unui mic golf, pe care căpitanul Cook 
îl numi golful Sf. Vincențiu. 


! Denumirea acestei coline e cunoscută de toți călătorii: Peð de. 
azucar — căpăţina de zahăr. — N.T. 

2 Mamifer cetaceu cin ordinul Delphinidaelor. — N. T. 

3 Catargul din provă, aşezat aproape orizontal. —N.T. 


pt y, mot 


Planteie, care aici cresc pe teren stîncos, sint excesiv de 
mari: ele ajung deasupra apei de la adîncimea de treispre- 
zece-paisprezece metri ; frunzele au peste un metru lungime 
și tulpinile, deși nu au mai mult de patru centimetri în cir- 
cumferinţă, sînt lungi de peste treizeci de metri. Ducîndu-se 
pe țărm pentru cîteva ore, Banks și doctorul Solander s-au 
întors cu mai mult de o sută de plante și flori diferite, necu- 
noscute pînă atunci botaniștilor europeni. 

Duminică 15 ianuarie au ancorat deasupra unor stînci de 
corali, aflate la douăzeci de metri sub ei, în fața unui mic 
golf, la vreo milă ! distanţă de țărm ; doi indigeni coboriră pe 
plajă în nădejdea că marinarii vor debarca; dar, cum locul 
oferea prea puţin adăpost, căpitanul întinse din nou pînzele 
iar indigenii se retraseră. 

Pe la orele două ancorară în golful Bunului Succes și 
căpitanul Cook, însoţit de Banks şi de doctorul Solander, 
cobori pe țărm ca să caute apă proaspătă și să stea de vorbă 
cu indigenii. Înaintaseră vreo sută de metri cînd doi dintre 
indigenii care se apropiaseră și se așezaseră jos, se sculară 
deodată și la venirea lui Banks și a doctorului aruncară un 
mic baston (bumerang) pe care-l ținuseră pînă atunci în 
miini, în așa fel încît băţul zbură îndepărtindu-se atit de ei 
cit şi de străini, vrind să arate prin aceasta că vor pace. 
Apoi se întoarseră sprinteni la tovarășii lor care rămăseseră 
la o oarecare distanţă îndărăt și făcură semn străinilor să 
înainteze, ceea ce aceștia făcură fără să se codească. Îi primiră 
cu muliă prietenie, deși toţi se simțeau stingheriţi. Politeţea a 
fost întoarsă prin distribuirea de mărgele și panglici, de care 
indigenii se bucurară mult. 

Încrederea reciprocă fiind stabilită, s-au apropiat și cei- 
lalți englezi și a urmat o conversaţie generală de o manieră 
neobișnuită. Apoi trei indigeni se duseră cu căpitanul și cu 
prietenii săi pe vas, unde fură îmbrăcaţi și ospătaţi. Ei refu- 
zară să bea rom sau brandy, după ce le gustară, arătind 
prin semne că îi arde pe git. Erau de statură mijlocie, cu feţe 
largi și plate, irunţi joase, obraji proeminenţi, nasuri turtiie, 
nări largi, ochi mici și negri, guri mari, dinţi mărunți și nedi- 
ferenţiaţi, păr negru, drept, care le cădea peste urechi și 
peste fruntea minjită de obicei cu vopsea castanie și roșie; 


! O milă marină are 1865 m.— N.T. 

Ca toţi indigenii din America, 
erau spini. Ca îmbrăcăminte 
purtau piei de guanaco ! și de 
focă petrecute peste umeri. 
Femeile aveau un mic cordon 
legat de fiecare gleznă și cîte 
o bucată de piele în jurul mij- 
locului. 

Banks, doctorul Solander, 
Buchan şi încă vreo cîţiva, 
însoţiţi de slujitori, au pătruns 
destul de adînc înăuntrul ţării, 
unde au avut de luptat cu 
terenul mlăștinos și au înfrun- 
tat rafale reci de vint și de 
zăpadă. După multă osteneală, 
au ajuns pe o înălțime mare, 
unde au găsit o mulţime de 
plante ; așa încît au socotit că 
nu s-au obosit degeaba și au 
plecat cu sentimentul că obo- 
seala le-a fost răsplătită. 

Se făcuse aproape opt 
seara şi doctorul Solander, 
care ştia din experienţă că 
frigul excesiv, cînd este înso- 
tit de oboseală, provoacă o 
somnolenţă căreia greu i te 
poţi împotrivi, își îndemna 
prietenii să nu se oprească 
din mers oricît de greu le-ar fi. 
„Cine se așază jos, adoarme; 
și cine adoarme nu se mai 
trezește”, zicea el mereu. Toţi 
păreau hotăriţi să reziste ; dar 
dintr-o dată frigul deveni atit 
de intens, că amenința să DIVERSE TIPURI DE BUMERANGURI 


! Arechenia guanaco sau Lama huanachus — patruped asemănător 
<u lama. — N.T. 

aibă cele mai îngrozitoare urmări. Este de remarcat că 
tocmai doctorul Solander — care își prevenise tovarășii 
cu atita energie și îi alarmase — a fost primul care a cerut 
să fie lăsat să se odihnească. În ciuda celor mai stăruitoare 
îndemnuri ale prietenilor săi, el se culcă în zăpadă și numai 
cu mare greutate îl ţinură treaz. De asemenea, unul dintre 
servitorii negri se simțea obosit și slăbit, fiind gata să urmeze 
exemplul doctorului. Atunci Buchan primi însărcinarea să 
plece cu un grup şi să facă foc la primul loc potrivit pe care 
l-ar întîlni. Banks și alţi patru inși rtămaseră cu doctorul si cu 
negrul Richmond ; aceștia numai cu cea mai mare străduinţă au 
putut fi convinși să pornească la drum ; dar după ce merseră 
încă vreo ciţiva kilometri, cei doi nu mai putură înainta. Cînd 
i-au spus negrului că dacă rămîne acolo are să moară îngheţat, 
el a răspuns că era așa de istovit încît moartea i-ar fi o alinare. 
La. rîndul său doctorul Solander declară că nu se împotrivește 
să continue drumul, însă vrea să doarmă mai întîi puţin. 

Luînd această hotărîre, amindoi se așezară jos, se reze- 
mară de tufe și în scurt timp căzură într-un somn adînc. 
Sosi știrea că grupul care plecase înainte a aprins un foc la 
o distanță de vreo jumătate de kilometru. Atunci Banks îl trezi 
pe doctor, care aproape nu-și mai putea mișca picioarele, deşi 
se aşezase abia de cîteva minute; el consimţi totuși să 
meargă mai deparie. Deși se străduiră din răsputeri să-l încu- 
rajeze și pe negru, acesta rămase nemișcat, iar ei se văzură 
siliți să-l lase în grija unui alt servitor negru și a unui 
marinar, care păreau mai puţin sensibili la frig; dar și aceștia 
urmau să fie înlocuiți de îndată ce alţi doi s-ar fi încăizit 
destul ca să poată veni în locul lor. Cu multă greutate ajunse 
doctorul lîngă foc. Cei care plecaseră să-i înlocuiască pe 
tovarășii lui Richmond se întoarseră după vreo jumătate de 
oră fără să-i fi putut găsi. Începu să cadă o ninsoare care 
tinu fără întrerupere vreo două ore; nu prea mai erau spe- 
ranțe să-i.mai vadă cineva în viaţă pe cei trei absenţi. Dar pe 
la orele douăsprezece se auziră la oarecare distanţă strigăte 
puternice, care prilejuiră o nespusă mulţumire tuturor celor de 
faţă. Banks și alţi patru merseră în întîmpinarea marinarului, 
care abia se mai putea tiri; îl puseră imediat lîngă foc, iar 
ei porniră să-i caute pe ceilalți doi. Îl găsiră pe Richmond în 
picioare dar incapabil să se miște; celălalt negru zăcea în 


nesimţire la pămînt. Toate străduințele de a-i aduce la foc 
rămaseră zadarnice și nici nu putură să aprindă alt foc acolo, 
din cauza zăpezii care cădea mereu. Nu exista nici o alter- 
nativă ; trebuiră să-i lase pe cei doi nenorociţi de negri în 
voia soartei, după ce îi acoperiră bine cu ramuri de copaci. 

Cei care încercaseră să aducă pe negri lingă foc au stat 
în ger aproape o oră și jumătate; unii dintre ei începură să 
aibă aceleași tulburări ca și cei pe care voiau să-i salveze. 
Ajunseră totuși în cele din urmă la foc, unde petrecură 
noaptea destul de greu. De pe corabie plecase un grup de 
doisprezece inși, dintre care acum doi erau socotiți pierduţi : 
nu se știa dacă al treilea va fi în stare să se înapoieze pe 
bord ; iar Buchan, al patrulea, care tocmai își revenise din 
criză, părea din nou ameninţat de ea. Se rătăciseră și erau 
atit de departe de corabie, încît trebuiau să meargă cale de o 
zi pînă la ea; nu mai aveau provizii suficiente nici măcar 
pentru o singură masă. 

La 17 ianuarie, în zorii zilei, nu se vedea nimic altceva 
în jur decît zăpadă ; iar rafalele de vint erau atît de violente 
şi dese, încît mersul devenea imposibil ; aveau deci toate 
motivele să se teamă că vor pieri de frig și de foame. Porniră 
totuşi către corabie şi ajunseră la ea, spre marea lor uimire 
si mulțumire, în vreo trei ore?. 


t? Poate că cei doi sărmani tovarăşi de pe corăbiile lui Franklin, 
găsiți de expediția MacClintock sub o grămadă de veşminte, într-o barcă 
pe insula Regele William, au fost părăsiţi acolo (cu puștile încărcate 
şi cocoașele ridicate) în împrejurări oarecum asemănătoare. Nu e de loc 
cu neputinţă. —N. A. 

? În repetate rînduri, grupuri de oameni din recentele expediiii 
care căutau pe Franklin în mările arctice, s-au aflat în situaţii asemănă- 
toare, dar din fericire n-a murit nici unul. Chiar Sir R. MacClure a fost 
în mare primejdie cînd verifica dacă apele Oceanului Pacific se unesc 
cu ale Atlanticului în sirimtoarea Parrow. Aceasia s-a întimplat într-o 
călătorie cu sania, cînd „mai la tot pasul unul din grupul lor aluneca în: 
vreo crăpătură adîncă sau se lovea de o movilă imensă, după care, 
complet istovit, se așeza jos, gata să cadă într-un somn din care nu s-ar 
mai fi trezit în această lume. Dar căpitanul MacClure își dădea seama 
de pericol și voceă lui îi trezea și îi încuraja”. (din povestirea căpitanului 
Sherard Osborn despre călătoria lui MacClure.) 

Cu alt prilej, un om, numit Whitefield, a fost considerat pierdut căci, 
rătăcindu-se de corabie, îl găsiră mai tirziu „țeapăn ca un cadavru. 

La fel și doctorul MacCormick a scăpat ca prin urechile acului; a petre- 
cut o zi şi onoaptefără hrană și fără alt adăpost, în afară de ceea ce-i oferea 
ninsoarea, la vreo şapte mile de corabia sa, în ceaţă deasă și viscol. —N. A. 


LOCUITORI ȘI COLIBĂ 
DIN ŢARA DE FOC 


La 20 ianuarie, Banks și doctorul Solander au făcut o 
nouă excursie înăuntrul țării. După ce au mers cîtva timp, 
au ajuns într-un sat care se compunea din vreo douăsprezece 
colibe mizerabile, construite fără gust și fără orice regulă, în 
formă de căpăţină de zahăr, cu o deschizătură care slujea atît 
de horn cît și de ușă. Banks observă cîteva articole europene, 
din care fapt trase concluzia că indigenii călătoreau uneori 
înspre nord, căci de mai mulţi ani nici o corabie nu se mai 
oprise prin aceste părţi ale Ţării de Foc. 

Judecîndu-i după înfățișare, oamenii aceștia păreau a fi 
pe cea mai joasă treaptă a societăţii; singura lor hrană o 
formau“ scoicile; erau lipsiţi de orice înlesnire a vieţii 
care ar fi rezultat din cel mai rudimentar meșteșug. 
Totuși păreau mulțumiți; atît de puţin contribuie luxul și 
rafinamentul la realizarea fericirii ! 


l Parker Snow, în interesanta sa povestire „O croazieră de doi 
ani în Țara de Foc“ etc., descrie pe indigenii de acolo ca fiind „cu 
desăvirşire goi, sălbatici ca înfățișare, ciufuliţi, cu suliţi lungi în mîini” 
— „într-adevăr asemenea unor draci împielițaţi”. — N. A. 

Toţi autorii care au descris insula Ţara de Foc au arătat 
că este acoperită cu zăpadă și lipsită de păduri. În această 
privință ei se înșeală totuși evident și eroarea lor trebuie 
să fi fost prilejuită de faptul că au vizitat-o iarna, cînd fără 
îndoială era acoperită de zăpadă. Echipajul de pe Endeavour 
a observat încă de la o mare distanţă că pe insulă se aflau 
copaci, iar cînd s-au apropiat mai mult, au găsit coasta mării 
și poalele dealurilor înveșmîntate în verdeață. Culmile dealu- 
rilor erau pleșuve, dar văile erau bogate în vegetaţie și nu 
părea exclus ca la poalele fiecărei coline să șopoiească un 
piriiaș; apa, de nuanţă roșiatică, nu avea gust rău și s-a 
dovedit a fi una dintre cele mai bune pe care le-au întîlnit 
in tot cursul călătoriei. 

Joi 20 ianuarie, căpitanul Cook ridică ancora; vremea 
fiind calmă, Banks împușcă dintr-o mică barcă vreo cîțiva 
pufini ! și albatroși ; cei din urmă se dovediră buni de mîncat. 

Deși se spunea că dublarea ? capului Horn este mai pri- 
mejdioasă decit trecerea prin strimtoarea Magellan, care are 
ape mai liniștite, Endeavour dublă capul cu acest prilej tot 
atit de lesne de parcă ar fi fost North Foreland de pe coasta 
ținutului Kent ; cerul era senin, vîntul moderat, vremea plă- 
cută; aflindu-se în apropierea țărmului, puteau vedea lim- 
pede coasta din faţa lor. 

Marţi 4 aprilie *, pe la ora zece, Peter Briscoe, slujitor 
al lui Banks, descoperi pămînt către miazăzi, la o depărtare 
de vreo trei-patru mile. Căpitanul Cook viră îndată într- 
acolo și dădu peste o insulă de formă ovală, cu un lac 
în mijloc, care ocupa cea mai mare parte a eit. Fîşia de 
pămînt ce înconjura lacul se arăta în multe locuri joasă 
și îngustă, îndeosebi înspre miazăzi, unde plaja era alcătuită 
din recife ; trei stînci din partea de miazănoapte aveau aceeași 
înfățișare. Căpitanul Cook se apropie pînă la o milă de partea 


! Palmipedă din familia Procelariidae-lor, cu ciocul coroiat, care 
trăiește mai ales în mările reci. —N. T. 

2 Ocolirea unui cap ori a unei configurații a coastei. — N. T. 

3 De la 20 ianuarie, de cînd au dublat capul Horn și pînă la 4 
aprilie, au străbătut toată distanţa dintre Ţara Focului și insulele Socie- 
tăţii, în apropierea cărora se aflau acum. — N.T. 

t Este vorba de un atol.—N.T. 

RELIEF DIN INSULA OTAHEITE 


nordică, dar deși aruncă o sondă la patru sute de metri, nu 
dădu de fund și nu găsi un loc de ancorat. 

Pe țărm se zăreau mai mulţi indigeni; păreau înalţi, cu 
capete deosebit de mari, probabil datorită și podoabelor capi- 
lare ; părul lor era negru, iar culoarea feței arămie. Ciţiva, 
care stăteau în dreptul corăbiei, ţineau în miini lănci sau 
prăjini de două ori mai lungi decît ei. 

După-amiază, căpitanul Cook zări iarăși pămînt înspre 
nord-vest. Ajunse acolo la apusul soarelui și văzu o insulă 
joasă de formă circulară, acoperită de pădure; avea aproxi- 
mativ o milă în circumferință. Deși Endeavour se apropiase 
pînă la o jumătate de milă de țărm, nu se vedeau locuitori, 
nici cocotieri; totuși uscatul părea acoperit de un verde de 
mai multe nuanţe. Ofițerii de pe bord numiră această insulă 
Thrumb Cap. 

În ziua de 10 aprilie, în timp ce căutau insula către care 
porniseră, zăriră în faţa lor pămînt. În dimineaţa următoare 
văzură că este foarte înalt și muntos; își dădură seama că 
este insula pe care căpitanul Wallis o numise Regele George HI, 
dar căreia băștinașii îi spun Otaheite. Lipsa de vînt împiedică 
nava Endeavour să se apropie ; dar în dimineaţa zilei de 12 
începu să sufle briza și mai multe pirogi se îndreptară spre 
corabie. Fiecare barcă era împodobită cu ramuri de banani 
tineri și de alți arbori ca semn de pace și prietenie ; ele au fost 
urcate pe bordul vasuiui de către indigenii dintr-o pirogă; 
ei făceau semne foarte grăitoare care voiau să spună că 
doreau ca aceste simboluri ale păcii să fie așezate cît mai la 

vedere pe corabie; așadar ele au fost înfipte în greement!, 
spre multumirea indigenilor. În pirogi erau nuci de cocos, 
banane, fructe de pîine 7, mere şi smochine ; membrilor echipa- 
juiui le plăceau astfel de lucruri, așa că au fost îndată 
cumpărate. 

În dimineaţa zilei de 13 aprilie, Endeavour intră în Port 
Royal, portul de pe insula Otaheite, și ancoră la o jumătate 
de milă de țărm. Un mare număr de băștinași sosiră îndată 
în bărcile lor şi schimbară mărfuri pe mărgele și alte 
podoabe ieftine. 

Un om mai virsinic, numit Ouhau, pe care ofiterul Gore 
şi alții care vizitaseră această insulă cu căpitanul Wallis îl 
cunoşteau, veni pe bord ; deoarece era considerat ca om folo- 
sitor, căpitanul Cook se strădui să-i răspundă la toate între- 
bările. Apoi Cook stabili mai multe reguli necesare pentru 
bunul mers al schimbului comercial cu băștinașii şi porunci câ 
ele să fie respectate cu stricteţe. 

După ce corabia a fost ancorată așa cum se cuvenea, 
căpitanul cobori pe țărm cu Banks și cu doctorul Solander, 
însoţiţi de un grup de oameni înarmaţi și de prietenul lor, 
bătrinul indigen. Cele citeva sute de indigeni care îi întim- 
pinară pe țărm erau cuprinși de o frică atît de grozavă, încît 
primul care veni aproape se tira în patru labe. Le oferi și 
el ramuri de copac, obișnuitul simbol al păcii, care au fost 
primite de grupul englez cu demonstraţii de mulţumire şi 
prietenie. 

Condușşi de bătrînul băștinaş şi de compatrioţii săi, se 
duseră la locul de unde se aprovizionase cu apă echipajul 
navei Dolphin’. Aici, pe teren curat, căpeteniile indigenilor 
aruncară ramurile lor și căpitanul le urmă pilda, după ce-i 
încolonă pe marinari care, detilind în ordine, lăsară să cadă 
crengile lor peste ale indigenilor. Cînd ajunseră la locul de 
alimentare cu apă, indigenii îi înștiințară că le dau voie 
să ocupe acel teren, dar englezilor nu li se păru potrivit cu 
scopul lor. În cursul acestei plimbări și după un ocol prin 
pădure, indigenii pierdură din sfială și deveniră mai familiari. 


! Printre catarguri. — N. T. 
2 Fructul arborelui de piine — Artocarpus incisa. — N. T. 
s „Delfinul“, nava căpitanului Wallis. — N. T. 

Întregul circuit a fost de aproape șapte kilometri ; au tre- 
cut prin păduri de cocotieri și de arbori de pîine ; pe sub copaci 
se ailau locuinţele indigenilor — niște adăposturi fără pereţi, 
avind doar acoperiș. Fructul arborelui de piine este cam de 
mărimea unui cartof și ca înfățișare nu se deosebește mult 
de pepenele cantalup. Are întruciiva consistenţa pîinii proas- 
pete ; trebuie fript înainte de a fi mîncat. 

A doua zi dimineaţa, Înainte ca englezii să fi părăsit 
vasul, au sosit mai multe pirogi pline cu oameni a căror 
îmbrăcăminte dovedea că făceau parte dintr-o pătură sociala 
înstărită ; doi dintre aceștia se urcară pe bord şi fiecare 
își alese un prieten: unul pe Banks, iar celălalt pe căpitanul 
Cook. Ceremonia consta în dezbrăcarea unora dintre veșminte 
și dăruirea lor prietenilor aleși. Politeţea le-a fost întoarsă, 
oferindu-li-se citeva podoabe. Apoi făcură semne că doreau 
să fie însoţiţi la reședința lor; și căpitanul, ţinind să afle 
un port mai potrivit și să cunoască mai multe despre acești 
oameni, acceptă îndată. 

În consecinţă căpitanul Cook, Banks, doctorul Solander, 
indigenii și alţi prieteni se urcară în două bărci. La vreo 
trei mile depărtare acostară și întilniră mai multe sute de 
băștinași, care-i călăuziră la o casă mare. Intrind, văzură 
un om de vîrstă mijlocie, numit Tutaha, care după ce oaspeţii 
luară loc, porunci să se aducă un cocoș și o găină și le dărui 
lui Banks și căpitanului, împreună cu o bucată de piînză 
pariumată. La această politețe răspunse și Banks cu un dar. 
Apoi fură conduși cu multă ospitalitate la mai multe case 
mari, construite ca cele ce-au fost descrise mai înainte; 
femeile, departe de a-i evita, îi îmbiau, ba chiar îi sileau să 
se așeze. Apoi, în timp ce se plimbau pe țărm, se întilniră 
cu un alt șef numit Tubora lumaida, care era întovărășşit de 
un mare număr de indigeni; încheiară și cu el un tratat de 
pace asemănător cu cel descris mai sus. Tubora Tumaida le 
spuse prin semne că, dacă vor să măniînce, el ar avea hrană 
pentru ei ; în consecinţă se ospătară zdravăn cu fructe de piine, 
banane și pește. | 

În cursul acestei vizite, doctorul Solander se plinse căpe- 
teniei că îi lipsește un binoclu. Șeful păru foarte mihnit de 
această întîmplare și-i dădu să înțeleagă, cu aparenţa unei 
mari sincerităţi, că se va strădui cît va putea să i-l găsească; 

iar dacă acest lucru nu va fi cu putinţă, el îl va despăgubi: 
dîndu-i atita pinză nouă cît să acopere valoarea binoclului. 
Banks, ca să-i intimideze puţin, sări în sus și izbi cu patul 
puștii de pămînt, speriind atit de mult pe indigeni, încît o 
zbughiră toţi din casă, afară de căpetenie și cîţiva inși din 
pătura înstărită. După puţin timp a fost adusă cutia și, 
curind după aceea, chiar binoclul. După sfîrşitul amical al 
acestui incident, navigatorii s-au întors la corabie pe la 
orele șase seara. 7 


Sîmbătă 15 aprilie, căpitanul, asistat de Banks şi de alţi 
oameni din echipaj, cobori pe țărm ca să stabilească un loc 
potrivit pentru înjghebarea unui mic fort de apărare necesar 
perioadei cît vor rămine în insulă; și în timp ce marcau 
terenul, un mare număr de băștinași îi priveau curioși, dar 
în modul cel mai pașnic și mai prietenos. 

Banks și alţii, întovărășşiți de mai mulţi indigeni, au 
plecat apoi să vîneze în pădure, după ce cîțiva marinari și un 
subofițer au fost însărcinaţi cu paza cortului. N-au ajuns 
însă prea departe, că au și fost alarmaţi de două focuri de 
armă descărcate de garda cortului. Întorcîndu-se, constatară 
că un indigen găsise prilejul să înhaţe una din puștile santi- 
nelelor ; la care tînărul subofițer ce comanda, neprevăzător, 
a ordonat soldaţilor să tragă și aceștia au tras de îndată în 
grosul indigenilor care fugeau, rănind mai mulţi dintre 
ei; dar, deoarece vinovatul nu căzuse, ei îl urmăriră și-l 
împușcară. 

Cînd a auzit ce s-a întîmplat, Banks s-a arătat foarte 
nemulțumit și s-a străduit din răsputeri să aplaneze conflictul ; 
prin mijlocirea unui bătrin, convinse pe mulţi dintre indigeni 
să se înapoieze, aducînd frunze de banan, obișnuitul lor semn 
de pace; lovind pieptul cu mîinile, ei strigau „tyau“, adică 
prietenie. 

A doua zi dimineaţa, pe plajă se iviră puţini băștinași și 
nici unul dintre ei nu se urcă pe bord. De aici Banks și ceilalţi 
înţeleseră că nu le pierise în întregime temerile, mai ales 
că și Ouhau îi părăsise. Căpitanul, în urma acestor neplăcute 
întîmplări, aduse corabia mai aproape de țărm și o fixă 
cu bordul spre locul marcat pentru înălțarea fortului. 
Pe seară cobori cu cîţiva oameni din echipaj, iar indigenii se 
adunară împrejurul lor și începură schimbul ca și mai înainte. 


FER ASA 


CADAVRUL UNUI TAHITIAN 
PE NĂSĂLIE 


Fortul începu să fie clădit la 18 aprilie. Unii săpau tranșee, 
în timp ce alţii se îndeletniceau cu tăierea nuielelor și a 
țărușilor, la al căror cărat din pădure erau ajutaţi de bună 
voie și cu voioșie de către indigeni. Aceștia le mai aduseră, 
de asemenea, așa de multe fructe de pîine şi nuci de cocos, 
încit englezii se văzură siliți să refuze din ele și să facă 
semne că nu vor mai avea nevoie de altele în următoarele 
două zile. Pentru toate dădeau în schimb mărgele. 

Monkhouse, chirurgul, în timpul plimbării sale de seară, 
văzu trupul celui ce fusese împușcat în apropiere de cori. 
Era depus într-un șopron, alături de casa în care locuise în 
timpul vieţii. Fusese așezat pe o năsălie, cu margini de lemn 
și cu rogojini așternute pe fund, susținută de pari de vreun 
metru și jumătate înălțime. Era acoperit cu o rogojină, peste 
care se întinsese o piînză albă ; lingă el se găseau o măciucă 
de lemn și, mai spre cap, două coji de nuci de cocos; la 
picioare era un mănunchi de frunze verzi și rămurele uscate 
legate la un loc și înfipte în pămînt, o piatră cît o nucă de 
cocos, un banan tînăr şi un topor de piatră. Indigenii paârură 
nemulțumiți de faptul că englezul se apropiase de cadavru. 

În ziua de 22 luară contact și cu muzica de pe acele melea- 
guri : niște indigeni cîntară din fluiere care aveau doar două 

găuri, suilind nu cu gura ci cu o nară, în timp ce mai mulţi 
îi acompaniau cu un gong; dar nu s-a cîntat decit o 
singură melodie. 

La 25 aprilie se constată lipsa mai multor cuțite ale 
ofiţerilor ; atunci Banks, care-și pierduse și el pe al său, 
se pripi să acuze de furt pe unul dintre șefi, deși cuțitul 
fusese de fapt rătăcit de slujitorul lui Banks. Sărmanul șef, 
care era cu totul nevinovat, se simţi foarte mîhnit de învinuire. 
Cu lacrimi în ochi făcu semne cu cuțitul său că primește să 
i se taie giilejul dacă a fost vreodată vinovat de fapta ce 
i se imputa. Cu toate acestea, în general, acești oameni, de 
la cel mai de sus pînă la cel mai de jos, prea erau nărăviţi 
la furtișaguri. | 

În ziua de 26 aprilie, şase tunuri mobile fură montate în 
fort, ceea ce consternă adînc pe băștinași și determină pe 
mai mulți pescari, care locuiau în jurul acelui loc, să se 
mute mai departe, închipuindu-și că în cîteva zile urmau să 
fie împușcați. 

A doua zi Tubora Tumaida, cu un prieten și cu trei din 
femeile sale, dejună în fort. Curînd după plecare se întoarse 
foarte agitat și înștiință pe Banks că măcelarul corăbiei îi 
ameninţase pe una din neveste că-i taie gitul pentru că aceasta 
nu voise să-i dea o secure de piatră care-i plăcuse lui, în 
schimbul unui cui. S-a constatat că măcelarul era vinovat și 
a fost biciuit pe bordul vasului în văzul mai multor indigeni. 
De îndată ce i-a fost administrată prima lovitură, ei inter- 
veniră și cerură stăruitor să fie dezlegat. Deoarece li se refuză 
cererea, ei izbucniră în plins şi se arătară foarte miîhniţi. 

În tot timpul dimineţii soseau necontenit piroge, iar cortu- 
rile din fort erau pline de oameni de ambele sexe. Molineux, 
master pe Endeavour, cobori pe țărm şi, fiindcă mai vizitase 
insula într-o călătorie anterioară, fu cel dintîi care recunoscu 
şi o arătă pe Oberea, regina insulei. 

Fiecare dori atunci cu nerăbdare s-o vadă pe cea despre 
care cei dintii descoperitori ai insulei povestiseră atitea 
lucruri frumoase. Regina Oberea avea pe atunci vreo patruzeci 
de ani; era vînjoasă și înaltă, avea pielea albă, ochii plini 
de expresie ; fusese frumoasă, dar acum frumuseţea ei înce- 
puse să se ofilească. Imediat a fost condusă la corabie, pe 
bordul căreia se urcă împreună cu cîțiva membri ai familiei ei. 


3 — Călătoriile căpitanului Cook 

I se oferiră multe daruri, printre care o păpușă care părea 
să-i atragă cel mai mult atenţia. Căpitanul Cook o întovărășt 
pe țărm și de îndată ce coboriră, ea îi dărui un porc și niște 
banane, care fură duse în fort cu alai, în urma lor venind 
Oberea și căpitanul. Pe drum se întilniră cu lutaha care, 
deși nu era rege, părea să fie totuși învestit cu autoritate 
regală. El deveni pe loc gelos de păpuşa reginei, ceea ce îi 
făcu pe englezi să-și dea seama că era necesar să-l cinstească& 
și pe el cu una. 

În ziua următoare, duminică 30 aprilie, Tomio sosi în 
goană la corturi și, luîndu-l de braţ pe Banks (la care apelau 
în toate cazurile urgente), îi spuse că Tubora Tumaida este 
pe moarte fiindcă a mîncat ceva ce-i dăduseră marinarii și-l 
rugă stăruitor să meargă la el. Banks îl găsi pe indigen foarie 
bolnav. I se spuse că vomitase și că dăduse afară o frunză 
în care, ziceau ei, se găsea otrava pe care o luase. Examinîn 
frunza, Banks văzu că nu era altceva decît tutun, pe care it 
ceruse de la marinari. Cunoscîndu-i acum boala, Banks îi 
prescrise să bea lapte de cocos, care îl însănătoși curînd 
și-l făcu tot atît de voios ca și mai înainte. 

La întîi mai, un șef care mîncase pe bord cu cîteva zile 
mai înainte, însoţit de unele din nevestele sale care în mod 
obișnuit îi dădea să mănince, veni pe corabie de unul singur ; 
cînd se aduse mincarea, căpitanul îl servi cu cîteva feluri, 
socotind că de data asta va catadixi să se hrănească singur ; 
dar el nici măcar nu încercă și, dacă unul din servitori nu i-ar 
fi dat să înghită, ar fi plecat desigur flămînd. 

În ziua următoare exploratorii avînd nevoie de qua- 
drant !, văzură cu uimire și supărare că acesta lipseşte. 
Faptul părea cu atit mai neobișnuit, cu cît o santinelă fusese 
postată în tot cursul nopţii la cîţiva metri de cortul în care 
era depozitat aparatul ; iar el nici măcar nu fusese vreodată 
scos din cutia în care era ambalat. Deoarece pierderea instru- 
mentului ar fi făcut imposibilă efectuarea observaţiilor astro- 
nomice, se întreprinseră cercetări intense în vecinătatea acelui 
loc. În cele din urmă Banks, însoţit de Green şi de alţi navi- 
gatori, porniră spre pădure, unde credeau ei că ar putea da de 
urma aparatului, în cazul cind ar fi fost furat de indigeni. 


! Quadrant, numit şi octant, instrument de 45” cu care se măsoară 
unghiurile în astronomie. Spre deosebire de el, sextantul are 60°.— N. T. 


aL e ME 


FLUIER TAHITIAN CU DOUA GAURI 
ŞI ÎN CARE SE SUFLĂ PE NAS 


Pe drum întilniră pe Tubora lumaida cu ciţiva băștinași; 
li se explică prin semne că niște compatrioți de-ai lor au furat 
quadrantul, care trebuia adus înapoi. Căpetenia făcu de îndată 
cercetări şi, prin intervenţia lui, instrumentul a fost res- 
tituit fără să fi suferit vreo deteriorare, deși fusese desfăcut 
în bucăţi. 

Vineri 5 mai, căpitanul Cook, însoţit de Banks și de doc- 
torul Solander, ieșiră cu șalupa luînd pe unul din oamenii lui 
Tutaha ca să-i călăuzească la şef. Ajunseră curînd la Eparre, 
localitatea unde trăia acesta, situată doar la cîțiva kilometri 
mai spre vest de corturi. La sosire furä conduși îndată la căpe- 
tenie, în timp ce indigenii strigau împrejurul lor: „Tayo 
Tutaha ! Tutaha este prietenul vostru !” Îl găsiră șezînd sub 
un arbore înconjurat de cîțiva bătrîni. După ce le făcu semn 
să se așeze, căpitanul Cook îi oferi o cămașă și o haină largă 
de pînză, de care șeful păru foarte încîntat și pe care le 
imbrăcă. După ce au luat împreună o gustare în barcă, englezii 
au fost conduși într-o curte mare, ca o arenă, aflată la una din 

laturile casei ; acolo li se oferi un spectacol de lupte corp la 
corp. Șeful se așeză la capătul superior al arenei, avind mai 
mulţi dintre sfetnici de o parte și de alta; în calitatea lor 
de arbitri, ei aplaudau pe învingători. Pe teren intrau zece 
sau doisprezece luptători și, după cîteva simple ceremonii de 
provocare reciprocă, se luau la trîntă, fiecare străduindu-se 
să doboare pe celălalt; se apucau de coapse, de miini, de 
păr sau de haine, se tot smuceau fără nici un pic de măiestrie, 
pînă ce unul din doi era răsturnat pe spate; biruința era 
răsplătită prin cîteva cuvinte din partea bătrînilor și trei stri- 
găte de ovatie |. 

Cînd se termină acest divertisment public, oaspetii fură 
informaţi că se pregăteau pentru masă niște porci şi o cantitate 
de fructe de piine ; știrea le păru cu atit mai plăcută, cu cît 
între timp le crescuse pofta de mîncare în mod deosebit. Dar, în 
loc să ia masa pe țărm ori în barcă, trebuiră, spre necazul 
lor, să meargă tocmai la corabie, din dorinţa căpeteniei. 
Îndată ce se află de acest lucru, poporul aduse la fort b 
mulţime de fructe de pîine, nuci de cocos și alte merinde. 

Marţi 9 mai, înainte de amiază, Oberea le făcu o vizită, 
însoţită de favorita ei, Obadi; ea le dărui un porc și fruc- 
te de pîine. 

Fierăria, acum instalată și adesea în activitate, devenise 
nu numai un nou subiect de admiraţie pentru indigeni, dar 
îi mai dădu căpitanului încă un prilej de a-i îndatora, îngă- 
duind fierarului, în orele sale de răgaz, să transforme în 
diferite unelte fierul lor vechi, care se bănuia că îl aveau de 
la corabia Dolphin. 

După repetate încercări, indigenii pricepură că nu sint 
în stare să pronunțe numele englezilor și recurseră la alte 
nume noi luate din limba lor proprie. Căpitanul Cook a fost 
numit Tuti; Hicks, Hiti; Gore, Tura; Solander, Tolano; 
Banks, Opani; Green, Trini; și tot așa pentru cea mai mare 
parte din echipajul vasului. 

În seara următoare Banks trebui, deși îi era neplăcut, 
să certe în termeni aspri pe Tubora Tumaida, pentru că acesta 
li smulsese pușca și trăsese în aer — lucru ce-l surprinse 


1! „Învingătorul nu se fălea că a biruit, nici învinsul nu se văicărea ; 
totul se săvîrșea în cea mai mare voioșie“. (Extras din Jurnalul căpitanului 
“Cook — Arhivele Amiralității). — N. A. 

mult pe Banks fiindcă nu-și închipuise că localnicul cunoștea 
felul în care se mînuiește arma. Deoarece siguranţa lor 
depindea de neștiinţa indigenilor, îi spuse printre ameninţări 
că atingerea acestui obiect reprezenta cea mai gravă dintre 
jigniri. Indigenul nu răspunse nimic, ci plecă împreună cu 
familia sa acasă, la Eparre. Fiindu-le însă un om folositor, 
Panks, însoţit de Molineux, se duse după el și îl găsi în 
mijlocul mai multor oameni, copleșit de mîhnire. Totuși, 
fiindcă Banks știu să-i îndepărteze orice gind de pică, îl 
aduseră îndărăt la cină ; apoi căpetenia și nevasta lui dormiră 
amindoi în cortul englezului. Curînd după aceea, Banks îl 
bănui pe Tubora Tumaida că i-ar fi furat niște cuie. Avind 
o părere bună despre el și vriînd să-i pună credința la încer- 
care, îi așeză în cale diferite ispite — printre altele și o 
lădiţă de cuie care se dovedi irezistibilă. Indigenul își mărtu- 
risi fapta, dar cînd Banks stărui să i se dea cuiele înapoi, 
el declară că le dusese la Eparre. Această purtare prilejui 
iarăși cuvinte tari și, în cele din urmă, indigenul scoase la 
iveală un cui. Urma să fie iertat la aducerea celorlalte, dar 
nefiind decis să-și îndeplinească cele făgăduite, fugi cu achi- 
ziţia, și cu familia sa înainte de căderea nopţii. 

La 27 mai Tutaha se mută într-un loc numit Atahuru. 
Banks, doctorul Solander, căpitanul Cook și alţi cîţiva porniră 
cu șalupa să-i facă o nouă vizită; după ce-i dăruiră citeva 
mărunțișuri, fură poftiţi să-și petreacă noaptea acolo. Banks, 
care acceptase un loc în barca Obereei, își lăsă prietenii și se 
retrase să se odihnească. Dar, cu toată grija Obereei care-i 
luase hainele în paza sa, acestea îi fură sustrase împreună cu 
pistoalele, cornul de pulbere și multe alte lucruri ce se aflau în 
buzunarele hainei. Se dădu alarma și-l sculară pe Tutaha, care 
dormea în piroga vecină; el porni cu Oberea în căutarea 
hoţului, lăsînd pe Banks numai în pantaloni și cu pușca neîn- 
cărcată. Se întoarseră curînd, dar fără succes, iar Banks hotărî 
să se resemneze deocamdată. El se duse totuși la coliba unde 
se culcase căpitanul Cook și trei din tovarășii săi şi le povesti 
trista lui păţanie ; dar în loc să găsească consolare, află că 
și ei păţiseră la fel, căci rămăseseră fără ciorapi și jachete. 

După aceste întîmplări, călătorii începură să facă pregă- 
tiri pentru observarea trecerii planetei Venus; după îndru- 
mările pe care căpitanul Cook le primise de la Academia de 
Ştiinţe, el trimise două echipe, urmînd ca observaţiile să se 

facă din două locuri diferite, astfel că, dacă rezultatele n-ar fi 
fost bune la Otaheite, să poată fi folosite cele obţinute în 
cealaltă parte. Se îndeletniciră cu pregătirea instrumentelor 
și cu instruirea celor ce urmau să le întrebuinţeze. Joi 1 iunie 
(simbăta următoare fiind ziua trecerii planetei), trimiseră la 
Eimayo șalupa avînd pe bord pe Gore, Monkhouse și Sporing, 
un prieten al lui Banks; Green îi echipase pe fiecare cu 
instrumentele necesare. Banks și cîţiva dintre băștinași înso- 
țiră această echipă. Alţii primiră misiunea să găsească un 
loc prielnic la o apreciabilă depărtare de stațiunea principală. 

Cei care se duseseră la Eimayo cu șalupa, după ce visliră 
aproape toată noaptea, găsiră pe o stîncă, ajutaţi fiind de 
un grup de indigeni de pe o pirogă, către care sirigaseră, 
un amplasament potrivit pentru observatorul lor ; își așezară 
acolo corturile și își pregătiră aparatele pentru observaţiile 
din ziua următoare. 

Simbătă 3 iunie, îndată ce se lumină de ziuă, Banks îi 
părăsi plecînd spre insulă pentru a face rost de provizii 
proaspete. Deoarece negocia cu băștinașii lui Tarrao, regele 
insulei, acesta sosi în vizită împreună cu sora sa pe care o 
chema Nuna ca să-i întoarcă vizita. După ce se așeză ca de 
obicei, a fost adus darul său, — un porc, un cîine, citeva 
nuci de cocos, fructe de piine și altele. Banks trimise un mesa- 
ger după un toporaș, o cămașă și cîteva mărgele, pe care 
regele le primi cu multă plăcere. Apoi Banks se întoarse 
la observator cu oaspeţii săi și le arătă trecerea planetei 
Venus prin dreptul discului solar, spunîndu-le că el și tova- 
rășii săi veniseră acolo din ţara lor numai pentru a vedea 
acest lucru. ; 

Ambele echipe și-au efectuat observațiile cu deplin suc- 
ces. Cu toate acestea, rezultatele lor se deosebeau mai mult 
de cît era de imaginat! în privința măsurării timpilor 
de contact. 


! „Ziua se arătă prielnică scopului nostru așa cum o dorisem; nici 
un nor nu se ivi în decursul întregii zile, și atmosfera era absolut 
limpede : am putut deci observa perfect întreaga trecere a planetei 
Venus peste discul soarelui. Văzurăm distinct o atmosferă sau o umbră 
întunecată în jurul corpului planetei, ceea ce tulbură mult calcularea 
timpilor de contact, îndeosebi a celor doi interni. Vîntul nu bătu aproape 
de loc tot timpul zilei, iar termometrul, expus la soare pe la amiază, atinse 
un grad de căldură încă neîntîlnit". (Extras din Jurnalul căpitanului 
Cook — Arhivele Amiralității). — N. A. 


Iată relatarea lui Green: 


Primul contact extern sau prima ivire a planetei pe 
soare a fost la 9 ore, 25 minute, 4 secunde. 

Primul contact intern sau imersiunea totală a fost la 
9 ore, 44 minute, 4 secunde. 


Dimineaţa 


la 3 ore, 14 minute, 8 secunde. 

Al doilea contact extern sau imersiunea totală a fost la 
3 ore 32 minute 10 secunde. 

Latitudinea observatorului : 17" 1529” S. 

Longitudinea : 149” 32! 30” V. de Greenwich. 


| Al doilea contact intern sau începutul imersiunii a fost 


După amiază | 


Cîteva zile nu mai găsiră așa de ușor fructe de piine ; cer- 
cetind se află că fuseseră adunate ca să se prepare din ele un 
soi de pastă acră numită mahie, care după fermentare putea 
fi păstrată timp îndelungat pentru vremuri de nevoie. 

Luni 12 iunie, indigenii veniră să se plingă căpitanului 
Cook că le-au dispărut niște arcuri cu săgeți și corzi de păr 
împletit. Se făcură cercetări și, faptul fiind bine dovedit, se 
administrară două duzini de lovituri de bici! marinarilor 
care le furaseră. 

Diverse articole fuseseră furate de băștinași la diferite 
date ; de aceea căpitanul, dorind să pună capăt acestor obi- 
ceiuri, căută să-i intereseze și pe indigeni la prevenirea lor. 
Ca urmare porunci să se sechestreze un număr de pirogi și 
să se rețină pînă ce se vor restitui lucrurile sustrase, dar în 
cele din urmă se înduplecă să le dea drumul. 

Cam în același timp, o altă întîmplare era gata să pro- 
voace o încăierare între englezi și indigeni. Căpitanul Cook 
trimisese o barcă la țărm să caute balast, iar ofiţerul, negăsind 
îndată ceea ce căuta, se apucă să dărime o construcţie fune- 
rară. Această măsură provocă împotrivirea energică a indi- 
genilor. Aflind de cele ce se întimplau, Banks se duse la 
faţa locului și conflictul se rezolvă curînd, prietenește, căci 
găsiră în altă parte destulă piatră. 


! Spiritul de dreptate și de omenie al căpitanului Cook se vădește 
în toate acţiunile sale, atit faţă de indigenii întilniţi în cursul călătorii- 
“or, cît și față de oamenii din subordinea sa. El nu recurgea la bici decit 
în cazuri de absolută necesitate și nu găsesc, cercetind jurnalele sale 
de bord din Arhivele Amiralității, nici o împrejurare în care să fi dat 
o sancţiune mai mare de două duzini de lovituri de bici, nici în cele 
mai grave cazuri. — N. A. 


La 19 iunie, pe seară, curînd după lăsarea întunericului, 
în timp ce pirogile erau reţinute de căpitan, regina Oberea 
oferi echipajului un porc, fructe de pîine și alte daruri, printre 
care și un cîine. Carnea de ciine e socotită acolo ca o mîncare 
mai aleasă decit cea de porc; cîinilor crescuţi pentru a fi 
mâncaţi nu li se dădea hrană animală, ci numai vegetală. Ca 
demonstraţie, Tupia ucise și prepară unul, cocîndu-l într-o 
scobitură făcută în pămînt. S-a emis părerea că e o mincare 
foarte bună. 

Mai mulţi băștinași aduceau diferite daruri echipei de 
la fort. Printre ei se afla Oamo, o căpetenie a cîtorva ţinuturi 
de pe insulă, pe care încă nu-l cunoscuseră și care veni cu ur 
porc. Șeful, tratat cu mult respect de către indigeni, era înso- 
tit de un băiat și de o tînără. Pe băiat, deși era în stare să 
umble, îl purta în spinare un bărbat. Oberea și cîţiva indigeni 
ieşiră din fort în întimpinarea lor, după ce-și descoperiră 
capetele și pieptul pînă la briu. Acesta era un semn de 
respect; călătorii noștri nu observaseră pînă atunci acest 
obicei, dar socotiră că se recurgea la el numai între persoane de 
rang înalt. Oamo intră în cort, însă tinăra, care avea vreo 
șaisprezece ani, nu putu fi înduplecată să-l însoţească, deși 
părea că avea de luptat cu curiozitatea, precum și cu încli- 
narea de a o face. Doctorul Solander luă băiatul de mînă 
și îl duse înăuntru; dar indigenii de afară, care împiedica- 
seră intrarea fetei, găsiră în curînd mijlocul de a-l scoate afară. 

Curiozitatea lui Banks și a celorlalţi fiind aţiţată de 
aceste întîmplări, ei se interesară cine erau noii veniţi; 
aflară că Oamo era soţul Obereei, dar că, prin bună înţelegere, 
stătuseră mult timp despărțiți și că băiatul și fata erau 
odraslele lor. Băiatul era moștenitorul legitim al suveranului 
insulei și se numea Terridiri ; el urma să ia în căsătorie pe 
sora sa. de îndată ce ar fi atins virsta potrivită. 

Luni 26 iunie, dis-de-dimineaţă, căpitanul Cook, însoţit. 
de Banks, porni să dea ocol insulei cu barca. Ei navigară 
spre răsărit și, înainte de amiază, coboriră pe țărm într-o 
parte a insulei unde stăpinea Ahio, un tînăr șef, care-i vizitase 
de multe ori în corturile lor. Aici întilniră și alţi indigeni pe 
care îi cunoșteau. 

După ce făcură o ridicare topografică a portului şi a 
unui golf mare din apropiere, își propuseră să se îndrepte către 


partea opusă a golfului, dar Titubaola, care le era câlăuză-. 
nu numai că refuză să-i întovărășească, ci se strădui să deter- 
mine pe Cook și pe Banks să se răzgindească, zicînd că „ţinutut 
era locuit de oameni care nu făceau parte dintre supușii lui 
Tutaha și care i-ar nimici pe toţi“. Această informaţie nu-i 
împiedică totuși să-și ducă la îndeplinire planul; Titubaola,. 
după ce văzu că încărcaseră puștile cu gloanţe, își luă inima: 
în dinţi și merse cu ei. Visliră pînă se întunecă și ajunseră 
la un istm îngust ce despărţea insula în două peninsule: 
cu stăpiniri deosebite. Cum nu pătrunseră încă în teri- 
toriul dușman, hotăriră să petreacă noaptea pe țărm, unde: 
o femeie pe care o chema Uratua le oferi hrană și adăpost. 

Dimineaţa își continuară călătoria și acostară într-un: 
ținut de sub conducerea unui șef numit Maraitata, adică: 
„locul de îngropare al oamenilor“, pe tatăl căruia îl chema: 
Pahairade, adică „hoţul de bărci”. Dar, deși purtau nume: 
sinistre, ei fură ospitalieri cu căpitanul Cook și cu Banks, și le: 
dădură provizii și schimbară cu ei un porc mare pe o secure. 

Repede s-a stirnit curiozitatea indigenilor şi în jurul 
grupului englez se strinsese o mulțime de oameni, printre 
care nu văzură decit două feţe cunoscute. Călătorii înaintară 
apoi pînă ce ajunseră în ţinutul în care domnea principalul 
şef sau rege, care se numea Waheatua. Continuînd să meargă 
de-a lungul țărmului, cale destul de lungă, văzură în sfîrșit. 
pe șef însoţit de o tînără femeie de vreo douăzeci de ani, 
numită Tudidde. 

Străbătînd această parte a insulei, aflară că ea era mai 
deosebită şi mai civilizată decît toate celelalte întilnite pînă 
atunci ; erau puţine case și acestea destul de mici; în schimb: 
numeroasele pirogi depășeau pe toate cele văzute ma: 
înainte, atit ca mărime cît și ca execuţie. Deși ţinutul era: 
roditor, era lipsă de alimente. 

Către partea cea mai de sud a insulei descoperiră un 
port bun, la adăpostul unui recif; piatz dimprejur era deo- 
sebit de rodnic. 

Acostară din nou ceva mai departe spre răsărit. 
Mathiabo, căpetenia, pe care nici nu-l cunoscuseră nici nu-l 
văzuseră vreodată, veni la ei și-i aprovizionă cu nuci de 
cocos și fructe de pîine. Mai cumpărară și un porc, dînd în 
schimb o sticlă pe care Mathiabo o preferă tuturor celorlalte 

lucruri oferite. Aici văzură un curcan și o giscă, lăsaţi pe 
insulă de vasul Dolphin. Aceste păsări erau deosebit de 
grase și păreau a se bucura de mare admiraţie din partea 
indigenilor. 

O priveliște neobișnuită li se înfăţișă într-o casă din 
apropiere : mai multe maxilare omenești erau așezate pe o 
scîndură de formă semicirculară ; păreau proaspete și aveau 
încă toţi dinţii. Banks nu putu să dezlege acest mister. Pără- 
siră apoi locul și ajunseră într-un golf situat în partea nord- 
vestică a insulei. 

Le ieşiră în întîmpinare mai multe pirogi cu femei fru- 
moase care păreau doritoare să-i vadă venind la țărm, ceea 
ce ei accepiară lesne. Căpetenia, care se numea Wiveru, îi 
primi cu prietenie și cinară în casa lui, în tovărășia lui 
Mathiabo. O parte a clădirii li se dădu ca dormitor și, curînd 
după cină, se retraseră acolo să se odihnească. Mathiabo, 
care împrumutase o manta de la Banks ca s-o folosească 
drept învelitoare, se făcuse nevăzut cu ea fără ca cineva să 
bage de seamă. Știrea furtului le-a fost adusă curînd de un 
indigen și, în consecinţă, porniră pe urmele hoţului; făcură 
cale foarte scurtă, deoarece ie ieși înainte alt indigen care 
aducea înapoi mantaua la care Mathiabo renunţase de frică. 
La întoarcerea lor, casa era cu totul părăsită, iar pe la patru 
dimineaţa santinela dădu de știre că lipsește barca. Situaţia 
ior părea acum deosebit de îngrijorătoare: grupul, alcătuit 
din patru oameni, nu avea decit o singură pușcă și două pis- 

toale de buzunar fără nici un glonţ de rezervă sau încărcă- 
tură de pulbere. După ce așteptară un timp îndelungat în 
această supărătoare stare de neliniște, temindu-se că indigenii 
s-ar putea folosi de împrejurare, văzură spre marea lor bucu- 
rie că barca, ce fusese smulsă de reflux, a fost readusă de 
valuri ; putură deci pleca. 

Locul era așezat în partea de miazănoapte a peninsulei 
Tiarabu din sud-estul insulei. Era roditor și dens populat, 
iar locuitorii se purtau pretutindeni cu politeţe. Ultimul 
tinut din Tiarabu în care acostară era cîrmuit de o căpe- 
tenie numită Omoe. 

Aici văzură un itua, adică zeitate, din împletitură de 
nuiele ; semăna cu un om și avea aproape doi metri înălțime 
și era acoperit cu pene negre și albe; pe cap avea patru pro- 
tuberanțe pe care băștinașii le numeau tate ete, adică 
oameni mici. 

Călătorii noștri se aflau acum în apropierea ținutului 
numit Paparra, de sub stăpînirea lui Oamo și a Obereei; 
aveau de gînd să-și petreacă noaptea acolo. Banks și însoți- 
torii săi acostară cu vreo oră înainte de căderea întunericu- 
lui și aflară că amîndoi șefii plecaseră în vizită la fort. Dor- 
miră totuși în casa Obereei, care deși neîncăpătoare, era 
foarte curată ; în ea se găsea doar tatăl stăpinei, care rămă- 
sese să păzească acum casa și care le arăta mult respect. 
Călătorii folosiră prilejul pentru a merge într-un loc unde 
'observaseră niște copaci cu numele de etoa, care cresc de 
obicei în cimitire. Aceste locuri de îngropăciune numite 
morai slujesc în același timp şi pentru închinăciune. Aci 
văzură un edificiu imens, despre care aflară că era morai 
pentru Oamo și Oberea. 

Alcătuit dintr-o uriașă grămadă de pietre, înălţat în 
forma unei piramide, cu un șir de trepte de o parte și de alta, 
avea aproape şaptezeci de metri în lungime pe o lățime de 
treizeci și o înălțime de doisprezece pină la cincisprezece 
metri. De vreme ce indigenii erau cu totul lipsiți atit de 
unelte de fier, cît și de mortar pentru a tăia și a cimenta 
pietrele pregătite în vederea întrebuinţării, o construcţie de 
asemenea înălțime și amploare trebuia să fi fost rezultatul 
unei istovitoare munci și osteneli. 

În centrul vîrfului era chipul unei păsări, sculptat în 
lemn, cu un peşte de piatră alături. Piramida alcătuia o 
parte din latura unei mari curți pătrate, cu marginile 
aproape egale, înconjurată de un zid și pavată cu pietre plate. 
La o mică depărtare spre apus de clădirea descrisă mai sus, 
se afla o altă curte pavată, în care se găseau mai multe plat- 
forme mici, numite de indigeni ewatta, care păreau să fie 
altare ; pe acestea se așezau alimentele aduse jertfă zeilor. 

Locuitorii insulei Otaheite nu păreau că sînt dornici să 
se ia la întrecere în ceea ce privește măreţia mormintelor; 
rangul și autoritatea Obereei ieșeau bine în evidenţă cu acest 
prilej. Totuși, la sosirea navei Endeavour Oberea nu mai avea 
puterea de care se bucurase pe vremea cind fusese aici 
Dolphin ; cauza aveau s-o afle abia acum. Se pare că, cu vreo 
patru-cinci luni înainte de sosirea căpitanului Cook, locui- 
torii din Tiarabu, peninsula sud-estică, făcuseră o incursiune 
aici şi uciseseră mulţi oameni; atunci Oberea și cu Oamo, 
care cîrmuiau pentru fiul lor, fugiseră și se adăpostiseră în 
munţi, în timp ce năvălitorii distrugeau toate casele și pră- 
dau ţinutul. Curcanul și gisca văzuţi în districtul lui 
Mathiabo făceau parte din pradă, iar maxilarele descoperite 
la ei fuseseră de asemenea luate ca trofee ale biruinţei. 

Vineri 30 iunie englezii ajunseră la Otahuru, unde ședea 
vechea lor cunoștință Tutaha, care îi primi cu multă cinste, 
le făcu rost de o masă bună și îi găzdui cum se cuvine; în 
ciuda faptului că ultima oară cînd dormiseră la această căpe- 
tenie fuseseră atît de rușinos jefuiţi, acum petrecură noaptea 
în cea mai mare siguranţă; nici o haină sau alt obiect nu 
ie-a lipsit în dimineaţa următoare. 

Sîmbătă 1 iulie se întoarseră la fortul de la Port Royal, 
după ce descoperiseră că insula cu cele două peninsule 
măsura vreo sută și optzeci de kilometri în circumferință. 

La întoarcere fură întimpinaţi de prietenii lor indigeni, 
dintre care nici unul nu se înfăţișă fără provizii. 

Luni 3 iulie Banks făcu o excursie cu cîteva călăuze 
indigene pentru a urmări rîul din vale pînă sus la izvoare și 
pentru a observa ce locuitori trăiesc pe malurile lui. După 
un drum de vreo zece kilometri, în care timp întilniră diferite 
așezări, ajunseră la o casă, despre care li se spuse că ar fi 
ultima ce mai putea fi văzută. Stăpinul acesteia le dărui nuci 
de cocos și alte fructe. După o scurtă vizită porniră iar la drum. 
Trecură de multe ori pe sub bolți alcătuite din bucăţi de stinci 
sub care li se spuse că se adăposteau adesea cei ce erau sur- 
prinși de căderea nopţii. Această plimbare era un bun prilej 
“pentru colecționarea de minerale, dar Banks nu găsi nici 
unul. Pietrele, care pretutindeni semănau cu cele din Madeira, 
purtau semne vădite că fuseseră arse. Urme vădite de foc se 
mai găseau în argila de pe coline, atît pe insula aceasta cît 
și pe cele vecine. 

La 4 iulie Banks semănă de o parte și de alta a fortului 
seminţe de pepeni, portocali, lămiîi, lămiîi dulci și alte plante 
și copaci aduși de la Rio de Janeiro. El dădu indigenilor mari 
cantități din aceste semințe și semănă multe din ele prin 
pădure ; cîteva din seminţele de pepeni, pe care le semănase 
îndată după sosire, se prinseră și dădură vreji deosebit 
de viguroşi. 

Se făceau acum pregătirile de plecare și căpitanul Cook 
spera să părăsească insula fără să mai aibă alte neînţelegeri 
cu băștinașii, dar se înșela în privinţa aceasta. Doi mateloţi 
ieșind pe țărm, unuia i se fură cuțitul; căutînd să și-l ia 
înapoi, fu atacat de indigeni care îl răniră grav cu o piatră; 
tovarășul său se alese și el cu o ușoară rană la cap. Căpita- 

nul Cook, căruia nu i-ar fi plăcut să ia măsurile de cuviinţă, 
n-a fost de loc supărat că vinovaţii fugiseră în grabă. 

Un alt incident la fel de neplăcut se întîmplă curînd după 
aceea. În seara zilei de 8 spre 9 iulie, doi marinari tineri care 
părăsiseră în taină fortul, dimineaţa încă nu apăruseră. Se 
dăduse de știre că toată lumea trebuia să fie pe bord a doua 
zi, căci vasul avea să pornească în ziua aceea sau în cea 
care urma ; căpitanul Cook începu deci să se teamă ca nu 
cumva marinarilor să le treacă prin gind să rămînă pe uscat. 
El știa că nu putea lua nici o măsură eficace pentru a-i aduce 
inapoi, fără să tulbure camaraderia și buna înţelegere care 
domneau în prezent între englezi și indigeni; de aceea se 
decise să mai aștepte o zi cu nădejdea că se vor întoarce. 

Fiindcă în dimineaţa zilei de 10 iulie încă nu se înapoia- 
seră, începură cercetările; indigenii declarară că marinarii 
nu aveau de gind să se mai întoarcă, și că se refugiaseră în 
munţi, unde era cu neputinţă să fie descoperiţi, și că fiecare: 
își luase o nevastă. Ca urmare, se dădu de înţeles mai multor 
căpetenii care se aflau la fort cu femeile lor — printre care 
erau 'Tubora Tumaida, Tomio și Oberea — că nu vor fi lăsaţi 
să plece de acolo pînă ce nu vor fi aduși dezertorii. Indigenii 
primiră această înştiinţare fără să arate prea multe semne 
de frică sau de nemulţumire și asigurară pe căpitan că mate- 
loţii vor fi trimiși îndărăt; dar, sosind noaptea, căpitanul 
Cook socoti că nu ar fi prudent să lase ostatecii să rămină 
în fort; de aceea dispuse să fie urcați pe bordul corăbiei. 
Aceasta îi îngrijoră strașnic; mai mulţi dintre ei, femeile 
îndeosebi, își mărturisiră temerile printr-o mare neliniște 
și prin şiroaie de lacrimi. 

Pe seară unul dintre marinari a fost adus îndărăt de- 
cîţiva indigeni, care raportară că celălalt și cei doi ce fuse- 
seră trimiși să-i caute vor fi reţinuţi pînă ce Tutaha, care se 
afla printre ostateci, va fi eliberat. Hicks însoţit de mai mulţi 
oameni a fost îndată trimis cu șalupa să salveze pe prizo- 
nierii englezi; în același timp căpitanul Cook înștiinţă pe 
Tutaha că este de datoria lui să-l ajute cu cîţiva oameni și 
să dea porunci ca marinarii să fie lăsaţi liberi, deoarece de 
această întimplare va avea să răspundă. Tutaha făcu îndată 
ce i se ceru și echipa găsi fără împotrivire oamenii pe care 
ii căuta, 

Atunci căpeteniile de pe corabie fură duse la țărm iar 
celor din fort li se dădu drumul și, după ce mai stătură vreo 
oră și jumătate cu Banks, se înapoiară cu toţii la locurile lor 
de reședință. La cercetarea dezertorilor se constată că ceea 
ce povestiseră indigenii nu era de loc neadevărat: ei se ata- 
șaseră de acele femei și plănuiseră să stea ascunși pînă ce 
corabia ar fi întins piînzele; apoi ar fi vrut să trăiască pe 
insulă alături de băștinași. 

Tupia, care fusese primul sfetnic al Obereei cînd se 
afla ea la apogeul autorităţii sale și mai era și marele preot 
al insulei, deci intim legat de religia ţării, manifestase 
adeseori dorinţa de a pleca odată cu navigatorii; de aceea, 
miercuri 12 iulie, dimineaţa, sosi pe bord cu slujitorul său, 
un băiat de vreo 12 ani numit Taiyota și ceru îngăduinţa de 
a merge cu ei. I se încuviinţă cererea în mod unanim. Apoi 
Tupia cobori pe țărm ca să-și vadă prietenii pentru ultima 
oară, luînd cu el mai multe mărunțișuri arătoase pe care 
le împărți în semn de amintire la despărţire. 

Joi 13 iulie vasul a fost vizitat de o mulţime de prieteni 
și împresurat de nenumărate bărci cu băștinași de rînd. 
Ridicară ancora pe la ora douăsprezece și indigenii se des- 
părţiră de echipaj plîngînd cu lacrimi de prietenie și îndu- 
ioşare. În tot acest timp, Tupia se stăpînea cu demnitate; 
e adevărat că din ochi îi curgeau lacrimi, dar sforţarea ce 
o făcea ca să le ascundă îl umplea de cinste. El se sui cu 
Banks pe arboret!, de unde continuă să facă semne cu mîna 
către bărci pînă nu le mai zări. 

După cele spuse de Tupia, insula dispunea de peste șase 
mii de luptători ; pornind de aci se putea face ușor socoteala 
numărului de locuitori. 

Băștinașii nu aveau fructe europene, zarzavaturi sau 
legume, nici cereale de nici un fel; aveau în schimb multe: 
produse vegetale indigene, foarte preţuite. Ca animale domes- 
tice aveau porci, cîini și găini. Nici un animal sălbatic nu 
exista pe insulă în afară de rațe, porumbei, papagali și alte: 
cîteva păsări, iar dintre patrupede, șobolani; șerpi nu 
existau. Marea le oferea în schimbul lipsei de animale ce: 
uscat o mare varietate de pești foarte gustoși. 


1! Partea dinspre virf a unui catarg.—N.T. 

În ceea ce priveşte oamenii, ei arătau în general mai mari 
de stat decît europenii. Bărbaţii erau înalți, robuști și chi- 
peşi. Femeile din pătura înstărită depășeau de asemenea 
mărimea noastră obişnuită; dar cele mai de jos erau mai 
curînd scunde, unele dintre ele fiind chiar mititele. 

Aveau o culoare naturală frumoasă, măslinie deschisă 
sau ceea ce numim noi brună, iar pielea era delicată, netedă 
-şi catifelată. Trăsăturile feţei, de obicei frumoase, și ochi 
plini de sensibilitate și de expresie ; dinţii de asemenea deo- 
'sebit de albi și regulaţi, iar respiraţia lor era cu totul lipsită 
de vreun miros neplăcut ; în ce privește părul, era în majo- 
ritatea cazurilor negru. Aveau mișcări nesilite și graţioase, 
dar nu prea viguroase ; felul lor de a fi era generos și des- 
“Chis, iar purtarea îndatoriioare și plină de curtenie. 

Locuitorii de ambele sexe poartă adeseori o bucată de 
pînză de producţie indigenă, legată în jurul capului în chip 
de turban ; iar femeile își dau multă osteneală să-și împle- 
tescă părul în coade lungi, pe care le înfășoară apoi pe cren- 
'guţe și le fixează pe frunte ca ornament. 

își tatuează corpurile scrijelindu-și carnea sau înţepînd-o 
cu un mic instrument de os prevăzut cu dinţi scurţi; umplu 
înţepăturile cu un amestec albastru-închis sau negricios pre- 
parat din fumul unor nuci uleioase — folosite de ei în loc 
de opaiţ — și apă ; această operaţie de tatuare este nespus 
“ „Je dureroasă și lasă pe piele semne de neșters. Se execută 
de obicei pe la virsta de zece sau doisprezece ani și se 
-aplică pe diferite părţi ale trupului. 

Se îmbracă în felurite pînzeturi și împletituri de păioase ; 
pe cele dintii le pun pe vreme frumoasă, iar pe cele din urmă 
pe timp umed. Veșmintele sînt de diverse modele, dar fără 
nici o formă, iar bucăţile din care sînt făcute nu se cos 
împreună. Femeile din pătura înstărită poartă trei sau patru 
piese ; pe una, care e foarte lungă, o înfășoară de mai multe 
ori în jurul mijlocului și o lasă apoi să atirne pînă la 
genunchi. Apoi așază una peste alta două-trei piese scurte, 
avînd fiecare la mijloc cîte o gaură prin care își trec capul; 
părţile lungi le lasă să cadă în faţă și spate, deschizăturile 
jaterale rămîniînd deci libere pentru braţe. 

Îmbrăcămintea bărbaţilor este foarte asemănătoare, deo- 
sebindu-se doar prin faptul că o parie a veșmintelor, în loc 
să cadă peste genunchi, este petrecută printre picioare. 

Aceste veșminte sînt purtate de oameni aparținînd tuturor 
treptelor sociale, cu singura deosebire că cei din păturile 
înstărite îmbracă o cantitate mai mare de piînză. La amiază 
iocuitorii de ambele sexe se arată aproape goi, purtînd numai 
bucata de pînză legată în jurul mijlocului. 

Băieţii și fetele umblă în pielea goală — cei dintii pînă 
ia șapte-opt ani, cele din urmă — pînă pe la cinci 
ani. Acești oameni se folosesc rareori de case: numai cînd 
dorm sau cînd se adăpostesc de ploaie; ei mănîncă în aer 
liber la umbra unui copac. Veșmintele le folosesc mai mult 
ca să se acopere noaptea, deoarece locuinţele nu au pereţi des- 
părţitori. Şeful familiei și nevasta sa dorm la mijloc, apoi 
cei căsătoriţi ; lîngă aceștia femeile nemăritate și la o mică 
distanță bărbaţii neînsuraţi. 

Casele căpeteniilor diferă totuși într-o oarecare măsură : 
unele, foarte mici, au fost clădite în așa fel încît să poată fi 
purtate de pirogi; toate laturile lor sînt închise cu frunze 
de cocotieri; cu toate acestea aerul pătrunde înăuntru; 
căpetenia și nevasta lui dorm singuri în ele. Mai există și 
case în care sînt găzduiţi locuitorii unui ţinut. Acestea sint 
mult mai încăpătoare. 

Dacă un șef taie un porc, ceea ce se întîmplă destul de 
rar, el îl împarte în mod egal între supușii săi; mai des taie 
însă cîini şi păsări. 

Cînd fructele de piine se trec, sînt înlocuite cu nuci de 
cocos, diferite soiuri de banane etc. 

Bucătăria lor cunoaște doar friptura, iar ca băutură folo- 
sesc în general apa sau laptele de nucă de cocos; au fost 
însă cazuri cînd unii din ei au băut produse spirtoase engle- 
zești și s-au îmbătat ; se pare că au făcut-o mai mult din 
neştiință decît cu intenție, deoarece nu s-a băgat niciodată 
de seamă ca vreunul să repete acest fel de necumpătare. 
E adevărat, că li se spusese călătorilor noștri că uneori căpe- 
teniile indigene se ameţesc bînd seva unei plante numite 
ava!, dar ei n-au văzut nici un exemplu de acest fel in 
timpul cît au stat pe insulă. 


! Ava sau kava. este numele pe care-l dau polinezienii lui Piper 
mathysticum, o varietate de piper, din rădăcina căreia se prepară o 
băutură. — N. T. 

Şefii mănîncă de obicei singuri, afară de cazul cînd sînt 
vizitaţi de vreun străin ; acesta primește uneori îngăduința 
de a fi al doilea la masă; drept faţă de masă servesc frunzele 
unor copaci, iar slujitorii, care sînt numeroși, după ce au pus 
în faţa căpeteniilor coșul cu alimente și o coajă de nucă de 
cocos cu apă proaspătă și sărată, se așază în jurul lor. Masa 
începe prin spălarea gurii și a miinilor, după care iau dumi- 
caţi de fructe de pîine și de pește, pe care îi înmoaie alternativ 
în apa sărată pînă ce consumă totul; de asemenea iau cîte 
o înghiţitură de apă sărată aproape după fiecare îmbucătură. 
După ce termină fructele de pîine și peștii, trec la banane sau 
la mere, pe care nu le mănîncă niciodată necurăţate. În 
acest timp li se prepară o pastă moale din fructe de piine, pe 
care o sorb dintr-o coajă de nucă de cocos. Cu aceasta masa 
se încheie. După aceea își spală iarăși gura şi mîinile, ca la 
început. La o singură masă, ei devorează astfel cantităţi 
enorme de alimente. 

Nu este mai puţin surprinzător faptul că locuitorii 
acestei insule, care par extrem de simţitori la plăcerile socie- 
tății, au o totală aversiune faţă de relaţiile — oricît de 
reduse — pe care le-ar putea avea unul cu altul în timpul 
meselor; ei respectă acest neobișnuit obicei cu atita străș- 
nicie, încît chiar fraţii și surorile au coșuri separate de 
alimente și șed de obicei la cîțiva metri unul de altul cînd 
mănîncă, întorcîndu-și reciproc spatele și neschimbînd nici 
o singură vorbă în tot timpul cît durează masa. Cei de virstă 
mijlocie din păturile înstărite se duc de obicei la culcare 
după prinz dar, ceea ce este remarcabil, bătrinii sint mai 
puţin comozi. Muzica, dansul, trinta, tragerea cu arcul sau 
aruncarea suliței alcătuiesc partea cea mai însemnată a 
distracțiilor. l 

Flautele mai sus-amintite şi tobele sînt singurele 
lor instrumente muzicale; tobele se confecționează dintr-o 
bucată circulară de lemn, scobită doar la unul din capete 
și acoperită cu piele de rechin; în ele se bate cu mina, nu 
cu băţul. Cîntecele lor sînt improvizate şi adeseori rimate, 
dar constau numai din două versuri. 

Printre alte distracţii, au un dans executat de zece-două- 
sprezece femei tinere care iau cele mai dificile atitudini ce 
se pot închipui, dar păstrează tactul tot timpul cu cea mat 
mare exactitate și drăgălășenie. 

Curăţenia personală a indigenilor este un subiect ce 
merită o atenţie deosebită. În afară de spălatul gurii și al 
miinilor înainte și după fiecare masă, lucru de care am mai 
vorbit, oamenii de ambele sexe nu uită niciodată să se spele 
cu apă de trei ori pe zi — cînd se scoală, la amiază și înainte 
de a se culca. De asemenea au mare grijă de curăţenia veșmin- 
telor; chiar în mari aglomerări de oameni nu simţi nici un 
miros urii și nimic altceva neplăcut înafară de căldură. 

Principala producţie din Otaheite este cea textilă. Pinza 
lor — de trei calități — e lucrată din scoarţa a trei soiuri 
de copaci: dudul, arborele de pîine și un arbore foarte ase- 
mănător cu smochinul sălbatic ce se întilnește în unele părţi 
ale Indiilor de vest. Dudul, pe care localnicii îl numesc auta, 
dă pînza cea mai fină, care este purtată de obicei de către 
cei de prim rang. Sortul următor, întrebuințat de pătura 
mai săracă, se obţine din arborele de piine, iar țesătura 
cea mai grosolană provine din arborele care seamănă cu 
smochinul. Acest ultim sort — deși este mai folositor decît 
primele două din cauză că, spre deosebire de ele, este imper- 
meabil — se găseşte foarte greu, fiind fabricat în canti- 
tăţi restrînse. ENA 

Pînza devine albă ca neaua prin înălbire și se vopsește 
în roșu, galben, brun sau negru ; cea dintii culoare este foarte 
frumoasă și egalează, dacă nu chiar întrece în calitate ori- 
care țesătură vopsită din Europa. 

Rogojinile de diferite feluri constituie o altă industrie 
de seamă care, în multe privinţe, o întrece pe cea europeană. 
Ei folosesc sorturile mai grosolane pentru așternut, iar pe 
vreme umedă le poartă pe cele mai fine. 

Acești oameni excelează în confecţionarea coșurilor și 
în împletituri de nuiele; atît bărbaţii cît și femeile se înde- 
letnicesc cu această muncă și dau la iveală o mulţime 
de modele. 

Strunele lor de pescuit sînt considerate ca cele mai bune 
din lume ; ei le fabrică din scoarță de erowa, un soi de urzică 
ce creşte în munţi. Ele sînt atît de rezistente încît ţin cei 
mai grei și mai puternici pești, cum sînt bonitele și albicorii ; 
pe scurt, indigenii sînt extrem de iscusiţi în tot ce privește 
confecționarea sculelor de pescuit. 

Uneltele pe care le întrebuinţează ei pentru constru- 
irea caselor, confecţionarea bărcilor, tăiatul pietrei şi dobo- 


rirea, despicarea, scobirea și șlefuirea lemnului, nu sînt 
altceva decît un toporaș de piatră și o daltă de os. Osul este, 
de cele mai multe ori, braţul unui om ; în loc de pilă sau de 
polizor, folosesc o bucată aspră de coral și de nisip de corali. 

Unele din pirogile lor mai mici sînt făcute din arbori 
de piine, care se lucrează cu multă greutate deoarece au o 
structură ușoară, buretoasă. Îşi confecționează bărcile numai 
cu mina, necunoscînd procedeul de încovoiere a scîndurilor. 

Limba lor este dulce și muzicală, bogată în vocale, iar 
cuvintele se rostesc ușor. Dar Banks și doctorul Solander 
n-au putut aila cît este de bogată ca înţeles, căci n-au 
ajuns să se familiarizeze suficient cu ea. Întrucît însă numai 
puţine cuvinte și verbe au forme flexionare, trebuie să fie 
destul de impertectă. Indigenii găseau totuși posibilitatea să 
se înţeleagă între ei fără multă greutate. 

Îngrijirea bolnavilor cade în sarcina preoților. Metoda 
lor de tratare constă îndeosebi în rugăciuni și ceremonii 
care se repetă pînă cînd pacienţii se vindecă, sau mor. 

Religia localnicilor pare să exceleze în mistere. Ei cred 
că ființa supremă dă naștere cutremurelor; dar se închină 
mai mult lui Tane |. 

Cred în existenţa sufletului separat de trup. Mai cred că, 
„după moarte, există două stări diferite, după gradul de feri- 
cire pe care îl procură. În aceste stări oamenii ajung după 
rangul pe care l-au avut în viaţă, ele nefiind lăcașuri de răs- 
plată şi de pedeapsă. Mai cred că șefii şi mai-marii lor vor 
fi preferaţi celor de rang inferior, deoarece îşi închipuie că 
faptele lor nu influențează viitoarea stare și că zeitățile nu 
le iau în seamă. 

Preoţia este ereditară. Există mai mulţi preoți și de toate 
rangurile, dar mai-marele lor vine îndată după rege. Ei sînt 
superiori celorlalți indigeni nu numai în privinţa științei 
divine, dar și în navigaţie și astronomie. 

Nu acordă nici o importanţă ceremoniei căsătoriei, care 
este o simplă învoială între bărbat și femeie; cînd se hotă- 
răsc să se despartă, o fac cu tot atit de puține formalități 
ca şi atunci cînd s-au luat. 


i! Numele acestei zeități este citat și de Thor Heyerdhal în 
cartea sa Expediția Kon-Tiki— Cu pluta pe Oceanul Pacific. Editura 
Ştiinţifică, 1959. — N. T. 

Folosesc ca arme prăștii, pe care le minuiesc cu multă 
dibăcie, sulițe cu vîrf de piatră și măciuci lungi de lemn, 
deosebit de tari și grele. Se bat cu multă dirzenie și cruzime ; 
nu cruţă bărbat, femeie sau copil dacă le cade în mînă în 
timpul bătăliei. | | 

La 13 iulie, după ce părăsiră insula Oiaheite, călătorii 
noștri navigară sub o briză blindă pe timp senin. Aflaseră de 
ia Tupia că patru insule, pe care el le numea Huaheine, Ulietea, 
Otaha și Bolabola ! sînt la o depărtare de o zi-două de navi- 
gaţie cu pînze; aflară că acolo vor putea căpăta din belșug 
porci, păsări și alte alimente proaspete, care în ultimul timp 
se cam împuţinaseră pe bord. Prin urmare cîrmiră vasul în 
direcţia acelor insule. La 15 iulie descoperiră insula Hua- 
heine, iar în dimineața următoare sondară în apropierea ţăr- 
mului ei nord-vestic fără însă a da de fund nici la o adincime 
de 140 m. 

De îndată îi întîmpinară mai multe pirogi lingă mal, dar 
indigenii se temeau să se apropie de corabie, pînă a apărut 
Tupia care le-a înlăturat în întregime temerile; după asigu- 
rări de prietenie, regele din Huaheine și regina se urcară pe 
bord. Ei fură vizibil uimiţi de toate lucrurile ce li se arătară; 


1 Toate aceste insule fac parte din Arhipelagul Societăţii. — N. T. 

dar nu cercetară mai amănunţit și părură mulțumiți cu 
ceea ce li se înfățișa privirilor. Nu întrebară de alte obiecte, 
deși era firesc să se creadă că o construcție atit de neașteptată . 
și atit de mare cum era corabia trebuie să fi stirnit multă 
curiozitate. Regele, căruia i se spunea Ori, propuse să-și 
schimbe numele cu al căpitanului Cook, ceea ce obţinu cu uşu- 
rință. Obiceiul de a-și schimba reciproc numele este foarte răs- 
pîndit în această insulă și se consideră ca un semn de priete- 
nie. Călătorii găsiră că oamenii de aici semănau destul cu cei 
din Otaheite în aproape toate privinţele, afară doar, dacă s-ar 
fi dat crezare lui Tupia, că nu erau dedaţi la furtișaguri. 

După ce ancorară într-un mic dar frumos pori natural 
din partea apuseană a insulei, căpitanul Cook însoţit de 
Banks și de încă vreo cîțiva englezi, cobori la țărm cu Tupia 
și cu regele. De îndată ce acostară, Tupia se dezbrăcă pînă 
la briu și pofti pe Monkhouse să-i urmeze pilda. Așeziîndu-se, 
el începu o cuvintare care tinu cam douăzeci de minute; 
regele, care ședea în faţa lui, răspunse după toate aparențele, 
cu replici stereotipe. În timpul discursului său, Tupia scotea 
la iveală din cînd în cînd o batistă, un fular de mătase neagră, 
cîteva mărgele și banane ca daruri pentru itua (zeitatea) lor. 
El primi în schimb, pentru itua englezilor, un porc, citeva 
banane proaspete și două mănunchiuri de pene, care au fost 
duse toate pe bord. Aceste ceremonii erau socotite ca un 
fel de întărire a tratatului dintre englezi şi regele din 
Hauheine. 

Miercuri 19 iulie coboriră pe țărm purtind cu ei citeva 
securi, în schimbul cărora căpătară trei porci mari. Aflind 
că aveau de gind să ridice pinzele în după-amiaza zilei, 
regele, însoțit de cîțiva indigeni, veni pe bord spre a-și lua 
rămas bun; cu acest prilej el primi de la Căpitanul Cook o 
mică placă de cositor cu următoarea inscripţie : „Nava majes- 
idţii sale britanice «Endeavour», comandată de căpitanul 
Cook, 16 iulie 1769“. I se mai dăruiră citeva medalii și fise 
are semănau cu banii englezești precum și alte mărunţișuri. 

Această insulă e așezată la vreo treizeci de leghe ! de Ota- 
keite şi are cam treizeci și șase de kilometri în circumferință. 
Deși mai voinici și mai înalţi decît cei din Otaheite, oamenii 
sînt cam leneși. 


! O leghe are cca. 5 km — N. T. 

Din Huaheine navigară spre insula Ulietea și, după- 
amiază, ajunseră ia o leghe sau două de ţărmul ei. Aruncară 
ancora în partea de miazănoapte a insulei într-un golf format 
din recife. Două pirogi cu indigeni se desprinseră curînd de 
la țărm; în ele erau și doi porci mici, pe care indigenii îi 
schimbară pe cîteva cuie şi mărgele. La 20 iulie, Banks, căpi- 
tanul și alţii coboriră pe uscat în tovărășia lui Tupia, care îi 
prezentă cu același ceremonial care avusese loc la acostarea 
lor la Huaheine. 

În ziua de 24 înălţară din nou pînzele şi cîrmiră înspre 
nord, printre recife, către o deschizătură la cinci sau șase 
mile depărtare. Erau astfel în cea mai mare primejdie de a se 
izbi de vreo stincă; omul care arunca sonda strigă brusc: 
„doi stînjeni“”, alarmindu-i strașnic, dar din fericire ieșiră 
în larg fără să fi suferit vreo neplăcere. N | 

La 25 iulie se aflau la o leghe sau două de insula Otaha, 
dar vintul menţinindu-se potrivnic, nu izbutiră să se apropie 
suficient de pămînt. În ziua de 28 însă, dimineaţa, Banks, 
doctorul Solander și master-ul plecară cu șalupa pe coasta 
răsăriteană a insulei pentru a sonda un port natural pe care 
îl găsiră sigur și potrivit unui bun ancoraj. Coboriră atunci 
pe țărm și cumpărară cîțiva porci, găini și o mare cantitate 
de cartofi și banane. 

Această insulă părea mai săracă în vegetaţie decit 
Ulietea, dar produsele ei erau cam aceleași. 

La 29 iulie porniră spre nord și, după-amiază, ailindu-se 
în bătaia vintului și în faţa cîtorva porturi naturale așezate 
în pariea apuseană a insulei Ulietea, se gindiră să intre 
într-unul din ele ca să astupe o crăpătură de la pulberăria 
vasului şi să mai ia balast. 

La 2 august într-un port bun aruncară ancora la patruzeci 
și cinci metri adîncime. Între timp mulţi indigeni veniseră 
de pe insulă cu porci, găini și banane, pe care le cumpărară 
cu preţuri moderate. 

Banks și doctorul Solander coboriîră pe țărm și-și petre- 
cură plăcut ziua, băștinașii arătîndu-le mult respect. Într-o 
casă observară fete îmbrăcate cît se poate de îngrijit, care 
așteptau ca străinii să intre în vorbă cu ele; erau cele mai 
frumoase fete pe care le întilniseră vreodată. 

DANS DIN ULIETEA CU 
O PODOABA NUMITĂ HU 


Înainte de plecare li se oferi ca divertisment un dans cum 
nu mai văzuseră pînă atunci. Executantul își așezase pe cap 
o podoabă de formă cilindrică, împletită din nuiele, de vreun 
metru lungime, acoperită cu pene şi garnisită de jur 
împrejur cu dinţi de rechin. După ce și-a pus giubeaua pe 
care localnicii o numeau hu, începu să danseze cu mișcări 
încete, rotindu-și într-una capul în așa chip încît să descrie 
un cerc cu virful nuielelor și repezind-o uneori atit de aprope 
de feţele spectatorilor, încît aceștia săreau înapoi; socoteau 
acest gest ca o glumă excelentă, care provoca totdeauna risete 
copioase cînd era îndreptată asupra unuia dintre englezi. 

În ziua de 3 iaugust văzură o altă echipă de dansatori 
formată din cîteva femei mai de seamă de pe insulă. Ele îna- 
intau lateral, păstrind cu mare grijă cadenţa dată de tobele 
care sunau repede și tare; puţin după aceea începură să se 
scuture în felurite chipuri, își luară tot felul de poziţii ciu- 
date, cîteodată stind în şir una îndărătul alteia, uneori stînd 

jos, altădată căzind cu faţa la pămînt și sprijinindu-se îr 
genunchi și coate ; însoțeau toate aceste figuri de multe alte 
poziţii dificile și își mișcau în același timp degetele cu œ 
repeziciune aproape de necrezut. 

La 5 august iri rahi! de pe insula vecină, numită 
Bolabola, trimise în dar căpitanului Cook cîţiva porci și 
cîteva păsări, mai multe bucăţi de piînză — dintre care unele 
avînd cincizeci sau șaizeci de metri lungime, o mulţime de 
banane și nuci de cocos, însoţite de un mesaj că se afla pe insulă 
şi că avea de gind să viziteze pe căpitan în ziua următoare. 

Totuși regele nu veni după cum făgăduise, dar lipsa lui n-a 
fost de loc regretată, deoarece a trimis trei tinere femei plă- 
cute la vedere ca să ceară ceva în schimbul darului său. 
După prînz făcură o vizită majestăţii sale pe țărm, fiindcă; 
acesta socotea că nu se cade să vină pe bord. Întrucît se 
intitula iri rahi al oamenilor de pe Bolabola, pe care ce 
cucerise, și întrucit era spaima tuturor insulelor vecine, călă- 
torii fură adînc dezamăgiţi cînd constatară că în locul unu: 
șef tînăr, viguros și întreprinzător, aveau de-a face cu um 
sărman bătrin ramolit, slăbit și istovit, pe jumătate orb și 
copleșit de greutatea anilor și a iniirmităţilor. El îi primă 
fără pompă și fără vreuna din ceremoniile întilnite pină 
atunci la alte căpetenii. 

Aveau acum porci din belșug, dar fiindcă aceste animale 
nu puteau fi obișnuite să mănînce nici un fel de grăunţe 
europene sau vreo altă hrană care se găsea pe corabie, se 
văzură nevoiţi să-i taie curînd după părăsirea insulelor. 
Găinile muriră toate de o boală care le ataca creierul și de 
care se molipseau îndată ce erau aduse pe bord. 

Deoarece repararea corăbiei îi reținuse la Ulietea vreme 
mai îndelungată decît se așteptaseră, nu mai coboriră pe 
țărm, la Bolabola ci, după ce botezară cu numele colectiv de 
„Insulele Societăţii“ întregul grup de insule ce se aflau între 
latitudinile de 16 10! și 16° 55' S, își continuară drumul apucînă 
spre miazăzi, către o insulă ce le-a fost indicată de Tupia, 
așezată la peste o sută de leghe depărtare și pe care o desco- 
periră la data de 13 august. Tot Tupia le spuse că insula care 
era situată la 23'10' S se numește Obhiteroa sau Rurutu ?. 


1 Regele.—N.T. 


2 Una dintre cele mai nordice insule ale Arhipelagului Tubuai, 
aflat la sud de Insulele Societăţii. — N.T. 

În dimineaţa următoare porniră cu barca spre ea. 
Cînd se apropiară de țărm, văzură că locuitorii erau înarmaţi 
cu lănci foarte lungi. Apariţia bărcii îi făcu în curînd să se 
adune în mare număr pe plajă; doi dintre ei săriră în apă 
străduindu-se să ajungă la barcă, dar aceasta îi lăsă repede în 
urmă; mai făcură și alţii aceeași încercare cu tot atit de 
puţin succes. 

După ce barca dibris punctul unde aveau de gînd să 
se oprească, visliră spre țărm și începură să facă pregătirile 
de acostare. O pirogă se desprinse atunci de tărm si se apro- 
pie de ei. Dădură dispoziţii lui Tupia să-i înștiinţeze pe acești 
oameni că nu aveau de gind să le pricinuiască vreun rău, ci 
că doreau numai să facă schimb cu ei pe cuie, pe care le și 
arătară. Această știre le dădu curaj; se apropiară de barcă 
și primiră cu multă plăcere și cu o mulțumire vădită cele 
cîteva cuie ce li se oferiră. Totuși, peste cîteva clipe, cîțiva 
dintre ei apucară pe neașteptate să tragă barca spre țărm; 
englezii sloboziră atunci cîteva încărcături peste capetele 
Jor, ceea ce avu efectul dorit, căci indigenii săriră din pirogi 
și înotară spre țărm cît putură mai repede. Iată încă o dovadă 
de omenia căpitanului Cook, omenie care se vădește peste 
tot. Căpitanul părăsi atunci orice speranţă de a mai stabili 
relaţii prietenești cu acești oameni și se întoarse pe corabie. 

Insula Ohiteroa nu-și înalță piscurile spre cer ca cele- 
lalte insule pe care le vizitaseră; ea este mai plată, milai 
uniformă, fiind presărată cu mici coline, dintre care unele 
sînt acoperite de păduri ; nu zăriră nici un arbore de piine; 
cocotieri erau prea puţini, în schimb numeroși copaci numiţi 
etoa erau sădiţi peste tot de-a lungul țărmului. 

La 15 august ridicară pinzele, îndreptindu-se spre miazăzi, 
iar la 25 sărbătoriră aniversarea plecării lor din Anglia, de unde 
lipseau de un an de zile; scoaseră la iveală o brînză mare de 
Cheshire, care fusese păstrată cu grijă în acest scop si dădură 
cep unui butoiaș de vin de Porto, care se dovedi a fi tot atît de 
bun ca oricare aliul pe care-l băuseră cîndva în patrie. 

La 28 august a murit secundul șefului de echipaj. „Moar- 
tea i-a fost pricinuită chiar de șeful de echipaj, dar nu cu 
intenție, ci din bunătate ; îi dăruise o sticlă cu rom, pe care 
se crede că el ar fi băut-o cu lăcomie. În ultima noapte se 
îmbătase de-a binelea, dar deoarece totdeauna făcea la fel 
cînd avea ce trage la măsea, nimeni nu-i dăduse atenţie. 

L-au suit în pat, unde dimineaţa pe la orele opt a fost 
găsit fără grai și ţeapăn !. 

La 7 octombrie 2 zăriră pămînt spre vest-nord-vest și, în 
după-amiaza zilei următoare, ancorară în fața. gurii unui mic 
rîu, la vreo milă și jumătate de coastă. Căpitanul, Banks, 
doctorul Solander și alţi cîţiva, însoţiţi de un grup de mari- 
nari, coboriră către seară pe țărm și se îndreptară spre cele 
cîteva căsuțe care se zăreau la o mică depărtare. Folosindu-se 
de faptul că barca rămăsese aproape singură, cîţiva indigeni, 
care pînă atunci stătuseră ascunși îndărătul tufelor, se năpus- 
tiră pe neașteptate din ascunzătoare și alergară într-acolo, 
înălţind în chip ameninţător lungile lor lănci de lemn pe 
care le ţineau în mîini. Șeful şalupei trase un foc de pușcă 
peste capetele lor, fapt care nu păru să-i sperie; atunci el 
trase a doua oară tot pe deasupra capetelor şi tot fară nici 
un rezultat ; îngrijorat de situaţia bărcii, de care indigenii 
se apropiaseră destul de mult pentru a o ajunge cu lăncile, 
șeful șalupei trase în plin și dobori pe unul din ei. Năuciţi de 
uimire la căderea tovarăşului lor, se retraseră în cea mai 
mare grabă în pădure. La auzul focului de pușcă, echipa care 
plecase se înapoie curînd și cu toţi se întoarseră pe corabie. 

În dimineaţa zilei de luni 9 octombrie, un număr de 
băștinași se arătă în apropierea locului unde debarcaseră 
englezii în seara precedentă ; cei mai mulţi dintre ei păreau 
neinarmaţi. Se comandă lansarea șalupei, a bărcii lungi și a 
iolei, și după ce au fost echipate cu soldaţi și cu marinari, 
căpitanul Cook împreună cu Banks, cu ceilalţi ofițeri și cu 
Tupia se îndreptară către țărm și debarcară în partea opusă 
rîului, chiar în fața mai multor indigeni care ședeau la pămînt. 

Fi săriră în picioare îndată ce englezii începură să 
coboare și păreau dușmănoși de vreme ce înălţau armele 
în chip ameninţător ; atunci un marinar trase cu pușca la 
oarecare distanţă de ei; glonţul care se întîmplase să izbească 
apa ii înspăimîntă și îi făcu să se lase de ameninţări. 
Tupia le vorbi și îi înștiinţă că navigatorii vor să facă schim- 
buri cu ei pentru merinde. Ei acceptară repede să negocieze 


! Extras din Jurnalul căpitanului Cook — Arhivele Amiralității, 
Whitehall. — N. A. 

2 De la 15 august și pînă la 7 octombrie străbătuseră oceanul pînă 
la Noua Zelandă, pe care acum o vedeau spre vest-nord-vest.—N.T. 

și-i poftiră pe englezi să treacă riul și să vină la ei; aceştia 
primiră, dar puseră condiţia ca indigenii să-şi lepede armele ; 
dar ei nu căzură la învoială asupra acestui punct nici după 
cele mai solemne asigurări de prietenie. 

La rindul lor, englezii îi îndemnară pe indigeni să vină 
la ei peste riu; după un timp, își luă unul inima în dinţi și 
veni ; el a fost apoi urmat de mai mulţi alții și toţi își aduceau 
şi armele. Nu păreau să pună mare preţ nici pe mărgele, nici 
pe fier nici pe celelalie obiecte care li se ofereau, și nici nu 
voiau să dea ceva în schimb. Au propus însă să schimbe armele 
cu cele ale englezilor; dar fiindcă au fost reiuzaţi, s-au 
străduit în mai multe rînduri să le înhaţe din mîinile lor. 
Tupia, sub îndrumarea ofiţerilor, îi înștiință că cel dintii 
semn de violență va fi pedepsit pe loc cu moartea. Unul 
dintre ei avu totuși îndrăsneala să înșface baioneta lui Green 
și, dîndu-se înapoi cîțiva pași, o învirtea deasupra capului; 
deși indigenul plăti această cutezanţă cu viaţa, englezii nu 
putură recăpăta baioneta decît cu mare greutate. 

Purtarea indigenilor, precum și lipsa de apă proaspătă 
determinară pe căpitanul Cook să-și continue drumul ocolinc 

capul golfului. Trăgea încă nădejde să aducă pe cîțiva indi- 
geni pe bordul corăbiei și, cu ajutorul darurilor sau al pur- 
tărilor civilizate, să răspîndească printre ei păreri bune 
despre englezi. Nu mult după aceea se întîmplă un fapt care, 
deși legat de împrejurări neplăcute, făgăduia să-i înlesnească 
planul. Apărură două pirogi îndreptindu-se spre uscat și 
căpitanul Cook își puse în gînd să le intercepteze cu bărcile 
sale. Una dintre pirogi izbuti să scape, dar indigenii din cea- 
altă, văzînd că sînt înconjurați, începură să atace cu vislele, 
ceea ce-i sili pe cei de pe Endeavour să tragă asupra lor și, 
în timp ce patru băștinași erau uciși, ceilalţi trei, — tineri — 
au sărit în apă străduindu-se să înoate spre țărm. Dar au fost 
prinși și duşi pe bord. La început erau peste măsură de înspăi- 
mâîntaţi, crezînd că vor fi omoriţi, dar Tupia, prin repetate 
asigurări de prietenie, le înlătură frica. După aceea se ospătară 
cu multă voioșie din proviziile de pe corabie. Cînd, pe seară, 
se duseră la culcare, păreau pe deplin potoliţi și dormiră cit 
se poate de liniștit 1. În dimineaţa următoare se arătară încîn- 


! Următoarele observaţii asupra acestui nenorocit eveniment sînt 
extrase din jurnalul de zi al căpitanului Cook, 10 octombrie 1769: „Am 
vislit ocolind capul golfului dar n-am putut găsi un loc de debarcare 
din pricina valurilor puternice care se izbeau în tot lungul țărmului. 
Zărind două bărci sau pirogi ce soseau din larg, vislii spre una din ele 
ca să capturăm oamenii și ajunserăm așa de aproape, fără ca ei să ne 
fi băgat de seamă, încît Tupia le strigă să vie lîngă bărci că nu li se va 
pricinui nici un rău ; dar, în loc să facă așa, ei se străduiră să se îndepăr- 
teze. Atunci poruncii să se tragă un foc peste capetele lor, socotind că 
asta îi va sili sau să se predea sau să sară peste bord, dar mă înșelasem, 
deoarece ei apucară armele şi toate celelalte obiecte pe care le aveau 
în pirogi şi începură să ne atace. În acel moment ne-am văzut obligaţi 
să tragem în ei și, din păcate, vreo doi-trei au fost uciși, unul rănit iar 
alți trei au sărit în apă. Pe aceştia din urmă i-am prins şi i-am adus 
pe bord, unde i-am îmbrăcat și i-am tratat cu toată bunătatea ce se poate 
închipui ; spre surprinderea tuturor, ei deveniră îndată atît de voioși și 
de veseli de parcă s-ar fi aflat printre prieteni vechi. Toţi trei erau tineri ; 
cel mai virstnic nu avea douăzeci de ani, iar cel mai tînăr vreo zece- 
doisprezece. Îmi dau seama că majoritatea oamenilor de omenie care 
n-au trecut prin pățanii de acest fel vor condamna purtarea mea și faptul 
că am tras asupra celor din pirogă ; nici eu nu socotesc că motivul ce-l 
aveam, acela de a-i captura, mă va putea cumva justifica; dacă m-aș 
fi gindit că vor opune cea mai mică împotrivire, nu m-aş fi apropiat de 
ei, dar faţă de purtarea lor nu puteam să stau cu mîinile în sîn și să 
îndur ca eu sau cei care erau cu mine, să fie pocniţi în cap“. 
{Extras din Jurnalul căpitanului Cook — Arhivele Amiralității, Whitehall.) 

taţi cînd li se spuse că li se va da drumul. Ei înștiinţară pe 
căpitanul Cook că pe insulă se află o specie deosebită de 
cerb, precum şi taro, capes, romara ! cartofi, un soi de ardei 
lung, lișiţe negre și mierle. 

La 12 octombrie porniră mai mulţi indigeni într-o pirogă, 
erau tatuaţi sau vopsiți într-un chip ciudat, dansau, cîntau 
şi se arătau cînd pașnici, cînd dușmănoși; cu toate că Tupia 
îi invită stăruitor să vină pe bord, nici unul nu voi să pără- 
sească piroga. În timp ce Endeavour se îndepărta de locul 
măcelului, cinci pirogi pline de indigeni porniră spre corabie 
părînd să amenințe pe marinari atît cu lăncile, cît și prin 
alte manifestări ostile ; de aceea se ordonă să se tragă în vint 
o salvă cu încărcătură de trei kile de alice. Aceasta avu 
efectul dorit și-i făcu să se întoarcă. A doua zi dimineaţa, 
nouă pirogi pline de indigeni veniră de la țărm ; cinci dintre 
ele, după o consfătuire a ocupanților lor, porniră să urmă- 
rească pe Endeavour cu intenţii dușmănoase, pe cît se părea. 
Tupia a fost invitat să-i încunoștinţeze că, dacă vor stărui 
în astfel de încercări, vor fi nimiciţi ; dar cuvintele lui n-au 
avut un răsunet; atunci, pentru a le da prilejul să-și facă 
o idee despre armele potrivnicilor, se slobozi o încărcătură 
de două kile de alice. În faţa acestui argument se înspăi- 
mâîntară și visliră grabnic îndărăt. 

În după-amiaza zilei următoare, duminică 15 octombrie, 
se ivi o pirogă mare cu indigeni înarmaţi; unul din ei, 
înveșmîntat în mod deosebit cu o piele neagră, găsi mijlocul 
să-l jefuiască pe căpitan de o bucată de țesătură roșie, sub 
pretextul că vrea s-o schimbe cu pielea cu care era îmbrăcat. 
Dar cum puse mina pe țesătură, în loc să dea în schimb pielea, 
pături bucata furată și porunci ca să se depărteze piroga 
de lîngă corabie, făcînd pe surdul la repetatele proteste ale 
căpitanului faţă de necinstita lui purtare. După puţin timp 
piroga, împreună cu bărcile pescărești ce ieșiseră în acelaşi 
timp pe mare, s-a întors la corabie și comerțul a fost reluat. 
În cursul acestei noi negocieri, unul dintre indigeni înhăţă 
pe neașteptate pe Tayota, băiatul lui Tupia, și, tirindu-l în 
piroga sa, o luă din loc și se îndepărtă vislind cu cea mai 
mare repeziciune. Numeroase puști se descărcară îndată spre 

! Taro, romara, — diferite vegetale tropicale; capes — o pasăre 
tropicală. — N. T. 


cei din pirogă; cînd unul dintre indigeni fu rănit, băiatul, 
care pînă atunci fusese ținut pe fundul bărcii, scăpă din 
mîinile lor și, folosindu-se de faptul că erau zăpăciţi, sări în 
apă şi înotă îndărăt la Endeavour. În amintirea acestei încer- 
cări de răpire a lui Tayota, căpitanul Cook boteză cu numele 
de Kidnappers! capul în dreptul căruia se petrecuse faptul. 

Deoarece amănuntele cu privire la purtările zilnice și 
la obiceiurile acestor popoare atrag tără îndoială atenţia 
cititorului curios, nu putem trece cu vederea comportarea lui 
Tayota după ce-și veni în fire în urma spaimei ce o trăsese cînd 
a fost răpit. El scoase la iveală un pește și-l înștiinţă pe Tupia 
că avea de gind să-l aducă prinos zeului său — itua — ca 
o mărturie de recunoștință pentru că i-a scăpat zilele. Tupia 
încuviință această intenţie și îl sfătui să arunce peștele: 
în mare. 

Nava Endeavour trecu apoi pe lîngă o mică insulă, albă 
și înaltă, care se bănuia a fi locuită numai de pescari, deoa- 
rece părea cu totul stearpă; o botezară Bare Island?. La 17 
octombrie căpitanul Cook dădu numele de Cape Turnagain * 
unui promontoriu. 

Ţinutul dintre acest cap și goful Kidnappers este deluros: 
și seamănă cu colinele înalte ale Angliei. Aici văzură nume- 
roși locuitori și mai multe sate. Miercuri 18 octombrie, 
Endeavour ajunsese tocmai în fața unei peninsule numită 
Terakako din insula Portland, cînd sosiră la corabie cinci 
indigeni într-o pirogă. Două căpetenii care se aflau îm 
pirogă, urcară pe bord, unde rămaseră toată noaptea, fiind 
tratați cu multă cinste. N-au vrut nici să mănince, nici să bea ; 
în schimb slujitorii au compensat cumpătarea stăpinilor prin 
pofta lor neînfrînată. Cei trei băieți găzduiţi anterior poves- 
tiseră indigenilor despre ospitalitatea și mărinimia englezilor, 
fapt care îi convinsese să vină în vizită. 

Joi 19 octombrie, Endeavour trecu prin dreptul unui pro- 
montoriu demn de a fi remarcat, pe care căpitanul Cook if 
numi Gable End Foreland +. Aici se iviră trei pirogi și lun 
indigen urcă pe bord ; el căpătă cîteva mici daruri şi se retrase 


! Capul Hoţilor de Copii. —N.T. 

2 Insula Goală. — N. T. 

3 Capul Reîntoarcerii. — N. T. 

+ Capul Crestei. Toate acestea sînt promontorii și insule pe coasta 
răsăriteană a Noii Zelande. — N.T. 

Ja tovarășii săi. Purta îmbrăcăminte nouă de in alb mătăsos 
tivit cu negru, roșu și alb. 

La 20 octombrie ancorară într-un golf la vreo două leghe 
spre nord de Foreland. Băștinașii din pirogi îi invitară acolo 
și se purtară foarte prietenos. Printre ei se aflau cele două 
căpetenii care veniseră pe bord. Primiră în dar pînză de in, 
care le făcu multă plăcere ; dar nu preţuiau cuiele lungi așa 
de mult ca locuitorii altor insule. Căpitanul Cook, Banks și 
doctorul Solander coboriră pe țărm și se bucurară de o pri- 
mire curtenitoare din partea localnicilor, care nu se arătară 
în grupuri prea mari pentru a evita neînțelegerile. În cursul 
unei plimbări în jurul golfului, căpitanul avu mulţumirea să 
dea de apă proaspătă. Rămaseră toată noaptea pe uscat. Cîini 
foarte uriți cu urechi mici, drepte, erau singurele animale 
domestice de prin partea locului. Se găseau mari cantităţi 
de cartofi dulci, ca cei din America de nord; iar planta din 
“care se face pînză creștea spontan. În golf, raci, crabi și toni 
mai mari decit cei de pe coastele patriei noastre se puteau 
pescui din belșug. 

Banks și doctorul Solander vizitară casele localnicilor și 
fură primiţi cu bunăvoință. Hrana lor principală în acea 
perioadă consta din pește, iar rădăcina unui soi de ferigă le 
servea drept pîine căci, dacă o prăjeau la foc și o curăţau 
de coajă, era dulce și moale, cu un gust destul de plăcut, 
însă greu de mîncat fiindcă avea multe fibre. Fără îndoială, 
în alte anotimpuri se găseau legume. Femeile își vopseau 
faţa în roșu, ceea ce, departe de a spori, dimpotrivă, scădea 
din puţina lor frumuseţe. Bărbaţii în general nu se vopseau, 
dar unii se ungeau cu ocru roșu din creștet pînă în tălpi; 
mici veșmintele nu erau scutite de această podoabă. Femeile 
purtau pe sub fustă o cingătoare făcută din lamele de iarbă 
şi de această cingătoare se lega, în partea dinainte, un 
mănunchi de frunze mirositoare. După aparenţe, preţuiau 
extrem de puţin castitatea. 

În seara de 22 octombrie, ridicară pînzele din acest golf, 
căruia indigenii îi spun Tegadu. Vintul fiind potrivnic, intrară 
într-un alt golf puţin mai spre miazăzi, numit de indigeni 
Tolaga, pentru a completa proviziile de lemne și apă și pentru 
a extinde legăturile lor cu băștinașii. 

La 24 octombrie Gore și soldaţii au fost trimiși pe uscat 
<a să asigure paza celor ce tăiau lemne și aduceau apă. Căpi- 

tanul Cook, Banks și doctorul coboriră de asemenea pe țărm. 
în drumul lor întilniră, prin vilcele, multe case nelocuite, 
căci băștinașii stăteau indeosebi în adăposturi sumare pe 
creştetele colinelor, care sint foarte abrupte. Într-o vale dintre 
două dealuri foarte înalte văzură în faţa mării o stincă ciudată, 
semănind cu o boltă mare. Această cavitate avea peste două 
zeci de metri în lungime, nouă metri în lăţime și aproape 
cincisprezece în înălțime ; ea deschidea o priveliște minunată 
asupra dealurilor și a goliului. Căci într-adevăr întregul ţinut 
din vecinătatea golfului este încîntător și dacă s-ar cultiva cum 
se cuvine, ar fi un loc dintre cele mai rodnice. La întoarcere 
întilniră un bătrîn, care le vorbi despre exerciţiile militare 
ale băștinașilor executate cu paiu-patu şi cu lancea. Cel dintii, 
patu-patu, este o secure de bătălie; lancea are trei-patru 
metri lungime, este făcută dintr-un lemn deosebit de tare 
și e ascuţită la amiîndouă capetele. A fost ales un st ilp ca 
duşman imaginar al acestui bătrin războinic : el îl atacă mai 
întîi cu lancea apoi, după ce î! străpunse, întrebuinţă patu- 
patu pentru a-i sfărima capul; și, într-adevăr, izbi cu atita 
putere încît ar fi spart dintr-o singură lovitură orice țeastă 
omenească. l 

La locul de aprovizionare cu apă, indigenii au fost rugați 
să intoneze cîntecul lor de război, un ciudat amestec de stri- 
găte, oftaturi și strimbături, la care luau parte și femeile. 
în ziua următoare, căpitanul Cook și alții merseră pe o insulă 
situată la intrarea golfului, unde le ieși în cale o pirogă de 
douăzeci de metri lungime, doi lățime și unu înălțime; 
fundul ei ascuţit era format din trei trunchiuri de copaci, 
iar bordurile şi prova erau sculptate în chip ciudat. Motivul 
lor favorit este o volută sau spirală care poate fi simplă, dublă 
și triplă şi care se execută cu mare exactitate, deși singurele 
unelte văzute de navigatori erau un topor de piatră și o daltă. 

Se mai aflau acolo mulţi papagali frumoși ; un mare număr 
de păsări de toate felurile ; dintre cele mai numeroase, una 
scotea o singură notă asemănătoare cu a mierlei europene; 
dar nici o pasăre terestră sau galinacee nu trăia în partea 
locului și nici patrupede, în afară de șobolani și cîini, dar 
și aceștia nu prea numeroși. Ciinii sint socotiți o delicatesă, 
iar pieile lor servesc ca podoabe vestimentare. 

La 29 octombrie călătorii ieșiră cu toate pinzele sus din 
acest golf și, navigînd spre nord, dădură de o insuliţă situată 

la vreo milă mai departe. Fiind așezată în partea cea mai 
de răsărit a arhipelagului, căpitanul o numi East Island), 
iar promontoriul de lingă care plecaseră a fost botezat East 
Cape 2. Insula era mică de tot şi părea a fi stearpă. A doua 
zi dimineaţa, pe la ora nouă, veniră dinspre țărm mai multe 
pirogi cu un număr de oameni înarmaţi ce păreau să nutrească 
intenţii rele. Înainte ca ele să fi ajuns la corabie, o altă pirogă, 
mai mare decit oricare din cele văzute pînă atunci, plină de 
indigeni înarmaţi, se desprinşe de țărm îndreptîndu-se vijelios 
spre Endeavour. Căpitanul socoti că era preferabil să pre- 
vină -atacul şi ordonă să se tragă cu tunul pe deasupra lor, 
dar cum explozia nu-și făcu efectul dorit, se mai trase o dată 
cu o ghiulea ; acest fapt îi zăpăci atît de mult, încît se întoar- 
seră brusc și mult mai repede încă decit veniseră. Dimineaţa 
următoare, în zori, văzură de-a lungul țărmului vreo patruzeci- 
cincizeci de pirogi, dintre care multe porniră la fel ca în 
ziua precedentă, cu ţipete și ameninţări de atac. Unul dintre 
șefii lor, aflat în cea mai mare dintre pirogi, ținu mai multe 
cuvîntări și, după ce-și roti sulița în chip amenințător, păru 

că provoacă la luptă corabia ; navigatorii însă continuau să-i 
îmbie să facă tîrg ; ei se apropiară în cele din urmă de bordul 
corăbiei, dar căpetenia, care tot cuvintase, după ce mai rosti 
o frază, luă o piatră și o aruncă pe bord; aceasta însemna 
se vede declararea ostilităţilor, deoarece indigenii puseră 
imediat mîinile pe arme. Unul din ei apucă o pînză de in 
așezată la uscat și fugi cu ea. Un marinar trase cu pușca 
peste capul lui spre a-l determina să se înapoieze, dar el nu 
se lăsă convins; ba chiar cînd marinarul mai trase o dată 
chiar în el cu alice care-l loviră în spinare, el stărui încă 
în hotărîrea sa. Apoi ceilalți indigeni începură cintecul lor 
războinic. Totuși nu făcură pregătiri de a ataca nava. Căpi- 
tanul Cook socoti însă că, dacă va răbda ca ei să plece fără 
să se fi convins de puterea lui de a răzbuna insulta, se va 
răspiîndi printre băștinașii de pe țărm o proastă părere despre 
i. De aceea ordonă să se tragă o încărcătură de două 
kile care trecu peste ei; efectul ei în apă îi înspăimîntă 
într-atit, încît se repeziră spre uscat în mare grabă. 

Endeavour petrecu noaptea după o insulă pe care o 
numiră Mayor !, la vreo douăzeci de mile de cea principală. 
În dimineaţa zilei de 3 noiembrie dădură numele de Court of 
Aldermen ? unui număr de insulițe din apropiere. Căpetenia 
care cirmuia ţinutul, de la capul Turnagain pînă la coasta 
aceasta, se numea Teratu. 

La 4 noiembrie trei pirogi cu mai mulţi indigeni se apro- 
piară de corabie. Aceste ambarcaţii erau de o construcţie dife- 
rită, fiind alcătuite numai din cite un singur trunchi scobit 
prin ardere; nu erau înfrumuseţate nici cu sculpturi şi nici 
cu alte ornamentaţii. Băștinașşii erau mai închiși la culoare 
ca vecinii lor, dar foloseau aceleași procedee provocaigain 
aruncînd mai multe pietre și cîteva lănci în corabie. 

În dimineaţa zilei de 5 noiembrie, un mare număr de 
pirogi cu aproape două sute de oameni înarmaţi cu sulițe, 
lănci și pietre își făcură apariția, părînd hotărîţi să atace nava 
Și dornici s-o abordeze ; dar neputindu-se decide în care punct 
s-o atace, își schimbară poziţia și visliră în jurul ei. Aceste 
mișcări ţinură echipajul la pîndă în ploaie, în timp ce Tupia, 
la cererea căpitanului, întrebuința toate argumentele pe care 


1 Insula Primarului. — N. T, 
2 Curtea consilierilor municipali. — N. T. 

le putea născoci pentru a-i împiedica să-și pună în aplicare 
aparentele lor intenţii; dar cuvintele lui mustrătoare nu 
reuşiră să-i potolească pînă nu se traseră citeva focuri de 
pușcă; abia atunci lăsară la o parte gindurile dușmănoase 
și începură tîrgul. Îşi vîndură două arme fără să înșele; dar 
nu mai vrură să predea pe o a treia, pentru care primiseră 
pînză și, în loc să acorde vreo atenţie cererii navigatoriior 
care solicitau arma, rideau ; tot în ris luară și dojenile lor. 

Deoarece căpitanul avea de gind să se oprească în acest 
loc timp de cîteva zile, ca să observe trecerea planetei Mercur, 
socoti că ar fi fost nimerit să pedepsească pe acești oameni 
pentru obrăznicia și necinstea lor ; ca urmare, trase cu alice în 
principalul vinovat și-i slobozi un glonţ în pirogă. Tovarășii 
săi îl lăsară în voia sorții; nimeni nu se uita la el, deși era 
rănit. Ei continuau tirgul fără nici o tulburare. Citva timp 
negociară foarte corect, dar revenind la apucăturile lor necin- 
stite, o a doua pirogă a fost ţintită și lovită ; curînd după aceea 
se îndepărtară vislind, în timp ce o ghiulea roiundă cădea 
între ei. 

La 6 noiembrie, porniră spre corabie mai mulţi indigeni, 
dar se purtară mult mai bine decît în ajun. Cu ei era un 
bătrîn numit Tojava, care își dovedise mai înainte cinstea și 
înțelepciunea și se arăta a fi de rang superior celorlalți. 
El se urcă pe bord cu un alt indigen și căpitanul le dărui 
cîteva cuie și două bucăţi de pinză de producţie englezească. 
Tojava încunoștinţă apoi pe căpitan că-i vizitau deseori piraţii 
din nord, care îi jefuiau de tot ce le cădea în mină și de 
multe ori le luau în captivitate copiii și nevestele ; că la sosirea 
englezilor, neștiind cine erau, indigenii se alarmaseră cînd se 
ivise corabia în apropierea coastelor, dar că acum nu se mai 
îndoiesc de bunele intenţii ale marinarilor. Probabil că sărăcia 
şi starea lor înapoiată se datorau jafurilor făcute de bandiții 
care îi prădau adesea de toate bunurile necesare vieţii. Asigu- 
rările de prietenie pe care le căpătaseră de la cei de pe vas 
părură a-i influenţa în bine și deveniră docili și supuși. Într-un 
cuvînt, ei tratară după aceea pe englezi cu multă ospitalitate, 
și le făcură rost de o mare cantitate de lemne și apă de băut. 
Corabia fiind îmbicsită de alge, marinarii o întoarseră pe o 
coastă și-i curăţară fundul cu peria. de d | 

Banks și doctorul Solander au adunat acolo o serie de 
plante diferite, pe care nu le mai văzuseră pînă atunci. 

În ziua de 9 noiembrie, dis-de-dimineaţă, mai multe pirogi 
aduseră o cantitate uriașă de scrumbii dintr-o specie ce părea 
că nu se deosebește de loc de scrumbiile prinse pe țărmurile 
noastre. Aceste pirogi au fost urmate de multe altele tot așa 
bine încărcate cu același fel de pește; s-au cumpărat atunci 
scrumbii atît de multe încît, după sărare, calculară că ajungeau 
să hrănească timp de o lună tot poporul de pe vas. 

Fiind o zi senină, astronomul Green și alţii debarcară ca să 
observe trecerea planetei Mercur ; în timp ce se efectua obser- 
vaţia, o pirogă mare, purtind diferite mărfuri, veni lîngă 
corabie ; ofiţerul de serviciu, dorind să încurajeze traficul, 
scoase la iveală o bucată de piînză otaheitană, mult mai valo- 
roasă decît oricare alta văzută pînă atunci de băștinași. 
Unul dintre indigeni puse imediat mîna pe ea și refuză cu 
încăpăţinare s-o înapoieze ori să dea ceva în schimb. Plăti 
scump această îndrăzneală deoarece a fost împușcat pe loc !. 

Moartea tinărului indigen alarmă pe toţi ceilalţi ; ei fugiră 
în pripă și, pentru moment, nu mai putură fi convinși să reia 
negoțul cu englezii. Dar cînd indigenii de pe țărm auziră 
amănuntele povestite de Tojava, care condamna cu tărie pur- 
tarea celui ucis, ei părură să înţeleagă că acela își primise pe 
drept pedeapsa. Aceasta s-a întîmplat după cum s-a mai amin- 
tit, în timp ce se efectua observarea trecerii planetei Mercur. 
Vremea era atît de prielnică, încît întregul fenomen a fost 
vizionat în condiţii optime ; nu era nici un nor care să împie- 
dice vizibilitatea. Green făcea observarea intrării, în timp ce 
căpitanul Cook se ocupa de evaluarea timpului și de luarea 


tł Toată lumea va fi de acord că a fost o faptă nemiloasă şi neîn- 
dreptățită, comisă pe negindite și, fără îndoială, regreiată. Editorul (ori- 
ginalului englez. —N. T.) nu poate crede că ea a căpătat încuviințarea 
căpitanului Cook, care în toate împrejurările s-a arătat foarte omenos. 

După alcătuirea acestei note, editorul (englez. —N.T.) a consultat 
jurnalul căpitanului Cook și a găsit următoarea însemnare: „Trebuie 
să mărturisesc că nu avea aprobarea mea, fiindcă eu socotesc această 
pedeapsă prea severă pentru astfel de vină. Noi am cunoscut destul 
aceste neamuri ca să știm cum să pedepsim neînsemnatele greșeli de 
felul celei în cauză, fără a lua viața oamenilor”. (Extras din Jurnalul 
căpitanului Cook, — Arhivele Amiralităjii, Whitehall, pag. 154). 

altitudinii soarelui '. În amintirea faptului că aci s-a făcut 
observaţia, golful a fost boiezat Mercury Bay 

Indigenii cinau înainte de apusul soarelui și se ospătau 
cu pește sau păsări coapte sau fripte. La una din aceste cine 
se afla odată o bocitoare; așezată pe pămînt, ea plingea 
fără încetare, repetind în același timp cîteva fraze pe un ton 
plin de durere. Tupia nu putu explica ce zicea ea; la sfirșitul 
fiecărei perioade, își făcea tăieturi pe piept, pe miini și pe 
faţă cu o scoică. Cu toate că acest spectacol izbitor îi mișca 
adînc pe navigatorii de faţă, indigenii îl priveau cu nepăsare. 

La îl noiembrie li se aduseră o mulţime de stridii dintr-un 
banc descoperit în apropiere ; ele se dovediră neasemuit de 
bune. A doua zi, corabia a fost vizitată de două pirogi cu 
indigeni necunoscuţi; după invitaţie, se urcară pe bord și 
schimbară fără să comită vreo înșelăciune. 

Căpitanul Cook părăsi acest golf la data de 15 noiembrie. 
Un număr de insule de diverse mărimi se arătară inspre 
nord-vest. Ele au fost denumite Mercury Islands ?. Locuitorii, 
deși numeroși, nu aveau plantaţii, iar pirogile lor, construite 
foarie primitiv, nu aveau nici un fel de ornament. Pe acest 
țărm se găsește din belșug nisip feruginos, ceea ce dovedește 
că există minereuri ale acestui metal în interiorul ținutului, de 
unde îl cară spre mare un piriu. 

La 18 noiembrie, dimineaţa, Endeavour cîrmi între uscat 
şi o insulă care părea foarte rodnică și tot atit de întinsă 
ca și Ulietea. Multe pirogi pline de oameni veniră pe lingă 
corabie. Indigenii intonară cintecul lor de luptă; cum cei 
de pe Endeavour nu-i luau de loc în seamă, ei aruncară o 
ploaie de pietre și apoi plecară vislind; dar nu după mult 
timp reveniră, începînd din nou insultele. Totuși, cînd se 
trase un foc de pușcă spre una din bărcile lor, bătură grabnic 
în retragere. 

Seara englezii aruncară ancora, iar a doua zi dis-de-dimi- 
neaţă intrară într-un braţ de mare. Endeavour se afla acum 


i La lat. 36%48/51/2''S după cum se arată în jurnalul căpitanului 
Cook, a cărui înaltă precizie, aici ca și în toate observaţiile sale, a fost 
verificată de ridicările topografice ulterioare din Noua Zelandă făcute 
de căpitanii Stokes, Drury și Richards, 1848—55.— N. A. Golful lui 
Mercur. — N.T. 

2 Insulele lui Mercur. — N.T. 

intr-un estuar, numit de indigeni Vahauragi şi căpitanul Cook, 
însoțit de Banks, de doctorul Solander și de alţii, merse cu 
bărcile să-l cerceteze și nu se întoarseră pînă a doua zi dimi- 
neaţa. La marginea unei păduri dădură peste un copac care, 
de la sol pînă la prima creangă, măsura treizeci de metri 
înălțime. Era drept și avea șase metri în circumferință. Pe 
măsură ce înaintau în pădure întilneau copaci și mai mari de 
același soi. Căpitanul boteză riul Thames !, fiindcă semăna 
destul de mult cu rîul care poartă acest nume. 

Cînd plecară în cercetare, corabia fu împresurată de 
pirogi, din care cauză Banks se hotărî să rămină pe bord ca 
să facă schimb cu indigenii. Deși cei ce tirguiau s-au purtat 
corect, unul totuși, care rivnea la o oglindă, a fost prins 
ascunzînd-o și a fost pedepsit cu mîţa-cu-nouă-cozi 2. Ceilalţi 
indigeni, vrînd să-i sară în ajutor și întimpinind împotrivire, 
puseră mina pe armele ce le aveau în pirogi și cîțiva dintre 
ei încercară să se caţere pe bord. Cînd apărură Banks și 
Tupia pe punte, indigenii apelară la acesta din urmă, dar el 
neavînd nici o putere asupra lui Hicks, ofiţerul de cart, îi 
înformă asupra naturii pedepsei ce-l aștepta pe vinovat, ceea 
ce îi împăcă, deoarece ei își închipuiseră că fusese osindit 
la moarte. 

În ziua de 23 noiembrie, navigatorii se lăsară duşi de 
reflux în josul rîului, iar la 24 cirmiră de-a lungul coastei 
printre insule. Spre seară ancorară într-un goli deschis care 
avea o adincime de vreo douăzeci și opt de metri. Aci prin- 
seră o mulţime de pești care semănau cu plătica; de aceea 
căpitanul numi acest golf Bream Bay 3. Nu se zărea nici un 
locuitor dar, după focurile observate noaptea, deduseră că 
ținutul era locuit. 

La 26 noiembrie, căpitanul Cook își continuă încet drumul 
de-a lungul ţărmurilor înspre miazănoapte. În ziua aceea apă- 
rură două pirogi și cîțiva indigeni se urcară pe vas și făcură 
schimb de produse în chip foarte cinstit. Două pirogi mai 
mari le urmară curînd pe primele și, apropiindu-se de corabie, 
oamenii din ele strigară către ceilalţi, parlamentară între ei 


1 Tamisa. — N.T. 
2 Bici cu nouă coarde. — N.T. 
3 Golful Plăticii. —N.T. 

şi apoi se alipiră de navă. Ultimele două ambarcații erau 
frumos cioplite și indigenii din ele, care păreau de rang mai 
înalt, purtau diferite arme; securile lor patu-patu erau la 
mare preţ; ele erau făcute din piatră şi oase de balenă și 
aveau coaste de balenă cu ornamente de păr de ciine, cu 
aspect foarte bizar. 

Endeavour trecu pe lingă un promontoriu impunător pe 
care căpitanul îl boteză capul Bret, după numele unui baronet. 
La mai puţin de o milă spre nord-est se afla o curioasă 
insulă stincoasă; avea formă de arc și din depărtare pre- 
zenta o priveliște plăcută. Băștinașii numesc acest loc capul 
Motugogogo. Spre apus el formează un golf care adăpos- 
tește mai multe insulițe. Căpitanul boteză capul de la intrarea 
nord-vestică Point Pococke. Locuitorii de acolo aveau aceeaşi 

predilecție spre înșelăciune ca și ceilalţi. Unul dintre aspi- 
ranți se simţi atit de atins de faptul că fusese tras pe sfoară, 
incit recurse ia un ingenios mijloc de răzbunare: luînd o 
undiță de pescuit îi aruncă plumbul cu atîta îndemînare 
încît cîrligul se agăţă de fesele indigenului care-l păcălise ; 
undița se rupse și cîrligul rămase înfipt acolo. 

Localnicii erau puternici și bine proporţionaţi ; părul lor 
negru și-l purtau legat într-un mănunchi în care înfigeau 
pene ; căpeteniile lor aveau veșminte de pînză fină, împo- 
dobite cu piei de cîine; de asemenea erau tatuați. 

La 27 noiembrie Endeavour se afla în miilocul unor insu- 
lite, de pe care veniră mai multe pirogi. Indigenii, după ges- 
turile lor violente și dezordonate, păreau că nu sînt cu mintea 
întreagă ; ei aruncară în corabie grămezi de pește fără a 
cere ceva în schimb. Mai sosiră încă vreo citeva pirogi; 
indigenii din ele salutară nava aruncînd cu pietre. Atunci 
Cook socoti că este momentul să-i cheme la ordine și porunci 
un foc de armă cu alice. O spaimă generală îi cuprinse și 
cu toții se retraseră în pripă. Printre peștii căpătaţi de la 
acești indigeni se aflau cavele din belșug; de aceea căpitanul 
boteză insulele cu același nume. 

Timp de mai multe zile vintul a fost atit de neprielnic, 
încît vasul mai mult a dat înapoi decit a înaintat. La 29 noiem- 
brie au ajuns într-un golf vast și au ancorat în partea sud- 
vestică a mai multor insule ; apoi corabia a fost înconjurată 
de treizeci și trei de pirogi mari, în care se aflau aproape 
trei sute de indigeni, toţi înarmați. Ciţiva au fost primiţi pe 
bord și căpitanul Cook dădu uneia dintre căpetenii o bucată 
de pînză neagră fină și celorlalţi cîteva daruri mai mici. La 
început ei tîrguiră pașnic, fiind îngroziţi de armele de foc at 
căror efect îl cunoșteau destul de bine, dar în timp ce căpitanul 
lua masa, la un semnal dat de una dintre căpetenii, toţi indi- 
genii părăsiră corabia încercînd să ia cu ei geamandura. Un 
marinar trase atunci un foc de pușcă, însă fără efect; apoi 
trase în ei cu alice, dar nu-i atinse. De aceea s-a dat ordin 
să se tragă cu gloanţe și fiul uneia dintre căpetenii a fost 
rănit în pulpa piciorului. Această întîmplare i-a determinat 
să arunce geamandura peste bord. Dacă indigenii ar fi acțio- 
nat după o disciplină ostășească oarecare, ar fi putut lupta 
cu mai multă îndemiînare ; însă procedind fără plan și fără 

ordine, s-au expus doar tirului armelor de foc, fără să le 
izbutească măcar vreunul din proiecte. 

Căpitanul Cook, Banks și doctorul Solander debarcară 
pe insulă. Tocmai se aflau într-o vilcea, cînd se văzură încon- 
juraţi de aproape patru sute de indigeni înarmaţi. Dar căpi- 
tanul nu observă la ei nici un gînd dușmănos și păstră 
o atitudine pașnică. Englezii se apropiară de ei și traseră 
o linie, arătindu-le că nu trebuiau să treacă dincolo de ea; 
un timp ei nu depășiră această limită, dar pînă la urmă into- 
nară cintecul de provocare și începură un dans războinic 
în timp ce o ceată încerca să tragă bărcile corăbiei Endeavour 
pe țărm. Aceste semnale de atac au fost urmate îndată de 
depășirea liniei și englezii socotiră că a sosit timpul să ia 
măsuri de apărare. Ca urmare, căpitanul Cook își descărcă 
pușca încărcată cu alice (nu cu gloanţe)!; el a fost urmat 
de Banks, care-și descărcă și el arma, iar alți doi marinari 
le urmară pilda. O asemenea purtare îi zăpăci tare pe indi- 
geni, care dădură înapoi; dar unul dintre șefii lor i-a adunat 
din nou, strigînd și agitîndu-și securea (patu-patu). Atunci 
doctorul trase asupra acestui erou și-l lovi, ceea ce îl domoli 
și-l făcu s-o rupă la fugă împreună cu ceilalţi băștinași. Se 
retraseră cu toţii pe o ridicătură de pămînt și nu mai dădură 
semne că ar avea chef de alt atac. În această încăierare, 
indigenii avură doi răniți dar nici un mort. Pkhcea fiind 
restabilită, englezii începură să adune ţelină și alte ierburi, 
dar bănuind că unii dintre băștinași le dădeau tircoale cu 
intenţii rele, se duseră la o peșteră din apropiere, unde găsiră 
pe căpetenia care primise în aceeași zi un dar de la căpitan; 
acesta le ieși înainte cu nevasta și cu fratele lui şi le ceru 
îndurare. Se dovedi că unul dintre indigenii răniţi era frate 
cu acest șef, care se arăta nespus de îngrijorat că rana ar 
putea să fie mortală ; dar teama lui a fost în mare măsură 
îndepărtată cînd i s-a explicat diferenţa dintre alice și glonţ ; 
în același timp l-au avertizat că la repetarea oricăror alte 
atacuri se vor folosi gloanţe. Întrevederea se termină într-o 
atmosferă prietenoasă prin oferirea cîtorva daruri neînsem- 
nate căpeteniei și tovarășilor săi. 


1 Acest fapt confirmă pe deplin observaţia editorului în ceea ce 
privește omenia lui Cook.—N.A 

Prudenţa în această împrejurare nu poate fi lăudată 
indeajuns. Dacă cei patru sute de indigeni ar fi avut curaj 
să năvălească asupra lor cu armele pe care le posedau, 
focul muschetelor n-ar fi dat prea mari rezultate ; dar chiar 
presupunind că douăzeci sau treizeci dintre indigeni ar fi 
fost răniţi, puștile nefiind încărcate cu gloanţe, ci numai cu 
alice — ar fi rămas totuși destui ca să-i masacreze, de vreme 
ce, după cit se pare, ei nu prea cunoșteau cruţarea în luptă; 
nimeni de altfel nu s-ar fi așteptat la altceva în această 
împrejurare. 

Urcîndu-se din nou în bărci, navigatorii visliră către 
altă parte a insulei. Acolo debarcară și se urcară pe o movilă. 
În faţa lor se deschidea o plăcută şi romantică perspectivă 
asupra mai multor insule bine populate și cultivate. Locuitorii 
unei așezări vecine se apropiară neînarmaţi și se arătară 
supuși. Cîţiva marinari din grupul celor care coboriseră pe 
țărm și anume tocmai cei care cereau cu mai multă înfocare 
pedepsirea indigenilor pentru purtarea lor înșelătoare, se 
făcuseră acum vinovaţi de încălcări tot atît de condamna- 
bile : intraseră cu sila în plantaţii și dezgropaseră cartofi. 
Căpitanul Cook se arătă și cu acest prilej același om drept ca 
totdeauna. El pedepsi pe fiecare vinovat cu cîte douăsprezece 
bice. Atunci unul dintre ei se împotrivi și se plinse de aspri- 
mea osindei, socotind că un englez are dreptul să jefuiască 
nepedepsit pe indigeni. Șase bice suplimentare l-au făcut să-și 
schimbe părerea. Adaosul de pedeapsă a fost îndreptăţit și 
de afirmaţia vinovatului care zicea că „prin fapta lui el n-a 
făcut altceva decit să urmeze pilda mai-marilor săi“. 

Marţi 5 decembrie ridicară ancora, dar în curind se 
opriră din nou din lipsă de vint. Un curent puternic îi mina 
în derivă spre țărm cu atita repeziciune, încît în fiecare clipă 
se temeau să nu se ciocnească de stincile care ieșeau deasupra 
apei la numai o lungime de cablu depărtare. Ajunseseră aşa 
de aproape de pămînt încît Tupia, care habar nu avea de 
primejdie, putea să stea de vorbă cu indigenii de pe plajă. 
Din fericire, o briză puternică se iscă la timp dinspre uscat 
și-i scăpă de primejdie. 

La 7 decembrie mai multe pirogi porniră în urmărirea 
corăbiei Endeavour, dar fiindcă nu avea vint puternic, căpi- 
tanul Cook nu stătu să le aştepte. Timp de patru zile, vasul 
navigă contra viniului ; de aceea străbătu o distanţă foarte 

mică. La data de 10 decembrie se arătă în zare pămîntul, jos 
și sterp, dar nu lipsit de locuitori; în dimineața următoare 
ajunseră în dreptul uscatului; era o peninsulă pe care căpi- 
tanul o denumi. Knuckle Point!. La 16 decembrie depășiră 
extremitatea nordică a Noii Zelande, pe care căpitanul Cook 
o boteză North Cape ?. Situaţia lor nu se modifică prea mult 
pină la 24 decembrie, cînd descoperiră iar pămînt; socotțiră 
că erau insulele Three Kings 5, deși nu semănau cu descrierea 
lor din relatarea lui Dalrymple. 

La 1 ianuarie 1770 navigau în volte ţinind tot înspre 
răsărit și, în ziua de 3, văzură din nou pămînt; era înalt și 
plat și se întindea spre sud-est, mai mult de cît puteau 
vedea cu ochiul liber. Este demn de remarcat că Endeavour 
a avut nevoie de trei săptămini ca să facă zece leghe 
spre vest. 

La 9 ianuarie zăriră un punct deosebit de înalt către est- 
nord-est, pe care căpitanul îl numi Albatross Point. La 
vreo două leghe depărtare de acest punct, în spre nord-est, 
descoperiră un munte și mai înalt, egal în înălțime cu Teneriffe, 
cu virful acoperit de zăpezi și care a fost botezat Mount 
Egmont 5. Căpitanul hotărî să ancoreze aici. ca să curețe 
carena și ca să se aprovizioneze cu lemne și apă ; prin urmare, 
la 15 ianuarie cîrmiră și intrară într-un estuar. Patru pirogi 
veniră de la țărm ca să viziteze vasul, dar nici unul dintre 
indigeni nu se aventură pe bord în afară de un bătrin care 
părea de rang înalt; el a fost primit cu cea mai mare ospi- 
talitate. Căpitanul și ceilalți ofițeri coboriră apoi pe uscat, 
unde se găseau lemne și apă din belșug. De asemenea avură 
mare succes și la pescuit, căci în scurt timp piinseseră cîteva 
sute de ocale de pește. 

La data de 16 ianuarie, cînd echipajul corăbiei Endeavour 
tocmai curăța carena, sosiră trei pirogi cu un mare număr 


i Capul Încheieturii. —N.T. 

2 Capul Nordului.—N.T. 

3 Insulele Celor Trei Regi. — N.T. 

+ Capul Albatrosului. — N. T. 

5 Muntele Egmont.—N.T. „La 5 a. m., în ziua de 13, văzui înspre 
nord-est, timp de citeva minute, ivindu-se dintre nori viriul ascuţit al 
unui munte. Avea o înălțime extraordinară și creasta îi era acoperită 
de zăpezi eterne. Se afla la latitudinea 39%16/ sud și longitudinea 
185'15' vest“. (Extras din Jurnalul căpitanului Cook.— Arhivele Amira- 
dității, Whitehall). — N. A. 

de indigeni, care aduseră cu ei multe din soțiile lor. Prezenţa 
lor a fost socotită ca semnul unor intenţii pașnice; curînd 
ei dovediră contrariul, încercînd să oprească șalupa, care 
plecase la țărm după apă; atunci căpitanul Cook recurse la 
vechiul mijloc de a trage cîteva focuri care, pentru moment, 
îi intimidară. 

Tupia vorbi cu ei și îi cercetă cu privire la ciudăţeniile 
Noii Zelande ; îi întrebă dacă mai văzuseră vreodată o corabie 
de mărimea navei Endeavour, la care ei răspunseră că nici nu 
văzuseră un astfel de vas și nici nu auziseră că ar fi existînd 
vreunul pe acele coaste. Peștele se găsea din belșug prin toate 
coiloanele goliului. Locuitorii pescuiau cu un năvod cilindric, 
întins la fund cu mai multe cercuri și îngustat spre vîrf ; peştii 
intrau ca să apuce momeala și se prindeau în mare număr. Se 
mai aflau acolo numeroase păsări diferite, îndeosebi papagali, 
porumbei de pădure, găini de apă, ereţi şi multe și variate 
păsărele cîntătoare. O plantă, o specie de Philadelphus, se folo- 
sea în loc de ceai; alta, numită tligumi, semănînd cu rogojina, 
le slujea indigenilor de veșmînt. Împrejurimile golfului în care 
se afla ancorat Endeavour erau în întregime împădurite. Aerul, 
foarte umed, înlesnea putrezirea, căci niște păsări împușcate cu 
numai cîteva ore înainte au fost găsite cu viermi în ele. 

Căpitanul Cook, Banks și doctorul vizitară un goltuleţ la 
vreo două mile de corabie. Acolo își avea locuinţa o familie 
de indigeni. La apropierea albilor, aceștia părură tare speriaţi. 
După proviziile pe care le aveau, se văzu că erau canibali: 
marinarii găsiră mai multe oase omenești care fuseseră de 
curind gătite și roase. Indigenii nu făcură o taină din groaz- 
nicul lor obicei, ci răspunseră calm lui Tupia, care voia să se 
încredinţeze de acest fapt. Bănuielile lui, ziceau ei, sînt înte- 
meiate ; erau oasele unui om; și arătară prin semne că soco- 
teau carnea omenească o mîncare delicioasă — dar niciodată 
nu mîncau decit dușmani. Din această familie făcea parte o 
femeie, ale cărei braţe și picioare erau sluţite oribil; se află 
că ea însăși se mutilase astfel deoarece, nu demult, soţul ei 
fusese ucis şi mîncat de dușmani !. 

! „Banks căpătă de la unul din ei un os de antebraţ. Pentru a 
ne arăta că ei mincaseră carnea, mușcară și roaseră din os și îl trecură 
prin gură într-un chip care arăta limpede că pentru ei carnea era o deli- 
catesă“.: (Extras din Jurnalul căpitanului Cook — Arhivele Amiralității, 
Whitehall, pag. 182). —N.A. 


Cîţiva dintre indigeni aduseră spre vînzare patru cranii 
omenești și cerură destul de mult pe ele. Englezii văzură de 
asemenea într-o pirogă o ţeastă de om, care servea la scos 
apa. Într-un cuvînt, concepţiile lor erau groaznice; păreau 
că se mîndresc cu cruzimea și sălbăticia lor; le făcea o 
deosebită plăcere să arate modul în care își ucid dușmanii; 
la ei era un merit deosebit să fii expert în măcelărirea 
unui om. Procedeul consta din doborirea adversarului cu 
paiu-patu după care urma spintecarea lui. 

Pe la ora două dimineaţa, un număr uimitor de mare de 
păsări îşi începeau de obicei cîntecele. Ciripitul lor era 
foarte plăcut la auz și fiindcă nava nu se găsea prea departe 
de țărm, marinarii îl auzeau destul de bine. Acești coriști cu 
pene nu cîntau niciodată în cursul zilei. 

Cîţiva dintre cei plecaţi în excursie dădură peste niște 
întărituri care, dacă nu aveau avantajele așezării pe înălțime, 
în schimb erau înconjurate de două sau trei șanțuri largi, 
cu un pod mișcător; acesta, deși de o construcţie simplă, 
putea face faţă oricărei primejdii provenită din partea unui 
atac al indigenilor. 

La 24 ianuarie englezii vizitară o hippa, situată pe o 
stincă înaltă, scobită dedesubt și formînd o frumoasă boltă 
naturală cu un braţ sprijinit de pămînt, iar celălalt ieșind 
din mare. Această hippa era în parte înconjurată de un gard. 
Aici dădură peste un monument asemănător unui crucifix, 
împodobit cu pene și care fusese înălțat în amintirea unei 
persoane decedate, dar nu putură afla ce se făcuse cu trupul. 

Unii dintre cei ce fuseseră trimiși pe țărm să adune 
țelină s-au întilnit cu mai mulţi băștinași, printre care se 
găseau cîteva femei, ai căror bărbaţi căzuseră de curînd în 
miinile dușmanilor și care își mutilau trupul într-un mod 
îngrozitor cu pietre ascuţite, ca mărturie a durerii lor nemăr- 
ginite. Ceea ce făcea ca ceremonia să pară pe cit de.ridi- 
colă, pe atit de oribilă, era faptul că indigenii de sex bărbă- 
tesc care se aflau cu ele nu le dădeau nici o atenţie ci, cu 
o nepăsare de neînchipuit, se îndeletniceau cu repararea unor 
colibe goale din apropiere. 

La 30 ianuarie se înălțară doi stilpi pe care se gravară, 
ca de obicei, numele corăbiei și alte date ; un stilp, în vîrful 
căruia flutura un steag a fost așezat în locul de unde 

luaseră apă, iar celălalt, pe insula Motuara ; localnicilor li 
s-a spus că acești stilpi sînt lăsați în amintirea faptului că 
aici a acostat Endeavour, iar ei au făgăduit că nu-i vor dis- 
truge niciodată. Căpitanul numi apoi acel canal strîmtoarea 
Regina Charlotte !. 

La 6 februarie, dimineaţa, Endeavour ridică pinzele și 
ieși din golful pe care cei de pe vas, scîrbiţi de crudul obicei 
care domnește acolo de a mînca oameni, îl denumiră 


' Azi strîmtoarea Cook, aflată între cele două insule ale Noii 
Zelande. — N. T. 

Cannibal Bay |. În jurul acestei strimtori nu sînt mai mult 
de patru sute de indigeni ; ei sint risipiţi de-a lungul coastei 
și se hrănesc cu rădăcini de ferigi și peşte, acesta din urmă 
constituind și singura marfă de schimb. i Ay 
Părăsind strimtoarea, Endeavour se îndreptă spre răsărit 
și, pe la șase seara, navigatorii observară cu multă îngrijo- 
rare că sînt tiriţi de iuţeala curentului către una din cele două 
insule din dreptul capului Koamaru de la intrarea strîmtorii. 
Vasul era în primejdie așa de mare, încit în orice clipă putea 
să fie stărimat ; aruncară însă o ancoră și virind două sute 
de metri de cablu, se opriră cînd ajunseseră la mai puţin de 
patru sute de metri de stiînci ; acolo s-au văzut siliţi să aştepte 
refluxul, care veni abia după miezul nopţii. La ora trei dimi- 
neaţa ridicară ancora și un vîntuleț bun îi purtă cu repezi- 
ciune prin strimtoare. La intrarea acesteia, în partea de nord, 
se găsește o insuliţă care a fost denumită Entry Island?. 
La data de 8 februarie ajunseră în dreptul capului 
Palliser și descoperiră că pămîntul cotea către nord-est, 
spre capul Turnagain. În după-amiaza zilei, trei pirogi cu 
mai mulţi oameni se desprinseră de țărm; ocupanţii lor 
aveau o înfățișare plăcută și se urcară pe bord cu multă 
vioiciune. Unul, bătriîn, era tatuat într-un mod foarte ciudat: 
o dungă de vopsea roșie se întindea atit de-a curmezișul 
nasului cît și peste amindoi obrajii. Părul îi era alb de tot, 
ca și barba ; avea o haină făcută din pînză de in, cu margi- 
nea brodată, iar sub ea purta un fel de fustă de pînză ; ure- 
chile și le împodobise cu dinți și cu bucățele de piatră verde. 
La 14 februarie, vreo șaizeci de indigeni, în patru pirogi 
duble, veniră pină la o aruncătură de piatră de corabia la 
care priveau cu uimire. Tupia se strădui să-i convingă să 
se apropie mai mult, dar ei reiuzară și se înapoiară la țărm. 
Călătorii avură de luptat cu vinturi și cu valuri cînd 
potolite, cînd aprige. La 4 martie zăriră mai multe balene și 
foci. La 9 martie văzură un șir de recife ; curînd după aceea, 
altul, la trei leghe de țărm; le depășiră pe amîndouă spre 
nord în cursul nopţii, dar în zorii zilei descoperiră eltele 


i Golful Canibalilor. —N.T. 
2 Insula Intrării. — N. T. 

sub  bompres. Scăpaseră deci de pieire ca prin ure- 
chile acului. | 

Dimineaţa îniinseră pinzele pornind spre miazănoapte 
și, în ziua următoare, dădură peste o stincă stearpă care 
avea circa o milă în circumferință, era foarte înaltă şi se 
afla la cinci leghe de uscat. O botezară insula lui Solander. 
La 13 martie descoperiră-un golf care adăpostea mai multe 
insule, în spatele cărora, dacă apa ar fi fost destul de adincă, 
ar fi putut găsi un bun adăpost de urgia tuturor vînturilor. 
Căpitanul Cook îl numi Dusky Bay! 

Trecuseră pînă acum aproape de-a lungul întregii 
coaste nord-vestice a insulei Tovy Ponamu; aspectul regiu- 
nii nu oferea nimic demn de amintit; numai povirnișuri 
stincoase, uimitor de înalte, pe care doctorul Hawkesworth 
le descrie ca fiind „sterpe cu desăvirșire, afară de locurile 
acoperite cu zăpadă, care în multe părți se zăresc ca niște 
pete mari; o priveliște mai aspră, mai prăpăstioasă și 
mai dezolantă ca aceea pe care o oferă acest ținut spre mare, 
nu se poate închipui; cît poţi cuprinde cu ochii, nu zărești 
nimic altceva decît virfuri de stinci așa de apropiate unele 
de altele încît, în loc de văi, între ele nu sînt decît crăpături“. 

La 27 februarie înconjuraseră întreaga insulă şi se 
hotăriră să părăsească aceste coaste de îndată ce vor fi 
încărcat o bună provizie de apă. Căpitanul Cook merse în 
acest scop la țărm cu șalupa și găsi un loc minunat de unde 
se putea lua apă și un golfuleț potrivit pentru ancorat cora- 
bia. Se tinu apoi o consfătuire cu ofiţerii ca să se aleagă 
drumul de înapoiere în Anglia și stabiliră să treacă prin 
Indiile răsăritene ; pentru aceasta cîrmiră spre coasta estică 
a Noii Olande? și urmară după aceea direcţia acestei 
coaste către miazănoapte. 

După ce luară această decizie întinseră piînzele în zorii 
zilei de 3í martie 1770 și porniră de la un punct estic, văzut 
la 23 martie, pe care îl numiră Cape Farewell °. 

Abel Jansen Tasman, un olandez, a fost primul euro- 
pean care a descoperit Noua Zelandă ; el îi dădu numele de 
Staaten Land, adică Ţara Statelor Generale. Dar el n-a putut 


! Golful Întunecos. —N.T. 
2 Australia. — N. T. 
3 Capul Rămas-bun. — N. T. 

cobori pe țărm, deoarece indigenii l-au atacat îndată ce a 
ancorat în golful pe care l-a botezat Murderers Bay! 
aceasta se întîmplase în decembrie 1642. f 

Cele două insule, după calculele căpitanului Cook, se 
situează între 34” și 48° latitudine sudică şi 181” și 194° lon- 
gitudine vestică. Băștinașii numesc insula de nord Eaheino- 
maue, iar pe cea de sud Tovy Ponamu. 

Eaheinomaue, deşi deluroasă, ba chiar muntoasă în 
unele locuri, este bogat împădurită și în fiecare vale curge 
cîte un riîuleţ. Pămiîntul văilor este ușor, dar atit de rodnic, 
încât pe el pot crește din belșug toate soiurile ae pomi, 
plante și cereale din Europa. 

Singurele patrupede ce se pot zări acolo sînt cîinii și 
șobolanii, aceștia din urmă foarte rari. Locuitorii cresc cîini 
numai pentru a-i minca. Se mai întîlnesc și ereţi, bufnije, 
prepeliţe și păsări cîntătoare, al căror ciripit este minunat 
de melodios. 

Tovy Ponamu pare să fie un pămînt sterp, foarte muntos 
și aproape lipsit de locuitori. 

Marea care scaldă aceste insule e foarte bogată în pești; 
aceștia sînt o hrană pe cît de aleasă pe atit de sănătoasă. 
Călătorii au ancorat doar rareori, dar de prins, au prins 
destul ; deși s-au folosit numai de cîrlig și de undiţă, au apro- 
vizionat întregul echipaj al corăbiei. 

Această regiune este plină de păduri; arborii au un 
trunchi mare, drept și fără noduri. Englezii au descoperit aici 
peste patru sute de plante, aproape toate necunoscute în 
Anglia. Dar nu există decît un singur soi de arbust sau pom 
fructifer în ţinutul acesta; el produce niște fructe aproape 
lipsite de gust. Există o plantă care se folosește în locul 
inului și al cînepei. Această plantă e de două feluri: una 
are frunzele galbene, iar cealaltă roșii-inchis. Din frunze 
băștinașii fabrică sfori şi funii mult mai solide decit 
cele europene. 

Înălțimea medie a bărbaţilor este egală cu cea mai mare 
înălțime pe care o ating europenii. Culoarea feţei lor esie 
oacheșă, ceva mai închisă ca a unui spaniol. Sînt grași, dar nu 
leneși și nici desfrinaţi ; sînt spătoși și bine formaţi. Femeile 
nu au acea gingășie a formelor care caracterizează pe seme- 


1 Golful Ucigașilor.—N.T. 


Su gp t 


nele lor din Europa; vocea lor e totuși neobișnuit de dulce 
și acesta este principalul criteriu după “care le poți distinge 
de bărbați, dat fiind că îmbrăcămintea celor două sexe 
se aseamănă. 

Locuitorii Noii Zelande sînt tot așa de modești și de 
rezervaţi în purtări și în conversaţie ca și cele mai politi- 
coase popoare europene. 

Acești indigeni își ung părul cu o unsoare obţinută din 
grăsime de pește sau de pasăre. Şi bărbaţii şi femeile, dar 
bărbaţii într-o măsură mai mare decît femeile, își împestri- 
țează corpurile cu pete negre, numite amoco. În afară de 
amoco, își mai fac și niște brazde, hidoase la vedere, cu 
margini răsiriînte și în întregime negre. Tatuajele de pe tru- 
purile lor au aspect de filigran semănînd cu frunzele gravate 
pe vechile podoabe; dar nu întilnești două modele de 
același fel. 

Îmbrăcămintea lor este alcătuită din frunze despicate 
în fișii care se întreţes formînd un fel de rogojină. O astfel 
de rogojină se prinde peste umeri, ajungind pînă la genunchi, 
iar cealaltă, înfășurată în jurul mijlocului, atirnă pînă 
aproape de pămînt. | 

Femeile nu-și leagă niciodată părul în virful capului, nici 
nu-l impodobesc cu pene și sînt mai puţin preocupate de 
veșminte decît bărbaţii. Își string bine partea de jos a 
îmbrăcămintei și n-o lasă mai liberă decît atunci cînd merg 
la pescuit — și atunci au mare grijă să nu le vadă bărbații. 

Și bărbaţii și femeile au găuri atît de mari în urechi, 
încît prin ele poate trece degetul. În aceste găuri ei poartă 
cite o podoabă făcută din pene, pînză, oase și, uneori, chiar 
din bucăţi de lemn. Bărbaţii au cîte o bucată de talc verde 
sau un os de balenă cioplit în chip de om, atirnat de un șiret 
în jurul gîtului. Unul avea cartilagiul nazal perforat și băgase 
prin el o pană care se întindea peste amîndoi obrajii. 

Acești oameni arată mai puţină iscusință în construirea 
caselor decît în alte lucruri care le aparţin; locuinţele au 
cinci pînă la șapte metri lungime, trei-patru în lărgime și 
doi-trei în înălțime. Cadrul este alcătuit din căpriori subțiri 
de lemn, iar pereţii și acoperișul din iarbă uscată, bine înde- 
sată. Unele case sînt căptușite cu o scoarță de copac, iar 
coama acoperișului e formată dintr-o prăjină care merge de 
la un capăt la altul al casei. Înălțimea ușii este doar atît cît 

să permită trecerea unui om care merge în patru labe, iar 
acoperișul locuinţei e- oblic. O gaură pătrată lingă ușă servește 
atit de fereastră cît și de horn, lingă ea aflindu-se vatra. 

Pirogile din această regiune, lungi și înguste, nu diferă 
mult de balenierele din Noua Anglie. Cele mai mari par să 
fie construite pentru război și pot purta de la treizeci pînă la 
o sută de oameni. La Tolaga a fost măsurată una din ele și 
s-a găsit că avea aproape două zeci de metri lungime, doi 
în lățime și unu jumătate în adîncime. 

Indigenii vislesc cu un soi de padele de doi-trei metri, 
cu o pană lungă și ovală care se îngustează treptat pînă la 
miner. Repeziciunea cu care le minuiesc este într-adevăr 
surprinzătoare. Ambarcaţiile sînt conduse de doi oameni, fie- 
care din ei ţinind o vislă și șezind la pupă; dar ei pot 
utiliza și pinze navigind cu vintul în faţă, direcţie în care 
se deplasează totuși cu o iuțeală considerabilă. 

Acești indigeni folosesc securi, toporașe cu două tăi- 
șuri și dălți care servesc și la găurit. Dălţile sînt făcute din 
jasp ! sau din osul unui braţ omenesc, iar topoarele și teslele, 
dintr-o piatră neagră, dură. 

Armele lor de război sînt suliţele, ţepușele, baltagele și 
paiu-patu. Suliţa, acuţită la amindouă capetele, are vreo 
cinci metri lungime și se ţine de la mijloc, ceea ce face ca 
o împunsătură a ei să fie greu de parat. Fie că luptă în bărci 
sau pe uscat, indigenii se bat corp la corp, așa că bingele 
curge din belșug. 

Cînd veneau să-i atace pe englezi, în fiecare pirogă se 
puteau vedea de obicei unul sau mai mulţi șefi. Aveau obi- 
ceiul să se oprească la aproximativ cincizeci sau șaizeci de 
metri depărtare de corabie; atunci cel care-i comanda se 
ridica de la locul său și, punind pe el o haină de piele de 
cîine, le dădea îndrumări asupra modului de luptă. 

Dansul lor războinic constă din mișcări numeroase, în 
timp ce își răsucesc miinile şi picioarele în toate felurile 
și-și schimonosesc feţele. Limba le atirnă mult afară din gură 
iar pleoapele sînt astfel întinse încît să formeze un cerc în 
jurul ochiului ; apoi scutură ţepușile, înalţă sulițele și agită 
patu-patu prin aer. Însoţesc acest dans de un cîntec pe care 


Matostat, piatră dură, colorată în fişii. —N.I. 

îl execută în cor, fiecare pasaj terminîndu-se cu un oftat 
adînc și zgomotos. În dansul lor dau dovadă de admirabilă 
vioiciune și vigoare și ţin tactul muzicii atît de bine încît 
șaizeci sau optzeci de visle lovesc în același timp mhrginile 
luntrii dînd naștere unui singur sunet. 

În ceea ce priveşte religia, ei recunosc o ființă superi- 
oară și mai multe fiinţe subordonate ei. Englezii n-au putut 
însă afla modul lor de adorare și nici n-au văzut vreun loc 
special pentru acest scop. 

S-a observat o mare asemănare între îmbrăcămintea, 
mobilele, bărcile și năvoadele neo-zelandezilor și cele ale 
locuitorilor din insulele Pacificului de sud, ceea ce constituie 

PIROGĂ DE RĂZBOI INDIGENĂ — ÎN CARE 
ÎNCAP DE LA 30 PÎNĂ LA 100 DE RĂZBOINICI 


o puternică dovadă că strămoșii comuni ai ambelor grupuri 
de popoare aparțineau unei aceleiași ţări. Într-adevăr, 
băștinașii acestor diferite locuri au păstrat tradiția că stră- 
moșii lor ar fi emigrat dintr-o altă ţară în vremuri îndepăr- 
tate ; toți sînt de acord că acea ţară se numea Heawige. Dar 
o dovadă încă mai puternică în sprijinul tezei că au origine 
comună este faptul că graiurile lor sînt foarte asemănătoare, 
părind a fi numai dialecte diferite. 

Navigatorii întinseră pinzele și plecară de la Cape 
Farewell la 31 martie 1770. Avură timp frumos și vînt priel- 
nic pînă la 9 aprilie, cînd zăriră o pasăre tropicală. Pe daia 
de 16 aprilie o mică pasăre de uscat poposi pe funii, de unde 
conchiseră că se aflau în apropierea pămîntului, dar nu 
găsiră fundul nici la trei sute optzeci de metri. La ora 
șase, în dimineaţa zilei de 19 aprilie, descoperiră pămînt la 
patru sau cinci leghe ; punctul sudic al acestui uscat a fost 
numit Point Hicks, în cinstea primului locotenent. La prînz, 
văzură un alt cap înălțindu-se ca o movilă rotunjită, foarte 
asemănătoare cu Ram-Head de la intrarea strimtorii 
Plymouth, pentru care motiv căpitanul Cook îi dădu același 
nume. Promontoriul era scund și neted ; în interior era verde 
și acoperit de păduri !. După aceea zăriră trei trombe marine 
în același timp ; una din ele ţinu un sfert de oră. 

La 27 aprilie văzură mai mulţi localnici umblînd de-a 
lungul țărmului; patru dintre ei purtau pe umeri o luntre, 
dar nu încercară să o pună pe apă și să vină spre corabie. 
Atunci căpitanul luă pe Banks, pe Solander și pe Tupia în 
iolă și se îndreptă în spre acea parte a țărmului unde -se 


l! Atinseseră coasta Australiei într-un punct aflat la răsărit de 
actualul oraş Melbourne. — N. T. 

jviseră băștinașii și unde se mai găseau și alte patru mici 
pirogi trase pe mal. Indigenii așteptară pe stinci pînă ce 
iola ajunse la vreun sfert de milă de pămînt, apoi fugiră în 
pădure. Valurile înspumate care se spărgeau cu furie de 
plajă împiedicară debarcarea din iolă. 

La cinci seara se înapoiară pe corabie. Brith să sufle o 
briză ușoară, așa că întinseră pînzele și se îndreptară spre 
miazănoapte, unde descoperiră mai mulţi oameni pe un țărm. 
Aceștia își agitau în aer armele și luau atitudini amenință- 
toare. Își vorbeau unul altuia cu multă tulburare și fiecare 
ținea în mînă un soi de iatagan. 

Ancorară în faţa unui cătun de vreo opt case și văzură 
o bătrină și trei copii ce ieșeau din pădure încărcaţi cu 
lemne ; toţi erau cu desăvirșire goi. Bătrina se uita într-una 
la navă, dar cu cea mai mare nepăsare; apoi ea făcu focul 
iar ei se apucară foarte liniștiți să-și pregătească masa. 

Avînd de gind să debarce, englezii echipară bărcile; 
dar nici nu ajunseseră bine lingă țărm, că doi bărbaţi pășiră 
înainte ca și cum ar fi vrut să-i oprească să pună piciorul pe 
uscat. Căpitanul Cook le aruncă mărgele, cuie și alte flea- 
curi, pe care ei le ridicară şi de care păreau că se bucură. 
Căpitanul le făcu apoi semne că avea nevoie de apă și 
întrebuinţă toate mijloacele cu putinţă pentru a-i convinge 
că nu voia să le pricinuiască vreun rău. Indigenii făcură la 
rîndul lor semn echipajului să debarce și navigatorii traseră 
barca la țărm ; dar cum acostară, cei doi indigeni veniră iar 
să-i împiedice. Atunci un marinar trase un foc de pușcă în 
direcţia lor; la zgomotul armei, unul din băștinași scăpă 
din mînă legătura de lănci dar o ridică repede de jos. Un 
indigen zvirli o piatră spre barcă, ceea ce făcu pe căpitanul 
Cook să dea ordin să se tragă cu alice în ei; cel mai virstnic, 
rănit la picior, se retrase în grabă. Acum cei din bărci debar- 
cară, închipuindu-și că rana pe care acel om o primise 
va pune capăt certei; dar se înșelau în privința asta, 
deoarece el se întoarse îndată cu un soi de scut și, înain- 
tînd cu mult curaj, împreună cu tovarășul lui, aruncară 
amâîndoi lăncile în echipajul bărcii, fără însă a răni pe cineva. 
Marinarii traseră un foc în ei, după care indigenii mai 
zvirliră o lance şi apoi o luară la sănătoasa. Membrii echi- 
pajului se îndreptară atunci spre colibe; în una din ele 
ăsiră copiii ascunși îndărătul unor scoarțe de copac. Lăsară 

la faţa locului niște bucăți de pinză, panglici, mărgele și alte 
lucruri și, luînd mai multe lănci, se înapoiară la bărci. 

Navigară apoi spre punctul nordic al golfului unde 
găsiră din belșug apă proaspătă. Cînd cei cîțiva oameni tri- 
miși după lemne și apă reveniră pe bord ca să ia masa, 
băștinașii coboriră la țărm și cercetară cu multă băgare de 
seamă butoaiele, fără însă a încerca să le ia de acolo. 

Marţi 1 mai, navigatorii botezară punctul sudic al gol- 
fului cu numele de Sutherland Point, pentru că unul din 
mateloți, pe care îl chema Sutherland, murise în acea zi și 
fusese îngropat pe țărm. 

În aceeaşi zi căpitanul Cook, Banks, Solander și cîţiva 
alți ofiţeri se duseră pe uscat și lăsară în colibe noi daruri: 
oglinzi, piepteni și altele; observară că cele dăruite mai 
înainte nu fuseseră luate. Al doilea locotenent, Gore, mergind 
cu o barcă să caute stridii, văzu cîțiva indigeni care-i făceau 
semne să vină pe țărm, dar el refuză. Isprăvindu-și îndelet- 
nicirile, el părăsi barca și se duse pe uscat cu un aspirant 
pentru a se alătura echipei care lua apa. În drum se întîlni 
cu peste douăzeci de indigeni, care îi urmăriră atit de aproape 
că ajunseră pînă la cîţiva metri de ei. Gore se opri şi le 
făcu faţă ; atunci se opriră și ei; cînd el porni din nou, îl 
urmară ; dar nu-l atacară, deși fiecare din ei avea cite o 
lance. Cînd ajunseră în văzul celor ce luau apă, indigenii 
rămaseră locului la vreo cinci sute de metri depărtare, în 
timp ce Gore și însoţitorul său sosiră nevătămaţi lingă tova- 
rășii lor de navă. 

Tupia, care învățase să tragă cu pușca, se îndepărta 
adesea de unul singur ca să împuşte papagali, iar indigenii 
fugeau întotdeauna de el ca și de englezi. 

Pescuitul a fost foarte rodnic în acel loc, iar locotenentul 
secund a prins ceea ce se cheamă un calcan cu țeapă, care 
cîntărea aproape o sută douăzeci de kilograme. Curînd după: 
aceea au prins un altul din aceeași specie, care avea o sută 
șaptezeci de kilograme. 

La 6 mai 1770, plecară din Botany Bay! cum numise 
căpitanul Cook acel loc; la amiază se aflau în dreptul unui 


i! Golful Botanicii, în fața portului actual Sydney. (N.T), care 
multă vreme a fost loc de deportare pentru ocnași.— N.A. 

liman, pe care îi botezară Port Jackson, iar către seară se 
apropiară de un golf căruia îi dădură numele de Broken 
Bay!. La 13 mai văzură fumul unor focuri pe un promon- 
toriu pe care îl botezară de aceea Smoky Cape 2. Pe măsură 
ce înaintau de la Botany Bay spre nord, pămîntul se arăta 
tot mai înalt și mai împădurit. Două zile după aceea, căpi- 
tanul descoperi un promontoriu înalt pe care-l numi 
Cape Byron. 

De cîteva zile observaseră păsările marine numite Sula 
care, cu o jumătate de oră înainte de răsăritul soarelui și 
pînă la o jumătate de oră după asfinţit, zburau necontenit 
pe deasupra corăbiei în cercuri mari; de aci traseră conclu- 
zia că există un rîu sau un estuar în sud unde păsările mer- 
geau ziua să se hrănească, iar seara se întorceau pe niște 
insule dinspre nord. În cinstea căpitanului Hervey, golful 
acela fu numit Hervey's Bay. 

Căpitanul, Tupia și un grup de oameni coboriră pe țărm 
la 23 mai. Debarcară lingă capul unui golf ce dădea într-o 
lagună mare, pe marginile căreia creșteau mangrove ê. În 
ramurile acestui copac se aflau numeroase cuiburi ale unei 
ciudate specii de furnică verde ca iarba. Tot acolo mai 
găseau adăpost puzderie de omizi verzi cu corpul plin de 
păr care, dacă le atingeai, produceau o iritație puternică. 
Printre bancurile de nisip observară multe păsări mai mari 
decit lebedele, care semănau cu pelicanii; împușcară și o 
specie de dropie care cîntărea nouă kilograme. După această 
pasăre, care se dovedi a fi o mîncare aleasă, botezară locul 
cu numele de Bustard Bay. Mai împușcară și o rață cu 
pene foarte frumoase și cu ciocul alb. Găsiră de aseme- 
nea uriașe cantităţi de stridii de toate speciile și printre 
ele cîteva stridii-ciocan avînd o înfățișare neobișnuită. În 
timp ce călătorii noștri cutreierau pădurile, mai mulți indi- 
geni au coborit spre navă, s-au minunat de ea și apoi şi-au 
văzut de drum. $ 


1 Golful Accidental. — N.T. 
2 Capul Fumegător. — N.T. 
3 Rhisophora mangle. — N.T. 
t Golful Dropiilor.— .N. T. 

Exploratorii ridicară pînzele în dimineața următoare, 
iar peste o zi se găsiră în fața unui punct așezat imediat sub 
tropic ; această poziţie dădu prilej căpitanului să-l numească 
Cape Capricorn; în partea sa apuseană văzură un număr 
uimitor de mare de păsări ce semănau cu pelicanul, unele 
dintre ele măsurînd aproape un metru înălțime. 

La 27 mai, dimineața, porniră spre miazănoapte; căpi- 
tanul Cook dădu celui mai nordic punct numele de Cape 
Manifold |, datorită numeroaselor dealuri înalte care se 
vedeau pe el. Între acest cap și țărm se află un golf numit 
Keppel's Bay, precum și citeva insule purtind aceeași denu- 
mire. Deoarece căpitanul avea de gînd să tragă aici corabia pe 
uscat pentru ari curăța fundul, debarcară în căutarea unui loc 
potrivit acestei operaţii. Umblatul le păru însă nespus de supă- 
zător din pricina solului acoperit de o iarbă cu seminţe ascuţite 
şi ţepoase. În afară de aceasta mai erau chinuiţi și de desele 
înțepături ale ţinţarilor. Spre interiorul ţării văzură euca- 
lipţi, de ramurile cărora atirnau cuiburi de furnici albe; ele 
erau durate din argilă şi aveau mărimea unei baniţe. Pe un 
alt copac descoperiră furnici negre, care își așezaseră loca- 
şul în trunchi, după ce îi mîncaseră măduva; cu toate 
acestea starea copacilor era înfloritoare. Fluturii erau așa 
de numeroși încît, în orice parie priveau, vedeau cerul întu- 
necat de mulțimea lor, iar alţii împînzeau crengile și ramu- 
rile. Găsiră de asemenea pe pămînt uscat un peşte de mări- 
mea unui chitic, care fusese adus probabil de flux; era 
înzestrat cu două aripioare pectorale puternice, cu ajutorul 
cărora sărea sprinten ca o broască. Pentru că în acel loc nu 
putură afla apă bună de băut, nu traseră corabia la țărm cum 
avuseseră de gind. 

După depășirea capului Cleveland, ţinură de-a lungul 
coastei în spre miazănoapte, către un grup de insule; pe 
una din ele, vreo patruzeci de bărbaţi, femei și copii stăteau 
şi priveau corabia cu o curiozitate nemaiîntilnită la aceste 
popoare. Aici coboriră pe țărm Banks și Solander cu căpi- 
tanul Cook, al cărui ţel era în primul rînd procurarea apei; 
dar n-o putură dobîndi cu ușurință și se înapoiară curind 
pe bord. 


~ 


1 Capul Multiplu. — N. T. 

În ziua următoare ajunseră în apropierea unui golf pe 
care îl numiră Trinity Bay!. Cum nici un accident prea 
important nu li se întimplase în cursul navigaţiei de peste 1 300 
de mile, urmînd o coastă de-a lungul căreia abundau în tot 
locul cele mai primejdioase stînci și bancuri de nisip, nu 
găsiseră cu cale să boteze nici un cap sau promontoriu cu 
vreun nume care să exprime necaz sau amărăciune. De data 
aceasta totuși numiră Cape Tribulation? punctul pe care-l 
descoperiră, căci de aici înainte cunoscură nenorocirile 5. 


1 Golful Treimii. — N. T. 

2 Capul Amărăciunii. — N. T. 

3 „Țărmul dintre capul Grafton și punctul nordic al uscatului vizi- 
bil alcătuiește un golf mare, deși nu prea adînc, pe care l-am numit 
Trinity Bay, după ziua în care îl descoperiserăm; iar punctul nordic, 
Cape Tribulation, deoarece aci au început încercările noastre“. (Extras 
Ho jiSis căpitanului Cook — Arhivele Amiralității, Whitehall, pag. 

Acest cap se află la 16'6' latitudine sudică și 214" 39 longi- 
tudine vestică. 

Pentru a nu se ciocni de stinci, ei reduceau pinzele și 
se opreau mereu în cursul nopţii între orele șase şi nouă, 
pînă începea să bată vreun vint prielnic ori se ivea luna. 
Trecuseră dintr-o apă de șaizeci de metri adincime, în alta 
de treizeci şi trei, apoi nimeriră pe neașteptate la o adin- 
cime de nouăsprezece, șaisprezece și paisprezece metri, în 
răstimp de cîteva minute. Tot echipajul fusese chemat să stea 
la post și erau pe cale să ancoreze, cînd deodată dădură 
din nou de apă adincă; socotiră deci că primejdia trecuse, 
încredințaţi fiind că navigaseră peste coada bancurilor de 
nisip pe care le zăriseră în cursul serii. În mai puţin de o 
oră totuși apa scăzu fără vaste de la treizeci la douăzeci și 
trei metri și, înainte de a se mai putea efectua un sondaj, 
corabia se izbi de o stincă și rămase acolo; doar bătaia 
valurilor o mai legăna. Într-o clipă fură toţi pe punte; fețele 
lor trădau cu prisosinţă neliniștea care-i frămînta. Știindu-se 
departe de țărm, credeau că s-au lovit de o stincă de coral, 
din cele cu virfuri ascuţite și suprafaţă atit de aspră încît 
macină orice s-ar freca de ea chiar cu o mișcare domoală ; se 
temeau deci pe drept cuvint de grozăvia situaţiei lor. 

Strinseră pînzele, coboriră bărcile spre a cerceta adin- 
cimea apei și constatară că vasul, împins peste o margine de 
stincă, zăcea într-o scobitură a acesteia. Corabia se izbea cu 
atita putere, încît echipajul cu greu se mai ţinea pe picioare. 
Luna strălucea acum din plin, iar la lumina ei se putea vedea 
cum căptușeala bordurilor se desprindea de pe fundul vasului 
şi plutea; în cele din urmă chiar și chila falsă luă același 
drum ; așteptau deci din clipă în clipă deznodămintul. Singura 
încercare de scăpare părea a fi acum doar ușurarea navei. 
De aceea dădură drumul apei din cală și o pompară afară. 
Aruncară peste bord măriurile deteriorate, vasele cu untde- 
lemn, butoaiele, balastul, șase tunuri, precum și alte lucruri, 
ajungînd în cele din urmă la articole mai grele; iată cu ce 
se îndeletniciră pînă în zori, răstimp în care marinarilor nu 
le scăpase nici o înjurătură, într-atit de copleșiți erau de 
gindul primejdiei ce-i amenința. 

La lumina zilei zăriră pămintul la o depărtare de opt 
leghe, dar nici o ingulă nu se afla între ei și continent; în 
cazul că s-ar fi sfărimat vasul, cea mai mare parte din echipaj 

ar fi pierit cu siguranţă. Se întîmplă totuși ca vintul să se 
potolească treptat și pe la amiază ajunsese la un calm desă- 
virșit. Deoarece pe la ora unsprezece așteptau fluxul, făcură 
toate pregătirile în vederea unei noi străduințe de a elibera 
corabia; dar mareea era atit de scăzută faţă de aceea din 
cursul nopţii, încît vasul nu pluti nici la o jumătate de metru, 
deși se aruncase în apă o greutate de aproape cincizeci de 
tone; își începură deci truda și zvirliră peste bord toate 
lucrurile de care se puteau lipsi. Cînd mareea începu să scadă, 
apa năvăli cu o asemenea repeziciune înăuntru, încît de-abia 
putură ţine liberă nava prin manevrarea neîntreruptă a două 
pompe. Singura lor nădejde depindea acum de fluxul de la 
miezul nopţii ; începură iar pregătirile pentru o nouă sforţare 
de a scoate vasul din strimtoare. Pe la ora cinci, mareea 
începu să urce; apa din vas crescu de asemnea atît de mult, 
încît trei pompe fură menținute în lucru pînă la ora nouă, 
cînd corabia se îndreptă ; dar spărturile lăsaseră să pătrundă 
prea multă apă și scufundarea era iminentă de îndată ce s-ar 
fi desprins de stincă. 

Situaţia lor jalnică era de nedescris și numai închipuirea 
o mai putea zugrăvi fără să pună în încurcătură puterile des- 
criptive ale vorbirii. Ei știau bine că, în clipa fatală, orice 
autoritate va înceta. Cum bărcile nu erau în stare să-i trans- 
porte pe toţi la țărm, se temeau să nu se işte printre ei ceartă 
pentru locurile din bărci, ceartă ce ar fi fost mai cumplită 
decît însuși naufragiul ; cu toate acestea socoteau și că cei 
ce ar rămîne pe bord s-ar putea eventual bucura de o soartă 
mai blîndă decît cei care, ajungind pe uscat, n-ar avea altă 
ursită decît aceea de a-şi tiri restul vieţii printre cei mai săl- 
batici oameni din lume, într-o regiune unde armele de foc 
n-ar avea cum să-i ajute să suporte o existență nenorocită. 

La douăzeci de minute după ora zece, corabia plutea în 
apă adincă; cu acest prilej văzură cu mulţumire că apa nu 
pătrundea mai mult decit pină atunci, că ajunsese la înăl- 
țimea de un metru și că putea fi ţinută în loc dacă lucrau 
pompele. Dar oamenii erau atit de istoviţi cu mintea și cu 
trupul, încît nici unul din ei nu se simţea în stare să pompeze 
mai mult de cinci sau șase minute în șir; apoi cădea sleit de 
puteri pe punte. Cel care-i lua locul, obosind la rîndul său, 
se întindea jos în același chip, în timp ce altul sărea în 
picioare și reîncepea truda ; iată cum luptară împreună pentru 

salvarea vieţii, pînă ce năpasta următoare îi lăsă în prada 
unei desnădejdi nemărginite. 

Între căptușeala interioară a fundului corăbiei şi scîn- 
durile dinafară exista un spaţiu de vreo patruzeci sau cinci- 
zeci de centimetri. Omul care măsurase pînă atunci adîncimea 
apei nu o socotise decît pînă la tavan; fiind înlocuit la un 
moment dat de alt marinar, acesta luă adîncimea pînă la scîn- 
durăria exterioară ; această greșeală îi făcu să creadă că 
apa de infiltrare a depășit pompele cu o înălțime egală cu 
distanţa dintre cele două rînduri de scinduri. Această împre- 
jurare le risipi și ultimele speranţe, căci puţini mai credeau 
că ar putea fi folositoare strădania de a prelungi o viaţă ce 
tot urma să se încheie foarte curînd. Dar greșeala se desco- 
peri repede și bucuria trezită de această știre bună și neaștep- 
tată îi însufleţi pe oameni și le dădu atita vigoare încît, 
înainte de opt dimineaţa, scoseseră cu pompele toată apa 
care pătrunsese în vas. Vorbeau acum cu încredere de adu- 
cerea corăbiei la vreun liman și se apucară cu voioșie să 
ridice ancorele ; dar una din ele și cablul celeilalte se pier- 
dură. Ajutaţi de un vînt prielnic, ce bătea dinspre mare, 
înălțară pînzele la ora unsprezece și se îndreptară către țărm. i. 


1 „lată neajunsurile ce însoțesc acest fel de misiuni și care trebuie 
să întovărășească o navigație în necunoscut, dacă nu li s-ar adăuga 
plăcerea ce o resimți în mod firesc prin faptul că ești primul descoperitor ; 
chiar dacă n-ai întîlni decit bancuri de nisip, acest serviciu ar fi de 
neiîndurat la asemenea mari depărtări, cind eşti lipsit de provizii ca și 
de aproape toate celelalte bunuri trebuincioase. Lumea iartă cu greu pe 
cel ce părăsește, fără a explora, o coastă pe care a descoperit-o. Dacă 
primejdiile sînt scuza sa, lumea îl învinuiește de lașiiate şi de nestă- 
ruință — și îl declară pe dată cel mai nepotrivit om de pe lume pentru 
a fi folosit ca descoperitor. Dacă, pe de altă parte, el înfruntă cutezător 
toate pericolele şi piedicile şi, cu toate acestea, are atita nenoroc că nu 
izbutește, atunci îl acuză de temeritate și de nesocotință. Prima dintre 
aceste iînvinuiri nu mi se poate aduce fără doar şi poate; iar dacă voi 
avea destul noroc ca să înirunt toate primejdiile ce le voi întîlni, cea 
de a doua nici nu se va pune vreodală în discuţie. Trebuie să mărtu- 
risesc că am pătruns printre insulele și bancurile de nisip ale acestei 
coaste mai mult decit ar fi fost prevăzător, avind o singură corabie și 
tinind seama de toate împrejurările ; dar dacă n-aş îi procedat așa, rela- 
tarea pe care am făcut-o n-ar fi fost nici pe jumătate mai bună decit 
in cazul cînd aş [i făcut-o fără să fi văzut vreodată locurile acelea ; cu alte 
cuvinte, nu am fi putut ști dacă pămîntul acesta formează un continent sau 
insule ; iar, în ceea ce privește produsele sale, le-am fi ignorat cu totul, 
deoarece acest fapt este în funcţie de celălalt”. (Extras din Jurnalul căpita- 
nului Cook, — Arhivele Amiralității, Whitehall, pag. 291.— N. A. 

Neputînd descoperi locul crăpăturii, nu aveau nici o pers- 
pectivă de a o putea înfunda pe dinăuntrul vasului ; adoptară 
însă următorul sistem, pe care unul din șefii de echipaj îl 
văzuse încercat cu succes cîndva. Luară o bucată de velă 
veche în care puseră o mare cantitate de cîlți și lină, tocate 
mărunt și amestecate bine ; pe deasupra răspindiră băligar de 
oi şi alte gunoaie. Pinza astfel pregătită o așezară sub cora- 
bie cu ajutorul unor fîrînghii, care o şi ţinură întinsă pînă în 
clipa în care ajunse sub crăpătură, unde sugerea aspiră cilţii 
şi lîna de pe suprafaţa pînzei. Încercarea izbuti atît de bine, 
încît în loc de trei pompe, una era acum de ajuns pentru a 
face faţă ușor apei care pătrundea. 

Pînă în acest moment nu se gindiseră decît cum să aducă 
la liman corabia, pentru ca, din materialele ei, să construiască 
un vas cu care ar fi putut ajunge pînă în Indiile răsăritene; 
acum începură să se gindească la un loc potrivit unde să 
repare stricăciunile, ca să poată apoi continua călătoria con- 
form planului inițial. La ora șase seara aruncară ancora la 
șapte leghe de țărm ; iar în dimineaţa următoare trecură prin 
dreptul a două insule care fură denumite Hope Islands !. 

După-amiază, master-ul a fost trimis cu două bărci să 
facă sondaje și să caute un port unde să poată fi reparat 
vasul. Ancorară în asfinţitul soarelui la o adincime de șase 
metri, la două mile de uscat. Unul din secunzi, care plecase 
cu barca, se înapoie la ora nouă raportind că a și găsit lima- 
nul dorit, la depărtare de două leghe. 

A doua zi dimineaţă, la ora șase, întinseră pînzele și 
curînd ancorară la o milă de țărm; căpitanul ieși și găsi 
canalul foarte strimt, însă limanul părea mai potrivit sco- 
pului lor decît oricare alt loc întîlnit în cursul întregii călă- 
torii. Deoarece în acea zi și în noaptea următoare vintul suflă 
foarte tare, nu cutezară să pătrundă în liman, ci rămaseră 
la ancoră încă două zile. 

Între timp oamenii începuseră să sufere de scorbut, iar 
prietenul lor, Tupia, era atît de bolnav încit îi apărură pete 
vinete pe amîndouă picioarele. Green, astronomul, se îmbol- 
năvise și el de aceeași boală ; faptul că nu puteau debarca 
se vădi deci dăunător în toate privinţele. Vintul se menţinu 
tăios pînă la 17 iunie, cînd hotăriră totuși să încerce să 

pătrundă în liman; și, cu oarecare greutăţi, fixară corabia 
de-a lungul unei plaje. 

A doua zi dimineața au ridicat un cort pentru bolnavii 
care au fost aduși pe țărm îndată ce totul fusese pregătit ca 
să-i primească. Mai ridicară încă un cort în care urmau să 
păstreze proviziile și rezervele, pe care le debarcară în ace- 
eași zi. Trimiseră apoi barca în căutare de pește proaspăt 
pentru cei bolnavi, dar ea se întoarse fără nici un rezultat. 

Căpitanul hotări să se instaleze atelierul de fierărie și 
dădu sfaturi armurierului cum să pregătească materialul fieros 
necesar reparațiilor. Porunci de asemenea să fie scoase baga- 
jele ofiţerilor și apa pentru a ușura corabia. În aceeași zi, 
Banks trecu riul ca să examineze ţinutul, care era acoperit 
de niște dealuri nisipoase. Întilni stoluri uriașe de ciori și 
de porumbei ; doborînd mai mulţi porumbei, putu constata că 
erau păsări foarte frumoase. 

În zorii dimineţii de 22 iunie, refluxul lăsă nava pe uscat; 
cercetînd spărtura, văzură că stîncile tăâiaseră patru scînduri 
pină la lemnăria interioară și că alte trei scînduri fuseseră 
de asemenea vătămate. Între spărturi nu se putea zări nici 
© aşchie, totul fiind neted de parcă ar fi fost retezat de un 
instrument ; văzură însă că vasul a scăpat datorită unei 
împrejurări foarte neobișnuite. Una dintre găuri era destul 
de largă pentru a provoca scufundarea, chiar dacă opt pompe 
s-ar fi menţinut în lucru; dar această gaură se astupase în 
bună parte cu o frîntură de stîncă ce rămăsese înfiptă în ea. 
În afară de aceasta, porţiuni din câlţii de irînghie, lină și cele- 
lalte se înţepeniseră între trunchiurile de lemn și înfundaseră 
în multe locuri crăpătura făcută de stîncă. În afara acestor 
spărturi se mai produseseră multe stricăciuni în diferite părți 
ale fundului corăbiei. | 

În timp ce fierarii și tîmplarii își vedeau de treabă, o 
parte din echipaj a fost trimis peste riu să împuște porumbei 
pentru bolnavi. Vinătorii găsiră un piriu cu apă proaspătă, 
descoperiră multe case indigene și zăriră un animal de culoa- 
rea șoarecilor, foarte iute în mișcări și mare cît un ogar. 
În ziua următoare, mai mulţi oameni din echipaj văzură ani- 
malul sus-pomenit, iar un marinar declară că fusese diavolul 
şi-l descrise astfel: „Era mare cît un bidon de cinci litri, 
și foarte asemănător cu el; avea coarne și aripi și totuși se 
tira atit de încet prin iarbă încît, dacă n-ași fi fost înspăi- 

mîntat, aș fi putut pune mîna pe el". Se dovedi după aceea 
că sărmanul om văzuse un liliac care era aproape negru și 
de mărimea unei potîrnichi; numai spaima îl înzestrase cu 
coarne pe acest „diavol“. 

Un șef de echipaj zări un lup ce semăna foarte mult cu 
cei din America. Gore văzu și el două animale de culoarea 
paielor și de mărimea unui iepure, dar avind înfățișare de 
cîine. Prinseră atîta pește încît fiecărui om îi reveni mai mult 
de un kilogram; și se adunară din belșug verdeţuri pe care, 
fierbîndu-le împreună cu mazărea, le mincară cu multă 
plăcere. 

Master-ul găsi scoici atît de mari că una ar fi săturat 
uşor doi oameni ; apoi alte scoici și crustacee la fel de nume- 
roase, din care aduse o bună parte la corabie. 

Banks, însoţit de un grup, făcu o excursie pe rîu, în sus, 
și zări mai multe animale, printre care și un fel de lup!. 
Pe înnopiate aprinseră focul și-și așezară tabăra pe malul 
riului, dar noaptea se dovedi extrem de neplăcută din pri- 
cina ţinţarilor. În zorii zilei ieşiră să caute vinat și văzură 

patru animale ; ogarul lui Banks urmări două dintre ele, dar 
ele îl întrecură cu mult în repeziciune, deși înaintau sărind 
sau săltindu-se pe două picioare în loc să alerge pe toate 
patru ! 

Mareea fiind prielnică pentru întoarcere, călătorii noștri 
nu pierdură vremea, ci se înapoiară la corabie. Master-ul, 
plecat șapte leghe în larg, reveni curînd ; prinsese cu cangea 
bărcii trei broaște țestoase, care la un loc cîntăreau vreo 
patru sute de kilograme. 

Dimineaţa, patru indigeni se apropiară într-o mică luntre. 
Ajunseră curînd lingă navă și, după ce primiră daruri, debar- 
cară în locul de pe țărm unde se afla Tupia cu cîţiva marinari. 
Fiecare indigen purta două lănci și cîte un băț cu ajutorul 
căruia aruncau lăncile. Cum înaintau înspre englezi, Tupia 
îi sfătui și-i convinse să-și lepede armele și să se așeze lîngă 
el; ei îl ascultară pe dată. 

Erau de statură obișnuită, cu membrele foarte scurte ; 
culoarea ciocolatie-închis, părul negru neted sau cîrlionţat, 
dar nu de tipul linos-creţ. 

Trei din acești băștinași înnoiră vizita în dimineaţa urmă- 
toare, cînd veniră și cu un al patrulea, numit Yaparico, ce 
părea să aibă oarecare trecere printre ei. Cartilajul nasului: 
său era străpuns de un os de pasăre lung de vreo cincispre- 
zece centimetri ; de fapt toţi localnicii aveau nasul găurit în 
vederea introducerii acestei podoabe. Cum umblau în între- 
gime goi, căpitanul dărui unuia dintre ei o cămașă veche, 
dar el o înfășură în jurul capului ca un turban, în loc s-o folo- 
sească pentru a-și acoperi trupul. Luntrea lor era lungă de vreo 
trei metri şi putea cuprinde patru persoane ; cînd apa nu era 
suficient de adîncă, ei o urneau din loc cu ajutorul prăjinilor. 

În ziua de 14 iulie, Gore împușcă unul dintre animalele 
cenușii mai sus amintite. Pielea acestui animal, pe care indi- 
genii îl numesc kanguru ?, era acoperită de o blană scurtă. 
Capul și urechile lui semănau întrucitva cu cele ale iepurelui : 
îl pregătiră pentru prînz, iar el se dovedi a fi o mincare 
excelentă. 

Deoarece băștinașii se familiarizaseră acum cu echipajul 
corăbiei, unul dintre ei a fost poftit să-și arunce lancea; el o 

făcu cu atîta îndemînare și putere încît, deși nu se afla la mai 
mult de un metru și jumătate de la pămînt, arma pătrunse adînc 
într-un copac aflat la o depărtare de cincizeci de metri. 

La 19 iulie văzură mai multe femei care, ca și bărbaţii, erau 
în întregime goale. Mai primiră în acea zi și vizita a zece băș- 
tinași, care păreau hotăriți să obțină una dintre broaștele 
țestoase de pe bord; cum li se refuză, manifestară o neţăr- 
murită furie și ciudă. În cele din urmă apucară cu mîinile 
două broaște și le traseră spre marginea corăbiei unde îi 
aştepta luntrea ; dar marinarii le luară îndărăt. După cîteva 
încercări asemănătoare, însă tot atit de neizbutite, săriră 
deodată în luntre și visliră spre țărm. Tot atunci căpitanul, 
Banks și cinci sau șase mateloţi, coboriră pe coastă înaintea 
indigenilor. Cînd debarcară și băștinașii, unul din ei 
înşfăcă o bucată de lemn aprins de sub un ceaun și, alergind 
către bagajele depozitate pe țărm de călători, dădu foc ierbii 
uscate care arzînd cu repeziciune din cauză că bătea vintul, 


provocă stricăciuni fierăriei și puse în primejdie unul dintre 
corturi. Deoarece păreau hotăriţi să se dedea și la alte rău- 
tăți, compatrioţii noștri descărcară asupra lor o încărcătură de 
alice ; unul dintre indigeni fiind rănit, o rupseră cu toţii la fugă. 

Cum însă nu se depărtaseră prea mult, marinarii traseră 
aproape de ei cu o pușcă încărcată cu gloanţe; auzind-o, 
indigenii dispărură curînd. Puțin timp după aceea glasurile 
lor răsunară din nou în pădure; de aceea căpitanul porni cu 
cîțiva oameni împotriva lor. Cînd ajunseră faţă în faţă, amin- 
două cetele se opriră, cu excepţia unui bătrin indigen care 
păși înaintea tovarășilor săi și, după ce rosti citeva cuvinte, 
se retrase printre semenii lui. Capturindu-le citeva sulițe, 
englezii îi urmăriră cale de vreo doi kilometri, apoi se așezară 
pe jos, în timp ce indigenii se opriseră la vreo sută de metri 
mai departe. Bătrînul înaintă iarăşi în faţa lor ţinind în mînă 
o lance cu virf. Stătu locului și cuvîntă de mai multe ori, 
pînă ce căpitanul făcu semne de prietenie. Bătrînul indigen 
se întoarse spre tovarășii săi și, după ce le vorbi, aceștia reze- 
mară lăncile de un copac și veniră spre ei pentru a se 
împăca ; atunci li se înapoiară suliţele și toată cearta păru 
că se terminase. Cînd căpitanul ajunse pe bord, văzu că la 
vreo două mile depărtare focul aprins de băștinași cuprin- 
sese pădurile. 

Master-ul fiind trimis să caute un loc de trecere înspre 
nord, se înapoie cu vestea că nu putuse găsi nici unui. 
În noaptea de 20 iulie, focul se întinsese pe o distanţă de mai 
mulți kilometri pe dealurile din jurul lor. În ziua următoare, 
unul dintre marinari, care se rătăcise de grupul său, nimeri 
peste patru indigeni care mincau; deși era îngrijorat de 
această neașteptată întilnire, se arătă îndeajuns de socotit 
ca să-și ascundă teama și, așezindu-se lingă ei, le dărui ur 
cuţit pe care, după ce îl examinară cu toţii, i-l dădură înapoi. 
Marinarul ar fi vrut atunci să-i părăsească, dar ei îl reţinură 
pînă ce, pipăindu-i mîinile și faţa, căpătară convingerea că 
este alcătuit și el tot din carne și oase. Apoi îi îngăduiră sā 
plece, arătîndu-i cea mai scurtă cale spre corabie. 

La data de 4 august se îmbarcară, iar la amiază ridicară 
ancora ; punctul cel mai nordic de pămînt pe care-l putură 
vedea a fost numit de căpitan Cape Bedford iar estuarul din 

care tocmai ieşiseră, Endeavour River !. Proviziile făcute în 
timpul șederii în acel liman constau din broaște țestoase, 
scoici de trei soiuri diferite, scrumbii mari, chefali, niște pești 
turtiţi, numeroase scrumbii obişnuite şi calcani ; iarbă-grasă, 
fasole sălbatică, virfuri de cocotieri și palmieri cu frunze 
rețe ca varza. Ca patrupede, au prins capre, lupi și dihori, 
precum și un animal cu pete de felul viverei. Singurele ani- 
male domestice erau cîinii. 

În cursul următoarelor șase zile se luptară din răsputeri 
ca să poată naviga în siguranţă dincolo de bancurile de nisip 
și de stîncile care-i înconjurau din toate părţile. După o con- 
sfătuire între ofițeri, părerea unanimă a fost că cel mai 
nimerit lucru ar fi să părăsească țărmul și să rămînă în larg; 
ca urmare, porniră la 13 august 1770 și navigară în mare des- 
chisă, după ce aproape trei luni de zile trecuseră printre pri- 
mejdioase bancuri de nisip și stînci. Sirăbătuseră pînă în 
prezent peste o mie de mile, timp în care fusegeră nevoiţi 
să facă necontenit sondaje, lucru care, pare-se, nu se mai 
intimplase vreodată altei corăbii. Căpitanul Cook a notat în 
jurnalul său că se simţiră „foarte ușuraţi cind scăpaseră de 
bancurile de nisip și de celelalte primejdii, după ce rătăciseră 
printre ele, de la 26 mai aproape fără întrerupere, cale de 
360 de leghe ; în tot acest timp un om trăgea pronu] pentru 
sondaj ori de cîte ori erau pînzele întinse ?. 


După ce ancorară la 14 august, o luară spre apus; a 
doua zi zăriră din nou pämîntul și căutară să nu piardă din 
vedere vreo trecere între acel ţinut și Noua Guinee, dacă o 
astfel de strimtoare ar fi existat. Ţinură spre nord pînă la 
miezul nopţii. Cînd se lumină de ziuă, văzură valuri înalte 
ce se spărgeau năprasnic la vreo milă depăriare; corabia 
era minată cu mare iuțeală chiar spre locul unde se rosto- 
goleau undele. În această răstriște, trimiseră bărcile înainte, 
spre a trage corabia cu odgoanele. Botul ei a putut fi întors 
doar la mai puţin de o sută de metri distanţă de stinci ; între 
navă și ele nu mai rămăsese nimic altceva decit prăpastia 
lichidă lăsată de ultimul val care-i scăldase bordul. În clipa 


1! Rîul Străduinţei. — N. T. 
2 Jurnalul căpitanului Cook, — Arhivele Amiralității, Whitehali, 
pag. 287.— N.A. 

in care se așteptau să fie distruși, pe loc, o briză abia sim- 
țită ajută bărcile să îndrepte vasul în direcţie oblică faţă 
de stinci. 

Atunci descoperiră o mică deschizătură în recif ; un tinăr 
ofiţer, trimis s-o cerceteze, găsi că de cealaltă parte a stîncilor 
apa era liniștită. Însufleţiți de speranţa că-și vor salva vieţile, 
ei încercară acum să treacă prin deschizătură, ceea ce părea 
cu neputinţă, deoarece între timp survenise mareea, iar 
refluxul, se năpustea prin deschizătură cu un avint uluitor, 
îimpingînd corabia la o mare depărtare de recif. Cînd încetă 
refluxul valul fluxului mînă încă o dată vasul în apropierea 
stîncilor, reînnoind perspectiva nimicirii. Descoperiră însă o 
altă trecere și, cu ajutorul unei ușoare adieri, pătrunseră în 
ea atît de repede, încît corabia nu mai avu timp să se izbească 
de vreuna din laturile canalului. 

TIPURI DE ABORIGENI DIN 

NOUA GALIE DE SUD CU 

CORPUL VOPSIT ÎN DUNGI 
ALBE ȘI ROŞII 


ustu url 


Promontoriul înali de pe continentul care se zărea îl denu- 
miră Cape Weymouth, iar golful alăturat, Weymouth Bay. 
n ziua aceea bărcile ieșiră la pescuit și avură mare succes, 
îndeosebi în ceea ce privește scoicile; unele aveau dimen- 
siuni atit de mari, încît era nevoie de puterea a doi oameni 
pentru a le urni din loc. 

La 2i august descoperiră mai multe insule care primiră 
numele de insulele York. După-amiaza ancorară printre ele 
și băgară de seamă că de acolo înainte canalul începea să se 
lărgească. Observară două puncte depărtate între care nu 
se putea distinge pămîntul ; speranța că, în sfîrşit, găsiseră 
trecerea spre Oceanul Indian, îi însufleţi. 

Căpitanul și tovarășii săi urcară apoi pe un deal de pe 
una din aceste insule, de unde puteau vedea în depărtare 
pînă la aproape patruzeci de mile; pe toată întinderea nu 

văzură nimic care le-ar fi putut amenința trecerea; astfel 
părea aproape neîndoielnic că exista un canal. Înainte de a 
părăsi insula, căpitanul Cook o denumi Noua Galie de sud i 

Înaintaseră acum pînă la extremitatea nordică a Noii 
Olande și aveau satisfacția că văd marea deschisă spre apus. 
Intrarea nord-estică a strimtorii este alcătuită din teritoriul 
Noii Olande și dintr-un număr de insule ce primiră numele 
de insulele Prințului de Wales ? și despre care căpitanul Cook 
își închipuia că se puteau întinde pînă la Noua Guinee. 
lar strimtorii prin care trecuseră, el îi dădu numele de 
Endeavour Strait °. 

Băgară de seamă că Noua Galie de sud, mai mare decît 
întreaga Europă, depășea în întindere orice altă țară cunos- 
cută care nu era considerată continent. Aceasta o dovedise 
Endeavour parcurgindu-i coastele pe o distanţă de mai mult 
de două mii de mile, chiar dacă traseul ei ar fi fost socotit 
în linie dreaptă. Înspre nord iarba nu era atît de bogată, nici 
arborii atît de înalţi ca în părțile de miazăzi — și mai peste 
tot — cei mai mari copaci creșteau răsleţiţi la o depărtare 
cam de treisprezece metri unul de altul. 

Băștinașşii erau bine făcuţi, de statură mijlocie și peste 
măsură de muncitori; aveau voci foarte delicate, aproape 
femeiești. Pielea le era ciocolatie, dar fiind acoperiţi de mur- 
dărie, păreau uneori cam tot atit de negri ca africanii. 
Podoaba principală a acestor triburi o constituia osul înfipt 
în nas, pe care marinarii îl numiră în glumă „depozitul de 
pinze-fantomă“. Unii dintre indigeni purtau atirnat pe piept 
un șirag de scoici. Pe lingă aceste podoabe, ei își vopseau 
trupul și membrele cu dungi albe și roșii de diferite lățimi; 
apoi mai aveau și cite un cerc alb în jurul fiecărui ochi și 
pete din aceeași vopsea pe faţă. 

Colibele și le clădeau din nuiele arcuite, cu amindouă 
capetele înfipte în pămînt; ele căpătau astfel înfățișarea 
unui cuptor; acoperișul era din bucăţi de scoarță de copac 


1 New South Wales, numele vechi al coastei răsăritene a: 
Australiei. — N. T. 

2 Insule aflate foarte aproape de capul York, din nordul Austra- 
liei. —N.T. 

3 Strîmtoarea Străduinţei, între capul York și ins. Prințului 
Wales. — N. T. 

te. 


INDIGEN DIN NOUA GALIE 
DE SUD FACIND FOCUL 


și din frunze de palmier. Ușa acestor construcţii, înaltă doar 
atît cît să poţi sta în picioare în cadrul ei, era așezată în faţa 
vetrei ; băștinașii dormeau cu genunchii la gură, dar chiar 
și în această poziţie nu încăpeau mai mult de patru oameni 
într-o colibă. 

Făceau focul într-un fel cu totul deosebit: tăiau pieziș 
capătul unui băț pe care îl virau într-o bucată de lemn uscat; 
apoi învirteau cu mare iuţeală între palme bățul vertical și 
astfel aprindeau focul !. Marinarii observară pe unul dintre 
băștinași că alerga de-a lungul coastei și așeza focul în dife- 
rite locuri. Făcea aceasta cu intenţia de a prinde canguri, 


l Unelte asemănătoare (primite de la eschimoșii din Ponds Bay 
de către sir Edward Belcher, C.B.) pot fi văzute în Colecţia Arctică 
donată de Barrow şi aflate în sala etnografică de la British Muse- 
um. — N. A. 

animale ce se tem așa de mult de foc încît, atunci cînd sînt 
goniţi de cîini, nici măcar nu străbat meleagurile de curînd 
arse, chiar dacă focul este deja stins. 

Eschimoșii întrebuinţează un mijloc asemănător de a face 
foc. Este greu de închipuit cum de au ajuns aceste două nea- 
muri la aceeași deprindere. 

Virfurile lăncilor erau formate uneori din oase de pește, 
alteori dintr-un lemn tare și greu; ei le împreunau cu alte 
bucăţi de lemn sau de os în așa fel, încît o dată pătrunse 
destul de adînc în trup, să nu mai poată fi trase îndărăt fără 
a sfișia cumplit carnea sau fără a lăsa așchii înăuntru. 

În părţile nordice ale acestei coaste, pirogile se constru- 
iau prin scobirea trunchiului unui copac; compatrioţii noștri 
bănuiră că o asemenea operaţie trebuie să se fi înfăptuit cu 
ajutorul focului, deoarece indigenii nu păreau să aibă vreun 
instrument potrivit acestui scop. Pirogile sînt lungi de vreo 
patru metri și atît de înguste, încît s-ar răsturna ușor 
dacă n-ar fi prevăzute cu o prelungire laterală pentru 
contrabalansare. Localnicii le pun în mișcare cu ajutorul 
vislelor, pe care le mînuiesc cu amîndouă mîinile. 

Timpul scurt pe care l-au petrecut englezii pe lingă 
acești oameni nu le-a îngăduit să le înveţe limba atit cît ar fi 
dorit. În tovărășia englezilor, băștinașii articulau foarte dis- 
tinct sunetele şi repetau des și de mai multe ori la rînd 
cuvîntul „tut“, — care se crede că ar fi fost o expresie de 
uimire și de admiraţie. Privită în ansamblu, limba lor nu suna 
nici aspru nici nearmonios. 

La 24 august 1770 cablul se rupse lingă inel în timp ce 
încercau să tragă ancora; de aceea trebuiră să arunce o 
altă ancoră spre a împiedica devierea corăbiei. Ancora pier- 
dută a fost însă regăsită a doua zi dimineaţa. 

Ridicînd ancora! la 25 august, cîrmiră spre nord-vest 
şi, după cîteva ore, una din bărcile ce mergeau înainte sem- 


1! Căpitanul Cook înseamnă următoarele la plecarea din Noua 
Olandă : „„Convins de existența unei trecători prin care am de gind să 
conduc corabia şi nemaiputind debarca pe coasta răsăriteană a Noii 
Olande, iar pe partea ei apuseană nemaiavînd vreo descoperire nouă 
de făcut, onoarea în această privință aparţinînd navigatorilor olandezi, 
sînt încredinţat că țărmul răsăritean de la latitudinea de 38” sud pînă 
în acest loc (Endeavour Strait) nu a fost văzut nici vizitat de vreun 
european înaintea noastră. (Extras din Jurnalul căpitanului Cook, — 
Arhivele Amiralității, Whitehall, pag. 297). — N. A. 

naliză că apa nu mai este adincă. Corabia se opri imediat cu 
toate pînzele întinse. Băgară atunci de seamă că din nou 
scăpaseră ca prin minune, deoarece bancuri de nisip îi împre- 
surau aproape din toate părţile ; felul în care pătrunseseră 
între ele ar fi provocat ciocnirea încă înainte ca echipajul 
bărcii să fi observat ceva, dacă nava s-ar fi aflat doar la 
jumătate de cablu mai spre stînga sau spre dreapta. În după- 
amiaza zilei, corabia porni cu ajutorul mareei și, pe la apusul 
soarelui, ajunse în afara locului primejdios. Pînă la 3 sep- 
tembrie, ea pluti exact spre miazănoapte, menţinindu-se abia 
în văzul pămîntului ; și, deoarece apa nu avea decit adin- 
cimea necesară navigaţiei, repetatele încercări de a aduce 
vasul mai aproape de țărm, pentru debarcare, nu dădură 
rezultate ; de aceea călătorii noștri luară hotărîrea de a cobori 
pe uscat într-una din bărci, în timp ce corabia se va plimba 
de colo-colo, în aşteptare. Ca urmare a acestei hotăriri, 
căpitanul, însoţit de Banks și de Solander, ieșiră cu barca 
dar, cînd ajunseră la vreo două sute de metri de țărm, apa 
deveni atît de puţin adîncă, încît fură nevoiţi să lase barca 
în grija a doi marinari, iar ei să pășească prin apă pînă la 
uscat. Îndată ce ajunseră, văzură mai multe urme de picior 
omenesc pe nisip. 

Exploratorii se găseau acum la aproape un sfert de milă 
de șalupă, cînd trei băștinași se năpustiră țipind în chipul 
cel mai sălbatic dinspre pădurea ce se afla la vreo sută de 
metri mai sus de ei. Alergau întins spre compatrioţii noștri, 
cel dintii aruncînd cu mina ceva ce ardea ca pulberea de 
pușcă, dar fără a face vreun zgomot, în timp ce ceilalţi doi 
își azviîrleau lăncile. Atunci englezii traseră, iar băștinașii 
se opriră şi aruncară alte lănci; exploratorii își încărcară 
puștile cu gloanţe și traseră din nou. Sărmanii indigeni o 
luară acum la sănătoasa, căci fuseseră probabil răniți în 
cursul acestui conflict inegal. 

Căpitanul Cook și tovarășii săi, nevoind să facă rău 
acelora care poate nu avuseseră vreun gind dușmănos, se 
retraseră în grabă la barcă și porniră vîslind prin faţa celor 
cam optzeci de indigeni ce se adunaseră între timp. Statura 
lor era cam aceeași cu a locuitorilor Noii Galii de sud, însă 
pielea n-o aveau chiar atit de întunecată. 

Întreaga coastă a acestei țări este joasă, dar acoperită cu 
copaci şi ierburi într-o bogăţie ce depășește orice descriere. 

La data de 16 septembrie ajunseră în apropierea insuliței 
numită Rotte și în aceeași zi văzură insula Semau. La ora zece 
noaptea zăriră în văzduh o lumină roșiatică. Fenomenul, care 
se întindea cam la zece grade deasupra orizontului, semăna 
nespus de mult cu aurora boreală, numai că razele de lumină 
emise de el nu aveau mișcarea tremurătoare. Îl priviră două 
ore, timp în care strălucirea nu se micșoră. 

Deoarece corabia se afla acum departe de insulele deja 
însemnate pe hărțile de pe bord, ei navigară în cursul nopții 
fiind uimiţi, a doua zi dimineaţa, cînd zăriră o insulă spre 
vest-sud-vest ; se miîndriră deci că au făcut o nouă desco- 
perire. Înainte de amiază putură desluși pe ea case, pîlcuri 
de cocotieri şi mari turme de oi. Priveliștea era binevenită 
pentru niște oameni a căror sănătate se resimțea din lipsă 
de provizii proaspete. Îl delegară îndată pe locotenentul 
secund să plece cu șalupa și să caute un loc de debarcare. 
El luă cu sine felurite lucruri pe care le socotea a fi pe 
placul indigenilor. 

De pe vas călătorii observară doi călăreți; unul dintre 
ei purta pe cap o pălărie cu panglică și era îmbrăcat într-o 
haină și o vestă de modă europeană. Acești oameni călăreau 
de colo-colo pe coasiă privind cu cea mai mare băgare de 
seamă spre corabie. Îndată ce barca ajunse la țărm, alți 
cîțiva călăreţi și mai mulţi pedeștri se grăbiră într-acolo, 
aducînd nuci de cocos. La un semnal dat din șalupă cu 
înţelesul că se putea ancora într-un golf ce fusese indicat 
de indigeni, la oarecare depărtare, corabia ridică pinzele 
spre a merge în acel loc. 

Cînd locotenentul sosi pe bord, el raportă că nu putuse 
cumpăra nuci de cocos, deoarece proprietarul lor lipsea ; cele 
aduse îi fuseseră date în schimbul pinzei de in pe care o 
oferise indigenilor. 

El văzuse că mai mulți locuitori ai insulei purtau lanțuri 
de aur la git și erau îmbrăcaţi în țesături fine de in. 

Pe seară, cînd corabia intră în golful ce le fusese arătat, 
călătorii noștri zăriră în apropiere un oraș indigen. Ridicară 
deci un pavilion la catargul din față, apoi traseră trei salve 

de tun, în timp ce în oraş se înălțau culorile olandeze. 
Corabia își urmă totuși drumul și ancoră la ora șapte seara. 

În dimineaţa următoare observară și pe plajă culorile 
olandeze ; căpitanul înţelese acum că olandezii și-au făcut 
o așezare pe insulă, de aceea trimise pe locotenentul secund 
ca să le facă cunoscut că duceau lipsă de anumite lucruri. 

Locotenentul a fost condus la raja sau regele insulei, 
pe care-l înștiință de însărcinarea sa prin mijlocirea unui 
tălmaci portughez. Raja spuse că era gata să procure coră- 
biei proviziile proaspete de care avea nevoie, dar că nepu- 
tind face comerţ decit cu olandezii, lor nu le putea vinde 
nimic dacă nu avea mai întîi încuviințarea acestora; totuși: 
el va înainta o cerere agentului olandez, singurul alb ce 
trăia printre ei. Acest agent, numit Lange, se purtă politicos 
cu locotenentul și-i spuse că poate cumpăra tot ce dorește 
de la locuitorii insulei. 

Curînd după aceea, raja și Lange își manifestară dorinţa 
de-a merge pe bordul vasului, dacă doi oameni din echipajul! 
bărcii ar putea fi lăsaţi ca ostatici, ca să chezășuiască întoar- 
cerea lor; locotenentul le făcu plăcerea primind amîndouă 
solicitările şi-i conduse pe bord tocmai în preajma cinei. 
Mincarea de căpetenie a acestei mese era carnea de oaie, 
iar după ce raja gustă din ea, ceru să i se dea o oaie engle- 
zească — și singura ce mai rămăsese pe bord i-a fost dăruită. 
Apoi dori un cîine și Banks îi dădu ogarul său; de asemenea 
i se mai oferi și un ochean, după ce Lange le spusese că 
așa ceva i-ar fi pe plac. 

Oaspeţii îi povestiră apoi căpitanului Cook că pe insulă 
se află găini, porci, oi și bivoli din belșug, că a doua zi 
vor trimite multe animale pe țărmul mării, ca el să poată 
cumpăra cele trebuincioase pentru inzdrăvenirea bolnavilor 
şi pentru reiîmprospătarea proviziilor de drum. Aceste știri 
binevenite însuileţiră mult adunarea, iar sticla începu să 
facă ocolul mesei cu atita sprinteneală, încît lui Lange și 
îinsoțitorului nu le mai trebui mult ca să se îmbete. Ei îşi 
pästrară totuși cumpătul și plecară înainte de a se fi ameții 
de-a binelea. 

A doua zi, căpitanul, însoţit de mai mulţi membri ai 
echipajului, cobori pe țărm pentru a întoarce vizita rajalei, 

Cînd debarcară, se supărară băgînd de seamă că vitele nu 
fuseseră aduse pe plajă. Continuară totuși drumul spre oraș. 

Au fost poftiţi la masă de către raja, dar acesta nu luă 
-parie la ospăț deoarece aici nu se obișnuia să se stea jos 
împreună cu musafirii. Prinzul lor consta din carne de porc 
și orez, ioarte gustoase fiecare în felul lor, servite în trei- 
zeci și șase de farfurii și trei oale de pămînt pline cu un fel 
de supă în care fusese fiartă carnea de porc. Lingurile din 
frunze erau atît de mici, încît oaspeţii, cît erau de înfometați, 
greu au avut răbdarea să le întrebuinţeze. 

La Sfirşitul mesei, căpitanul invită pe raja să bea vin 
cu el, însă acesta refuză, spunînd că cel ce ospătează o 
societate nu trebuie niciodată să se îmbete cu musafirii săi. 

După ce sticla circulă cîtva timp, căpitanul Cook întrebă 
de soarta vitelor despre care primise făgăduieli că vor 
fi aduse pe plajă. Atunci Lange îl încunoștinţă că, printr-o 
scrisoare primită de la guvernatorul Concordiei, din Timor, i 
se dăduseră instrucţiuni să aprovizioneze nava, în caz că ea 
s-ar opri pe insulă și ar avea nevoie de hrană, dar să nu-i 
îngăduie staționarea aci mai mult decît se dovedea necesar. 
În afară de aceasta, să nu permită să se facă daruri indi- 
genilor de rang inferior ; totuși, adăugă el, măruntele gesturi 
de politeţe din partea indigenilor puteau fi răsplătite cu 
mărgele sau orice alt articol de mică valoare. Călătorii noștri 
bănuiră, ca un lucru mai mult ca sigur, că întreaga poveste 
era':o născocire de-a lui Lange, scornită pentru a atrage 
toate darurile mai de preţ în propriul său buzunar. 

Curînd după aceea căpitanul a fost înștiințat că se mîna- 
seră cîteva oi pe plajă, dar nici un porc și nici un bivol, 
și că fuseseră din nou îndepărtate înainte ca oamenii să 
apuce să aducă de pe corabie banii de plată. Adînc lovit şi 
dezamăgit că nu putea căpăta principalele articole de care 
avea nevoie, căpitanul protestă pe lingă Lange, care îi spuse 
că, dacă el și ofiţerii săi s-ar fi dus la fața locului, kr fi 
putut cumpăra orice ar fi dorit, dar că indigenii își închi- 
puiau că marinarii vor să-i înșele cu monede false. 

Acestei povești nu-i dădură mai multă crezare decît 
celei precedente ; totuși, pentru a nu pierde timp într-un 
moment atît de important, căpitanul se îndreptă de îndată 

spre plajă, unde însă nu mai găsi nici o vită de vînzare. În 
lipsa lui, Lange îl informă pe Banks că indigenii sînt jigniţi 
de faptul că marinarii nu le-au oferit aur pe mărfurile lor, 
pe care nu voiau să le vîndă pe nici un alt metal; dar Banks, 
scirbit să continue o convorbire cu un om ce se făcuse vinovat 
de asemenea șiretlicuri repetate, îl părăsi pe loc. 

La 20 septembrie, căpitanul Cook și doctorul Solander 
coboriîră din nou pe țărm. În timp ce ultimul purcese spre 
oraș în căutarea lui Lange, căpitanul rămase pe plajă cu 
gindul să cumpere vite. Aci se află un bătrîn care fusese 
distins cu rangul de prim-sfetnic, deoarece părea învestit 
cu o autoritate demnă de luat în seamă; spre a-i cîştiga 
prietenia, căpitanul îi dărui un ochean. În prezent nu se 
mai adusese nimic la vînzare afară de un bivol prăpădit, 
pentru care băștinașul cerea cinci guinee. Deși căpitanul 
știa că preţul acesta reprezintă îndoitul valorii mărfii, el 
propuse totuși trei guinee ca unul ce era doritor să înceapă 
tirgul cu orice preţ. Vinzătorul spuse că nu putea primi 
banii pînă ce nu-l informa pe raja de preţul oferit; trimise, 
aşadar, un om, care se înapoie curind de la raja cu vestea 
că cinci guinee ar fi preţul cel mai scăzut; însă căpitanul 
refuză să plătească atît; atunci se repezi un al doilea; 
mesager care întirzie multă vreme și îl lăsă pe căpitanul Cook 
să-l aștepte cu nerăbdare ; între timp apăru doctorul Solander 
escortat de peste o sută de băștinași, dinire care cîţiva 
țineau lănci în miini, iar restul erau înarmaţi cu puști. 
Ajungind la locul de tirg, doctorul îl informă pe căpitan 
că Lange îi tălmăcise un mesaj al rajalei, al cărui înţeles 
era că indigenii nu au chef să încheie vreun tirg cu englezii, 
fiindcă aceştia nu vor să dea nimic peste jumătate din 
valoarea reală a lucrurilor oferite spre vinzare și că orice 
fel de negoţ va fi oprit începînd de a doua zi. 

Englezii nu se mai îndoiră că presupusul ordin al rajalei 
era tot o născocire de-a lui Lange și complicilor săi în vede- 
rea stoarcerii de bani ; în timp ce chibzuiau cum ar trebui să 
acţioneze în această împrejurare grea, unul din tovarășii lui 
Lange începu să izgonească pe băștinașii care aduseseră 
spre vînzare sirop de palmieri și păsări, precum și pe ceilalţi 
care acum mînau oi și bivoli spre tirg. 

Tocmai în acel moment, căpitanul Cook se uită spre 
bătrînul ce fusese distins cu titlul de prim-sfetnic ; părîndu-i-se 
că citește pe fața lui dezaprobarea vru să-și mărească avan- 
tajul și, apucînd mîna indigenului, îi dărui o veche sabie lată. 
Darul, în momentul potrivit, avu cel mai bun efect; primul- 
sfetnic, fermecat de acest semn de distincţie și socotindu-se 
deosebit de onorat, dădu poruncile necesare și tirgul porni 
să se desfăşoare cu mare repeziciune. Băștinașii, zeloşi să 
procure toate cele solicitate, aduseră vitele spre vinzare și 
piața se umplu în scurtă vreme cu de toate. Căpitanul Cook 
plăti cu zece guinee primii doi bivoli; dar după aceea îi 
cumpără la schimb, dînd cîte o pușcă pentru fiecare ; cu acest 
preţ ar fi putut obţine oriciţi ar fi vrut. Nu încăpea nici 
o îndoială că Lange avea să primească partea sa din cîș- 
tigul primelor două vînzări și că motivul pentru care spu- 
sese că indigenii nu acceptă decît aur în schimbul vitelor 
era că, în felul acesta, el poate împărţi cîștigul mai ușor. 

Obţinînd deci, în cele din urmă, proviziile proaspete 
trebuincioase, căpitanul Cook se pregăti să ridice ancora, 

Insula se numeşte Savu; așezată la 10°35 latitudine 
sudică şi la 237'30' longitudine vestică, fusese pînă acum 
foarte puţin cunoscută sau eronat descrisă. Lungimea ei 
măsura între treizeci și cincizeci de kilometri, dar nu i s-a 
putut stabili lăţimea. Cind Endeavour se oprise acolo, 
anotimpul uscat se apropia de sfîrşit; nu plouase de vreo 
șapte luni; de aceea nu se putea vedea curgind nici un 
rîu cu apă dulce, iar indigenii se alimentau doar de la mici 
izvoare situate la oarecare depărtare înăuntrul ţării. 

Pe lîngă mei și porumb, insula producea tutun, bumbac, 
betel, tamarinzi, tei, portocale, manghieri, piper, orez, pepeni 
și alte fructe tropicale. Se mai cultivau aici o cantitate nein- 
semnată de scorţişoară precum și diferite legume europene. 

Bivolii văzuţi pe această insulă erau cam cît boii de 
mari, deși nu cîntăreau mai mult de jumătate din greutatea 
acestora, căci pierduseră mult în greutate în cursul ultimului 
anotimp secetos; carnea lor era totuși suculentă și de un 
gust ales. Aveau coarnele întoarse spre spate, niște urechi 
deosebit de mari și erau aproape lipsiţi de păr. Alte animale 
domestice de pe insulă erau cîinii, pisicile, porumbeii, găi- 
nile, porcii, caprele, oile, măgarii şi caii. 

INDIGEN DIN INSULA SAVU 


Caii depășeau rareori 1,30 m înălțime, dar erau iuți 
și călcau firesc și viguros. Oile cam semănau cu raprele 
şi de aceea erau numite cabritos. Coasta mării procură locui- 
torilor broaște țestoase, deși nu în prea mare cantitate. 

Băștinaşii insulei Savu sînt de statură mai curînd sub cea 
mijlocie ; părul lor e negru și ţepos, iar culoarea feţei cafenie- 
închis la oamenii de tot rangul, atit la cei ce stăteau în aer 
liber, cît și la cei ce trăiau mai mult în casă. Bărbaţii sînt 
bine legaţi și vioi, iar trăsăturile lor se deosebesc mult de 
la unul la altul; femeile, dimpotrivă, au un singur tip de 
trăsături, sînt foarte scunde și robuste. 

Îmbrăcămintea bărbaţilor este alcătuită din două bucăţi 
de piînză de bumbac, dintre care una se leagă în jurul mijlo- 
cului, marginea ei inferioară fiind petrecută destul de strins 


3 — Călătoriile căpitanului Cook 


— 113 — 


` 


printre picioare iar cea de sus lăsată liberă, pentru a întocmi 
un fel de buzunar în care se pun cuţitele și alte obiecte; 
cealaltă bucată este trecută pe sub cea dintii pe la spatele 
purtătorului, iar capetele îi sînt aduse peste umeri și vîrîte 
în buzunarul din faţă. Femeile întind marginea de sus a 
primei bucăţi peste mijloc, în timp ce extremitatea inferioară 
le cade pînă în dreptul genunchilor, formînd un fel de fustă; 
cealaltă bucată de pînză se prinde de-a curmezișul pieptului 
şi pe sub braţe. Această pînză este ţesută de indigeni din 
fire vopsite în albastru și, deoarece e ce diferite nuanțe, 
pare foarte frumoasă. Ei poartă o mulțime de podoabe felurite. 


Casele de pe insula Savu au diverse mărimi — de la 
şase pînă la o sută douăzeci de metri lungime, după rangul 
locuitorului — și sînt așezate pe siilpi la un metru sau doi 


deasupra pămîntului. Ele se împart, în general, în trei 
încăperi de mărime egală, cea din mijloc fiind rezervată 
folosinţii femeilor ; uneori, laturile clădirii mai cuprind şi 
camere mai mici, iar acoperișul este alcătuit din frunze 
de palmier. 

Indigenii consumă carnea tuturor animalelor domestice 
de pe insulă, dar preferă porcul tuturor celorlalte ; în ordinea 
preferinţei urmează calul, bivolul și păsările domestice. Carnea 
de pisică și de cîine se consumă de asemenea mult mai 
mult decit cea de capră și de oaie. Acești oameni rareori 
mănîncă pește. 

Palmierul-evantai este cel mai important și mai util copac 
de pe insulă, foloasele lui fiind și mari și multiple. De îndată 
ce-i dau mugurii, indigenii îi taie și, legind sub ei coșuleţe 
făcute din frunzele arborelui, adună în ele licoarea ce picură ; 
aceasta, avind gustul vinului slab, este băutura obișnuită a 
tuturor locuitorilor. Frunzele au variate întrebuinţări : la fabri- 
carea pipelor, umbrelelor, ceștilor, coșurilor, acoperișurilor 
de case. Fructul atinge mărimea unui nap matur, dar indigenii 
nu-l prea apreciază. 

Insula se împarte în cinci provincii, fiecare avînd un 
Traja sau guvernator principal. Locuitorii se grupează de ase- 
menea în cinci ranguri : raja, proprietarii de pămînt, meșteșu- 
garii, plugarii și sclavii. Respectul de care se bucură proprie- 
tarii este în funcţie de întinderea moșiilor și de numărul de 

CASĂ DIN INSULA SAVU 


sclavi. Ei sînt cumpăraţi și vînduţi o dată cu proprietăţile 
de care aparțin; un sclav se cumpără separat cu preţul de 
vînzare al unui porc gras. Deși proprietarul poate vinde sau 
dărui robii o dată cu pămînturile, puterea sa asupra lor este 
limitată, căci lui nu i se îngăduie nici măcar să-i lovească 
fără permisiunea rajalei. 

În general indigenii sînt bine legaţi și sănătoși — și ajung, 
pe cît se pare, la adinci bătrineţe. Variola și-a croit drum 
pînă în această insulă, unde este tot atit de temută și de 
uriîtă ca și ciuma. Cînd boala atacă pe vreunul din ei, el 
este dus la mare depărtare de orice locuinţă, iar hrana i se 
întinde cu ajutorul unei prăjini lungi, căci nimeni nu se 
încumetă să se apropie de bolnav, care este astfel lăsat 
“în voia soartei între viață și moarte. 

Portughezii au vizitat insula Savu aproape de la primele 
lor călătorii prin aceste părţi ale lumii și au înființat pe ea 

o colonie; dar la scurtă vreme au fost urmaţi de olandezi: 
care, deși nu stăpîneau formal insula, au trimis un număr de 
vase comerciale pentru a încheia un tratat comercial cu 
indigenii. Articolul de căpetenie al acestui tratat prevede 
că rajalele trebuie să procure olandezilor anual din insula 
lor mirodenii, orez, porumb și celelalte; iar ei urmează să le 
înapoieze contravaloarea în rachiu de orez, cuțitărie, mărfuri, 
ţesături de in și de mătase. La această înţelegere, rajalele 
stipulară ca un rezident olandez să rămînă permanent pe 
insulă pentru a observa îndeplinirea părții lor de contract. 

De îndată ce încheiară tratatul, olandezii îl numiră rezi- 
dent pe Lange, care se afla pe insulă de zece ani. 

Moralitatea acestui popor este din cele mai pure. Rareori 
se comite vreo tilhărie și niciodată un omor. Dacă se iscă 
vreo ceartă între băștinași, ei supun de îndată neînţelegerea 
judecății rajalei şi rămîn pe deplin mulţumiţi cu hotărirea 
lui. Nici unui om nu-i este îngăduit să aibă mai mult de 
o nevastă. Purtarea lor este deci cu desăvirșire viriuoasă. 

Endeavour ridică pînzele din insula Savu la 21 septembrie 
și se îndreptă spre soare-apune. 

Toată ziua de 28 septembrie ţinură cîrma spre nord-vest 
pentru a ajunge în văzul insulei Java. La 30, căpitanul primi 
de la majoritatea ofiţerilor și marinarilor jurnalele. lor de 
călătorie, în privinţa cărora îi povăţui să păstreze cea mai 
adincă taină ; mai luă asupra sa și jurnalul de bord. Noaptea 
următoare, în cursul unei furtuni cu tunete și trăznete, apăru 
către răsărit, în lumina fulgerelor, Java. 

În zorii dimineţei de 2 octombrie ajunseră în apropierea 
coastei javaneze, de-a lungul căreia navigau în prezent. Deoa- 
rece credinciosul lor prieten indian, Tupia, era pe atunci 
foarte bolnav, căpitanul trimise la țărm o barcă ce urma să-i 
aducă ceva fructe proaspete și să procure nutreţ pentru bivoli. 
În cîteva ore marinarii făcură rost de proviziile după care 
fuseseră trimiși și se înapoiară pe corabia care înaintă, în 
cursul nopţii, cu viteză redusă. 

La 3 octombrie, dimineaţa, întilniră corabia poștală olan- 
deză care naviga în urma navei Endeavour. Master-ul olandez 
aduse două registre: într-unul înscrise numele căpitanului 
Şi al vasului, pentru a fi trimis guvernatorului și Consiliului 

Indiilor, iar în celălalt registru rugă pe cîţiva din echipaj să 
“înscrie de asemenea numele vasului și al căpitanului, de 
unde veneau și spre ce port se îndreptau. 

Curînd după aceea corabia trebui să arunce ancora din 
lipsă de vint. Totuși, pornindu-se o boare, ea își reluă drumul 
pînă în dimineaţa următoare, cînd a fost din nou nevoită 
să ancoreze din pricina repeziciunii curentului. În ziua aceea 
și a doua zi, ridicară și lăsară ancora de mai multe ori. La 
8 octombrie fură din nou siliți să ancoreze în apropierea unei 
mici insule netrecută pe vreuna din hărţile lor. Era una dintre 
cele ce poartă numele de Milles Isles. Solander și Banks, 
debarcînd, adunară cîteva plante și împușcară un liliac care 
avea un metru în lungime măsurat de la un vîrf la celălalt 
al aripilor. 

La puţin timp după ce acești doi călători se înapoiară pe 
corabie, sosiră într-o luntre cîțiva malaiezi aducînd cu ei, 
spre vînzare, bostani, pește uscat și broaște țestoase, dintre 
care una, pe care o vindură cu un dolar, cîntărea aproape 
şaptezeci și cinci de kilograme. | 

Corabia navigă acum încet pînă la căderea nopții, iar 
cînd se porni briza de uscat, cîrmi spre est-sud-est, pentru 
ca în ziua următoare să ajungă în rada Bataviei. 

Nici nu ancoraseră bine şi observară o corabie cu o 
flamură ce flutura la catarg ; de la această corabie se trimise 
o barcă ai cărei marinari doreau să afle numele vasului și al 
comandantului. Căpitanul Cook dădu răspunsurile pe care le 
crezu potrivite, iar ofițerul ce conducea barca plecă. Acesta, 
ca și echipajul însoțitor, erau atit de măcinaţi de climatul 
nesănătos, încît păreau niște umbre de oameni; căpitanul 
îi socoti ca o tristă prevestire a prăpădului pe care moartea 
avea să-l semene în curînd și printre oamenii săi; totuși, 
pentru moment, nu se aila nici un invalid pe bord, în afara 
lui Tupia. Marinarii englezi nu păreau să dea atenţie faptului 
că boala ar putea ataca un grup de oameni atît de căliţi în 
diverse clime ca ei ; dar vai! nu aveau nici cea mai mică idee 
despre molima necruțătoare care bîntuia la Batavia. 

Ofițerii și marinarii fiind de părere că nu mai puteau 
scoate corabia pe mare în starea ei actuală, căpitanul decise 
să ceară îngăduinţa de a curăţi carena acolo; întrucît aflase 

că cererea trebuia făcută în scris, alcătui o petiție şi puse 
să fie tradusă în limba olandeză. 

La 10 octombrie 1779, căpitanul și ceilalţi Sitek coboriră 
ps țărm şi se duseră la singurul englez ce locuia pe atunci 
în Batavia. Acesta, numit Leith, își primi compatrioții în 
chipul cel mai civilizat și îi trată la prînz cu multă 
osbitalitate. 

După-amiază căpitanul Cook merse lia guvernatorul 
general, care-l întîmpină cu politețe și-i spuse să aștepte 
întrunirea Consiliului de a doua zi dimineaţa, cînd se va pre- 
zenta petiția lui și toate cele cerute îi vor fi lesne acordate. 

Tirziu, spre seara acelei zile, se stirni o furtună din cele 
mai cumplite, cu tunete și trăznete, însoţită de o ploaie foarte 
deasă, care vătămă un vas al Indiilor Răsăritene Olandeze 
atit la catarge, cît și la greement. Endeavour, deși în 
apropierea navei olandeze, scăpă fără vreo pagubă; aceasta 
se datora, după părerea căpitanului Cook, unui lanț electric 
care condusese fulgerul peste bordul vasului !. O santinelă 
de pe puntea corăbiei Endeavour, care tocmai încărca pușca 
în timpul furtunii, a scăpat-o din mînă și ea s-a sfărimat. 
Lanţul electric arăta ca un șuvoi de foc, iar corabia s-a zgu- 
duit puternic. 

A doua zi căpitanul Cook așteptă pe cei din Consiliu, 
care îl înştiințară că toate cele cerute îi vor fi acordate. 


„După toate probabilitățile, am fi împărtăşit soarta olandezului 
dacă nu am fi avut lanțul electric pe care de-abia îl instalasem. Acesta 
purtă fulgerul sau materia electrică peste bord, în afara corăbiei. Zgu- 
duitura a fost atit de tare că sculură simțitor întregul vas. Iată un singur 
exemplu, dar îndestulător, pentru a recomanda asemenea lanțuri tuturor 
felurilor de corăbii”. (Extras din Jurnalul căpitanului Cook, — Arhivele 
Amiralității, Whitehall). 

N. B. — Recomandarea aceasta n-a fost luată în seamă timp de mai 
bine de o jumătate de veac. Astăzi însă, toate navele sînt înzestrate; 
cu. conductorii lui sir Snow Harris și nici un accident nu s-a 
întîmplat — după știința editorului — vreunui vas astfel echipat, deşi 
mai multe dintre ele au fost lovite. Cele neechipate în acest mod sufe- 
reau înainte vreme numeroase stricăciuni și multe vieți de viteji fuse- 
seră pierdute în împrejurări asemănătoare. — N. A. 

Prietenul nostru, Tupia, care pînă atunci fusese foarte 
greu bolnav pe bord, se încăpăţina să refuze orice medica- 
ment ce i se dădea. Banks ceru atunci să fie adus în locuința 
lui, în speranţa că acolo și-ar putea recăpăta sănătatea. Cit 
timp stătuse pe corabie și chiar după ce l-au așezat în barcă 
se arăta indispus și cu moralul foarte scăzut ; dar în clipa în 
care a ajuns în oraș, întreaga lui făptură păru că se însufle- 
tise. Casele, trăsurile, oamenii și multe alte lucruri erau cu 
totul noi pentru el și, în prezenţa unor priveliști atît de încîn- 
tătoare, trăsăturile feţei sale oglindeau o adincă uimire. Dacă 
Tupia se minuna de ceea ce vedea, băiatul său, Tayota, era 
cu desăvîrșire fermecat; ţopăia de-a lungul străzilor și se 
bucura strașnic, privind tot ce vedea cu cea miai serioasă 
dorinţă de a cunoaşte și cu mare curiozitate. 

Dintre toate lucrurile înconjurătoare care-i atrăgeau 
atenţia lui Tupia, nimic nu-l izbi mai mult ca varietatea 
veșmintelor purtate de locuitorii Bataviei ; vru să cunoască 
motivul acestei diversităţi ce i se părea atit de neobișnuită 
şi, cînd află că oamenii de naţiuni felurite se îmbrăcau după 
moda propriei lor ţări, ceru și el îngăduința să le urmeze 
obiceiul ; dorința i se îndeplini ușor și cineva a fost trimis 
pe corabie ca să aducă niște pînză din Pacificul de Sud, iar 
el se îmbrăcă pe loc în costumul din Otaheite. 

Căpitanul Cook făcu demersuri pe lingă mai multe per- 
soane în scopul de a i se împrumuta banii trebuincioși acope- 
ririi cheltuielilor necesitate de reparația corăbiei ; dar, nepu- 
tind găsi în tot orașul pe cineva, care să aibă la îndemiînă 
suma trebuincioasă sau care să vrea s-o avanseze, trebui să 
facă o intervenţie la guvernator; acesta dădu ordine să i 
se furnizeze suma cerută din tezaurul Companiei Indiilor 
„Răsăritene Olandeze. 


După ceva mai mult de o săptămînă petrecută la Batavia, 
începură să se facă simţite urmările nefaste ale climei. Doc- 
torul Solander și Banks se îmbolnăviră de friguri; cei doi 
slujitori ai lui Banks se simțeau nespus de rău ; băiatul indian 
-Tayota avea aprindere de plămîni ; iar Tupia era într-o stare 
„atit de gravă, încât îl socoteau pierdut. Îmbolnăvirea se datora 
în parte căldurii, în parte așezării orașului ce se învecina 

cu o miaștină, cit și duhorii din canalele murdare de care 
orașul era împresurat !. 

La 26 ale lunii, foarte puţini oameni din echipaj se simțeau 
îndeajuns de zdraveni spre a fi gata la datorie; în această 
zi se ridică un cort pentru ei. Tupia ceru atunci să fie dus 
pe corabie, în speranţa că va respira un aer mai curat decit 
în oraș, dar cererea lui nu putu fi împlinită, deoarece navei 
i se dăduse jos greemeniul și se făceau pregătirile pentru 
calaj și pentru reparaţiile fundamentale. Cu toate astea, la 
data de 28 octombrie, Banks îl însoţi pe Tupia pe insula lu: 
Cooper, unde se întinsese pentru el un cort așezat în aşa 
fel, încît să fie răcorit alternativ de briza de uscat și de 
briza mării ; bietul om arătă multă recunoștință pentru faptul 
că i se dăduse un adăpost atit de plăcut, 


l Într-o scrisoare interesantă, datată numai cu trei zile mai 
înainte, căpitanul Cook dă amănunte asupra călătoriei sale atit de rod- 
nice şi notează că „bolile nu l-au făcut să piardă nici un om“; descrie 
apoi cu tristeţe relele efecte ale climatului din Batavia, la care se adăuga 
poate şi necumpătarea oamenilor în clipa sosirii navei în acel loc: 

Nava „Endeavour“ lîngă Batavia. 
23 octombrie 1770 


„Domnule, vă rog să încunoștinţaţi pe lorzii din Consiliul Amiralității 
că am părăsit Rio de Janeiro la 28 decembrie 1768, iar la 16 ianuarie 
următor am sosit la Success Bay, în strimtoarea La Maire, unde ne-am 
împrospătat proviziile de lemne şi apă; la 21 a aceleiaşi luni am pără- 
sit strîmtoarea La Maire pentru a sosi la Otaheite la 13 aprilie. În călă- 
toria noastră spre această insulă am urmat un curs mult mai vestic decit 
a făcut vreodată altă corabie; devierea nu ne-a dat înșă prilejul 
să descoperim nimic pînă la tropic, unde am întîlnit mai multe insule 
necunoscute. Pe insula Otaheite, am fost întîmpinaţi cu toată prietenia 
dorită şi am avut grija să ne punem în siguranţă în așa fel încît să 
fim la adăpost de o eventuală încercare de izgonire chiar dacă s-ar fi 
răsculat întreaga insulă. 

Cu cîteva zile înainte de 3 iunie, cînd trebuia să observăm trecerea 
planetei Venus, am trimis pe locotenentul Hicks spre răsăritul insulei, 
iar pe locotenentul Gore cu alți ofițeri (cărora le dăduse instrucţiuni 
domnul Green) pe insula York, pentru a avea sorţi mai buni de izbîndă 
în cazul că vizibilitatea ar fi fost neprielnică ; dar, în această privinţă 
am avut atita noroc, încît observaţiile s-au efectuat în amîndouă locu- 
rile în cele mai bune condiţii. Pînă să ne pregătim de plecare din această 
insulă s-a făcut î3 iulie; apoi a mai trecut o lună, în care timp am. 
cercetat alte citeva insule așezate mai spre apus, înainte de a cîrmi spre 
sud. La 14 august am descoperit o mică insulă situată la 22° 27/ lati- 
tudine sudică și 150° 47/ longitudine vestică. După ce am părăsit această 
insulă, am continuat drumul spre sud, îndreptîndu-ne puţin către răsărit: 

La 5 noiembrie muri Monkhouse, chirurgul, a cărui pier- 
dere se resimţi cu atit mai mult cu cît fusese un om priceput 
în meseria lui; el căzu jertfă aerului pestilenţial al ținutului, 
într-un timp cînd priceperea lui era cît se poate de necesară. 

Moartea secera acum cu pași grăbiţi pe aventuroșii 
noștri călători, care erau tot atit de neputincioşi să i se 
împotrivească cît și să fugă de îmbrăţişările ei. Au fost 
tocmiți mai mulţi servitori malaiezi ca să îngrijească de 
bolnavi; dar acești oameni erau așa de nepăsători faţă de 
îndatoririle lor, încît nu rareori cel ce zăcea trebuia să se 
dea jos din pat ca să-și- caute slujitorul. Băiatul indian Tayota, 
și-a dat sufletul la 9 a lunii, iar Tupia, a cărui dragoste 
duioasă pentru tînăr putea fi egalată doar de aceea a unui 
părinte față de copilul său favorit, a fost atît de lovit de 


pînă ce am ajuns în latitudinea de 40°12’ sud, fără a zări cea mai mică 
urmă de pămînt. Apoi am navigat spre apus între latitudinile de 30° 
şi 40° pînă la 6 octombrie, zi în care am dat de coasta răsăriteană a 
Noii Zelande, care este alcătuită din două insule mari ce se întind de 
la 34° la 48” latitudine sudică, după cum am constatat navigiînd în jurul 
amîndurora. La 1 aprilie 1770 am părăsit Noua Zelandă și am ţinut cîrmae 
spre vest pînă ce am dat de coasta răsăriteană a Noii Olande, la latitu- 
dinea sudică de 38°. Am mers de-a lungul țărmului acestei ţări spre 
nord, debarcînd în locurile ce mi s-au părut prielnice, pînă ce am ajuns 
la latitudinea de 15°45’ sud unde, în noaptea de 10 iunie, ne-am ciocnit 
de un recif și unde am zăcut douăzeci şi trei de ore suferind strică- 
ciuni foarte însemnate. Aceasta a fost o lovitură fatală pentru tot restut 
călătoriei, deoarece ne-am văzut nevoiţi să ne adăpostim la primul liman 
întîlnit, unde pentru repararea stricăciunilor suferite am zăbovit pînă 
la 4 august; dar în cele din urmă am ieșit în larg cu o corabie cu spăr- 
turi; apoi am plutit din nou pe lîngă țărm spre miazănoapte, şi am 
avut parte de cea mai primejdioasă navigaţie pe care a îndurat-o vreo- 
dată o corabie. La 22 a aceleiași luni, găsindu-ne la latitudinea 10'30/ 
sud, am descoperit o trecere spre Oceanul Indian, între extremitatea nor- 
dică a Noii Olande și Noua Guinee. După ce am străbătut această strîm- 
toare, m-am îndreptat spre coasta Noii Guinee, pe care am atins-o la 
29 august; dar găsind că este absolut necesar să curăț carena corăbiei 
pentru a-i astupa fisura înainte de a purcede spre patrie, nu m-am oprit 
aici, ci am părăsit această coastă la 3 septembrie, grăbindu-mă spre 
Batavia, unde am ajuns la 10 curent; curînd după aceea am obţinut îngă- 
duinţa guvernatorului și a Consiliului de a curăţi carena la Onrust; 
tocmai am fost acolo de-a lungul cheiului, pentru a ne scoate lucrurile etc. 

Trimit alăturat o copie a jurnalului meu cuprinziînd faptele din cursul 
întregii călătorii, împreună cu hărţile pe care am avut răgazul să le copiez 
şi care socotesc că vor fi deocamdată îndestulătoare pentru a ilustra 
jurnalul amintit. Am însemnat, fără a ascunde adevărul și fără a adăuga 
comentarii, toate întimplările călătoriei și am făcut numeroasele obser- 

această pierdere, încît era clar că nu avea să-i supravie- 
juiască mult. 

Între timp se cercetase cu grijă fundul corăbiei, și întreg 
echipajul avea motive puternice să fie mulțumit că 
în cursul unei traversări de mai multe sute de miie prin ceie 
mai primejdioase mări de pe faţa pămîntului nu i se întîm- 
plase nimic prea grav; învelișul fusese smuls de pe vas în 
mai multe locuri, chila falsă se desprinsese, chila principală 
era grav avariată, cîteva scinduri suferiseră stricăciuni grele 
şi trei dintre ele deveniseră mai subţiri decît talpa unei ghete. 

Întrucît Solander și Banks erau măcinaţi de boală, medi- 
cul care îi îngrijea le recomandă aerul de ţară ca singurul 
lucru ce mai putea eventual să-i însănătoșească, după dorin- 
tele prietenilor lor. Închiriară, prin urmare, locuinţa de țară 


vaţii și descrierile pe care le-am socotit de cuviinţă, cît am putut de 
bine. Deși descoperirile din această călătorie nu sînt mari, mă mîndresc 
că, așa cum sînt, ele pot îndreptăţi atenţia lorzilor. Cu toate că n-am 
izbutit să dau peste mult discutatul continent sudic, la care eu ţin atît 
de mult și care, poate, nu există, sint încredinţat că nedesăvirșirea aces- 
tei descoperiri nu poate să fie pusă pe socoteala mea. Dacă am fi avut 
norocul să nu fim zviîrliţi pe țărm, s-ar fi înfăptuit mult mai mult în 
ultima etapă a călătoriei; totuși, așa cum stau lucrurile, presupun că 
se va aprecia că ea a fost la fel de fructuoasă ca oricare din cele ce 
s-au întreprins pînă acum în Pacificul de Sud în același scop. Pianurile 
desenate după locurile prin care am trecut au fost executate cu toată 
grija și precizia pe care răgazul și împrejurările ni le-au îngăduit, — și 
sint sigur că puţine părţi ale lumii au latitudini și longitudini stabilite 
mai exact. În această îndeletnicire am fost foarte mult ajutat de domnul 
Green care, în tot cursul călătoriei, nu a lăsat să-i scape vreun prilej 
de-a face observaţii pentru stabilirea longitudinii ; iar numeroasele des- 
coperiri valoroase, făcute de domnul Banks și doctorul Solander în pro- 
blemele de istorie naturală, precum și în alte domenii folositoare lumii 
învăţaților, nu pot să nu contribuie foarte mult la succesul călătoriei. 

Ca să fiu drept cu ofiţerii și cu întregul echipaj, trebuie să spun 
că au îndurat toate oboselile și primejdiile călătoriei cu buna dispozi- 
ţie şi vioiciunea care vor face întotdeauna cinste marinarilor britanici ; 
iar eu am mulțţumirea să anunţ că bolile nu m-au făcut să pierd nici 
un om în tot cursul călătoriei. 

Trag nădejde că reparaţiile de care corabia are nevoie nu vor fi 
atit de însemnate, încît să ne rețină vreme prea îndelungată. Puteţi fi 
sigur că nu-mi voi îngădui nici o întirziere fără rost, aci sau în altă 
parte, ci mă voi întoarce pe calea cea mai scurtă spre patrie. 

Am onoarea să fiu, cu cel mai mare respect, domnule, al dv. prea 
ascultător și piecat servitor (semnat) James Cook". 


(Din scrisoarea originală a căpitanului Cook, Arhivele Amiralității, 
Whitehall. Scrisorile căpitanului Cook, vol. 22). 

a stăpinului hotelului, care se obligă să le facă rost de sclavi 
şi de cele trebuincioase mesei; dar cum păţiseră destule din 
cauza nepriceperii acestor sclavi, cumpărară două malaieze, 
care deveniră în scurtă vreme excelente infirmiere, datorită 
gingășiei fireşti care face atîta cinste sexului lor. În timp ce 
bolnavii se străduiau să-și recapete sănătatea, sărmanul 
Tupia căzu victimă bolii şi durerii ce o încerca din cauza 
morţii lui Tayota. Au fost îngropaţi amindoi în insula Edam. 

În acest timp doar vreo zece oameni din tot echipajul 
corăbiei erau în stare să muncească; ei se îndeletniceau cu 
căratul apei și al proviziilor pe bord, precum și cu instala- 
rea greementului |. 

Acum se îmbolnăvi și căpitanul Cook, iar Sporing și un 
marinar care îngrijeau pe Banks și pe Solander la locuinţa 
lor de la ţară fură atinși de febră recurentă. Cu timpul se 
făcură ceva mai bine, deși convalescenţa lor dură mult. 
Casa lor era așezată pe malurile unui piîrău, care desigur 
că ajuta la circulaţia aerului ; locul era în același timp des- 
chis brizei marine. 

În noaptea de 25 noiembrie, timp de 4 ore căzu o aversă 
de ploaie atit de abundentă cum navigatorii nu-și puteau 
aminti să mai fi văzut alta la fel. Ploaia curgea prin toate 
ungherele casei lui Banks, iar prin încăperile situate mai 
jos trecea un șuvoi de apă care ar fi putut învirti o moară. 
Deoarece Banks era acum destul de înzdrăvenit, se duse în 
ziua următoare la Batavia și rămase uimit văzînd că locui- 
torii își atirnaseră așternuturile la uscat. Pe la 26 a lunii 
se porni musonul vestic. În timpul zilei sufla dinspre nord 
sau nord-vest, iar în cursul nopţii dinspre sud-vest. În mai 
multe nopţi fusese precedat de tunete puternice și de ropote 
de ploaie. 


! „Mortalitatea europenilor în Batavia depășește cu mult cele știute 
despre orice alte colonii, întrecind chiar ravagiile din cele mai necru- 
ţătoare insule vest-indiene. Am avut într-adevăr, în propriul nostru 
caz, o dovadă fatală a vrăjmășiei climatului, cu toate că se luaseră toate 
măsurile pentru apărarea sănătăţii echipajului. Un fel de dizenterie 
însoţită de febră tifoidă s-a dezlănţuit pe bord și s-a prelungit cu mai 
multă sau mai puţină gravitate în tot restul călătoriei. Nu avusesem 
nici o pierdere pînă la sosirea noastră în acest loc, dar de aici și pînă 
ia sfîrşitul expediției muriră nu mai puţin de cincizeci de oameni". 


(Călătoria lui Barrow în Cochinchina, cu nava „Lion“, pag. 179). 

Ţinţarii, a căror tovărășie fusese destul de neplăcută 
în timpul uscăciunii, începură acum a roi în cete uriașe, 
înălțţindu-se din băltoace ca albinele din stup. Erau nespus 
de supărători noaptea, dar durerea provocată de înţepăturile 
lor, deși foarte usturătoare, nu dura de obicei mai mult de 
o jumătate de oră; ziua atacau rareori. Broaștele orăcăiau 
necontenit prin șanțuri, semn neîndoios că începuse ano- 
timpul umed și că de aici înainte se puteau aștepta zilnic 
la ploaie. 

Corabia reparată, bolnavii aduși pe bord și majoritatea 
proviziilor de apă și celelalte încărcate, porniră de la Onrust 
la 8 decembrie și se opriră în rada Bataviei. 

lia 24 decembrie căpitanul Cook îşi luă rămas bun de la 
guvernator, precum și de la alți cîțiva oameni de seamă 
care îi arătaseră o deosebită bunăvoință. Îndată după ateea 
se urcă pe bord însoţit de Banks și de ceilalţi care locuiseră 
pînă atunci în oraș; în dimineaţa următoare porniră cu pîn- 
zele sus. De la sosirea navei în rada Bataviei tot echipajul 
de pe bordul ei fusese bolnav, cu excepţia îngrijitorului de 
vele care, deși număra peste șaptezeci de ani, totuși se 
îmbătase în fiecare zi în timpul șederii lor acolo ! Endeavour 
își înmormiîntase în Batavia șapte dintre oamenii săi și 
anume, pe Tupia și feciorul său, trei marinari, servito- 
rul astronomului Green și chirurgul; în momentul plecării 
vasului, patruzeci de oameni din echipaj erau suferinzi, 
ceilalți fiind atît de slăbiţi de recenta lor boală, încît abia 
își puteau îndeplini îndatoririle. 

Orașul Batavia este așezat la 6°10 latitudine sudică 
și 106'50 longitudine estică faţă de meridianul Greenwich. 
El se înalță pe marginea unui golf mare, la ceva mai mult de 
douăzeci de mile de strimtoarea Sunda, pe coasta nordică 
a insulei Java, pe un teren jos și mlăștinos. Mai multe riuleţe, 
ce îzvorăsc din munții Blaeuwen Berg, la șaptezeci de kilometri 
înăuntrul ţării, se varsă în mare în acest loc după ce mai 
întîi taie orașul în diferite direcţii. Canale largi cu apă 
aproape stătătoare străbat cam fiecare stradă și, datorită 
malurilor mărginite de șiruri de copaci, au o înfățișare 
foarte plăcută ; pe de altă parte însă, copacii și canalele con- 
tribuie la iniectarea aerului. 

Călătorii aflară că foarte rar se întîmpla ca din o sută 
de soldaţi aduși din Europa, să mai rămînă în viaţă după 

un an cincizeci; dar din cei cincizeci care se întîmplă să 
mai trăiască, nici zece nu erau pe deplin sănătoși și proba- 
bil că nu mai puţin de jumătate intrau în spital. S-ar putea 
crede că nici un om cu scaun la cap nu ar fi ispitit să șadă 
în Batavia pentru vreun interes oarecare, dar neţărmurita 
sete de aur este atit de mare, încît oamenii își riscă de bună- 
voie viaţa, ba sînt siguri că-și pierd sănătatea, fără de care 
nu te poţi bucura nici de cea mai mare bogăţie. 

În portul Batavia pot ancora oricîte corăbii, căci solul 
lui este atit de prielnic, încît ancora nu scapă niciodată. 
Totuși portul acesta este citeodată primejdios pentru nave, 
și anume, atunci cînd suflă tare briza mării ; cu toate acestea 
se socotește — cu una cu alta — că ar fi cel mai bun și 
mai comod port din toată Insulindia. 

Împrejurimile Bataviei au o înfăţişare foarte plăcută 
și ar constitui în orice altă ţară o așezare de invidiat. Gră- 
dinile și casele ocupă ţinutul pe o întindere de mai mulţi kilo- 
metri ; grădinile sînt însă atit de înțesate de arbori, încît 
avantajul că pămîntul a fost defrișat de pădurea ce-l acoperea 
la început se pierde aproape în întregime ; fiind împresurate 
de şanţuri ca și ogoarele învecinate, ele sînt departe de a 
răspîndi un parfum îmbietor, iar turbăriile şi mlaștinile din 
cîmpurile învecinate se dovedesc a fi și mai vătămătoare. 

La aproape șaptezeci de kilometri de oraș se înalță niște 
coline ; acolo unde aerul este în mare parte purificat, își 
trimit medicii bolnavii, atunci cînd orice altă încercare de 
vindecare dă greş; experienţa izbutește în mai toate cazu- 
rile, iar pacienţii își recapătă curînd sănătatea; însă, cum 
se întorc în oraș, vechile tulburări revin. 

Fructele cele mai alese sînt uimitor de ieftine și de 
numeroase; e o adevărată plăcere să vezi în ce cantităţi 
sint consumate în Batavia. Două tirguri mari se ţin săptămi- 
nal în locuri depărtate pentru a fi mai la îndemiîna locuito- 
rilor din diferitele părţi ale ţării. În aceste tirguri se pot 
vedea ca un lucru obișnuit „cincizeci sau șaizeci de căruţe 
cu ananas de cea mai bună calitate așezat claie peste gră- 
madă fără nici o grijă”. 

Batavienii, ca și băștinașii din alte regiuni ale insulei 
Java, sădesc un foarte mare număr de flori în jurul caselor 
şi ard aproape într-una rășini și lemne aromatice, în scopul, 
pare-se, de a primeni oarecum aerul. 

Înainte vreme, insula Java nu producea nici un fel de 
mirodenii, în afară de piper, pe care încă și astăzi olandezii 
îl aduc anual de acolo într-o cantitate însemnată; în ţară 
se consumă însă foarte puţin, deoarece băștinașii preferă 
piperul de Cayenne. Locuitorii sînt mari amatori de nuci 
tămiioase şi de cuișoare, însă acestea sînt prea scumpe 
pentru a fi folosite pe scară largă, întrucit arborii care le 
produc aparţin exclusiv olandezilor. 

În insula Java cresc capre, oi, porci, bivoli şi cai. Calul, 
care, după cum se spune, a fost găsit aici la descoperirea 
ținutului, este mic dar ager, întrecînd rareori înălțimea de 
1,40 m. Vitele cornute ale acestei ţări se deosebesc de cele 
din Europa ; carnea lor este extrem de slabă și foarte fină. 
Atit chinezii cît și băștinașii insulei se hrănesc cu bivoli, 
dar olandezii nici nu vor să guste din carnea sau din laptele 
lor, avînd credinţa ridicolă că ar produce friguri. Oile au 
carnea tare și neplăcută la gust; au lină abundentă, iar ure- 
chile lor sînt pleoștiie. 

Carnea de porc, mai ales de rasă chinezească, alcătu- 
iește o mincare aleasă; e atit de grasă, încît părţile slabe 
se vind separat. 

Peştele se prinde aici într-o cantitate uimitor de mare; 
toate speciile sint delicioase, cu excepția unora care se 
găsesc de altfel și foarte rar; dar mindria locuitorilor este 
atit de mare, încît aceste cîteva specii mai rare se vînd la 
preţuri ridicate, în timp ce alţi pești gustoși se vind mai 
pe nimic și nu sint consumaţi decît de sclavi. Un locuitor 
la care căpitanul Cook a prinzit o dată i-a spus că ar fi putut 
cumpăra cu un singur șiling o mîncare de peşte mai fină 
decît cea pe care o plătise cu zece, dar că ar fi ajuns de rîsul 
întregii lumi bune dacă s-ar fi dus la un tîrg atit de ieftin. 

Banks a împușcat o șopirlă lungă de aproape un metru 
extrem de gustoasă; călătorii noștri au fost înștiințaţi că 
puteau  întiîlni asemnea vietăți chiar de grosimea unei 
coapse de om. i 

În timpul cît au stat pe insulă, căpitanul Cook a aflat 
că acolo nu trăiau nici cincizeci de femei născute în Europa; 
totuși orașul era plin de femei albe coboritoare din europenii 
care se statorniciseră pe acele meleaguri în diferite epoci ; 
toţi bărbaţii pieriseră între timp ; căci fapt este că, în climatul 
Bataviei, bărbaţii se prăpădesc mult mai repede decît femeile. 

Indigenii care locuiesc în Batavia și în împrejurimi nu 
se nasc javanezi, ci sau işi trag obirșia din numeroasele 
insule de unde îi aduc olandezii ca sclavi, sau sînt urmașii 
celor născuţi pe acele insule; aceștia fiind eliberaţi, fie ei 
înșiși, fie ca urmare a eliberării strămoşilor, persoana lor 
se bucură de toate drepturile oamenilor liberi. Ei primesc 
numele colectiv de oranslam. 

Diferiţi locuitori indigeni ai acestui ţinut își respectă 
fiecare datinile originii, stînd de o parte de cei de alte nea- 
muri şi practicînd atît virtuțile cît și viciile caracteristice 
patriei lor. | 

Toţi au părul negru și foarte des. Femeile şi-l prind în 
creștet cu un ac, după ce-l răsucesc mai întîi într-un coc în 
jurul căruia înfig o elegantă cunună de flori; întreaga piep- 
tănătură are astfel o înfățișare din cele mai atrăgătoare. 

Atît bărbaţii cit și femeile au obiceiul de a se scălda 
în riu cel puţin o dată pe zi dacă nu chiar mai des; aceasta 
nu numai că priește sănătăţii, dar și preîntimpină depunerea 
murdăriei, care altminteri ar fi de neînlăturat într-un 
climat atît de fierbinte. 

Cine n-a citit sau n-a auzit de Mohawks, denumire 
alterată din cuvîntul amoc, noţiune care va fi bine lămurită 
de povestirea și observaţiile următoare! A deveni amoc 
înseamnă a te îmbăta cu opiu, a înșfăca apoi vreo armă 
primejdioasă și a te năpusti afară din casă pentru a ucide 
persoana sau persoanele socotite că ar fi pingării amoc-ul 
sau pe oricine altul care ar încerca să-ţi împiedice trecerea; 
te porţi astfel pînă în clipa cînd ești luat prizonier sau omo- 
rît pe loc. În timp ce căpitanul Cook se afla la Batavia, un 
localnic, ale cărui mijloace de viaţă nu au importanţă pentru 
întîmplarea de faţă, gelos pe fratele său, se îmbătă cu opiu 
şi-l ucise pe el și pe alţi doi oameni care se străduiau să-l 
prindă. Împotriva obiceiului, asasinul nu-și părăsi locuinţa, 
ci se închise înăuntru; dar cantitatea de opiu înghițită 
fusese atît de mare, încît el nu-și mai reveni din delir. 

Cît timp a stat căpitanul Cook în Batavia, au avut loc 
mai multe întîmplări asemănătoare; un ofițer care avea sar- 
cina de a lua în pază astfel de delicvenţi i-a povestit că nu 
trecea o săptămînă fără să fie nevoit să-și exercite autori- 
tatea. Cînd prindea pe cite unul de viu era răsplătit din plin ; 

dar asta nu se întîmpla prea des, deoarece cei ce devin 
amoc sint atit de deznădăjduiţi, încît nu e ușor să-i ares- 
tezi. Cînd îi omora încercînd să pună mîna pe ei, ofiţerul 
primea numai gratificaţia obișnuită. Cei prinși de vii erau 
trași pe roată cit mai aproape de locul unde făptuiseră prima 
crimă și, întrucit numai rareori erau arestaţi fără să fi fost 
răniți în prealabil, sorocul ales pentru execuţie se fixa mai 
devreme sau mai tirziu, după cum apreciau medicii că rănile 
ar fi sau nu mortale. 

Aceste seminţii au cîteva credinţe ciudate în legătură 
cu visele; dar cea mai neobișnuită din tot lanţul slăbiciuni- 
lor omenești locale este următoarea: sînt pătrunși de 
convingerea că, atunci cînd una din nevestele lor se află 
pe patul facerii, se naște un crocodil ca frate al pruncului; 
ei își mai închipuie că moașşa duce puiul de crocodil într-un 
rîu apropiat, unde îl așază cu cea mai mare grijă și duioșie. 
Cei care presupun că sînt astfel onoraţi de nașterea noii lor 
rubedenii nu uită să-i aducă hrana necesară traiului ; aceasta 
este îndeosebi datoria fratelui geamăn, care îndeplinește 
serviciul cu sfințenie la intervale stabilite pentru tot cursul 
vieții — și care crede în același timp cu tărie că o delăsare 
din partea sa i-ar putea pricinui îmbolnăvirea sau moartea. 

În insulele Butu și Celebes, indigenii cresc crocodilii 
chiar în familie; de altfel se presupune că aci s-a născut 
la început ciudata credință a crocodilului geamăn; ea s-a 
răspîndit totuși spre apus în Java și Sumatra, iar spre răsă- 
rit prin celelalte insule pînă în Ceram și Timor. Este uimitor 
cum oamenii cei mai ignoranţi și mai creduli pot afirma cu 
tărie că această imposibilitate se întîmplă zilnic; cu sigu- 
ranţă că nici unul dintre indigenii întrebaţi de căpitanul 
Cook nu avea nici cea mai mică îndoială în această privinţă. 
Crocodilii despre care se bănuiește că s-au născut astfel se 
numesc sudara. Nu se poate ca cititorii noștri să nu fie amu- 
zaţi de următoarea istorisire auzită de Banks din gura unei 
tinere femei, născută la Benculen care, trăind printre englezii 
de acolo, învățase să vorbească îndeajuns de bine limba 
engleză pentru a se face înţeleasă. 

Ea a povestit că, atunci cînd tatăl ei se afla pe patul de 
moarte, îi dăduse cele mai energice porunci cu privire la 
hrana pe care s-o dea unui crocodil care era sudara al lui; 
şi că îi încredințase numele cu care trebuia să-l cheme și 

locul anumit din rîu unde îl va putea găsi. Curind după 
moartea tatălui, ea se grăbi să meargă la rîu și, chemîndu-l 
pe Raja-Puti (ceea ce însemnă Rege Alb), pe dată își făcu 
apariția crocodilul sudara pe care îl hrăni cu mîinile ei. Era 
mai frumos decit sînt în general crocodilii, căci avea nas 
roșu și pete pe corp ; urechile îi erau împodobite cu inele, iar 
picioarele cu podoabe de aur. Această povestire pare cu atit 
mai absurdă cu cit se știe că nici un crocodil nu are urechi. 

Un om, fiu al unei indigene de pe insula Java și al unui 
olandez, fusese tocmit în serviciul lui Banks în cursul șede- 
rii în Batavia. Omul a spus stăpînului său că mai mulţi 
olandezi şi mai mulţi javanezi, ca și el de altfel, văzuseră 
crocodili ca cei descriși de fată și că toți aveau picioarele 
împodobite cu aur. Cînd Banks a remarcat absurditatea 
acestor născociri, crocodilii neavînd urechi, el a răspuns că 
sudara se deosebesc mult de ceilalţi crocodili, că au urechi, 
deşi — recunoștea el — foarte mici, că limbile lor sînt atit 
de mari, încît le umplu gurile și că la fiecare picior au cite 
cinci degete. 

Locuitorii chinezi din Batavia sînt socotiți, ca și cei 
din patria lor, ca unul dintre cele mai sîrguincioase popoare 
de pe fața pămîntului. Ei se îndeletnicesc cu broderia, vop- 
sitoria bumbacului, croitoria, timplăria, fabricarea mobilelor, 
fierăria, papucăria ; unii dintre ei au prăvălii și fac negus- 
torie mai ales cu produse manufacturate în Europa şi în 
China. Șiretenia lor a ajuns de pomină. 

Oamenii legii din Batavia sînt nemaipomenit de păr- 
tinitori în aplicarea dreptăţii. Cînd un indigen comite vreo 
crimă care se pedepsește cu moartea, el este tras în ţeapă, spin- 
zurat sau tras pe roată fără multă ceremonie. Dacă, 
dimpotrivă, un creștin primește osînda capitală, sentinţa 
este rareori executată și, ceea ce este și mai neobișnuit, 
nimeni nu se ostenește să aresteze pe vinovat pînă nu trece 
destul timp pentru a-i îngădui să o șteargă, dacă îi place. 


Vom trece acum în revistă evenimentele care au avut 
loc în cursul traversării oceanului de la Batavia spre Capul 
Bunei Speranţe. | 

În zorii dimineţii de 27 decembrie 1770, Endeavour 
lăsă în urmă rada Bataviei și, după o mică întirziere din 
cauza vinturilor potrivnice, se îndepărtă de țărmul Javei 

la 1 ianuarie 1771. Deoarece în echipajul corăbiei se mai 
aflau mulţi oameni care în Batavia fuseseră foarte bolnavi 
şi care se simțeau acum și mai rău, ancorară în după-amiaza 
zilei de 5 ianuarie în apropierea insulei Princes cu scopul 
de a procura hrană proaspătă și, în același timp, pentru a 
încărca lemne și apă. 

Solander și Banks au coborit pe țărm împreună cu căpi- 
tanul și, de îndată ce au debarcat, au fost conduși de cîțiva 
indigeni la regele insulei, de la care s-au străduit să obțină 
citeva broaște țestoase, dar n-au putut să ajungă la înţele- 
gere asupra prețului. Cum călătorii noştri nu se îndoiau că 
le vor putea cumpăra a doua zi în condiţiile în care voiau 
ei, au părăsit pe băștinași și au purces să caute un loc 
potrivit pentru aprovizionarea cu apă — pe care, de altfel, 
l-au găsit. 

A doua zi cumpărară pe preţuri foarte mici citeva 
broaște țestoase și întreaga comunitate a vasului se hrăni 
cu această carne delicioasă. Regele se afla într-o casă iașe- 
zată într-un ogor de orez și Banks, care-l vizită, îl găsi 
gătindu-și singur prinzul. 

La 12 ianuarie, în timp ce căpitanul dădea ordine pe 
țărm celor care tăiau lemne și umpleau butoaiele de apă, 
i se aduse la cunoștință că unul dintre indigeni furase o 
secure. Nu se cunoștea hoţul, dar căpitanul Cook, hotărit 
să nu deschidă drumul unor viitoare furtișaguri de acest fel 
prin trecerea cu vederea a primei încălcări, se adresă de 
îndată regelui; ca urmare a acestei intervenţii, securea a 
fost adusă a doua zi la locul de unde se lua apa. Indigenul 
care o înapoie declară că fusese lăsată lingă casa lui peste 
noapte, dar se bănui că hoţul ar fi fost chiar el. 

După o ședere de zece zile la Princes Island, timp în 
care cumpărară diverse legume, păsări, cerbi și broaște ţes- 
toase, ridicară ancora și vasul ieşi din nou în larg. 

Insula, așezată în partea apuseană a strimtorii Sunda, 
este mică și păduroasă, fiind defrișată doar în cîteva locuri. 
Corăbiile noastre pentru Indii obișnuiau să se oprească acolo 
pentru a se aproviziona cu apă, dar de cîțiva ani nu se 
mai întimplase acest lucru, căci se spunea că apa este cam 
sălcie ; căpitanul Cook afirmă totuși că ea este excelentă 
dacă ai grijă s-o iei mai din susul pirăului. 

Casele, în formă de pătrat, sînt construite pe stilpi, la 
un metru jumătate deasupra solului ; ele sint bine acoperite cu 
frunze de palmier, care le apără de soare și de ploaie; au 
pardoseala făcută din bețe de bambus, prinse la oarecare 
depărtare unul de altul, pentru aerisire. Aceste case au cite 
patru încăperi ; într-una se primesc oaspeţii, în a doua dorm 
copiii, iar celelalte două sînt destinate una ca bucătărie iar 
cealaltă ca dormitor pentru stăpîn și nevasta lui. Reședința 
regelui insulei — ca și aceea a altor persoane cu mare tre- 
cere — are pereţi de lemn pe laturi, pe cînd casele tuturor 
oamenilor mai de rînd au pereţii alcătuiți din bețe de bambus, 
despicate în fișii mici și răsucite de-a curmezișul căpriorilor 
clădirii, în formă de gratii. Regele insulei este supusul sulta- 
nului din Bantam. 

Căpitanul Cook spune că băștinașii sint foarte cinstiţi 
în afacerile lor; singurul lor cusur este că cer mai mult 
decit îndoitul sumei cu care au de gînd să vîndă. 

În timp ce Endeavour părăsea Princes Island, echipajul 
ei începu să simtă cu prisosință relele urmări ale aerului 
infect al Bataviei ; și, curînd după aceea, corabia nu mai 
era decit un spital plin de nefericite zdrenţe umane, copleșite 
de accesele frigurilor și ale dizenteriei !. 

Într-un interval de șase săptămîni au murit, în afară 
de cei șapte inși care fuseseră îngropaţi la Batavia, doud- 
zeci și trei de oameni, și anume: nouă marinari, caporalul, 
bucătarul, doi din oamenii tîmplarului 2, tîmplarul și ajutorul 


1 „30 ianuarie 1771. În cursul acestor douăzeci şi patru de ore 
am avut patru morţi din cauza diareei, tristă mărturie a situaţiei dezas- 
truoase în care ne aflăm; abia avem cîțiva oameni sănătoși cu care 
să ne îngrijim de pînze şi să supraveghem bolnavii, dintre care unii 
se simt atît de rău, încît nu sînt nici cele mai slabe speranţe că-și 
vor reveni“. (Extras din Jurnalul căpitanului Cook — Arhivele Amirali- 
tății, Whitehall). — N. A. 

2 „12 februarie 1771. A murit de diaree, după o lungă şi dure- 
roasă suferinţă, John Satterly, un om foarte prețuit de mine și de toți 
ceilalți de pe bord” (ibidem). 

„27 februarie. Au murit de diaree H. Jeffs, E. Parrey și P. Morgan; 
marinari. Moartea acestor trei oameni, într-o singură zi, nu ne-a făcut 
să ne temem. Dimpotrivă, avem speranţa că ei vor fi ultimii care vor 
cădea jertfă acestei boli necruțătoare, căci cei ce mai suferă de ea, 
în prezent se află pe drumul bun al vindecării”. (Extras din Jurnalul 
căpitanului Cook — Arhivele Amiralității, Whitehall). 

N. B. — Acestea au fost din fericire ultimele morţi înregistrate. — N. A. 

lui, un șef de echipaj, bătrinul îngrijitor de pînze care în 
Batavia era perfect sănătos în timp ce restul oamenilor bolea, 
precum și ajutorul lui, subofițerul Monkhouse, Sporing care-l 
însoțea pe Banks, Parkinson, secretarul lui și Green, astro- 
nomul !. 

După o traversare în timpul căreia nu se petrecu nimic 
de seamă, corabia ancoră în dreptul Capului Bunei Speranţe 
la 15 martie 1771. Căpitanul Cook se duse îndată la guver- 
nator, care îi făgădui cu dragă inimă să-i dea provizii proas- 
pete recoliate din ţinut ; după aceea închiriă o casă pentru cei 
ce erau încă bolnavi. 

În timp ce Endeavour era ancorat, înălţă pînzele cu des- 
tinaţia portul Londrei un vas al Indiilor Răsăritene Engleze, 
care îngropase peste treizeci de oameni din echipaj în răs- 
timpul cît stătuse în Indii și care, în acea vreme, încă mai 
avea pe bord mulţi oameni grav bolnavi de scorbut; sufe- 


! În Arhivele Amiralității se află o scrisoare pe care a trimis-o 
căpitanul Cook la 9 mai 1771 de pe Endeavour; în ea el pomenește de 
boala de pe bord în termenii următori : „Acea neîntreruptă stare de sănă- 
tate de care ne bucuraserăm tot timpul a fost curmată, după sosirea noas- 
tră la Batavia, de o îmbolnăvire generală, care ne-a ţinut acolo atît de 
mult, încît ajunsesem la 26 decembrie și tot nu puteam părăsi locul. Am 
fost destul de norocoşi că nu am pierdut decît puţini oameni în Batavia, 
dar în traversarea spre Capul Bunei Speranţe am avut douăzeci și patru 
de morți, toți sau cei mai mulţi din cauza diareei cu singe. Necruţătoarea 
boală a domnit pe vas cu atita iîncăpăţinare încît medicamentele, oricît 
dle priceput au fost administrate, n-au avut nici cel mai slab efect". — N. A. 

rinţele navigatorilor de pe Endeavour, ţinînd seama de înde- 
lungata absenţă din Anglia, nu mai sînt deci de loc de mirare. 

Capetown avea o înfăţişare plăcută și cuprindea pe 
vremea aceea vreo mie de case de cărămidă cu fațadele de 
obicei tencuite ; străzile, largi și frumoase, se întretăiau în 
unghiuri drepte ; locuitorii erau mai ales olandezi sau de pro- 
venienţă olandeză ; femeile, nespus de frumoase, aveau acea 
expresie înfloritoare care dovedește cea mai desăvirșită sănă- 
tate ; majoritatea aveau mulţi copii; căpitanul Cook spune 
că sînt cele mai bune neveste din lume ! 

Aerul la Capul Bunei Speranţe este curat și sănătos. 

Vinul de Constanţia produs aici este excelent, dar sortul 
veritabil provine numai dintr-o podgorie particulară, așezată 
la vreo cîţiva kilometri de oraș. Grădinile dau felurite fructe 
europene și indigene — și aproape toate produsele obișnuite 
de legume. Oile în această ţară au cozi de o mărime nemai- 
întilnită, multe dintre ele cîntărind pînă la mai mult de 
șase kilograme ? ; din carnea lor și din cea de bou se pregă- 
tește o mîncare foarte plăcută la gust; lîna oilor este mai 
curînd păroasă, iar coarnele vitelor negre? sînt mult mai 
larg desfăcute decît ale celor din Anglia, în timp ce ani- 
malul însuși este mai frumos și mai zvelt. 

La 14 aprilie 1771, Endeavour își ridică ancora din nou 
și ieși în larg. Luni, în ziua de 1 mai, ancorară lingă insula 
Sfinta Elena ; cum hotăriseră să rămînă acolo trei zile, Banks 
folosi acest răstimp spre a cerceta tot ce i se păru demn de 
luat în seamă. 

Insula Sfinta Elena, care se înalţă din apele Oceanului 
Atlantic, este așezată la vreo mie opt sute de mile de coasta 
americană și la o mie două sute de cea africană. Are înfă- 
țișarsa unui munte uriaș, a cărui temelie se află probabil în 
centrul pămîntului. Înainte vreme existau numeroși vulcani, 
după cum apare lămurit din aspectul solului și al pietrelor. 


! Populaţia din Capetown era socotită în 1800 (treizeci de ari 
după vizita căpitanului Cook) la 6000 de locuitori. După recensămîntul 
din 1858 ea. se urca la 26000, ceea ce reprezintă cam media popu- 
laţiei întregii colonii din 1800. În 1920 populaţia tctală se ridica la 
265 500. — N. A. 

2 „Ele cîntăresc rareori mai puțin de două jumătate—trei kilograme.. 
iar uneori depășesc șase ini pr titi (Călătoriiie lui Barrow. în “Africa de - 
Sud.). — N.A. 

3 Rase de vaci scoțiene și galice. —N.T. 

Insula arată ca o grămadă de stinci pe care o mărginesc 
prăpăstii foarte adinci. Stinci uriașe spiînzură ameninţător 
deasupra vasului ce navighează de-a lungul coastei. 

La 4 mai, Endeavour înălţă pinzele şi plecă din Sfinta 
Elena alături de nava de război Portland și de mai multe 
corăbii ale Indiilor. Ele își ţinură tovărășie pină la 10 mai. 
Dar căpitanul Cook, observînd că sînt depășiți de alte corăbii 
și gindind deci că vreuna ar ajunge înaintea lui în Anglia, 
făcu semnale că dorește să vorbească cu nava Portland. Căpi- 
tanul acelui vas veni pe bord și primi de la căpitanul Cook 
o scrisoare către Amiralitate, precum și o cutie în care 
fuseseră depuse jurnalele mai multor ofițeri și jurnalele de 
bord ale corăbiei. 


La 23 mai pierdură din vedere toate corăbiile cu care 
navigaseră de la Sfînta Elena; iar în după-amiaza aceleiași 
zile, Hicks, primul locotenent, muri mistuit de o boală de 
care suferise în tot cursul călătoriei. 

Nici un fapt demn de a fi amintit nu se mai întîmplă 
din acest moment pînă aruncară ancora în Downs, fapt care 
avu loc în ziua de 12 iulie, după o absenţă de doi ani, nouă 
luni și paisprezece zile. 

Tinta măreaţă a expediției căpitanului Cook este amă- 
nunţit descrisă în al șaizecișiunulea volum al publicaţiei 
Philosophical Transactions. Nici un navigator, de la Columb 
încoace, nu a făcut descoperiri originale mai importante ca 
el. Pe lingă cîteva insule încă nevizitate, el a stabilit, navigind 
printre ele, că Noua Zelandă este alcătuită din două insule 
și a cercetat de asemenea o întinsă porțiune a coastei Noii 
Olande, prea puţin cunoscută pe atunci europenilor. 

Acestea sint meritele deosebite ale primei și glorioasei 
călătorii a căpitanului Cook. Ceea ce urmează va arăta că 
putea face și mai mult. Pentru înfăptuirile sale de pînă acum 
el rămine totuși neîntrecut. 


Curiozităţile de care se vorbeşte în următoarea scrisoare a căpi- 

tanului Cook pot fi văzute în colecţia etnografică de la British Museum : 
Mile End, 13 august 177! 

Domnule, 

Alăturat veţi primi o mulțime de curiozități pe care le-am adunat 
în cursul călătoriei, după cum este menţionat mai jos; veți binevoi a 
dispune de ele cum veţi crede mai nimerit. 

Sint, domnule, prea plecatul dv. servitor, : James Cook 

— Una ladă cu pînză şi pieptare din insulele Pacificului de sud 
împreună cu pinzeturi şi alte lucruri din Noua Zelandă. 
| — Una cutie lungă din insulele Pacificului sudic cu diverse mă- 
runțişuri. 

— Un butoi, o cutie sculptată din Noua Zelandă conținînd mai 
multe articole mici din acelaşi loc, o tobă, o tablă de lemn, cinci perne, 
două lopățele, două securi de piatră şi două de lemn, două bătătoare 
pentru pînză, 1 cîrlig de pescuit, 3 imagini cioplite şi 8 bătătoare pentru 
aluat, toate din insulele Pacificului de sud; 5 patu-patu de lemn, 3 de 
os şi 4 de piatră, precum și 5 buga-buga din Noua Zelandă. 

— Una legătură de arme neo-zelandeze. 

— Alta din insulele Pacificului de sud. 

— Alta de pe o luntre de pescuit din Noua Olandă. 

— Una legătură cu o podoabă de cap care se poartă la Heiva 
în Ulietea. 

N. B. — Multe dintre aceste articole (menționate în ediția in-quarto a 
Călătoriilor lui Cook) se află în colecția națională de la Britisch Museum 
prezentate în vitrină, şi pot fi ușor identificate. Desenele originale după 
care s-au gravat plăcile din Călătoriile lui Cook sînt acum în colecția 
bankseană, împreună cu multe desene încă nepublicate; este îndeosebi 
cazul animalelor, plantelor etc. 

În casa secretarului de la Amiralitate, la Whitehall, ca și în însuși 
acel edificiu, se află mai multe portrete originale ale căpeteniilor indigene 
și ale altor băștinași, făcute de artistul care însoțea nava Endeavour; 
acestea ar trebui toate mutate la British Museum, singurul loc potrivit. 
Acolo ele ar putea fi văzute nu numai de public, dar și de toţi străinii 
zare vizitează acea instituţie. 

Prin scrisoarea următoare, căpitanul Cook își anunţă sosirea : 


„Endeavour“, Downs 12 iulie 1771 


Domnule, 

Am bucuria de a vă ruga să binevoiţi a înștiința pe lorzii din 
“Consiliul Amiralității de sosirea in acest port a corăbiei majestăţii sale 
de sub comanda mea; o las să aștepte aici pină la noi ordine; 
supunîndu-mă de îndată poruncilor domniilor lor, mă voi duce cu această 
scrisoare la biroul lor pentru a le prezenta o relatare completă a felului 
in care s-a destășurat întreaga călătorie. 

Nu mă îndoiesc că ați primit scrisorile mele și jurnalul expediat 
din Batavia cu corăbiile olandeze în octombrie trecut, precum și scri- 
soarea mea din 10 mai împreună cu citeva jurnale ale ofițerilor, pe care 
le-am trimis prin corabia Portland. De atunci încoace nu s-a mai întîim- 
plat nimic mai de seamă în afară de moartea locotenentului Hicks. Locul 
vacant ivit cu acest prilej l-am - împlinit numindu-l pe Charles 
Clerke, un tînăr merituos, pentru care cer îngăduința să-l recomand 
domniilor lor. Sper că această numire, ca şi toate celelalte pe care 
le-am făcut pe corabie în locurile devenite vacante prin moartea unor 
„ofiţeri, aşa cum reiese din lista alăturată, vor primi aprobarea domniilor lor. 

Totodată veţi primi jurnalele mele cuprinzînd -o relatare a faptelor 
tregii călătorii, împreună cu toate hărțile, planurile şi schiţele ce le-am 
cut în locurile unde ne-am oprit; vă rog să binevoiţi a le înfățișa dom- 

niilor lor. Nădăjduiesc că acestea din urmă vor fi îndestulătoare pentru 
o cunoaștere aproximativă a locurilor vizitate și că descoperirile pe 
care le-am făcut, deși nu-s mari, vor scuza durata călătoriei. 
Am onoarea să fiu, domnule, prea supusul și plecatul dv. servitor. 
James Cook 
Philip Stephens, Esq. 
(Scrisorile căpitanului Cook, vol. 22, Arhivele Amiralității, 


Whitehall). 
: LISTA OFIȚERILOR 


numiți de căpitanul James Cook, comandant al corăbiei Endeavour, îr 
locul celor decedați : 

1770 noiembrie 6, William Perry, chirurg, În locul lui Wm. B. Monk- 
house, mort la 5 noiembrie 1770, la Batavia. 

1771 februarie 5, Samuel Evans, şef de echipaj, în locul lui John 
Gathrey, mort la 4 februarie 1771. 

1771 februarie 13, George Nowell, timplar, în locul lui John Satterley, 
mort la 12 februarie. 

1771 aprilie 16, Richard Pickersgill, master, în locul lui Robt. Moli- 
neux, mort la 15 aprilie. 

1771 mai 26, John Gore, al doilea locotenent, în locul lui Zachariab 
Hicks, mort la 25 mai. 

1771 mai 26, Charles Clerke, al treilea locotenent, în locul lui Johna 
Gore, numit al doilea locotenent. 


James Cook. 


A DOUA EXPEDIȚIE CĂTRE POLUL SUD ȘI ÎN JURUL LUAMIE 


cu navele Resolution de 462 
de tone şi Adventure de 
234 de tone, în anii 1772—1775. 


A ventutosl nostru navigator nu avu parte de un răgaz 
prea îndelungat. În decembrie 1771, primi îngăduința de a 
lipsi trei săptămîni „pentru a încheia niște afaceri în Yorkshire 
ca și pentru a vedea pe bătrînul meu tată“ !. Între timp însă 
guvernul hotărise o nouă expediţie ce urma să întregească 
descoperirile din emisfera sudică, unde geografii bănuiau de 
veacuri că ar mai exista un continent. 

Două corăbii au fost echipate pentru a verifica aceste 
presupuneri și, ca nu cumva să se uite vreun lucru ce ar fi 
putut contribui la reuşita întreprinderii, vasele au fost înzes- 
trate cu toate ustensilele pe care doar o grijă mărinimoasă 
faţă de sănătatea și bunăstarea echipajelor și le poate închipui. 
Corăbiile, construite într-un mod deosebit, fuseseră cumpărate 
la Hull. Cea mai mare se numea Resolution ?, avea 462 de 
tone și era comandată de căpitanul James Cook; cealaltă 
purta numele de Adventure, era de 336 de tone și avea 
drept căpitan pe Tobias Furneaux, promovati de la gradul 
de locotenent. 

Resolution avea pe bord o sută douăsprezece persoane, 
inclusiv ofițerii, iar Adventure opizeci și una. Forster cu fiul 
său — amindoi naturaliști de seamă — și Wales, care avea 


! Scrisorile căpitanului Cock, Arhivele amiralităţii, Whitehall. —. N. A. 
2 „Hotărirea”. — N.T. 
? „Aventura“. — N. T. 

să fie mai tirziu profesor de matematică, îi însoțeau. lată lista 
principalilor ofițeri : 
RESOLUTION 


R.P. Cooper, Charles Clerke, Richard Pickersgill, locotenenți. 
Ioseph Gilbert, master. 

James Patten, chirurg. 

John Edgecumbe, locotenent din marina regală. 


ADVENTURE 


Joseph Shank, Arthur Kempe, locotenenți. 
Peter Fannin, master. 

Thomas Andrews, chirurg. 

James Scott, locotenent din marina regală. 


Amindouă corăbiile ridicară pinzele din strimtoarea Piy- 
mouth la 13 iulie 1772, pentru a ancora în seara zilei de 29 în 
rada Funchal, pe insula Madeira. Căpitanul și Forster debar- 
cară, fiind întimpinați de un trimis al viceconsulului, care 
ii conduse la casa lui Loughnans, cel mai de vază dintre negus- 
torii englezi locali. Acesta nu numai că dobindi încuviințarea 
ca Forster să cerceteze plantele de pe insulă, dar le și pro- 
cură toate celeialte lucruri de care aveau nevoie; ba stărui 
chiar să-i găzduiască în casa lui. 

În timpul șederii lor acolo oamenii din echipaj fură 
aprovizionaţi cu carne proaspătă de vită și ceapă; fiecare 
primi pentru mai tirziu, pe mare, provizii din belșug. 

După încărcarea rezervei de apă, vin și alte provizii 
necesare, părăsiră Madeira la 1 august și se îndreptară 
spre sud. 

Căpitanul Cook umplu trei butoaie mari cu bere pre- 
gătită din suc îngroșat de malț. Proporţiile erau cam zece 
părţi de apă la una de suc. La data de 10 august opriră la 
St. Jago ! pentru a lua apă și, după ce făcură rost de porci, 
capre, găini și fructe, ca merinde proaspete, ieșiră în latg 
și-și urmară călătoria. 

Ancorară in portul .Praya, așezat într-un mic- goli în 
mijlocul coastei sudice a insulei St. Jago. Apa de acolo 


l St. Jago, în ato aS modernă Santiago, este o ia din Arhi- 
pelagul Capului Verde. — N.T. 

era bună, dar puțină și greu de cărat, din pricina furiei 
cu care se spărgeau valurile pe plajă. 

La 19 august, unul dintre ajutorii tîmplarului căzu peste 
bord și se inecă ; alunecase printr-o deschizătură de pe punte 
și nimerise în partea cealaltă a bastingajului ; de fapt, doar 
se bănuiește că așa ar fi căzut, căci n-a fost zărit decît chiar 
în clipa în care se scufunda sub pupa vasului și cînd orice 
străduinţă de salvare era prea tirzie. Pierderea lui a fost resim- 
țită în tot cursul călătoriei, căci era om serios şi priceput 
în meserie. 

Înaintau încet, cu vînturi schimbătoare şi fără să întîm- 
pine ceva demn de amintit. La 29 octombrie a apărut în zare 
pămîntul Capului Bunei Speranţe. Table Mountain!, care 
domină Capetown-ul, se afla la o depărtare de șaizeci-șapte- 
zeci de kilometri. Nori deși îi acopereau crestele înalte, 
altminteri s-ar fi putut zări de la o distanță mult mai mare. 
Pe seară, întreaga mare, cît puteau cuprinde ochii, se lumină 
sau, după cum spun marinarii, se aprinse. Marea capătă 
deseori o astfel de înfățișare, dar fenomenul a fost inter- 
pretat în diferite chipuri ; în general se presupune că lumina 
s-ar datora fosforescenţei anumitor insecte marine ?. 

De îndată ce ancorară în Table Bay 5, primiră vizita căpi- 
tanului portului și a lui Brandt. Acesta din urmă adusese cu 
el diverse lucruri care își închipuia că ar fi pe placul unor 
oameni ce veneau de pe mare. Master-ul local îi vizită, după 
cum era regula, pentru a înregistra corăbiile, a cerceta starea 
sănătăţii echipajelor și îndeosebi pentru a afla dacă există 
pe bord variolă, boala cea mai temută la Cap, (căci nu cu 
mult timp înainte, în 1858, boala aceasta făcuse un mare 
prăpăd în rîndurile populaţiei). 

Căpitanul Cook, însoţit de căpitanul Furneaux și de cei 
doi Forster, merse în audienţă la guvernator. Acesta îi primi 
cu multă bunăvoință și le făgădui toate înlesnirile pe care le 
puteau găsi în localitate. 


1 Muntele Mesei.—N.T. 

2 În toate -mările calde această fosforescență se datorește planc- 
tonului. — N. T. | | 

3 Golful Mesei, situat în fața orașului Capetown. — N. T. 


După vizitele la guvernator și la celelalte personalităţi 
mai de vază din Capetown, se stabiliră în casa lui Brandt 
care, în acea vreme, găzduia pe toți ofițerii de pe coră- 
biile engleze. 

Abia la 18 noiembrie au fost gata de drum. În cursul 
escalei, marinarii celor două nave se ospătau zilnic cu carne 
proaspătă de vacă sau de oaie, cu pîine caldă și cu verdeţuri 
din belșug. Vasele, călăfătuite și vopsite, erau acum, în toate 
privinţele, într-o stare tot atit de bună ca și la plecarea 
din Anglia. 

Forster îşi petrecea tot timpul cercetînd istoria naturală 
și botanica ; întilnind un suedez care studiase cu Linné, ceru 
încuviințarea căpitanului Cook de a-l îmbarca în calitate 
de asistent; tot el suportă cu mărinimie cheltuielile lui pe 
bord și îi mai dădu pe deasupra un fel de bursă anuală. 

În după-amiaza zilei de 22 noiembrie ridicară ancora ; 
la 25 dădură de un cîrd uriaş de albatroși; prinseră cîțiva 
cu undiţa; această pradă încîntă mult pe unii oameni din 
echipaj, deși încă mai aveau carne proaspătă de oaie. Știind 
că în curind trebuia să ajungă în regiuni din ce în ce mai 
reci, căpitanul hotări să împartă oamenilor îmbrăcămintea 
călduroasă pe care Amiralitatea i-o pusese la dispoziţie 
gratuit |. 

O furtună năpraznică, însoţită de ploaie şi de grindină 
se dezlănţui cu atîta furie, încît îi împiedică să-și țină pinzele 
sus ; din această pricină au fost împinși departe, spre răsărit 
de drumul hotărit, și pierdură nădejdea de a ajunge la Cape 
Circumcision. Dar cel mai mare nenoroc pe care l-au avut 
a fost pierderea unei bune părţi din stocul de vietăţi aduse 
de la Cap. Trecerea neașteptată de la clima caldă, temperată, 
la cea foarte rece și umedă a avut urmări asupra tuturor 
oamenilor de pe vas; căci, în timp ce la Capetown tempe- 
ratura se ridica de obicei la 19 C. și chiar peste, acum 


1 Toate vasele care au pornit de curind în mările arctice s-au bucu- 
rat de o bunăvoință asemănătoare. Într-adevăr, obiceiul de a se distribui 
gratuit îmbrăcăminte călduroasă în călătoriile de descoperiri a rămas 
neschimbat. — N. A. 

GHEȚAR PLUTITOR ÎNTÎLNIT DUPA PLECAREA DIN CAPETOWN 


mercurul din termometru scăzuse la 3°C. Noaptea se arăta 
clară şi senină — cum nu avuseseră alta de cînd înălțaseră 
pinzele — iar în dimineața următoare răsăritul soarelui îi 
legăna cu speranţa amăgitoare că ziua va fi frumoasă ; se hotă- 
riră deci să dea drumul la toate terţarolele pînzelor. Dar 
nădejdile li se spulberară în curînd, căci pe la ora unu vîntul 
incepu să sufle aproape ca un uragan. 

La 10 decembrie, din pricina vremii neguroase se îndrep- 
tau vertiginos spre un ghețar plutitor, pe care l-au descoperit 
abia cînd au ajuns la mai puţin de o milă de el. 

Deoarece timpul răminea ceţos, cu lapoviţă și ninsoare, 
erau nevoiţi să înainteze cu mare atenţie printre ghețarii 
plutitori. Într-o singură zi au întîlnit vreo șase, dintre care 
unii aveau aproape două mile în circumferință şi optsprezece 
metri înălțime. Totuși talazurile erau atit de puternice 
şi de înalte, încît se sfărimau chiar deasupra lor. lată ce spune 
căpitanul Cook: „Priveliștea ce ni se înfățișa era plăcută 
ochiului, dar numai pentru cîteva clipe; cînd începurăm să 
cugetăm asupra primejdiei, ne cuprinse groaza, căci dacă 
vreo corabie s-ar fi nimerit în partea bătută de vint a sloiu- 

rilor, atunci cînd marea umilată se repezea spre ele, ea ar fi 
fost sfărîmată într-o clipă” 1. 

În ziua de 14 decembrie la ora opt se opriră lîngă un 
cap de gheaţă, unde apa era lină; acum, cei doi căpitani 
hotăriră unde să se întilnească în caz că s-ar despărți fără 
veste ; siabiliră de asemenea și alte amănunte care să-i ajute 
să țină mai bine legătura. 

În ziua următoare avură de înfruntat o mică furtună, 
cu ceaţă deasă și multă zăpadă; de pînze și pe greement 
atirnau ţurţuri. Cum negura se făcuse atit de deasă, încit 
uneori nici nu puteau vedea de la un capăt al corăbiei la 
celălalt, nu scăpară decît cu greu de o ciocnire cu unul din 
numeroșii ghețari care-i înconjurau. 

La 17 decembrie au întîlnit mai multe balene, o focă, niște 
pinguini și numeroase păsări albe (probabil Procellaria nivia, 
pe care Sir James Ross le-a văzut în tot timpul expediției sale 
antarctice, pînă la cea mai mare latitudine sudică atinsă de 
el). Au observat că marginile gheții erau mai sfărîmate 
ca de obicei și că sloiurile se întindeau la oarecare depărtare 
de banchiză ; cea mai mare parte din zi navigară strecurindu-se 
printre ele ; înaltele insule de gheaţă erau nenumărate. Vre- 
mea devenise simțitor mai rece decît arăta termometrul, fapt 
de care s-a plins întregul echipaj. Pentru ca să îndure mai 
ușor frigul, li se căptușiră mînecile hainelor cu rips și se 
confecționă pentru fiecare cîte o șapcă din acelaşi material, 
la care se adăugă și piînză de cort, lucru foarte folositor. 

După o înaintare de cîteva zile printre banchize şi insule 
de gheaţă, hotăriră, la 29 decembrie, să se îndrepte spre 
apus, pînă la meridianul capului Circumcision ; aceasta, bine- 
înţeles, dacă nu-i va împiedica nimic, căci pină acolo nu 
erau mai mult de optzeci de leghe, iar vintul părea prielnic 
și marea se arăta destul de liberă. La ora unu cîrmiră spre 


! Cîteodată accidentul se putea înlătura. Cînd, la 13 martie 1642, 
corăbiile lui Sir James Ross, fiind împinse de o puternică rafală, se cioc- 
niră de partea dinspre vint a unui lanţ de aisberguri din Atlanticul de 
sud, capetele vergilor zgiriară sloiul ; însă resaca, adică revenirea valului 
de lîngă peretele vertical al muntelui de gheaţă, salvă corăbiile de la 
sfărîmare în clipa ciocnirii. Dar manevra de mers înapoi izbutită de 
Erebus cu acest prilej a fost una din cele mai grele, mai primejdioase 
şi mai îndrăzneţe sforțări de navigaţie încercată vreodată și îndeplinită 
cu succes. Ea este socotită de toţi marinarii ca o elite at de cute- 
zanţă şi de îndeminare. — N.A. 

PINGUINI ARCTICI 


o insulă de gheaţă cu gindul să ia pe bord cîteva din sloiu- 
rile eventual desprinse din jurul ei, pentru a le topi şi a-și 
procura apă proaspătă. La ora patru se opriră la adăpostul 
unei insule, unde însă nu găsiră ceea ce căutau, dar unde 
zăriră optzeci și șase de pinguini. Insula avea o circumferință 
de vreo jumătate de milă și cam treizeci de metri înălțime ; 
rămaseră în dosul ei timp de cîteva minute fără ca o singură 
pinză să fie înfiorată de vint. 

Își urmară apoi drumul spre apus cu un vînt tărișor, 
și cu vreme cînd destul de limpede, cînd ceţoasă, înnourată 
sau cu lapoviţă. La 30 decembrie împușcară una dintre păsă- 
rile albe și trimiseră o barcă s-o aducă; în același chip 
uciseră şi un pinguin ce cîntărea vreo cinci kilograme. 
Pasărea albă făcea parte din genul petrelilor, avea ciocul cam 
scurt, de o culoare între negru și albastru-închis, iar picioa- 
rele și labele albastre. 

La 2 ianuarie 1773 vizibilitatea era atit de bună încît 
s-ar fi putut distinge pămîntul la o depărtare de paispre- 
zece—cincisprezece leghe. 

Totuşi la 5 ianuarie începu să cadă 'ninsoare multă și 
lapoviţă care, ca de obicei, îngheţa pe greement; în scurt 
timp toate frînghiile erau acoperite de o pojghiță de gheaţă 
subţire, străvezie. 

La 9 ianuarie s-au oprit ca să încarce gheaţă; o topiră 
și umplură cincisprezece butoaie cu apă proaspătă și bună. 
Sloiurile luate pe bord erau tari ca piatra și unele atit ce 

mari, încît se văzură siliţi să le spargă cu tirnăcoapele ca 
să le poată urca în-bărci. 

Cantitatea de apă sărată care aderase la suprafaţa gheții 
era așa de neînsemnată, că abia se simţea la gust; dacă sloiul 
era lăsat cîtva timp pe punte, apa sărată se evapora în 
întregime ; apa obţinută din gheaţă era deci dulce și cu gust 
bun. Căpitanul Cook spune: „lată cel mai rapid mijloc de 
aprovizionare cu apă pe care l-am cunoscut vreodată“ !. 

În ziua de 17 ianuarie au trecut pe lîngă nu mai puţin 
de treizeci şi opt de insule de gheaţă, în jurul cărora se bălă- 
ceau numeroase balene. 

La 1 februarie după-amiază, căpitanul Furneaux înștiință 
pe căpitanul Cook că zărise o uriașă masă plutitoare de alge 
marine sau de stincă și, în apropierea ei, mai multe păsări. 
Erau semne neîndoioase ale vecinătăţii uscatului, dar n-aveau 
cum să știe dacă el se situa spre răsărit sau spre apus. 
„Aflindu-ne aproape pe același meridian cu insula Mauricius, 
la o longitudine unde ne aşteptam să întîlnim pămîntul pe 
care francezii pretind că l-au și descoperit, n-am. găsit totuși 
nici cea mai slabă urmă de așa ceva" — observă căpi- 
tanul Cook ?. 

La 8 februarie pierdură din vedere Adventure și se temură 
de o despărţire, deşi nu și-o puteau explica. Căpitanul 
Furneaux primise instrucţiuni de la căpitanul Cook ca, în caz 
de despărţire, să străbată timp de trei zile locul unde îi 
văzuse ultima oară; continuară deci făcînd într-una volte ° 
și trăgiînd cu tunul din jumătate în jumătate de oră, pînă la 
9 februarie cînd, o dată cu risipirea ceţii, își putură da seama 
că Adventure nu se afla pe o rază de mai multe leghe. Se 


! După ce a întîlnit aceste gheţuri, căpitanul Cook a socotit că 
n-ar fi fost cuminte să urmeze drumul spre sud acum, cînd vara era 
pe jumătate trecută. Atinseseră latitudinea de 6715’ sud, iar banchiza 
se întindea pe tot orizontul de la est la vest-sud-vest fără vreo urmă 
de spărtură. — N. A. 

2 „De vreo şase-şapte zile tot rătăcim în căutarea pămîntului anun- 
tat de francezi la Capul Bunei Speranţe. Dacă prietenul Monsieur a 
descoperit vreun uscat, apoi desigur c-a greșit-o al dracului cu latitu- 
"dinea şi longitudinea, căci noi am cercetat cu multă băgare de seamă 
atit locul indicat de el, cît şi împrejurimile lui, fără sădăm de vreo 
urmă de pămînt pe acolo“. (Extras din Jurnalul locotenentului Clerke — 
Arhivele Amiralității, Whitehall). — N. A. 

3 Navigaţie în zig-zag în contra vîntului. —N.T. 

găseau atunci la vreo două sau trei leghe spre răsărit de 
iocul de unde o văzuseră ultima oară. Nu o zăriră nici în ziua 
următoare, deşi vizibilitatea era destul de bună, iar căpitanul 
Cook trăsese cu tunurile și aprinsese toată noaptea focuri false. 
În cele din urmă încetară să mai caute, ridicară toate pînzele 
și se îndreptară spre sud-est cu un vînt bun însoţit de hulă. 

În ziua de 17 februarie, la orele nouă dimineaţa, cîrmiră 
către o insulă de gheaţă, la care ajunseră la amiază. Avea 
o jumătate de milă în circumferință și cel puţin șaizeci de 
metri înălțime, dar în jurul ei se aflau prea puţine sloiuri 
răzlețe. În timp ce chibzuiau dacă să coboare sau nu 
bărcile spre a le aduce pe bord, un sloi uriaș se desprinse 
de insulă. Din acest sloi făcură ce făcură şi încărcară vreo 
nouă sau zece tone înainte de ora opt, cînd suiră bărcile 
lia loc și porniră spre est-sud-est. 

La 23 februarie navigară în volte și petrecură o noapte 
nespus de furtunoasă, cu întuneric beznă, ceaţă, lapoviţă și 
ninsoare, făcînd borduri scurte. Împresuraţi din toate părţile 
de primejdii, așteptau cu nerăbdare lumina zilei. Dar zorile nu 
făcură decit să le sporească temerile, arătindu-le. coloșii de 
gheață pe lîngă care trecuseră fără să știe în cursul nopţii. 

Pe de altă parte se deprinseseră într-atîta cu primejdiile, 
încît spaima resimţită nu dura niciodată prea mult, căci era 
contrabalansată în oarecare măsură atit de muncile pentru 
aprovizionarea cu apă proaspătă pe care le prilejuia întil- 
nirea cu insulele de gheaţă, cît și de înfățișarea romantică 
a acestora, mult accentuată de spumegarea valurilor în jurul 
lor, priveliște care îi copleșea căci erau pătrunși de admi- 
rație și de groază în același timp; socoteau că un astfel 
de peisaj nu s-ar fi lăsat zugrăvit decit de mîna unui pic- 
tor iscusit. 

La 7 martie vremea se îmbunătăţi, bolta deveni senină 
și noaptea se arătă deosebit de plăcută. Dimineaţa zilei urmă- 
toare întrecu și ea în strălucire, senin și blindeţe pe toate 
cele trăite de ei de cînd părăsiseră Capul Bunei Speranţe. Era 
o zi cum rar întilnești pe mare și, pentru ca înciîntarea să fie 
deplină, nu putură desluși în zare nici o insulă de gheaţă. 

La 17 martie căpitanul Cook hotărî să părăsească marile 
latitudini sudice și să înainteze spre Noua Zelandă în căutarea 
navei Adventure ; în același timp ar fi putut încărca provizii 
proaspete pentru echipaj. Se apropiase de Polul Sud mai mult 


10 — Călătoriile căpitanului Cook 

decit oricare alt navigator pînă atunci; abia în 1823, exact 
după cincizeci de ani, Weddell va atinge latitudinea 7415, 
adică un punct așezat mai spre miazăzi cu 214 mile geografice ; 
iar în anul 1841, căpitanul James Clark Ross va ajunge la 
cea mai mare latitudine atinsă pînă atunci în Oceanul Antarc- 
tic, și anume la 78"4', de unde începe Bariera Polară de Sud, 
care se întinde pe o lungime de 450 de mile și al cărei perete 
se ridică perpendicular la cincizeci de metri deasupra nivelu- 
lui mării |. 

Dar vintul, care bătea tot dinspre miazănoapte și apus, 
nu le îngădui să meargă spre ţara Van Diemen?; își schim- 
bară deci drumul către Noua Zelandă și, cum nu mai erau 
temeri că vor întîmpina noi pericole, căpitanul nu șovăi să 
ridice toate pinzele. | 

În cursul ultimelor trei zile mercurul din termometru 
urcase la 7 C și vremea era acum foarte plăcută. Diferenţa 
de temperatură a aerului era surprinzătoare după șapte sau 
opt grade de latitudine; o simțeau cu toţii cu o nespusă 
mulţumire. 

La 26 martie se îndreptară spre Dusky Bay în care intrară 
pe la amiază. Se simțeau cu totul străini în acest goli — pe 
care căpitanul Cook îl descoperise şi-l botezase în călătoria 
precedentă. 

După ce pătrunseră vreo două leghe înăuntrul golfului 
trecînd pe lîngă mai multe insule, se opriră și coboriră două 
bărci, dintre care una a fost trimisă cu un ofiţer în căutarea 
unui loc de ancorat. Curînd el îi înștiință prin semnale că 
descoperise locul prielnic. Corabia se apropie şi ancoră în 
apa de optzeci de metri atît de aproape de țărm încît îl 
puteau ajunge cu un sart5. Împliniseră o sută șaptesprezece 
zile de mers pe mare și străbătuseră 3 660 de leghe fără să 
fi zărit o singură dată pămîntul. 


1! Cu 40 de ani mai tîrziu — între 1819—1821 — vestiţii navigatori 
ruși F. F. Bellingshausen și M. P. Lazarev au înfăptuit — contrar celor 
susținute de Cook că cel de-al șaselea continent nu ar exista — expe- 
diţia fără precedent în Marea Antarctică, cînd au descoperit Continentul 
mult căutat. i 

2 Adică spre Tasmania. — N.T. 

3 Odgon care întărește un catarg legindu-l de bord sau de 
pupă.—N.T. 

După o atît de lungă navigaţie numai în larg, la o mare 
latitudine sudică, ar fi fost de așteptat ca mulţi dintre oameni 
să se fi îmbolnăvit de scorbut. Dar acest lucru nu s-a întim- 
plat. Cei ce dăduseră semne de boală primiseră varză dulce. 
Urmările au fost atit de multumitoare încît numai un singur 
om pe bord se putea socoti grav bolnav de această maladie, 
prilejuită, în cazul lui mai ales, de o constituţie debilă și 
survenind în urma altor tulburări 

Prima grijă după amararea! vasului a fost trimiterea 
unei echipe la pescuit cu o barcă; norocoșii se înapoiară 
cu pește suficient pentru cina tuturor ; iar a doua zi dimineaţa 
prinseră destul pentru prînz. Nădăjduiau deci că se vor apro- 
viziona din belșug cu acest aliment. Pe de altă parte, nici 
ţărmul, nici pădurile vecine nu păreau lipsite de vînat îna- 
ripat ; aveau, prin urmare, la îndemiînă tot ceea ce, în situaţia 
lor, le putea desfăta viața. Datorită acestor împrejurări, luară 
hotărîrea de a zăbovi cîtva timp în golf, pentru a-l cerceta 
cu de-amănuntul, căci pînă la ei nu mai debarcase nimeni 
în vreuna din părţile acelea sudice ale insulei. 

La vreo sută de metri de pupa navei, se vărsa în mare 
un pirău fermecător cu apă dulce. Aici începură să croiască 
luminișuri în pădure pentru a instala observatorul astrono- 
mului, fierăria și corturile diferiților meșteșugari. Puseră de 
asemenea la fermentat, pentru bere, ramuri sau frunze culese 
dintr-un soi de arbore ce semăna foarte mult cu bradul 
negru american. 

Puținele oi și capre pe care le mai aveau nu prea păreau 
să se descurce în acel loc unde nu creșteau decit ierburi 
aspre și tari. Deși ar fi fost de așteptat ca animalele să le 
înghită cu multă lăcomie, spre uimirea călătorilor noștri, 
ele nici nu voiră să le guste. Cercetindu-le cu luare aminte 
băgară de seamă că dinţii le jucau în gingii; în afară de 
aceasta, multe dintre ele prezentau și celelalte semne ale unui 
scorbut marin învechit. Din patru oi și doi berbeci pe care 
căpitanul Cook îi luase de la Capetown cu gindul de a-i 
debarca în acest ţinut, nu putură opri decit cîte unul din 
fiecare ; chiar și aceștia erau de altfel într-o stare atit de 
proastă, încît ar fi fost de mirare să-și recapete sănătatea cu 
toate că li se dădeau cele mai bune îngrijiri cu putinţă. 


1! Legarca vasului la țărm.—N.T. 

La 28 martie se apropie o pirogă cu șapte sau opt oameni. 
Ei stâtură cîtva timp uitindu-se la corabie, apoi se înde- 
părtară, deși călătorii noștri le făcuseră semne de prietenie. 
După masă, căpitanul Cook porni în căutarea lor cu două 
bărci. Întîlniră curînd luntrea trasă la țărm în apropierea 
a două mici colibe; văzură acolo mai multe vetre, cîteva 
plase de pescuit, niște pești aruncaţi pe țărm, vreo cîţiva 
în luntre, dar oameni, nicăieri! Îi aşteptară un timp, apoi 
după ce puseră în pirogă vreo cîteva medalii, oglinzi, mărgele 
și altele, se îmbarcară şi visliră pînă la capătul golfului fără 
a mai întîlni ceva vrednic de luat în seamă. 

La 6 aprilie căpitanul Cook descoperi un golfuleţ frumos 
şi larg, în fundul căruia se vărsa un riu cu apă dulce; pe 
partea lui apuseană se aflau o sumedenie de mici cascade 
încîntătoare cu ţărmuri atit de abrupte, încît putură trage 
corabia destul de aproape de ele și încărcară apa cu ajutorul 
unui furtun. 

Pe seară, la întoarcere, avură o scurtă întrevedere cu 
trei băștinași: un bărbat și două femei. Erau primii ce se 
arătau la capul nord-estic al insulei, pe care o şi botezară 
cu acesi prilej Indian Island !. Bărbatul nu putu să nu-și tră- 
deze frica atunci cînd barca se apropia de stîncă. Stătu totuși 
locului și nici măcar nu încercă să ridice lucrurile pe care 
i le aruncară europenii. În cele din urmă aceștia debarcară, 
merseră la el şi îl îmbrăţișară ; abia cînd îi mai dăruiră din 
obiectele ce le aveau asupra lor, i se risipi spaima. Atunci 
se apropiară și femeile, precum și cîţiva marinari. Lăsarea 
nopţii îi sili să se înapoieze: dar, înainte de despărţire, cea 
mai tînără dintre femei, a cărei limbuţie întrecea orice măsură, 
execută un dans. 

A doua zi, europenii făcură o nouă vizită indigenilor în 
tovărăşia lui Forster și al lui Hodges ; diversele daruri ce le 
luaseră cu ei au fost primite cu multă nepăsare; dar nu tot 
așa securile și cuiele lungi. Întrevederea avu loc pe același 
petic de pămînt din ajun ; de data aceasta au avut prilejul 
de-a face cunoștință cu întreaga familie, alcătuită din bărbat, 
două neveste (după cum s-a presupus), tinăra femeie mai 
sus pomenită, un băiat de vreo paisprezece ani și trei copii 
mici, dintre care unul la sîn. Ei îi poftiră pe străini la locuinţa 


! Insula Indianului. — N. T. 

lor care se afla puţin mai înăuntrul pădurii și care era formată 
din două colibe joase de scoarță de arbori. Luntrea lor dublă, 
neîncăpătoare, avind una dintre părţi doar atit de mare cît 
să poată duce dintr-un loc în altul întreaga familie, se găsea 
într-un pirăiaș din apropierea colibelor. Cînd își luară rămas 
bun, bărbatul dărui căpitanului Cook o bucată de pînză de 
haine, confecţionată de ei înșiși, precum și alte cîteva 
mărunţișuri. 

La 9 aprilie îi vizitară din nou pe băștinași. Îi găsiră pe 
toți acasă, îmbrăcaţi sau îmbrăcîndu-se ca de sărbătoare, cu 
părul pieptănat, uns cu ulei, legat în creștet și împodobit cu 
pene albe. Unii purtau o cunună de pene în jurul capului și 
toți aveau mănunchiuri de pene albe înfipte în urechi. 
Căpitanul Cook oferi bărbatului o haină anume lucrată pentru 
el; acesta păru atît de încîntat de dar încît își scoase securea 
de la cingătoare şi o dărui în schimb. 

La 12 aprilie mai mulţi indigeni veniră să se așeze pe 
țărm, în fața corăâbiei. Căpitanul ordonă să se cînte cu cim- 
poaiele și cu fluierele și să se bată toba. Băștinașii n-au dat 
nici o atenţie cimpoaielor și fluierelor, dar toba le-a atras 
puţin atenţia; totuși nimic nu-i putu îndupleca să urce pe 
bord. Intrară însă fără sfială în vorbă (deși se înțelegeau 
greu) cu ofițerii și cu marinarii care se apropiaseră de ei, 
dînd mai multă cinstire unora decit altora. 

După o ploaie care a ținut mai multe zile, cerul se înse- 
nină din nou ; căpitanul plecă atunci cu două bărci să cerce- 
teze partea nord-vestică a golfului; era însoţit de cei doi 
Forster și de mai mulţi ofiţeri; pe aceștia îi trimise cu o 
barcă într-un golf în care aveau de gind să înopteze, iar el 
purcese spre alt golf, privind cu luare aminte limanurile și 
insulele ce-i ieșeau în cale. Pe drum au prins vreo douăzeci 
de păsări sălbatice și destul peşte pentru tot grupul; ajun- 
gînd la locul de întîlnire puţin înainte de a se înnopta, se 
ospătară voios cu ceea ce prinseseră; apoi se duseră 
la odihnă. 

În zori se pregătiră să vîneze rațe și le merse din plin! 
Datorită acestei împrejurări, numiră golful Duck Cove. 
La vreo milă de-aci, de-a curmezișul unui istm, descoperiră 
un număr uriaş de găinușe de pădure. După prînz, cărîinc 


1 Golful Raţelor. — N. T. 

vreo șapte duzini de vînat cu pene și două foci, porniră 
înapoi spre corabie, unde ajunseră la orele șapte seara. 

La 17 aprilie doi indigeni, căpetenia și fiica sa, cutezară 
să se urce pe bord; căpitanul Cook îi pofti pe amindoi jos 
în cabină, unde urmau să ia prînzul, dar ei nu vrură să se 
atingă de bucate. Căpetenia iscodea din ochi fiecare colț al 
cabinei, cercetind cu oarecare uimire toate lucrurile pe care 
le vedea, dar nu-și fixa atenţia asupra unui singur obiect 
nici măcar o clipă. Lucrurile de proveniență artificială îi 
apăreau în aceeași lumină ca și cele naturale, căci toate 
erau la fel de îndepărtate de înțelegerea sa. 

Înainte de a veni pe bord, omul dăruise căpitanului o 
bucată de piînză și o secure de talc verde, iar lui Forster o 
bucată de pinză; fata dăduse altă bucată lui Hodges. 
Acest obicei de a face daruri înainte de a primi este răs- 
pîndit printre indigenii insulelor Pacificului de sud, — dar 
călătorii noștri încă nu-l întilniseră în Noua Zelandă. Dintre 
diversele obiecte oferite căpeteniei, securile și cuiele lungi 
aveau cel mai mare preţ în ochii lui. 

La 20 aprilie englezii coboriră pe uscat ca să cerceteze 
capul golfului ; în drum traseră cu pușca după cîteva rațe; 
indigenii, care pînă atunci stătuseră ascunși, dezlănţuiră un 
zgomot înspăimiîntător în două sau trei locuri din apropiere. 
Mareea în scădere îi sili pe călători să se retragă de pe rîu 
spre locul unde își petrecuseră noaptea. Acolo prînziră și, 
tocmai cînd se pregăteau să se înapoieze, căpitanul zări, pe 
celălalt mal, doi oameni strigind, fapt care îl determină să 
vislească peste rîu spre ei. Debarcă împreună cu doi tova- 
răși neînarmaţi, în timp ce băștinașii stăteau în picioare, 
tinînd fiecare în mînă cîte o suliță. 

În cele din urmă unul dintre ei se înduplecă să lepede 
sulița și veni în întîmpinarea căpitanului cu o plantă ier- 
boasă în mînă; îi întinse un capăt, în timp ce el ţinea pe 
celălalt. Stînd în acest chip, el începu un discurs întrerupt 
de cîteva pauze lungi. Cum luă sfîrșit ceremonia, cei doi se 
salutară. Indianul își scoase apoi hahu-ul sau haina din spate 
şi o așeză pe umerii căpitanului; apoi pacea păru a se fi 
statornicit trainic. 

La despărțire, indigenii îi însoţiră pînă la barcă; văzînd 
puștile așezate la pupă, făcură semn să fie luate de acolo; 
abia după aceea se apropiară și ajutară la împingerea bărcii 

în apă. În acest timp trebuiau bine supravegheați căci rîvneau 
să care de acolo, în afară de puști, tot ce ar fi putut înșfăca. 
De puști însă aveau grijă să nu se atingă, căci învăţțaseră, 
văzînd cum fuseseră vinate păsările sălbatice, să le considere 
ca unelte ale morţii. 

În după-amiaza zilei de 21 aprilie călătorii noștri porniră 
la vînătoare de foci. Resaca valurilor era atît de puternică 
încît nu putură debarca decît într-un singur loc, unde omo- 
rîiră zece foci. Aceste vietăţi oferă trei feluri de servicii: 
pieile pentru greement, grăsimea pentru lămpi, iar carnea 
pentru mîncat, aceasta fiind prețuită aproape ca friptura 
de vacă. 

În dimineaţa zilei de 23 aprilie, Pickersgill, Gilbert și 
alți doi se căţărară pe un munte. Întorcîndu-se pe bord, spre 
seară, raportară că înăuntrul ţării nu se vedea nimic afară 
de munţi pleșuvi cu imense prăpăstii abrupte, despărțiți de 
văi sau, mai curînd, de crăpături înspăimîntătoare la vedere. 

Cum mai aveau încă cinci giște din cele aduse de la 
capul Bunei Speranţe, căpitanul le dădu drumul în acel loc 
unde hrana părea îmbelșugată și nu le păștea vreo primejdie ; 
mu se îndoia că se vor înmulţi și că, în scurtă vreme, se vor 
răspindi în întreg ţinutul; aceasta era de altfel intenţia cu 
care le lăsa. | 

La 27 aprilie vremea deveni ceţoasă. Dimineaţa, căpitanul, 
însoţit de Pickersgill și de cei doi Forster, ieși să cerceteze 
un golf zărit în ajun. După ce visliră vreo două leghe în 
interiorul lui, băgară de seamă că răspundea în mare de 
partea cealaltă și că, pentru o corabie ce se îndrepta spre 
nord, el oferea o ieșire mai bună decît cea prin care veniseră. 
După această descoperire și după un ospăț îmbelșugat cu 
pește fiert și cu vînat înaripat, porniră spre corabie, pe al 
cărei bord ajunseră la ora unsprezece noaptea. În timpul 
expediției împușcaseră nu mai puţin de patruzeci şi patru 
specii de păsări. 

Corturile şi toate celelalte lucruri fiind încărcate pe 
bord, ridicară ancora la 28 aprilie și, purtaţi de o briză 
ușoară, se îndreptară, prin golf, spre noua trecere. 

În dimineaţa zilei de 11 mai ridicară ancora și ieșşiră în 
larg ; pe la amiază, uscaiul nu se mai vedea. 

Ţinutul pe care îl vizitaseră era foarte muntos și rar 
s-ar fi putut întîlni o priveliște mai aspră și mai plină de 

prăpăstii ; căci înăuntrul ţării nu zăreai nicăieri decît virfuri 
de munţi de înălţimi uluitoare și stinci sterpe și goale, prin 
locurile neacoperite cu zăpadă. Doar părțile mărginașe de pe 
coasta mării și insulele erau acoperite de păduri dese, care 
se întindeau aproape pînă la apă. Copaci de diferite soiuri, 
care se mai întilnesc și în alte părţi ale ţării, ar fi fost folosi- 
tori, printre altele, constructorului de nave, dulgherului, tîm- 
plarului de mobile. 

Aici, ca şi în celelalte regiuni ale Noii Zelande, creșteau 
numeroși copaci și arbuști aromatici, cei mai mulţi fiind 
înrudiți cu mirtul; dar, cu toată această diversitate, nici 
unul nu dădea roade bune de mîncat. Lianele-ferăstrău atin- 
geau o lungime de optzeci de metri. 

Solul, negru închis, îngrăşat vădit cu vegetale descom- 
puse, era atît de afinat încît se afunda la fiecare pas. 
Cu excepția culturilor de in sau de cînepă și de alte citeva 
plante, nu prea existau pășuni. În schimb, se găseau pești 
din belșug în Dusky Bay. Pe cît erau de mulţi, pe atit erau 
de variaţi ; unii din ei puteau fi găsiți şi pe coastele mai 
nordice, alții însă erau superiori, îndeosebi cel pe care ît 
numiseră peștele-suveică ; după părerea celor mai mulţi de 
pe bord, el alcătuia cea mai aleasă hrană dăruită de mare. 
Se mai puteau întilni scoici, midii, languste şi multe soiuri: 
de moluște. 

Mai creșteau acolo și cinci specii de rațe atit de diferite, 
că nici căpitanul Cook nu-și amintea să le fi văzut în altă 
parte. Cea mai mare era cît o rață moscată și avea pene pes- 
trițe foarte frumoase, datorită cărora o boiezară „rața pictată”. 

La 3—4 zile după sosire, în timp ce defrișau mici supra- 
fețe în pădure pentru a-și așeza corturile, cîțiva marinari 
zăriseră un patruped, dar cum descrierea unuia nu se potrivea 
cu a celuilalt, nu s-a putut stabili ce fel de vietate fusese. 
Totuși erau de acord cu toţii că era cam cit o pisică de mare, 
avea picioarele scurte și culoarea cenușie. Unul dintre 
marinari, anume cel ce văzuse mai bine, susținea că avea 
și o coadă stufoasă și că, din toate animalele pe care le 
cunoștea el, semăna mai mult cu șacalul. | 

Insectele cele mai dăunătoare erau musculiţele negre de 
nisip, extrem de numeroase și neînchipuit de supărătoare. 
Se zice că, oriunde mușcau, provocau o umflătură şi o mîn- 

cărime de nesuportat, care se transforma în cele din urmă 
în ulceraţii mici ca la variolă. 

Localnicii din acest golf erau de aceeași rasă, vorbeau 
aceeași limbă și practicau cam aceleași obiceiuri ca oamenii 
din celelalte părţi ale ţării. E greu de închipuit ce a putut 
determina trei sau patru familii (căci se pare că nu erau ma: 
mulţi) să se depărteze într-atît de restul semenilor lor. Ba chiar 
aşa puţini cum erau, nu păreau să trăiască în deplină prie- 
tenie unii cu alţii. 

După ce au părăsit Dusky Bay! s-au îndreptat spre 
strîimtoarea Regina Charlotte, unde nădăjduiau să întilnească 
nava Adventure. În această călătorie nu li s-a întîmplat nimic 
deosebit sau demn de reţinut. Dar în după-amiaza zilei de 
17 mai, cerul se acoperi pe neașteptate de nori deși şi întu- 
necaţi ce păreau să prevestească vînt puternic. Îndată după 
aceea zăriră şase trombe marine. Patru se înălţară și se risi- 
piră între corabie și uscat, a cincea era mai spre larg, iar e 
gasea se ivi mai întîi la o depărtare de două sau trei mile. 
Mișcarea ei progresivă nu era liniară, ci urma o traiectorie 
curbă ; trecu la cincizeci de metri de pupă, fără ca să i se 
simtă efectul. Apreciară diametrul bazei acelei trombe ca 
fiind de vreo cincisprezece-optsprezece metri. Se înălța ca un 
tub sau ca un corp colonar prin care apa sau aerul, ori amîn- 
două deodată, erau supte într-un curent spiral ce se ridica pînă 
în nori. Unii marinari susțineau că în tromba cea mai apro- 
piată de ei ar fi văzut o pasăre, ce se învolbura ca fluturarea 
unei flamuri, în timp ce era împinsă în sus. Mișcarea ascen- 
dentă a păsării și alte cîteva fapte arată foarte limpede că trom- 
bele sînt pricinuite de virtejuri de vînt și că apa din ele este 
aspirată în sus cu putere; deci nici vorbă că ar cobori din 
nori, cum se presupune de obicei. lIvirea unei trombe se 
vestește printr-o puternică agitaţie şi umilare a apei; apoi 


! „Ploile dese și grele de aici fac ca ţinutul să fie cîteodată foarte 


neplăcut ; dar aceasta este a treia mea călătorie în jurul lumii și nu-mi 
pot aminti de nici o regiune care să nu fi avut și vreo latură neplăcută; 
de aceea socotesc că Dusky Bay, în ochii unei cete de fîrtați lihniţi 
de foame după o traversare lungă pe mare, este totuși unul dintre cele 
mai plăcute locuri prin care am trecut vreodată. Oamenii noștri sînt sănă- 
toși și cu voie bună, datorită cred eu, în mare măsură, căpitanului Cook, 
care veghează riguros asupra curăţeniei şi asupra tuturor celorlalte ches- 
tiuni în legătură cu buna lor stare“. (Extras din Jurnalul de bord al loco- 
tenentului Clerke — Arhivele Amiralității, Whitehall). — N. A. 

începe să se ridice o coloană rotundă sau un tub format din 
norii de deasupra, care coboară aparent pînă se unesc cu 
apa zbuciumată de dedesubt. Căpitanul Cook spune aparent, 
deoarece el crede că nu așa se petrec lucrurile în realitate; 
dimpotrivă, coloana s-ar forma din apa clocoiitoare de dede- 
subt și ar începe să se urce deși nu se poate vedea, fiind fie 
prea mică, fie prea subţire. În clipa în dare devine vizibilă, 
diametrul ei aparent crește destul de mult; apoi descrește și, 
în cele din urmă, se rupe sau dispare în partea inferioară. 
Curînd după aceea marea de dedesubt se linişteşte, iar coloana 
se retrage încetul cu încetul spre nori, unde se risipește. 

În zorii zilei de 18 mai ajunseră în dreptul strîmtorii 
Reginei Charlotte unde întilniră și recunoscură nava Adventure 
după semnalele pe care le făcea ; acest eveniment îi umplu 
pe toţi de o mare bucurie. La amiază sosi pe bord locotenentul 
Kempe de pe Adventure ; de la el aflară că se găseau acolo 
de vreo 6 săptămîni. Pe seară izbutiră să ancoreze în Ship 
Cove !, aproape de Adventure. Căpitanul Furneaux se urcă 


i Ungherul corăbiilor. — N. T. 

pe bordul corăbiei Resolution și dădu căpitanului Cook rapor- 
tul asupra celor întimplate după despărţire. 

„În dimineaţa zilei de 7 februarie 1773, vîntul schimbător 

împinsese deasupra o negură foarte deasă făcîndu- -i să piardă 
din ochi vasul Resolution, care-i depășise cu vreo două mile. 
Curînd au început să audă bubuituri de tun și, cîrmind în 
direcția din care li se părea că vin, au tras și ei fără încetare 
încărcături de două kilograme la fiecare jumătate de oră, fără 
însă a primi vreun răspuns. Pe seară vintul a început să sufle 
puternic risipind în răstimpuri ceața, dar Resolution nu se 
zărea nicăieri, lucru care-i umplu de nelinișie. Au navigat 
atunci în volte în lungul și-n latul locului unde o văzuseră 
pentru ultima oară, conform înţelegerii pentru cazurile de 
despărțire ; dar în ziua următoare o năprasnică furtună și 
vremea ceţoasă i-a silit să se oprească, împiedicîndu-i să 
mai ajungă în locul de unde plecaseră. Apoi, timp de trei 
ile au rămas prin împrejurimi ; în cele din urmă, părăsind 
orice speranță de revedere, s-au îndreptat spre cartierul de 
iarnă, la o mie patru sute de leghe depărtare, pe o mare cu 
totul necunoscută și cu insuficientă provizie de apă, din care 
cauză au fost nevoiţi să reducă rația la un litru pe zi. 
Numeroase păsări de mare i-au întovărășşit tot drumul și 
deseori au văzut marsuini. 

„La 1 martie s-au îndreptat spre pămîntul care pe hărțile 
lor se numea Țara lui Van Diemen ; pe atunci se presupunea 
că acest ținut ar fi unit de Noua Olandă. 

„La 9 martie au zărit uscat, la vreo opt sau nouă leghe, 
în spre nord-nord-est. Părea destul de puţin înalt, și în apro- 
pierea mării, deluros, și acoperit de păduri; dar n-au văzut 
locuitori. 

„Dimineaţa de 10 martie era liniștită ; aflindu-se la vreo 
patru mile de uscat, au trimis cuterul cel mare cu locotenentul 
secund ca să caute un liman sau un golf potrivit. Dar curind 
s-a pornit un vînt atît de tare încît, în mai multe rînduri, au 
făcut bărcii semnalul de întoarcere ; cum nici nu o vedeau, 
nici nu auzeau vreun zgomot din partea ei, i-a cuprins neli- 
niştea, deoarece se iscase întretimp și o hulă foarte puter- 
nică. Spre marea lor mulțumire, cei cu barca s-au întors 
teferi după prînz. Debarcaseră, deși foarte anevoie, și obser- 
xvaseră mai multe locuri prin care trecuseră indigenii; unul, 

după urmele de foc, părea părăsit de curînd. Vremea nepriel- 
nică îi silise însă să se înapoieze fără să cerceteze ţinutul 
în amănunţime și fără să fi găsit un loc de ancorare. 

„La 16 martie au trecut de insulele pe care Tasman le 
botezase Maria's Islands |! și care păreau că fac corp comun 
cu continentul. Deși ţinutul era mult mai atrăgător, jos și 
neted, n-au mai găsit nici urmă de liman sau golf în care ar 
fi putut ancora în siguranţă o corabie. 

„Ajutaţi de o ușoară briză de nord-vest, în dimineaţa de 
5 aprilie s-au îndreptat spre răsărit, către strimtoarea Char- 
lotte, iar la 6 aprilie în faţa lor se deschidea strîmtoarea. 
În timp ce navigau într-acolo, au putut desluși crestele înalte 
ale munţilor acoperite de zăpezi eterne. La data de 7 aprilie 
au ancorat în Ship Cove, într-o apă de șaisprezece metri 
adincime. | 

„Timp de două zile au curăţat un luminiș pe insula 
Motuara, în vederea înălţării corturilor pentru cei bolnavi, 
pentru cei ce dregeau pinzele și pentru dogari. 

„La 9 aprilie au primit vizita a șaisprezece indigeni 
veniţi cu trei pirogi; ca să-i hotărască să aducă pește și 
alte merinde, le-au dat mai multe daruri de care băștinașii 
au părut foarte încîntaţi. Un marinar, văzînd la indigeni un 
obiect înfășurai cu grijă, avusese curiozitatea să-l cerceteze 
și a descoperit cu surprindere că era capul unui om de curînd 
ucis. Indigenii, temîndu-se să nu le fie luat cu forța și dîn- 
du-și parcă seama de grozăvia canibalismului lor, încercau 
să-l ascundă și să se dezvinovăţească. 

Pomeneau des de Tupia și cînd li s-a spus că a murit, 
cîțiva dintre ei păreau foarte mîhniţi ; în măsura în care se 
puteau înțelege, căutau să afle dacă fusese ucis sau pierise 
de moarte naturală. Întrebările pe care le puneau arătau lim- 
pede că făceau parte din tribul pe care îl cunoscuse și căpi- 
tanul Cook. După-amiază au revenii cu pește și cu rădăcini 
de ferigă; le-au schimbat pe cuie și pe alte mărunţișuri. 

„În dimineaţa următoare un număr de aproape şaizeci 
de băștinași au apărut în cinci pirogi duble; în fruntea lor 
se afla — dupâ cum se putea presupune — căpetenia. Au 
oferit scule de război, securi de piatră și îmbrăcăminte; 


1 Insulele Mariei.—N.T. 

doreau cuie și sticle vechi pe care puneau mare preţ. Ciţiva 
au urcat pe bord și marinarii văzură că nu era ușor să-i dea 
jos cu frumosul, dar la apariţia unei puști cu o baionetă în 
vîrf, nimeriră foarte repede înapoi în nirogile lor. 

„La 11 mai navigatorii noștri simţiră două zguduituri 
serioase de cutremur, care însă nu le pricinuiră nici o stri- 
căciune. La 17 mai avură bucuria de a zări apărînd în dreptul 
deschiderii strîmtorii, corabia Resolution”. 

Acestea ar fi, pe scurt, întimplările trăite de căpitanul 
Furneaux în cursul unei absenţe de paisprezece săptămîni. 

Căpitanul Cook, știind că în strîmtoarea Reginei Charlotte 
se găsesc iarbă antiscorbutică, ţelină și alte legume, porunci 
ca în fiecare dimineaţă înainte de dejun, aceste plante să 
fie fierte cu grîu și supă — iar la prînz cu mazăre și supă; 
experienţa îl învățase că legumele astfel pregătite sînt bine- 
făcătoare pentru înlăturarea tuturor soiurilor de tulburări 
scorbutice. 

În dimineaţa zilei de 20 mai a trimis pe țărm oaia şi 
berbecul care mai rămăseseră din turma luată de la capul 
- Bunei Speranţe cu gindul de a-i lăsa aici. Apoi au vizitat 
grădinile în care căpitanul Furneaux pusese să se semene 
diferite plante ; le mergea atît de bine încît, dacă indigenii 
le-ar îngriji, le-ar putea fi de mare folos. 

La 22 mai dimineaţa, oaia și berbecul aduși cu atîta grijă 
şi greutate au fost găsiţi morţi ; păscuseră probabil vreo iarbă 
otrăvitoare. Şi astfel se spulberară într-o clipă speranţele 
de a îmbogăţi această ţară cu turme de oi. Spre amiază pri- 
miră, pentru prima oară de cînd sosiseră, vizita cîtorva indi- 
geni, care prinziră cu ei, și care mincară zdravăn. 

În dimineaţa zilei de 24 mai întilniră o pirogă încăpătoare 
care purta paisprezece—cincisprezece oameni. Una dintre 
primele întrebări pe care le-au pus aceștia a fost în legătură 
cu Tupia, cel adus din Otaheite în călătoria precedentă ; se 
arătară mihniţi la vestea că murise. 

Unul dintre ei îl luă pe căpitanul Cook de o parte și îi 
arătă niște cartofi plantați de Fannen, master-ul navei Endea- 
vour. Nu încăpea îndoială că le mersese foarte bine, între 
timp, iar indigenul păru atît de încîntat, că din proprie iniția- 
tivă începu să-i prășească. Apoi îl duseră și în celelalte 
grădini și-i arătară napii, morcovii și păstirnacul; aceste 

rădăcinoiase, împreună cu cartofii, le vor fi mai de folos lor, 
indigenilor, decît orice alte legume cultivate de ei; și, pe 
deasupra, nici nu era greu să-și facă o idee despre avantajele 
lor ; destul să le comparăm cu cele pe care le cunoșteau 
ei înșiși. 

Două sau trei familii de indigeni se statorniciră în apro- 
pierea corăbiilor, îndeletnicindu-se zilnic cu pescuitul și apro- 
vizionindu-i pe europeni cu produsele trudei lor; rezultatele 
se simţiră curînd, căci erau pescari mult mai pricepuţi 
decit englezii. 

Corăbiile fiind aproape gata de plecare, căpitanul Cook 
trimise la 2 iunie o pereche de capre pe țărm. lar pe coăsta 

din Cannibal Cove !, căpitanul Furneaux debarcă un vier și 
două scroafe fătătoare, așa încît puteau spera ca dobitoacele 
să se înmulțească, dacă nu le vor nimici indigenii înainte de 
a se sălbătăci; căci, după aceea, nu mai era pericol. 

În zorii dimineţii următoare, cîţiva băşiinași aduseră o 
însemnată cantitate de pește. Unul dintre ei îi dădu de 
înţeles căpitanului Cook că ar dori să primească o cămașă 
albă, pentru fiul său și i se făcu pe plac. Băiatul era atît de 
încîntat de noua sa îmbrăcăminte, încît străbătea corabia în 
lung și în lat, arătindu-ge oricui îi ieșea în drum. Libertatea 
ce și-o îngăduise l-a jignit pe Moș Will, ţapul care-i dădu 
brînci cu coarnele de-l trînti pe spate pe punte. Și Will ar fi 
repetat lovitura dacă cineva din echipaj n-ar fi sărit în aju- 
torul băiatului. Accidentul i se păru însă acestuia de nere- 
parat. Își murdărise cămaşa și-i era teamă să mai apară în 
faţa tatălui său în cabină ; în cele din urmă, îl aduse Forster 
și atunci băiatul începu o poveste cu văicăreli despre Goury, 
cîinele cel mare (căci așa numeau băștinașii toate patrupedele 
de pe bord) și nu se domoli decît după ce i s-a spălat și 
uscat cămașa. 

Pe la ora nouă se ivi o pirogă mare dublă, în care erau 
douăzeci—treizeci. de oameni. Indigenii de pe bord părură 
foarte îngrijoraţi, spunînd că aceştia erau dușmanii lor. 
Doi dintre ei, unul cu o suliță, celălalt cu o secure de piatră 
în mînă, se căţărau pe lanţurile de la pupă și, de acolo, își 
sfidau inamicii în timp ce ceilalţi de pe bord se repezeau în 
piroga lor și se îndreptau spre țărm, probabil pentru a-și 
pune la adăpost femeile și copiii. 

Indigenii nou-veniţi urcară și ei pe bord și se purtară 
foarte paşnic. Curînd începură tîrgul cu marinarii. Era cu 
neputinţă să-i împiedici de a-și da hainele de pe ei pe ade- 
vărate nimicuri. De aceea căpitanul Cook se văzu nevoit 
să-i izgonească mai curînd decit ar fi vrut. 

În timpul şederii în strîmtoare, căpitanul Cook a obser- 
vat că a doua lor vizită în această ţară nu ajutase la îmbună- 
tățirea moravurilor băștinașilor. Dimpotrivă, bărbaţii deve- 
niseră mai lacomi, iar femeile mai puțin virtuoase. 


l Golful Canibalilor. —N.T. 


— 159 — 


În ziua de 7 iunie, la ora patru dimineaţa, vîntul fiindu-le 
prielnic, desfăcură legăturile, iar la ora șapte ridicară ancora 
şi porniră la drum alături de Adventurel. 

Nimic mai de seamă nu surveni pînă la 29 iunie, cînd 
căpitanul Cook fu înștiințat că izbucnise boala printre 
marinarii vasului Adventure, ştire care se adeveri din plin. 
Bucătarul vasului murise și vreo douăzeci din cei mai buni 
oameni erau la pat, doborîţi de scorbut și de diaree 2. În ace- 
eași vreme pe lista bolnavilor de pe Resolution nu se 
găseau decît trei oameni, dintre care doar unul suferea de 
scorbut. Totuși, mai tirziu începură și alţii să prezinte simp- 
tome ale acestei boli ; au fost deci puşi la dietă de verdeţuri, 
marmeladă de morcovi şi un fel de magiun de coji de lămîie 
şi portocale. 

Ca să poţi introduce un nou aliment prinire marinari, 
oricît de mult ar fi spre binele lor, este nevoie atit de pilda 
cît și de autoritatea comandantului; fără aceste condiţii, 
inovaţia ar fi părăsită înainte ca echipajul să-i simtă bine- 
facerile. Multora, ofiţeri ca și marinari, nu le plăcuseră la 
început ţelina, iarba antiscorbutică și celelalte verdeţuri 
fierte cu mazăre și griu ; cîţiva au refuzat chiar să le mănînce. 
Dar, cum hotărîrea căpitanului Cook nu slăbi în urma acestor 
împotriviri, încăpăţinarea lor se toci cu încetul pînă ajunseră 
să mănince cu plăcere verdeţurile. 

Boala echipajului navei Adventure îi sili să ia calea cea 
mai scurtă spre Otaheite, unde erau siguri că pot găsi hrana 
proaspătă de care aveau nevoie. Își urmară deci drumul spre 
apus și, la ora șase seara zăriră, din vîrful catargului pămînt 


1! Corăbiile fiind pregătite pentru larg, căpitanul Cook hotărî să 
ajungă pînă pe la 46” latitudine sudică, deși erau în plină iarnă australă. 
„Speram cel puţin, spune el, să pot arăta posterităţii că aceste mări 
sînt navigabile și că este posibil să se continue explorările chiar în 
miezul iernii”. — N. A. 

2 „La ora nouă am coborît barca și am trimis-o pe bordul corăbiei 
Adventure. Ea s-a înapoiat curînd, aducîndu-ni-l pe locotenentul Kempe, 
căci căpitanul nu se simţea bine. 

Kempe îmi dădu vestea foarte neplăcută că marinarii de pe corabia 
sa erau grav bolnavi, că peste douăzeci de oameni căzuseră la pat din 
cauza scorbutului și că cu cîteva zile mai înainte fusese înmormîntat 
bucătarul, care pierise în urma aceleiași blestemate boli. (Extras din 
Jurnalul locotenentului Clerke — Arhivele Amiralității, Whitehall). — N. A. 

înspre sud-vest. Căpitanul Cook îl numi Doubtful Island !, dar 
atingerea unui loc unde să poată face rost de merinde proas- 
pete era la ora aceea un ţel mai important decit descoperirile. 


La 12 august în zori uscatul se ivi drept în fața lor, 
la vreo două mile depărtare, așa că lumina zilei îi înștiințăa 
doar în ultimul moment de primejdia spre care înaintau. 
Pămîntul acesta se dovedi a fi tot o insulă din cele joase, 
pe jumătate inundată, sau mai degrabă un banc mare de 
corali, de vreo douăzeci de leghe în circumferință, căruia 
îi dădură numele căpitanului Furneaux. 

În dimineaţa următoare, la ora patru, ridicară pînzele și, 
în zori, desluşiră o altă insulă joasă ce primi numele de 
Adventure. Bougainville a botezat pe drept cuvint acest 
şirag de insule joase, inundabile, Arhipelagul Primejdios 2. Cal- 
mul mării le îngăduia îndeajuns să-și dea seama că erau 
impresurați de insule și că trebuiau să înainteze cu mare 
luare aminte, îndeosebi noaptea. 

În ziua de 15 august, la ora cinci dimineaţa, zăriră insula 
Osnaburg sau Maitea, descoperită de căpitanul Wallis. 
Se opriră prin urmare, așteptind să-i ajungă din urmă Adven- 
fure pentru a înștiința pe căpitanul Furneaux că, înainte de 
a merge la Matavia, aveau de gind să pătrundă în golful 
Oaiti-piha din Otaheite ca să ia de acolo cît mai multe 
merinde. Apoi ridicară pînzele și, pe la ora șase seara, zăriră 
insula înspre apus. 

De îndată ce se apropiară de coastă, veniră din toate 
părțile localnici, aducînd în pirogi pește, nuci de cocos şi 
alte fructe, pe care le schimbară pe cuie și mărgele. Cei mai 
mulți îl recunoscură pe căpitanul Cook și întrebară de Banks 
şi de ceilalți tovarăși ai săi din călătoria precedentă, dar 
nimeni nu întrebă de Tupia. 

Fiind în vecinătatea unui recif, mareea puternică și calmul 
desăvirșit îi amenințau în fiecare clipă cu naufragiul. 
Au încercat toate mijloacele ca să iasă din încurcătură, 
dar totul a fost în zadar, pînă cînd o adiere ușoară dinspre 
uscat împinse lin corabia îndărăt, în largul mării, dar cu des- 
tule pierderi și stricăciuni. 


! Insula Îndoielii. — N. T. 
2 Supranumele arhipelagului Tuamotu. —N.T 
5 insulă din Arhipelagul Tuamotu. — N. T. 

| Iată-i deci din nou teferi pe mare, după ce scăpaseră ca 
prin urechile acului de primejdia de a fi zdrobiţi chiar de 
insula la care, cu cîteva zile înainte, doriseră atît de fier- 
binte să ajungă. Din fericire lipsa de vint, după ce-i virise 
în bucluc, se menținea, căci dacă briza mării s-ar fi pornit ca 
de obicei, Resolution ca şi Adventure ar fi fost fără îndo- 
ială pierdute. 


În timp ce se aflau în această situaţie grea, cîţiva băș- 
tinași veniră pe bordul corăbiilor. Dar păreau nesimţitori 
la pericol; nu arătau nici uimire, nici bucurie, nici teamă 
cînd se izbeau corăbiile ; le părăsiră puţin înainte de apusul 
soarelui, cu totul nepăsători. 

În dimineaţa zilei de 17 august ancorară în golful Oaiti- 
piha la două lungimi de cablu de țărm; amindouă vasele 
erau înţesate de indigeni, care aduseseră cu ei nuci de cocos, 
banane, mere, batate! și diverse rădăcini, pe care le-au 
schimbat pe cuie și mărgele. Căpitanul Cook dărui celor 
care se intitulau căpetenii cămăși, securi și mai multe alte 
obiecte. Ei făgăduiră în schimb să aducă porci și găini, dar 
nu se ţinură de cuvînt și — probabil — nici nu avuseseră 
vreodată de gind s-o facă. 

Mulţi dintre cei ce-și spuneau iri sau căpetenii 
urcară pe bord, unii ca să capete daruri, alții să șterpelească 
ceea ce le-ar fi fost la îndemină. Un asemenea iri a stat 
în cabina căpitanului aproape o zi întreagă, primind daruri 
pentru el și pentru toţi prietenii lui, care nu erau puţini la 
număr. În cele din urmă a fost surprins luînd lucruri ce nu-i 
aparţineau și înmiînîndu-le altora de pe coridor. Numeroase 
plîngeri asemănătoare pe care echipajul le adresa căpitanului, 
îl deciseră pe acesta să izgonească indigenii de pe corabie. 
Oaspetele din cabină se grăbi să plece. Purtarea lui îl scosese 
pe căpitan din răbdări ; era atit de supărat, încît cînd indi- 
genul ajunsese la oarecare depărtare de navă, trase două 
focuri peste capul lui; acesta își părăsi piroga și sări în apă. 
Căpitanul trimise atunci o barcă să captureze luntrea și 
porunci să se tragă de-a lungul coastei, cu un tun mare 
încărcat cu gloanţe, fapt care pricinui retragerea tuturor băș- 


! Gen de Dioscoriacee, plantă agăţătoare cu rădăcină foarte mare, 
în formă de morcov, avînd gust asemănător cartofului. — N. T. 

tinaşilor de pe țărm. După cîteva ore însă erau din nou 
prieteni la toartă. 

Abia în seara aceleiași zile întrebară de Tupia — și numai 
vreo doi—trei. Îndată ce aflară cauza morţii lui, se arătară 
mulțumiți de explicaţie deși nu arătau că s-ar fi neliniștit 
cîtuși de puţin dacă moartea lui Tupia ar fi fost prilejuită 
de altceva decît de boală. | 

Nimic demn de remarcat nu s-a mai întîmplat pînă în 
seara de 20 august, cînd unul dintre indigeni a luat-o la sănă- 
toasa cu pușca gărzii de pe țărm. Căpitanul Cook, care fusese 
de faţă cînd s-a petrecut furtul, trimise cîțiva oameni să-l 
prindă ; dar încercarea ar fi fost zadarnică dacă nu săreau 
pe loc și cîţiva băștinași în urmărirea hoţului. Ei îl doboriră, 
îi smulseră pușca și o aduseră îndărăt. Desigur că ei au luat 
parte la prinderea hoţului mai mult de frică decît din prin- 
cipiu; merită totuși să fie preţuiţi pentru acest act de 
dreptate. 

Pe seară, căpitanul Cook a fost înștiințat că Uabhitua 
sosise în vecinătate și că dorea să-l vadă. Se hotărî prin 
urmare să mai aștepte o zi pentru a avea o întrevedere cu 
acest conducător. leși deci a doua zi dis-de-dimineaţă, înso- 
tit de căpitanul Furneaux, de Forster și de mai mulţi indigeni. 
Îl găsiră pe Uahitua aşezat pe un scaun, înconjurat de 
oamenii săi. Căpitanul și cu principele se  recunoscură 
reciproc de la prima privire, deși nu se mai văzuseră din 
1769. Pe vremea aceea nu era decît un băieţandru și purta 
alt nume, dar după moartea tatălui său își luase titlul actual. 

După primul schimb de saluturi și după ce căpitanul 
se așeză pe același scaun cu el, iar ceilalți însoțitori pe 
pămînt, Uahitua începu să întrebe, spunindu-le pe nume, 
de diferitele persoane care luaseră parte la călătoria ante- 
rioară. Ţinu apoi să știe cît de lungă va fi șederea lor acolo, 
iar cînd căpitanul Cook îl înștiinţă că vor pleca a doua zi, 
păru mihnit și-i ceru să mai rămînă cîteva luni; în cele din 
urmă se învoiră pentru cinci zile; iar principele făgădui că 
în acest răstimp vor avea porci din belșug. 

Tot timpul cît stătură acolo, nu-i îngădui căpitanului 
Cook să plece de lîngă el, de pe scaun. În sfîrșit, își luară 
rămas bun, căci era timpul să se înapoieze pe bord pentru 
prinz. Ca urmare a acestei întrevederi, navigatorii primiră 
atita came proaspătă de porc încît ajunse pentru masa 

echipajelor de pe ambele corăbii. În zorii zilei de 24 august 
ridicară pînzele în bătaia unei ușoare brize de uscat. 

Fructele obţinute ajutară mult la vindecarea bolnavilor 
de pe Adventure. Mulţi dintre cei ce se simțeau atît de rău, 
că nici nu se puteau mișca neajutaţi, se îndreptaseră în acest 
scurt răstimp așa de mult, încît puteau să se plimbe singuri. 
Chiar în seara aceleiași zile sosiră în golful Matavia. 

“Nici nu ancoraseră încă și punţile erau înţesate de băș- 
tinași ; căpitanul Cook îi recunoscu pe mulţi, iar ei îl ţineau 
minte aproape toţi. O mare mulţime de oameni, printre care 
și Otu, regele lor, se adunase pe țărm. Căpitanul se pregătea 
tocmai să-i facă o vizită regelui, cînd află că acesta ple- 
case la Oparri. 

La 26 august exploratorul nostru purcese spre Oparri 
însoţit de căpitanul Furneaux, de Forster și de alţii. Imediat 
ce debarcară, fură conduși la Otu, pe care-l găsiră aşezat pe 
pămînt la umbra unui copac, înconjurat de o mulțime imensă. 
După primele urări, căpitanul îi dărui din obiectele ce-și 
închipuia că ar avea mai mare preţ în ochii lui, știind prea bine 
că n-avea decit de cîștigat de pe urma prieteniei cu acest 
om. Mai făcu daruri multora dintre cei apropiaţi lui Otu, iar 
ei oferiră în schimb pînzeturi; căpitanul le refuză însă, 
spunîndu-le că darurile sale erau dovezi de prietenie. Regele 
întrebă de Tupia și, numindu-i pe fiecare în parte, de toți 
cei ce însoțiseră pe căpitan în călătoria precedentă. Le făgădui 
cîțiva porci pentru ziua următoare, dar se lăsă greu pînă 
să primească să vină în vizită pe bord. Spunea că-i este 
teamă de tunuri; într-adevăr, toate faptele sale arătau că 
era o fire timidă. Avea vreo treizeci de ani, cam un metru 
optzeci înălțime și era bine făcut, arătos, chipeș. Toţi 
supușii, pînă și părintele său, stăteau descoperiţi în faţa lui, 
cu capul și umerii goi, fără nici un fel de îmbrăcăminte 
mai sus de piept. 

La 27 august Otu, însoţit de un numeros alai, le făcu o 
vizită. Trimisese mai întîi pe corabie uriașe cantităţi de 
pînză, fructe, un porc și doi peşti mari; după oarecare par- 
lamentări, se hotări să vină el însuși, cu sora lui, un frate 
mai tînăr și cîțiva însoțitori. Printre darurile împărţite cu 
„acest prilej, căpitanul Furneaux îi oferi regelui o frumoasă 
pereche de caprine — țap și capră — cu nădejdea că se 
vor înmulți; 

LOCUITOR DIN OTAHEITE 


În zorii zilei de 28 august primiră din nou în vizită pe 
Otu, care aducea multă piînză, un porc și niște fructe. Sora 
lui, care-l însoțea, și cîțiva curteni urcară pe bord; dar el, 
împreună cu alții, merse pe Adventure, cu daruri asemănă- 
toare pentru căpitanul Furneaux. Curind reveni cu acesta 
pe bordul corăbiei Resolution, unde căpitanul Cook îi oferi 
o frumoasă răsplată pentru darul adus, îmbrăcîndu-i sora 
cu ce avea mai bun. În momentul în care Otu intra în cabină, 
Ereti și cîțiva dintre prietenii lui stăteau jos; dar cum îl 
văzură intrîind, își desfăcură în grabă la piept veșmintele 
cu care erau îmbrăcaţi. Aceasta era singura cinstire ce i-a 
fost arătată, căci nici nu s-au sculat de pe scaune, nici n-au 
tăcut vreun alt gest de respect. Cînd regele socoti că 
venise momentul să plece, fu condus pină la Oparri într-o 
barcă ; ajunși pe țărm, căpitanul Cook îi destătă, pe el și 
pe cei din alai, cu cimpoaiele (după ale cărui sunete se pră- 
pădeau) și cu dansuri executate de marinari. La rîndul său 
Otu porunci și el unora dintre supușii săi să danseze, dar 
dansul lor era alcătuit mai ales din răsuceli acrobatice. 

În dimineaţa următoare făcură o excursie la Oparri 
spre a înapoia vizita lui Otu. Îi dăruiră tot felul de lucruri 
nemaivăzute de el, de pildă o sabie lată; la vederea ei se 
înfricoșă însă atît de tare, încît căpitanul Cook cu greu îl 
putu hotări s-o primească și să și-o prindă la cingătoare, 
unde de altminteri n-a rămas prea mult, căci porunci repede 
să fie luată şi dusă din văzul său. 

Curînd după aceea, oaspeţii au fost poftiți la teatru, 
unde s-a reprezentat o piesă dramatică cuprinzind și dansuri 
și comedie. Executanţii erau cinci bărbaţi și o femeie, care 
nu era alta decit sora regelui. Orchestra era formată doar 
din trei tobe. Întreaga reprezentaţie a durat cam două ore 
și, în general, a fost bine regizată. Englezii n-au izbutit să 
descopere înțelesul piesei jucate. O parte părea adaptată 
actualităţii, deoarece se rostea des numele căpitanului Cook. 
În schimb, alte părţi n-aveau cu siguranţă nici cea mai mică 
legătură cu el. Costumul de dans al femeii era foarte frumos, 
fiind împodobit cu ciucuri de pene care îi atirnau de la brîu 
în jos. La sfîrşit regele își luă rămas bun de la căpitanul 
Cook, oferindu-i în dar fructe și pești. 

Nimic deosebit nu se mai întîmplă pînă la ora zece 
seara cînd, pe neașteptate, auziră un strigăt: ucigașii! O 
mare larmă se iscă pe țărm, aproape de fundul golfului, la 
oarecare depărtare de tabără. Căpitanul Cook, temîndu-se 
ca scandalul să nu fi fost pricinuit de unii dintre oamenii 
săi, armă pe dată o barcă și o trimise pe coastă; ea se 
întoarse curînd, aducînd trei soldaţi și un marinar. De ase- 
menea au fost ridicaţi și băgaţi la arest încă vreo cîțiva de pe, 
Adventure. În dimineaţa următoare, căpitanul porunci să fie 
pedepsiţi fiecare după vina sa. Totuși nu putu afla ce încăl- 
cări săvirșiseră, căci cei învinuiți nu vrură să mărturisească 
nimic. Indigenii însă se speriaseră așa de tare, încît fugiseră 
în puterea nopţii din locuinţele lor, răspîndind panica pe 
mai multe mile de-a lungul coastei. Cînd, după înţelegerea 
din ajun, căpitanul Cook merse în aceeași dimineaţă să-l 
vadă pe Otu, Îl găsi mutat sau, mai degrabă, refugiat la multe 
mile de locul reședinței sale anterioare. Și acolo chiar, navi- 
gatorul a fost silit să aștepte citeva ore pînă să-l poată 
vedea măcar ; iar cînd, în sfîrșit, dădu ochii cu el, regele se 
plinse de scandalul din timpul nopţii. 

Știind că aceasta va fi ultima sa vizită, căpitanul Cook 
luase cu el un dar potrivit cu acest prilej. Îi dădu deci printre 
altele și trei oi aduse de la Cap, pe care Otu le mai văzuse 
şi le ceruse. Regele se bucură mult, deși nu prea avea ce 
foloase să tragă de pe urma lor, căci erau numai berbeci 
castraţi. Darurile primite în cursul acestei întilniri izbutiră 
să-i risipească spaima și-i deschiseră într-atit inima, încît 
trimise după trei porci, pe care îi oferi la rîndul său. 

Apoi călătorii își luară rămas bun, înștiințindu-l că a 
doua zi urmau să părăsească insula. Regele, foarte mișcat 
de această știre, îmbrăţișă de mai multe ori pe căpitan. 

La 1 septembrie corăbiile desfăcură odgoanele. Cu citeva 
ore înainte de a înălța pînzele, sosi un tînăr care se rugă să 
fie luat cu ei, lucru pe care căpitanul îl încuviință; se mai 
oferiră și alţii, dar căpitanul Cook îi refuză. Tînărul ceru un 
topor și un cui lung pentru tatăl său care-l însoţise pe bord. 
După înmînarea obiectelor, cei doi băștinași se despărţiră 
chiar ' în clipa înălţării pînzelor, părind mai degrabă doi 
străini, nu tată și fiu. Nepăsarea aceasta trezi bănuieli cu 
privire la înrudirea lor și ele se întăriră mai mult cînd, după 
ieșirea din golf, se alătură de corabie o pirogă, ai cărei ocu- 
panţi cerură în numele lui Otu, predarea tîinărului. Șiretenia 
era acum străvezie: tinărul făcuse propunerea doar pentru 
a stoarce daruri de la căpitan. Îl făcură deci să înţeleagă că 
dacă nu înapoiază toporul şi cuiul nu va fi lăsat să plece. 
Cum obiectele se aflau pe țărm, tînărul a fost luat în călătorie, 
lucru care nu părea să-l nemulțumească prea mult, deși-i 
dădură lacrimile cînd își văzu ţara dispărînd la pupă. 

= Îndată ce ieşiră în larg, se îndreptară spre insula 
Huaheine, unde aveau de gînd să facă escală; în dimineaţa 
zilei de 3 septembrie ancorară în golful de la Ouharre. După 
ce asigurară corăbiile, cei doi căpitani debarcară, fiind 
întîimpinaţi cu cea mai mare căldură de indigeni. Le împărțiră 
cîteva daruri, pentru ca pe loc băștinașii să aducă şi ei pe 
țărm porci, găini, cîini și fructe, pe care le schimbară de 
bunăvoie pe securi, cuie și mărgele. După puţin timp se des- 
chisese şi pe bordul corăbiei un tîrg asemănător, aşa că navi- 
gatorii noștri se mîngiiau cu gindul că vor fi aprovizionaţi 
din belșug cu carne proaspătă de porc și cu orătănii, lucru 
nu se poate mai bine venit pentru niște oameni în situaţia, lor. 

În zorii zilei următoare, locotenentul Pickersgill porni 
cu un cuter ca să ia parte la un tirg ce avea loc înspre 
capătul de miazăzi al insulei. El o văzuse pe Oberea în cursul 
șederii lor la Otaheite ; regina îmbătrinise între timp și acun: 
era săracă. Trimise și căpitanul Cook un grup de oameni sè 
tîrguie pe țărm, în apropierea corăbiilor, ba chiar îi însoţi 
pentru a supraveghea ca lucrurile să se desfășoare bine, de 
la primele schimburi, ceea ce era foarte important. 

La 4 septembrie căpitanul Cook dori să se ducă la regele: 
Ori, dar i se răspunse că acesta va veni el însuşi să-l vadă; 
într-adevăr regele apăru curînd și se aruncă de gitul căpi- 
tanului, îmbrățișîndu-l. Fără nici o urmă de ceremonie, lacri- 
mile ce șiroiau din belșug pe venerabilii săi obraji zbirciţi 
grăiau îndeajuns în limba inimii sale. Îi prezentă apoi pe prie- 
tenii lui, cărora li se făcură daruri. La rîndul său, regele 
dărui englezilor un porc și o cantitate de pînză, făgăduinăd 
să le împlinească toate dorinţele. 

Bunul bătrîn, însoţit de cîțiva prieteni, le mai făcu ce 
vizită în zorii zilei de 5 septembrie, aducînd cu el un porc: 
și fructe. Dărnicia lui mergea chiar pînă la a trimite zilnic: 
și fără greş cele mai bune fructe și rădăcini, în mare canti- 
tate și gata pregătite pentru masa căpitanului Cook. Loco- 
tenentul Pickersgill se întoarse pe seară cu douăzeci și opt 
de porci; iar pe țărm şi pe lingă corabie se cumpăraseră 
de vreo patru ori pe atît. 

A doua zi, localnicii se îmbulzeau aducînd porci, orătănii 
și fructe cu care încăârcară două bărci. Ori însuși le dădu un 
porc mare și o cantitate de fructe. El și căpitanul Cook se 
socoteau prieteni după toate datinele băștinașilor ; iar regele 
părea să creadă că legătura dintre ei nu putea fi tulburată 
de faptele altor persoane. 

La data de 7 septembrie, dis-de-dimineaţă, în timp ce 
navele își desfăceau odgoanele, căpitanul Cook însoţit de 
căpitanul Furneaux și de Forster merse la Ori în vizită de 
despărţire. Îi duceau în dar felurite lucruri nu numai pre- 
țioase ci și folositoare. Îi mai lăsară de asemenea și plăcuţa 
cu inscripţia pe care o păstrase din călătoria precedentă, 
precum și o altă mică placă de aramă, pe care erau săpate: 
cuvintele: „Au ancorat aici corăbiile britanice Resolution: 
și Adventure, septembrie 1773", împreună cu cîteva medalii, 
toate puse într-o pungă; căpetenia indigenilor făgădui s-a; 

păstreze cu grijă și s-o arate primei corăbii care ar mai sosi 
pe insulă. Le dărui apoi, la rîndul său, un porc și le încărcă 
barca de fructe ; după aceea își luară cu toţii rămas bun, iar 
bunul și bătrînul șef îmbrăţișă din nou cu lacrimile în ochi 
pe căpitanul Cook. 

În cursul scurtei lor șederi pe mica dar rodnica insulă 
Huaheine, făcuseră rost pentru cele două corăbii de nu mał 
puţin de trei sute de porci, pe lingă păsări și fructe; dacă 
ar mai fi rămas aici ar fi primit și mai mult, căci belșugul 
departe de-a fi secat, părea tot atit de mare ca altădată. 

Înainte de a părăsi insula, căpitanul Furneaux se învoi 
să primească pe bordul corăbiei sale pe un tînăr numit Omai, 
născut în Ulietea, unde avusese oarecare avere pe care i-o 
furaseră însă cei din Bola-bola. Căpitanul Cook se miră că 
amicul său își luase pe cap un asemenea om care, după 
părerea sa, nu era un reprezentant strălucit al băștinașilor 
acestor fericite insule, căci nu se situa nici mai presus de 
alții prin naștere sau prin vreun rang cîştigat, și nici nu se 
deosebea prin statură, înfățișare sau culoarea feţei. Dar, 
după sosirea sa în Anglia, căpitanul Cook recunoscu că gre- 
şise şi,se convinse că nici un alt indigen nu s-ar fi purtat 
mai frumos în Europa. „Omai, observă căpitanul, înţelege 
totul de minune, are o replică vioaie și principii cinstite; 
buna sa purtare firească face să fie bine primit în cea mai 
înaltă societate și mîndria l-a învăţat să înlăture tovărășia 
persoanelor de rang inferior. Avind aceleași porniri ca cei- 
lalţi tineri, a știut totuși, prin judecată, să nu se lase în voia 
viciilor. Nu-mi închipui că nu i-ar fi pe plac băutura; dacă 
ar fi nimerit printre oameni care preţuiesc în primul rînd 
pe cel ce bea mai zdravăn, nu mă îndoiesc că s-ar fi străduit 
să cîştige și el aplauzele celor cu care s-ar fi întovărășit; 
dar, din fericire pentru el, a băgat repede de seamă că bău- 
tura fără măsură este un obicei răspîndit doar printre oame- 
nii de rind; observînd cu mare luare-aminte apucăturile și 
purtarea persoanelor de rang care îl cinsteau cu ocrotirea 
lor, a rămas cumpătat și cuviincios; n-am auzit niciodată, 
in tot cursul celor doi ani cît a stat în Anglia, că şi-ar fi 
pierdut vreodată măsura bînd vin, sau că ar fi nesocotit cît 
de cit cele mai stricte reguli ale cumpătării. 

„Curînd după sosirea lui la Londra, contele de Sandwich, 
primul lord al Amiralității, îl prezentă regelui la Kew, 

unde Omai se bucură de cea mai binevoitoare primire 
si deveni cît se poate de îndatorat şi recunoscător față de 
acest mare şi amabil principe; sînt convins că va păstra 
aceste sentimente pînă în ultima clipă a vieţii sale. În timpul 
sederii lui printre noi a fost miîngiiat de mulţi din cei mai 
de seamă nobili, dar el n-a făcut nimic ce i-ar fi putut înde- 
păria stima vreunuia dintre ei; cei mai însemnați ocrotitori 
ai săi au fost contele de Sandwich, Banks și doctorul 
Solander. Cel dintii socotea probabil că era o datorie a birou- 
lui său să ocrotească și să susţină pe locuitorul unei țări atît 
de primitoare, care ușurase și împlinise cu multă mărinimie 
cerinţele și necazurile celor ce ţineau de departamentul său ; 
iar ceilalţi doi doreau să-și arate în felul acesta recunoștinţa 
faţă de generoasa primire ce li se făcuse în insulele acelea. 
Am băgat de seamă că, deși nu-i lipsiseră distracţiile cît 
timp stătuse în Anglia, gindul întoarcerii în ţara de baștină 
nu-l părăsise nicicînd pe Omai; și, cu toate că nu părea 
mnerăbdător să plece, i se citea bucuria pe faţă cînd se apro- 
pie ziua călătoriei spre patrie. Se îmbarcă deci cu mine pe 
Resolution, care se pregătea de o nouă expediţie. Era încăr- 
cat cu daruri de la numeroșii prieteni ce și-i făcuse între 
timp și plin de recunoștință pentru binevoitoarea primire 
Și îngrijire pe care le cunoscuse printre noi”. 

La 8 septembrie ancorară la Ulietea unde începură curînd 
tîrgul cu băștinașii. În dimineaţa următoare făcură o vizită 
oficială lui Oreo, căpetenia acestei părţi a insulei, ducîndu-i 
darurile obișnuite. Șeful ședea în propria lui casă, așezată 
aproape de țărm, și, împreună cu prietenii săi, îi primi foarte 
călduros. După ce-și arătă mulţumirea de a revedea pe căpi- 
tanul Cook, Oreo își exprimă dorința de a face schimb de 
nume cu el; căpitanul acceptă. La ei aceasta este cea mai 
puternică dovadă de prietenie faţă de străini. 

În ziua de 10 septembrie, după micul dejun, căpitanul 
Furneaux şi căpitanul Cook îl vizitară din nou pe șef, ciare 
îi înveseli cu un spectacol dramatic din cele obișnuite prin 
aceste insule. Sunetele a trei tobe alcătuiau muzica; însăşi 
fata căpeteniei, împreună cu șapte bărbaţi, erau actorii. Sin- 
gura parte atrăgătoare a dramei era prezentarea unui furt 
săvirşit cu atita măiestrie de un om și de complicele lui, 
încît dezvăluia pe deplin îndemînarea indigenilor în practica 
acestui viciu. Căpitanul Cook spune: „Am urmărit cu multă 

luare-aminte toată această parte, fiind sigur în sinea mea că 
sfîrşitul va fi cu totul altul. Căci fusesem înștiințat mai 
dinainte că teto (adică furul) urma să fie judecat și osîndit, 
fie la moarte, fie la o bună tiparahi (bătaie) care sînt, după 
cum mi s-a spus, pedepsele date celor ce se fac vinovaţi de 
asemenea crimă. Oricum ar sta lucrurile, străinii nu sînt, 
fără îndoială, ocrotiţi de această lege, căci indigenii nu 
pierd prilejul de a-i jefui, rămînînd totuși nepedepsiţi“. 

În ziua de 16 septembrie i se aduse la cunoștință căpi- 
tanului Cook că tînărul tahitian hotărise să-l părăsească și 
că la ora aceea o ștersese; întîlnise între timp o fată cu 
care se împrietenise și plecaseră împreună; de atunci n-a 
mai fost văzut. 


Deoarece aveau acum pe bord provizii mari de hrană 
proaspătă, căpitanul se decise să plece mai departe în dimi- 
neața următoare ; îl încunoștinţă de această hotărire și pe 
Oreo, căpetenia locului, care făgădui să-l revadă înainte de 
plecare. De cum se lumină, Oreo, însoţit de fiul său și de 
cîțiva prieteni, se urcă pe bord. În urma lui veneau nume- 
roase pirogi încărcate cu fructe și porci; în privința acestora 
din urmă, băștinașii ajunseseră chiar să se roage de englezi 
să-i cumpere, strigind: „Sînt prietenul vostru, luaţi-mi 
porcul și daţi-mi un toporaş în schimb“. Dar punţile erau 
așa de înţesate, pe bordul ambelor vase stind între trei și 
patru sute de indigeni, încît abia te mai puteai mișca. Nu este 
ușor de socotit cîți porci ar fi putut lua călătorii noștri cu 
ei, dacă ar fi găsit loc pentru tot ce li se aducea. 

Căpetenia și prietenii săi nu plecară decit după înălța- 
rea pînzelor ; înainte de coborire, vrură să știe dacă se vor 
întoarce şi cînd anume. Mulţi insulari puneau zilnic între- 
bări de felul acesta. Fuga tinărului tahitian de pe corabia 
căpitanului Cook nu avu nici o urmare, căci numeroși tineri 
din partea locului cerură de bunăvoie să meargă cu englezii. 
Căpitanul găsi că n-ar fi rău să ia pe bord un băiat de vreo 
17—18 ani, numit Oedidi, de fel din Bolabola și rudă apro- 
piată cu șeful acelei insule. 

Insula Otaheite care, în anii 1767 și 1768 gemea, cum 
s-ar spune, de porci și găini, ducea acum o lipsă aşa de mare, 
încît cu greu reușeau navigatorii să-i facă pe posesorii aces- 
tor vietăţi domestice să se despartă de ele. 

Căpitanul Cook avea oarecari motive să creadă că, 
printre alte obiceiuri religioase, indigenii de aici socoteau 
uneori necesare jertiele omenești; se duse deci într-o zi la 
un morai din Matavia, însoţit de căpitanul Furneaux și, ca 
de obicei, de un marinar care vorbea destul de bine idiomul 
indigen, precum și de mai mulţi băștinași, dintre care unul 
părea a fi om deștept și cu judecată. În morai se afla un 
tupapo pe care zăcea trupul unui mort și niște cărnuri. Căpi- 
tanul începu prin a pune întrebări privitoare la diversele 
obiecte ce se găseau în faţa sa : dacă bananele și celelalte erau 
hărăzite lui ltua? Dacă îi jertfeau lui ltua porci, cîini, 
găini etc. ? La toate întrebările i se răspunse afirmativ ; totuși, 
neiînţelegind prea bine limba, nu-și puteau da seama de tot ce 
li se spunea. 

Căpitanul a aflat mai tirziu de la Omai că zeului suprem 
i se aduc și jertfe omenești. După povestirile lui, alegerea 
oamenilor pentru sacrificiu depindea de bunul plac al marelui 
preot care, atunci cînd locuitorii se adunau cu prilejul vreu- 
nei solemnităţi, se retrăgea singur în casa zeului și rămînea 
acolo cîtva timp. La ieșire, le vestea tuturor că văzuse pe 
marele lor zeu, că vorbise cu el și că acesta ceruse o jertfă 
omenească ; apoi desemna pe cel sortit, care se afla de față 
și care, fără îndoială, nu prea era iubit de preot. Cel în cauză, 
ucis pe loc, devenea astfel victima răzbunării preotului, care 
era desigur destul de îndeminatic pentru a convinge la 
nevoie poporul că sacrificatul fusese un om rău. 

După ce părăsiră Ulietea, la 17 septembrie 1773, cîrmiră 
spre apus, iar la 1 octombrie zăriră insula Middleburg!. 
Cînd se apropiară de țărm, li se alăturară cu îndrăzneală 
două pirogi din care cîţiva indigeni se urcară pe bord fără 
să șovăie. Atita încredere îl făcu pe căpitanul Cook să aibă 
o părere bună despre insulari și-l hotări sări viziteze, dacă 
va putea. Găsiră un loc prielnic pentru ancorare și se opriră 
într-o apă de patruzeci și cinci de metri adincime. Dar nici 
nu ancoraseră bine, că se și treziră împresuraţi de un mare 
număr de pirogi pline de oameni, care deschiseră tirgul. 
Printre ei se afla un şef numit Tiuny, căruia căpitanul îi dăruit 
o secure, cuie lungi și mai multe alte obiecte, de care păru 
foarte încîntat. 


1! Insulă din Arhipelagul Tonga. — N. T. 

Curînd după aceea, o parte din navigatori se urcară în 
două bărci, iar Tiuny îi călăuzi într-un golfuleţ între stinci, 
situat chiar în faţa corăbiilor, unde srar fi putut debarca 
nespus de lesne, iar bărcile ar fi fost ferite de bătaia 
resacei l. Aici dădură peste o mulţime uriaşă de oameni, 
care îi întîmpinară pe țărm cu zgomotoase strigăte de bun-venit. 
Indigenii n-aveau asupra lor nici măcar un băț, darmite alte 
arme; era deci neîndoielnic că nutreau ginduri pașnice. 
Se îngrămădiseră atît de aproape de nave, aducînd piînză 
și rogojinărie pentru a le schimba pe cuie, încît englezii 
nu izbutiră să debarce decît după un timp. Mulţi băștinași 
Gin cei ce nu puteau ajunge lîngă corăbii zvîrleau deasupra 
capetelor celorlalţi baloturi întregi de pînză și plecau apoi, 
fără a cere sau a aștepta ceva în schimb. Căpetenia îl 
conduse în casa lui, care se afla la vreo trei sute de metri 
de mare, la marginea unei pajiști frumoase și la umbra 
unor arbori producători de grepuri 2. Era o poziţie încîn- 
tătoare. În faţă, se întindea marea cu corăbiile la ancoră; 
în spate şi pe laturi, se zăreau plantaţii unde creșteau unele 
din cele mai bogate produse ale naturii. Pe jos erau așter- 
nute rogojini, pe care se așezară, în timp ce poporul făcea 
roată în jurul lor, pe dinafara casei. Căpitanul Cook porunci 
oamenilor săi să cînte din cimpoaiele pe dare le aveau la 
ei; la rîndul său căpetenia puse pe trei tinere femei să cînte, 
ceea ce ele făcură cu multă gingășie; și, cum călătorii 
dăruiră fiecăreia cîte ceva, toate celelalte femei din jur 
prinseră și ele a cînta. Melodiile lor erau duioase și plăcute. 
Apoi englezii fură pofiiţi să mănince banane și nuci de cocos; 
și în faţa lor se pregăti un blid plin cu băutură din suc de 
Iva, care li se oferi. Totuși doar căpitanul Cook gustă din 
ea, deoarece modul de preparare potolise setea tuturor celor- 
lalți. Băștinașii goliră însă repede blidul. 

Navigatorii noștri, întovărășiţi de șef, se întoarseră pe 
bord pentru a prinzi. Şeful se așeză la masă, dar nu mincă 
nimic, lucru destul de neobișnuit, căci i se oferise friptură 
proaspătă de porc. În apropierea unora dintre case și pe mai- 
danele ce despărțeau plantațiile, alergau de colo-colo cîțiva 
porci şi niște găini foarte mari, de altfel singurele animate 


! Adică de bătaia vînturilor care revin de la țärm. — N.T. 
2 Citrus maxima, sin. C. decumiana, sin. C. paradisi. — N. T. 

domestice din partea locului dar, cum localnicii nu prea 
păreau că vor să le vindă, englezii se hotăriră să pără- 
sească ţinutul. 

Pe seară, se înapoiară cu toţii pe bord, foarte încîntaţi 
de insulă și de purtarea .îndatoritoare a băștinașilor, care 
se întreceau în a face tot ceea ce — după închipuirea lor — 
ar îi putut să placă oaspeţilor. După ce dărui căpeteniei 
diferite obiecte, precum și un soi de seminţe de legume, 
căpitanul Cook îi dădu de înţeles că aveau să plece, ştire 
care nu păru să-l miște ciîtuși de puţin. 

De îndată ce căpitanul ajunse pe bord, corăbiile porniră spre 
Amsterdam !; cînd ajunseră la o deschizătură pe partea apu- 
seană a insulei, au fost întimpinaţi de mai multe pirogi, minate 
fiecare de trei-patru bărbaţi. Aceștia li se alăturară cu îndrăz- 
neală, le oferiră rădăcini de Ilva, apoi urcară pe bord fără 
multă codeală, invitîndu-i cu ajutorul tuturor semnelor prie- 
tenești ce le puteau face, să coboare pe insula lor, ară- 
tindu-le cu degetul locul unde ar trebui să ancoreze. 

După amararea corăbiilor, căpitanul Cook debarcă înto- 
vărășit de căpitanul Furneaux, de Forster și de mai mulţi ofiţeri, 
precum și de o căpetenie sau persoană mai de seamă cu 
numele de Attago, care se legase de căpitan din clipa urcării 
pe bord, chiar înainte de ancorarea navelor. 

Înaintară cale scurtă înăuntrul ținutului, apoi se întoar- 
seră la locul debarcării, unde dădură peste Wales, care se 
afla într-o situaţie hazlie, deși neplăcută. Deoarece bărcile 
cu care veniseră pe țărm nu putuseră ajunge chiar lingă 
coastă din pricina apei prea puţin adinci, el se descălţase 
pentru a păși prin apă; îndată ce ajunse pe uscat, își așe- 
zase ghetele și ciorapii între picioare, pentru a le încălța 
din nou, dar într-o clipită, un indigen din spatele lui i le 
șterpelise, pierzîndu-se apoi iute în mulțime. Lui Wales îi 
era cu neputinţă să urmărească pe făptaș pentru că, fiind 
desculț, și-ar fi sfiîrtecat tălpile dacă ar fi călcat pe stîncile 
tăioase de coral ce alcătuiau ţărmul. Barca se înapoiase la 
corabie, tovarășii lui își făcuseră fiecare drum prin gloată, 
iar el rămăsese singur în starea aceasta. Căpetenia desco- 
peri curînd hoţul și recăpătă încălțămintea și ciorapii furaţi ; 


! Denumire“ perimată a insulei Tongatabu din Arhipelagul Tor- 
ga.— N.T. 


— 174 — 


apoi îi conduse, după mintea și vrerea lui, la o plantație 
învecinată, unde le arătă un iaz cu apă dulce, deși nu-E 
interesa de loc așa ceva. 

Forster şi grupul lui își petrecură ziua aduniînd ierburi, 
iar mai mulţi ofiţeri se duseră la vinătoare. Toţi au fost 
primiţi foarte politicos de către indigeni. Cite o barcă din 
partea fiecărei corăbii se îndeletnicea cu tirguitul pe țărm, 
cărînd pe bord încărcătura îndată ce spaţiul disponibil se 
umplea, ceea ce în general se petrecea la răstimpuri scurte. 
Pe această cale obţinuseră, mai ieftin și cu mai puţină bătaie 
de cap, o frumoasă cantitate de fructe şi de alte merinde 
de la cei ce nu aveau pirogi ca să le ducă la corăbii. 

Deși indigenii începuseră să se cam dedea la furtișaguri, 
diferitele grupe ce tirguiau izbutiseră să facă rost, pentru 
amîndouă corăbiile, de o cantitate destul de mare de provizii: 
proaspete. Ca urmare a acestui fapt, căpitanul Cook incu- 
viinţă, în dimineaţa următoare, ca fiecare să-și cumpere 
curiozităţile de care avea chef. Era uimitor să vezi cîtă silință 
îşi dădeau toţi să înhaţe orice întilneau în cale. Lucrurile 
ajunseseră atît de departe, încît marinarii se făcuseră de risul 
indigenilor, care la ofereau bucăţi de bețe și pietre la schimb. 

Unul dintre bășiinași nimerind în cabina master-ului a 
pus mîna pe cîteva cărţi și pe alte lucruri. Descoperit pe 
cînd se îmbarca în pirogă, a fost urmărit de una dintre bărci, 
care-l sili să părăsească piroga și să sară în apă. Cei din 
barcă încercară de mai multe ori să-l prindă, dar de fiecare 
dată el se scufunda pe sub barcă ; în cele din urmă, desfăcîn- 
du-le cîrma, se îndepăriă în înot întins. Băștinașii mai înfăp- 
tuiră încă vreo cîteva hoţii foarte îndrăzneţe, la punctul de 
debarcare. De pildă, unul înhăţă haina unui marinar din barcă 
și o șterse cu ea, în ciuda tuturor celor ce se aflau de faţă. 
Restul indigenilor, foarte numeroși, nu dădură nici cea mai 
mică atenţie întregii întîmplări și nu părură cîtuşi de puţin 
îngrijoraţi cînd se trase după hoţ. 

În aceeaşi zi, ofiţerii de pe țărm înștiinţară pe căpitanul 
Cook că un om mai însemnat decît toţi cei întilniți pînă 
atunci venise să le facă o vizită. Pickersgill anunţă că îl 
mai văzuse și înăuntrul ţării și că, pe semne, era o perso- 
nalitate cu oarecare vază, judecînd după cinstea cu totul 
neobișnuită pe care i-o arătau băștinașii. Cînd ajungeau în 
apropierea lui, unii indigeni se trinteau la pămînt ascun- 

zîndu-și capul între picioare și nici unul nu îndrăznea să 
treacă prin faţa lui fără îngăduinţă. El şedea cu atita gravitate 
posomoriîtă și neroadă lîngă locul de debarcare, încît căpi- 
tanul, cu toate cele ce i se povestiseră, îl luă drept un 
neghiob, pe care poporul îl adora din cine știe ce pricini 
superstițioase. Deși îl salută și îi vorbi, omul nici nu răs- 
punse, nici nu-și clinti vreo trăsătură a feţei. Această purtare 
întări părerea căpitanului care se pregătea tocmai să plece, 
cînd unul dintre indigeni îi arătă greșeala pe care o făcea 
judecînd astfel, și-l lămuri atît de bine, încît nu mai încăpea 
vreo îndoială că nou-venitul era chiar regele sau omul cel 
mai însemnat de pe insulă. Căpitanul îi dărui, prin urmare, 
o cămașă, un topor, o bucată de piînză roșie, o oglindă, cîteva 
cuie, medalii și mărgele. El primi aceste lucruri sau, mai 
bine spus, îndură să fie așezate pe el sau alături de el, fără 
a-și pierde nici o fărimă din gravitate, fără a scoate o vorbă, 
fără a întoarce capul la dreapta sau la stinga, ci șezind 
tot timpul nemișcat ca o stană de piatră. Căpitanul îl părăsi 
în aceeași stare, spre a se înapoia pe corabie, iar el se retrase 
curînd. Scurtă vreme după sosirea pe bord, căpitanul află 
că se adusese la țărm o cantitate de provizii din partea 
acestei căpetenii. Barca trimisă să le ridice se înapoie cu 
vreo douăzeci de coșuri pline de banane prăjite, patru pîini şi 
batate, precum și un porc fript de vreo zece kilograme în 
greutate. Aducătorii declarară că era un dar din partea 
regelui insulei. După un asemenea gest nu se mai îndoi nimeni 
de rangul posomoritului șef. 

Căpitanul cobori din nou pe țărm și-i dădu marelui om 
un dar potrivit, apoi se pregăti îndată să părăsească locul. 
La ora zece pinzele se umilară în vînt. Proviziile obţinute 
pe această insulă se urcau la vreo sută cincizeci de porci, de 
două ori pe atitea păsări, banane și nuci de cocos cîte au 
putut încăpea și ceva batate; iar dacă șederea lor s-ar mai 
fi prelungit, fără îndoială că ar fi făcut rost de mult mai multe. 

Aceste insule fuseseră descoperite prima oară în ianu- 
arie 1642—1643 de căpitanul Tasman și botezate tot de el 
Amsterdam. și Middleburg. Dar băștinașii o numesc pe cea 
dintii Ton-ga-ta-bu, iar pe cea de-a doua Ea-u-ui. 

Aceleași produse cresc pe Middleburg și pe Amsterdam, 
cu singura deosebire că în timp ce cea dintii e cultivată 
mumai în parte, suprafața celeilalie este cultivată în între- 

PIROG DUBLA DIN ARHIPELAGUL TONGA 
CU CATARG ȘI VELA 


gime. Drumurile sau căile cerute de trafic sînt trasate cu 
atîta chibzuială, încît îngăduie o comunicație liberă și lesni- 
cioasă dintr-o parte a insulei în alta. Oraşe sau sate nu 
există ; cele mai multe qase sînt clădite prin plantații fără 
nici o altă rînduială decît cea cerută de înțelegerea dintre 
locuitori. În fața celor mai multe case se află mici arii încon- 
jurate, de obicei, de copaci sau tufe de podoabă, ale căror 
miresme parfumează tot aerul. lată şi uneltele lor casnice: 
blide de lemn, coji de nuci de cocos și cîteva căpătiie de 
lemn avînd forma unor scaune sau pupitre cu patru picioare. 
Pentru a-și alcătui aşternutul de odihnă, ei adaugă la îmbră- 
cămintea obişnuită o rogojină. 

Ca animale domestice n-au decît porci și găini. Porcii 
sint de aceeași rasă ca în celelalte insule din acest ocean; 
găinile însă sînt mult superioare, tot atît de mari ca cele mai 
bune din rasele europene, iar carnea la fel de gustoasă, dacă 
nu chiar mai gustoasă. Păsările de uscat sînt numeroase. 
Nu prea aveau ştire de produsele mării, dar bănuiau că 
și acolo se găsesc aceleași specii de pești ca și în celelalte 
insule. Iar uneltele de pescuit sînt identice. 

Nimic nu dezvăluie mai mult iscusinţa indigenilor decît 
structura și execuţia pirogilor care, ca precizie și meșteșu- 


12 — Călătoriile căpitanului Cook 

gire, întrec tot ce întilniseră în această mare. Ele sînt alcă- 
tuite din mai multe bucăţi asamblate prin legături atît de 
fine încît pe dinafară nu poţi deosebi încheieturile, care 
sînt pe partea dinăuntru și trec prin canturile sau muchiile 
așezate în acest scop pe marginile și capetele celor cîteva 
tăblii din care este întocmită luntrea. La fiecare capăt se 
află un fel de punte ce acoperă o treime din lungime, piroga 
rămînind deschisă la mijloc. Toate aceste pirogi simple au 
catarge și uneori navighează cu pînze dar, mai des, cu padele !. 
Cele două vase ce alcătuiesc piroga dublă au fiecare optspre- 
zece sau douăzeci de metri lungime și un metru ori un metru 
și jumătate lăţime în dreptul mijlocului și se încheie la capete 
prin cîte un virf destul de ascuţit; construcţia lor se deose- 
beşte deci întrucîtva de cea a pirogii simple ; totuși asamblarea 
bucăţilor se face exact în același fel. 

Toate părţile din care este alcătuită piroga dublă sînt 
atît de tari și de ușoare pe cît o îngăduie felul lucrăturii ; 
ambarcaţia se poate cufunda pînă la bordul copastiei fără 
să fie în pericol de a lua apă. Scufundarea nu este cu putinţă, 
în nici o împrejurare, atît timp cît sînt prinse solidar. În 
acest chip ele nu folosesc doar ca vase de transportat 
sarcini ci sînt și foarte potrivite navigaţiei la mari depărtări. 
Sînt greate cu un catarg și o pînză latină ? întinsă de o vergă 
lungă, ușor îndoită sau încovoiată. Vela se întocmește din 
rogojini, iar frînghia întrebuințată o așază chiar ca europenii, 
grosimea ei atingind uneori zece-doisprezece centimetri. Pe 
platiormă este clădită o colibă mică sau un adăpost care apără 
echipajul de soare și de ploaie, servind de asemenea și pentru 
alte scopuri. 

Uneltele lor de lucru sînt făcute din piatră, oase și scoici, 
la fel ca pe celelalte insule. Privind lucrările efectuate cu 
ajutorul acestor instrumente, călătorii s-au minunat de pri- 
ceperea și răbdarea meșteșugarului. Cunoștinţele indigenilor 
despre foloasele fierului îi învățau să prefere cuiele mărge- 
lelor și altor mărunţișuri ; unii, dar foarte puţini, erau chiar 
dispuși să schimbe un porc pe un cui mare sau pe o secure. 


! Padela este soiul de vislă întrebuințat și azi la caiace. Bara de 
lemn, care se prinde în miini, are la ambele capete palete aşezate una 
faţă de cealaltă în planuri la 90°.— N.T. 

2 Spre deosebire de vela aurică (trapezoidală), vela latină este 
triunghiulară. — N. T. 

Hainele vechi, pinza, cămășile, chiar și zdrenţele erau totuși 
mai preţuite decît cel mai bun instrument tăios ce li se putea 
oferi, așa încît căpătară numai puţine topoare, doar cele 
dăruite. Singurul obiect de fier întîlnit la ei a fost un mic 
sfredel făcut dintr-un cui. 

Atît bărbaţii cit și femeile sint de statura europenilor, 
iar pielea le este arămie-deschis, mult mai uniformă decît 
cea a locuitorilor din Otaheite și din Insulele Societăţii. 
Călătorii găseau că femeile de aici erau cele mai vesele 
făpturi din cîte au cunoscut vreodată; flecăreau într-una 
pe lingă ei, fără a aștepta cea mai vagă invitaţie și fără a 
se sinchisi dacă sînt sau nu înţelese, dorind numai să-i mul- 
țumească. În general păreau a fi modeste, deși nu lipseau 
dinire ele nici cele lipsite de această calitate. 

Au ochi frumoși și, în general, dinți sănătoși, chiar cînd 
ating virste înaintate. Obiceiul de a se tatua, adică de a-și 
face desene pe piele, este foarte răspîndit. Bărbaţii se 
tatuează de la mijlocul coapsei pînă peste șolduri. 

Femeile au tatuajele foarte slabe și numai pe braţe și 
pe degete. 

Îmbrăcăminiea celor două sexe este alcătuită dintr-o 
bucată de pînză sau de împletitură înfășurată în jurul mijlo- 
cului și atirnînd pînă mai jos de genunchi. De la mijloc în 
sus sînt de cele mai multe ori goi; se pare că obișnuiesc să-și 
ungă această parte a corpului în fiecare dimineaţă. 

Atit bărbaţii, cît și femeile purtau podoabe ce constau 
din amulete, coliere și brățări făcute din oase, scoici și mär- 
gele de sidef și de baga !. Acolo se lucrează diverse soiuri 
de rogojini, unele împletite foarte mărunt și întrebuințate 
mai ales pentru îmbrăcăminte, iar altele mai groase și mai 
tari, servind drept aşternut ori pentru velele luntrilor. Printre 
obiectele folositoare ei mai au și diverse soiuri de coșuri din 
același material ca rogojinile, sau făcute din fibre de nuci 
de cocos răsucite. Aceste coșuri nu sînt numai trainice, ci 
și frumoase, diferit colorate și împodobite cu mărgele făcute 
din scoici ori cu oase. Pe scurt, indigenii își desfășoară din 
belșug iscusința în diversele lor produse meșteșugărești. 


l Baga, material din carapacea broaștelor țestoase. — N.T. 

Femeile îi desfătau adesea pe navigatori cu cîntece destul 
de plăcute. Melodia o însoțeau cu pocnituri din degete, în 
tact. Nu numai vocile, dar și muzica era nespus de duioasă; 
puteau executa notele pe un registru foarte întins. Singurele 
lor instrumente erau flautul și toba. 

Se salutau de obicei atingîndu-și sau întilnindu-și nasu- 
rile, ca neo-zelandezii ori eschimoșii ; iar semnul lor de pace 
faţă de străini era desfășurarea uneia sau a mai multor flamuri ; 
cel puţin în felul acesta procedaseră atunci cînd se apropiară 
navigatorii pentru întîia oară de ţărmul lor. Din încrederea 
cu care urcaseră pe bord și cu care îi primiseră de la început 
pe țărm, se vedea că erau rareori tulburaţi de necazuri, fie 
dinafară, fie casnice. Posedau totuşi arme foarte de temut 
— ca măciuci şi sulițe făcute din lemn tare, precum și arcuri 
cu săgeți. 

În semn de mulțumire, aveau ciudatul obicei de a așeza 
pe cap orice dar primeau. Deseori femeile apucau mina căpi- 
tanului Cook, o sărutau și o duceau la cap. 

O datină deosebit de barbară dăinuiește în aceste insule. 
Călătorii băgaseră de seamă că celor mai mulţi, atît bărba- 
ților cît și femeilor, le lipseau unul sau amindouă degetele 
mici !. Se străduiră în zadar să descopere pricina acestei 
ciunțiri. Nu era ceva caracteristic nici rangului, nici virstei, 
nici sexului ; și nici nu se săvirșea la o anumită vîrstă, căci 
văzuseră indigeni de toate virstele cărora abia li se făcuse 
amputaţia ; și, cu excepţia copiilor mici, întilniră puţini 
oameni avind amîndouă mîinile întregi. Fiind mai răspîndit 
printre cei bătrîni decît printre tineri, unii crezură că obiceiul 
era prilejuit de moartea părinţilor sau a vreunei alte rude 
apropiate. De asemenea își ardeau sau își crestau obrajii, 
aproape de pomeţi. Pricina nu s-a putut cunoaște nici în acest 
caz. Cu toţii păreau sănătoși, voinici și în putere — dovadă 
a blîndeţii climatului în care trăiau. 

Părăsind insulele, navigară spre miazăzi căci căpitanul 
plănuia să meargă de-a dreptul la strimtoarea Regina Charlotte 
din Noua Zelandă, unde să încarce lemne și apă, iar apoi 
să se îndrepte pentru noi descoperiri spre sud și răsărit. 
Mai era de asemenea și doritor de a intra în legătură cu 


! Acest obicei nu este caracteristic Insulelor Amiciţiei. Vezi Recher- 
ches Philosophiques sur les Américains, tom. 11, pag. 253 etc.—N.A. 

indigenii ținutului din apropierea golfurilor Poverty sau 
Tolaga, pe care-i bănuiau mai civilizaţi decît cei din jurul 
strîmtorii Reginei Charlotte ; în afară de aceasta voia să le 
ducă niște porci, găini, seminţe și rădăcini pregătite în acest 
scop. Sosiră la 21 octombrie și, înconjurînd capul Kidnapper, 
văzură cîteva pirogi ce se desprindeau de țărm. Atunci se 
opriră pentru a le îngădui să ajungă pe bord. 

Cei din prima pirogă care se alăturară corăbiei erau pes- 
cari şi schimbară cîțiva pești pe bucăţi de pînză și pe cuie. 
În a doua pirogă se aflau doi bărbaţi care, după îmbrăcăminte 
și după purtare, păreau a fi căpetenii. Aceștia se hotăriră 
lesne să urce pe bord, unde li se dăruiră cuie și alte obiecte. 
Erau așa de doritori de cuie, încît apucau toate cite puteau 
găsi — cu atita grabă, că se vedea limpede că le preţuiau mai 
mult decît orice altceva. Căpitanul Cook dădu porci, găini, 
seminţe și rădăcini celui mai de seamă dintre cei doi oameni. 
La început acesta nu înţelese că e vorba de un dar și nici 
nu le luă în seamă; cînd însă se lămuri că-i erau hărăzite 
lui, nu se arătă nici pe departe atit de încintat ca în clipa 
în care primi un cui lung cît o jumătate de braţ. Căpitanul 
observă totuși, că, la plecare, a avut grijă să-și adune toate 
darurile primite şi să le supravegheze cu ochii în patru, ca 
nu cumva să i se ia vreunul. Făgădui să nu ucidă nici una 
din vietăţi și, dacă și-o fi ţinut cuvîntul și le-o fi îngrijit cum 
trebuie, atunci va fi avut în deajuns pentru a popula cu 
timpul întreaga insulă. Semințele erau de grîu, diverse soiuri 
de fasole, mazăre, varză, napi, ceapă, morcovi, păstirnac, 
batate etc. Fără îndoială că indigenii de acolo nu uitaseră 
vizita corăâbiei Endeavour pe coastele lor, căci primele cuvinte 
pe care le rostiră au fost „Ne temem de tunuri“. De vreme ce 
nu erau străini de ceea ce se petrecuse în largul capului 
Kidnapper în timpul călătoriei precedente, înseamnă că păţa- 
nia lor îi învățase să aibă oarecare respect față de aceste 
unelte ale morţii. 

Navigatorii noștri își îndreptară acum prova spre miazăzi 
Și, curind, îi prinse o vreme atit de rea, încît trebuiră să 
lupte cu o furtună aprigă timp de două zile. Cînd sosiră în 
sfîrşit în dreptul unui liman, avură crunta dezamăgire de a 
se vedea din nou împinși în larg de o vijelie năprasnică. 

Continuară să înfrunte uraganul pînă la 30 octombrie 
cînd pierdură din vedere corabia Adventure. În după-amiaza 


— 181 — 


acelei zile furtuna se domoli. Căpitanul Cook regreta des- 
părțirea de cealaltă corabie pentru că, dacă ar fi fost împre- 
ună, ar fi renunţat la planul de a lua lemne și apă din strim- 
toarea Reginei Charlotte ; ar fi căutat să facă rost de ele mai 
spre miazăzi, vintul fiind acum prielnic unei navigaţii de-a 
lungul coastelor. Dar despărțirea îi silea să se îndrepte spre 
strimtoare, căci acolo era locul de întîlnire. 

Apropiindu-se de pămînt, zăriră ridicîndu-se fumuri în 
mai multe locuri de-a lungul țărmului, semn sigur că era 
locuit. Continuară să se îndrepte spre răsărit toată noapiea, 
nădăjduind că vor întîlni nava Adventure în dimineaţa urmă- 
toare, dar o nouă dezamăgire îi întîmpină și în această pri- 
vinţă ; curînd avură de înfruntat o altă vijelie. 

După o succesiune de timp frumos și scurte furtuni, tot 
urmărind mereu coasta, descoperiră în partea răsăriteană a 
capului Teera-whitte un nou estuar pe care nu-l întilniseră 
inainte ; pătrunseră în el și aruncară ancora. 

Cîţiva indigeni porniră în pirogile lor, două de pe un 
țărm și una de pe celălalt, curînd după ancorare. N-a fost 
nevoie de prea multe îndemnuri pentru a face pe trei sau 
patru dintre ei să urce pe bord. Erau nespus de ahtiaţi după 
cuie, în primul rînd. Căpitanul Cook îi dărui unuia dintre ei 
doi cocoși și două găini, dar acesta le primi cu atita nepăsare, 
încît nu prea se putea nădăjdui că avea să le îngrijească 
așa cum trebuie. 

Nici nu trecuseră mai mult de două ore de cînd erau la 
ancoră și vintul viră la nord-est; ridicară deci din nou 
ancora și se îndreptară spre strîmtoare, unde ajunseră chiar 
la căderea nopţii, cu majoritatea pinzelor sfîșiate. 

În dimineaţa zilei următoare, 3 noiembrie, vîntul se potoli 
și urmă o liniște de cîteva ore; apoi se iscă o briză de nord- 
vest, cu ajutorul căreia ridicară ancora și pînzele, grăbindu-se 
să intre în Ship Cove, unde nu dădură de Adventure, așa 
cum, nădăjduiseră. 

Imediat după amarare, prima grijă a fost să coboare 
toate pinzele, căci nu era una care să nu aibă nevoie de 
reparaţii. După-amiază debarcară toate butoaiele de apă 
goale și ridicară corturi pentru piînzari, dulgheri și ceilalţi 
meșteșugari care, pentru lucrul lor, trebuiau să stea pe țărm. 
În ziua următoare începu călăfătuirea bordurilor corăbiei şi 
a punților, demontarea greementului, dregerea velelor, tăie- 

rea lemnelor de foc și instalarea atelierului de fierărie pentru: 
repararea obiectelor metalice, toate aceste operaţii fiind 
absolut necesare. 


Dădură de cea mai tînără dintre cele două scroafe pe 
care le lăsase căpitanul Furneaux la ultima escală pe ţărmul 
din Cannibal Cove; șchiopăta pe unul din picioarele dindă- 
rät, altminteri era teafără și foarte blindă. Dacă înţeleseră 
bine ce spuneau localnicii, vierul și cealaltă scroafă fuseseră 
luați de acolo, despărțiți, dar nu ucişi. Mai aflară și că cele 
două capre debarcate mai înăuntrul strimtorii fuseseră omo- 
rîte. Astfel, toate străduinţele de-a îmbogăţi ţara cu animale 
utile erau, după cum se vedea, spulberate chiar de cei ce ar fi 
putut trage folos din ele. Grădinilor le mersese ceva mai bine. 
Tot ce se semănase în ele, în afară de cartofi, fusese lăsat 
în întregime pe seama naturii, care își îndeplinise atit de 
bine însărcinarea, încît cele mai multe legume se aflau 
într-o stare înfloritoare, poate și pentru că iarna fusese, pro- 
babil bliîndă. Băștinaşii dezgropaseră mare parte din cartofi ; 
totuși unii mai erau în creștere și probabil nu vor mai ieși 
vreodată din pămînt. 


A doua zi dimineaţa căpitanul Cook trimise o echipă să 
dea cu năvodul în partea unde locuiau indigenii ; el luă cu 
sine un vier, o scroafă tînără, doi cocoși și două găini aduse 
din insule. Le dădu pe toate băștinașilor, fiind încredințat 
că vor avea grija cuvenită de ele, de vreme ce păgstraseră 
scroafa căpitanului Furneaux timp de aproape cinci luni. 
Pe cînd tirguiau peștele, călătorii noștri băgară de seamă că 
indigenii arătau o mare îndeminare la ușurarea buzunarelor ; 
de asemenea știau cum se ia înapoi cu o mină peștele pe 
care tocmai îl vinduseră sau îl schimbaseră cu cealaltă. 
O căpetenie de-a lor încercă să stăvilească acest nărav și, 
cu priviri pline de furie, le arătă străinilor cum își ţinea 
Oamenii la distanţa cuvenită. lată ce povestește căpitanul: 
„Preţuiam purtarea lui, dar eram în același timp cu ochii în 
patru, căci îl surprinsesem șterpelindu-mi batista din buzunar ; 
l-am lăsat s-o ascundă în sîn înainte de a arăta că-i băgasem 
de seamă lipsa, dar apoi i-am spus ce pierdusem. El păru cu 
totul neștiutor și nevinovat, pînă cînd îi luai îndărăt batista ; 
atunci renunţă la ea rizînd și jucîndu-și rolul cu atita dibă- 
cie, că mi-a fost cu neputinţă să mă supăr pe el; rămaserăm 

deci buni prieteni și mă însoți pe bord pentru prînz”! 
Cam tot pe atunci primiră vizita mai multor străini în patru 
sau cinci pirogi. Acești nou-veniţi înnoptară într-un ungher 
din apropierea corturilor, dar a două zi dis-de-dimineaţă o 
luară din loc cu șase butoiașe de apă; în același timp dispă- 
rură și toţi băștinașii care se aflau pe acolo la sosirea lor. 
Această retragere zorită părea să se datoreze furtului săvîrșit 
de ceilalţi. Lăsară în urma lor cîțiva cîini și vierul dăruit în 
ajun și pe care căpitanul Cook îl luă acum îndărăt, deoarece 
nu mai avea altul. Cel mai puţin resimţeau pierderea butoa- 
ielor. Cîtă vreme au mai rămas acolo, au fost în general 
bine aprovizionaţi cu pește pe cheltuială puţină. 

Cînd au despachetat pîinea, au găsit că vreo două mii de 
kilograme erau cu totul de nemîncat, iar alte vreo mie trei sute 
nu puteau fi miîncate decît de oameni care se aflau într-o 
situaţie ca a lor. 

În dimineaţa de 15 noiembrie, fiind vreme plăcută, o 
ceată de englezi a trecut spre East Bay ? şi s-a urcat pe unul 
din dealurile ce străjuiau partea răsăriteană a strimtorii, 
pentru a cerceta zarea în căutarea corăbiei Adventure. 
Plimbarea a fost obositoare și nu și-a atins ţinta căci, 
odată ajunși în virf, băgară de seamă că orizontul era atit 
de ceţos că nu se putea desluși nimic mai departe de două 
mile. Forster, care făcea și el parte din acest grup, se folosi 
de excursie pentru a aduna cîteva plante noi. Începură 
acum să piardă nădejdea de-a mai întilni nava Adventure şi 
nu erau în stare să înţeleagă ce i se întimplase. 

În zorii zilei de 22 noiembrie au fost vizitaţi de mai mulţi 
indigeni, care au sosit în patru sau cinci pirogi; printre ei 
recunoscură doar pe cîţiva. Aduceau cu ei felurite obiecte 
cu gîndul de a le schimba. La început schimbul se desfășura 
mai ales în favoarea marinarilor, pînă cînd apăru un bătrîn 
care nu era străin şi care își ajută semenii prin sfaturile sale, 
ceea ce întoarse tîrgul cu peste 1000 la sută impotriva 
englezilor. 

După plecarea acestor indigeni, căpitanul luă trei scroafe: 
și un vier, doi cocoși şi două găini pe care le cobori în West 


1 Această înclinare spre furt a oamenilor necivilizați pare să fie 
universală; ea persistă mai ales printre diferitele triburi de eschimoşi, 
„care la fel, rîd cînd sînt prinși. —N. A. 

2 Golful estic.—N.T. 

Bay !, mai înăuntrul pădurii și le lăsă hrană pe zece sau 
douăsprezece zile, pentru a-i ţine în pădure, căci altfel ar fi 
coborit pe țărm în căutare de mîncare și ar fi fost descoperiţi 
de băștinași. 

Corabia fiind acum din nou în stare să iasă pe mare și 
să înfrunte latitudinile sudice, strinseră corturile și urcară 
totul pe bord. 


Într-o zi cînd şeful echipajului se dusese însoţit de un 
grup de oameni prin pădure să taie niște mături sălbatice, 
cîțiva marinari dădură de o colibă a indigenilor, în care se 
păstrau cele mai multe din comorile căpătate de la englezi, 
precum și alte cîteva lucruri de-ale lor. Curînd după aceea 
localnicii se plinseră că li se luaseră unele obiecte, învinuind 
de hoţie îndeosebi pe unul dintre marinari. Căpitanul porunci 
ca făptașul să fie pedepsit în faţa lor, iar ei plecară aparent 
mulțumiți, deși nu-și recăpătaseră nici unul din lucrurile 
pierdute și nici nu putuseră afla de soarta lor. Dar acesta 
era unul din principiile de totdeauna ale căpitanului Cook, 
și anume, pedepsirea celei mai mici fărădelegi săvirșite de 
oamenii săi împotriva localnicilor. Faptul că și ei furau adesea 
fără a fi pedepsiţi nu îngăduia europenilor să se poarte în 
același fel cu acești oameni neștiutori. 


Adierile ușoare și prea liniștite dinspre nord îi împiedi- 
dară, în tot cursul zilei de 23 noiembrie, să pornească pe 
mare, după cum aveau de gind. După-amiază, cîțiva ofițeri 
coboriţi pe țărm spre a-și petrece timpul, văzură zăcînd pe 
plajă capul și măruntaiele unui tînăr ucis nu demult, iar 
inima-i era înfiptă într-un băț bifurcat înțepenit la capătul 
uneia dintre cele mai mari pirogi. Un ofiţer cumpără capul 
și îl aduse pe bord; acolo unul dintre indigeni fripse o bucată 
de carne și o mîncă în faţa tuturor ofiţerilor și a celor mai 
mulţi marinari. Căpitanul Cook se afla pe țărm în acel 
moment dar, întorcîndu-se curînd pe bord, află de cele întîm- 
plate și găsi puntea ofiţerilor înțesată de indigeni, iar capul 
mutilat, sau mai curînd o parte din el, zăcînd pe parapetul 
pupei. Ţeasta fusese sfărimată în partea stingă, puţin mai 
sus de timplă, iar din ceea ce mai rămăsese din faţă se putea 
deduce că mortul fusese un tinăr sub douăzeci de ani. 


1 Golful Vestic. —N.T. 

Înfăţișarea acestui cap și povestirea faptelor de mai sus 
îl umplu de groază și de miînie împotriva canibalilor. Curio- 
zitatea învinse totuşi indignarea, mai ales atunci cînd își 
dădu seama că nu servea la mare lucru ; și, doritor de-a vedea 
cu ochii lui un lucru de care mulţi se îndoiau, căpitanul Cook 
porunci să se fiarbă o bucată de carne din acest cap și apoi 
să fie adusă pe puntea ofițerilor; acolo un canibal o devoră 
cu o uimitoare lăcomie. Unora dintre marinari li se făcu 
greață. Tînărul fusese ucis într-o încăierare a două grupuri 
aflate în dușmănie. 


Acum nu mai încăpea îndoială că neo-zelandezii erau 
canibali. Povestirea unei întîmplări asemănătoare din călă- 
toria precedentă a căpitanului Cook nu prea avusese trecere, 
datorită în parte împrejurărilor, după cum aflase mai tirziu. 
Fiind foarte hotărît să nu i se mai pună la îndoială afirmaţiile, 
își luă măsurile potrivite pentru a le dovedi. Prea puţini își 
dau seama ce înseamnă un om sălbatic în starea sa naturală 
sau chiar după ce s-a civilizat în oarecare măsură ! 


La data de 25 noiembrie ridicară ancora pe o briză 
ușoară. Căpitanul Cook scrisese în ajunul plecării un memo- 
randum în care însemnase data sosirii, ziua plecării, drumul 
ce avea de gînd să-l urmeze și toate celelalte amănunte 
socotite necesare căpitanului Furneaux, dacă ar fi intrat în 
strimtoare ; îl băgă apoi într-o sticlă pe care o îngropă la 
rădăcina unui copac din grădină, în așa fel încît să poată fi 
descoperită de Furneaux sau de orice alt european care ar 
fi nimerit pe acolo. 

Fiind cu toţii de părere că Adventure nu putuse nici să 
eșueze pe coastă, nici să se adăpostească în vreunul din 
limanurile acesteia, renunţară s-o mai aștepte și părăsiră 
gîndul de a o revedea în cursul călătoriei, căci în afară de 
Noua Zelandă, nu mai hotăriseră nici un loc sigur de întîlnire. 


Cînd lăsară în urma lor coasta și orice nădejde de a fi 
ajunși de vasul frate, nu se simțeau copleșiți de griji, nici 
nu socoteau că primejdiile ce le aveau de înfruntat de aci 
înainte ar fi fost cît de cît mărite de împrejurarea că navi- 
gau singuri. 

La 12 decembrie văzură prima insulă de gheaţă la lati- 
tudinea 62° 10' sud și longitudinea 172" vest, aşezată deci 
cu 11!/2 mai la sud decît primul sloi zărit cu un an înainte. 

ALBATROS 


La 14 decembrie dădură peste mai multe insule mari ; pe 
la prînz navigară printr-o grămadă de sloiuri mărunte. Zăriră 
albatroși cenușii, petreli albaștri și comuni și fulmari. 
Pe măsură ce înaintau cu vînt puternic din apus, băgară de 
seamă că numărul de insule de gheaţă creștea cu repeziciune, 
ca şi cantitatea de gheaţă fărimată, de altfel. Navigară în 
volte, întins spre nord și, curînd izbutiră să scape de ele, 
dar numai după ce primiseră cîteva lovituri zdravene de la 
sloiurile mai mari, pe care, cu toate sforțările depuse, nu le 
putuseră ocoli. De abia ieşiţi din raza unei primejdii, avură 
de înfruntat alta: vremea era tot neguroasă și în cale le 
ieșeau încă mulţi ghețari. Pe unul au fost cît pe ce să-l abor- 
deze; dacă s-ar fi întîmplat aceasta, faptul nu s-ar mai fi 

povestit niciodată. Atîtea piedici îi hotăriră să cîrmească mai 
spre nord. 


La 21 decembrie se treziră deodată în mijlocul unui 
grup de insule de gheaţă foarte întinse și al unui număr 
uriaș de sfărimături plutitoare ; din pricina ceţii de nepătruns, 
ieșiră cu mare greutate din acest impas. Se aflau acum la 
latitudinea 67 5' sud. 


La 23 decembrie vîntul era destul de potolit și marea 
calmă ; opriră deci la marginea ghețarilor și coboriră două 
bărci ce trebuiau să aducă gheaţă de topit. Ningea și zăpada 
îngheţată pe greement făcea din frînghii niște sirme iar din 
pinze niște tăblii sau plăci metalice. 

În timp ce încărcau gheaţa, prinseră doi petreli antarctici. 
Greutatea lor se apropia de cea a unui porumbel mare; 
penele capului, ale spatelui și ale unei părţi de deasupra ari- 
pilor erau de o culoare cafenie-deschis, piîntecele și dede- 
subtul aripilor albe, iar penele cozii tot albe, însă cu 
virfurile cafenii. Nu mai văzuseră vreodată alte păsări cu 
pene atit de dese; natura avusese pesemne grijă să le 
îmbrace potrivit climatului în care trăiau. 


În zorii zilei de 30 ianuarie 1774, desluşiră deasupra 
zării de miazăzi nori albi ca zăpada, de o neobișnuită stră- 
lucire, ceea ce însemna că se apropiau de o banchiză de 
gheaţă. Curînd după aceea ajunseră chiar lingă marginea ei. 
Spre răsărit și spre apus, depășea cu mult orizontul lor. 
Din locul unde se aflau ei, toată jumătatea sudică la zării 
strălucea de razele de lumină răsfriînte de gheaţă, pînă la o 
înălțime neînchipuită. Se puteau număra deslușit nouăzeci 
și șapte de coline înăuntrul ţării de gheaţă, în afară de cele 
ce se aflau pe dinafară; multe erau foarte mari și semănau 
cu nişte munţi ce se ridicau unii peste alţii pentru a se pierde 
în nori. Marginea exterioară sau nordică a acestui cimp 
uriaș era alcătuită din sloiuri sau sfărîmături de gheaţă atit 
„de strîns înghesuite unele în altele, încît nimic n-ar fi izbutit 
să se strecoare printre ele. Porțiunea aceasta era lată de 
aproximativ doi kilometri, apoi începea gheaţa solidă, neîntre- 
ruptă, alcătuind un întreg compact. Era mai curînd joasă și 
netedă (în afara colinelor), dar părea să se înalțe spre 
miazăzi, unde se întindea dincolo de spaţiul pe care-l cuprin- 
dea privirea. 

Căpitanul Cook spune: „Nu afirm că nu s-ar fi putut 
trece mai departe spre sud, dar ar fi fost o încercare primej- 
dioasă și nesocotită, pe care cred că nici un om în situaţia 
mea n-ar fi întreprins-o. Eu, care am rîvnit nu numai să ajung 
mai departe decît toţi înaintașii mei, ci atît de departe cît poate 
înainta un om, n-am regretat că am dat peste această piedică, 
deoarece în oarecare măsură, ea ne-a luat o piatră de pe 
inimă : cel puţin ea ne-a scurtat zilele pline de pericole și 
de greutăţi ce sînt nedespărţite de o navigaţie în regiunile 
polare sudice. De aceea, de vreme ce nu mai puteam pătrunde 
nici un centimetru spre sud, nu am nevoie să invoc vreo altă 
scuză pentru faptul că am pornit în volte spre miazănoapte”. 


Se hotărise, așadar, să înainteze spre nord și să petreacă 
iarna australă între tropice, dacă nu va întilni nimic altceva 
înainte de-a ajunge acolo; era însă pe deplin încredinţat 
că nu există nici un continent în acest ocean, — decit poate 
atit de departe spre sud, încît ar fi cu totul inaccesibil din 
cauza gheții; iar dacă ar fi fost vreunul de descoperit în 
sudul Oceanului Atlantic, ar fi avut nevoie de întreaga vară 
pentru a-l explora. 

Cîrmiră acum spre nord și puţin spre răsărit, cînd, pe 
seară, îi ajunse din urmă o furtună năprasnică însoţită de 
ninsoare și lapoviţă. Se abătuse atit de neașteptat asupra lor 
încît, înainte de a putea stringe velele, două dintre ele se 
sfișiaseră în bucăţi, iar celelalte suferiseră mari stricăciuni. 


La data de 25 februarie, căpitanul Cook se îmbolnăvi 
atît de violent de colici hepatice încît căzu la pat; conducerea 
corăbiei rămase, așadar, pe seama primului ofițer Cooper,. 
care se achită foarte mulţumitor de sarcina ce i-a fost încre- 
dinţată. De abia după cîteva zile dispărură cele mai primej- 
dioase simptome ale bolii ; în tot acest timp Patten, chirurgul, 
se arătă a fi nu numai un medic îndemiînatic, dar și o 
infirmieră plină de dragoste. Cînd intră în convalescenţă, un 
cîine favorit ce aparţinea lui Forster a fost jertfit pentru 
stomacul, devenit acum gingaș, al căpitanului. Cum nu mai 
aveau nici un fel de carne proaspătă pe bord, el trebui să 
mănînce din carnea acestui animal, ca și din supa făcută 

din ea și să nu mai guste nimic altceva. Se hrăni și se întări 
deci cu un aliment care în Europa ar fi îngreţoșat pe cei 
mai mulți ; iată dar ce adevărat este că nevoia te silește să 
faci şi ce nu ţi-e voia. 

lia ora 8, în dimineaţa zilei de 11 martie, văzură de pe 
catarg pămîntul apărînd spre apus la vreo 12 leghe depărtare. 
Se apropiară atunci în volte și încercară să pătrundă în ceea 
ce părea a fi un golf la vest de un promontoriu ; dar noaptea 
se lăsă înainte de a putea duce la bun sfîrșit această manevră ; 
pînă în dimineaţa următoare navigară deci, cînd apropi- 
indu-se, cînd depărtindu-se de pămîntul zărit. Era insula 
Paștelui sau ara lui Dawis. De pe țărm se desprinse o 
pirogă miînată de doi bărbaţi; aduceau cu ei un maldăr 
de banane pe care marinarii îl urcară pe corabie cu ajutorul 
unei frînghii; apoi cei doi se înapoiară pe coastă. În urma 
acestui gest, căpitanul Cook își făcu impresie bună despre 
insulari și-și întări nădejdea de a dobiîndi acolo lucrurile 
proaspete de care ducea mare lipsă. 

Navigară mai departe de-a lungul coastei pînă ce găsiră 
un adăpost la capul nordic al insulei. În timp ce intrau în 
volte în golf se urcă pe bordul corăbiei un indigen. Cel dintîi 
lucru pe care l-a făcut a fost să măsoare lungimea vasului, 
socotind de la, bastingaijul pupei pînă la etravă; și, în timp 
ce el număra stinjenii, navigatorii băgară de seamă că rostea 
numerele la fel ca cei din Otaheite, deși limba lui era aproape 
de neînțeles pentru toți cei de pe vas. 


A doua zi dimineaţa, căpitanul cobori pe uscat întovă- 
rășit de cîțiva ofiţeri, pentru a vedea cam ce le putea oferi 
insula. Debarcară pe o plajă nisipoasă, unde se adunaseră 
cîteva sute de băștinași ; aceștia erau atit de nerăbdători să-i 
vadă, încît mulţi porniseră înot să întimpine bărcile. Nici 
unul nu avea asupra sa vreun băț ori alt soi de armă. După 
ce le împărţiră diferite podoabe ieftine, englezii le dădură 
de înţeles prin semne că aveau nevoie de ceva merinde. 
Localnicii aduseră atunci niște cartofi, banane, trestie de 
zahăr și le schimbară pe cuie, oglinzi și bucăţi de pinză. 

Navigatorii descoperiră curînd că și acești indigeni, ca 
și cei pe care-i întîlniseră pînă atunci se pricepeau la furti- 
șaguri și la înșelătorii în schimburile ce le făceau. Doar cu 
greu puteau să păstreze în buzunar vreun obiect, chiar din 

FEMEIE ȘI BĂRBAT 
DIN INSULA PAȘTELUI 


cele vindute de băștinașii înșiși, căci ei pîndeau orice prilej 
pentru a-l înhăţa din nou; s-a întîmplat deci în unele cazuri 
ca același lucru să fie cumpărat de două trei ori la rînd și, pînă 
la urmă să nu rămînă totuși în proprietatea cumpărătorului. 

Ţinutul părea în întregime sterp și lipsit de păduri, deşi 
existau mai multe plantaţii de cartofi, banani și trestie de 
zahăr ; zăriră și cîteva găini și întilniră un puț cu apă cam 
sălcie. Corabia fusese între timp ancorată la aproximativ o 
milă de cel mai apropiat țărm. 

Căpitanul Cook trebui să se împace cu gîndul de a rămîne 
la locul de debarcare, printre indigeni, deoarece nu se între- 
mase încă pe deplin. Navigatorii începură un tîrg destul de 
însuileţit cu băștinașii pentru cartofi, pe care aceștia îi sco- 
teau dintr-o plantație vecină ; dar schimbul, din care trăgeau 
multe foloase, luă sfîrşit după puţin timp, căci apăru (după 

cum bănuiau englezii) proprietarul plantaţiei, care îi izgoni 
pe toţi cei ce se aflau în ea. Înţeleseră deci că indigenii îl 
furaseră de roadele pămîntului său, și că, prin urmare, nu 
pregetau să se jefuiască unul pe celălalt, în același fel în 
care săvirșeau și asupra străinilor toate micile înșelăciuni pe 
care le puteau născoci ; îndeplineau de obicei cu succes ase- 
menea isprăvi, căci nici nu erau bine prinși asupra unui fapt, 
că se şi descoperea altul nou. În acel moment se înapoie un 
grup plecat de dimineaţă în cercetarea ținutului. Aceștia nu 
apucaseră să înainteze prea mult, cînd le apăru în cale un 
bărbat de vîrstă mijlocie, tatuat din creștet pînă în tălpi, 
cu fața mâînjită cu un soi de vopsea albă şi ţinînd în mînă 
o suliță; el li se alătură făcînd semne tovarășilor săi să 
rămînă la distanţă și să nu-i supere pe străini. Prinse apoi 
o bucată de pînză albă în vîrful suliţei și pornind în fruntea 
grupului, îi călăuzi cu această flamură a păcii. 

În partea dinspre răsărit, aproape de mare, dădură peste 
trei platforme de piatră sau, mai bine zis, peste ruinele lor. 
Pe fiecare fuseseră cîndva așezate cîte patru statui mari! ; 
acum însă de pe două din platforme căzuseră toate statuile, 
iar de pe a treia — una. În cădere, cu excepţia uneia, se 
sfărimaseră sau, cel puţin se ciuntiseră toate. Wales, măsu- 
rind-o pe cea rămasă întreagă, găsi că are patru metri jumătate 
lungime și doi metri în lăţime, în dreptul umerilor. Fiecare 
statuie purta pe cap cîte un bolovan cilindric de o culoare 
roşie, rotunjit cu măiestrie. Cel pe care îl măsurară — și care 
nu era nici pe departe cel mai mare — avea 1,30 m înăl- 
time și 1,40 m în diametru. Unora li se tăiase colțul de sus, 
în formă concavă, în timp ce la altele cilindrul rămăsese întreg. 

Dincolo de ele ajunseră în ţinutul cel mai rodnic de pe 
insulă, presărat cu plantaţii de cartofi, trestie de zahăr și 
bananieri ; nu le-a fost însă cu putinţă să găsească apă, în 
afară de cea adusă de băștinași în două sau trei rînduri și 
care, deși cam sălcie și urit mirositoare, li se păru bună căci 
îi chinuia setea. Mai trecuseră și pe lîngă citeva colibe, ai 
căror locatari le ieșiseră înainte cu cartofi copţi și trestie 
de zahăr ; dar în timp ce unii indigeni căutau să le aline setea 


1 Vezi călătoria lui Roggeween.—N. A. 

PLATFORMĂ DE PIATRĂ CU STATUI URIAȘE 
ÎN INSULA PAȘTELUI € 


și foamea, alţii se străduiau să le fure chiar hrana ce le fusese 
oferită. În cele din urmă, spre a preîntîmpina urmări mai rele, 
englezii se văzură nevoiţi să tragă un foc, cu o încărcătură 
de alice mărunte, asupra unui băștinaș care mersese cu 
îndrăzneală pînă acolo încît înhățase tocmai sacul în care-și 
duceau bagajele. Cînd lovitura îl atinse în spinare, dădu 
drumul sacului și alergă vreo cîțiva pași, apoi căzu ; se ridică 
totuși repede și o rupse iar la fugă, fără ca englezii să mai 
afle ce s-a mai întimplat cu el sau, măcar, cît de tare fusese 
rănit. Această întîmplare îi întiîrzie oarecum ; între timp se 

adunaseră și alţi indigeni ; curînd călăuza lor de pînă atunci 
și vreo alţi doi, se apropiară în fugă de navigatori; dar în 
loc să se oprească în momentul cînd i-au ajuns, continuară 
să alerge în jurul lor, îngînînd într-una, fără dușmănie citeva 
cuvinte, pînă ce englezii o porniră din nou la drum. Atunci 
călăuza își înălțţă steagul conducîndu-i ca și pînă atunci. 
În tot restul zilei n-a mai încercat nimeni să le fure ceva. 

Către capătul răsăritean al insulei dădură de o fîntină 
a cărei apă, aflindu-se mult deasupra nivelului mării, era 
dulce ; era însă în același timp și murdară, datorită necu- 
răţeniei sau curăţeniei (cum vreți s-o luaţi) a indigenilor, 
care nu beau niciodată din ea fără a se spăla după aceea în 
întregime, oricît de mulţi ar fi fost. Sărea unul drept în mij- 
locul fîntînii, bea și se spăla fără multă ceremonie, apoi altul 
îi lua locul și făcea la fel. Călătorii băgară de seamă că 
această parte a insulei era plină de statui uriașe, ca acelea 
amintite mai sus, unele așezate în grupuri pe platforme de 
zidărie, altele singuratice, înfipte doar în pămînt, dar la 
mică adincime; ultimele, în general, erau mult mai mari 
decît celelalte. Măsurînd una căzută jos, găsiră că avea 
aproape opt metri lungime și peste doi metri jumătate 
lățime, de-a curmezișul pieptului sau al umerilor; și totuși li 
se păru mult mai mică faţă de altă statuie ce rămăsese încă 
în picioare și la a cărei umbră, puţin după ora două, întregul 
lor grup, alcătuit din aproape treizeci de inși, se adăposti de 
razele soarelui. 

Nu întilniseră pe drum, în afară de citeva păsări, nici 
un fel de vietate și nici altceva care să poată ispiti pe niște 
corăbieri ce nu erau în prea mare restriște, să facă o escală 
mai lungă pe această insulă. Văzind deci că nu putea procura 
nimic care să îndreptăţească o prelungire a șederii lor acolo, 
căpitanul Cook hotărî să înalțe pînzele în dimineaţa 
următoare. 

Produsele insulei, anume cartofii dulci, batatele, rădă- 
cinile comestibile, bananele și trestia de zahăr erau destul 
de gustoase ; îndeosebi cartofii păreau de cel mai bun soi pe 
care-l mîncaseră vreodată. Indigenii mai aveau și citeva 
păsări domestice, printre care cocoși și găini, mici dar bune 
la gust. Apele nu păreau să fie bogate în pești; cel puţin 
englezii nu izbutiseră să prindă vreunul cu undiţa și nici la 
băștinași nu prea văzuseră mult. 

Locuitorii nu depășeau numărul de șase-șapte sute de 
suflete și peste două treimi din cei înțilniți erau bărbaţi. De 
aici înţeleseră, ori că femeile erau mai puţin numeroase, ori 
că nu li se prea îngăduia să se arate. 

În general, locuitorii acestei insule aparţin unei rase de 
oameni zvelţi. Nici un bărbat însă nu măsura doi metri, 
deci erau departe de a fi uriași, cum afirmase unul dintre 
autorii călătoriei lui Roggeween. Vioi și harnici, cu trăsătu- 
rile frumoase, cu înfăţişarea destul de plăcută, ei sînt prie- 
tenoși și primitori cu străinii, dar și foarte iscusiţi la furti- 
șaguri, de altfel ca și toţi vecinii lor. 

Îmbrăcămintea, femeilor constă fie dintr-o bucată sau 
două de pinză vătuită, mare de vreo doi metri pe unu jumătate 
fie dintr-o împletitură. Una din bucăţi înfășurată în jurul 
șalelor, alia peste umeri, alcătuiesc întregul veșmînt. Bărbaţii 
însă umblă în cea mai mare parte aproape goi, deoarece n-au 
decit o fiîșie îngustă de pînză petrecută printre picioare, 
capetele ei prinzîndu-se de cingătoarea sau de frînghia 'pe 
care o poartă în chip de briu. Preţuiesc mult pînza din 
Otaheite sau chiar pe cea de altă provenienţă. 

Deși par paşnici și prietenoși, ei folosesc totuşi anumite 
arme de luptă cum ar fi, de pildă, suliţele şi măciucile 
scurte de lemn. 

Locuinţele, niște mizerabile colibe joase, le fac înfigind 
în pămint, la o depărtare de doi-trei metri, niște bețe pe care 
apoi le încovoaie unul spre celălalt, ca să formeze un soi de 
boltă gotică. La sfîrşit acoperă totul cu frunze de trestie de 
zahăr. Ușa, asemănătoare unui portic și așezată în mijlocul 
uneia din laturi, este atît de scundă și de îngustă, încît de abia 
dacă poate trece prin ea un om în patru labe. 


Căpitanul Cook era de părere că statuile uriaşe nu sint 
idolii aciualilor locuitori, chiar dacă aceștia le adorau pe 
vremea olandezilor ; el cel puţin nu văzuse nimic care să-l 
îndreptăţească să creadă un asemenea lucru. Bănuia, dim- 
potrivă, că sînt mai degrabă monumente funerare ale anu- 
mitor triburi sau familii. 

La 16 martie se îndreptară spre larg; deoarece alizeul 
sufla potolit și neschimbător, iar vremea era frumoasă, 
hotăriîră să instaleze fierăria pe punte și să dreagă ori să 
făurească diverse obiecte din fier ce le făceau trebuinţă. 

La 7 aprilie întilniră o insulă pe care, fiind o descoperire 
nouă, o botezară insula lui Hood, după numele tinărului ce 
o zărise primul ; a doua insulă a fost San Pedro, a treia 
La Dominica, iar a patra Santa Christina |. Navigară de-a 
lungul coastei sud-estice a insulei La Dominica fără a găsi 
vreun loc prielnic ancorării. Cîteva pirogi se desprinseră 
de coastă, urmîndu-i în lungul țărmului. 

Cind corabia ajunse în cele din urmă în faţa golfului 
căuiat, aruncară ancora. Imediat porniră spre ei vreo trei- 
zeci-patruzeci de indigeni în zece-douăsprezece pirogi, dar 
a fost nevoie de oarecare iscusinţă pentru a-i face să vină 
lingă navă. În sfîrșit o secure și cîteva cuie lungi convinseră 
pe cei dintr-o pirogă să se apropie pînă sub dunetă?; apoi 
căpătară toţi curaj și, după ce schimbară fructe de pîine și 
pești pe cuie mici, se retraseră pe țărm. 

A doua zi de cu zori băștinașii îi vizitară din nou; de 
astă dată erau muli mai numeroși și aduceau peniru schimb 
fructe de piine, banane şi un porc. Dar adesea, în timp ce se 
desfăşura tirgul, ei își păstrau bunurile și nu dădeau nimic în 
schimb, pînă ce căpitanul se văzu nevoit să tragă un glonţ 
de pușcă pe deasupra unui om care îl înșelase astfel de mai 
multe ori ; după aceea se purtară mai cinstit și, curînd, cîţiva 
dintre ei se urcară chiar pe bord. Căpitanul voia tocmai să 
plece cu o barcă în căutarea unui loc mai potrivit amarării 
vasului, dar băgă de seamă că se allau prea mulţi indigeni 
pe bord; sfătui deci pe ofiţeri să fie cu ochii în patru. Nici 
nu ajunsese bine în barcă cînd i se aduse știrea că sălbaticii 
iuraseră unul din suporţii de fier și că dispăruseră cu el. 
Căpitanul porunci să se tragă un foc deasupra pirogii, însă 
cu luare aminte, pentru a nu omori pe cineva; dar indigenii 
făceau atita gălăgie că nu i se auzi recomandarea, așa că 
nefericitul hoţ căzu ucis de al treilea glonţ. 

După această tristă întîmplare toți băștinașii se retra- 
seră în grabă. Căpitanul îi urmă în golf și înduplecă pe cei 
ce ocupau o pirogă să se apropie de barca sa și să primească 
niște cuie și alte mici daruri. S-ar fi putut crede că localnicii 
înţeleseseră între timp rostul armelor de foc și că nu mai 


! Denumirile insulelor din arhipelagul Marchizelor. — N.T. 
2 Punte mică la pupa vasului. — N. T. 

era nevoie să se tragă asupra lor; dar desfășurarea faptelor 
dovedi contrariul. Căci îndată ce barca ridică ancorotul !, 
doi oameni din pirogă pormiră spre țărm, puseră mîna pe 
cablul geamandurii și încercară să-l tragă pe uscat, nepă- 
sindu-le de ceea ce era agăţat de el. Căpitanul porunci să 
se tragă cu pușca în ei. Glonţul lovi aproape şi ei nici nu-l 
luară în seamă; dar cînd al doilea trecu pe deasupra capului, 
dădură drumul cablului și viîsliră întins spre țărm. Acesta 
a fost totuși ultimul foc tras asupra vreunui băștinaș cît 
timp au stat englezii în acest loc. El a avut probabil mai 
mult răsunet decît uciderea primului indigen, căci dovedise 
localnicilor că nu erau în siguranță nici cînd se aflau 
la distanţă. 

În zorii zilei de 10 aprilie veniră pe lîngă corabie indi- 
geni din ţinuturi mai depărtate, care le vîndură cîțiva porci ; 
pe bord erau acum destule animale din acest soi, așa că se 
putu servi echipajului o mincare proaspătă. După prînz 
căpitanul Cook cobori pe uscat, unde făcu rost de alţi 
optsprezece porci. 

În dimineaţa următoare el se duse unde fusese în ajun, 
dar în loc să capete porci după cum se aștepta, găsi cu totul 


1 Ancoră fără traversă cu mai multe gheare. — N. T. 

altă situaţie. Cuiele și celelalte lucruri după care indigenii 
se dăduseră în vint cu o seară doar înainte, erau acum dis- 
preţuite de ei. Aceasta se explica prin faptul că mai mulți 
dintre englezii tineri veniseră în ziua precedentă și dăduseră 
la schimb felurite articole încă necunoscute de ei, care le 
aprinseseră imaginaţia mai mult decît cuiele și uneltele de 
fier atît de folositoare. Astfel tirgul se întrerupse, iar căpi- 
tanul se pregăti să plece de aici pentru a se îndrepta către 
alt loc unde să împlinească efectiv cerinţele echipajului ; 
căci, după nouăsprezece săptămîni de călătorie pe mare, în 
care timp se hrăniseră doar cu alimenie conservate, era 
imposibil să nu se simtă nevoia unei hrane proaspete ; totuși, 
datorită numeroaselor leacuri antiscorbutice și bunei supra- 
vegheri a chirurgului, nimeni nu se îmbolnăvise pe bord. 

Ridicară ancora în ziua de 11 aprilie, la ora trei după- 
amiază. Vîntul era acum slab și schimbător, însoţit de averse 
de ploaie. 

Insulele Marchize, pe lingă care tocmai trecuseră, fuse- 
seră descoperite de Mendana, un spaniol de la care le-a 
rămas numele de astăzi. Sint cinci la număr şi anume: 
La Magdalena, San Pedro, La Dominica, Santa Christina şi 
insula lui Hood, cea mai nordică. Cea mai întinsă dintre ele 
este La Dominica. 

Toţi locuitorii lor, fără excepţie, fac parte din cea mai 
frumoasă rasă omenească ce trăiește în aceste mări. Ei întrec 
poate toate celelalte populaţii de pe aci căci sînt înalți la 
statură şi au trăsături regulate. Totuși asemănarea limbii 
lor cu cea vorbită în Otaheite și în Insulele Societăţii arată 
că aparţin aceluiași popor. Oedidi se putea înţelege destul 
de bine cu ei și se vedea lesne că limbile lor erau aproape 
identice. 

Majoritatea bărbaţilor își acopereau trupul doar cu o 
fișie îngustă de pînză petrecută în jurul pintecelui și printre 
picioare și care, în Otaheite, se numește marra. O îmbrăcă- 
minte atit de simplă este suficientă pentru acel climat și 
răspunde tuturor cerinţelor modeste. Femeile aveau cîte o 
bucată de pînză înfășurată ca o fustă în jurul șalelor și ajun- 
gind în jos pină la jumătatea pulpei, precum și un soi de 
pelerină pe umeri. 

În privinţa mîncării, ei nu găteau nici pe departe aşa de 
curat ca tahitienii. Chiar și bucătăria lor era murdară. Căpi- 

tanul Cook povesteşte că i s-a întîmplat să-i vadă pregă- 
tind un terci din fructe și rădăcini subţiat cu apă ; îl puseseră 
într-un vas plin de murdărie, din care mincaseră porcii cu o 
clipă mai înainte, iar ei nici nu-l clătiseră, nici nu-și spălaseră 
mîinile, la fel de murdare; cînd le-a arătat dezgustul său, 
l-au luat în ris. 

Singurele patrupede din partea locului erau porcii, iar 
cocoșii și găinile singurele păsări domesticite. În păduri se 
pare că se aflau totuși din belșug păsări mici cu pene foarte 
frumoase care ciripeau plăcut. 

Un vînt bun din răsărit îi ajută să navigheze pînă la 
17 aprilie, cînd zăriră pămîntul la vest-nord-vest; apropiin- 

du-se mai mult, băgară de seamă că era vorba de un şirag 
de insulițe joase, legate între ele prin recife de mărgean. 

În timp ce navigau de-a lungul coastei, se iviră în mai 
multe locuri indigeni înarmaţi cu sulițe lungi și cu măciuci, 
pe cînd alţii se adunaseră pe versantul unei vilcele. Sub 
comanda locotenentului Cooper, plecară spre țărm două 
bărci bine înarmate, ca să înceapă tratativele cu ei. Cei 
rămași pe bord îi văzură pe cei din bărci că debarcă fără 
să întîmpine nici o împotrivire. Dar, curind după aceea, 
zărind totuși vreo patruzeci-cincizeci de indigeni, toţi înar- 
mați, care se îndreptau spre bărci, rămaseră în apropierea: 
țărmului, gata să sară în ajutorul tovarășilor lor în cazul 
unui atac. Dar nu se întîmplă nimic și, după puţină vreme, 
bărcile se înapoiară ; Cooper înştiinţă pe căpitan că la debar- 
care fusese întîmpinat pe plajă doar de cîţiva indigeni, deși 
alții numeroși se opriseră cu sulițele în mînă la marginea 
pădurii. Ei primiseră cu multă răceală darurile oferite, ceea 
ce arăta limpede că îi socoteau musafiri nepoitiţi. Englezii 
se întoarseră pe bord cu cinci cîini; păreau că sint destul 
de numeroși prin partea locului. În afară de nuci de cocos, 
din care obținuseră prin schimb două duzini, nu mai găsiseră: 
nici un alt fruct. 

Insula, numită de locuitorii ei Tiukea |. fusese descope- 
rită și vizitată de căpitanul Byron. Are o formă cam ovală 
și vreo zece leghe în circumferință. 

La data de 18 aprilie, în revărsatul zorilor, cîrmiră 
către o altă insulă ce se afla în văzul lor, spre apus; ajunseră 
la ea pe la ora opt și navigară de-a lungul coastei sud-estice, 
la o milă de țărm. Erau probabil insulele pe care căpitanul 
Byorn le botezase George's Islands ?. 

Nu se poate ști cu siguranţă dacă acest grup de insule 
este cel descoperit de navigatorii olandezi; pe aci, insulele 
joase sint atit de răspindite, încît niciodată un navigator nu 
poate spune că plutește cu prea multă băgare de seamă. 

Zăriră înălțimile din Otaheite la 21 aprilie, iar la ora 
opt în dimineața următoare ancorară în golful Matavai. Cum 
aflară de sosirea lor, indigenii porniră în mare număr spre 
corabie şi revăzîndu-i arătară multă bucurie. 


1,2 Insule din partea nord-vestică a arhipelagului Tuamotu între: 
Marchize și Tahiti. — N. T. 

În ziua de 24 aprilie regele Otu și alte cîteva căpetenii 
urmaţi de un alai de însoțitori, veniră să-i viziteze aducînd 
în dar vreo zece-doisprezece porci mari și fructe. Știind că 
era folositor să și-l facă prieten căpitanul Cook îi ieși în 
întimpinare lîngă corturi și îl călăuzi apoi împreună cu tova- 
rășii săi pe bord, unde rămaseră cu toții la prînz ; apoi după 
ce indigenii căpătaseră darurile cuvenite se despărțiră, fiind 
încîntaţi de primirea ce li se făcuse. 

Englezii băgară de seamă că insularii își construiau acum 
numeroase pirogi și case de tot felul; că cei care, cu opt 
luni înainte nu avuseseră nici un adăpost, locuiau de data 
aceasta în locuinţe încăpătoare ; că pe lingă fiecare casă se 
puteau vedea mai mulţi porci mari, precum și tot felul de 
alte semne de prosperitate. 

Din aceste fapte căpitanul Cook trase concluzia că dacă 
ar cobori pe altă insulă nu ar avea mai mult de cîștigat, 
așa că se hotări să facă aici o escală mai lungă. 

În dimineaţa zilei de 26 aprilie, însoţit de cîțiva ofiţeri 
se duse la Oparri ca să-l viziteze pe Otu. Cînd se apropiară, 
văzură navigind un număr de pirogi mari și, ceea ceri 
uimi și mai mult, dădură cu ochii ha sosire, de mai bine de 
trei sute de pirogi, rînduite în ordine la oarecare depărtare 
de-a lungul țărmului, toate compiet echipate și armate; pe 
lîngă ele, se afla și pe țărm o ceată numeroasă de oameni, 
tot înarmaţi. O pregătire războinică atît de neașteptată în 
vecinătatea lor şi în răstimpul unei singure nopți dădu naş- 
tere la tot felul de presupuneri. 

Flota de război era alcătuită din o sută șaizeci de pirogi 
mari, duble, foarte bine echipate și înarmate. Căpeteniile, 
ca și toţi luptătorii își îmbrăcaseră veșmintele de război —- 
adică o sumedenie de pînzeturi, turbane, pieptare și căşti. 
Vasele erau împodobite cu steaguri și flamuri, iar ansamblu: 
lor avea o înfățișare măreaţă şi nobilă, cum nu mai întîl- 
niseră nicicind în aceste mări. Ca arme de luptă aveau 
măciuci, sulițe și pietre. Pe lingă vasele de război se mai 
aflau o sută șapte zeci de pirogi duble mai mici, toate pre- 
văzute cu un soi de căsuţă și greate cu un catarg și o pînză, 
ceea ce le deosebea de primele. Ele erau hărăzite transpor- 
turilor și aprovizionării, deoarece pirogile de lupiă nu duceau 
nici un fel de merinde. În cele trei sute trei zeci de vase se 
aflau nu mai puţin de șapte mii șapte sute șaizeci de bărbaţi. 

Tupia îi informase la prima lor venire aici că intreaga 
insulă putea chema sub arme între șase și şapte mii de 
oameni, dar de data aceasta văzură că numai din două dis- 
tricte se ridicase acest număr de luptători. 

Părăsiră Oparri, unde nu-l găsiseră pe Otu. Nu după 
mult timp întreaga flotă se urni spre apus, de unde venise. 
Ajungind la Matavai, englezii aflară că această flotă con- 
stituie o parte a armatei pregătite pentru a porni împotriva 
insulei Eimea, al cărei șef scuturase jugul tahitian și se 
declarase independent. 

În dimineaţa zilei de 27 aprilie, căpitanul primi în dar 
de la o căpetenie numită Touha, doi porci mari și fructe; 
cei doi slujitori care-l aduseseră aveau dispoziţii să nu pri- 
mească nimic în schimb și, într-adevăr, nici nu primiră cînd 
li se oferi ceva. Curînd după aceea, căpitanul plecă în barca 
sa la Oparri, unde-l găsi atit pe Touha cît și pe rege; după 
un scurt popas, îi aduse pe amindoi pe bordul corăbiei, 
impreună cu fratele mai mic al regelui și cu Ti și îi pofti pe 
toți la masă. Cum ajunseră în apropierea corăbiei, „amiralul“ 
indigen, care nu mai văzuse pînă atunci un astfel de vas, 
fu cuprins de o nemărginită uimire faţă de o priveliște atit 
de nouă pentru el. Îl plimbară prin toată nava, pe care el 
o cercetă cu multă luare aminte. Cu acest prilej îi servi de 
călăuză mai ales Otu, care cunoștea acum bine diferitele 
părți ale vasului. Curiînd după aceea regele și însoțitorii săi 
plecară. Îl rugaseră stăruitor pe căpitanul Cook să le dea 
ajutor împotriva celor din Tiarabu !, dar el nu încurajase de 
fel cererile lor. 


l Peninsula sud-estică a insulei Tahiti. —N.T. 

La data de 28 aprilie unul dintre băștinași a încercat să 
fure un butoi de la locul de unde se lua apă; fiind prins 
asupra faptului, marinarii l-au dus pe bord și l-au pus în 
fiare, în văzul lui Otu și al altor căpetenii. Aflînd ce nele- 
giuire săvirșise omul, Otu solicită punerea lui în libertate. 
Dar căpitanul refuză, răspunzînd regelui că de vreme ce îşi 
pedepsea oamenii lui ori de cîte ori pricinuiau cea mai neîn- 
semnată neplăcere indigenilor, era cît se poate de drept ca 
și acest om să fie pedepsit. Porunci prin urmare ca vinovatul 
să fie adus pe țărm lîngă corturi și, după ce făcu mustrări 
lui Otu pentru purtarea supușilor săi în general, îi aminti 
că nici el, nici alt călător de pe vas nu luaseră vreun lucru 
de la localnici fără a-l plăți mai întîi; adăugă apoi că 
pedeapsa ce o va primi infractorul îi va speria pe ceilalţi 
și-i va face să se teamă a mai făptui asemenea nelegiuiri, 
iar pe de altă parte, acesta ar fi un mijloc de salvare a 
vieților altor supuși ai săi. Înţelegînd destul de bine. toate 
argumentele lui, regele păru mulţumit și-și exprimă doar 
dorinţa ca vinovatul să nu fie ucis. Căpitanul porunci ca 
mulțimea să fie ţinută la depărtarea cuvenită și, în faţa 
tuturor, puse să i se dea făptașului două duzini de lovituri 
de bici, pe care el le îndură cu multă tărie; apoi îl lăsară 
liber. Cînd băștinașii începură a se îndepărta, Touha păși 
înaintea lor, îi chemă îndărăt și-i dăscăli timp de aproape 
o jumătate de oră. Cuvintarea lui, formată din fraze scurte, 
n-a fost prea bine pricepută de englezi, dar din ce au izbutit 
să prindă, înţeleseră că îi mustra pentru purtarea lor și-i 
sfătuia să și-o schimbe în viitor. Eleganţa faptei sale și 
luarea aminte cu care fusese asculiat dovedeau că era un 
mare orator. 

Otu nu rosti nici un cuvînt. Îndată ce Touha își încheie 
cuvintarea, căpitânul porunci marinarilor să execute exer- 
ciții militare, să încarce arme și să tragă salve de gloanţe; 
cum aceștia n-au așteptat mult ca să-și înceapă manevrele, 
este mai uşor de înţeles decît de descris uluirea care-i 
cuprinsese pe indigeni în tot acel timp. 

Apoi căpeteniile își luară rămas bun și se retraseră cu 
toţi însoțitorii lor, mai mult înspăimintaţi decit încîntaţi de 
cele ce văzuseră. 


— 203 — 


Coborînd pe uscat, în dimineaţa zilei de 7 mai, englezii 
il găsiră pe Otu lîngă corturi; se folosiră de acest prilej 
ca să-i ceară îngăduinţa să taie cîțiva copaci pentru foc, 
ceea ce el încuviinţă pe loc. Căpitanul îi spuse că nu va 
dobori nici un pom roditor. Regele se arătă mulţumit de 
această asigurare și o anunţă celor din jur cu o voce tare și 
de mai multe ori. 

În noaptea următoare, legăturile de prietenie ce se 
înfiripaseră între ei primiră o grea lovitură datorită negli- 
jenţei uneia dintre sentinelele de pe țărm. Acesta, fie că 
“adormise, fie că-și părăsise postul, dădu prilej unui băștinaș 
să-i șterpelească pușca. Prima știre despre furt i-o spuse 
căpitanului Ti, pe care Otu îl trimisese pe bord în acest 
scop. Englezii nu erau încă îndeajuns de obișnuiți cu limba 
localnicilor ca să înțeleagă toată povestirea lui Ti, dar pri- 
cepură destul pentru a afla că cele petrecute îl ingri- 
joraseră nespus pe rege. Ca să se informeze pe deplin, 
căpitanul cobori pe țărm cu Ti. Imediat ce debarcă, 
sergentul care comanda grupa îi relată întreaga întîmplare. 
Băștiniașii erau cu toţii îngroziţi şi cei mai mulţi o luaseră 
la fugă. Ti şi căpitanul plecară în căutarea lui Otu. Pe 
măsură ce înaintau, el se străduia să potolească temerile 
poporului, stăruind în același timp ca să se înapoieze pușca. 
După ce mărșăluiră cale destul de lungă înăuntrul insulei, 
Ti se opri pe neașteptate și-l sfătui pe căpitan să se întoarcă, 
spunînd că Otu plecase în munți și că el se va duce mai 
departe să-l înştiinţeze din partea căpitanului că-i mai era 
încă prieten. Ti făgădui în același timp că va depune toate 
sforţările pentru a recăpăta pușca. 

Căpitanul Cook se înapoie pe corabie și curind după 
aceea zări șase pirogi mari venind de după Point Venus. 
Deoarece se putea bănui că unul dintre membrii echipajului: 
acestor pirogi săvirşise furtul, căpitanul hotări să le inter- 
cepteze ; porni deci într-acolo cu o barcă, dînd dispoziţii 
ca alta să-l urmeze. Una dintre pirogi, care le depășise oare- 
cum pe celelalte, venea de-a dreptul spre corabie. El i se 
alătură şi află că Otu era în acea clipă la corturi. Mulţumit 
de această știre, contramandă ordinul de a se intercepta 
celelalte pirogi, crezind că și ele vor veni la bordul corăbiei. 
Dar cînd debarcă, i se spuse că Otu nu fusese pe acolo și 
că nici nu se știa nimic despre el. Privind îndărăt, căpitanui 

văzu că toate pirogile se îndepărtau în cea mai mare grabă, 
iar ocupanţii celor pe care le lăsase alături de navă nu 
voiseră să se urce pe bord, ci o luaseră la sănătoasa. Supărat 
că s-a lăsat astfel amăgit, căpitanul se hotări să-i urmărească ; 
trecînd pe lîngă corabie, porunci să se trimită încă o barcă 
în același scop. Cinci din șase pirogi fură capturate de 
marinari și aduse lingă vas; totuși cea dintîi, cu cei care 
născociseră atit de bine șiretlicul izbutise să scape. 

Într-una din pirogile capturate se afla o căpetenie, 
prieten al lui Forster, care pînă atunci se întitulase iri și 
care s-ar fi arătat adînc jignit dacă cineva i-ar fi pus la îndo- 
ială rangul; cu el mai erau și trei femei; nevasta și fiica 
lui precum și mama răposatului Tutaha. Căpitanul hotărî să 
le rețină pe acestea împreună cu pirogile și să trimită căpe- 
tenia la Otu, gindind că regele va avea destulă autoritate 
asupra lui pentru a obţine restituirea puștii, deoarece erau 
în joc înseși bunurile sale. 

După ce s-a întunecat, trei oameni care urmăriseră hoţul 
aduseră pușca la corturi împreună cu alte cîteva lucruri pe 
care englezii le pierduseră fără să bage de seamă. Căpitanul 
nu putu afla dacă își dăduseră atîta silință din îndemnul 
propriu, sau la porunca lui Otu. Îi răsplăti totuşi şi nu mai 
făcu alte cercetări. 

Cind se restitui pușca și celelalte obiecte, toţi cei pre- 
zenţi sau care se mai înfăţișaseră după aceea pretindeau că 
au luat și ei parte într-o oarecare măsură la recăpătarea lor . 
și cereau să fie răsplătiți. Dar nici unul nu jucă mai bine 
această comedie, ca Nuno, un om cu oarecare vază, bine 
cunoscut căpitanului Cook de cînd fusese aci în 1709. 
Acest indigen își luă o înfăţişare plină de furie sălbatică ; 
ţinea în mînă o măciucă zdravănă cu care izbea în jurul său 
pentru a arăta că el singur ucisese pe fur, cînd de fapt, după 
cum o știau cu toții, el nici nu ieșşise din casă în tot 
acest timp. 

Relaţiile fiind restabilite, Otu făgădui din partea lui 
că. a doua zi englezii vor îi aprovizionaţi ca de obicei. 

Se înapoiară apoi cu el la adevărata lui reședință de la 
Oparri, unde trecură în revistă citeva docuri (care meritau 
cu prisosinţă să fie numite astfel), precum și pirogile cele 
mari, unele construite de curind iar altele în curs de con- 
strucţie ; două din ele erau cele mai mari ambarcaţiuni de 

acest soi pe care le văzuseră vreodată călătorii noștri. După 
aceea se întoarseră la corabie. Deoarece Otu își manifestase 
dorința de a vedea în funcţie tunurile cele mari de pe cora- 
bie, căpitanul Cook porunci să fie încărcate și să se tragă 
cu douăsprezece deodată înspre larg. Regele nu mai văzuse 
vreodată un tun luînd foc, aşa încît această priveliște îi pri- 
cinui și spaimă și plăcere. Pe seară îl înveseliră cu focuri 
de artificii, de care se arătă foarte încîntat. În felul acesta 
se puse capăt tuturor neînțelegerilor. 

Cum cea mai mare parte din reparațiile esențiale ale 
corăbiei erau pe isprăvite, navigatorii hotărîră să părăsească 
Otaheite peste cîteva zile; căpitanul Cook porunci deci să 
se adune toate lucrurile de pe țărm, pentru ca indigenii să-și 
dea seama că englezii se pregătesc de plecare. 

La 12 mai, bătrina Oberea, femeia care la escala din 
1767 a vasului Dolphin fusese luată drept regina insulei 
și pe care călătorii noștri n-o mai văzuseră din 1769, le făcu 
o vizită și le dărui porci și fructe. Curînd după aceea sosi 
Otu, însoţit de un mare alai și de o uriașă cantitate de pro- 
vizii. Căpitanul se arătă la rindul său destul de mărinimos, 
socotind că era poate ultima oară cînd îi mai vedea pe acești 
oameni de treabă care satisfăcuseră dorințele echipajului 
cu atita dărnicie; iar pe seară le oferi din nou un joc de 
artificii. 

La data de 14 mai zăriră un număr de pirogi de război 
care dublau promontoriul din Oparri. Doritori să-i privească 
mai îndeaproape, căpitanul și mai mulţi ofiţeri se grăbiră 
să meargă la Oparri, unde sosiră înainte ca toate pirogile 
să fi fost trase pe uscat; avură deci prilejul să cerceteze 
modul în care indigenii le aduceau la țărm. Ajunși în dreptul 
locului unde aveau de gînd să debarce, ei se împărțeau în 
grupe, iar fiecare grupă, una după alta, vislea apoi cu toată 
puterea și cu cea mai mare precizie și regularitate înspre 
coastă. Își îndeplineau mișcările cu atîta repeziciune, încît 
se vedea limpede că erau meșteri în această îndeletnicire. 
Otu, care era de faţă, ordonă ca o parte din trupe să-și exe- 
cute exerciţiile pe țărm. Două echipe începură mai întii 
manevre cu măciucile, dar le terminară atit de repede că 
englezii nici nu avură timp să le bage în seamă. Apoi trecură 
la trintă individuală și prezentară cu multă vioiciune dife- 
rite procedee de luptă, răspunziînd cu dibăcie loviturilor și 

brîncilor pe care fiecare combatant ie dădea celuilalt. Ca 
arme aveau măciuci și lănci, ultimele folosite și ca sulițe. 
În lupta cu măciuca scăpau de loviturile la picioare sărind 
în sus; de cele îndreptate spre cap se fereau ghemuindu-se 
și sărind într-o parte, pentru ca lovitura să cadă pe pămînt. 

: Englezii fuseseră primiţi într-un chip atit de plăcut pe 
această insulă, încît un ajutor de tunar urzise planul de a 
rămîne aici; a fost însă descoperit înainte de a-și fi adus 
la îndeplinire gindul. Irlandez din naştere, el navigase în 
serviciul olandezilor. Căpitanul îl înrolase la Batavia cînd 
se întorcea din călătoria precedentă și de atunci omul îl 
urmase pretutindeni. Nu părea să aibă nici prieteni, nici 
cunoștințe care să-l reţină în vreo anumită parte a lumii. 
Pentru el nu exista deosebire între naţiuni. Unde s-ar fi putut 
deci simţi mai fericit un asemenea ins decît pe una din aceste 
insule ? Căci aici, clima fiind dintre cele mai plăcute din 
lume, el se putea bucura, nu numai de cele absolut necesare 
vieţii, dar și de desfătare, înlesnire și belșug. 

Cele două capre pe care căpitanul Furneaux le dăduse 
lui Otu la ultima lui escală aici, fagăduiau să împlinească 
scopul pentru care fuseseră debarcate. Capra fătase după 
puţină vreme două iede, care crescuseră atit încît acum erau 
aproape în stare să se înmulțească; iar mama lor purta 
iarăși iezi. Băștinașşii păreau să le îndrăgească mult; capre- 
lor de asemenea le pria acolo, după cum se vedea din starea 
lor înfloritoare. Aceste împrejurări lăsau să se întrevadă 
că în puțini ani vor fi pe aici și capre de prisos pentru ei 
și pentru vecinii lor; ele se vor răspîndi astfel cu timpul 
în toate insulele oceanului. În schimb oile muriseră curînd 
după ce fuseseră debarcate, în afară de una, care mai era 
pare-se în viaţă. Englezii le mai dădură și niște pisici, vreo 
douăzeci în total, ce fuseseră lăsate libere pe insulă. 

În după-amiaza zilei de 15 mai ancorară în portul 
O'Wharre de pe insula Huaheine; Ori, căpetenia, aduse un 
porc precum și alte merinde căpitanului, care la rîndul său, 
îl invită împreună cu prietenii săi la masă. În seara zilei 
de 17 mai, cîțiva englezi luară parte la o reprezentaţie tea- 
trală oferită de Ori. Piesa înfățișa fuga unei fete din Otaheite 
pe corabia lor, poveste oarecum adevărată, căci o tînără tra- 
versase cu ei marea pînă la Ulietea. Fata era întimplător 
de faţă cînd se reprezentau propriile ei isprăvi, lucru care avu 

o înriurire atit de puternică asupra ei, încît englezii abia 
cu mare greutate o putură hotărî să rămină pînă la sfirsitul 
piesei sau să nu plingă în timpul reprezentaţiei |. 

Vreo cîțiva subolițeri, care primiseră îngăduința de a 
merge în interiorul insulei pentru a-și petrece timpul mai 
plăcut, luară cu ei doi indigeni drept călăuze şi hamali 
pentru sacii ce conţineau cuie, securi și alte lucruri drept 
monedă curentă pentru tirguieli. Dar cei doi se făcură nevă- 
zuţi cu saci cu tot prin următorul vicleșug: englezii aveau 
asupra lor două puști pentru vînat păsări. După un ropot de 
ploaie, călăuzele le arătară cîteva păsări bune de împușş- 
cat. Cum una dintre puști nu luă foc în mai multe rînduri 
iar cealaltă era descărcată, indigenii, socotindu-se în sigu- 
ranță față de amîndouă o rupseră la fugă, lăsînd pe englezi 
să se uite după ei cu gura căscată şi atit de uimiţi că nici 
nu le dădu prin gind să-i urmărească. 

În zorii dimineţii de 23 mai desfăcură amarajul şi ieșiră 
în larg. Ori, căpetenia, cobori ultimul de pe bordul corăbiei. 
Cînd, la despărţire, căpitanul îi spuse că nu se vor mai reve- 
dea, el se porni pe plins și declară: „Atunci să vină fiii tăi, 
noi îi vom primi bine“. Ori era un om cumsecade în cel mai 
înalt înţeles al cuvîntului, dar mulţi dintre supușii săi nu-i 
semănau nici pe departe, ci, dimpotrivă, păreau a trage 
foloase de pe urma vîrstei lui înaintate. În timpul șederii 
lor acolo, englezii procuraseră fructe de pîine și nuci de cocos 
din belşug, dar găsiseră mai puţini porci decit le-ar fi trebuit, 
deşi nu se părea că ar fi fost rari pe insulă. Trebuie însă ţinut 
seamă de faptul că ultima oară primiră un număr atit de 
mare, că probabil se răriseră simţitor ; pe de altă parte navi- 
gatorii aprovizionaseră prea mult insula cu articole de-ale 
noastre. 

De îndată ce ieșiră din golf călătorii noștri înălţară 
pinzele și navigară spre capătul sudic al insulei Ulietea, unde 
aruncară ancora a doua zi. 


i AAt Sezice 
Că la teatru- odată-un vinovat 
A fost atît de răscolit de jocul 
Actoricesc, încît mărturisit-a 
Pe loc nelegiuirea săvirşită . — N. A. 
(Hamlet, actul II, scena a doua, pag. 94; traducere de Petru Dumil- 
triu, E.S.P.L.A., 1955). — N. T. 

La 25 mai, un grup cobori pe uscat pentru a-i face căpe- 
teniei o vizită și a-i duce obișnuitul dar. Intrind în casa lui, 
fură întimpinaţi la început de patru sau cinci femei bătrîne ; 
ele plingeau și se văicăreau, cum s-ar spune, cu multă amă- 
răciune și, cu ajutorul unor unelte făcute din dinţi de rechini, 
își crestau creștetele pînă ce șiroaie de sînge le curgeau 
pe faţă şi pe umeri. Mai mult încă, englezii se văzură nevoiţi 
să îndure îmbrăţișările acestor zgripţuroaice bătrîne, care-i 
minjiră astfel cu sînge. La sfîrșitul ceremoniei, ele ieșiră afară, 
se spălară şi apoi se arătară pe loc tot atît de vesele ca și 
ceilalți din adunare. Căpitanul își prezentă darurile și, după 
o nu prea îndelungată ședere, se întoarse pe bord. 

În ziua de 27 mai indigenii le oferiră o reprezentaţie 
cu piesa intitulată „Mididij Harramy“, care însemnează „So- 
sește copilul”. | 

La sfîrșit piesa înfățișa o femeie în durerile facerii!; 
era jucată de un grup de flăcăi vînjoși, dintre care unul dădea 
în cele din urmă naștere unui băiat voinic de vreo doi 
metri înălțime, care alerga pe scenă, tîrînd după el un 
șomoiog mare de paie, ce-i atirna, legat cu o sfoară, de 
mijloc. Englezii au avut prilejul să mai vadă o dhtă această 
piesă și au băgat de seamă că, în clipa în care puneau mîna 
pe flăcăul ce întruchipa copilul, indigenii îi turteau sau îi 
apăsau nasul. Înţeleseră de aici că este o operaţie ce se face 
de obicei copiilor la naștere și căreia i se datorează poate 
faptul că toţi băștinașii au, în general, nasurile turtite. Partea 
aceasta a piesei, prin noutatea ei și prin felul caraghios în 
care era executată, îi înveselise oarecum pe călătorii noștri 
cînd o văzuseră prima dată și se porniseră pe rîs; probabil 
de aceea actorii o repetaseră. Totuși, ca și celelalte piese ale 
lor, ea nu i-a putut distra mai mult decît o singură dată 
pe englezi. 

În ziua de 30 mai, unul dintre şefi dărui doi porci căpi- 
tanului ; acesta îl invită la masă și puse să se taie și să 
se pregătească unul dintre porci; asistă el însuși la prima 
parte a operaţiei, care se desfășură după cum urmează: trei 
oameni gituiau porcul; îl culcau întîi pe spate și, în timp 
ce doi dintre ei îi așezau de-a curmezișul grumazului un 
băț destul de gros pe care-l apăsau cu toată greutatea lor 


1 S-ar putea spune că-l citiseră pe Terențiu |! — N. A. 

la fiecare capăt, al treilea îi ținea nemişcate picioarele din- 
dărăt, menţinindu-l în aceeași poziţie. L-au ţinut aşa vreo 
zece minute pină și-a dat duhul. Cîntărea vreo douăzeci și 
cinci de kilograme. L-au copt după procedeul obișnuit şi por- 
cul se dovedi că avea un gust bun și o aromă foarte plăcută. 

Deoarece căpitanul hotărise plecarea pentru data de 4 
iunie, căpetenia Oreo se urcă pe vas cu întreaga sa familie 
pentru a-și lua ultimul rămas bun; era însoţit de U-u-rou 
și de mai mulţi prieteni ai lor. Nimeni nu venise cu mîna 
goală; dar mai ales U-u-rou adusese un dar deosebit de 
bogat, căci făcea prima și cea din urmă vizită a sa pe bord. 
Căpitanul le împărţi aproape toate lucrurile ce-i mai rămă- 
seseră. Felul atît de primitor în care fusese întotdeauna 
întimpinat de acești oameni îl făcuse să-i îndrăgească și îl 
îndreptățea să le dăruiască tot ce avea. 

Oreo îl rugă stăruitor să mai vină, dar cînd căpitanul 
refuză să facă vreo făgăduială în această privinţă, el întrebă 
cum se cheamă moraiul (locul de înmormâîntare) său. Cu toate 
că întrebarea îi păru foarte ciudată, navigatorul nu șovăi 
o clipă să-i răspundă că era Stepney, parohia din Londra 
în care locuia. Indigenii cerură să le repete de mai multe ori 
acest nume, pînă ce izbutiră și ei să-l rosteacă ; atunci răsună 
dintr-o sută de guri deodată „Stepney morai no tuti“. Ce măr- 
turie mai puternică puteau aștepta de la acești oameni, de 
felul în care îi preţuiau ca prieteni decît aceea că doreau 
să-si amintească de ei chiar dincolo de mormiînt? Fiindcă 
li se spusese de mai multe ori că nu se vor mai vedea cu 
englezii, ţinură să ştie unde urmau ei să se facă una cu 
țârîna părinţilor lor. | 

Deoarece nu se putea făgădui și nici măcar presupune 
că vor mai fi trimise și alte corăbii engleze în aceste insule, 
credinciosul lor însoțitor Oedidi preferă să rămînă în țara 
lui natală. Dar părăsi corabia cu atita părere de rău, că 
dovedea prin aceasta din plin cinstea de care englezii se 
bucurau în ochii lui. Cînd să plece de pe bord, îl rugă pe 
căpitan să dea un Tatou parou pentru a-l putea arăta 
comandanților altor vase ce s-ar mai opri pe aici. Căpitanul 
îi încuviinţă cererea și-i înmînă un certificat asupra timpului 
cît stătuse cu ei, recomandiîndu-l atenţiei celor ce ar face 
escală pe insulă în urma lor. 

INDIGEN DIN SAVAGE ISLAND, 
ARUNCIND SULIŢA 


Natura este nemărginit de mărinimoasă cu aceste insule, 
iar băștinașii, imitîndu-i dărnicia, sint la fel de largi la inimă, 
fapt pentru care contribuiră cu prisosinţă și cu voie bună 
la îndeplinirea cerinţelor navigatorilor. Aceștia, la părăsirea 
portului, traseră o salvă în onoarea zilei. 

Nimic de seamă nu se întîmplă timp de peste o 
săptămînă. 

La data de 16 iunie, îndată după răsăritul soarelui, din 
virful catargului se zărea pămînt. Cirmiră imediat într-acolo 
Şi găsiră că era o insulă formată din vreo cinci, șase insulițe 
păduroase, legate una de alta prin bancuri de nisip și recife 
Și cuprinzînd un lac în care orice intrare părea cu neputinţă. 
Căpitanul socoti că făcuseră o nouă descoperire şi o boteză 
insula  Palmerston!, în cinstea lordului Palmerston, unu 
“dintre lorzii Amiralității. = fi 

La 20 iunie văzură iar pămînt ; cînd se apropiară, băgară 
de seamă că era o insulă de o foarte mare întindere. Deslușind 


1 Insula Palmerston se află la N.N.-V. de Arhipelagul Cook, între 
Samoa și Insulele Societăţii. — N. T. 

cîțiva oameni pe țărm și părindu-le ușoară debarcarea, cobo- 
riră două bărci, cu care căpitanul și cîţiva ofiţeri se îndrep- 
tară spre uscat. 

Deși făcură semne de prietenie băștinașilor, aceștia le 
răspunseră cu ameninţări. Toate străduinţele de a-i aduce la 
ginduri mai pașnice se dovediră zadarnice, căci pină la urmă 
indigenii se năpustiră cu ferocitatea mistreţilor și își zvirliră 
sulițele. Două-trei puști descărcate în văzduh nu împiedicară 
pe unul dintre ei să-și continue năvala și să arunce încă o 
suliță, care trecu chiar peste umărul căpitanului... Îndrăzneala 
lui l-ar fi costat viaţa, dacă pușca lui Cook n-ar fi dht greș. 

Purtarea și înfățișarea acestor insulari îndreptăţi pe 
căpitan să numească locul Savage Island !. Oamenii păreau 
a fi bine legaţi și trupeși. Umblau goi în afară de mijloc, iar 
unii dintre ei își vopseau în negru fețele, pieptul și coapsele. 

La 26 iunie ajunseră în dreptul coastei insulei Rotter- 
dam 2. Înainte chiar de a fi ancorat, sosiră din toate părţile 
pirogi cu indigeni ce aduceau cu ei batate și grepuri pe 
care le schimbară pe cuie mici și cîrpe vechi. În zorii zilei 
următoare, căpitanul cobori pe țărm cu Gilbert ca să caute 
apă proaspătă ; localnicii îi primiră cu multă curtenie. După 
ce le împărţi daruri, căpitanul întrebă de apă; ei îl călăuziră 
spre o baltă cam, sălcie, la vreun kilometru de locul 
unde  debarcaseră şi care părea a fi cea din care se 
alimentase și Tasman. Între timp, ceilalți umpleau șalupa 
cu fructele și rădăcinile aduse de indigeni în schimbul cuielor 
și mărgelelor. După prînz un individ fură pușca chirurgului 
și o rupse la fugă cu ea; și n-ar fi pregetat să-l despoaie 
cu totul — după părerea lui — dacă doctorul nu le-ar fi 
“oferit o cutie de scobitori, pe care băștinașii o luară probabil 
drept o pușcă mică. Imediat ce află păţania, căpitanul se 
duse la faţa locului, dar nu întreprinse nimic pentru recă- 
pătarea armei; aceasta, după cum mărturisește chiar el, a 
-fost o greșeală, căci încurajă noi agresiuni. 

În zorii dimineţii de 28, locotenentul Clerke cu master-ul 
Și cu vreo paisprezece-cincisprezece vameni merseră la țărm 
cu şalupa pentru a lua apă. Îndată ce atinseră pămîntul, 


! Insula Sălbatică, numită și Nive, se află la apus de Arhipe- 
lagul Cook. —N. T. 
2 În Arhipelagul Tonga. — N.T. 

băștinașii se îngrămădiră în jurul ei purtîndu-se atit de gro- 
solan, încît ofiţerii nu mai ştiau dacă să debarce sau nu 
butoaiele ; se încumetară totuși s-o facă, le umplură destul 
de anevoie şi le readuseră la barcă. În timp ce Clerke era 
astfel ocupat, un băștinaș îi smulse pușca şi o luă din loc 
cu ea; o soartă asemănătoare avură și unele unelte dulghe- 
rești, precum și alte obiecte. Toate aceste lucruri fuseseră, 
ca să zicem aşa, șterpelite, căci nu puseseră pe nimic mina 
chiar cu forţa. Căpitanul Cook sosi tocmai cînd 'șalupa se 
pregătea să părăsească ţărmul. Văzind că băștinașii, dare 
erau destul de numeroși pe plajă, se depărtaseră imediat ce îl 
zăriseră, nu i-a fost greu să-și închipuie că se întimplase 
ceva. Convinse totuși pe mulţi dintre ei să mai rămînă și, 
aflind cele petrecute, hotărî pe loc să-i silească să restituie 
obiectele luate; în acest scop porunci ca toţi marinarii să 
fie înarmaţi și trimiși pe uscat. Expedie apoi toate bărcile, 
în afară de aceea în care rămase el; între timp era înconjurat 
de mulți băștinași care se purtau cu obișnuita lor curtenie; 
dar el le arătă atit de limpede ce are de gînd să întreprindă, 
încît cu mult înainte de sosirea soldaţilor pușca lui Clerke a 
fost înapoiată ; în schimb găseau fel de fel de motive pentru 
a-i abate gindul și a-l convinge să nu mai stăruie pentru 
restituirea puștii chirurgului. În cele din urmă sosirea lui 
Edgcumbe cu soldaţii îi îngrijoră în așa măsură, încît mulți 
o luară la sănătoasa. Doar un singur indigen fusese rănit, şi 
cealaltă pușcă a și fost adusă și depusă la picioarele naviga- 
torului. În același moment căpitanul dispuse să fie elibe- 
rate pirogile sechestrate, arătindu-le astfel pricina pentru 
care le reţinuse. 

Întorcîndu-se către corabie, căpitanul văzu o mulțime 
de indigeni adunaţi la un loc; de la ei înţelese că omul în 
care trăsese a murit. Socoti totuși această născocire de necre- 
zut şi se adresă unui bărbat care părea să aibă oarecare 
vază, cerîndu-i să înapoieze un topor dulgheresc pe care-l 
pierduseră în dimineaţa aceea. Navigatorul crezu că băști- 
nașul a și trimis doi oameni după el, dar curînd își dădu 
seama că se înţeleseseră greșit unul pe altul; căci în loc 
de topor, indigenii îl iaduseră întins pe o targă pe rănit sau, 
după toate aparențele pe mort și îl culcară lingă căpitan. 
Foarte mișcat de accident, acesta descoperi însă că omul 
fusese de fapt rănit doar la mînă și la coapsă. Trimise deci 

după chirurg, care îi pansă rănile cu totul neprimejdioase. 
Între timp căpitanul se adresă mai multor indigeni cerîn- 
du-le toporul ; se uită îndeosebi cu luare aminte la o femeie 
mai în virstă care, încă de la prima debarcare, nu-l slăbise 
cu vorbăria, și care și cu acest prilej își dăduse drumul la 
limbă. Căpitanul înțelegea prea puţin din limbuţia ei; cînd 
bătrina pricepu că era hotărît să ia măsuri, o luă din loc 
împreună cu încă vreo trei-patru femei; după puţin timp 
se aduse toporul, dar bătrîina nu se mai arătă. Căpitanul o 
regretă, căci ar fi dorit să-i facă un dar ca răsplată pentru 
partea ce o luase în tranzacţiile cu indigenii. 

După ce lăsară în urmă insula Rotterdam sau Anamoca, 
zăriră la 30 iunie virful Amatafoa, care nu se arătă totuși 
destul de limpede ca ei să-și dea seama dacă era sau nu 
vulcan; ceea ce văzură însă îi îndreptăţi să creadă că 
era vulcan, 

Deoarece căpitanul avea de gind să se îndrepte către 
miazăzi pentru a explora pămînturile ce s-ar afla pe acolo, 
navigară mai departe în volte între Isle of Lepers! şi 
Aurora !; ultima se ivi spre sud în ziua de 19 iulie, la o 
distanţă de douăzeci de mile. 


În zorii zilei de 21 iulie se găseau în fața canalului ce 
desparte Whitsuntide Island de South Land care se află 
la peste două leghe mai departe. După ce trimiseră mai întii 
două bărci înarmate pentru a sonda și a căuta un loc de 
ancorare, corabia sosi şi ea curînd. 


În ziua următoare, la revărsatul zorilor, se apropiară o 
mulțime de indigeni, unii în pirogi, alții înot. Curînd căpi- 
tanul convinse pe unul să se urce pe bord, dar acesta a 
fost repede urmat de mai mulţi chiar decit ar fi dorit navi- 
gatorul, căci nu numai punţile dar și greementul erau acum 
pline de indigeni. Căpitanul luă pe patru dintre ei în cabină 
şi le dădu diverse obiecte pe care ei, foarte încîntaţi că le-au 
primit, le arătară celor din pirogi. În timp ce căpitanul se 
împrietenea cu cei din cabină, avu loc un incident care-i 
puse pe toţi în mare încurcătură, dar care pînă la urmă se 
dovedi a fi fost folositor. Într-o pirogă, un individ, căruia 
nu-i fusese îngăduit să se urce pe una din bărcile de lingă 


t Insula Leproşilor și insula Aurora se găsesc în arhipelagul Noile 
Hebride, — N. T. 

corabie își încordase arcul spre a trimite o săgeată înveni- 
nată în păzitorul bărcii. Ciţiva dintre compatrioţii săi îl 
împiedicară și-i dădură astfel căpitanului prilej să afle ce 
se pregătea. Individul părea totuși neîmblinzit şi ţinti din 
nou cu arcul spre păzitorul bărcii, iar cînd căpitanul strigă 
la el, întoarse arcul spre el. Avînd în mînă o pușcă încărcată 
cu alice, căpitanul trase. Omul se clătină o clipă, dar aceasta 
nu-l împiedică să ţie mai departe arcul în poziţie de tragere. 
De-abia la al doilea foc îl scăpă din mîini. Între timp cîţiva 
localnici începură să zvirle săgeți pe partea cealaltă. O pușcă 
descărcată în aer nu avu efect, dar o încărcătură de două 
kilograme trasă cu tunul peste capetele lor îi puse pe fugă 
şi îi zăpăci cu desăvirșire. 

Acești oameni nu preţuiau nici cuiele, nici obiectele de 
fier, nici orice alt obiect din cele ce aveau englezii de dat. 
Din cînd în cînd se înduplecau să schimbe cite o săgeată 
pe o bucată de pinză, dar foarte rar se despărțeau de arc. 


Dorind să folosească nopţile cu lună plină, navigatorii 
moștri ridicară ancora la 23 iulie și ieșiră din golf. 

Cînd băștinașii văzură pinzele înălțate, își desprinseră 
pirogile de țărm și veniră să facă tirg cu mai multă încredere 
ca înainte, dînd atit de neașteptate dovezi de cinste că îi 
uimiră pe englezi. Deoarece corabia își luase un avint 
puternic, cîțiva băștinași căzuseră peste pupă după primirea 
bunurilor și înainte de a fi avut vreme să le înmineze pe ale 
lor. În loc să tragă un folos din această împrejurare, ei se 
străduiră din răsputeri să se urce din nou pe bord pentru a 
preda marfa ce li se plătise. Preţuiau îndeosebi bucăţile de 
pînză și hirtia marmorată, în schimb păreau să nesocotească 
uneltele tăioase, cuiele și mărgelele. 

Dacă escala ar fi fost mai lungă, englezii s-ar fi împăcat 
foarte bine cu acest popor asemănător albinelor. În general, 
erau cei mai uriți și mai rău proporţionaţi din cîţi întilni- 
seră vreodată; în toate privinţele se deosebeau de toate 
celelalte seminţii din acele mări. Aveau culoarea foarte 
închisă, erau cam mărunți, cu capete lungi, feţe turtite și 
înfățișare de maimuțe. Părul lor, mai mult negru sau cas- 
taniu, era scurt şi cîrlionţat, dar nu atît de moale și linos 
<a al negrilor. Bărbile lor erau foarte tari, creţe, stufoase 
şi îndeobște negre și scurte. Bărbații umblau cu totul goi, 

folosind doar o bucată de pînză sau o frunză în chip de 
apărătoare. 

Puținele femei pe care le-au văzut erau tot atit de urite 
ca bărbaţii; capetele, feţele și umerii și-i vopseau în roșu; 
purtau un fel de fustă și unele dintre ele își așezau peste 
umeri ceva asemănător unei desage în care-și purtau copiii. 
Nici una nu s-a apropiat de corabie, iar cînd cei de pe vas 
coborau pe țărm, ele stăteau la oarecare depărtare. Ca po- 
doabe aveau cercei făcuţi din baga, precum și brățări. 
În jurul încheieturii mîinii drepte purtau colţi de porc, legaţi 
în cerc și inele făcute din scoici, iar la mina stîngă o bucată 
rotundă de lemn ce le servea, după cum socoteau călătorii, 
la strunirea corzii arcului. Își străpungeau cartilajul nasului, 
pentru a face loc unei bucăţi de piatră albă lungă de vreo; 
trei-patru centimetri și încovoiată în chip de arc. În semn de: 
prietenie ei prezentau o ramură verde și stropeau apă cu 
mîna peste cap. 

Ca arme aveau măciuci, sulițe, arcuri și săgeți. Primele 
două erau lucrate din lemn tare ca fierul. Arcurile lor măsu- 
rau peste un metru lungime; făcute dintr-un băț despicat 
la mijloc, ele nu erau curbate armonic, ci încovoiate mat 
mult la un capăt decît la celălalt. Săgeţile, dintr-un soi de 
trestie, erau uneori prevăzute cu un virf lung și ascuţit, 
făcut din lemn tare și citeodată din os. Toate aceste virfuri 
le acopereau cu o substanță pe care englezii o luară drept 
otravă. Chiar băștinașii le întăriră aceste bănuieli, învăţindu-i 
prin semne să nu se atingă de virfuri, și dindu-le să înţeleagă 
că, dacă ar fi înţeplaţi de ele, ar muri. 

“Poporul din Malicolo! părea să fie o seminţie cu 
totul deosebită de cele pe care englezii le întilniseră pînă 
atunci; chiar limba pe care o vorbeau era diferită. Printre 
cele vreo optzeci de cuvinte adunate de Forster, n-au găsit 
unul înrudit cu limba răspîndită pe vreuna din celelalte: 
insule în care se opriseră. Foloseau foarte mult în cuvintele 
lor litera R, care se găsea deseori de două sau trei ori la un 
loc, făcînd cuvintele greu de rostit. Căpitanul observă însă. 
că insularii pronunţau cu ușurință cele mai multe cuvinte: 
englezești. Admiraţia și-o exprimau sisiind ca giștele. 


! Insulă din arhipelagul Noile Hebride, numită şi Malecula în faţa 
“căreia acostaseră. — N.T. 

Judecînd după puţinul ce văzuseră, socotiră că ţinutul 
trebuia să fie rodnic, dar fructele ce creșteau acolo nu erau 
atit de bune ca cele din Insulele Societăţii sau Insulele 
Amiciţiei. Călătorii lăsară pe uscat o pereche de cîini, pe 
care indigenii îi îndrăgiră foarte repede. 

Căpitanul boteză golful aşezat în partea nord-estică a 
insulei Malicolo cu numele de Port Sandwich ; el era în așa 
fel adăpostit, încît vintul nu putea tulbura o corabie 
ancorată în acel loc. Un alt mare avantaj era și faptul că 
vasul putea fi adus atit de aproape de țărm, încit se putea 
asigura securitatea celor care eventual ar fi lucrat pe pămint. 

La puţin timp după ieșirea în larg, luară direcția 
Ambrym !. La 24 iulie ajunseră la o insulă din apropiere de 
Api 7, care avea vreo douăzeci de kilometri în circumferință 
și se evidenția prin cele trei coline cu virf înalt de la care își 
primi numele. Navigatorii cîrmiră apoi spre răsărit și, după 
ce trecură de Threehills 5, se îndreptară spre un grup de insu- 
lite care se aflau în dreptul capului sud-estic al insulei Api. 
Acestea au fost denumite insulele Shepherd în cinstea doc- 
torului Shepherd, profesor de astronomie la Cambridge. 

Ar trebui amintit că în noaptea dinaintea plecării lor 
din Port Sandwich, prinseseră cu undiţa doi pești roșiatici 
de mărimea unei plătici mari și destul de asemănători cu ea. 
A doua zi majoritatea ofiţerilor și cîţiva dintre subofiţeri au 
mîncat din acești pești, dar în noaptea care a urmat au fost 
cu toţii apucaţi de puternice dureri de cap și de oase, însoţite 
de febră generală și de amorţirea încheieturilor. Nu încăpea 
îndoială că se îmbolnăviseră din cauza substanţelor otră- 
vitoare pe care le conţineau peștii și ale căror urmări vătă- 
mătoare le-au resimţit toţi cei ce gustaseră din ei. Chiar 
porcii și cîinii au avut de suferit: un porc a murit după vreo 
16 ore, și la scurt timp, un cîine îi împărtăși soarta; iar 
oamenilor le trebui unora o săptămînă, altora zece zile ca. 
să-și revină pe deplin. Acești pești trebuie să îi făcut parte 


1 Insula Ambrym sau Ambrim face parte din arhipelagul Noiloz 
Hebride. — N. T. 


2 Insulă așezată la sud de Ambrym. — N. T. 
3 Treehills înseamnă „trei coline“. — N. T. 

din specia menţionată de Quiros! sub numele de „pargos“, 
care otrăvise în așa măsură echipajele corăbiilor sale, încît 
a trecut multă vreme pînă să se însănătoșească, iar călătorii 
noștri s-ar fi aflat fără îndoială în aceeași situaţie, dacă ar 
fi mîncat mai mulţi ? 

Urmîindu-și cursa către miazăzi, se- apropiară de regi- 
unea de sud care, după cum constatară, era formată dintr-o 
insulă mare, cu extremitatea sudică și vestică întinzindu-se 
mai departe decit vedeau cu ochii, precum și din trei sau 
patru insule mai mici, așezate în dreptul coastei nordice a 
primei. Cele două dinspre nord sînt cu mult mai mici, destul 
de înalte și situate spre sud-est și nord-vest una față de 
cealaltă, la o depărtare de două leghe. Pe una din ele o 
numiră Montagu, pe cealaltă Hinchinbrook, iar insula cea 
mare, Sandwich, în cinstea contelui de Sandwich °. 


Trecînd prin dreptul insulei Hinchinbrook, zăriră mai 
mulți oameni ce veneau pe țărm și care păreau să-i invite 
pe uscat, prin semne. Mai văzură cîţiva și pe insula Sandwich 
spre care aveau o priveliște din cele mai încîntăioare, căci 
era bogat acoperită de păduri și pajiști, deci foarte variată 
pe toată întinderea ei, precum și de dealuri nu prea înalte 
ce coborau în pantă lină, pînă la ţărmul mării. Coasta, la 
rindul ei, era joasă și străjuită de un lanţ de stînci de care 
se spărgeau valurile și care împiedicau acostarea din par- 
tea. aceea. 

La 3 august navigatorii noștri se găsiră în faţa unui pro- 
montoriu înalt; în zorii dimineţii următoare, căpitanul Cook 
luă două bărci Și plecă să cerceteze coasta și să caute un 
ioc prielnic ancorării, lemne și apă. Între timp, indigenii 
începuseră să se adune pe țărm și să-i îmbie prin semne să 
debarce. Căpitanul se îndreptă mai întii spre o mică plajă, 
unde nu găsi ceea ce căuta. Ciţiva băștinași care se aflau 
acolo se oferiră să poarte bărcile peste stinci pînă la plaja 


! Phedro Fernadez de Quiros a fost un navigator portughez din 
secolul XVI.—N. TI. 

2 La puţini ani după aceea, mai mulţi ofiţeri și marinari de pe 
vasul Calliope comandat de căpitanul sir Everard Home, s-au îmbolnăvit 
greu mincînd pește otrăvitor ; unul sau doi au murit, iar vindecarea celor- 
îalți a întîrziat mult. — N. A. 

3 Insula cea mare ca și cele două mici (Nguna și Emau) sînt situate 
tot în arhipelagul Noilor Hebride. — N. T. 

nisipoasă; englezii socotiră la început propunerea lor cit 
se poate de prietenoasă, dar mai tirziu pricini serioase Îi 
făcură să-și schimbe părerea. Încercară țărmul în vreo două 
sau trei locuri dar, neplăcîndu-le așezarea, nu debarcară. 
între timp indigenii înţelegind ce căutau navigatorii, îndru- 
mară barca pe după un promontoriu stincos unde, pe o plajă 
cu nisip fin, și în faţa unei mari mulţimi, căpitanul putu 
cobori fără să-şi ude picioarele și ţinind în mînă doar o 
ramură verde. Și îl primiră cu mult respect și politeţe și 
păreau gata să se retragă de lîngă barcă la cea mai mică 
mișcare a miîinii sale. Un bărbat, pe care englezii îl socotiră 
căpetenie, îi aşeză pe ai săi în semicerc la prova bărcii și 
puse să-i bată pe cei ce încercau să strice ordinea. Căpitanul 
îi încărcă de daruri atit pe șef cît și pe ceilalţi și le ceru prin 
semne apă dulce, în speranţa că va vedea de unde o aduc. 
Îndată căpetenia trimise un om, care alergă la o locuinţă şi 
se întoarse repede cu puţină apă într-un vas de bambus; 
nu prea aflară deci multe în acest chip. Le ceru apoi, prin 
aceleași mijloace, ceva de mincat și tot atît de grabnic i 
se aduse o batată și cîteva nuci de cocos. 

Pe scurt, căpitanul era fermecat de purtarea lor; numai 
faptul că cei mai mulţi erau înarmaţi cu măciuci, lănci, sulițe, 
arcuri și săgeți trezea oarecari bănuieli. Din acest motiv nu-l 
slăbea din ochi pe șef, supraveghindu-i atit expresia feţei 
cît și mișcările. Căpetenia făcu semn ca barca să fie trasă 
pe plajă și, în cele din urmă, se strecură în mulțime, unde 
vorbi cu mai mulţi inși; apoi se întoarse și repetă semnele 
ce invitau să se aducă barca pe țărm; cînd i se oferiră 
cîteva cuie lungi, șovăi mult înainte de a le primi. Aceasta 
il făcu pe căpitan să presupună că indigenii nutreau gînduri 
rele ; de aceea se urcă îndată în barcă, spunîndu-le tot prin 
semne că se va reîntoarce curînd. Dar ei nu voiau să-l lase 
să plece atît de repede și încercau să capete acum cu forţa 
ceea ce nu putuseră obţine prin mijloace mai blinde. 

În timp ce englezii desprindeau barca de țărm, indi- 
genii puseră mîna pe schelă! și o desprinseră de la pupa 
bărcii. Dar fiindcă nu plecaseră cu ea, marinarii crezură că 
au făcut-o din întîmplare ; căpitanul Cook porunci deci să fie 
luată. Atunci băștinașii agățind schela de provă, încercară 

să tragă barca pe țărm; în același timp alții smulgeau vis- 
lele din mîinile marinarilor. Cînd aceștia ţintiră cu pușca 
spre ei, se retraseră puţin, ca să revină însă peste o clipă 
hotăriîţi, după cît se părea, să-și atingă țelul. În fruntea cetei 
era căpetenia. Deoarece semnele și amenințările nu avură 
nici un efect, siguranţa echipajului bărcii rămase singurul 
lucru ce trebuia luat în consideraţie; totuși căpitanul nu 
voi să tragă asupra mulţimii și decise ca doar șeful să cadă 
jertfă propriei sale trădări; dar tocmai în acest greu moment 
pușca nu luă foc. Dacă pînă atunci băștinașii ar fi nutrit 
vreo teamă față de armele călătorilor, desigur că acum le 
priveau ca niște obiecte copilărești și, ca să le arate cît de 
superioare erau ale lor, începură să arunce pietre, sulițe și 
săgeți. Căpitanul trebui deci să ordone imediat foc. Prima 
salvă îi zăpăci numai, dar a doua avu un efect mai mult 
decit suficient pentru a-i izgoni de pe plajă. Pe țărm rămă- 
seseră patru indigeni, după toate aparențele morţi, dar doi 
dintre ei se tiriră după aceea pînă în tufișuri. Norocul băş- 
tinaşilor a fost că nici jumătate din puști nu luaseră foc, 
altminteri ar fi căzut mult mai mulţi. Un marinar fusese 
rănit în obraz de o suliță al cărei vîrf, de grosimea degetului 
mic, pătrunsese totuși mai mult de cinci centimetri în carne, 
ceea ce înseamnă că trebuie să fi venit cu mare putere. O 
săgeată lovise pieptul gol al lui Gilbert, însă fusese aruncată 
probabil de la oarecare depărtare, căci abia îi zgiriase pielea. 
Viîrfurile acestor săgeți erau din lemn tare. 

Cum sosiră pe bord, căpitanul porunci să se ridice ancora. 
În acest timp mai mulţi indigeni se iviră pe promontoriul 
stîncos și scund și agitară, spre a fi văzute, cele două visle 
pierdute în cursul învălmășelii. Se bănui că o făceau în 
semn de supunere și ca să-și arate dorinţa de a înapoia vis- 
lele. Căpitanul trase totuși o ghiulea de două kilograme pentru 
a-i face să cunoască efectul tunurilor celor mari. Ghiuleaua 
căzu departe de ei, dar îi înspăimâîntă atît de mult, încît nici 
unul nu se mai arătă după aceea; iar vislele rămaseră în 
picioare, sprijinite de tufe. 

Locuitorii de pe insulă păreau să aparţină unei alte rase 
decit cei din Malicolo ; limba pe care o vorbeau era și ea 
diferită. De statură mijlocie și bine legaţi, ei aveau o înfă- 
țișare acceptabilă. Erau foarte întunecaţi la culoare și își 
vopseau feţele, unii cu negru, alţii cu roșu. Nu se iviseră 

decît puţine femei și acelea foarte comune; se îmbrăcau cu 
un soi de fustă făcută din frunze de palmier sau din altă plantă 
asemănătoare. Dar bărbaţii, ca și cei din Malicoio, erau 
aproape goi, căci nu purtau decît o cingătoare în jurul mij- 
locului și o bucată de pînză sau frunză ca apărătoare. 

În noaptea de 5 august văzură un vulcan care arunca 
uriașe cantități de foc și fum făcînd un zgomot huruitor care 
se putea auzi de la mare depărtare. Navigară atunci într- 
acolo și, curînd după aceea, descoperiră o mică intrare, care 
părea să fie un golf bun. Vîntul îi părăsi imediat ce pătrun- 
seră înăuntru și-i sili să arunce ancora într-o apă de şapte 
metri. Apoi trimiseră bărcile pentru sondaj. 

Mulţi indigeni, toţi înarmaţi, începuseră să se adune în 
cete în mai multe locuri pe țărm. Unii porniră înot spre ei, 
alţii veniră în pirogi. La început păreau că se tem și opreau 
la depărtare de o aruncătură de piatră, dar, pe nesimţite, 
deveneau tot mai cutezători și, în cele din urmă, ajunseră 
pînă sub pupă și făcură cîteva schimburi. Oamenii din una 
din primele pirogi, după ce se apropiară atit cît avură curaj, 
le aruncară cîteva nuci de cocos. Căpitanul cobori într-o 
barcă și începu să le adune, dîndu-le în schimb pinză și alte 
articole. Atunci se hotăriră și alţii să vină sub pupă și lingă 
bord, dar purtarea lor deveni obraznică și sfidătoare. Încer- 
cau să înhaţe tot ce era la îndemiîină; apucară pînă și fla- 
mura pe care ar fi vrut s-o smulgă de pe prăjina ei. Cîteva 
focuri de pușcă trase în văzduh nu avură nici un efect, dar 
o încărcătură de două kilograme îi îngrozi în așa măsură încît 
într-o clipă părăsiră pirogile, sărind în apă. Dar, de îndată 
ce băgară de sdamă că nu au fost răniţi, se urcară din nou 
în pirogi, scoaseră cîteva strigăte, agitîndu-și armele și reve- 
niră din nou la geamanduri. Navigatorii se văzură deci siliţi 
să mai risipească ceva gloanţe, care avură rezultatul dorit, 
fără a ucide nici un băștinaș. 

Spre seară, căpitanul Cook debarcă la capătul portului. 
însoţit de un puternic grup de oameni; nu avură de înfrun- 
tat nici o împotrivire din partea marelui număr de indigeni 
înarmaţi, care se adunaseră în două cete, una în dreapta, alta 
în stînga. După ce împărți celor mai virstnici (căci nu se 
putea distinge vreo căpetenie) precum și altora daruri, 
pinză, medalii etc., căpitanul porunci să se umple două 
butoaie cu apă dintr-un lac ce se afla la vreo douăzeci de 

pași în spatele locului de debarcare; le dădu astfel de înţe- 
les indigenilor că acesta este unul din articolele de care au 
nevoie. Pe lingă apă, căpătară de la ei niște nuci de cocos, 
care se aflau din belșug prin arbori; dar sălbaticii nu 
putură fi convinși în nici un chip să se despariă de vreuna 
din armele lor; le ţineau tot timpul pregătite, într-o atitu- 
dine de atac și apărare, așa incit nu le lipsea prea mult ca 
să dea năvală peste călători. Grabnica reîmbarcare a acestora 
le răsturnă probabil planul, căci după aceea se retra- 
seră cu toţii. 

În timp ce marinarii aduceau corabia mai aproape de 
țărm ca să încarce lemne și apă, observară că indigenii se 
adunaseră din toate părţile așezîndu-se, cum făcuseră și 
cu o seară mai înainte, în două cete de fiecare parte a locu- 
lui de debarcare; erau în număr de cîteva mii și toţi înar- 
maţi. Din cînd în cînd pornea cîte o pirogă de la țărm, 
aducînd nuci de cocos sau banane. Căpitanul Cook, prin 
semne, dădu de înțeles unui bătrîn, ce părea mai bine inten- 
țţionat, că ei trebuie să-și lase armele ; ba, mai mult, el aruncă 
peste bord pe cele din pirogă și-i dărui o bucată mare de 
pinză. Nu încăpea îndoială că băștinașul îl înţelesese și că 
și-a înștiințat compatrioții de această cerere, deoarece, 
îndată ce debarcară, îl observară mergînd întîi la unul din 
grupuri și apoi la celălalt, iar după aceea nimic care ar fi 
semănat cu o armă nu se mai văzu. Sosi apoi sub pupă o 
pirogă cu trei inși, dintre care unul ţinea ridicată o ghioagă 
cu care lovi în bordul corăbiei și, după ce mai făptui și alte 
gesturi de sfidare, o oferi în schimbul unui șirag de mărgele 
și altor nimicuri. Acestea li se trimiseră pe o sfoară, dar în 
clipa în care se văzură în posesia lor, el și tovarășii săi 
fugiră de acolo vislind în toată graba, fără să dea măciuca în 
schimb. Era tocmai ce aștepta căpitanul Cook și fără părere 
de rău, căci căuta un prilej să arate mulţimii de pe țărm 
efectul armelor de foc, evitind totuși să vatăme trupește pe 
cineva. Descărcă alicele unui tun ușor în direcţia acelui 
individ iar cînd indigenii ieşiră din bătaia muschetelor, 
porunci să se tragă cîteva focuri de muschetoane ceea ce 
îi sperie foarte tare pe sălbatici. Cu toate acestea nu reușiră 
să facă nici o impresie asupra oamenilor de pe țărm, căci 
ei începură să strige și să facă haz. 

După ce amarară corabia și așezară tunurile în așa fe? 
încît să domine întregul golf, căpitanul, împreună cu solda- 
ţii și cu un grup de marinari, se urcară în trei bărci și vigs- 
liră spre uscat. Am spus mai înainte că cele două grupe de 
indigeni se înșiruiseră de o parte și de alta a locului de 
debarcare, lăsînd între ei un spaţiu de treizeci sau patruzeci 
de metri, în care așezaseră spre folosul lor doar cîteva legă- 
turi mici de banane, o batată și vreo două-trei alte rădăci- 
noase. Bătrînul pomenit mai înainte și alți doi oameni îi 
invitară prin semne pe englezi să debarce; dar acestora ie 
stăruia încă vie în amintire capcana în care fuseseră gata 
să cadă pe insula vizitată mai înainte ; situaţia de aici cam 
semăna cu cea de acolo. Pe scurt, totul îi făcea să creadă 
că indigenii aveau de gind să se năpustească asupra lor 
imediat ce ar fi coborit pe țărm. Pentru a preîntimpina acest 
lucru, căpitanul Cook puse se se tragă un foc de pușcă pe 
deasupra grupului din dreapta, care părea cel mai puternic, 
dar spaima pe care o încercară indigenii dură doar un 
moment. Pe loc își reveniră și începură să-și arate armele. 
De pe corabie se descărcară atunci cîteva tunuri mari, al 
căror zgomot îi împrăștie la iuțeală; grupul de englezi putu 
deci debarca și însemnă limitele în dreapta și în stinga cu 
cite o linie. Băștinașii se apropiară treptat de ei, arătindu-se 
mai prietenoși ; unii nici nu aveau arme, deși cea mai mare 
parte le aduseseră; iar cînd călătorii le cerură prin semne 
să le lase jos, ei le dădură de înţeles că englezii sînt cei ce 
trebuie să înceapă. În felul acesta amîndouă taberele răma- 
seră înarmate. Mulţi se temeau să se atingă de ceea ce apar- 
ținea vizitatorilor și se părea că nu le trece prin gind că ar 
putea schimba vreun obiect pe altul. Căpitanul luă pe bătrin 
(care se numea, după cum ailară acum, Paowang) pînă în 
pădure și-l făcu să înțeleagă că voia să doboare cîțiva 
copaci spre a-i urca pe bordul corăbiei. Paowang își dădu 
lesne consimţămîntul pentru tăierea lemnelor; și nimeni 
altul nu se împotrivi. Debarcînd din nou, încărcară barca 
cea mare cu apă, după ce aruncară de trei ori năvodul, și prin- 
seră peste o sută cincizeci de kilograme de chefali și alţi pești. 
Trecu un timp pînă să se mai ivească un indigen ; în cele din 
urmă apărură doar vreo douăzeci-treizeci, printre care și cre- 
dinciosul lor prieten Paowaâng, care le dărui un porc mic, 
de-altfel singurul căpătat pe această insulă. 

În cursul nopţii vulcanul, care se afla la vreo şapte kilome- 
tri spre apus, vărsă uriașe cantităţi de foc și fum, ca și ín noap- 
tea precedentă; se puteau vedea înălţindu-se flăcări dea- 
supra colinei ce se ridica între ei și munte. La fiecare erupție 
se auzea un lung zgomot huruitor, ca un tunet sau ca arun- 
carea în aer a unor mine mari. Ropotul greu al ploii care 
cădea tocmai atunci părea să amplifice vuietul; iar cum 
vintul sufla din aceeași parte, văzduhul era încărcat cu 
cenușă sau, de fapt, cu un soi de nisip fin ori de pietriș măci- 
nat sau ars pînă devenise pulbere și care era nespus de 
supărător pentru ochi. 

În zorii zilei de 7 august, indigenii înarmaţi ca de 
obicei începură din nou să se îngrămădească în jurul locului 
de unde luau englezii apă ; dar nu mai erau atît de numeroși 
ca înainte. Coborind pe țărm, călătorii băgară de seamă că 
mulți insulari, îndeosebi cei virstnici, păreau dornici să se 
împrietenească ; pe de altă parte însă, majoritatea tinerilor 
erau sfidători și obraznici, silindu-i pe englezi să-și păstreze 
armele în miîini. Căpitanul stătu cu ei pînă socoti că nu s-ar 
mai isca vreo neînțelegere, apoi se înapoie pe corabie, lăsînd 
grupul sub comanda locotenenţilor Clerke și Edgecumbe. 

În ziua de 9 august Forster află de la oameni adevă- 
ratul nume al insulei, căreia indigenii îi spuneau Tanna!. 
Aceștia îi făcură să înţeleagă, într-un mod ce nu îngăduia 
vreo îndoială, că mîncau în mod obișnuit carne de om și 
că practicau circumcizia. Unul dintre marinarii ce se înde- 
letniceau cu strîngerea balastului își opări degetele în timp 
ce scotea o piatră dintr-o mică băltoacă. Împrejurarea duse 
la descoperirea mai multor izvoare fierbinţi care se aflau 
la poalele colinei, puţin sub nivelul mareei maxime. 

În cursul nopţii dintre 10 și 11 august, vulcanul a fost 
deosebit de supărător ; vuia îngrozitor și la fiecare izbucnire, 
deci tot la trei sau patru minute, zvirlea în sus coloane de 
foc și de fum; la un moment dat s-au văzut chiar bolovani 
împroșcaţi prin văzduh. Forster și cu grupul lui urcară 
dealul din partea apuseană a golfului și găsiră acolo trei 
locuri din care, prin crăpăturile sau fisurile aflate în pămînt, 
ieșea un fum cu miros de pucioasă. Solul dimprejur era 


! Insula Tanna e cea mai sudică din arhipelagul Noilor He- 
bride. — N.T. 

nespus de fierbinte, pirjolind tot ce era pe el, iar fumaroleie 
țineau parcă pas cu vulcanul deoarece, la fiecare izbucnire 
a acestuia, cantitatea de fum sau abur creștea mult și ţișnea 
cu atita putere, că se înălța în mici coloane; călătorii noștri 
le zăriseră și de pe corabie, dar le luaseră drept focuri obiş- 
nuite aprinse de indigeni. La poalele înălţimii se aflau izvoa- 
rele fierbinţi amintite mai sus. 

Din multe alte părţi ale colinei ţișnea fum sau aburi în 
tot cursul zilei ; în același timp și vulcanul se arăta îndeobște 
mînios, aşa că văzduhul era încărcat cu cenușă. Ploaia ce 
cădea între timp era un amestec de apă, nisip și pămint; 
putea fi deci foarte bine numită o aversă de noroi. Din orice 
parte ar fi bătut vîntul, navigatorii erau stinjeniți de cenușă, 
în afară de cazul că ar fi suflat cu adevărat foarte tare din 
direcția oceanului. 

În dimineaţa zilei de 14 august, un grup plecă pe uscat 
pentru a încerca să ajungă într-un loc de unde să aibă o 
priveliște mai bună și mai de aproape asupra vulcanului. 
Porțiunea de pămînt înfierbîntată nu depășea opt sau zece 
metri pătraţi și, alături de ea, creșteau cîțiva smochini, care-și 
întindeau crengile peste o parte din suprafaţa fierbinte. Se 
părea că așezarea aceasta le priește. Crezură că această 
căldură neobișnuită era pricinuită de aburul de apă fierbinte 
puternic impregnată cu pucioasă. Călătorii se suiră apoi pe 
deal, trecînd printr-o regiune unde creșteau atit de mulți 
copaci, tufe și plante, încît arborii de piine și cocotierii ce 
păreau sădiţi acolo de natură aproape că se înăbușeau. Ici 
și colo dădeau de cîte o casă, de un mic grup de oameni, ori 
de vreo plantație. Acestea din urmă se aflau în diferite 
stadii de lucru, unele foarte bătriîne, altele abia desţelinite, 
iar altele în curs de desţelenire. Întîmplarea făcu pe englezi 
să se abată de pe cărarea obișnuită. În acest fel ei nimeriră 
într-o plantație în care lucra un om; acesta, fie din bunătate, 
fie pentru a-i vedea plecînd mai repede de pe holda lui, se 
oferi să le slujească drept călăuză. Îl urmară, așadar, și nu 
merseră mult și dădură de răscrucea a două drumuri; în 
mijlocul unuia din ele stătea un alt indigen înarmat cu 
o praștie și cu o piatră, dar socoti că e mai bine să le lase 
jos în clipa în care văzu o pușcă aţintită asupra sa. Din ati- 
tudinea în care îl găsiră, din sălbăticia expresiei și din pur- 
targa lui de mai tirziu, englezii iînţeleseră că avea de gînd 

să apere cărarea pe care se aţinea. Într-o oarecare măsură 
îşi impuse punctul său de vedere, căci călăuza o apucă pe 
celălalt drum ; călătorii noștri îl urmară, dar bănuiră că 
voia să-i conducă în afara rutei obișnuite. Al doilea indigen 
îi însoţi de asemenea, numărîndu-i în mai multe rînduri și 
scoţind strigăte ce păreau a fi de chemare în ajutor; curind 
li se alăturară alți doi sau trei, printre care și o tînără femeie, 
care ţinea în miini o măciucă. Acești oameni îi conduseră 
pe sprinceana unui deal, de unde le arătară o cărare ce 
cobora în jos spre golf și îi îndemnară să apuce pe ea. Călă- 
torii însă refuzară, se întoarseră la drumul pe care porniseră 
și îl urmară singuri, căci călăuza renunţase să-i mai înso- 
țească. După ce suiră altă înălțime la fel de bogat împădurită 
ca și cea pe care o străbătuseră pînă atunci, văzură încă 
o serie de dealuri care se ridicau între ei și vulcan; acesta 
părea tot atît de depărtat de aici ca și din punctul de unde 
plecaseră. Curajul îi părăsi și nu-și mai continuară drumul, 
îndeosebi pentru că nu puteau găsi o călăuză. Hotăriră deci 
să se înapoieze. Dar cum porniră din loc, se și întilniră cu 
vreo douăzeci-treizeci de băștinași, pe care individul pomenit 
mai înainte îi adunase fără îndoială cu gîndul de a-i opri 
să pătrundă înăuntrul ţării. Pe seară căpitanul Cook și cîţiva 
dintre călători făcură o plimbare prin ţinutul de pe cealaltă 
parte a golfului, unde au fost întîimpinaţi cu totul altfel, nu 
ca în cursul dimineţii. Oamenii vizitaţi acum, printre care 
se afla și prietenul lor Paowang, îi cunoșteau mai bine şi 
arătau deci cu un zel deosebit în a-i îndatora cu tot ceea ce 
le stătea în putinţă. Ajunseră la un cătun care număra vreo 
douăzeci de case, dintre care cele mai multe pot fi asemuite cu 
acoperișul de paie sau stuf al unei case englezești, luat de 
pe ziduri și așezat pe pămînt. Unele locuinţe erau deschise 
la amîndouă capetele, altele în parte închise cu stuf; toate 
erau acoperite cu frunze de palmier. Citeva dintre ele aveau 
o lungime de vreo zece-doisprezece metri și o lăţime cam de 
patru-cinci metri. Această parte a insulei arăta bine cultivată, 
deschisă și aerisită, cu plantaţii alineate, cu belșug de bana- 
nieri, trestie de zahăr, batate și alte rădăcini ; plantațiile erau 
de asemenea înzestrate și cu arbori fructiferi. | 

La 15 august, cînd sfîrșiseră de aprovizionat vasul cu 
lemne și apă, rămăseseră pe țărm numai cîţiva marinari care 
făceau mături ; ceilalți se îndeletniceau pe bord cu așezarea 

greementului și pregătirea corăbiei în vederea ieșirii în 
larg. În cursul excursiilor sale botanice, Forster împușcase 
un porumbel în gușa căruia găsise o nucșoară sălbatică. El 
se strădui să descopere arborele respectiv, dar sforţările sale 
rămăseseră zadarnice. 


La 17 august căpitanul Cook cobori pe uscat pentru a 
face o vizită unei bătrine căpetenii, despre care se zicea 
că ar fi regele insulei. Paowang nu prea-i dădea atenţie sau, 
mai degrabă nu-l lua de loc în seamă; căpitanul însă îi făcu 
un dar, iar acela plecă la repezeală, ca și cum ar fi căpătat 
tot ceea ce dorise. Numele lui era Geogy și i se dădea titlul 
de Arike. Era foarte înaintat în vîrstă, dar avea o fire 
veselă și deschisă. Purta în jurul mijlocului un brîu roșu 
împestrițat cu alb, ceea ce nu prea constituia o marcă 
de distincţie. 

A doua zi căpitanul se duse iarăși pe țărm și căută prin 
mulţime pe bătrînul Geogy ; îl găsi stind cu un fiu al său, 
care îl făcu repede să înţeleagă că doreau să ia masa împre- 
ună; de aceea îi aduse du încă alţi doi indigeni pe bordul 
corăbiei. Ajunşi aici, le arătă toate colţișoarele vasului, pe 
care ei le cercetară cu o neobișnuită mirare și cu multă 
luare-aminte. Se întîmplă să aibă la prînz, pentru desfătarea 
lor, un soi de turtă sau budincă făcută din banane și citeva 
feluri de verdeţuri căpătate de la un băștinaș. Cu astfel de 
mincăruri şi cu niște batate prinziră, plini de voie bună. 
După-amiază oaspeţii au fost conduși pe țărm, după ce li 
s-a dăruit cîte o secure, un cui lung şi o medalie. 

La 19 august căpitanul, găsind ca de obicei numeroși 
insulari adunaţi la locul de debarcare, împărţi printre ei 
toate nimicurile pe care le avea cu el și apoi se reîntoarse 
pe bord ca să mai aducă altele. Reveni în mai puțin de o oră, 
tocmai în clipa în care marinarii încărcau niște bușteni mari 
în barcă. În acelaşi timp, vreo patru-cinci băștinași înaintau 
ca să vadă ce fac ei și, deoarece nu le era îngăduit să 
încalce limitele trasate decît pentru a trece în lungul plajei, 
santinela le porunci să se retragă, ceea ce făcură îndată. 
În clipa aceea, căpitanul Cook, fiind cu ochii aţintiţi asupra 
lor, observă că santinela ridicase arma, fapt pentru care 
tocmai voia s-o mustre ; deodată, spre uimirea lui, văzu că 
sentinela trage fără a avea vreun motiv real. 

După acest incident, majoritatea indigenilor o rupseră 
la fugă. În timp ce ei se îndepărtau, căpitanul băgă de seamă 
că un om căzuse ; alţi doi îl ridicară îndată, îl duseră la apă, 
ii spălară rana și îl luară apoi de acolo. Curind după aceea 
sosiră cîțiva indigeni și descriseră natura rănii, iar el tri- 
mise după chirurg. Cum sosi acesta, căpitanul îl conduse 
la indigenul rănit, pe care-l găsiră dîndu-și sufletul. Glonţul 
ii sfărimase braţul stîng și pătrunsese apoi în corp printre 
coastele false, rupîndu-i una din ele. Ticălosul care-l împuș- 
case pretindea că un indigen pusese o săgeată în arc și era 
pe punctul să tragă în el; dar acesta era un gest pe care-l 
făceau întotdeauna, fără alt gind decit să arate că sint şi 
ei înarmaţi; cel puţin așa trebuia să se creadă, de vreme 
ce nu trecuseră niciodată la fapte. Această întîmplare îi 
consternă adînc pe băștinași ; puținii pe care îi iii EA 
seră să mai rămînă dădură fuga la plantaţii și aduseră nuci 
de cocoș și alte fructe, pe care le puseră la picioarele străi- 
nilor. Cînd căpitanul plecă să prînzească pe bord, se retra- 
seră cu toţii și doar cîţiva se mai iviră după amiază. Printre 
ei se găsea și Paowang. El făgădui să le aducă niște fructe 
a doua zi de dimineaţă, dar plecarea prematură a englezilor 
nu-i mai îngădui să se țină de cuvint. 

FEMEIE ȘI BĂRBAT 
DIN INSULA TANNA 


La 20 august ieșiră în larg. 

Localnicii de pe acea insulă habar nu aveau de fier și 
nu foloseau pînza, pentru că umblau goi. 

Pe insulă porcii nu erau prea rari, în schimb nu se vedeau 
decît puţine orătănii. Erau de altfel singurele animale domes- 
tice din partea locului. Păsările de uscat nu erau mai nume- 
roase aici decît la Otaheite. și în celelalte insule; englezii 
dădură totuși peste niște păsărele cu pene foarte frumoase, 
pe care nu le mai întilniseră niciodată pînă atunci. 

Ca și în alte insule pe care se mai opriseră, creșteau 
și aici copaci și plante felurite; botaniștii au avut destul 
timp ca să le cerceteze. 

N-au văzut însă unelte pescărești, nici pe cineva ieșind 
la pescuit ; doar pe bancurile de nisip sau de-a lungul ţăr- 
murilor golfului stăteau oameni care pindeau peștii ce se 
apropiau pentru a-i ștrăpunge cu o suliță. La treaba aceasta 
se dovedeau tare dibaci, deși păreau că admiră mult modul 
european de a prinde peștele cu năvodul. , 

Localnicii erau de statură mijlocie, mai curînd zvelţi 
decit greoi; cei mai mulți dintre ei aveau trăsături frumoase 
și plăcute. N-ar fi dat nici o mînă de ajutor vreuneia din 
muncile săvirșite de englezi, deși acesta era un lucru care-i 

amuzase mult pe locuitorii altor insule. Aici treburile cele 
mai grele erau îndeplinite de femei, care trudeau ca niște 
cai de povară. Au văzut, de pildă, pe această insulă o femeie 
cărînd o boccea mare în spinare, sau alia ducînd un copil 
în cîrcă şi o boccea sub braţ — în timp ce în faţa lor mer- 
gea bățos un bărbat care nu ţinea în mînă decît o măciucă, 
o suliță sau ceva asemănător. | 

Femeile nu erau niște frumuseți, dar păreau destul de 
drăguţe pe lingă bărbaţii lor. Foarte închiși la culoare, indi- 
genii erau totuși departe de a fi negri și nici nu aveau vreo 
cît de vagă caracteristică a negrilor. Foloseau vopsele negre, 
roșii ori cafenii, pe care le întindeau din belșug nu numai pe 
faţă dar și pe git, pe umeri și pe piept. Bărbaţii nu purtau 
decit o cingătoare și o iîmpletitură de frunze. Femeile se 
îmbrăcau într-un fel de fustă care ajungea pînă sub genunchi 
și care era făcută din fire de banan, din frunze lungi sau din 
altceva asemănător. Oamenii de amindouă sexele se împodo- 
beau cu brățări, cercei, coliere și amulete. 

Fiind foarte buni ochitori, ei ucideau cu suliţele atit 
păsări, cît şi pești. Își aruncau armele întotdeauna cu toată 
puterea, neluînd în seamă depărtarea. Wales, vorbind despre 
iscusinţa lor, zice: „Trebuie să mărturisesc că ajunsesem 
la concluzia următoare : isprăvile cu suliţele pe care Homer 
le pune în sarcina eroilor lui ţin prea mult de miraculos 
pentru a fi admise într-un poem eroic; vreau să zic că-ţi 
vine greu să le crezi, dacă te menţii în limitele corsetului 
strimt al lui Aristotel. Chiar un avocat homeric atît de mare 
ca Pope recunoaște că astfel de isprăvi sînt surprinzătoare. 
Dar, de cînd am văzut ce izbutesc să facă acești oameni cu 
sulițele lor de lemn, cu vîrfuri prost ascuţite și înjghebate 

in material slab, nu mai aduc nici un fel de obiecţie vreu- 
nuia din versurile referitoare la sulițe ale acelui mare poet. 
Dacă acum nu mai găsesc deci nimic de obiectat, descopăr 
în schimb în text infinit mai multe frumuseți, deoarece, 
după cum socotesc eu, puţine sînt acţiunile,. împrejurările 
sau descrierile de orice fel în legătură cu sulița pe care să 
nu le. fi văzut și recunoscut la acești indigeni: de pildă, 
mișcarea învirtejită a suliţelor și zgomotul șuierător în timp 
ce zboară, felul în care vibrează cînd se înfig în pămînt, 

ia cădere, cum şi obiceiul oamenilor de-a cîntări din ochi 
ținta și de-a cumpăni suliţele în mînă în timp ce merg“. 

Îndată ce bărcile au fost urcate pe bord, au întins pîn- 
zele și s-au îndreptat spre răsărit. Nu s-a întîmplat nimic 
mai de seamă pînă la 4 septembrie cînd, privind spre sud-est, 
văzură un țărm care se termina cu un promontoriu înalt, pe 
care căpitanul îl numi Cape Colnet, după numele aspiran- 
tului care descoperise primul acest pămînt. 

La 5 septembrie zăriră cîteva goluri sau deschideri pre- 
sărate de-a lungul întregii coaste şi navigară în volte 
într-acolo. După ce merseră două leghe în lungul reciiului 
(căci recif era) ajunseră în fața unei deschizături care avea 
aparenţa unui canal navigabil. Ei doreau să ajungă pe țărm 
ca să poată observa o eclipsă de soare ce urma să aibă loc 
în curînd. În acest scop, coboriră două bărci înarmate și 
łe trimiseră să sondeze canalul. Zece sau douăsprezece pirogi 
cu piînze se aflau în apropiere. Navigatorii le observaseră 
în tot cursul dimineţii cum porneau de la țărm, din diverse 
puncte. 

Deoarece bărcile semnalizaseră că era într-adevăr un 
canal, se îndreptară spre el. Nici nu aruncară bine ancora, 
că se și văzură înconjurați de un mare număr de băștinași 
aflaţi în vreo  șaisprezece-optsprezece pirogi, majoritatea 
lor fiind fără nici un fel de arme. La început ezitau să se 
apropie de corabie, dar în scurtă vreme ocupanţii unei 
pirogi se hotăriră să vină destul de aproape pentru a primi 
cîteva daruri pe care marinarii le coboriră cu ajutorul unei 
fringhii ; ca schimb, băștinașii legară la capătul frînghiei doi 
pești ce miroseau îngrozitor de urit. Schimburile acestea 
mutuale dădură naștere unui început de încredere și doi 
dintre indigeni se încumetară să urce pe bordul corăbiei; 
nu după mult timp nava era înțesată de ei; mulți rămaseră 
prin cabine și ţinură tovărășie marinarilor la masă. Ca 
toate popoarele văzute în ultimul timp, bărbaţii erau aproape 
goi. Se arătau foarte curioși să cerceteze fiecare colţișor al 
corăbiei, pe care o priveau cu o neobișnuită luare-aminte. 
Nu aveau nici cea mai mică idee despre capre, porci, cîini 
sau pisici și nici măcar nu știau cum să numească vreuna 
din aceste vietăţi. Păreau foarte doritori să capete cuie lungi 
și mari, bucăţi de pinză roşie și chiar de orice altă culoare, 
dar roșul le plăcea cel mai mult. 

După masa de prînz căpitanul Cook, însoțit de un indi- 
gen care se împrietenise cu el, merse la țărm cu două bărci 
înarmate. Debarcară pe o plajă nisipoasă ; în faţa lor se adu- 
nase- o mare mulţime de băștinași, care nu doreau altceva 
decît să-i vadă, căci mulţi dintre ei nu aveau nici măcar un 
băț în mînă. Au fost primiţi cu multă prietenie și cu uimirea 
firească a unor oameni care vedeau făpturi și lucruri atît 
de neobișnuite, căci așa trebuie să fi apărut călătorii noştri 
în ochii localnicilor. Căpitanul făcu daruri tuturor acelora 
pe care noul său prieten îi indica și care erau fie bătrini, fie 
că făceau parte dintre cei ce păreau că se bucură de oarecare 
trecere ; nu ţinu însă seamă de citeva femei ce stăteau îndă- 
rătul mulţimii și rețineau mîna căpitanului ori de cîte ori 
acesta le dădea mărgele și medalii. Găsiră aici o căpetenie 
cu numele Tibuma, care la vreo zece minute după ce 
pășiseră pe țărm, ceru să se facă liniște. Toţi cei de faţă 
îi dădură imediat ascultare, iar el ţinu o scurtă cuvintare; 
nu mult după aceea o altă căpetenie ceru din nou ascultare 
şi rosti altă cuvîntare. Era amuzant să vezi cu cîtă atenţie 
îi urmăreau indigenii. Cuvintările lor erau formate din fraze 
scurte; la fiecare frază, vreo doi-trei bătrini răspundeau 
dînd din cap sau scoţind un soi de mormăit,în semn de încu- 
viințare. Englezii n-au izbutit să prindă înțelesul acestor 
cuvîntări, dar nu se îndoiau că le erau favorabile și că li 
se adresau. 

Cînd întrebară de apă, băștinașii îi conduseră vreo trei 
kilometri pe după coastă, la un mic sat risipit printre niște man- 
ghieri ; debarcară acolo și găsiră apă dulce. Terenul din 
apropierea acestei așezări era frumos cultivat, fiind împărțit 
în plantaţii de trestie de zahăr, bananieri, cartofi și rădăci- 
noase, Auziră cucurigul cocoșilor dar nu văzură nici unul. 
În timp ce înaintau pe pîrîu în sus, Forster împuşcă o rață 
ce trecea în zbor peste capetele lor ; băștinașii vedeau pentru 
prima oară cum se întrebuințează o armă de foc și indigenul 
pe care căpitanul Cook îl distinsese cu numele de prieten 
îl rugă să-i dea pușca. În clipa cînd debarcară, el povesti 
celorlalți localnici cum fusese ucisă pasărea. Ziua fiind pe 
sfirșite, se despărțiră și navigatorii ajunseră pe bord puţin 
după apusul soarelui. 

A doua zi dimineaţa au fost vizitaţi de cîteva sute de 
indigeni, așa că înainte de ora zece punţile ca și celelalte 

părţi ale corăbiei erau înţesate de oameni. Prietenul căpi- 
tanului, care se afla în mulţime, îi adusese cîteva rădăcini, 
Gar toţi ceilalți veniseră cu mîinile goale. Ciţiva aveau la 
ei arme, ca măciuci și sulițe, pe care le schimbară pe cuie, 
bucăţi de pinză şi altele. În ziua următoare Wales, însoţit 
de locotenentul Clerke, plecă să facă pregătirile în vederea 
observării eclipsei de soare ce urma să aibă loc după-amiază. 

În aceeași după-amiază, unul dintre băștinași străpunse 
un pește lîngă locul de unde luau apă; secretarul căpitanului 
îi cumpără. și, după ce se înapoie pe bord, îl trimise coman- 
dantului său. Peștele, dintr-o specie necunoscută, oarecum 
asemănător cu peştele-lună!, avea un cap mare, lung și 
urit. Neaviînd motive să creadă că ar fi otrăvitor se hotăriră 
să-l pregătească pentru cină ; din fericire însă operaţia dese- 
nării şi a descrierii lui necesită atit de mult timp, încît se 
făcu prea tirziu; gătiră totuși ficatul și icrele, din care gus- 
tară doar cei doi Forster și căpitanul. Pe la orele trei dimi- 
neața se treziră apucaţi de o sfirșeală neobișnuită, însoţită 
de amorțirea mădularelor. Căpitanul își pierduse aproape 
simţul pipăitului, nu mai putea deosebi corpurile ușoare de 
cele grele, pe care mai avea încă puterea să le miște: i se 
părea că o oală de un litru și o pană cîntăreau la fel în 
mîna lui. Luară fiecare cîte un emetic și după aceea un 
sudorific, care îi ușurară mult. Dimineaţa, unul dintre porcii 
care mincaseră măruntaiele peștelui a fost găsit mort. Cînd 
băștinașii veniră pe bord și văzură peștele atîrnat, arătară 
îndată prin semne că nu era o hrană sănătoasă și-și exprimară 
cel mai mare dezgust faţă de el, deși nici unul nu lămurise 
aceasta cînd vinduseră peștele și nici măcar după cumpă- 
rarea lui. 


În după-amiaza zilei de 8 septembrie, căpitanul primi 
o înștiințare prin care i se aducea la cunoștință că Tibuma, 
căpetenia, a sosit cu un dar constînd în batate și trestie 
de zahăr. În schimbul lor, primi printre altele, un cîine şi o 
căţea, amindoi tineri dar aproape adulți. Cîinele era roșu 
cu alb, dar cățeaua era roșie toată, de culoarea unei vulpi 
engleze. Căpitanul menţionează aceste amănunte, pentru că, 


1 Orthagorisea mola — un pește mare care atinge peste 2,5 m lun- 
gime și cîntărește pînă la 700 kg. Trăiește în apele zonelor tropicale și 
temperate ; se spune că noaptea este fosforescent. — N.T. 

zice el, cele două animale ar putea fi progenitorii speţei 
lor in acel ţinut. 

În seara zilei de 11 septembrie, la înapoierea bărcilor, 
căpitanul află că fusese gata ca să se piardă cuterul, care se 
umpluse deodată cu apă, ceea ce îi obligase pe ocupanţi 
să zvirle mai multe lucruri peste bord înainte de a-i putea 
astupa crăpătura. 

Căpătaseră pește din belșug de la o pirogă de pescari, pe 
care o întilniseră venind dinspre recife, și fuseseră primiţi 
cu multă politeţe de Tibi, căpetenia insulei Balabea. Pentru 
a nu fi înghesuiți prea tare, trăseseră o linie pe pămint și 
dăduseră indigenilor să înţeleagă că nu trebuiau să treacă 
peste ea. Această restricție a fost respectată și nu mult 
după aceea unul dintre indigeni o întoarse în propriul lui 
folos. Iată cum: indigenul avea citeva nuci de cocos de 
care nu voia să se despartă, dar pe care unul dintre marinari 
dorea să le cumpere; ca să scape de el, localnicul plecă, 
dar omul care le rivnea îl urmări; văzind așa, băștinașul 
se așeză pe nisip și trase un cerc în jurul său, cum văzuse 
că făcuseră marinarii și arătă prin semne că celălalt nu 
trebuia să calce linia ; englezul nu mai avu ce face. 

În după-amiaza zilei de 12 septembrie căpitanul Cook 
cobori pe țărm, alese un copac mare ce creștea în apropierea 
locului de unde luau apă și puse să se sape în coaja lui 
o inscripţie cu numele corăbiei, data și altele, ca o mărturie 
a faptului că erau primii descoperitori ai acelei ţări. După ce 
terminară operaţia, își luară rămas bun de la băștinași și 
se înapoiară pe bord; urcară cu ei toate bărcile pentru a 
putea fi gata de plecare pe mare a doua zi dimineaţa. 

Oamenii de pe această insulă erau puternici, robuști, 
activi și bine făcuţi; se purtau curtenitor, prietenoși și nu 
aveau năravul furtișagului, ceea ce pentru popoarele din 
acele meleaguri constituia culmea însușirilor. Aveau aproape 
aceeași culoare ca și indigenii din Tanna, dar trăsături mai 
frumoase, figuri mai plăcute și trupuri mai vinjoase; unii 
dintre ei măsurau chiar doi metri. Părul foarte creţ și bărbile 
erau în general negre, așa încît la prima vedere semănau cu 
ale unui negru. Capetele lor păroase aveau desigur nevoie de 
a fi des scărpinate ; în acest scop se slujeau de un soi de piep- 
tene făcut din beţișoare de lemn tare, avînd de la șaptespre- 
zece la douăzeci și cinci de centimetri lungime și cam de 

grosimea unor ace de croșetat; un număr de astfel de 
bețe, rareori peste douăzeci, dar în general mai puţine, erau 
prinse împreună la un capăt și așezate paralel la o depărtare 
de aproape doi milimetri și jumătate unul de altul. Celelalte 
capete nu prea ascuţite, se răsfirau sau se deschideau ca nervu- 
rile unui evantai. Indigenii purtau totdeauna în păr, pe o parie 
a capului, astfel de obiecte care serveau și ca piepteni și 
ca scărpinători. Deseori întilneai bărbaţi cu picioarele umflate 
şi ulcerate ori cu testiculele umflate. Nu se știe dacă aceste 
beteșuguri se datorau unei boli sau modului de aplicare a 
apărătorii pe care o foloseau ca și cei din Tanna sau Malicolo. 
Acesta era singurul lor veșmint, făcut de obicei din coaja 
unui copac, dar uneori și din frunze. Micile bucăţi de pinză, 
hîrtie și altele asemenea pe care le căpătau de la marinari, 
le întrebuințau de obicei în același scop. Unii purtau un fel 
de tichie neagră, rigidă, concavă și cilindrică, ce părea să 
fie o podoabă de seamă; era de presupus că doar notabilii 
sau războinicii o purtau. La aceasta foloseau și bucăţi mari 
de carton dacă se întimpla să capete așa ceva în schimbul 
vreunui obiect oarecare. 

Casele lor, sau cel puţin cele mai multe dintre ele, erau 
circulare, cam ca un stup de albine primitiv, cu aer închis 
și cald. Se intra în ele printr-o ușă mică sau printr-o gaură 
pătrată, lungă, atît de mare cit să îngăduie trecerea unui 

om aplecat înainte. În cele mai multe case se aflau cite 
două vetre, în care de obicei ardea focul; deoarece nu exista 
altă ieşire decit ușa, toată casa era plină de fum. înăbușitor 
și atit de încălzită încît englezii, neobișnuiţi cu o asemenea 
atmosferă, n-o puteau îndura mai mult de o clipă. 

Ustensilele casnice ale indigenilor nu erau prea variate, 
vasele de lut fiind singurul articol demn de notat. Fiecare 
familie avea cel puţin unul în care își cocea rădăcinile și, 
poate, şi peștii. 

Se hrăneau mai ales cu rădăcini și pești, precum și cu 
scoarța unui copac ce crește și în Indiile Apusene |. Prăjeau 
scoarța şi apoi o mestecau aproape fără încetare. Apa era 
singura lor băutură sau, cel puţin, navigatorii nu văzuseră 
niciodată vreo alta. Țara lor părea că nu poate hrăni prea 
mulţi locuitori. Cu ea natura fusese mai puţin binevoitoare 
decit cu oricare din insulele tropicale cunoscute în acele 
mări, căci cea mai mare parte a suprafeţei ei era acoperită 
de munţi stincoși și sterpi. 

Cu toate acestea, acolo existau multe plante comune 
și insulelor estice și nordice, chiar o speţă de pasifloră, de 
care nu se știa pînă atunci că ar mai crește sălbatic în alt 
loc decit în America. Botaniștii nu s-au putut plînge de 
inactivitate pe această insulă, căci fiecare zi scotea la lumină 
ceva nou în botanică sau în alie ramuri ale istoriei naturale. 

Ca unelte de pescuit, băștinașii aveau plasele pentru 
broaște țestoase, făcute din fire de banan răsucite, precum 
și mici plase de mînă cu ochiuri foarte mărunte, confecţio- 
nate din sfoară subţire; foloseau de asemenea și căngile 
de prins pește. 

Femeile din această ţară, ca și cele din Tanna, sînt 
mult mai caste decît cele din insulele răsăritene. Căpitanul 
spunea că nu a auzit niciodată ca vreunul din oamenii săi 
să fi obţinut cea mai mică favoare de la vreuna din ele. 

Totul fiind pregătit pentru ieșirea în larg, ridicară ancora 
la data de 13 septembrie, la răsăritul soarelui și se avin- 
tară pe mare. 

Nimic deosebit nu surveni pînă în seara de 28 septem- 
brie cînd zăriră două insulițe joase înspre sud-vest ; întrucit 
erau legate între ele de șiraguri de stinci submarine, ce 


1! Antile.—N.I. 

Dăreau a fi unite cu cele dinspre tribord, navigatorii au 
fost nevoiţi să vireze ca să iasă din regiunea lor. Curind însă 
se iviră alte șiruri de stînci submarine, care se întindeau 
de la insuliţele cele joase pînă la o mare depărtare în ocean. 

Își petrecură noaptea făcînd volte scurte, cu teama îngro- 
zitoare că ar putea nimeri în orice clipă în vreuna din 
numeroasele capcane ce îi înconjurau. 

Lumina zilei le arătă că frica lor fusese întemeiată şi 
că trecuseră prin cea mai mare primejdie, deoarece stincile 
îi pindiseră tot timpul în partea de sub vînt, la foarte mică 
depărtare de ei. Își datorau salvarea numai unei veghi atente 
Și dibăciei cu care fusese condusă corabia. 

Erau sătui acum de această coastă pe care n-o puteau 
explora mai departe decît cu riscul de a pierde nava și de a 
rata întreaga călătorie. 

Corabia era în acest timp condusă de un ofițer căţărat 
pe arboret; ajunseră. curind, dar cu multă greutate, pînă 
la mai puţin de o milă de pămînt și se văzură siliți să anco- 
reze într-o apă adîncă de șaptezeci de metri; apoi lansară o 
barcă în care căpitanul se duse la țărm însoţit de botaniști. 
Găsiră aici mai mulţi arbori înalţi pe care-i observară înainte 
de la o depărtare considerabilă ; păreau a fi un soi de pin, cu 
lemn foarte potrivit pentru vergi, de care duceau lipsă ; după 
ce făcură această descoperire se înapoiară în grabă pe bord 
ca să le rămînă mai mult timp după masă, cînd debar- 
cară din nou cu două bărci pentru a dobori copacii de care 
aveau nevoie. | 

Mica insulă pe care coboriseră era un simplu banc de 
nisip și nu depășea un kilometru în circumferință. Pe ea, în 
afara acestor pini, creștea copacul etos din Otaheite, precum 
şi o mulţime de alţi arbori, arbuști și plante ierboase. Acestea 
au dat suficient de lucru botaniștilor pentru timpul cît au stat 
acolo ; căpitanul boteză deci ostrovul Botany Isle !. Nişte vetre, 
ramuri și frunze veștede arătau că nu demult trecuseră oameni 
pe insulă ; scheletul avariat al unei pirogi zăcea pe nisip. 

Deoarece tăiaseră vreo zece-douăsprezece prăjini mici 
pentru a face verfafoare ? și fiindcă se lăsa noaptea, se 
înapoiară pe bord cu ele. 


! Insula Botanicii. — N. T. 


2 Drugi de lemn, care se așază la capătul unei vergi pentru a o 
prelungi, în vederea fixării unei bonete (velă ajutătoare). —N.T 

Scopul pentru care ancoraseră lingă această insulă fiind 
atins, au luat în discuţie cele ce urmau să întreprindă de 
aci înainte. Din virful catargului putuseră cuprinde cu ochii 
toată marea dimprejur; observaseră deci că înspre apus, 
pînă departe în zare, apa era presărată peste tot cu insulițe, 
bancuri de nisip și stinci submarine. Aceasta determină pe 
căpitan să încerce să iasă dintre recife. A doua zi în zori, 
la 30 septembrie, înălțară pinzele și citeva zile nu li se 
mai întîmplă nici un fapt vrednic de a fi notat. În seara 
zilei de 8 octombrie, Cooper prinse cu harponul un marsuin, 
așa că au trebuit să oprească nava și să lase jos două 
bărci pentru a-l putea ucide și aduce pe bord. Avea doi 
metri lungime și era o femelă din speța pe care naturaliștii o 
numesc „delfinul celor vechi“ și care se deosebește de cea- 
laltă speţă de marsuini prin capul și fălcile mai lungi și 
mai ascuţite. Acesta avea optzeci și opt de dinţi pe fiecare 
falcă. Măruntaiele și carnea lui macră au constituit o masă 
de sărbătoare. L-au mîncat fript, copt și prăjit, după ce mai 
întîi l-au ţinut în apă caldă. La drept vorbind, după ce trăi- 
seră atita timp cu carne sărată, nu era nevoie de o prea 
mare artă culinară ca să le placă orice lucru proaspăt. 

La 10 octombrie, în zorii zilei, descoperiră pămînt înspre 
sud-vest ; cînd se apropiară, văzură că era o insulă destul 
de înaltă, de cinci leghe în circumferință. O numiră insula 
Norfolk !, în cinstea nobilei familii din Howard. După prînz 
un grup se îmbarcă în două bărci și cobori, fără să fi suferit 
vreun neajuns pe insulă, dincolo de niște stiînci mari ce măr- 
gineau o parte. din coastă. 

O găsiră nelocuită și își dădură seama că ei erau cei 
dintii oameni care pășeau pe ţărina ei. Observară mulți 
arbori și plante comune cu cele neo-zelandeze, îndeosebi inul, 
care era parcă mai îmbelșugat aici decît în orice parte a 
acelei ţări; dar produsul principal îl constituia un soi de 
pin, care creștea din belșug și atingea înălțimi uriașe; mulţi 
dintre arbori ajungeau atît de groși la înălțimea pieptului 


1 Această insulă, timp îndelungat locul de trai al ocnașilor depor- 
taţi pe viaţă, e acum reședința insularilor din Pitcairn. — N. A. Redac- 
torul englez vorbește aici de marinarii răsculați de pe Bounty care au 
trăit în Pitcairn cu femei din Tahiti și apoi s-au stabilit aici. Insulele 
Norfolk, azi cu acelaşi nume, se află între Noua Zelandă și Noua Cale- 
donie, iar insula Pitcairn se găsește la sudul arhipelagului Tuamotu. — N. T. 

unui om, încît doi inși abia îl puteau cuprinde cu braţele; 
erau drepți, înalți și semănau cu pinii de Quebec. Pînă la 
vreo două sute de metri de țărm terenul era atît de mult 
acoperit cu tufe și plante, că anevoie se putea pătrunde 
mai înăuntrul ținutului. Pădurile erau foarte luminoase și 
lipsite de tufărișuri, iar solul părea bogat şi gras. Întîlniră 
aceleași spețe de porumbei și papagali ca În Noua Zelandă, 
cîrstei și cîteva alte păsări mici. Păsările marine se înmul- 
teau netulburate pe ţărmuri și pe falezele stincoase. Insula 
avea apă dulce ; palmierul-varză, măcrișul și susaiul se găseau 
din belșug în unele locuri de pe țărm ; navigatorii aduseră pe 
bord din fiecare speţă atit cît putuseră aduna în răstimpul 
de care dispuneau. După ce părăsiră insula Norfolk se îndrep- 
tară spre Noua Zelandă avînd de gind să se oprească la 
strimtoarea Reginei Charlotte, pentru a îngădui echipajului 
să se odihnească și pentru a revizui corabia, astfel ca să 
fie în stare să facă faţă latitudinilor sudice. 

În zorii zilei de 17 octombrie zăriră muntele Egmont ` 
acoperit de zăpezi eterne. Se găseau la vreo opt leghe depăr- 
tare de țărm. 

La 18 octombrie ancorară în Ship Cove, iar după-amiază 
căpitanul se duse în golfuleţ cu năvodul și încercă să prindă 
cîţiva pești. Primul lucru pe care l-a făcut după debarcare 
a foșt să caute sticla pe care o lăsase la ultima escală acolo 

şi în care se afla memoriul. Sticla nu mai era la locul ei 
și nu se putu afla cine o luase. Au tras de două ori năvodul 
dar n-au prins decît patru pești mici și, ca să acopere în 
oarecare măsură acest eșec, împușcară mai mulie păsări. 

În dimineaţa aceea, vintul fiind slab, ridicară ancora și 
traseră la edec corabia în golfuleţ, unde o amarară. Instalară 
atelierul de fierărie și începură repararea navei și a gree- 
mentului. Căpitanul dădu ordine să se fiarbă zilnic legume 
cu făină de ovăz și cu supă pentru gustarea de dimineaţă, 
iar pentru cină legume cu mazăre și cu supă; în fiecare zi 
se servi acest amestec întregului echipaj pe lîngă raţia obiș- 
nuită de carne sărată. 

După-amiază, în timp ce își instala observatorul, Wales 
descoperi că mai mulţi copaci, care erau în picioare cînd 
plecaseră de acolo rindul trecut, fuseseră doboriţi cu ferăs- 
traie și topoare. Nu mai încăpea îndoială deci că Adventure 
trecuse prin acest goli după ce îl părăsise Resolution. 


Nu se întîmplă nimic deosebit pînă la 24 octombrie cînd, 
în cursul dimineţii, zăriră două pirogi venind din strimtoare ; 
dar cînd vislașii dădură cu ochii de corabie făcură cale 
întoarsă. După gustarea de dimineaţă plecară cu o barcă să-i 
caute pe băștinaşi și, în timp ce înaintau de-a lungul țărmului, 
împușcară cîteva păsări. Răsunetul puștilor le vesti sosirea ; îi 
descoperiră pe băștinași în Ship Cove; aceștia începură să 
strige. În clipa în care debarcară însă, localnicii îi recunos- 
cură. Bucuria înlocui atunci teama și restul indigenilor se 
grăbi să iasă din pădure ; se îmbrăţișară cu toţii de mai multe 
ori, în timp ce localnicii ţopăiau și zburdau ca nebunii; dar 
nu îngăduiră unor femei, care ședeau mai departe, să se apro- 
pie. După ce le dăruiră securi, cuțite și alte lucruri pe care 
le aveau cu ei, englezii primiră în schimb o mare cantitate de 
pește, pe care localnicii abia o prinseseră, 

A doua zi, dis-de-dimineaţă, locuitorii le făcură o vizită 
pe bord, aducînd cu ei alți pești, pe care-i schimbară pe 
pinză de Otaheite. 

La 28 octombrie un grup plecă să vineze în West Bay 
şi ajunse în locul unde lăsaseră porcii și găinile, dar nu 
văzură nici o urmă, nici de animale nici de oameni care să 
fi fost acolo de atunci încoace. Pe seară urcară pe bord cu 
vreo duzină și jumătate de păsări sălbatice, cormorani și 

altele. Vînăiorii care se duseseră în pădurea lingă care anco- 
rase corabia avuseră mai mare noroc cu păsările mici. 

Vechii lor prieteni se aciuiaseră între timp prin preajma 
navei și la 6 noiembrie, unul, al cărui nume era Pedro (un 
om destul de însemnat) dărui căpitanului un baston de onoare, 
din acelea pe care le poartă în general căpeteniile. În schimb, 
Cook îl îmbrăcă într-un costum de haine vechi, de care indi- 
genul se simţi foarte mindru. Cu încetul, Pedro și alt indi- 
gen deveniră vorbăreţi ; căpitanul începu atunci să-i cerce- 
teze dacă Adventure fusese acolo în lipsa sa, iar ei îl făcură 
să înţeleagă într-un mod ce nu lăsa loc îndoielii că la scurtă 
vreme după plecarea lor sosise cealaltă corabie, care stătuse 
la ei între zece și douăzeci de zile şi că plecase de zece luni. 

La 8 noiembrie lăsară pe țărm doi porci, un vier și o 
scroafă pe care îi duseră în golful vecin, dincolo de Cannibal! 
Cove ; în acest fel cu greu puteau să dea greș metodele încer- 
cate de căpitan pentru a popula această ţară cu animale. 

La 9 noiembrie băștinașii 'aduseră o foarte mare și bine 
venită provizie de peşte, iar căpitanul îi dărui lui Pedro un 
urcior de untdelemn gol, care îl făcu pe acesia fericit ca 
un prinţ. 

După-amiază cîțiva marinari coboriră pe țărm și cerce- 
tară un golf, unde aflară două familii de indigeni ce își petre- 
ceau timpul în felurite chipuri: unii dormeau, alții făceau 
rogojini, alţii frigeau pești și rădăcini, iar o fată încălzea 
pietre. Cînd se înfierbîntau pietrele, ea le scotea din foc și 
le trecea unei femei bătrine care şedea în colibă și care 
le așeza grămadă, punea peste ele o mînă de ţelină verde, 
peste ţelină o rogojină grosolană și apoi se așeza în viriul 
întregii înjghebări ca într-un ‘fel de culcuș în care şedea 
ghemuită ca găina pe ouă. Căpitanul presupuse că făcea 
așa ca să se vindece de vreo boală de care suferea, căci 
aburii care se înălțau din ţelina verde puteau să joace rolul 
vreunui medicament. 

La 10 noiembrie își luară rămas bun de la Noua Zelandă 
și se îndrepiară spre Capul Campbell. 

Căpitanul avea acum de gind să străbată vastul ocean 
în așa fel încît să treacă prin locurile pe care nu le explorase 
în vara precedentă. 

Simbătă 17 decembrie zăriră pămînt la vreo șase leghe. 
După această descoperire făcură voltă în vînt și se opriră 


16 — Călătoriile căpitanului Cook — 24] — 


cu prova spre sud; la sondare găsiră o sută treizeci și cinci 
de metri adincime și fund cu pietre și scoici. Pămintul din fața 
lor nu putea fi altul decît coasta apuseană a Ţării de Foc, în 
partea de lîngă intrarea vestică a strîmtorii Magellan. 


Aceasta a fost prima traversare făcută drept de-a curme- 
zișul oceanului, la o mare latitudine sudică. Căpitanul zice 
că n-a întreprins nici o altă traversare atit de lungă în care 
să se petreacă așa de puţine fapte interesante. Căci, cu excep- 
ţia declinaţiei magnetice, nu întimpinară nimic vrednic de 
luat în seamă. Își luară aci rămas bun de la Oceanul Pacific 
de sud. „Am terminat lacum cu Pacificul sudic — spune 
căpitanul Cook în ediţia in quarto a Călătoriilor sale, „și 
mă încumet să cred că nu se va găsi nimeni care să susţină 
că l-am lăsat necercetat sau că, într-o singură călătorie, s-ar 
fi putut face mai mult decît am înfăptuit eu“. 

La 18 decembrie, în timp ce continuau să navigheze la- 
depărtare de două leghe de-a lungul coastei, trecură prin 
dreptul unui promontoriu ce se ridica din mare şi pe care 
îl numără Cape Gloucester. Suprafaţa lui rotundă, de o înăl- 
time considerabilă, avea mai curînd înfățișarea unei insule; 
era situat la șaptesprezece leghe de insula Landfall !. 


În ziua de 20 decembrie, la prînz, observară York Minster 
la o depărtare de cinci leghe. La ora zece se iscă o briză 
de la sud-est, iar ei folosiră acest prilej pentru a se îndrepta 
spre uscat ca să încarce lemne și apă, precum și pentru a 
arunca o privire asupra ţării. 

Aci găsiră din belșug lemne și apă; se apucară deci 
să curețe corabia, al cărei exterior se îmbicsise de alge. 
Căpitanul află apoi de tristul sfîrșit al unuia dintre marinari. 
Acesta nu mai fusese văzut de pe la orele unsprezece sau 
douăsprezece ale nopţii trecute, așa că toţi au presupus că 
a căzut peste bord pe la provă, unde-l zăriseră ultima oară, 
și că s-a înecat. 

La 23 decembrie Pickersgill a fost trimis cu un cuter 
ca să cerceteze partea răsăriteană a strimtorii cu gîndul de 
a examina insula lingă care ancoraseră și pe care căpitanul 
o botezase Shag Island ?. 


l Insula Acostării. —N.T. 
2 Insula Cormoranilor. — N. T. 


— 242 — 


Pe la șapte seara ofițerul se înapoie și raportă că 
pămîntul din vecinătate era o insulă căreia îi dăduse ocol 
şi că între ea și capătul estic se găsea un goli în care trăiau 
numeroase giște. 

Cînd aflară aceasta, se împărţiră în două echipe de 
vinătoare, “iar a doua zi Pickersgill şi tovarășii lui plecară 
în cuter, iar căpitanul și botaniștii în șalupă. Pickersgill 
apucă într-o direcţie, căpitanul în alta ; cu toţii se amuzară 
bine cu giștele, fapt de la care se trase și denumirea ei: 
Goose Island !. Debarcarea a fost anevoioasă datorită valu- 
rilor foarte înalte; după debarcare se căţărară cu greu pe 
siînci, așa încît sute de giște scăpară, unele spre mare, altele 
înăuntrul uscatului. Vînară însă prin diferite mijloace 62 de 
păsări, cu care se înapoiară pe bord; erau cu toţii frînţi de 
oboseală, dar achiziţia făcută înlătură orice alt considerent ; 
se așezară la cină înfometați și consumară o parte din vînatul 
doborit în cursul zilei. Puțin mai înainte, Pickersgill și tova- 
rășşii lui aduseseră pe bord paisprezece gişte pe care 
le împărțiră întregului echipaj; darul acesta a fost foarte 
bine primit. 

În dimineaţa următoare, la 25 decembrie, cîțiva băștinași 
le iăcură o vizită. Erau mărunți, urîţi, spînatici și pe jumătate 
morţi de foame; nu se afla printre ei nici unul mai înalt. 
Umblau aproape goi, singurul lor veșmiînt fiind o piele de 
focă. Femeile își acopereau goliciunea cu marginea unei 
piei de focă, dar altfel erau îmbrăcate ca și bărbaţii. O femeie 
ținea la sîn doi copii în întregime despuiaţi ; ei se obișnuiesc 
astfel de mici cu frigul și cu suferințele. Aveau cu ei arcuri 
și săgeți, suliți sau mai curînd harpoane, făcute din os și 
fixate pe un băț. Atit ei cît și toate lucrurile lor miroseau 
insuportabil de tare a untură de pește. 

Femeile şi copiii rămăseseră la pirogi. Acestea erau 
făcute din scoarțe de copac și în fiecare ardea un foc în 
jurul căruia se înghesuiau bietele făpturi. În pirogi ei aveau 
piei mari de focă sub care se adăposteau cind se aflau pe 
mare și care slujeau și de învelitoare colibelor lor de pe 
țărm ; citeodată le mai foloseau și ca vele. 

Înainte de prînz toţi băștinașii plecară ; nimeni nu-i invi- 
tase să rămînă la masă. Murdăria de pe ei și duhoarea ce o 
răspîndeau în jur erau de ajuns ca să strice pofta de mincare 
a europenilor; şi, dacă n-ar fi putut mînca, le-ar fi părut 
tare rău, căci de multă vreme nu mai avuseseră bucate atit 
de bune : gîşte fripte și fierte, apoi budincă de giscă, bunătăţi 
pe care aproape le uitaseră; le mai rămăsese și ceva vin 
de Madeira, singura provizie care devenea mai bună prin 
păstrare. 

A doua zi băștinașii le făcură o nouă vizită și, fiindcă 
i se rupea inima văzindu-i cum ședeau tremurînd și goi pe 
punte, căpitanul Cook le dădu, plin de omenie, niște rips 
și o pinză veche de cort ca să se acopere. 


Navigatorii se îndoiau că vor putea face rost de provizii 
proaspete în acel loc, unde se găseau mai ales păsări săl- 
batice, care n-ar fi fost niciodată în număr îndestulător pentru 
întregul echipaj al vasului. Erau giște, rațe, coţofene marine, 
cormorâni şi acei pescăruși numiţi „găini de Port Egmont”. 
Mai trăia acolo un soi de rață pe care marinarii o botezară 
„calul de curse“ din pricina repeziciunii cu care alerga pe 
apă, căci avea aripile prea scurte ca să se ridice în aer și 
deci nu putea zbura. Giștele, de asemenea mult mai mici 
decît cele domestice din Anglia, erau tot atit de bune la 
gust. Aveau ciocuri negre, scurte și picioare galbene. Gîsca- 
nul era în întregime alb, iar gîsca pătată cu alb și negru sau 
cenușiu, cu o pată mare albă pe fiecare aripă. 

Căpitanul Cook spunea că din toate popoarele pe care 
le-a văzut, indigenii de aici păreau a fi cei mai nenorociți. 
Sortiţi să trăiască în unul din cele mai aspre climate din 
lume, nu erau destul de isteți pentru a-și rostui cele de tre- 
buinţă și care IS -ar fi putut face viaţa mai confortabilă, în 
oarecare măsură ! 


Cu toate că ţinutul era sterp, se găseau acolo felurite 
plante necunoscute, iar Forster şi grupul lui au avut cu ce 
să se îndeletnicească. 


La 28 decembrie ridicară ancora și se indreptară spre 
larg, reluîndu-și drumul către răsărit, iar a doua zi dublară 


1 Băștinaşii se află și astăzi în aceeași stare înapoiată. O relatare 
completă și interesantă despre ei se poate găsi în Călătoria lui Parker 
Snow în Pacificul de sud pe iahtul Allen Gardener. —N. A. 

capul Horn și intrară în Oceanul Atlantic de sud. Capul Horn 
este extremitatea de miazăzi a unui grup de insule de întin- 
deri neegale, ce se află în faţa golfului Nassau, și care sînt 
cunoscute sub numele de Hermit Islands |. 

De aici se îndreptară spre Success Bay, ajutaţi de curenţii 
ce-i mînau spre miazănoapte. Înainte de plecare ridicaseră 
pavilionul și trăseseră două lovituri de tun; curind după 
aceea zăriră un fum înălţindu-se din pădure deasupra capă- 
tului sudic al golfului și socotiră că l-au făcut băștinașii. 
Cum ajunseră în dreptul golfului, locotenentul Pickersgill se 
cuse să vadă dacă rămăseseră urme ale trecerii navei Adven- 
iure, dar nu descoperi nimic din care să reiasă că o corabie 
s-ar fi oprit pe acolo de curind. Căpitanul scrise numele 
corăbiei sale pe o tăbliță și o bătu în cuie pe un copac la 
locul de unde luase apă dulce corabia Endeavour. 

La ora trei dimineaţa virară, îndreptindu-se spre capătul 
răsăritean al Ţării Statelor, unde ajunseră a doua zi după- 
amiază. 

După-prînz lansară trei bărci şi debarcară cu un mare 
grup de oameni, unii pentru a ucide foci, alții pentru a prinde 
sau vina păsări, pești sau ce le-ar fi ieșit în cale. foci puteau 
găsi oriunde ar fi acostat, deoarece întregul țărm era împin- 
zit cu ele ; după gălăgia pe care o făceau, s-ar fi zis că insula 
era populată cu vaci și viței. La debarcare băgară de seamă 
că de fapt nu erau foci ci alt soi de vietăți care, prin formă 
şi prin mișcări, se asemănau cu vițeii de mare. Marinarii le 
botezară lei, căci masculul semăna tare mult cu această 
fiară sălbatică !. Se mai afla acolo același soi de focă pe 
care îl găsiră în Noua Zelandă și care era cunoscut înde- 
obște sub numele de „urs de mare", — cel puţin așa îl 
botezaseră ei. Erau în general atît de blinde, sau mai curînd 
nătînge, încît așteptau ca navigatorii să se apropie de ele 
și să le doboare cu lovituri de ciomege ; totuși pe cele mari 
le împușcau, fiindcă socoteau că era primejdios să se ducă 
lîngă ele. Se mai găseau pe insulă pinguini și numeroși cor- 
morani, giște și rațe, dar nu prea multe, precum și păsări 
răpitoare şi citeva specii de păsărele. Pe seară călătorii se 
înapoiară pe bord cu o pradă foarte bogată. 

În ziua următoare, la 1 ianuarie 1775, constatară că nu le 
lipsea decit un golf bun ca să poată face acolo o escală con- 
venabilă. Corabia lor fusese adusă pe acele meleaguri fie 
de soartă, fie datorită voinţei oamenilor în căutare de merinde 
proaspete și trebuia să fie adăpostită undeva; așa că Gilbert 
trecu în cuter spre Țara Statelor pentru a găsi un golf prielnic. 
Căpitanul mai trimise alte două bărci ce se întoarseră încărcate 
cu lei de mare și cu urși de mare. Ucideau lei sau urși bătrîni, 
îndeosebi pentru grăsimea lor, din care se făcea ulei, căci 
în afară de măruntaie, care erau destul de bune, carnea lor 
duhnea prea tare pentru a fi mîncată cu cît de puţină plăcere. 
Dar puii tineri se dovediră foarte gustoși și chiar carnea unor 
leoaice bătrine nu era de lepădat. 

Pe la ora zece, Gilbert se înapoie de pe Ţara Statelor, 
unde găsise un port bun, așezat la trei leghe spre apus de 
Capul St' John. Golful avea aproximativ trei kilometri jumătate 
lungime și, în unele locuri, atingea lăţimea de doi kilometri. Pe 
insulă se aflau lei de mare, foci și atit de mulţi pescăruși încît 
se întuneca cerul cînd erau tulburaţi, iar oamenii aproape se 


! Este probabil vorba de otarie (Otaria). — N.T. 


— 246 — 


înăbușeau de mirosul găinaţului lor care, duhnind mai rău 
ca assa foetida, devenise pentru ele o armă de apărare. 
Ziua descoperirii acestui port îi dădu căpitanului prilejul de 
a-l numi. New-year's Harbour |. 

Căpitanul Cook spune că leii de mare găsiţi aici nu fac 
parte din speța descrisă sub același nume de lordul Anson, 
dar că totuși lor li s-ar cuveni mai pe drept cuvint această 
denumire datorită părului lung ce le acoperă ceafa, gitul 
și umerii, dîndu-le în mare măsură aerul și înfățișarea unor 
lei. Femelele nu-s nici pe jumătate atît de mari ca masculii; 
o blană scurtă de culoare cenușie sau pămiîntie deschisă le 
acoperă trupul. 

Trăiesc într-un fel de turme pe stînci și pe lîngă ţărmul 
mării. Era tocmai perioada zămislirii și a nașterii puilor și 
englezii văzură un mascul, înconjurat de vreo douăzeci-trei- 
zeci de femele, stînd cu ochii în patru ca să le păstreze 
pe toate pentru el și alungind orice alt rival care ar fi încer- 
cat să pătrundă în turma sa. Alţi masculi aveau mai puţine 
soaţe, iar cîţiva doar una sau două. 


Urşii de mare nu sînt nici pe departe atît de mari ca leii, 
dar depășesc totuși în dimensiuni foca obișnuită. Nu au 
coama caracteristică a leilor de mare. Părul lor este de 
aceeași lungime peste tot, mai fin decît al leilor și asemănător 
cu al vidrei, dar de culoare cenușie ca fierul. Aceasta este 
speța pe care francezii o numesc lupi de mare și englezii 
foci ; ea se deosebește totuși de focile din Europa și din 
America de Nord. Leii pot fi și ei numiţi, fără a greși prea 
mult, foci uriașe ; căci și unii și celelalte fac parte din același 
neam. Nu era de loc primejdios să umbli printre ei, deoarece 
sau fugeau sau rămineau nemișcaţi. Singurul pericol ar fi 
fost să treci între ei și ocean, fiindcă atunci cînd se speriau 
de ceva, coborau într-un număr atit de mare, încît dacă nu 
fugeai din drumul lor, te-ar fi strivit cu năvala. 

Păsările oceanului erau pescărușii, rîndunicile de mare, 
„găinile de Port Egmont“ şi niște păsări mari, cafenii, de 
dimensiunile ialbatroșilor. Pe acestea din urmă marinarii le 
porecliseră „giștele mătușii Cary“ și găseau că sînt o mîncare 
destul de bună. Ca păsări de uscat erau vulturi sau șoimi, 

xrulturi pleșuvi ori ceea ce marinarii numeau curcani-șoimi, 
sturzi, precum și cîteva alte păsărele. 

Era interesant să observi felul în care convieţuiau dife- 
ritele vietăţi ce locuiau pe aceste meleaguri. Păreau să fi 
întocmit o ligă pentru a nu-și tulbura reciproc liniștea. Leii de 
mare ocupau cea mai întinsă parte a coastei; urșii de mare 
se aciuiaseră înăuntrul insulei; cormoranii cresiaţi se adă- 
posteau în ripile cele mai înalte ; pinguinii își statorniciseră 
reşedinţa acolo unde comunicaţia, atit de la mare cît și spre 
mare, era mai ușoară, iar celelalte păsări își alegeau unghe- 
rele mai retrase. Căpitanul Cook spune că a văzut toate 
aceste vietăți amestecîndu-se între ele ca vitele domestice 
și orătăniile din curtea unei ferme, fără ca vreuna să încerce 
a vătâma pe cealaltă. 

După ce părăsiră uscatul la 3 ianuarie seara, călătorii 
îl zăriră din nou înspre apus, a doua zi dimineaţa. 

La 14 ianuarie, pe la ora 9 dimineaţa, deslușiră ceea ce 
li se păru atunci o insulă de gheaţă; dar, la amiază, începură 
să se îndoiască dacă era vorba de gheaţă sau de pămint; 
pînă la urmă, se adeveri ultima presupunere, căci țărmul 
era în întregime acoperit cu zăpadă. 

În ziua de 16 ianuarie începură să exploreze coasta nor- 
dică şi, în dimineaţa următoare, coboriră o barcă, în care se sui 
căpitanul Cook în tovărășia lui Forster şi a grupului său 
pentru a face o recunoaștere înainte de a se încumeta să 
rămînă aci cu corabia ; renunţară însă pînă în cele din urmă, 
deoarece băgaseră de seamă că părțile mai lăuntrice ale ţinu- 
tului erau sălbatice și aride. Stincile dezordonate își înăițau 
culmile măreţe pînă ce se pierdeau printre nori, iar văile 
zăceau acoperite de zăpezi veșnice. Nu se zărea vreun arbore 
și nu exista vreo tufă nici măcar atit de mică încît să-ți 
poţi face o scobitoare. Acolo trăiau cam aceleaşi vietăţi ca 
și în New Year's Harbour. 

Cînd ajunseră pe coastă, căpitanul hotări ca, în afara 
rației obișnuite, să se fiarbă și grîu pentru gustarea din fiecare 
dimineaţă ; dar cei mai mulţi preferau carnea proaspătă celei 
sărate. În ceea ce-l privea, căpitanul Cook spunea că era sătul 
pînă în git de orice fel de carne sărată; deși carnea pingu- 
inilor greu se putea compara cu ficatul de vacă, faptul că 

era proaspătă o făcea să alunece pe gît. Numiră golful acesta 
Possession Bay. 

Îndată ce ridicară barca pe bord, navigară de-a lungul 
coastei către răsărit cale de unsprezece sau douăsprezece 
leghe, pînă la o ieșitură ce primi numele de capul Saunders. 
Dincolo de acest cap ailară un goli mărișor pe care-l bote- 
zară Cumberland Bay. 


La 20 ianuarie dădură peste o insulă pe care o denumiră 
insula Georgia. Ea se întinde pe treizeci și una de leghe în 
lungime, iar lăţimea ei cea mai mare este de vreo zece leghe. 
Pare a avea golfuri și golfuleţe din belșug, îndeosebi pe coasta 
nord-estică; dar uriașa mulţime de gheţuri de pe țărmuri o 
făcea mai tot anul de nepătruns. 

De la 29 la 27 ianuarie avură fără întrerupere vreme 
neguroasă. Se săturaseră acum de marile latitudini sudice, 
unde nu întîlneau decît gheață și cețuri dese; se îndreptară 
deci spre răsărit și, curînd după aceea, dădură deodată peste 
numeroase insule mari de gheață, într-o mare presărată cu 
sloiuri mărunte. Din această pricină schimbară murele și se 
îndreptară spre apus cu vintul de la nord. Gheţarii plutitori 
ce-i înconjurau erau toţi de înălțime aproape egală și se înfă- 
țișau ca o suprafaţă turtită, netedă. 

La 1 februarie dădură cu ochii de o nouă coastă. Într-a- 
devăr era un promontoriu înalt pe care-l botezară Cape 
Montagu dar, prevăzători, nu se încumetară să se apropie de 
ţărmul care nu oferea nici un loc de ancorare ; goliurile erau 
blocate sau umplute pînă sus cu gheaţă iar ţinutul, în între- 
gime, din vîrfurile munţilor pînă la marginea falezelor cu care 
se termina coasta, era acoperit de zăpezi eterne de mai mulţi 
metri grosime. 

Înainte de a purcede mai departe spre răsărit, cercetară 
cu privirea ţinutul și dinspre miazănoapte. 

La 3 februarie văzură două insule. Ziua în care fuseseră 
descoperite îi făcu să le numească Candlemas Isles. Deși 
nu erau prea întinse, aveau totuși înălțimi demne de luat 
în seamă și erau acoperite cu zăpadă. La 4 februarie își 
reluară drumul spre răsărit. Pe la amiază întilniră mai multe 

insule de gheaţă și citeva sloiuri răzlețe, vremea continuînd 
a rămîne închisă, cu ninsori și ploi. 

Riscul de a explora o coastă în aceste mări necunoscute 
şi îngheţate este atît de mare, încît nimeni, zice căpitanul 
Cook, nu se va încumeta vreodată să navigheze mai departe 
decît a mers ei; de aceea ținuturile ce s-ar afla mai spre 
miazăzi nu vor fi niciodată explorate. „Trebuie înfruntate 
ceţuri adinci, viscole, geruri puternice și toate celelalte 
fenomene care fac navigația primejdioasă, spune Cook; 
aceste greutăţi, confirmă el, sînt mult mărite de înfăţişarea 
nespus de aspră a ținutului sortit de natură să nu simtă nici 
măcar o singură dată căldura razelor soarelui, ci numai să 
zacă îngropat pentru vecie în zăpezi și gheţuri eterne. Gol- 
furile care s-ar afla poate pe ţărmuri sînt, ca să spun așa, 
înfundate cu totul de munţi de zăpadă îngheţată; iar dacă 
vreunul din ele ar fi destul de prielnic pentru adăpostirea 
unei corăbii, aceasta ar risca să rămînă înţepenită înăuntru 
pentru totdeauna sau să iasă de acolo odată cu vreun ghețar 
plutitor“. 

După o asemenea lămurire, cititorul nu se va aştepta 
desigur să-i vadă navigind mai departe spre miazăzi. Nu că 
le-ar fi pierit dorinţa de a-și continua călătoria ; alte pricini 
îi împiedicau. Ar fi fost o nesocotinţă să riște tot ceea ce 
înfăptuiseră pînă atunci, numai de dragul de a descoperi un 
țărm care, odată cunoscut, nu ar fi acoperit nici o nevoie, 
nu ar fi fost nici de cel mai mic folos nici navigaţiei, nici 
geografiei, nici chiar oricărei alte științe, în afara cercetărilor 
magnetice ; pe lingă toate acestea, exploratorii noștri nu se 
aflau în condiţiile cerute de o întreprindere atît de grea și 
nici nu mai aveau timpul s-o facă, oricît de bine ar fi fost 
aprovizionaţi. 

Aceste motive hotăriră pe căpitanul Cook să vireze spre 
răsărit, în timp ce un viscol deosebit de puternic se isca 
dinspre miazănoapte, aducind cu el o ninsoare nespus de 
bogată. Cantitatea de nea ce se așeza pe pînze era atit de 
mare, încît îi silea deseori să întoarcă în așa fel corabia ca 
vintul să poată scutura zăpada de pe ele; altminteri nici 
pînzele, nici vasul nu ar mai fi suportat greutatea. 


2850-22 


La 1 februarie vremea se schimbă, dar apa de pe punte 
era tot îngheţată și la prinz mercurul din termometru nu 
arătă mai mult de 1,4 C. 

La 22 februarie, aflindu-se la două grade longitudine de 
ruta lor spre sud, după ce părăsiseră Capul Bunei Speranţe, 
socotiră că nu mai avea nici un rost să-și continue drumul 
spre răsărit pe această paralelă, deoarece știau că pe acolo 
nu puteau întilni uscatul. 


Făcuseră pînă atunci ocolul oceanului sudic la mari lati- 
tudini și-l străbătuseră în așa chip încît nu mai rămînea 
nici cea mai mică bănuială în privința existenţei unui con- 
tinent, decît poate în apropierea polului și deci — după cum 
se credea pe atunci — dincolo de limita navigaţiei. Vizitind 
în două rînduri marea tropicală, nu numai că stabiliseră 
poziția unor ţinuturi descoperite mai de demult, dar înfăp- 
tuiseră și multe noi descoperiri, nemailăsînd decît foarte 
puţin de cercetat prin acele părți. Astfel ţinta călătoriei lor 
a fost atinsă în toate privinţele; emisfera sudică era acum 
suficient explorată și se pusese în sfîrșit capăt căutării conti- 
nentului sudic. 

Piînzele și greementul se uzaseră atit de mult încît mai 
în fiecare ceas se rupea cîte ceva și călătorii nu mai aveau 
cu ce să le dreagă sau să le înlocuiască. Proviziile, de ase- 
menea în scădere, nu mai erau nici destul de hrănitoare ; de 
multă vreme nu mai gustaseră alimente proaspete. Ce e drepi, 
mateloţii erau încă sănătoşi și ar fi mers înainte cu voioșie, 
așa cum au făcut întotdeauna și cum o vor face mereu, ori- 
unde ar fi conduși, dar se temeau să nu se îmbolnăvească de 
scorbui într-o vreme cînd nu ar fi avut cu ce să scape de el. 
Ar fi fost o cruzime din partea celui care ar fi vrut să pre- 
lungească mai mult decît era necesar oboselile și suferinţele 
la care se găseau ei expuși tot timpul. Comportarea lor în 
cursul îndelungatei călătorii era vrednică să fie privită cu 
multă înţelegere. Însufleţiţi de purtarea ofițerilor, ei se arătau 
în stare să înfrunte orice greutăţi și primejdii întilnite în 
drum și nu socoteau nici o clipă că fie unele, fie celelalte 
ar fi fost mărite din pricina despărțirii de nava-consoartă, 
Adventure. 


La 8 martie mercurul din termometru se urcă la 16°C 
și găsiră cu cale să mai lepede din cojoace. 

La 12 martie coboriră o barcă pe apă și împușcară cîțiva 
albatroși și petreli, care în acea împrejurare au fost foarte 
bine veniţi. Fiecare membru al echipajului era nerăbdător 
să ajungă la liman, ceea ce hotări pe căpitan să se plece în 
fața dorinţei generale și să cîrmească spre capul Bunei Spe- 
ranje. Căpitanul Cook ceru acum ofiţerilor și subofiţerilor jur- 
nalele de bord și jurnalele ce le ţinuseră ; ele îi fură predate și 
sigilate în vederea inspectării lor de către Amiralitate. 
Căpitanul Cook le mai dădu instrucțiuni atît lor cît și între- 
gului echipaj să nu divulge nimic în privința locurilor pe 
unde trecuseră, pînă nu vor primi din partea lorzilor îngă- 
duinţa de a o facel. 

În seara zilei de 17 martie zăriră pămînt la vreo șase 
leghe depărtare. A doua zi, avînd prea puţin vînt sau de loc, 


1 În ciuda acestui ordin, călătoria făcuse atita vilvă, că publiciștii 
zilei se arătau tare ahtiaţi să afle cum a decurs; la fel au făcut și după 
călătoria lui Mc Clintock, al cărui jurnal de bord a fost foarte căutat de 
toți publiciștii mai cunoscuţi, premiul căzînd în mîinile lui Murray. Urmă- 
foarea corespondenţă este întrucitva amuzantă : 


„Mile End, 18 septembrie 1775” 


„Domnule, 


Sîmbăta aceasta, în cursul dimineţii, l-am cercetat pe Anderson, tunarul, 
în legătură cu darea în vileag a recentei mele călătorii, a cărei descriere 
se zice că se află sub tipar, şi i-am spus că-l bănuiesc a fi autorul ei. 
El a susţinut că nu are nici o cunoștință și că se va strădui să descopere 
pe autor. Teri mi-a înminat raportul alăturat. 

„Astăzi m-a vizitat Marra şi mi-a confirmat ceea ce afirmă Anderson 
în raport și a mai adăugat că Bordel, timonierul men și Reardon, au 
ținut fiecare cîte un jurnal pe care l-au oferit librarilor, dar erau atît 
de prost scrise că nimeni nu le-a putut citi. Nu am nici un temei să mă 
îndoiesc de adevărul acestui fapt, dar mă voi duce totuși la tipograf și 
voi încerca să arunc o privire pe manuscris, deoarece cunosc felul lor 
de a scrie. Acest Marra este unul dintre ajutorii tunarului, chiar acela 
care voia să rămînă în Otaheite. Dacă singura relatare a călătoriei ce 
se tipărește este a lui, nu cred că merită atenţie. Am luat oarecare 
măsuri pentru a descoperi dacă mai sînt şi altele și informaţiile pe care 
eventual le voi căpăta, vă vor fi comunicate, domnule, de prea supusul 
și plecatul dv. servitor. 

(semnat) James Cook 

lăsară o barcă pe apă și o trimiseră în direcţia unei corăbii 
ce plutea la vreo două leghe de ei; căci erau prea nerâbdă- 
tori să afle vești pentru a mai ţine seamă de distanţă. Curind 
după aceea se iviră în vint trei alte vase, dintre care unul 
arbora culorile engleze. 


Către Philip Stephen, la Amiralitate 
(anexă) 

„Domnule, 

„Ca urmare a directivei dv. am cercetat cu de-amănuntul toate pră- 
văliile librarilor din cartierul Sfîntul Paul pînă ce am ajuns la a lui 
Francis Newbury. Am aflat destul de ușor ceea ce voiam de la vînzător, 
care mi-a răspuns (cînd i-am cerut călătoria navei Resolution) că nu 
avuseseră încă timp s-o tipărească ; l-am întrebat apoi dacă ceea ce aveau 
ei era jurnalul căpitanului; la care m-a privit lung și mi-a spus că, 
deocamdată, nu posedă nici un jurnal, dar că au sorți la fel de buni 
să-l publice pe acesta ca și alţi librari. Între timp a înţeles că încercam 
să-l trag de limbă, așa că s-a dus să-mi aducă o listă de cărți şi mi-a 
spus bună ziua, asigurîndu-mă că, înainte de publicarea călătoriei, apa- 
riția cărții va fi anunţată prin presă. Atunci m-am îndreptat spre locuinţa 
ui Marra şi a lui Peckover, unde l-am găsit pe cel dintîi. l-am spus că 
am de predat un mesaj din partea dv., domnule, lui Peckover, pe care el, 
Marra, s-a dus să-l caute. L-am înștiințat că va fi vai de el şi de mine 
dacă nu putem descoperi cine era cel care publica relatarea. Această 
- veste îi întristă pe toţi cei de faţă, căci se mai aflau acolo cîțiva membri 
ai ultimului dv. echipaj. Unii îmi declarară că Reading a scris un jurnal 
pe care Enell îl scoase la iveală. I-am oferit cinci guinee ca să mă lase 
să vă arăt relatarea. El a acceptat. Alţii mi-au spus că Rollet a ţinut un 
jurnal şi că l-a scris printre rîndurile Bibliei sale. Am notat toate aceste 
amănunte pentru a vă informa satisfăcător. În cele din urmă Marra trase 
hîrtia din faţa mea (scrisă la Angel, Angel Court, în vecinătatea orașului 
Southwark). „Du-i asta căpitanului Cook: dacă vrea să-mi trimită un 
rînd mie sau pentru mine, voi scoate din cauză pe toţi cei ce sînt bănuiți”. 
Adăugă apoi: «Eu sînt cel care publică această călătorie; nu doresc 
nici o avansare și Dumnezeu să mă ferească să pun piedici celor ce-și 
cîștigă pîinea de la marina militară; și, domnule Anderson, fiindcă 
dumneata mi-ai fost totdeauna prieten, vino cu mine și te vei convinge 
din nou că nu s-a plănuit niciodată ca numele Anderson să fie pus pe 
coperta călătoriei». Porunci unei trăsuri să mîne la prăvălia lui Newbury ; 
mă duse în salonul din spate ; informă pe domnul Newbury că prietenul 
lui era scos din slujbă și de aceea dezvăluise totul. «Acum — zise el — 
pe ce nume va apărea jurnalul meu de călătorie ?» «Pe nici un nume» — 
zise librarul. «Atunci — zise celălalt, pune-l să iasă pe numele lui John 
Marra ly adăugind în cele din urmă: «dacă va binevoi căpitanul Cook 
să vie aici, domnule Newbury, daţi-i toată satisfacția în măsura în care 
vă stă în putere». Newbury spuse că așa va face, după care ne invită 
pe amindoi la masă. 

„AT fi trebuit, domnule, să vă caut aseară, dar șchioapăt atît de tare 
că mi-ar fi fost greu să urc pînă la dv. Dacă veţi binevoi să mă înștiin- 

La întoarcerea bărcii, cei din ea raportară că vizitaseră 
o navă a Indiilor Răsăritene Olandeze, al cărei căpitan le ofe- 
rise, foarte îndatoritor, zahăr, arac ! și tot ce avea de prisos. 
Ciţiva marinari englezi de pe bordul acestei corăbii le-au spus 
că Adeveniure sosise cu douăsprezece luni înainte la Capul 
Bunei Speranţe și că membrii echipajului uneia din bărcile sale 
fuseseră uciși și mîncaţi de indigenii din Noua Zelandă. 

La 19 martie dădu de ei Adevăratul Breton, comandat de 
căpitanul Broadly. Acest vas venea din China și deoarece 
nu oprea la Cap, căpitanul Cook trimise pe bordul lui o scri- 


soare pentru secretarul Amiralității. 


Trista știre despre Adventure le-a fost acum confirmată. 
Echipajul corăbiei le trimise un pachet de ziare vechi, care 
însă pentru ei erau noi și care-i făcură să-și treacă timpul în 
chip plăcut ; dar aceasta a fost cea mai neînsemnată favoare 
pe care o primiră de la căpitanul Broadly. El le dărui provizii 
proaspete, ceai și alte articole foarte bine-venite, fapt pentru 
care avu parte de recunoștinţa tuturor. După-amiază se des- 
părțiră. Adevăratul Breton porni în larg iar ei, către țărm. 


În dimineaţa următoare, care la ei era miercuri 22, iar 
la cei de aici, marţi 21 martie, — ancorară în Table Bay, unde 
găsiră mai multe corăbii olandeze, citeva franceze, precum 
și pe Ceres comandată de căpitanul Newte, o corabie a Com- 
paniei Indiilor Răsăritene Engleze venind din China și mer- 
gînd de-a dreptul în Anglia; prin ea expediară Amiralității 
o copie a părţii precedente a acestui jurnal, cîteva hărți și 
desene. Încă înainte de a fi terminat manevra de ancorare, 
căpitanul trimisese un ofițer ca să înștiinţeze pe guvernator 


țaţi cînd veţi trimite după Marra, vă voi căuta în același timp pentru 
confruntare ; dar au fost de faţă prea mulţi martori ca el să mai poată 
da înapoi. 

Onorate domn, veţi binevoi să observați că aceasta este a doua 
oară că mă aflu nevinovat în calea miniei dv. 

Sînt, domnule, cu cel mai mare respect, prea supusul și prea ple- 
catul dv. servitor, 

(semnat) „Rt. Anderson” 


(Arhivele Amiralității, Whitehall, Scrisorile Căpitanului Cook, vol. 23). 


l Băutură alcoolică din orez sau orz fermentat. —N.T. 

de sosirea lor și să solicite mărfurile și proviziile proaspete 
necesare, care le-au fost lesne acordate. 

Căpitanul află acum că Adventure se oprise aici la întoar- 
cere ; găsi o scrisoare prin care căpitanul Furneaux îl înștiinţa 
de pierderea bărcii şi a zece din cei mai buni oameni, în 
strimtoarea Reginei Charlotte. Mai tirziu, după sosirea căpi- 
tanului Cook în Anglia, Furneaux îi înmînă o povestire 
completă a faptelor sale din momentul celei de a doua și 
ultime despărțirii a lor; o redăm acum în amănunt pentru 
a împlini istoria acestei expediţii. 

În octombrie 1773 vintul azviîrlise din larg pe coasta 
Noii Zelande pe Adventure, despărţind-o astfel de Resolution, 
pe care după aceea n-o mai întîlni. Echipajul de pe Adventure 
a avut de luptat cu furtuni violente pînă la 6 noiembrie cînd, 
vasul aflîndu-se la nord de capul Palliser, a acostat într-un 
golf oarecare pentru a-și completa proviziile de lemne și apă, 
căci duceau mare lipsă de amindouă; ultimele cîteva zile 
avuseseră drept raţie un litru de apă, dar chiar și atit nu le-ar 
fi ajuns mai mult de șase sau șapte zile. Au ancorat în golful 
Tolaga. Lemnele și apa se găseau ușor aici. Băștinașii semă- 
nau cu cei din strimtoarea Reginei Charlotte, însă erau mai 
numeroși. În una din pirogile lor observară capul unei femei, 
expus la vedere, împodobit cu pene și alte ornamente. Părea 
viu, dar după ce se mai apropiară constatară că era uscat, 
fiecare trăsătură fiind perfect conservată ; înţeleseră că indi- 
genii îl păstrau ca pe o relicvă a vreunei rude decedate. 


După ce au luat vreo zece butoaie mari de apă și lemne, 
călătorii ridicară pînzele la 12 noiembrie, îndreptindu-se 
către stîmtoarea Reginei Charlotte, dar vremea neprielnică 
îi împiedică să ajungă acolo înainte de 30 noiembrie. Nu 
vedeau nicăieri pe Resolution și începură să se neliniștească 
de soarta ei; dar, coborînd pe țărm, observară locul unde 
ceilalți înălţaseră corturile, iar pe un ciot vechi al unui arbore 
au văzut gravate cuvintele: „Caută dedesupt”. Au săpat și 
au dat de o sticlă astupată cu un dop și ceruiiă, în care se 
afla o scrisoare a căpitanului Cook, prin care el le aducea 
la cunoştinţă sosirea lor acolo la 3 a lunii și plecarea la 24, 
precum și intenţia pe care o avea de a petrece cîteva zile la 
intrarea strimtorii, pentru a-i căuta. | 

Începură deci îndată să facă reparaţiile trebuincioase 
corăbiei, lucru care îi ţinu ocupați pînă la 16 decembrie. 

A doua zi trimiseră cuterul cel mare cu aspirantul Rowe 
și cu echipajul bărcii ca să adune verdeţuri sălbatice pentru 
marinari, cu dispoziţia de a se înapoia în aceeași seară, deoa- 
rece aveau de gind să înalțe pinzele a doua zi dimineața. 
Dar barca nu mai veni nici seara, nici în dimineața următoare. 
Burney, locotenentul secund, porni deci în căutarea lor cu 
șalupa armată cu echipaj de barcă și cu zece pușcași de 
marină. Se reîntoarse în aceeași seară pe la orele unsprezece 
şi-l informă pe căpitan asupra unei scene cu adevărat cumplite, 
ce nu se poate descrie mai bine decît prin propriile lui cuvinte : 


„La data de 18 am părăsit corabia și, purtaţi de o briză 
ușoară, am ocolit repede Long Island !. În timp ce înaintam, 
cercetam de la babord fiecare ungher, uitîndu-mă bine peste 
tot cu un telescop. La unu și jumătate ne-am oprit pe o plajă 
de pe partea stingă și am poposit în Golful Estic, pentru a 
fierbe niște alimente. În timp ce găteam, am văzut pe ţărmul 
opus un indigen alergind de-a lungul plajei spre capătul gol- 
fului. Mincarea noastră fiind gata, ne urcarăm în barcă și 
plecaräm ; în scurtă vreme ajunserăm la capătul acelei coaste, 
unde zărirăm o așezare indigenă. 

„În timp ce ne apropiam, cîțiva băștinași veniră spre 
noi pe stinci și ne făcură semn să plecăm; dar, văzînd că 
nu-i luam în seamă, își schimbară tonul. Găsirăm trase pe 
plajă şase pirogi mari, cele mai multe duble, precum și 
numeroși băștinași. Lăsînd echipajul bărcii s-o păzească pășii 
pe țărm cu pușcașii (un caporal și' cinci oameni) și scotocirăm 
prin mai multe case, negăsind însă nimic care să-mi dea de 
bănuit. Coborînd pe plajă, unul dintre indigeni adusese o legă- 
tură de hepato (sulițe lungi) dar, văzînd că mă uit foarte grav 
la el, le puse jos și porni să se plimbe cu o nepăsare pre- 
făcută. Deoarece cîţiva indigeni păreau speriaţi, am dăruit 
unuia o oglindă și altuia un cui mare. Din acel loc golful 
se întindea, cît puteam eu aprecia, cam pe doi kilometri. M-am 
uitat de jur împrejur cu ocheanul, dar n-am văzut nici barcă, 
nici pirogă, nici vreun alt semn care să trădeze prezenţa 
locuitorilor. M-am mulțumit de aceea să trag citeva focuri 
de armă cum am făcut în fiecare ungher în timp ce inspec- 
tam coasta. 


1 Insula Lungă.—N.T. 

„Am navigat pe lingă coasta răsăritefană și am ajuns 
la o altă așezare, unde indigenii ne invitară pe țărm. I-am 
întrebat de barcă, dar ei au pretins că nu știu de ea. Păreau 
foarte prietenoși şi ne-au vîndut niște pește. La vreo oră 
după ce am părăsit acel loc, pe o mică plajă, învecinată 
cu Grass Cove, văzurăm că tocmai fusese trasă pe țărm 
o pirogă dublă foarte mare, în care erau doi oameni și 
un cîine. Cum ne-au văzut, oamenii au lăsat piroga și au 
rupt-o la fugă în pădure. Asta m-a făcut să bănuiesc că de 
la ei aș putea căpăta vești despre cuter. Coborirăm pe țărm 
și căutarăm în pirogă, unde găsirăm furcheţii de pe cuter 
și cîteva ghete; știam precis că una dintre ele aparţinea 
lui Woodhouse, unul din aspiranţii noștri. Un marinar îmi 
aduse tot atunci o bucată de carne, pe care o luase drept 
o parte din carnea sărată ce aparținea echipajului de pe 
cuter. Examinînd-o și mirosind-o, consiatai că era proaspătă. 
Fannin, masterul, care mă însoțea, bănuia că era carne de 
ciine și eu am fost de aceeași părere, căci încă mă mai 
îndoiam de faptul că indigenii ar fi canibali. Dar urma să 
căpătăm în curînd cea mai îngrozitoare și mai de netăgăduit 
dovadă că nu era așa. 

„Un mare număr de coșuri, vreo douăzeci, zăceau pe 
plajă legate la gură; le deschiserăm tăind legăturile ; unele 
erau pline cu carne prăjită și altele cu rădăcini de ferigi, 
care servesc drept piine. Căutiînd mai departe, dădurăm de 
alte ghete și de o mînă pe care o identificarăm de îndată 
ca fiind a lui Thomas Hill, unul dintre oamenii noștri de la 
teugă |! fiindcă era marcată T.H. cu un instrument tahitian 
de tatuare. Am înaintat cu cîţiva oameni cale nu prea lungă 
înspre pădure, dar n-am văzut nimic altceva. Coborind iarăși, 
aflarăm un loc rotund acoperit de curînd cu pămînt, de 
vreun metru în diametru, unde fusese îngropat ceva. 
Neavind nici un hiîrleţ, începurăm să săpăm cu un cuţit; 
intre timp am lansat piroga pe apă cu gindul de a o nimici 
dar, văzînd o diră mare de fum ce se înălța din spatele 
colinei vecine, am adunat toți oamenii în barcă și am pornit 
în grabă ca să ajungem acolo înainte de apusul soarelui. 

Cînd golful următor, Grass Cove, se deschise în faţa 
noastră, văzurăm pe plajă patru pirogi și un mare număr 


l Punte mică la provă, deasupra copastiei. — N. T. 

de oameni care, la apropierea noastră, se retraseră pe o mică 
măgură, la o lungime de corabie de malul apei, unde se 
opriră și începură să ne vorbească. Un foc mare fusese aprins 
sus pe podișul de dincolo de pădure, iar de acolo în jos, cit 
ținea povirnișul colinei, era o înghesuială de oameni ca la 
bilci. Sălbaticii de pe măgură o ţineau într-una cu strigăte 
și semne îmbietoare ca să debarcăm ; totuși, cum am ajuns 
lîngă ei, cu toţii descărcarăm armele. Prima salvă nu păru 
să-i îngrijoreze prea mult, dar după a doua începură s-o 
ia din loc, tirîndu-se cît puteau de repede, unii dintre ei 
urlînd. Continuarăm să tragem atît timp cît mai deslușşirăm 
pe vreunul în tufiș. Printre indigeni se aflau doi bărbaţi 
foarte vinjoși, care nici nu încercaseră să se miște, pînă 
ce se treziră părăsiţi de tovarășii lor; abia atunci plecară 
pășind cu multă nepăsare și foarte cumpănit, mîndria neîn- 
găduindu-le să fugă. Unul dintre ei căzu totuși sau se tîrî 
de-a bușilea, celălalt se îndepărtă părînd a nu fi atins. Atunci 
am debarcat cu soldaţii, iar Fannin a rămas să păzească barca. 

„Pe plajă se aflau două legături de ţelină ce fuseseră 
adunate de cei din cuter. De o vislă ruptă, înfiptă drept în 
pămînt, indigenii își legaseră pirogile; era o dovadă că 
aici avusese loc atacul. Am cercetat apoi peste tot în spa- 
tele plajei pentru a vedea dacă nu cumva cuterul se afia 
pe acolo. N-am găsit nici urmă de barcă, dar în locul ei, ni se 
înfăţișă o scenă atit de zguduitoare prin cruzimea și sălbă- 
ticia ei, încit nu poate fi nici amintită, nici închipuită, fără 
să te cutremuri de groază : vedeam capetele, inimile și plămînii 
oamenilor noștri zăcînd pe plajă, iar la o mică depărtare, 
cîinii le rodeau măruntaiele. 

„În timp ce rămaserăm înmărmuriţi în acel loc, Fannin 
ne strigă că-i auzea pe sălbatici adunindu-se în pădure; 
atunci ne-am înapoiat la barcă și, trăgind alături pirogile, 
am distrus trei din ele. Între timp focul din vîrful dealului 
dispăruse și puturăm auzi vocile minioase ale indigenilor 
din pădure; presupun că se certau dacă trebuiau sau nu 
să se năpustească peste noi şi să încerce să-și salveze 
luntrile. Se făcuse acum întuneric ; de aceea am mai înaintat 
doar cîțiva pași și m-am uitat o dată îndărătul plajei ca să 
văd dacă nu cumva cuterul fusese tras între tufișuri; dar 
nezărind nici un semn, m-am întors și am pornit în larg. 
Cu toate forţele noastre, abia dacă am fi avut posibilitatea 
să urcăm pină pe deal; iar ca să ne încumetăm cu jumătate 
din oameni (căci cealaltă jumătate trebuia lăsată să păzească 
barca) ar fi fost o cutezanță de nebun. 

„Cînd ne depărtarăm destul ca să avem în faţa ochilor 
înălțimile strîmtorii, văzurăm sus la vreo cinci-șase kilometri 
un foc foarte mare, care ardea în jurul unei suprafeţe ovale 
din vîrful unui deal pînă jos, aproape de marginea apei; 
spaţiul dinăuntru era închis din toate părţile de foc, ca de 
un gard. M-am sfătuit cu Fannin și am fost amindoi de aceeași 
părere că nu ne mai putem aștepta la alt folos decit la 
mizerabila mîngiiere de a ucide cîțiva sălbatici în plus. 

„Ajungînd între două insule rotunde așezate in partea 
de miazăzi a Golfului Estic, ni se păru că auzim pe cineva 
strigînd ; lăsarăm vislele și ascultarăm ; dar nu mai deslu- 
șirăm nimic ; strigarăm și noi, de mai multe ori, dar în zadar. 
Sărmanele suflete erau mult prea departe spre a ne mai auzi; 
la drept vorbind simţeam o oarecare consolare, gindindu-ne 
că, după cît se părea, fiecare dintre ei fusese ucis pe loc." 

Pînă aici am redat raportul lui Burney ; și pentru a com- 
pleta relatarea acestei tragice întîmplări, poate nu este de 
prisos să pomenim că cei din cuter au fost Rowe, Woodhouse, 
Francis Murphy, maistru timonier; William Facey, Thomas 
Hill, Michael Bell și Edward Jones, toţi de la teugă, John 
Cavenaugh și Thomas Milton care făceau parte dintre paz- 
nicii pupei și James Sevilley, ordonanța căpitanului, în total 
zece oameni. Mulţi dintre aceștia fuseseră cei mai buni, mai 
voinici și mai sănătoși marinari de pe vas. Grupul lui Burney 
adusese pe bord două miini, una aparţinind lui Rowe, căci 
s-a putut recunoaște după o cicatrice; iar cealaltă a lui 
Thomas Hill, după cum s-a spus mai sus, precum și capul 
ordonanţei căpitanului. Aceste rămășițe și altele au fost legate 
într-un hamac și azvirlite peste bord cu destul pietriș și 
plumb pentru a se scufunda. | 

După toate probabilitățile, întimplarea aceasta nenoro- 
cită era urmarea vreunei neînţelegeri care avusese loc acolo ; 
ori poate lipsa de prevedere a echipajului bărcii i-a putut 
ispiti pe indigeni să folosească prilejul de a-și potoli nesă- 
țioasa lor poită de mîncare. După ce trista ceremonie s-a 
isprăvit, marinarii au fost reţinuţi de vinturile neprielnice 
timp de patru zile, vreme în care nu văzură nici un băştinaş. 

La 23 decembrie ridicară ancora și ieșiră din strîimtoare, 
îndreptîndu-se spre răsărit; vreo două-trei zile i-au împie- 
dicat niște vînturi slabe, apoi au izbutit să iasă din drep- 
tul coastei. 

La 10 ianuarie 1774 sosiră în faţa capului Horn. Făcu- 
seră ceva mai mult de o lună de la capul Palliser din Noua 
Zelandă pînă la Capul Horn, adică parcurseseră 121° de lon- 
gitudine. 

Deschizînd cîteva butoaie de mazăre și de făină ce fuse- 
seră stivuite pe cărbuni, constatară că ele erau complet stri- 
cate și de nemincat; socotiră deci că cel mai înţelept lucru 
era să se îndrepte spre Capul Bunei Speranţe. La 17 februarie 
zăriră pămîntul Coloniei Capului, iar la 19 februarie ancorară 
la Table Bay, unde-l găsiră pe căpitanul sir Edward Hughes 
cu corăbiile Salisbury și Sea horse |. La 16 aprilie, căpitanul 
Furneaux ridică pînzele și porni spre Anglia, iar la 14 iulie 
ancoră la Spithead. 


! Cal de mare.—N.T. 

Revenim acum la căpitanul Cook și dăm cititorilor noștri 
posibilitatea să citească în propriile lui cuvinte următorul 
rezumat, scurt dar magistral al ultimei părţi a acestei intere- 
sante călătorii. 


Nava „Resolution“, Table Bay, Capul Bunei Speranțe, 
22 martie 1775 


Domnule, 


Deoarece căpitanul Furneaux v-a informat desigur despre acţiunile 
mele dinaintea despărțirii noastre finale, mă voi mărgini în această scri- 
soare la întîmplările de după aceea. Cum Adventure nu sosise pînă la 
26 noiembrie în strîmtoarea Reginei Charlotte, am ieșit în larg și după 
ce am petrecut două zile căutînd vasul-tovarăș în lungul. coastei, m-am 
îndreptat spre miazăzi cîrmind ușor către răsărit. Aproape neîntrerupt 
am întîlnit sloiuri de gheaţă pînă ce am ajuns la 66° latitudine, unde 
marea era atît de înghețată, încît n-am mai putut înainta mai departe; 
am virat atunci spre sud-est, înfruntînd o mare presărată cu munţi de 
gheață și am trecut Cercul Polar Antarctic pe la meridianul de 14° ©’ est. 
Apoi am găsit că este necesar să ne urcăm spre miazănoapte, nu numai 
pentru a ieși dintre foarte numeroasele insule de gheaţă, dar și ca să 
explorăm un spațiu marin pe care-l lăsasem necercetat în mijlocul ocea- 
nului, în direcţia aceea. După ce am ajuns la latitudinea de 48°, am cîrmit 
spre răsărit, apoi iarăși spre miazăzi, pînă ce am ajuns la latitudinea de 
71° 10’, longitudine 1061/2“ vest. Mai departe nu ne-a fost cu putință să 
mergem, căci înspre sud marea era în întregime acoperită cu gheaţă, ba 
chiar cu munţi de gheaţă, ale căror culmi foarte înalte se pierdeau în 
nori. Pînă aici nu văzuserăm nici cele mai slabe semne de pămînt sau 
orice altceva care să ne încurajeze cercetările ; totuși nu socoteam că 
Oceanul Pacific a fost îndeajuns de explorat și îndată ce am constatat 
că întruneam condiţiile ca să putem rămîne încă un an pe valurile lui, 
m-am decis să o fac și, ca urmare, m-am îndreptat spre miazănoapte și am 
căutat în zadar ara Juan Fernandez. Am fost mai norocos cu Insula 
Paștelui, unde am făcut o scurtă escală ; apoi am vizitat Insulele Marchize ; 
din Marchize am purces spre Otaheite și Insulele Societăţii, unde am fost 
primiţi cu o ospitalitate nemaiîntilnită nici printre naţiunile cele mai civi- 
lizate. Acești oameni cumsecade ne-au împlinit toate dorinţele cu mări- 
nimie ; de aceea am găsit de cuviinţă să-mi petrec șase săptămîni la ei. 
Am părăsit insulele la 4 iunie, am mers către apus, ne-am oprit la Rot- 
terdam, unde am rămas două sau trei zile, şi apoi ne-am urmat drumul 
către Terra del Espireite Santo! a lui Quiros, pe care am zărit-o la 16 
iulie. Am găsit că această ţară este formată dintr-un mare grup de insule, 
multe dintre ele încă nevăzute de europeni, așezate între latitudinile 
14” și 20“ şi aproape în jurul meridianului estic de 168”. Cu explorarea 
acestor insule se termina tot ce avusesem de gind să descopăr la tropice; 
de aceea m-am lăsat spre miazăzi, intenționînd să mă opresc în Noua 
Zelandă, dar la 4 septembrie pe latitudinea de 20” am dat peste o ţară 


! Noile Hebride de azi.—N.T. 

întinsă pe care am numit-o Noua Caledonie. Am navigat de-a lungul 
coastei ei nord-estice și am determinat în parte întinderea coastei sud- 
vestice. Am găsit totul atit de împresurat de bancuri de nisip, încît riscul 
ce l-aş fi întîmpinat cu explorarea ei ar fi fost foarte mare. În cele din 
urmă, ne-am trezit aruncaţi în larg de vinturi; se făcuse de altfel timpul 
să ne întoarcem spre miazăzi. Am fost nevoit să las explorarea neterminată 
și să-mi urmez drumul spre strimtoarea Reginei Charlotte, unde am sosit 
la 6 octombrie. Am rămas aici reparind nava și lăsînd echipajul să se 
refacă pînă la 9 noiembrie, cînd am ieșit în larg și am purces de-a dreptul 
spre Ţara Focului. De data aceasta am străbătut acele porţiuni ale ocea- 
nului pe care încă nu le vizitasem. Am preferat să mă îndrept spre 
intrarea apuseană a strimtorii Magellan pentru ca să-mi fie cu putință 
să cercetez sud-vestul și țărmul sudic al Țării de Foc, ceea ce am și 
făcut apoi, ca și coasta Ţării Statelor. Am părăsit acele locuri în ziua de 
3 ianuarie ultim (1775), iar la 14 ianuarie am descoperit la 54“ latitudine 
și 38” longitudine vestică o coastă care, după uriașa cantitate de zăpadă 
de pe ea, și după înălțimea neînchipuită a munţilor, am socotit că ar 
aparţine unui mare continent; am constatat însă că era o insulă cu nu 
mai mult de 70 sau 80 de leghe în circumferinţă!. Cînd am părăsit 
acest ţinut, am cîrmit spre sud-est și la 59, am descoperit altă insulă, 
nespus de înaltă și muntoasă și atît de îngropată în zăpezi eterne, încît 
a trebuit să ne apropiem destul de mult de țărm, ca să ne convingem 
că temelia ei nu avea aceeași formaţie. Am navigat de-a lungul coastei 
spre miazănoapte și am văzut că se termina într-acolo printr-un grup de 
insule. Aceste insule ne-au atras pe nesimţite departe de coastă, la care 
apoi n-am mai putut reveni; am fost prin urmare silit s-o părăsesc 
fără să fi fost în stare să lămuresc dacă aparţinea unui continent ce se 
intinde spre miazăzi, sau era numai un grup de insule. Faptul că dădu- 
sem de pămint mă făcea să cred în existenţa Ţării Capului Circumciziei, 
așa că am părăsit acest hidos țărm sudic cu mai puţină părere de rău. 
Dar a doua călătorie a noastră în căutarea Capului Circumciziei n-a 
fost mai rodnică decît cea dintii și a slujit doar pentru a ne asigura 
că nu există un astfel de pămînt. În cele din urmă, după ce dădusem 
ocol globului și nimic nu ne mai răminea de făcut, anotimpul și alte 
împrejurări, pe care cred că nu mai este nevoie să le pomenesc, m-au 
hotărît să mă îndrept spre Capul Bunei Speranţe, unde am ajuns la 
data prezentei (22 martie 1775) găsind corabia Ceres, comandată de căpi- 
tanul Newte, cu destinaţia Anglia, prin care trimit aceasta, împreună 
cu o relatare a întimplărilor întregii călătorii și ridicările, peisajele și 
celelalte desene ce s-au făcut în cursul ei. Hărțile sînt întocmite parte 
după observaţiile mele, parte după cele ale lui Gilbert, master-ul meu, 
a cărui judecată și rivnă în această materie ca și în toate celelalte ramuri 
ale profesiunii sale nu sînt depășite de nimeni. Peisajele aparţin toate 
lui Hodges și sînt alese cu atita înţelepciune și executate cu atîta măies- 
irie încît nu numai că dovedesc judecata și îndemînarea artistului, dar 
vor exprima prin ele însele diferitele subiecte înfățișate; dar ele nu 
alcătuiesc întreaga operă a acestui neobosit desenator: mai există și 

alte citeva vederi, portrete! și valoroase desene în ulei care, din lipsa 
culorilor potrivite, a timpului și a împrejurărilor nu vor putea fi termi- 
nate decit după sosirea noastră în Anglia. Ceilalţi călători pe care guver- 
nul a găsit nimerit să-i trimită cu noi și-au adus fiecare partea sa la 
succesul expediției. Am căpătat tot ajutorul cel puteam cere de la astro- 
nomul Walls ; ceasul lui Kendal a întrecut așteptările celor mai zeloși 
apărători ai lui şi, fiind cînd şi cînd corectat prin observaţii asupra 
mișcărilor lunii, mi-a fost o călăuză credincioasă ori de cîte ori am 
schimbat climatul. Ca să fiu drept cu ofiţerii mei și cu echipajul, tre- 
buie să spun că au îndurat toate primejdiile şi oboselile călătoriei cu 
cea mai mare tărie sufletească și voioşie; aceste însușiri împreună cu 
neînchipuita iscusinţă, grijă şi băgare de seamă a chirurgului Patten, 
au făcut ca starea sănătăţii tuturor să se menţină bună în tot cursul 
călătoriei ; căci nu se poate spune că boala ne-a făcut să pierdem 
vreun om de cînd am părăsit Anglia. Dacă am dat greş în privinţa des- 
coperirii unui continent, este pentru că el nu se află într-o mare navi- 
gabilă și nu pentru că nu l-am fi căutat: greutăţi de nedepășit au alcătuit 
hotarele cercetărilor mele spre miazăzi. Omul care va avea hotărîrea și 
stăruința să găsească un continent dincolo de latitudinea la care am 
ajuns eu nu va fi ţinta pizmei mele pentru cinstea de-al fi descoperit; 
dar mă voi încumeta să susțin că lumea nu va trage vreun folos din 
asta. Cercetările mele nu s-au mărginit numai la un continent ci și la 
insulele și toate celelalte subiecte ce pot contribui la completarea explo- 
rării emisferei sudice.” 


(Arhivele Amiralității — Whitehall, Scrisorile căpitanului Cook, vol. 23). 


A doua zi după sosirea la Capul Bunei Speranţe, căpi- 
tanul Cook se duse în audienţă la guvernator, baronul Plet- 
tenberg și la alţi funcţionari mai de seamă, care îl primiră 
și îl tratară cu cea mai mare politeţe. 
| N-a fost nevoie să trimitem de pe vas pe țărm pentru 
refacerea sănătăţii decît trei oameni ; căpitanul Cook le făcu 
rost de încartiruire la preţul de treizeci de stiveri 2 sau jumă- 
tate de coroană pe zi, pentru care li se dădea mincare, 
băutură și locuinţă. 

Examinînd cîrma, navigatorii constatară că sînt nevoiţi 
s-o desfacă și s-o ia pe țărm în vederea unei reparaţii. Lipsa 
de călăfătuitori i-a întîrziat de asemenea. În cele din urmă 
obținură doi lucrători de la una din corăbiile olandeze ; cînd 
vasul Dutton al Indiilor Răsăritene Engleze sosi din Bengal, 
căpitanul Rice îl îndatoră pe căpitanul Cook cu încă doi 
oameni, așa că pe la 26 aprilie reparația luă sfîrșit; îndată 


! Aceste portrete, așa cum s-a mai menţionat, se află la Amira- 
ditate și ar trebui mutate la British Museum. — N. A. 
2 Cea mai măruntă monedă engleză. — N. T. 


— 263 — 


ce încărcară pe bord toate mărfurile necesare și un stoc de 
merinde și apă proaspătă, își luară rămas bun de la guver- 
nator și de la ceilalţi funcţionari principali și, în dimineaţa 
următoare, se urcară pe bord. 

După înălțarea pînzelor, salutară garnizoana prin trei- 
sprezece lovituri de tun, la care li se răspunse îndată cu 
același număr. O fregată spaniolă și un vas al Indiilor daneze 
îi salutară pe cînd treceau, iar căpitanul Cook întoarse fie- 
care salut cu un număr egal de lovituri de tun. 

Pe cînd se găseau la Cap, căpitanul Cook a scris urmă- 
toarea prefaţă Călătoriei sale pe care o redăm verbatim după 
documentele originale : 


„LAMURIRI. 


„Am început acest jurnal din timpul cînd abia se hotărîse călătoria, 
jar navele erau încă pe cale de a fi armate. Am dat de asemenea 
oarecare amănunte despre diversele modificări ce au fost aduse navei 
Resolution, despre echipamentul final al celor două vase, despre modul în 
care se făcuse etc. etc. 

Am amintit pe cei care urmau să se îmbarce pentru expediţie, pe 
cei ce s-au îmbarcat efectiv, precum și rolurile fiecăruia. Am pomenit în 
același timp atît de ceasul cît şi de celelalte diverse aparate ce au fost 
puse de încercare pe bord pentru experimentări ; dar cînd am înţeles că 
toate aceste lucruri erau bine cunoscute Amiralității, pentru informarea 
căreia urma doar să dau socoteala de funcţionarea lor, am văzut că ar 
fi fost cu totul fără rost să pun aceste explicaţii în fruntea jurnalului; am 
găsit deci că este bine să-l încep din clipa plecării mele din Plymouth. 

În tot acest jurnal am folosit ziua calendaristică şi nu cea nautică; 
deci, ori de cîte ori întrebuințez termenii „A.M.” și „P.M.”, cel dintii 
înseamnă înainte de amiază sau prima jumătate a zilei, iar cel din urmă 
după amiază sau ultima jumătate. 

În toate drumurile, relevmentele etc., declinația magnetică este corec- 
tată în afară de cazul cînd anunţ contrariul. - 

„Greenwich este tot timpul subînțeles ca primul meridian, sau 
cel de referinţă ; tot ce se află la răsărit de acest meridian se numește 
aici longitudine estică, iar tot ce se găsește spre apus, longitudine ves- 
tică, pînă la meridianul opus ; sau, cu alte cuvinte 180° în fiecare direcţie. 

„Hărțile sînt construite conform acestei reguli și cu toată precizia 
îngăduită de împrejurări, parte după propriile mele observații, parte după 
ale lui Gilbert, master-ul meu, a cărui judecată și sirguinţă în această mate- 
rie ca şi în orice altă ramură a profesiunii sale nu sînt de nimeni depășite. 

„Peisajele etc. aparţin toate lui Hodges și sînt atît de judicios 
alese și executate cu atita măiestrie încît nu numai că limpezesc cele 
ce am putut spune eu, dar exprimă prin ele însele pe deplin diferitele 
subiecte înfățișate. 

„Se va constata că unele zile au fost lăsate de o parte fără însem-= 
nări : în acele zile nu s-a petrecut nici un fapt interesant. 

„Recitind jurnalul, descopăr că anumite lucruri au fost omise, iar 
altele n-au fost îndeajuns lămurite ; încerc să implinesc acum aceste 
lipsuri prin note. Pe scurt, am dat relatarea cea mai cinstită și mai com- 
pletă de care am fost în stare. În privinţa scrisului nu am nici înde- 
mînare naturală, nici cîștigată. Pot spune că, încă de copilandru am 
fost tot timpul pe mare; am străbătut din greu (cu ajutorul citorva 
prieteni buni) toate treptele marinărești, de la mus! pînă la coman- 
dant. După o mărturisire atît de deschisă, sper că mi se vor ierta toate 
prostiile ce se vor găsi în acest jurnal. 

(semnat) James Cook 

„Capul Bunei Speranţe, 22 martie 1774". 


(Arhivele Amiralității, Whitehall, Jurnalul căpitanului Cook de pe 
nava „,„nesolution'“). 

În zorii zilei de 15 mai zăriră insula Sfînta Elena la depăr- 
tare de 14 leghe, iar la miezul nopţii ancorară în rada din 
faţa orașului. 

Guvernatorul Skettowe și notabilităţile de pe insulă îl 
primiră și îl tratară cu cea mai mare politeţe pe căpiian în 
cursul șederii sale acolo, dîndu-i felurite dovezi de curtenie. 


În cursul escalei, călătorii făcură unele reparaţii necesare 
pe care nu avuseseră timpul să le termine la Cap. Își umplură 
de asemenea cu apă butoaiele goale, iar la masă echipajul 
căpătă carne de vacă proaspătă, cumpărată cu 10 pence kilo- 
gramul. Carnea de aici a fost foarte preţuită fiind singura pro- 
vizie proaspătă demnă de amintit. 

La 21 mai căpitanul își luă rămas bun de la guvernator 
și veni pe bord. La părăsirea țărmului au fost saluiaţi cu 
treisprezece lovituri de tun; răspunseră la fel. 


În dimineaţa zilei de 28 mai desluşiră insula Ascension 
Și, în aceeași seară, aruncară ancora în Cross Bay ?. Răma- 
seră acolo pînă în seara zilei de 31 mai și, deși în fiecare 
noapte ieșşiră la pescuit cu mai multe echipe, nu prinseră 
decît douăzeci și patru de broaște țestoase, anotimpul fiind 
prea înaintat. Totuși, cum, ele cîntăreau între două sute și două 
sute cincizeci de kilograme una, situaţia în privința cărnii 
proaspete era destul de bună. 


Insula Ascension are vreo șaisprezece kilometri lungime în 
direcția nord-vest și sud-est și zece în lățime. Suprafaţa ei este 
acoperită cu dealuri și văi sterpe, majoritatea lor neavînd nici 


1 Marinar învățăcel. — N. T. 
2 Golf în insula Ascension. — N. T. 

o tufă sau plantă pe întinderi de mai mulţi kilometri la rînd ; 
doar piatră și cenușă era din belșug, semn neindoios că în 
timpuri îndepărtate insula a fost distrusă de un vulcan care 
a aruncat la suprafaţă uriașe grămezi de pietre, ce formează 
azi dealuri. Un munte înalt la capătul sud-estic al insulei 
părea să fi rămas în starea lui de la început, scăpînd de nimi- 
cirea generală. Solul era un fel de marnă albă ce-și mai 
păstra ceva din însușirile de fertilitate, deoarece producea 
un soi de porcină, laptele cucului și un soi-două de iarbă. 
Cu ele se hrăneau caprele, care nu puteau fi găsite decit 
în această parte a insulei 1. 


În timp ce se aflau în radă, un cuter din Bermuda plecase 
doar cu cîteva zile mai înainte luînd pe bord 105 broaște 
țestoase, adică atit cît putea încărca ; echipajul lui răpuse 
multe alte broaște pe diferitele plaje nisipoase, le spintecase 
și le scosese ouăle, lăsîndu-le hoiturile să putrezească, act 
neomenos și jignitor faţă de cei ce ar fi venit în urma lor. 

Pe această insulă se pot găsi broaște țestoase marine 
din ianuarie pînă în iunie. Ele se prind în felul următor: 
oamenii se instalează pe plajă și le pindesc cind vin să-și 
depună ouăle, ceea ce se întimplă totdeauna noaptea, le răs- 
toarnă apoi pe spate și le lasă așa pină a doua zi cînd le 
ridică. Este un lucru neîndoios că toate ţestoasele din jurul 
acestei insule vin aici numai pentru a-și depune ouăle, căci 
nu erau decît femele printre ele; din cele pe care le prin- 
seră, nici una nu avea în stomac hrană demnă de amintit; 
semn sigur că nu mîncaseră de un timp îndelungat; se prea 
poate ca din pricina aceasta carnea lor să nu fi fost atit 
de bună ca acelora capturate pe coasta Noii Galii de sud, 
unde ele au și cu ce se hrăni. 

La 31 mai călătorii părăsiră insula Ascension și se îndrep- 
tară spre miazănoapte. Le veni atunci chef să viziteze insula 
Sfintul Matei, pentru a-i stabili poziţia ; dar, deoarece vintul 
nu le sprijini acest proiect, se îndreptară spre insula Fernando 


1 Insula Ascension a început între timp să fie cultivată. Un grup 
de marinari s-au instalat acolo de mai multă vreme. S-au clădit case și 
rezervoare de apă. Golful este cercetat de corăbiile ce vin din Indiile 
răsăritene spre patrie, căci acolo se găsesc, într-o oarecare măsură, pro- 
vizii proaspete, îndeosebi broaște țestoase. Insula reprezintă de asemenea 
un loc de întîlnire pentru corăbiile porturilor africane. — N.A. 


— 266 — 


de Noronha de pe coasta braziliană pentru a-i determina 
longitudinea. 

La 9 iunie, la amiază o zăriră la o depărtare de șase 
sau șapte leghe. Ea se ivea cu dealurile ei rare și ascuţite, 
dintre care cel mai mare arăta ca un turn sau ca o turlă 
de biserică. Cind sosiră în radă auziră o lovitură de tun 
trasă dintr-unul din forturi. După ce determinară cu repezi- 
ciune longitudinea plecară fără a mai debarca. 

La 18 iunie nu se mai îndoiră că au fost prinși de alizeul 
de nord-est, deoarece aveau vreme frumoasă în afară de 
citeva uşoare și întimplătoare averse de ploaie; pe măsură 
ce înaintau înspre nord, vintul creștea și bătea cu multă tărie. 

La 21 iunie căpitanul Cook porunci să se fixeze alambicul 
la cazanul cel mai mare care cuprindea 277 de litri. 
Focul a fost aprins la ora patru dimineaţa și pe la şase, alam- 
bicul începu să curgă. Continuară pînă la șase seara, obţinînd 
între timp 138 litri de apă dulce cu cheltuiala a 54 kg 
de cărbuni, ceea ce depășea cu 27 kg cantitatea nece- 
sară pentru  gătirea hranei echipajului  corăbiei; dar 
consumul de combustibil nu conta la ei. La urma 
urmei, inovaţia era folositoare; căpitanul spuse totuși 
că n-ar sfătui pe nimeni să se bizuie cu totul pe ea, 
căci dacă dispui de combustibil din belșug și de cazane bune, 
poţi obţine în felul acesta atita apă cît ai nevoie pentru 
întreţinerea vieții; dar nu vei izbuti, cu oricîte strădanii, 
să capeţi destulă pentru menţinerea sănătăţii, îndeosebi în 
climatele fierbinţi, unde apa se caută mai mult ca oriunde). 

Nimic demn de lamintit nu se mai întîmplă pînă la 13 
iulie cînd zăriră insula Fayal, una dintre Azore și, curind 
după aceea insula Pico. În zorii zilei următoare navigară 
spre golful Fayal sau de Horta, unde ancorară la ora opt. 

Singurul motiv pentru care se opriseră acolo a fost ca 
să-i dea prilejul lui Wales să verifice mersul ceasului pentru 
a putea apoi determina cu mai multă siguranţă longitudinea 
acelor insule. Îndată ce ancorară, căpitanul trimise un ofițer 
în audienţă la consulul englez pentru a-i anunţa sosirea sa 


! În zilele noastre aparatul de distilare al lui Grant a fost introdus 
cu mare folos peste tot în marina regală. — N.A. 

și pentru a-i cere încuviințarea ca Wales să efectueze obser- 
vaţii pe țărm. Dent, care deţinea pe atunci postul de consul, 
nu numai că obţinu de la guvernator această îngăduinţă, dar 
îl şi duse pe Wales în grădina sa, într-un loc potrivit pentru 
instalarea instrumentelor și îi primi pe toţi călătorii de pe 
bord în modul cel mai mărinimos şi cu cea mai mare bucurie. 

În cursul șederii lor acolo, echipajul vasului căpătă la 
masă carne proaspătă de vacă. Pe de altă parte încărcară 
pe bord vreo cincisprezece butoaie de apă. 

Fayal, deși vestit mai ales prin vinurile sale, nu produce 
îndeajuns pentru consumul local. Vița de vie se cultivă pe 
insula Pico, unde nu există o radă în vederea ancorării coră- 
biilor ; de aceea vinul este adus de la Horta, de unde se 
încarcă pentru străinătate, mai ales pentru America; iată 
de ce a și căpătat numele de vin de Fayal. 

După ce părăsiră golful în dimineaţa zilei de 19 iulie, 
exploratorii se îndreptară spre insula Tercera a cărei lungime 
voiau s-o măsoare; dar apucîndu-i o vreme urîtă cu ceaţă 
de nepătruns și apropiindu-se noaptea, renunţară la acest 
gind și se îndreptară cu toată iuţeala spre Anglia. 

La 29 iulie zăriră uscatul în apropiere de Plymouth. 
În dimineaţa următoare ancorară la Spithead şi, în aceeaşi zi, 
căpitanul Cook debarcă la Portsmouth de unde plecă spre 
Londra în tovărășia lui Wales, Forster și Hodges. 

La 9 august, căpitanul Cook a fost înaintat la rangul de 
post captain |, ca recunoaștere a eminentelor sale servicii 
și a strălucitelor sale descoperiri. 

Fiindcă timp de trei ani și optsprezece zile cît lipsise 
din Anglia, în ciuda tuturor schimbărilor de climat, nu pier- 
duse decît patru oameni, dintre care unul singur datorită 
bolii, poate că nu este lipsit de rost să înșirâm la încheierea 
acestui jurnal numeroasele cauze cărora căpitanul Cook le 
atribuie neobișnuita și perfecta stare a sănătăţii de care s-a 
bucurat echipajul său. 

Ei erau aprovizionaţi cu o cantitate de malţ, din care 
făceau o infuzie și care se dădea oamenilor îndată ce pre- 
zentau cele mai ușoare simptome de scorbut; doza adminis- 
trată varia de la o jumătate pînă la un litru și jumătate pe zi 
de om, sau cît socotea chirurgul necesar. Întrebuinţat la timp, 


! Comandant al unui vas cu mai mult de 20 tunuri. —N.T. 


— 268 — 


constiiuia fără îndoială cel mai bun leac antiscorbutic pe 
mare, descoperit pe atunci ! 

Varza acră pe care o aveau din belșug era o hrană vege- 
tală sănătoasă, foarte folositoare ca antiscorbutic și care nu 
se strica prin păstrare. Cînd se găseau în larg, fiecărui om i 
se servea cîte o jumătate de kilogram de varză de două ori 
pe săptămină sau chiar mai des, dacă se credea de cuviinţă. 


Bulionul era un alt articol din care aveau mari rezerve. 
30 de grame de om (sau orice altă proporţie cerută în împre- 
jurări) se fierbea în mazăre de trei ori pe săptămînă ; iar dacă 
navigatorii se aflau în locuri unde se puteau procura legume, 
acestea se fierbeau cu grîu sau cu făină de ovăz pentru gus- 
tarea de dimineaţă, sau cu mazăre și zarzavat pentru prînz. 
Chirurgul mai întrebuințase în multe cazuri și cu succes 
deplin zeamă de lămiie și de portocale. 


Dar administrarea celor mai salutare articole, fie provizii, 
fie medicamente, se va dovedi în general, lipsită de rezultate, 
dacă nu va fi sprijinită de anumite rinduieli. Astfel, expe- 
riența multor ani, ca și unele idei date căpitanului Cook de 
alți ofiţeri luminaţi, îi dădură posibilitatea de a fixa un plan 
după care trebuiau să se conducă toţi. 

În afară de anumite împrejurări neobișnuite, echipajul se 
împărțea în trei carturi. În felul acesta marinarii nu erau atît 
de mult expuși vremii ca atunci cînd ar fi făcut cart după 
cart. Ei aveau de obicei haine uscate cu care se primeneau 
cînd se întîmpla să se ude. Se foloseau mijloacele cele mai 
potrivite pentru păstrarea continuă a curăţeniei și căutau 
ca atît persoanele cît și hamacele, așternuturile și veșminteie 
să fie mereu uscate. O grijă la fel de mare se depunea pentru 
curăţenia și uscarea corăbiei între punți. O dată sau de două 
ori pe săptămînă calele erau aerisite cu ajutorul focului; 
iar cînd aceasta nu era cu putinţă, se afuma cu pulbere de 
pușcă amestecată cu oțet și apă. Deseori se mai aprindea și 
cîte un foc într-un vas de fier pe fundul navei, ceea ce ajuta 
mult la purificarea aerului în părţile inferioare ale corăbiei. 
Nu se poate da niciodată destulă atenţie acestui lucru și 
curăţeniei atit pe corabie, cît și printre oameni; cea mai mică 


! Astăzi se înlocuieşte cu zeamă de lămîie, care se furnizează 
tuturor corăbiilor ce pornesc pe mare.— N.A. 

nepăsare dă naștere unui miros neplăcut de putregai, pe 
care numai focul îl poate îndepărta. 

Căpitanul Cook își încheie relatarea celei de-a doua 
călătorii în jurul lumii după cum urmează: 

„Nu mi se cuvine mie să spun în ce măsură au fost înde- 
plinite sarcinile principale ale călătoriei noastre. Dacă am fi 
găsit continentul căutat, am fi putut satisface mai ușor curio- 
zitatea semenilor noștri, dar sperăm că negăsindu-l, în ciuda 
cercetărilor noastre stăruitoare, vom lăsa mai puţin teren 
pentru viitoare speculaţii asupra unor lumi necunoscute ce 
rămîn a fi explorate de aci înainte. 

Oricare ar fi prețuirea pe care publicul mi-o va acorda 
în alte privinţe, eu închei mulţumit această relatare. Nu pre- 
tind alt merit decît acela de a-mi fi făcut datoria. Deoarece 
împrejurările îmi îngăduie să fac o observaţie, trebuie să 
spun că ceea ce am făcut noi, adică descoperirea posibili- 
tăților de a păstra sănătatea unui numeros echipaj navigant 
vreme atit de îndelungată, în asemenea diversitate de cli- 
maturi și printre asemenea continue greutăți și oboseli, va 
face remarcabilă această călătorie şi oricare persoană bine- 
voitoare va aprecia acest fapt, atunci cînd discuţiile contra- 
dictorii în jurul unui continent sudic vor înceta să mai agite 
minţile și să împartă în tabere judecata filozofilor“. 

Vom mai adăuga numai un lucru : în cursul acestei călă- 
torii căpitanul Cook rezolvase totuși marea problemă a unui 
continent sudic, deoarece străbătuse emisfera antarctică în 
așa chip, încît nu mai îngăduia în acel moment credinţa în 
existența unui continent în apele navigabile|. În drumul 
său el descoperi totuși Noua Caledonie, cea mai mare insulă 
din Pacificul sudic, cu excepţia Noii Zelande, apoi insula 
Georgia precum, și o coastă necunoscută pe care a numit-o 
Ţara Sandwich, ultima Thule a emisferei sudice ; vizitînd de 
două ori mările tropicale, el a stabilit coordonatele unor 
ținuturi descoperite mai de mult și făcu alte noi descoperiri. 


1 Continent descoperit, așa cum am arătat mai înainte, de raviga- 
torii ruși. 


N 

A TREIA EXPEDIȚIE ÎN OCEANUL PACIFIC 


întreprinsă pentru explorarea 
emisferei nordice, făcută în 
corăbiile Resolution de 
462 tone şi Discovery de 

300 tone în anii 1776—1780. 


În urma călătoriei precedente -problema referitoare la 
existența unui continent sudic a fost lăsată deocamdată deo- 
parte, — dar existenţa unei treceri pe la nord din Atlantic în 
Pacific rămînea încă un obiectiv atit de însemnat pentru 
Anglia, încît stirnea o rivnă puternică pentru cele mai sîr- 
guitoare cercetări !. 


De mult timp planul favorit al celor mai vestiți navigatori, 
ca și al învăţaților timpului, era să se descopere un drum 
către ţinuturile orientale care să fie mai scurt și mai lesni- 
cios decit cel de pe la Capul Bunei Speranţe. De peste două 
secole se căuta această trecătoare prin diferite puncte, dar 
niciodată încercările n-au izbutit, iar problema legăturii celor 
două mari oceane, Atlanticul și Pacificul, peste țărmurile 
nordice ale Americii a rămas să fie rezolvată abia în timpul 
nostru de multiplele călătorii și descoperiri ale lui sir Edward 
Parry, Ross, sir John Franklin, Collinson, M’ Clure, sir Leopold 
M'Clintock, Dease, 
care Franklin, după cum s-a dovedit fără putință de îndoială, 
a fost primul descoperitor al trecătorii nord-vestice. 

Este evident că pentru ducerea la bun sfîrşit a unei astfel 
de întreprinderi se cereau în primul rînd  îndemînare, 
stăruință şi capacitate. Deși toată lumea socotea că cel mai 
nimerit ar fi căpitanul Cook, nimeni nu cuteza să-i facă 
propuneri în această privință. Atît de multe și felurite fuse- 


! Este vorba de odinioară faimosul North-West Passage. — N.T. 

seră serviciile pe care le adusese patriei, muncile susținute 
și primejdiile înfruntate de el, încît cu toţii socoteau că ar 
fi un lucru nechibzuit să-l îndemne să se avinte în noi 
primejdii. 

Ca o dovadă de cinstire a meritelor și cunoștințelor lui, 
luară totuși hotărîrea să-i ceară părerea cu privire la alegerea 
persoanei celei mai potrivite căreia să i se încredinţeze 
conducerea expediției; pentru a lua o hotărire în această 
chestiune, au fost invitate cele mai de seamă personalităţi 
navale, iar odată cu ele și căpitanul Cook, în casa lordului 
Sandwich, care prezida pe atunci Consiliul Amiralității. 

În timp ce se discuta despre acest subiect, mintea lui 
Cook se aprindea în faţa măreției proiectului și a urmărilor 
pe care le-ar îi avut probabil reușita. De aceea se ridică 
deodată și, cuprins de un avînt de nedescris, își oferi serviciile 
pentru organizarea acestor importante obiective. Nici o pro- 
punere nu ar fi fost primită cu mai multă plăcere, iar comanda 
expediției i-a fost pe loc încredinţată !. 

Odată stabilit acest prim pas, se trecu la cercetarea 
temeinică a planului exact al expediției. Toţi cei ce naviga- 
seră cîndva în jurul pămîntului se întorseseră pe la Capul 
Bunei Speranţe ; căpitanului Cook i se dădu anevoioasa 
însărcinare de a încerca să treacă prin același loc, îndrep- 


! F] își oferă formal serviciile prin următoarea scrisoare : 


Biroul Amiralității, 10 februarie 1776 


Domnule, 
Ailînd că senioriile lor au poruncit să se pregătească două corăbii 
în vederea unei noi călătorii de descoperiri în Oceanul Pacific, — și 


deoarece senioriile lor, cînd au binevoit să mă numească la spitalul 
Greenwich, au binevoit de asemenea să-mi spună că acceptarea acestui 
post nu va prejudicia asupra vreunei oferte ulterioare a serviciilor mele, 
imi iau îngăduința de a mă pune la dispoziţia Amiralității, dacă lorzii 
mă socotesc potrivit pentru a comanda proiectata călătorie amintită mai 
sus; în cazul cînd vor binevoi să-mi accepte oferta, mă bizui pe faptul 
că, la întoarcerea mea, mă vor repune în funcţia de căpitan la spital, 
sau îmi vor da o altă dovadă de favoare, după ce vor fi examinat servi- 
ciile mele din trecut. 


Sint, domnule, prea plecatul dv. servitor 


James Cook 
Lui George Jackson, Esq. 


_ Arhivele Amiralității. — (N. A.) 

tîndu-se însă către ţinuturile situate la cele mai nordice 
latitudini dintre Asia și America; acest plan a fost desigur 
adoptat în urma propriilor sale sugestii. Primise instrucțiuni 
să meargă spre Oceanul Pacific şi să treacă deasupra tro- 
picului sudic prin îngrămădirea de insule viziiate în călă- 
toria precedentă ; iar de acolo, dacă îi va fi cu putinţă, să 
navigheze de-a lungul coastei nordice a Americii pînă cînd 
va, izbuti să descopere o trecere către Oceanul Atlantic, 
căci nu se știa încă nimic pe atunci în legătură cu aceasta. 


Pentru a da mai mult imbold înfăptuirii unui proiect atit 
de măreț. se adăugară, pe lingă îndatoririle de serviciu, și 
motive de interes. Un act al parlamentului, voiat în 1745 
și oferind o recompensă de 20 000 lire sterline acelui ce ar 
descoperi o trecere prin goliul Hudson, a fost lărgit și i s-a 
precizat tema. După noua redaciare orice corabie care ar găsi 
și ar naviga prin vreo trecătoare marină între Oceanul Atlantic 
și Pacific, în orice direcţie și pe orice paralelă a emisferei nor- 
dice, la nord de 52” latitudine !, urma să fie răsplătită pentru 
această descoperire cu suma de 20 000 lire sterline. 

Resolution şi Discovery au fost vasele destinate expe- 

diției. Comanda celui dintii a preluat-o căpitanul Cook, 
a celui de-al doilea vas căpitanul Clerke, care fusese loco- 
tenent secund în călătoria precedentă. Echipajul de marinari 
și ofițeri atribuit fiecăreia din corăbii era aproape același 
ca şi înainte. lată lista principalilor ofiţeri: 


RESOLUTION 


John Gore, James King, John Williamson, locotenenți. 
William Bligh, master. 

William Anderson, chirurg. 

Molesworth Philips, locotenent din marina militară. 


DISCOVERY 


James Burney, John Rickman, locotenenți. 
Thomas Edgar, master. 
John Law, chirurg. 


Echiparea şi pregătirea corăbiilor a durat mai multe luni, 
deoarece s-a lucrat cu atenţie și grijă, pentru a se asigura 


! Latitudinea nordică de 52° trece puţin mai la miazănoapte de hota- 
rul dintre Statele Unite ale Americii și Canada. — N.T. 


18 — Călătoriile căpitanului Cook 

apărarea sănătăţii marinarilor, fapt care contribuia ia asi- 
gurarea reușitei expediției. Iar pentru ca locuitorii din Ota- 
heite și din alte insule ale Pacificului de sud unde englezii 
fuseseră primiţi cu atita prietenie să poată trage folos de pe 
urma călătoriei, s-a hotărit să se ia pe bord pentru acele ţări 
animale europene dintre cele mai folositoare. Pe lingă acestea, 
căpitanul Cook a fost aprovizionat cu o cantitate de seminţe 
de legume, iar Consiliul Amiralității a adăugat diferite articole 
de comerţ care să ajute la înjghebarea unor relaţii priete- 
nești cu indigenii și să-i atragă să stabilească legături comer- 
ciale cu englezii. 

Omai, despre care s-a pomenit în descrierea călătoriei 
precedente, urma să fie dus îndărăt în ţara sa natală. El își 
părăsea prietenii din Londra cu părere de rău și cu mulţu- 
mire în același timp. Cînd își amintea de bunătatea ce i se 
arătase, nu-și putea stăpini lacrimile ; dar apoi gîndul plăcut 
că își va revedea vechile cunoștințe făcea repede să-i sca- 
pere ochii de bucurie. 

Jurnalul original al călătoriei din care s-a extras această 
relatare istorică este scris de mina căpitanului Cook pînă 
în ziua în care a pierit lăsînd în urma lui atît de mult regret; 
relaiarea o fost continuată de căpitanul King, care a publi- 
cat întregul manuscris; noi am preferat însă să prezentăm 
istorisirea la aceeași persoană, adăugind unele observaţii 
ocazionale, a căror oportunitate și rost vor fi apreciate de 
cititorii noștri. Parte din descrierile generale aparţin docto- 
rului Anderson, chirurgul navei Resolution, un om de o 
deosebită capacitate ; însuși căpitanul Cook s-a simţit mult 
îndatorat față de talentele acestuia și pentru contribuţia lui la 
descrierea numeroaselor amănunte interesante ale călătoriei. 

Vinturile potrivnice precum și alte împrejurări au întir- 
ziat pînă la 14 iulie 1776 plecarea din Canal a corăbiilor. 
Pe bordul amîndurora se aflau o sută nouăzeci şi două de 
persoane inclusiv ofiţerii. „Nimic de seamă nu s-a întîmplat 
— scrie căpitanul Cook — pînă la 1 august, cînd am sosit 
în dreptul insulei Teneriffe, una din insulele Canare, unde 
au debarcat mai mulţi dintre noi. Se zice că locuitorii origi- 
nari de acolo nu mai există ca popor distinct ; din unirea lor 
au spaniolii a rezultat o rasă de oameni puternici și muscu- 
loși care s-au răspîndit pe toate insulele. 

„La 4 august am ridicat ancora și am continuat călătoria. 
În seara zilei de 10 august, la ora nouă, apăru înspre miazăzi 
insula Bonavista ; ea se găsea la o distanţă de vreo leghe, 
deși noi ne credeam mult mai departe în acei moment, lucru 
ce se dovedi greșit. Căci, după ce ţinurăm spre răsărit pînă 
la ora douăsprezece, pentru a ocoli stincile submarine aflate 
cam la o leghe de capătul sud-estic al insulei, ne trezirăm 
deodată chiar lîngă ele și le dublarăm foarte îndeaproape. 
Timp de cîteva clipe situaţia noastră a fost dintre cele mai 
îngrijorătoare. Am preferat să nu mai sondez, deoarece aceasta 
ar fi agravat pericolul în loc să-l micșoreze. 

Cu citeva zile inainte de 6 octombrie am văzut albatroși, 
bibilici și petreli, iar acum văzurăm trei pinguini, ceea ce ne 
îndemnă să sondăm; însă nu dădurăm de fund nici cu o 
saulă ! de două sute șaptezeci de metri. 

„La 8 octombrie, seara, una din păsările .pe care mate- 
loţii le numesc „nebune“ ?, oprindu-se pe catarg, a fost prinsă. 

„La 18 octomorie, ajungind la Capul Bunei Speranţe, am 
găsii în golf două corăbii franceze din Indiile Răsăritene, 
una venind din patrie și alta îndreptindu-se către ea. Cu vreo 
două-trei zile înainte de venirea noastră, o altă corabie 
de aceeași naţionalitate, care se întorcea în patrie, se rupsese 
din parime și fusese împinsă de la țărm. la capătul golfului, 
unde s-a scufundat. Echipajul a fost salvat, dar cea mai 
mare parte a încărcăturii a împărtășit soarta vasului. 

„După salutul de rigoare am coborit pe uscat, însoţit de 
cîțiva dintre ofiţerii mei și m-am dus în audienţă la guver- 
nator, la locţiitorul său, la intendentul fiscal și la coman- 
dantul trupelor. Aceștia m-au primit cu cea mai mare 
amabilitate ; guvernatorul, mai ales, mi-a făgăduii tot spri- 
jinul pe care mi-l putea da. Totodată am căpătat de la el 
încuviințarea de a ne instala observatorul, de a înălța corturi 
pentru pînzari și dulgheri și de a aduce viiele la păscut pe 
țărm, lîngă tabăra noastră. Înainte de a mă înapoia pe bord 
am poruncit ca bucătăria echipajului să fie aprovizionată 
zilnic cu piine caldă, carne proaspătă și verdeţuri. 

„Nimic deosebit nu s-a întîmplat pînă în seara de 3i 
octombrie cînd a început să sufle dinspre sud-est un vint 


! Parimă subţire de cel mult 20mm diametru. — N. T. 
2 Palmipede din ordinul Sula, cunoscute prin prostia lor.—N.T. 

deosebit de puternic, care a continuat vreme de trei zile; 
în tot acest timp orice comunicaţie între corabie și țărm a 
fost întreruptă. Resolution a fost singura navă din golf care 
a suportat furtuna fără să are fundul cu ancorele. Efectele 
vijeliei le-am simţit de altfel și pe țărm, căci corturile și 
observatorul au fost răvășite, iar cvadrantul nostru astro- 
nomic a scăpat ca prin minune de distrugere. Furtuna a 
încetat la 3 noiembrie. 

Nava Discovery, reţinută citeva zile la Plymouth, nu sosi 
aici decit la 10 noiembrie. Căpitanul Clerke mă înștiință 
că ridicase pînzele din Plymouth la 1 august și că ar fi 
trebuit să fie lingă noi de o săptămînă, dacă recenta furtună 
n-ar fi aruncat-o în larg. Făcuse cu șapte zile mai mult 
decît noi pină aici. Avusese nenorocirea să piardă un mari- 
nar ce căzuse peste bord; n-a mai fost nici un caz mortal 
printre oamenii, care acum erau teferi și sănătoși. 

„În timp ce corăbiile se pregăteau de plecare, cîţiva 
dintre ofiţerii noștri au făcut o excursie în ţinutul învecinat. 
lată cum a relatat doctorul Anderson, chirurgul meu, care 
făcuse parte din grup, întimplările prin care au trecut : 

„La 16 noiembrie, înainte de prînz, am plecat într-o 
căruţă împreună cu încă cinci oameni, pentru a vedea cîteva 
locuri din ţinut. Am străbătut vasta cimpie de la răsărit de oraș, 
formată numai din nisip alb, cum e cel ce se găsește în mod 
obișnuit pe plajă și unde cresc numai ciulini și alte plante 
mici de diverse soiuri. La cinci după-amiază am trecut pe 
lîngă un mare conac al unei ferme, înconjurat de ogoare de 
griu și podgorii, așezate dincolo de cîmpie, la poalele unor 
dealuri joase, acolo unde solul începe să merite să fie 
cultivat. Între orele șase și şapte am ajuns la Stellen Bosch, 
colonia care, ca însemnătate, urmează imediat după cea a 
Capului. 

„Satul nu e format din mai mult de treizeci de case; 
esie așezat la poalele unui șir de munţi înalţi, la peste trei- 
zeci şi șase de kilometri spre răsărit de Capetown. Casele sînt 
frumușele și datorită unui piîrău ce curge în apropiere și 
cîtorva stejari mari plantați încă de la înfiinţarea coloniei, 
apare un peisaj rural în plin deșert. Viile și livezile, prin 
aspectul lor înfloritor, dovedesc că pămîntul este foarte rodi- 
tor ; se prea poate ca și clima să contribuie la aceasta, 
deoarece aerul de aici are o prospeţime neobișnuită. 

„Am petrecut ziua următoare căutînd plante și insecte, 
dar n-am prea avut succes. În acest anotimp se găsesc puţine 
plante înflorite pe aici, iar insectele sînt și ele rare. Am cer- 
cetat solul în mai multe locuri și am constatat că este alcă- 
tuit dintr-o argilă gălbuie amestecată cu destul de mult nisip. 


Am părăsit Stellen Bosch a doua zi dimineaţa, îndreptîn- 
du-ne spre casa pe lingă care trecusem sîmbătă. Proprietarul, 
domnul Cleoder, ne invitase să-l vizităm. El ne-a ospătat 
cum nu se poate mai bine. Ne-a primit cu muzică, iar orchestra 
a continuat să cînte în tot timpul cît am luat masa, ceea ce, 
ținînd seama de așezarea locului, poate fi socotit ca un 
lucru foarte distins. Gazda ne-a arătat cramele, livezile și 
podgoriile ; toate acestea ne-au trezit dorința de a afla cum 
sînt în stare acești oameni sirguincioşi să creeze un ase- 
menea belșug într-un loc unde, cred, că nici un alt popor 
european n-ar fi încercat să se aciueze. 

„După-amiază am străbătut ţinutul și am văzut în tre- 
cere cîteva plantaţii, dintre care una părea foarte întinsă şi 
era întocmită după un gust diferit de toate celelalte. Pe seară 
am ajuns la o fermă numită „Perla“, prima din regiunea culti- 
vată. Tot atunci a apărut în depărtare cea de a treia colonie, 
Drakenstein, care se află la poalele dealurilor înalte pomenite 
mai sus și care cuprinde mai multe ferme sau plantații, nu 
prea mari. 

„În dimineaţa zilei de 20 noiembrie am părăsit „Perla“, 
întorcîndu-ne pe un alt drum, am străbătut un ţinut în între- 
gime necultivat, pînă ce am ajuns la Tyger Hills, unde am 
dat de niște lanuri de grîu care arătau destul de mediocru. 
La prînz ne-am oprit într-o vilcea ca să ne înviorăm; dar, 
în timp ce ne plimbam pe acolo, ne-a exasperat marele 
număr de ţinţari sau muște de nisip, primele pe care le-am 
văzut în această ţară”. 


Aici căpitanul Cook și-a mărit stocul iniţial de animale 
vii, cumpărînd doi tauri tineri, două juninci, doi armăsari 
tineri, două iepe, doi berbeci, mai multe oi și capre, precum 
şi iepuri și găini. Erau destinate Noii Zelande, insulei Otaheite 
și insulelor vecine, ca şi tuturor locurilor pe care avea să 
le întîlnească în cursul călătoriei şi unde condiţiile ar fi fost 


prielnice pentru lăsarea acestor animale spre folosul 
posterității. 


r 

lată asupra acestui subiect un extras din scrisoarea căpi- 
tanului Cook : 


Capul Bunei Speranţe, 28 noiembrie 1776 


Acum sint gata să ies în larg cu cel dintii vint, căci am încărcat 
corăbiile cu provizii şi am mărit destul stocul de vietăţi de pe bordul 
navei Resolution, stoc hărăzit insulei Otaheite. În scopul de a servi pos- 
teritatea îmi iau libertatea de a lăsa cele cîteva animale de prisos pe 
meleagurile pe care, eventual, mă voi opri înainte de Otaheite. Sper 
că voi căpăta peniru aceasta încuviințarea lorzilor şi că senioriile lor 
vor dispune să se onoreze în favoarea domnului Christoffel Brand poliţa 
pe care mi-am îngăduit s-o semnez la această dată în valoare de două 
sute paisprezece lire sterline zece șilingi şi şase pence. Tot ceea ce 
am cumpărat mi-a fost necesar pentru achiziţionarea și îngrijirea sto- 
cului de vietăţi, întreținerea lui Omai și acoperirea cheltuielilor dom- 
nului Weber, după cum rezultă și din documentele alăturate. Un tabel 
al acestor cumpărături, făcut la Santa Cruz pe insula Teneriffe, l-am 


încredințat domnului Brand din localitate, spre a fi înaintat Amiralității 
cu primul prilej !. 


După ce-i dădu căpitanului Clerke o copie a instrucțiu- 
nilor sale și un ordin cuprinzind directive cu privire la 
ceea ce avea de făcut în cazul unei eventuale despărțiri, se 
urcară pe bord în dimineaţa de 30 noiembrie, iar la cinci 
după-amiază ridicară ancora şi ieșiră în largul golfului. 

„Am luat direcţia sud-est, ajutaţi dinspre apus de un 
vint extrem de puternic; marea zbuciumată, care zguduia 
nespus de tare corabia, ne dădea mult de furcă cu vitele de 
pe bord. Cu toată grija noastră au murit mai multe capre 
și un număr și mai mare de ţapi, precum și cîteva oi. Neno- 
rocirea se datora în mare parie frigului pe care am început 
să-l simțim binișor”. 

Nu s-a mai întîmplat nimic de seamă de la 5 decembrie 
pînă la 26 ianuarie cînd sosiră în Țara Van Diemen?; de 
îndată ce ancorară în Adventure Bay*, căpitanul Cook 
porunci să se coboare bărcile. Într-una merse el însuși în 
căutarea celui mai nimerit loc pentru aprovizionare; iar 
căpitanul Clerke plecă în barca lui, urmărind același scop. 

„În zorii dimineţii următoare — spune căpitanul Cook — 
l-am trimis în partea răsăriteană a golfului pe locotenentul 

! Arhivele Amiralității, Whitehall. — N. A. 

2 Tasmania, insulă din sudul Australiei. — N. T. 

3 Golful Aventurii. — N. T. 

King cu două grupuri, unul după lemne, iar celălalt după 
iarbă, toţi protejaţi de soldaţi. Căci, cu toate că încă nu 
apăruse nici un băștinaș, nu încăpea vreo îndoială că se 
allau cîțiva în vecinătatea noastră. Am trimis de asemenea 
șalupa după apă; iar apoi am vizitat eu însumi toate aceste 
grupuri. Pe seară am aruncat năvodul în capătul golfului și, 
dintr-o singură dată, am prins o mare cantitate de pește. Cei 
mai mulţi făceau parte din specia cunoscută de marinari sub 
numele de pește-elefant. 


„În după-amiaza zilei următoare, aflîndu-ne în locul unde 
se tăiau lemnele, am fost plăcut surprinși de vizita unor 
băștinași — opt bărbaţi și un băiat. Se apropiaseră de noi 
dinspre pădure, fără a arăta vreo urmă de teamă, căci nu 
aveau nici o armă asupra lor, înafara unui ciomag cam de 
șaizeci de centimetri lungime, ascuţit la un capăt, pe care 
unul din ei îl ţinea în mînă. 

„Erau de statură obișnuită, dar cam firavi. Pielea le era 
neagră ; la fel și părul, care mai era și linos ca al oricărui 
băștinaș din Guineea ; dar nu se remarcau nici prin buze 

prea groase, nici prin nasuri turtite. Dimpotrivă, trăsăturile 
lor erau destul de plăcute. Cei mai mulţi aveau părul și 
bărbile, iar alţii chiar feţele, minjite cu o unsoare roșie. 

„Primiră toate darurile noastre fără să arate nici cel mai 
mic semn de mulţumire. Li se dăduse niște pîine, dar îndată 
ce înțeleseră că era ceva de mîncat, o înapoiară sau o zvir- 
liră, neîncercînd nici măcar să guste din ea. Reluzară de 
asemenea și peștii-elefant, cruzi sau gătiţi, pe care îi oferi- 
răm. De-abia cînd le dădurăm citeva păsări, le păstrară, 
făcîndu-ne să înțelegem că se prăpădeau după asemenea 
mincare. Adusesem doi porci pe țărm cu gindul de a-i lăsa 
în pădure. În clipa în care animalele ajunseră în dreptul 
băștinașilor aceștia le prinseră de urechi cum ar fi făcut cu 
un Ciine și vrură să le ia de acolo pe dată, cu gindul, pare-se, 
de a le ucide. 

„Dorind să cunosc întrebuinţarea băţului pe care unul din 
vizitatorii noștri îl purta în mînă, le-am făcut semn să-mi 
arate la ce le servea; am izbutit pe loc, căci unul dintre ei 
așeză o bucată de lemn ca ţintă și aruncă bățul spre ea de 
la distanța de vreo douăzeci de metri. Nu am avut motiv să-i 
lăudăm îndemînarea, căci după repetate încercări era încă 
foarie departe de obiectiv. Atunci Omai, spre a-i face să-și 
dea seama cît de superioare erau armele noastre față de 
ale lor, trase cu pușca în ţintă, ceea ce îi sperie într-atit 
încît, în ciuda tuturor spuselor și faptelor noastre, dispărură 
într-o clipită în pădure. 

„Astfel se termină prima noastră întrevedere cu băști- 
naşii. Îndată după retragerea lor am hotărit ca cei doi porci 
`. — vier şi seroafă — să fie duși la vreo doi kilometri înăuntrul 
pădurii, spre capătul golfului. Acolo au fost lăsaţi pe malut 
unui pîrău cu apă potabilă. Un tăuraș și o vacă, precum și 
cîteva oi și capre fuseseră de asemenea hărăzite la început 
Ţării Van Diemen, ca un dar suplimentar. Dar m-am răzgîndit 
curînd, fiind convins că indigenii nu erau în stare să înţeleagă 
planurile mele de a le îmbogăţi ţara și le-ar fi nimicit. | 

„În dimineaţa zilei de 29 ianuarie am avut calm plat, 
care s-a menţinut toată ziua și ne-a împiedicat efectiv 
să plecăm. Am trimis de aceea spre capul estic al golfului 
un grup de oameni după iarbă și un altul după lemne, eu 
personal însoțindu-i pe cei din urmă. Observasem în aceeași 
dimineaţă mai mulți localnici ce țopăiau de-a lungul țărmului, 

ceea ce ne asigură că, deși spaima îi făcuseră să ne pară- 
sească atît de neașteptat în ajun, înţeleseseră totuși că nu 
le purtam vreun gînd rău și erau deci dornici să reia legă- 
turile cu noi. Firește că vroiam să fiu și eu de faţă cu 
acest prilej. 

„Nu debarcasem de prea mult timp, că se şi înfăţișară 
vreo douăzeci de bărbaţi și băieţi, fără a arăta nici cea mai 
slabă urmă de teamă sau de neîncredere. Unul dintre ei era 
schilod și se distingea atit prin cocoașa din spinare cît și prin 
caraghioslicul gesturilor precum și prin umorul aparent al 
cuvîntărilor, pe care parcă-i plăcea să le ţină pentu a ne 
înveseli. Limba lui îmi păru diferită de cea vorbită de locui- 
torii întilniţi în prima mea călătorie prin părțile mai nordice 
ale acestei ţări, dar faptul nu este de mirare, de vreme ce 
indigenii pe care îi vedeam acum și cei pe care îi vizitasem 
atunci se deosebesc și în multe alte privinţe. 

„Unii din cei de față purtau în jurul gitului trei-patru 
colane subţiri, făcute din blana vreunui animal, iar alţii își 
legau în jurul gleznelor o fișie îngustă de piele de cangur. 
Am dat fiecăruia cîte un șirag de mărgele şi o medalie, pe 
care cred că le-au primit cu oarecare plăcere. După cît se 
părea nu cunoșteau valoarea fierului și nici a sculelor de 
fier. Nu știau nici cum să întrebuinţeze cîrligele de undiţă, 
dacă judecăm după felul în care s-au uitat la unul pe care 
li l-am arătat — deși cu siguranţă că obţin o bună parte din 
hrana lor din pescuit. Totuși n-am văzut nici o ambarcaţie 
cu care să fi putut ieși pe apă. Locuinţele lor erau niște mici 
adăposturi sau bordeie clădite din nuiele și acoperite cu 
scoarță de copac. 

„După ce am stat vreo oră cu grupul tăietorilor de lemne 
și cu indigenii, am trecut la cei ce coseau iarba. Cînd bărcile 
au fost încărcate, m-am înapoiat pe bord pentru masă; după 
puțin timp a sosit și locotenentul King. 

„Am aflat de la el că îndată după plecarea mea de pe 
țărm se iviseră mai multe femei și copii. Femeile aveau cite 
o piele de cangur legată peste umeri și în jurul mijlocului. 
Dar pieile acelea foloseau după cît se părea, numai ca să le 
ajute să-și poarte copiii în spinare, căci nu le acopereau tru- 
purile care, de fapt, erau tot atît de goale ca și ale bărbaţilor, 
la fel de negre și tatuate în același chip. Se deosebeau totuși 

de bărbaţi prin părul lor care, deși de aceeași culoare, era 
în întregime tuns, la unele, iar la altele acoperea doar o 
parie a craniului, pe cînd restul femeilor aveau tot creștetul 
capului ras, cu un singur cerc de păr crescut împrejur. Mulţi 
dintre copii aveau trăsături gingașe și păreau frumoși ; dar, în 
privinţa femeilor, îndeosebi a celor de virstă mai înaintată, 
constatările marinarilor au fost mai puţin favorabile. 

„Singurul animal patruped pe care l-am prins a fost un 
fel de opossum, mare cit doi șobolani. Spinarea lui era de 
o culoare întunecată, cu pete cafenii sau ruginii, iar pînte- 
cele albicios. Cam o treime din coadă, în partea dinspre virf, 
era albă și lipsită de păr pe dedesubi. Animalul se agaţă 
probabil de ramurile copacilor și se caţără pe ei cu ajutorul 
cozii și se hrănește cu boabe. Cangurul întîlnit mai înspre 
miazănoapte, în Noua Olandă!, trăiește fără îndoială și pe 
aici, de vreme ce indigenii pe care i-am văzut purtau bucăți 
din pielea lui ; iar noi am, zărit în mai multe rînduri un animal 
care fugea din tufișuri pe cînd umblam prin pădure și care, 
aupă mărime, deși n-am izbutit să-l vedem destul de bine, 
nu putea fi decit cangur. 

„Trăiesc acolo mai multe specii de păsări, dar toate sînt 
atit de rare și de sperioase încît nu încape îndoială că le 
hărțuie băștinașii, care poate că se și hrănesc cu ele. Spețele 
principale din păduri sînt șoimii mari cafenii sau vulturii, 
ciorile asemănătoare cu cele din Anglia, papagalii gălbui și 
porumbeii mari. Mai există de asemenea trei sau patru feluri 
de păsări mici, dintre care una asemănătoare sturzului. Pe țărm 
se aflau mai mulţi pescăruși, albatroșşi, citeva rindunele 
negre de mare și un frumos fluierar de culoarea pietrei, cu 
un fel de glugă neagră. Pe lingă lacul din spatele plajei s-au 
văzut citeva rațe sălbatice; cormoranii crestaţi obișnuiau 
să se așeze pe copacii înalţi fără frunză? din apropierea 
țărmului. | 

Produsele mării erau mult mai îmbelșugate și cel puţin 
tot atit de felurite ca şi cele ale uscatului. Peștii-elefanţi sau 
pejegalio, menţionaţi în Călătoria lui Frezier, erau cei mai 


! Australia. — N. T. 
? Desigur eucalipţi. — N. T. 

numeroşi; deși inferiori multor altor peşti, ei constituie o 
mîncare foarte gustoasă. Mai puţini în cantitate dar superiori 
în calitate faţă de peștii-elefanţi erau unii pe care nici unul 
dintre noi nu își aminteşte să-i mai fi văzut. Ei semănau și 
cu peștii rotunzi și cu cei plati; aveau ochii foarte apropiaţi, 
partea anterioară a corpului mult turtită sau teșiiă, iar restul 
trupului rotunjit. Culoarea lor era cafenie-nisipie, cu pete 
ruginii pe spinare și pe burtă. După cantitatea de noroi cu 
care sint totdeauna acoperiţi, se pare că trăiesc pe fund ca 
peștii plaţi. Pe stinci se găsesc din belșug scoici și alte 
citeva moluște. 

Se mai pot vedea foarte numeroase stele de mare, puţine 
anatife mici și uriașe cantităţi de bureţi, dintre care un soi 
nu prea răspîndit, aruncat pe țărm de valuri și care are un 
țesut foarte delicat. 

„Insectele, deși rare, sînt foarte variate. Printre ele se 
află lăcuste, fluturi și mai multe soiuri de molii mărunte, fin 
vărgate ; apoi două feluri de libelule, tăuni, muște de cămile, 
mai multe soiuri de păianjeni și scorpioni, dar aceştia din 
urmă destul de mari. Cei mai supărători, dar din fericire nu 
prea numeroși, sint ţinţarii, precum și nişte furnici negre, 
ale căror mușcături provoacă dureri aproape de nesuportat, 
însă trecătoare. 

„Locuitorii pe care i-am întîlnit acolo nu prea aveau 
o înfățișare fioroasă sau sălbatică, ca alţi oameni în starea 
lor; păreau, dimpotrivă, blinzi și veseli, încrezători și nein- 
vidioși faţă de străini. Aceasta se datoreșie și faptului că nu 
prea au ce pierde și nici de ce să se îngrijoreze. În privința 
activităţii lor personale sau a iscusinţei nu putem spune 
mare lucru. Ei nu se arată prea muncitori; cît despre iscu- 
sință dau dovadă, pe cît se vede, într-o măsură chiar mai 
mică decit locuitorii sălbatici ai Ţării de Foc, care nu pot 
nici măcar să născocească ceva cu care să se apere de aspri- 
mea climatului, deși au la îndemină tot ce le trebuie pentru 
aceasta. Pielea celor de aici este de un negru mat, nu chiar 
atit de închisă ca a negrilor africani. Părul lor, pe de-a-ntre- 
gul lînos, e lipit în șuviţe sau despărțit în mici porţiuni ca al 
hotentoţilor, din cauză că folosesc un fel de grăsime ames- 
tecată cu vopsea sau ocru roșu, cu care își năclăiesc din plin 

capetele ; poartă bărbi lungi, la fel de năclăite cu vopsea 
ca și părul de pe cap. 

„În ziua de 30 ianuarie, la ora opt dimineaţa, iscîndu-se 
o briză ușoară din apus, am ridicat ancora și am ieșit din 
Adventure Bay în larg. Am urmat drumul nostru spre răsărit 
fără a întilni ceva demn de amintit pînă în noaptea de 6 spre 
7 februarie, cînd un marinar aparţinind navei Discovery 
a căzut peste bord și n-a mai puiut îi gasit. 

„La 12 februarie, la patru după-amiază, se ivi pămîntul 
Noii Zelande și, curînd după aceea, ancorarăm în strimtoarea 
Reginei Charioite. Aici se apropiară de corăbii mai multe 
pirogi pline cu băștinași, dar foarte puţini au vrut să se 
încumete pe bord, ceea ce părea cu atit mai de neînțeles cu 
cît le eram bine cunoscut tuturor. Se afla printre ei mai ales 
unul, față de care arătasem o deosebită bunătate în tot cursul 
ultimei mele șederi aici. Acum totuși, nici dovezile de prie- 
tenie, nici darurile nu-l putură îndupleca să urce pe corabie. 
Nu ne-am putut explica această sfială decît presupunînd că 
se temeau să nu debarcăm ca să răzbunăm moartea oame- 
nilor căpitanului Furneaux. 

„La 13 februarie am înălțat două corturi, cîte unul de 
fiecare corabie, în locul unde fuseseră odinioară. Între timp 
am instalat şi observatoarele, iar King și Bayly își începură 
îndată operaţiile. 

„În tot cursul zilei veniră numeroase familii din diferite 
părţi ale coastei și se aciuară aproape de noi; în jurul nostru 
nu mai exista nici un singur loc destul de încăpător pentru 
o colibă care să nu fi fost ocupat de ei; doar porţiunea unde 
așezasem mica noastră tabără rămăsese liberă. 

„Uşurinţa cu care își clădesc colibele este uimitoare. 
Am văzut vreo douăzeci ce se ridicară pe o bucată de teren 
care cu o oră mai înainte era acoperită de tufișuri și buru- 
ieni. Aduc de obicei o parte din materiale cu ei, iar restul 
îl găsesc primprejur. Am fost de faţă cînd un număr de indi- 
geni au debarcat și și-au durat un astfel de cătun. 

„În afară de localnicii care își aleseseră reședința alături 
de noi, mai eram vizitaţi ocazional și de alţii, ale căror săla- 


1! Aborigenii Tasmaniei — cum se numește acum această ţară — au 
dispărut aproape cu totul. La ultimul recensămînt (31 decembrie 1858; 
mai existau doar 14 inși (5 bărbaţi şi 9 femei) la o populaţie totală de 
84 102 oameni exclusiv militarii. — N. A. í 

șuri nu erau prea depărtate, precum și de unii ce trăiau la 
mai mare distanţă. Ca articole de comerţ ne ofereau curiozi- 
taţi, pește și femei. Primele două articole erau căutate, cele 
din urmă însă nu. Marinarii prinseseră un fel de dezgust 
față de acești oameni, fie că nu voiau, fie că se temeau să 
se amestece cu ei; urmarea a fost că nu am mai avut nici 
un caz de părăsire a cantonamentului în favoarea locuin- 
telor băștinașilor. 

„Printre oaspeţii noştri întîmplători era o căpetenie 
numită Cahura care, după cum aflasem, fusese în fruntea 
cetei ce omorise pe oamenii căpitanului Furneaux ; el însuși 
îl ucisese pe Rowe, ofiţerul care comanda echipa. Trebuie să 
menționez, pentru cunoașterea caracterului lui Cahura, că 
după cele auzite de la mulţi dintre conaţionalii săi, el părea 
că este mai mult temut decît iubit de ei. Nemulţumindu-se 
numai să-mi spună că era un om foarte rău, un indigen îmi 
ceru chiar foarte stăruitor să-l ucid ; și cred că a fost destul 
de uimit că nu i-am dat ascultare căci, după concepţia lor 
despre dreptate, acesta ar fi fost singurul lucru bun de făcut. 
Dar dacă aș fi urmat sfatul tuturor celor ce se pretindeau a 
fi prietenii noștri ar fi trebuit să stirpesc întreaga rasă, 
deoarece rînd pe rînd populaţia fiecărui cătun sau sat îmi 
cerea să-nimicesc pe ceilalţi. 

„La 16 februarie, în revărsatul zorilor, am pornit cu o 
ceată de oameni în cinci bărci să adun nutreţ pentru vite. 
Eram însoţit de căpitanul Clerke și de mai mulţi ofiţeri, Omai 
și doi indigeni. Am înaintat cam trei leghe pe strimtoare în 
sus și am debarcat în partea răsăriteană a unui lac unde mai 
fusesem altădată. Acolo am cosit atita iarbă, încît am încărcat 
zdravăn cele două șalupe. 


„La întoarcere, în josul strimtorii, ne-am oprit la Grass 
Cove, memorabilul loc unde au fost măcelăriți marinarii 
căpitanului Furneaux. În timp ce ne aflam acolo, curiozitatea 
ne împinse să cercetăm împrejurările în care și-au găsit 
tristul lor sfîrșit compatrioţii noștri și în acest scop îl folo- 
sirâm pe Omai ca interpret. Indigenii de faţă răspunseră fără 
șovăială, la toate întrebările în legătură cu acest subiect, 
ca niște oameni care nu au de ce să se teamă că vor fi 
pedepsiți pentru o crimă de care nu se simțeau vinovaţi. 
Căci noi știam că nici unul dintre ei nu fusese amestecat 
în acea nenorocită întîmplare. Ei ne povestiră că, în timp ce 

ai noștri stăteau la masă, înconjurați de mai mulţi băștinași, 
unii dintre aceștia au furat sau au înhăţat niște pîine și 
cițiva pești, fapt pentru care au fost bătuţi. De necaz că au 
fost pedepsiţi, au provocat o încăierare și doi neo-zelandezi 
au fost împușcați pe loc de singurele două focuri de pușcă 
ce au fost trase, căci înainte ca englezii să aibă timpul să 
mai tragă un foc, sau să reîncarce puștile, indigenii s-au 
năpustit asupra lor; i-au biruit cu greutatea numărului și 
i-au nimicit. 

„Am stat acolo pînă pe seară cînd, după ce am încărcat 
celelalte bărci cu iarbă, ţelină şi iarbă antiscorbutică, ne-am 
imbarcat pentru a ne înapoia pe corăbii, unde citeva 
din bărcile noastre nu au ajuns decît la ora unu după miezul 
nopții ; și călătorii din ele au avut norocul să urce pe bord 
la timp, căci după aceea s-a stirnit o adevărată furtună. 
Pe seară vijelia s-a mai potolit și vintul, mutindu-se spre 
răsărit, aduse vreme frumoasă. 


„Între timp, mai mult de două treimi din populaţia strim- 
torii iși așezaseră sălașele împrejurul nostru. Urcau zilnic 
în mare număr pe corăbii, în vreme ce marinarii noștri topeau 
niște grăsime de focă. Nu cred că vreun groenlandez |! să fi 
fost cîndva mai ahtiat după untură de pește decît păreau a 
fi prietenii noștri de aici. Ei se delectau chiar cu lingerea 
tingirii ; o singură picătură din acea urit mirositoare untură 
topită avea în ochii lor valoarea unui strașnic ospăț. 

„Deoarece strînsesem pe bord atîta fin şi iarbă cît să 
ajungă vitelor pînă la sosirea în Otaheite — și completasem 
și proviziile de lemne și apă ale ambelor corăbii, ridicarăm 
ancora la 24 februarie și ieşirăm din golfuleţ. 

„În timp ce desfăceam parîmele și înălțam pînzele, 
mulți dintre indigeni veniră să-și ia rămas bun de la noi 
sau, mai curînd, să capete, dacă se putea, cîteva daruri noi, 
înainte de despărţire. Prin urmare am dat celor două căpe- 
tenii ce se aflau printre ei cîte doi porci — vier și scroafă. 
Ei mi-au făgăduit să nu-i omoare, deși trebuie să mărturisesc 
că nu prea le-am dat crezare. Mi se spusese că animalele 
debarcate aici de căpitanul Furneaux și care căzuseră în 
miîinele băștinașilor muriseră toate; dar mai tirziu am aflat 


! Cunoscuţi prin cantitățile enorme de grăsime pe care le con- 
sumă. — N. T. 

că Tiratu, o căpetenie, avea o mulţime de cocoși și de găini, 
precum și una dintre scroafe. 

„Nu mult după ce am ancorat în apropiere de Moriuara, 
pe marginea sud-estică a strimtorii, s-au îndreptat spre noi 
trei sau patru pirogi încărcate cu indigeni; am început deci 
cu ei un tirg însufleţit la care au adus curiozităţi locale. 
Într-una din aceste pirogi se afla Cahura, cel ce condusese 
ceata care măcelărise echipajul de pe barca navei Adventure. 
Ne vizita pentru a treia oară fară a arăta nici cea mai slabă 
urmă de teamă. 


„În dimineaţa următoare el reveni cu întreaga sa familie, 
bărbaţi, temei și copii, în număr de mai bine de douăzeci. 
Omai a fost cel dintii care m-a înștiințat că piroga lui se 
află lîngă bordul corăbiei, întrebîndu-mă dacă trebuie să-l 
poitească sus pe punte. li spusei s-o facă și atunci el aduse 
căpetenia în cabina mea, zicîndu-mi: «lată-l pe Cahura; 
omoară-l !» După aceea mă mustră foarte serios: «De ce 
nu-l ucizi ? Pretinzi că în Anglia dacă un om omoară pe un 
altul, este spiînzurat pentru fapta sa. Acest om a ucis zece 
oameni și totuși nu vrei să-l ucizi, deși mulţi dintre ai lui o 
doresc, ceea ce ar fi de altminteri foarte bine». Argumentele 
lui Omai, deși destul de înțelepte, nu avură nici o trecere 
la mine; îl rugai doar să întrebe pe căpetenie pentru ce 
omorîse marinarii căpitanului Furneaux. La această între- 
bare Cahura își încrucișă braţele și își plecă fruntea, arătind 
ca cineva prins într-o capcană: și sînt încredinţat că-și 
aştepta moartea din clipă în clipă. Dar de îndată ce s-a 
asigurat că nu este în pericol, s-a înveselit din nou. Cu toate 
acestea n-a vrut să-mi răspundă de fel la întrebarea pusă, 
pînă ce nu i-am repetat iarăși și iarăși făgăduiala că nu va 
avea nimic de suferit. Atunci îndrăzni să ne relateze că unul 
Gintre oamenii lui adusese o secure de piatră pentru schimb 
la tirg, iar marinarul căruia i-o oferise a luat-o şi n-a mai 
vrut nici să i-o înapoieze, nici să-i dea ceva pe ea; atunci 
păgubașul înhăţase pîinea ca o compensație și așa începuse 
incăierarea. 

„Cu cîtva timp înainte de a ajunge în Noua Zelandă, 
Omai își exprimase dorința de a lua cu sine în ţara lui pe 
unul dintre localnici. După citeva zile de la sosire avu 
prilejul să fie satisfăcut în această privinţă, căci un tînăr 
de vreo șaptesprezece sau optsprezece ani, numit Toeiharua, 

se oferi să-l însoțească. Aflind că-şi menținea hotărîrea de 
a merge cu noi și că era singurul fiu al unei căpetenii răpo- 
sate, Îi spusei mamei sale că, după toate probabilitățile, el 
nu se va mai reîntoarce, dar această știre nu le făcu vreo 
impresie nici ei, nici lui; tot timpul cît a stat pe bord, în 
dimineața următoare, cînd venise să-și ia ultimul bun rămas 
de la fiul ei, mama se arătă foarte veselă și plecă cu totui 

nepăsătoare. Un alt băiat de vreo zece ani, numit Kokoa, îl 
însoțea pe tînăr în calitate de slujitor ; el mi-a fost prezentat 
de tatăl său, care îl dezbrăcă lăsîndu-l gol-goluţ; şi acesta 
părea să se despartă de fiul său cu o desăvirșită indiferenţă. 

„Din propriile mele observaţii, cît și din relatările lui 
Toeiharua şi ale altora, era vădit că neo-zelandezii trăiesc 
într-o neîntreruptă teamă de a fi nimiciţi unii de către alţii; 
într-adevăr, prea puţine dintre triburile lor nu înduraseră 
samavolnicii, aşa cum socotesc ei, din partea unui alt trib, 
pe care îl pîndeau acum la rîndul lor, așteptînd să se răzbune. 
Poate că și dorinţa de o hrană mai bună îi îndemna la aceasta. 
Cu greu ai lua prin surprindere un neo-zelandez, fie noaptea, 
fie ziua ; căci cine altul decit el are pricini mai temeinice de 
a veghea necontenit, de vreme ce salvarea trupului și a 
sufletului său depinde de asta? După credinţa lor, sufletul 
celui al cărui trup este devorat de dușmani, rămine sortit 
unui foc veșnic, în timp ce sufletul unui om care a fost 
smuls din mîinile ucigașilor săi, ca și cel al unui mort de 
moarte firească, se înalţă spre sălașurile zeilor. 

„Poligamia este îndeobște admisă printre neo-zelandezi ; 
și nu-i deloc lucru de mirare ca un bărbat să aibă două sau 
trei neveste. Femeile sint nubile de la o vîrstă foarte tim- 
purie ; iar cele nemăritate se află, pe cît se pare, într-o stare 
nenorocită. 

Deseori, sau mai bine zis intotdeauna, au loc ciocniri 
între ei, căci după numărul armelor și după dibăcia cu care 
le minuiesc, războiul pare a constitui îndeletnicirea lor de 
căpetenie. Înainte de a începe năvala, își unesc vocile într-un 
cîntec războinic pe care-l menţin cu toţii într-un tact desă- 
virșit; apoi se înflăcărează din ce în ce mai mult pînă ce 
se simt cuprinși de o furie nestăpinită ; însoțesc toate acestea 
cu cele mai înfricoșătoare strîmbături ale ochilor, gurii și lim- 
bii, ca să înspăimînte pînă în măduva oaselor pe inamici ; prin 
aceasta, par mai mult demoni decît oameni în ochii celor ce 
nu sînt obișnuiți cu un astfel de spectacol și aproape că în- 
gheaţă sîngele chiar și în vinele celor mai curajoși. Aici tre- 
buie adăugat un amănunt uluitor de rușinos pentru neamul ome- 
nesc prin cruzimea lui și care a putut fi dedus din sălbatica 
lor puriare; ei taie bucăţi din trupurile dușmanilor încă 
înainte ca aceştia să fi murit de-a binelea și, după ce le pră- 


19 — Călătoriile căpitanului Cook 

jesc la foc, le devorează nu numai fără silă, dar chiar cu o 
deosebită plăcere. 

„La 25 februarie ne îndepărtarăm de Noua Zelandă cu 
pinzele sus ; cum nu se mai zări uscatul, cei doi tineri aven- 
turieri se căiră amarnic de pasul făcut. Nici cele mai mingi- 
ietoare încurajări pe care le puturăm născoci nu prea dădură 
rezultate. Plîngeau cînd pe faţă, cînd pe ascuns și printre 
văicăreli, înălţau un imn de slavă ţării lor. O ţinură așa mai 
multe zile în șir dar, în cele din urmă, uitară și de patrie 
și de prieteni și se arătară atît de legaţi de noi de parcă 
s-ar fi născut în mijlocul nostru. 

„La 29 martie, în timp ce ne îndreptam spre .nord-est, 
cei de pe Discovery făcură semne că zăreau pămînt ; ne dădu- 
răm în curînd seama că era vorba de o insulă nu prea întinsă. 

„Apropiindu-ne de țărm, am putut desluși cu ocheanele 
mai mulți indigeni înarmaţi cu sulițe lungi și cu măciuci, 
pe care le mișcau în aer în semn de ameninţare sau, după 
cum tălmăciră unii de pe bord, de îmbiere ca să coboriînr, 

Majoritatea erau goi; doar un soi de cingătoare, petrecută 
printre coapse, le acoperea acea parte a corpului. Unii purtau, 
aruncate peste umeri, nişte bucăți de pînză felurit colorate, 
albe, vărgate sau bălțate; pe de altă parte, aveau aproape 
toți un coif alb pe cap, destul de asemănător cu un turban. 
Culoarea pielii lor era portocalie-cafenie, iar statura mijlocie. 

„Lansară în mare grabă o pirogă mică, la capătul mai 
depărtat al plajei ; în timp ce eu manevram pînzele în așa fel 
încît corabia să stea pe loc, doi oameni visleau spre noi. 
Totuși, după puţin timp se opriră locului, ca și cînd le-ar fi 
fost frică să înainteze, pînă ce Omai, adresîndu-li-se în limba 
otaheitiană, le potoli -în oarecare măsură temerile. Atunci 
veniră îndeajuns de aproape pentru a lua niște mărgele și 
cuie, pe care le legarăm de o bucată de lemn și le aruncarăm 
în pirogă. Omai le puse întrebarea — poate nepotrivită — 
dacă mănîncă vreodată carne de om. La care ei răspunseră 
negativ, cu indignare și silă în același timp. Întrebîndu-l pe 
unul dintre ei, numit Maurua, cum de a ajuns să capete 

cicatricea ce o avea pe frunte, ne spuse că era urmarea unei 
răni primite într-o luptă cu oamenii de pe o insulă așezată 
înspre nord-est, care le cotropeau citeodată ţara. Indigenii 
prinseră apoi capătul unei frînghii, însă nu se încumetau 
încă să urce pe bordul corăbiei. 

„Maurua era vinjos și chipeș, dar nu prea înalt. Trăsă- 
turile și felul lui de a fi păreau plăcute; căci făcu o serie 
de gesturi amuzante, care arătau atit bună dispoziţie cit și 
simţul umorului. Pielea lui avea nuanţa pielii europenilor 
din extremul sudic. Celălalt bărbat nu era atît de arătos. 
Amîndoi aveau părul lung și drept, ca tăciunele de negru, 
legat în creștetul capului cu o bucăţică de pinză. Ca și locui- 
torii celorlalte insule din acest ocean, purtau cingători 
dintr-un material făcut din Morus papyrifera |. Erau încăl- 
țaţi cu un fel de sandale făcute din iarbă împletită care, pre- 
supuserăm noi, le apărau picioarele împotriva stincii tăioase 
de mărgean din care era format solul. Purtau bărbi lungi, 
iar partea dinăuntru a braţelor, de la umăr pină la cot, precum 
și citeva alte locuri fuseseră punctate sau tatuate după 
obiceiul oamenilor de pe aproape toate celelalte insule din 
Pacificul de sud. Aveau lobul urechilor perforat în așa hal 
încît unul dintre ei își pusese acolo un cuţit și niște mărgele, 
pe care le căpătase de la noi; același indigen mai avea 
atîrnate de git două scoici sidefii lustruite și o șuviţă de păr 
omenesc, abia răsucit. Acestea au fost singurele podoabe 
pe care le-am văzut. Piroga în care veniseră nu măsura mai 
mult de trei metri și jumătate lungime și era foarte îngustă, dar 
solid și îngrijit construită. Condusă cu visle, putea fi mînată 
în amîndouă sensurile fără nici o deosebire. 

„Am navigat apoi alternativ spre larg și spre țărm și, 
de îndată ce corăbiile au ajuns într-un loc prielnic, am cobo- 
rit două bărci pentru a sonda coasta cu scopul de a găsi un 
debarcader. Din același motiv am urcat și eu pe una din ele, 
luînd cu mine darurile cu care socoteam că puteam cîştiga 
bunăvoința indigenilor. Îndată ce m-am desprins de corabie, 
cei doi oameni din luntrea care ne părăsise cu puţin timp 
inainte visliră înspre barca mea și, acostind-o, Maurua păși 
în ea nepoitit și fără a șovăi măcar o clipă. 


l! O varietate tropicală de dud.—N.T. 

„l-am poruncit lui Omai, care se afla cu mine, să-l 
întrebe unde putem debarca, iar el ne-a îndrumat spre două 
locuri diferite. Mi-am dat însă seama cu părere de rău că 
nu puteam încerca să debarcăâm nici într-o parte nici în alta 
fără riscul de a ne umple bărcile cu apă, sau chiar de a ni le 
sfărima în bucăţi. N-am avut mai mult noroc nici în căutarea 
unui loc de ancorare, căci n-am găsit fundul decît la o distanţă 
de o lungime de cablu de recife. 

„Pe cînd ne îndeletniceam astfel cu recunoașterea ţăr- 
mului, un număr mare de indigeni înarmaţi se adunaseră 
pe recif. Maurua, care se afla acum în barca mea, crezind 
probabil că înfățișarea lor războinică ne împiedică să debar- 
căm, le porunci să se retragă. Deoarece mulţi se supuseră, 
socotii că el trebuia să se bucure de oarecare trecere printre 
ei. Şi, într-adevăr, dacă l-am înţeles bine, era fratele regelui. 
Aţiţasemi însă într-atit curiozitatea mai multor băștinași 
încît se aruncară în apă și, înoiind câtre bărci, se urcară pe 
bordul lor fără șovăire. Ne-a fost din cale afară de greu să-i 
tmpiedicăm s-o facă și încă și mai greu să-i oprim să care cu 
ei toate obiectele pe care puteau pune mîna. În cele din urmă, 
cînd băgară de seamă că ne înapoiem la corăbii, ne părăsiră 
cu toţii, în afară de oaspetele nostru de la început, Maurua. 
Acesta, deși nu fără vădite semne de teamă, rămase în barca 
mea și mă însoţi pe bordul corăbiei. 

„Vitele și toate obiectele necunoscute ce i se înfățișau 
vederii nu-l surprinseră atit de mult cît ar fi fost de așteptat. 
Poate că mintea lui era prea îngrijorată de propria sa sigu- 
ranţă pentru a-i îngădui să observe alte lucruri. Nu am putut 
căpăta multe informaţii de la el; de aceea, după ce a stat 
ciîtva timp pe vas, am poruncit unei bărci să-l ducă pe uscat. 
Dar cum ieși din cabină se întîmplă să se poticnească de 
una din capre. Curiozitatea biruindu-i acum teama, se opri, 
se uită la ea și apoi întrebă pe Omai ce fel de „pasăre“ era 
aceea. Neprimind un răspuns prompt, repetă întrebarea către 
mai mulți dintre cei de pe punte. După ce barca îl duse 
aproape de mal, el sări în mare și înotă la țărm. Nici nu 
ajunse bine pe uscat că mulţimea conaţionalilor. săi se și 
îinghesuise în jurul lui, ca și cum i-ar fi mînat o vie dorinţă 


! Erau prea eprcape de recife ca -să poată ancora.— N.T. 

de a afla de la el ce văzuse; şi rămaseră astfel, în timp ce îi 
pierdeam din vedere. 

„În după-amiaza zilei de 30 martie părăsirăm Mangia !, 

„cum se numea această insulă, şi ne continuarăm drumul înspre 
nord toată noaptea și a doua zi pînă la amiază, cînd zărirăm 
din nou pămînt în direcţia nord-nord-est, la depărtare de 
vreo opt-zece leghe; a doua zi dimineaţa sosirăm în faţa 
capătului său nordic. Trei bărci înarmate au fost trimise în 
căutarea, unui loc bun de ancorat și de debarcare. În acest 
timp, cele două corăbii navigau în volte pe lingă insulă. 

„Tocmai cînd plecau bărcile, văzurăm mai multe pirogi 
separate venind dinspre țărm. Ele se îndreptară întîi către 
Discovery care se afla mai în drumul lor. Nu mult după aceea, 
trei din aceste pirogi, fiecare condusă de cite un singur om, 
veniră lîngă bordul navei noastre. Ele erau lungi și înguste, 
susținute de leagăne?. Dăruirăm musafirilor noștri cîteva 
cuțite, mărgele și alte mărunţișuri, iar în urma cererii noastre 
ei ne dădură cîteva nuci de cocos. Dar nu păreau cîtuși de 
puţin dispuși s-o facă în schimbul obiectelor primite de la noi. 
Nu aveau deci noţiunea de troc și nici nu arătau că preţuiesc 
prea mult vreunul din darurile noastre. 

„După cîteva invitaţii, unul din ei se urcă pe bord, iar 
ceilalţi doi, încurajați de pilda lui, îl urmară curînd. Purtarea 
lor arăta că nu se simt de loc stingheriţi. 

După ce plecară ei, sosi o altă pirogă condusă de un 
bărbat care-mi aduse în dar un braţ de banane; el întrebă 
de mine rostindu-mi numele așa cum, îl învățase Omai, care 
fusese trimis înainte într-o barcă împreună cu locotenentul 
Gore. În schimbul acestui gest de politețe îi dădui un topor 
și o bucată de pinză roșie, iar el, foarte mulţumit, vîsli 
îndărăt spre țărm. Am aflat după aceea de la Omai că darui 
îmi fusese trimis din partea regelui sau căpeteniei princi- 
pale a insulei. 

„Nu mult după aceea veni spre noi o pirogă dublă, în 
care se aflau douăzeci de oameni. Cînd se apropiară de cora- 
bie începură să recite ceva în cor, unul dintre ei ridicîndu-se 


! Insula Mangia sau Mangaia se află în arhipelagul Cook sau 
Hervey. — N. T. 

2 Leagănul unei pirogi este o stinghie de lungimea ambarcaţiunii 
fixată la 1—2 m de bordul acesteia în așa fel încît să dea mai multă 
stabilitate pirogii care, astfel, foarte greu se mai poate răsturna. — N.T. 

în picioare și luînd cuvîntul înaintea fiecărei repetiţii. Cînd 
își terminară solemnul lor recitativ, veniră bord în bord cu 
noi şi întrebară de șef. Îndată ce m-am arătat, mi-au trimis 
sus pe corabie un porc și citeva nuci de cocos, iar indigenul 
mai de seamă din pirogă îmi dădu o bucată de rogojină ca 
dar suplimentar. 

„l-am condus pe oaspeţii noștri în cabină și prin alte 
părţi ale navei. Citeva obiecte le atrăgeau atenţia și le stir- 
neau întrucîtva uimirea ; dar nimic nu izbutea să le păstreze 
luarea-aminte nici măcar pentru o clipă. Se temeau să se apro- 
pie de cai şi de vaci deși, pe de altă parte, n-aveau nici o 
idee despre firea lor. Oile și caprele intrau însă în sfera 


cunoștințelor lor, căci înţeleserăm de la ei că le socoteau: 


păsări ! Îi dăruii noului meu prieten ceea ce am crezut că 
ar fi mai bine primit de el dar, la plecare, el se arătă mai mult 
dezamăgit decît mulţumit. Am aflat apoi că ar fi dorit să 
capete un ciine, animal cu care această insulă nu se putea făli. 

„Oamenii din pirogi erau în general de statură mijlocie 
şi semănau destul de mult cu cei din Mangia, deși vreo 
cîțiva aveau pielea de o nuanţă mai negricioasă decît oricare 
din cei văzuţi acolo. Aveau fizionomii variate și cîţiva tineri 
păreau chiar destul de frumoși. Ca și cei din Mangia, purtau 
cingători de pinză mătăsoasă sau de rogojină fină, ale căror 
capete, petrecute printre coapse, le acopereau acele părţi 
ale trupului. Podoabe alcătuite dintr-un fel de alamă lată, 
vopsită cu roșu, pe care erau înșirate boabe dintr-un soi de 


zîrnă |, le atîrnau de gît. Aveau urechile găurite dar nedes- 


picate iar picioarele, de la genunchi la călciie, erau punctate, 
ceea ce îi făcea să pară că sînt încălţaţi cu cizme. Purtarea 
lor deschisă și veselă dovedea că erau foarte binevoitori 
din fire. 

„Curînd după ce se crăpă de ziuă observarăm citeva 
pirogi venind spre corăbii: una dintre ele se îndreptă spre 
Resolution. Indigenii aduceau un porc, niște banane și nuci 
de cocos, în schimbul cărora cerură un cîine și refuzară 
orice alt lucru pe care-l oferirăm. Pentru a-i satisface, Omai 
se despărţi de cîinele său favorit adus din Anglia; indigenii 
plecară nespus de mulţumiţi de această achiziţie. 


1 Umbra nopţii (Solanum nigrum), plantă erbacee veninoasă. — N. T. 

„Am trimis pe țărm pe locotenentul Gore cu trei bărci, 
două de pe Resolution şi una de pe Discovery. Doi dintre 
băștinașii ce fuseseră pe bord îl însoțeau, iar Omai merse cu 
el în barcă pentru a-i sluji de tălmaci. Deoarece cînd porniră 
bărcile, corăbiile se aflau la o distanţă apreciabilă de insulă, 
pînă să ne apropiem și noi de coastă se făcu vremea prînzului. 
Observarăm un număr colosal de indigeni adunaţi în faţa 
bărcilor. Pentru a le putea urmări mișcările și a fi gata să 
sărim în ajutorul tovarășilor noștri, m-am apropiat de țărm 
numai atit cît era prevăzător s-o fac. Ciîţiva dintre insulari 
veneau din cînd în cînd la corăbii aducînd în pirogile lor 
nuci de cocos pe care le schimbau cu orice li se oferea. 

„Aceste vizite întimplătoare îmi linișteau ingrijorarea 
ce-o resimţeam pentru soarta celor ce debarcaseră. Deși nu 
puteam afla nimic de la vizitatorii noștri, însuși faptul că 
se încumetau să vină pe bord părea să ne lase să înţelegem 
că băștinașii de pe țărm nu vor înșela încrederea ce le-o 
acordasem. În sfîrşit, puţin înainte de apusul soarelui, am 
avut mulţumirea să vedem bărcile pornind înapoi. Cînd au 
ajuns pe bord, am aflat că doar locotenentul Gore, Omai, 
doctorul Anderson și locotenentul Burney debarcaseră. Fap- 
tele zilei mi-au fost apoi raportate în întregime de doctorul 
Anderson ; eu le voi reda aproape prin cuvintele lui: 

„Vîsleam către o mică plajă pe care se adunase un mare 
număr de indigeni. Mai mulţi dintre ei porniră înot spre noi, 
aducîndu-ne nuci de cocos, iar Omai, împreună cu conaţio- 
nalii lor care se aflau în bărcile noastre, le comunicară că 
doream să debarcăm. 


„Burney, primul locotenent al corăbiei Discovery și cu 
mine urcarăm într-o pirogă puţin timp înaintea celorlalți ; iar 
călăuzele noastre, observînd cu băgare de seamă mișcările 
resacei, ne debarcară în siguranţă pe recif. Cite un insular 
ne luă de mină pe fiecare dintre noi, cu gindul vădit de a 
ne sprijini în timp ce aveam să pășim pe stincile aspre spre 
plajă, unde mai mulţi alţii ne întîmpinară ţinînd în mînă 
ramuri verzi dintr-un fel de mimoză și ne salutară atingindu-și 
nasurile de ale noastre. 

„De pe plajă am fost conduși prin mijlocul unei mulţimi 
care se îmbulzea curioasă să ne privească. Ne-am dus apoi 
de-a lungul unei alei de cocotieri și am ajuns curînd la un 
grup de oameni așezați pe două rînduri și înarmați cu cio- 


ZI n 


mege groase. După ce am pășit cîtva timp printre aceștia, 
am dat de un ins ce părea ọ căpetenie şi care ședea pe pămînt 
cu picioarele încrucișate, răcorindu-se cu un soi de evantai 
triunghiular făcut dintr-o frunză de cocotier. În urechi îşi 
agățase mari mănunchiuri de pene roșii foarte frumoase; 
nici un alt semn nu-l deosebea de restul poporului, deși cu 
toţii ascultau de el. 


„Pornirăm mai departe printre oamenii înarmați cu 
măciuci şi ajunserăm la un alt șef, împodobit ca și cel dintii, 
care şedea făcîndu-și de asemenea vînt. În același chip am 
fost apoi însoţiţi la un al treilea șef, ce părea mai bătrîn 
decît cei doi dinainte. Şi acesta avea pene roșii înfipte în 
urechi, iar după ce-l salutarăm după cum făcuserăm și cu 
ceilalţi, el ne pofti pe amindoi să stăm jos. 

„După cîteva minute văzurăm, la o mică depărtare, vreo 
douăzeci de tinere femei, împodobite cu pene roșii ca şi 
căpeteniile ; se prinseseră într-un dans pe care-l executau 
după o melodie înceată și gravă, cîntată în cor. Ne scularăm 
şi ne apropiarăm ca să le vedem; deși pentru ele păream 
nişte fiinţe ciudate, ele își continuară dansul fără a ne da nici 
cea mai mică atenţie. Mișcările și cîntecul se îmbinau într-un 
ansamblu desăviîrșit. În general erau mai mult plinuţe decît 
zvelte, cu părul negru revărsîndu-se în inele pe ceafă; aveau 
un ten măsliniu, ochi negri și adinci. Fiecare fizionomie 
exprima și bunăcuviinţa și modestia specifică sexului lor în 
toate părţile lumii, dar care era poate mai bătătoare la 
ochi acolo. 

„Indigenii păreau că se străduiesc să ne despartă pe unul 
de celălalt, fiecare dintre noi fiind închis într-un cerc de 
admiratori care ne înconjurau privindu-ne atent; iar cînd 
am anunţat căpeteniei cu care ședeam că doream să vorbesc 
cu Omai, el a respins cu hotărîre cererea mea. În același 
timp am constatat că oamenii începuseră să-mi fure mai multe 
lucruri fără valoare pe care le aveam în buzunar. Cînd mi-am 
luat atunci îngăduința să mă pling căpeteniei de purtările 
lor, el le-a dat lor dreptate. Toate aceste împrejurări mă cam 
ingrijorau, căci indigenii ar fi putut avea de gind să ne 
rețină printre ei. 

„Întîmplîndu-se să vină și locotenentul Burney în locul 
unde mă aflam eu, i-am spus cele ce bănuiam; ca să verifi- 
căm dacă temerile mele erau întemeiate, încercarăm să ajun- 

DUDUL — ARBORELE DIN CARE SE FACE 
PINZA ÎN OTAHEITE 


gem la plajă. Dar cîțiva oameni ne opriră la jumătatea dru- 
mului, spunindu-ne că trebuia să ne întoarcem îndărăt la 
locul pe care-l părăsisem. Revenind, dădurăm peste Omai 
care nutrea aceleași temeri. Dar el mai avea și alt motiv 
de îngrijorare, căci observase că băștinașii săpaseră o groapă 
ca un cuptor, pe care tocmai o încălzeau ; aceasta nu putea 
însemna decît că aveau de gind să ne frigă și să ne mănînce, 
după cum obișnuiesc locuitorii Noii Zelande. 

„Astfel am fost reţinuţi cea mai mare parte din zi, cînd 
împreună, cînd despărțiți, dar mereu în mijlocul gloatei care, 
nemulţumindu-se să ne privească numai, ne cerea adesea 
să ne şi descoperim diferite porţiuni din piele, la a cărei 
vedere se stirnea de obicei un murmur general de admiraţie. 

„Cînd stăruirăm asupra. pricinii pentru care venisera, 
ne dădură să înţelegem că trebuie să stăm și să mincăm cu 
ei; un porc pe care-l văzurăm curînd după aceea lingă vatra 
pregătită și încinsă înlătură temerile lui Omai că va fi băgat 

el însuși în ea, iar pe noi ne făcu să credem că-l pregăteau, 
poate, pentru hrana noastră. Într-adevăr indigenii ne aduseră 
o bucată de purcel gătit, îmbiindu-ne să luăm din ea. Pofta 
noastră de mîncare pierise însă în urma tensiunii din tot 
cursul zilei, așa că abia gustarăm, mai mult ca să le facem 
pe plac, dar fără nici o mulțumire. 

Apropiindu-se apusul soarelui, le spuserăm că era timpul 
să mergem pe bord; încuviinţară pe loc și cărară pe plajă 
bucatele rămase, pentru a fi transportate cu noi pe corăbii. 
Ne aşezară în bărci cu nucile de cocos, bananele și celelalte 
provizii aduse de ei; iar noi vislirăm spre corăbii, încîntaţi 
de-a fi scăpat în sfîrşit din mîinile plictisitoarelor noastre 
gazde. 

„Ne-a părut însă foarte rău că, simțindu-ne atît de stinghe- 
riţi, n-am avut prilejul să facem observaţii asupra regiunii. 
Căci în tot cursul zilei, rareori am putut ajunge la mai mult 
de o sută de pași de locul unde ne prezentasem căpeteniilor 
după debarcare; prin urmare a trebuit să ne mărginim la 
cele înconjurătoare. Primul lucru demn de observat care 
ne-a atras atenţia a fost numărul populaţiei; trebuie să fi 
atins cel puţin două mii. Indigenii aveau în general părul 
legat în creștetul capului, lung, negru și foarte des. Mulţi 
dintre tineri întruchipau modele statuare desăvirșite, cu 
obraz de o delicateţe feminină și cu o înfățișare la fel 
de prietenoasă. 

„Nevasta unei căpetenii își legase copilul într-o bucată 
de pînză roșie ce-i fusese dăruită soţului ei de noi; părea 
că-l poartă cu multă duioșie, alăptîndu-l într-un mod foarte 
asemănător cu al femeilor noastre. Un alt șef ne prezentă pe 
fata lui, tînără și frumoasă, dar plină de sfiala firească a 
sexului ei. Ne privea cu un fel de curiozitate amestecată cu 
neliniște, ce nu părea totuși să fie pricinuită de frică, ci 
exprima mai degrabă uimirea în faţa unui spectacol atît de 
neobișnuit ca acela pe care îl oferea prezenţa noastră. 

„Cam o treime dintre bărbaţi erau înarmaţi cu ciomege 
şi sulițe. Ciomegele măsurau de obicei vreo doi metri 
lungime, fiind făcute din lemn negru dur, cu capetele în 
formă de lance, dar mai late, cu virfurile frumos dinţate și 
totul bine lustruit. 

„N-am putut afla cum era solul mai înăuntrul insulei, 
dar înspre mare nu se vedea decit un banc de corali, înalt 

de vreo trei metri și jumătate, abrupt și aspru; în unele 
locuri se găsesc și mici plaje nisipoase în dreptul unor rup- 
turi de teren cu povirnișul mai lin. Reciful sau stînca ce 
mărginește peste tot ţărmul are diferite lățimi pînă în mare, 
unde se termină pe neașteptate printr-un zid înalt și abrupt. 

„Deşi debarcarea ofiţerilor noștri mi-a îngăduit să îmbo- 
gățesc jurnalul cu amănuntele de mai sus, țelul principal 
pe care îl urmărisem rămăsese în mare măsură neatins; 
într-adevăr ziua trecuse fără să obținem de pe insulă provizii 
în cantitate demnă de a fi menţionate. Indigenii avuseseră 
în schimb un spectacol cu totul nou, pe care probabil nu-l 
vor mai întilni vreodată. Cred că doar simpla curiozitate 
i-a făcut să-i rețină pe oamenii noștri cu asemenea restricţii, 
precum și să întrebuinţeze diferite mijloace ca să-i silească 
să-și prelungească șederea printre ei. 


„Omai fusese nu numai tălmaciul locotenentului Gore, 
ci mai îndeplinise în acea zi şi un alt serviciu. După poves- 
tirea lui, răspunsurile pe care le dăduse tuturor întrebărilor 
puse de indigeni în legătură cu noi ţineau îndestul de dome- 
niul miraculosului. El le-a spus, de pildă, că ţara noastră are 
corăbii mari cît insula lor și că pe bordul lor se află instru- 
mente de război de asemenea dimensiuni încît înăuntrul 
lor ar putea ședea mai mulţi oameni, și că unul dintre ele 
ar fi fost de ajuns ca să strivească întreaga insulă dintr-o 
singură lovitură. Asta îi făcu să-l întrebe ce fel de tunuri 
aveam pe cele două corăbii. El le răspunse că, deși erau 
desigur mici, faţă de cele pe care le descrisese, totuși așa 
cum erau, noi am fi putut, cu cea mai mare ușurință și chiar 
de la depărtarea la care se aflau corăbiile, să nimicim insula 
și să ucidem toate sufletele de pe ea. Indigenii stăruiră atunci 
cu întrebările, pentru a afla în ce chip s-ar fi putut întimpla 
așa ceva; el îi lămuri cum se pricepu mai bine. Din fericire, 
Omai avea în buzunar cîteva cartușe, pe care le scoase la 
iveală. Gloanţele și pulberea de pușcă au fost supuse cerce- 
tărilor ; atunci Omai făcu apel la simţurile spectatorilor, 
pentru a împlini lipsurile descrierii sale. Așeză cum se cuvine 
pe pămînt, în centrul unui cerc format de indigeni, neînsem- 
nata cantitate de pulbere adunată din cartușe și, cu ajutorul 
unui tăciune din vatra unde se gătea masa, îi dădu foc. 
Răbufnirea neașteptată şi zgomotul tunător, flăcările ames- 
tecate cu fum ce se produseră pe loc, umplură de uimire 

întreaga adunare ; de atunci nu s-au mai îndoit de puterea 
înfricoşătoare a armelor noastre, ci au dat deplină crezare 
tuturor spuselor lui Omai. Aceasta îi determinase probabil 
să-i elibereze pe oamenii noștri. 

Omai descoperise aici trei compatrioți de ai lui; poves- 
tea lor, aşa cum o relatează el, este mișcătoare. Vreo două- 
zeci de persoane din Otaheite se îmbarcaseră pe bordul unei 
pirogi pentru a trece în insula învecinată, Ulietea. Dar un 
puternic vint potrivnic se stirnise, împiedicîndu-i atit să 
ajungă acolo, cît și să se întoarcă îndărăt pe insula lor. Cum 
traversarea plănuită de ei ar fi trebuit să fie foarte scurtă, 
stocul neînsemnat de merinde se isprăvi curind. Suferințele 
ce le îndurară în timp ce erau mînaţi de furtună sînt de 
neînchipuit. Petrecură multe zile fără a avea cu ce se hrăni. 
Măcinaţi de foame și istoviţi, numărul lor se micșora treptat. 
Cînd se răsturnă barca, nu mai trăiau decît patru dintre ei. 
Se ţinură totuși agăţaţi de marginea ambarcaţiei pînă cînd 
ajunseră în văzul oamenilor de pe insulă, care trimiseră 
îndată pirogi ca să-i aducă pe țărm. De atunci mai murise 
unul din cei patru. Ceilalţi trei supraviețuitori lăudau mult 
bunătatea cu care fuseseră primiţi aici. Erau atit de mulţumiţi 
de situaţia lor, încît au refuzat oferta pe care le-am făcut-o 
la cererea lui Omai, de a le îngădui traversarea spre insulele 
lor natale pe bordul corăbiilor noastre. 

„Debarcarea ofițerilor pe insulă, deși dăduse greș în 
privinţa scopului ei, nu poate fi considerată decit ca o întîm- 
plare foarte binevenită. Căci în felul acesta am luat cunoș- 
tinţă de un fapt nu numai ciudat, dar și nespus de instructiv. 
Rostul povestirii de mai sus este vădit; ea explică mai bine 
decît o mie de ipoteze ale ginditorilor speculativi, felul în care 
au ajuns să fie populate odinioară ţinuturile despărțite prin 
ape și mai ales insulele Pacificului de sud, îndeosebi cele ce 
se află departe de vreun continent locuit, sau chiar unele 
de altele. 

„La 3 aprilie, ajutaţi de o briză lină dinspre răsărit, 
ne-am trezit în faţa insulei Atiu!; am trimis de îndată pe 
locotenentul Gore cu două bărci ca să facă rost de ceva 
nutreţ pentru vite. Deoarece nu părea să existe vreun locui- 
tor care să ne împiedice să luăm tot ce am fi dorit, îndată 

ce bărcile ajunseră în partea apuseană a insulei, navigatorii 
se și încumetară să coboare pe țărm și debarcară în bune 
condiţii. 

„Proviziile obţinute aici constau din vreo sută de nuci 
de cocos pentru fiecare corabie ; luarăm de asemenea iarbă 
pentru vite, precum și o cantitate de frunze și ramuri de 


cocotieri tineri ca și de copaci numiţi la Otaheite wharra. 

„Singurele păsări văzute au fost un cuc frumos, castaniu, 
vărgat cu negru, care a fost împușcat, iar pe țărm citeva 
chirigiţe !, o specie de pescăruș mic, stîrci albaștri și albi 
şi numeroase cîrduri de «nebuni» 2. 

„Un marinar a prins o șopiîrlă respingătoare la înfățișare 
care, deși mică, se căţăra în fugă pe un copac; au mai fost 
văzute multe altele. 

„În vremea aceea nu existau locuitori statornici pe insulă, 
totuși urme neîndoioase arătau că ea era frecventată cel puţin 
ocazional. Mai precis, se găsiră cîteva colibe goale. Într-una 
din ele locotenentul Gore lăsă o secure și cîteva cuie în schim- 
bul celor luate de noi de acolo. 


„Îndată ce bărcile au fost urcate pe bord, am pornit din 
nou spre miazănoapte. Deși insula lui Hervey 5, descoperită 
în 1773, nu se afla la mai mult de cincisprezece leghe, nu 
dădurăm cu ochii de ea pînă dimineaţa, în zori. În timp ce ne 
apropiam, am băgat de seamă că mai multe pirogi porneau în 
întîmpinarea vaselor noastre. În fiecare din ele se aflau de la 
trei pînă la șase bărbaţi. Se opriră la o aruncătură de piatră 
de corabie și trecu vreme pînă ce Omai izbuti să-i convingă 
să se apropie; dar nici o rugăminte nu putu îndupleca pe 
vreunul să se încumete să urce pe bord. Dimpotrivă, purtarea 
lor turbulentă și gălăgioasă nu arăta că ar fi dispuși să aibă 
încredere în noi sau să ne primească frumos. Aflarăm după 
aceea că încercaseră să smulgă niște visle din barca navei 
Discovery ce plutea bord în bordul ei și că loviseră un marinar 
care se împotrivise. Tăiaseră de asemenea, cu ajutorul unei 
scoici, o plasă cu carne ce atirna la pupa aceleiași corăbii și 
nu voiseră cu nici un chip să înapoieze prada ; abia mai tirziu 
izbutirăm să o răscumpărăm. Cei care se învîrteau pe lîngă 


1! Sterna, păsări asemănătoare rîndunelelor. — N. T. 
2 Păsările Sula, de care am mai pomenit.—N.T. 
3 Azi denumită și Insula Cook.—N.T. 

corabia noastră se purtau la fel de provocâtor. Arătară însă 
repede că aveau cunoștință despre tirguit și ne vîndură niște 
pește pe cuie mici, după care erau nespus de ahtiaţi și pe care 
le numeau guri. Apucau cu mare lăcomie bucăţi de hîrtie 
precum și orice li se arunca. 

„Ca aptitudini și temperament păreau să se deosebească 
foarte mult de băștinașii din Uatiu, deși depărtarea dintre cele 
două insule nu este prea mare. Culoarea pielii lor era ceva 
mai închisă și mulţi dintre ei aveau o înfățișare sălbatică, 
fioroasă, asemănătoare cu cea a indigenilor din Noua Zelandă. 
Își atîrnau de gît carapace lustruite de stridii de perle — unica 
lor podoabă personală ; căci nici unul nu adoptase încă moda 
atit de răspindită printre băștinașii din acest ocean de a-și 
împodobi trupurile cu puncte sau tatuări. 

„Deşi prezentau astfel de trăsături distinctive, am avut 
totuși dovezile cele mai neindoioase că aparţin unei rase 
comune. Graiul lor era mult mai apropiat de cel din Otaheite 
decît cele din Uatiu sau Mangia. 

„Vîntul fiind prea slab, ajunserăm abia după ora unu în 
apropierea coastei de nord-vest a insulei. Am trimis pe locote- 
nentul King cu două bărci înarmate să sondeze și să facă o 
recunoaștere a coastei în timp ce ţineam corăbiile în volte. 

„Bărcile se înapoiară la ora trei, iar locotenentul King mă 
încunoștinţă că nu există nici o posibilitate de ancoraj pentru 
corăbii și că bărcile ar fi putut debarca numai pe marginea 
exterioară a recifului, care se găsea la vreun sfert de milă de 
uscat. El îmi mai spuse că o ceată de băștinași, înarmaţi cu 
lănci și ciomege, coboriîse la recif. Dar cum nu aveau motiv 
să debarce, englezii nu le dădură prilej să-și întrebuinţeze 
armele. 

„Dacă aș fi avut norocul să fi putut face rost de apă și de 
iarbă pe vreuna din insulele vizitate înainte, m-aș fi înapoiat, 
așa cum avusesem de gînd, spre miazăzi, pînă ce aș fi dat de un 
vînt dinspre apus. Dar lipsa de provizii ar fi provocat cu sigu- 
ranță pieirea tuturor animalelor, înainte de a fi ajuns la 
Otaheite ; în schimb n-aş fi avut nimic de cîștigat în 
privinţa țintei majore a călătoriei noastre. Iată de ce am luat 
hotărîrea să mă îndrept spre Insulele Amiciţiei, unde eram 
sigur că voi găsi din belșug proviziile de care duceam lipsă. 

„La 7 aprilie am cîrmit spre vest-sud-vest ajutaţi de o 
bună briză de răsărit. Îmi propuneam să mă îndrept întîi spre 

Midleburgh sau Eoa!, socotind că, dacă vintul rămînea pri- 
elnic, vom avea destulă hrană pentru vite pînă la sosirea 
noastră în acea insulă. Dar a doua zi pe la amiază, acele slabe 
adieri care ne însoţiseră și ne întirziaseră atita vreme se 
porniră din nou, așa că am găsit necesar să ne tragem mai la 
nord, pe latitudinea insulelor Palmerston și Savage, desco- 
perite în 1774, în cursul ultimei mele călătorii; astfel, dacă 
era necesar, am fi putut lua de pe ele ceea ce ne trebuia. 


„În zorii zilei de 13 aprilie zărirăm în cele din urmă 
insula Palmerston, la depărtare de vreo cinci leghe. Totuși 
nu ajunserăm în dreptul ei decît la ora opt în dimineaţa 
următoare. Patru bărci, cu cîte un ofiţer în fiecare, porniră 
să cerceteze coasta în vederea celui mai potrivit loc de 
debarcare. 

„Bărcile examinară întîi partea cea mai sud-estică și, 
dînd greș acolo, visliră spre răsărit unde avurăm mulțumirea 
să-i vedem debarcînd. Ținutul nu era locuit. 

„Pe la ora unu se întoarse la bord una dintre bărci, încăr- 
cată cu iarbă antiscorbutică și cocotieri tineri ceea ce, în 
situaţia de faţă, constituia un adevărat ospăț pentru vite. 
Înainte de înserat am coborit pe țărm într-o barcă mică, 
întovărășiţi de căpitanul Clerke. 

„Găsirăm toată lumea lucrind vîrtos și constatarăm că 
debarcaderul era într-un golfuleţ. Prin tufișurile din faţa mării 
și chiar în interiorul insulei descoperirăm numeroase păsări- 
fregate, păsările tropicului și două soiuri de «nebuni» care, 
în acea perioadă, își depuneau ouăle și erau atit de blînde, 
încît ne lăsau să le luăm în mîini. 

„Pe recif, în apropierea lacului interior, se afla un banc 
mare de corali, aproape orizontal, care alcătuia poate una 
din cele mai fermecătoare priveliști ale naturii. Temelia lui 
era fixată de țărm, dar ramificaţiile pătrundeau atit de mult 
în mare încît nu puteau fi deslușite; părea deci suspendat 
în apa care se adincea deodată, căci la depărtare de cîţiva 
paşi trebuie să fi măsurat doisprezece-treisprezece metri. În 
timpul acela marea era ca oglinda, iar soarele care strălucea din 
plin, scălda diferitele neamuri de mărgean în cea. mai fru- 
moasă lumină. Acest tablou căpăta viaţă datorită numeroa- 

selor specii de pești ce păreau că lunecă în Siduiânjă prin- 
tre corali. 

„Înafara unei mici bucăţi de pirogă găsită pe plajă și 
care probabil fusese adusă de valuri de pe altă insulă, nu 
descoperirăm nici un semn care să fi dovedit că trecuseră 
vreodată oameni pe aici. 

„După ce s-au încărcat bărcile, m-am întors pe bord, 
jăsînd pe locotenentul Gore cu un grup să înnopteze pe 
țărm, pentru ca a doua zi dis-de-dimineaţă să se apuce din 
nou de treabă. 

„Am petrecut deci această zi, ca și cea precedentă, 
adunînd nutreţ pentru vite. Deoarece pe la apusul soarelui 
strinsesem o provizie suficientă, am poruncii ca toată lumea 
să vină pe bord. Fiind însă vint prea slab, sau chiar de loc, 
m-am hotărît să aştept și să folosesc ziua următoare pentru 
a culege nuci de cocos de pe insula cea mai apropiată, unde 
observasem că se aflau palmieri mai mulţi decît în locul unde 
debarcasem. 

„Ţinînd seama de aceasta, am mers cu bărcile pe partea 
apuseană a acelei insule, am debarcat fără multă greutate 
şi am pus îndată oamenii să adune nuci de cocos, care se 
găseau din belșug. În foarte scurt timp Omai, care mă însoțea, 
prinse cu o plasă atita pește că putea îndesiula masa de 
prînz a întregului grup de pe țărm ; el trimise însă o parte 
din ei şi celor două corăbii. În această regiune trăiau nume- 
roase păsări, îndeosebi fregate și păsările tropicului, așa că 
ne ospătarăm, din belșug cu carnea lor. Trebuie să subliniez, 
ca să nu nedreptăţesc pe Omai, că el ne-a fost de cel mai 
mare folos în aceste excursii. Nu numai că prindea peștii, 
dar îi și gătea și pe ei și păsările pe care le vinam noi; 
își făcuse un cuptor de pietre încălzite după obiceiul din patria 
iui, dînd dovadă de o îndemiînare și o voioșie care-i aduceau 
multă cinste. 

„Văzurăm că această insuliță era cam o dată și jumătate 
mai mare decît cealaltă și aproape în întregime acoperită 
de cocotieri. Probabil că nu de mult fusese aruncată aici o 
tinără broască ţestoasă, deoarece ţărmul mișuna încă de pui 
mici. În recife găsirăm scorpioni, nişte insecte și un mare 
număr de pești. 

„La urma urmelor nu ne-am pierdut vremea degeaba; 
căci am adunat de pe ultima insuliţă vreo mie două sute de 
nuci de cocos, care au fost împărțite frățește întregului echipaj. 

„Cele nouă sau zece insulițe joase, cunoscute sub denu- 
mirea de insulele Paimerston, pot fi luate drept capetele 
sau culmile aceluiași recif coralier ce face legătura dintre 
ele, fiind acoperite numai cu un înveliș subţire de nisip, car 
îmbrăcate, după cum s-a spus, cu arbori și plante. 

„Arşiţa, foarte puternică de vreo lună, devenise acum și 
mai neplăcută din cauza anotimpului ploios ce se apropia și, 
datorită umezelii crescinde, amenința să fie în curind dău- 
nătoare sănătăţii. Este totuși demn de remarcat că, deși sin- 
gurele merinde proaspete pe care le-am putut procura după 
ce am părăsit Capul Bunei Speranţe au fost cele din Noua 
Zelandă, nu exista deocamdată nici un bolnav pe bord; 
aceasta se datora fie îndelungatei alimentaţii cu carne sărată, 
fie variațiilor de climă. 

„În noaptea de 24 spre 25 aprilie am trecut prin dreptul 
insulei Savage pe care o descoperisem în 1774. Am ţinut 
cîrma spre miazăzi, cupă care m-am tras către Anamuka!. 

„Cum s-a crăpat de ziuă, ne-au vizitat vreo șase-șapte 
pirogi din diferite insule, care aduceau fructe, rădăcini, doi 
porci, mai multe orătănii, cîțiva porumbei mari de pădure, 
cîrstei și lişiţe mari, de culoarea toporașilor. Indigenii ni le 
dădură pe toate în schimbul mărgelelor, cuielor și securilor. 
Mai aveau asupra lor și alte articole de negoţ; dar am dat 
dispoziţii să nu se cumpere nici o curiozitate pînă ce coră- 
biile nu-și vor fi achiziționat proviziile necesare și pînă cînd 
nu voi fi îngăduit eu cumpărarea lor. Ştiam din experiență 
că dacă toţi oamenii noștri începeau, fiecare după cheful lui, 
să negocieze cu băștinașii, s-ar fi iscat nenumărate certuri + 
am poruncit deci ca, ait pe bord cît și pe țărm, anumite 
persoane să dirijeze iirgul și am interzis tuturor celorlalți 
să se amestece. Înainte de amiază, locotenentul King, pe care 
il trimisesem la Komango, se înapoie cu șapte porci, cîteva 
găini, o cantitate de fructe și de rădăcini şi ceva iarbă pen- 
tru vite. Grupul lui fusese tratat cu multă bunăcuviință la 
Komango. Locuitorii nu păreau numeroși; iar colibele lor, 


1 Anamuka sau Namuka este o insulă din DUE E Tonga în 
grupul Hapai. — N.T. 


foarte apropiate unele de altele și așezate îndărătul unei alei 
de bananieri, nu aveau nimic deosebit. Nu departe de ele 
se afla un lac mărișor cu apă dulce, destul de bună; dar nu 
se vedea nici un pîrău. Împreună cu locotenentul King venise 
pe bord căpetenia insulei, care se numea Tubau-langi — și un 
altul al cărui nume era Taipa. Ei îmi aduseră în dar un porc, 
îmi făgăduiră alte merinde pentru ziua următoare și se ținură 
de cuvînt. 

„Am ancorat acum exact în același loc în care ancorasem 
cînd vizitasem Anamuka în urmă cu trei ani și ne aflam 
probabil acolo unde ancorase, în 1643, Tasman, primul desco- 
peritor al acestei insule şi al unora din cele învecinate. 

„A doua zi am coborit pe uscat însoţit de căpitanul 
Clerke. Tubau, căpetenia insulei, ne conduse pe mine și pe 
Omai la locuinţa sa. Văzurăm că este așezată pe un încintaâtor 
petic de pămînt în mijlocul plantaţiei sale. Cit timp am stat 
pe țărm, am procurat prin schimb cîţiva porci și ceva fructe ; 
înainte să ajungem din nou pe bord, corăbiile erau inţesate 
de indigeni. Cum prea puţini dintre ei veniseră cu mina 
goală, aveam acum din belșug toate proviziile proaspete tre- 
buincioase. 

„După-amiază am debarcat din nou cu un grup de mari- 
nari; în acest timp caii și celelalte vite care se aflau într-o 
stare mai proastă au fost transportate pe țărm. Totul fiind 
rîinduit spre mulţumirea mea, m-am înapoiat pe vas la apusul 
soarelui, lăsînd locotenentului King comanda pe insulă. 

„A doua zi, 3 mai, începură feluritele noastre îndeletniciri 
de uscat. Pe seară, înainte ca băștinașii să se retragă de la 
cantonamentul nostru, Taipa le ţinu cîtva timp o cuvintare 
foarte aprinsă. Nu prea ghicirăm despre ce era vorba, dar 
înţeleserăm că le dădea instrucţiuni cum să se poarte cu noi 
și-i îndemna să aducă la tirg produsele insulei. Am simţit, 
urmările bune ale elocinţei sale după cantitatea îmbelșugată 
de provizii pe care le-am primit a doua zi. 

„În ziua de 6 mai ne vizită un şef de la Toilgătăbân 
numit Finau, pe care Taipa binevoi să ni-l prezinte ca rege 
al tuturor Insulelor Amiciţiei. Toţi băștinașii îl primiră cu 
salutul local şi anume plecîndu-și capetele pînă la picioâ- 

LOCUINŢE INDIGENE DIN ANAMUKA 


yele lui, ale căror tălpi le atingeau cu fiecare mînă, întîi cu 
palma și apoi cu dosul miinii. Nu încape îndoială că o 
persoană întimpinată cu atita cinstire nu putea fi decît 
însuși regele. 

„L-am vizitat pe acest mare om după-amiază ; în prealabil 
primisem în dar de la el doi pești aduși pe bord de unul 
dintre slujitorii săi. Îndată ce am debarcat, el a venit să 
mă întîmpine. Avea vreo treizeci de ani, era înalt, dar subțire ; 
din cîți oameni văzusem pe aici, trăsăturile lui semănau cel 
mai mult cu ale europenilor. După o scurtă ședere, noua 
noastră cunoștință și vreo cinci-șase dintre însoțitorii săi 
mă întovărășiră pe bord. Tuturor le făcui daruri potrivite 
și-i ospătai în felul care socoteam că le-ar fi mai plăcut. 

„Seara i-am condus pe țărm în barca mea, în care căpe- 
tenia porunci să fie puși trei porci ca răspuns la darurile 
primite de la mine. 

„În prima zi a sosirii noastre la Anamuka, unul dintre 
indigeni furase de pe corabie un topor mare. M-am adresat 

acum lui Finau, care a fost oaspetele meu la 8 mai, cerîndu-i 
să facă uz de autoritatea lui pentru a mi se restitui obiectul ; 
indigenii îl ascultară atît de prompt, încît toporul a fost adus 
pe bord în timp ce noi ne aflam la masă. .Localnicii ne-au 
dat foarte dese prilejuri să simţim cît de pricepuţi erau la 
hoţii. Chiar unii dintre mai marii insulei nu socoteau că 
această îndeletnicire ar fi mai prejos de rangul lor, iar celor 
din pătura inferioară bătaia cu biciul nu-i mișca mai mult 
decit pe niște stane de piatră. Cînd vreunul dintre ei se 
întîmpla să fie prins asupra faptului, căpeteniile insulei, 
departe de a interveni în favoarea lui, ne sfătuiau adesea 
să-l ucidem. Deoarece preferam să nu aplicăm o asemenea 
pedeapsă, făptașii scăpau de obicei foarte ieftin. Căpitanul 
Clerke descoperi în cele din urmă cum să se poarte cu hoţii 
şi tratamentul păru a avea oarecare rezultate: îi dădea pe 
mîna bărbierului și punea să li se radă capul, însemnindu-i 
astfel și făcîndu-i de riîsul confraţilor lor; iar oamenilor 
noștri le poruncise să-i ţină la distanţă şi să nu le mai dea 
pe viitor prilejul de a-și repeta relele apucături. 

„Aflînd că am de gînd să plec de-a dreptul la Tongatabu, 
Finau stărui cu tărie să-mi schimb planul și se împotrivi 
atit de mult, de parcă ar fi avut cine știe ce de cîștigat dacă 
m-aşi fi răzgîndit. În locul acestui proiect, el îmi recomanda 
călduros o insulă, sau mai curînd un grup de insule, numit 
Hapai, spre nord-est. Acolo, ne asigura el, am putea căpăta 
cu cea mai mare ușurință îmbelșugate provizii de toate felu- 
rile; și, pentru a da greutate sfatului său, se legă să ne 
însoţească personal. M-a convins; am ales insula Hapai 
ca viitoare escală. Întrucît nu mai fusese vizitată de vreo cora- 
bie europeană, cercetarea ei concorda cu ţelurile mele. 

„În zorii zilei de 16 mai, după cîteva întîmplări fără 
însemnătate, cîrmirăm spre nord-est, către Hapai, care se 
vedea în zare. Ancorarăm a doua zi. Corăbiile se umplură 
între timp de indigeni. Aceştia aduceau de pe țărm porci, 
găini, fructe şi rădăcinoase pe care le schimbau cu securi, 
cuțite, cuie, mărgele și piînză. După ce am debarcat la miază- 
noapte de Lesuga, puţin în dreapta locului unde oprisem 
corabia, m-au dus pe uscat însoţit de Omai și de Finau. 

„Căpetenia mă conduse la o colibă din apropierea plajei, 
pe care văzusem cu cîteva clipe înainte că o pregăteau pentru 
primirea noastră ; Finau, Omai și cu mine luarăm loc înăuntru. 

Ceilalți șefi și mulțimea tăcură roată în jurul nostru pe din- 
afară și se așezară jos cu faţa spre noi. Mă întrebară apoi 
cît de mult am de gînd să rămîn acolo. După ce le-am decia- 
rat că cinci zile, Taipa primi ordin să vină și, așezindu-se 
lîngă mine, să proclame acest lucru de față cu poporul. Ei ţinu 
atunci o cuvîntare în mare parte dictată de Finau. După 
cum aflai de la Omai, prin conţinutul ei li se cerea tuturor, 
atit bătrinilor cît și tinerilor, să mă socotească drept un 
prieten care avea de gînd să stea la ei citeva zile; că în 
cursul șederii mele nu trebuiau să fure nimic, nici să mă 
supere în vreun alt fel; că era de așteptat ca ei să aducă 
porci, găini, fructe și alte alimente la corăbii, unde vor 
primi în schimb cutare și cutare lucruri, pe care el le enumeră. 
Apoi Taipa se folosi de prilej și mă înștiință că se cuvenea 
să fac un dar căpeteniei insulei, al cărui nume era Iraupa. 
Nu mă prinse nepregătit, căci îi dădui niște lucruri care îi 
depășiră cu mult așteptările. Această: mărinimie față de el 
abătu asupra mea cereri de aceeași natură din partea a două 
căpetenii din alte insule aflate acolo, precum și din pariea 
lui Taipa însuși. 

„După ce văzurăm locul de unde se putea lua apă, ne 
inapoiarăm la coliba în care fuseserăm primiţi și am găsit 
acoio un porc copt și cîteva batate, aburind de fierbinţi, gata 
să fie aduse pe bord pentru prînzul meu. Îl invitai pe Finau 
şi pe prietenii săi să ia parte la ospăț și ne îmbarcarăm ca 
să mergem. pe corabie; dar numai el se așeză cu noi la 
masă. După-prinz l-am condus pe țărm și, înainte de a face 
calea-ntoarsă, am primit darurile sale: o mare și frumoasă 
broască ţestoasă și o grămadă de batate. Aveam un abun- 
Gant stoc de provizii, deoarece în cursul zilei căpătasem prin- 
schimburile de la bordul corăbiei vreo douăzeci de porci 
mici, în afară de fructe și rădăcini. 

„A doua zi dis-de-dimineaţă, Finau și Omai, care se ținea 
scai de șef și dormea acum pe țărm, veniră pe bord. Scopul 
vizitei lor era să-mi solicite prezenţa pe insulă, unde văzui că 
se şi adunaseră o mulţime de oameni. Ghiceam că se pregătea 
ceva puţin obișnuit, dar nu mi-am putut da seama ce anume 
şi nici Omai nu era în stare să mă lămurească. 

„Nu mult după ce am debarcat, văzurăm venind aproape 
o sută de indigeni încărcați cu batate, fructe de piine, banane, 
nuci de cocos și trestie de zahăr. Ei își depuseră poverile in 

clouă grămezi în stînga noastră. Curiînd după aceea sosiră 
alţii, purtind aceleaşi măriuri, pe care le așezară în alte două 
crămezi, în dreapta. Lîngă cele din dreapta erau legaţi doi 
porci şi șase găini, iar lingă cele din stinga șase porci și 
două broaște țestoase. 

„După ce rînduiră frumos acest dar îmbelșugat de merinde 
şi după ce-l așezară cit mai la vedere, aducătorii lui se 
pierdură în mulțimea ce forma un cerc mare în jurul nostru. 
Îndată după aceea, cîţiva bărbaţi înarmaţi cu ciomege făcute 
din crengi verzi de cocotieri intrară în cercul din faţa noastră. 
Aceştia defilară timp de citeva minute și apoi se retraseră, 
jumătate într-o parte, jumătate în cealaltă, așezîndu-se în 
fața privitorilor. Curind începu spectacolul și ne desfătară cu 
lupte individuale. Un luptător, sculîndu-se şi înaintind din- 
tr-una din părţi, mai mult prin gesturi elocvente decit prin 
cuvinte provoca pe cei din partea cealaltă să trimită pe 
unul din echipa lor să se lupte cu el. Dacă provocarea era 
acceptată, ceea ce se întîmpla de obicei, cei doi combatanți 
luau atitudinile cuvenite și începea lupta, care continua pînă 
ce unul sau celălalt se declara învins, sau pînă li se fărîmau 
armele. Îndată ce o luptă lua sfîrșit, învingătorul se chincea 
jos cu faţa spre căpetenie, apoi se ridica și se îndepărta. În 
același timp, cîțiva bătrîni ce păreau a fi arbitri își exprimau 
satisfacția în citeva cuvinte, iar mulţimea, îndeosebi cei din 
partea cărora era învingătorul, îi slăveau victoria prin două 
sau trei urale. 

„Acest spectacol se întrerupea din cînd în cînd pentru 
citeva minute. În clipele de răgaz aveau loc întreceri de 
trintă sau de bătaie cu pumnii. Primele semănau cu cele din 
Otaheite, iar cele din urmă nu se deosebeau prea mult de 
cele practicate în Anglia. Dar ceea ce ne-a încremenit de 
uimire a fost fapta a două fete voinice care pășiră în faţa 
mulțimii și începură să boxeze fără nici un fel de ceremonie 
și cu tot atita meșteșug ca și bărbaţii. Această competiţie 
nu dură totuși mai mult de jumătate de minut și una dintre 
ele se lăsă păgqubașă. Eroina biruitoare a fost aplaudată de 
privitori, ca și luptătorii învingători ai celuilalt sex. Noi 
arătarăm oarecare nemulțumire faţă de această parte a spec- 
tacolului, ceea ce nu împiedică pe alte două femei să intre 
în arenă. Acestea păreau să fie-pline de energie și și-ar fi 
tras desigur una alteia o chelfăneală zdravănă, dacă două 

femei bătrine nu s-ar fi amestecat să le despartă. Toate 
luptele se desfășurau în mijlocul a cel puţin trei mii de 
oameni și erau întovărășite din partea tuturor de cea mat 
desăvirșită bună dispoziţie. 

Îndată ce se termină spectacolul, căpetenia mă înștiință& 
că grămezile de merinde din dreapta îi erau hărăzite lui Omai, 
iar cele din stînga, ce alcătuiau vreo două treimi din canti- 
tatea întreagă, mi se dăruiau mie. El adăugă că le putem 
duce oricînd voiam pe corabie, dar că nu este nevoie să pun 
marinarii să le păzească, deoarece trebuia să fiu sigur că nu, 
se va șterpeli nici măcar o singură nucă de cocos. Așa s-a și 
întîmplat, căci lăsai toate proviziile acolo și mă înapoiai pe: 
corabie pentru a prinzi, luînd cu mine pe șef, iar cînd au fost 
transportate pe bord în cursul după-amiezii nu lipsea nimic. 
Erau atît de numeroase încît încărcarăm cu ele patru bărci; 
nu puteam decît să fiu uluit de mărinimia lui Finau, căci 
acest dar întrecea cu mult pe toate celelalte căpătate de la 
vreunul din suveranii diferitelor insule pe care le vizitasen:: 
în Oceanul Pacific. Nu mi-am pierdut timpul încercînd să-l 
conving pe prietenul nostru că nu eram nesimţitor față de dăr- 
nicia lui și, înainte ca el să plece de pe vas, i-am oferit 
din mărfurile mele pe acelea care ghicisem că le prețuia ceř 
mai mult. 

„Finau își exprimase dorinţa de a-i vedea pe soldaţii din: 
marină făcîndu-și exerciţiile militare. Întrucît voiam: să-i 
satisfac curiozitatea, a doua zi dimineaţa am poruncit să 
coboare pe țărm toţi militarii din cele două corăbii. După 
ce executară diverse manevre și traseră mai multe salve, de: 
care marea gloată de privitori păru foarte încîntată, căpe- 
tenia ne oferi la rindul său o demonstraţie care, aşa cum: 
am apreciat cu toţii, a fost efectuată cu o îndemiînare și co: 
precizie ce depășea cu mult proba de exerciţii militare ce 
o dădusem noi. Era un fel de dans, atit de fundamental diferit: 
de tot ceea ce văzusem vreodată, încît mă tem că nu pot: 
să-i fac o descriere care să dea cititorilor mei o imagine cît 
de cît corespunzătoare. Executat de bărbaţi, luau parte la el 
o sută cinci persoane. Fiecare dintre ei ţinea în mină um 
instrument frumos lucrat, oarecum de forma unei visle, lung de: 
șaptezeci și cinci de centimetri, înzestrat cu un miner mic și 
o lamă subţire, așa încît era foarte ușor. Cu aceste instru- 
mente făcură multe și felurite figuri, fiecare din ele însoțite de 

o mișcare diterită. La început, executanţii erau înșirați pe 
trei rînduri ; prin evoluţii variate, fiecare om îşi muta lapoi 
tocul în așa fel încît cei ce fuseseră în spate ajungeau în 
faţă. Dar nu rămíineau mult în aceeași poziţie. O dată se 
desfășurau într-un șir, altă dată formau un semicerc și, la 
urmă, întocmiră două coloane pătrate. În timp ce ultima 
mișcare era în curs de îndeplinire, unul dintre ei păși îm 
fața lor și execută un dans grotesc, cu care demonstraţia 
luă sfîrșit. 

„Ca instrumente muzicale aveau două tobe sau, mai 
bine-zis, doi bușteni scobiţi, din care scoteau citeva note 
izbindu-i cu două bețe. Totuși mi se păru că aceste sunete 
îi ajutau mai puţin pe dansatori decît melodia corului, în 
care își uneau vocile toţi executanţii în chip simultan. Cîntecul 
nu era lipsit de o plăcută armonie, iar toate mișcările corespun- 
zătoare se săvirșeau cu atita îndeminare încît numerosut 
corp de dansatori părea să acţioneze deodată, ca şi cum ar 
fi fost un singur mare mecanism.. Toţi am fost de părere că 
un asemenea spectacol ar fi găsit aprobări unanime pe o 
scenă europeană. Pe de altă parte depășea atit de mult orice 
încercare a noastră de a le oferi distracţii încît indigenii 
păreau să se mindrească de superioritatea ce-o dovedeau. 
Cît despre instrumentele noastre muzicale, ei nu le preţuiau 
de loc, în afară de tobă și, chiar și pe asta, n-o socoteau. 
aşa de bună ca a lor. 


„Pentru a le da o părere mai favorabilă despre distracţiile 
noastre și pentru a-i face să priceapă mai bine înţelesui 
adînc al cunoștințelor noastre superioare, am dat dispoziţii 
să se pregătească niște jocuri de artificii și, după căderea 
amurgului, le-am lăsat să se desfășoare în fața lui Finau, 
a altor căpetenii și a unei uriașe mulţimi de băștinași. Rache- 
tele noastre de apă și mai ales cele de aer îi fermecară și-i 
uluiră dincolo de orice închipuire, așa că balanța se răsturnă 
în favoarea noastră. 

„Asta însă nu păru decît să-i aţițe ca să ne arate noi 
forme ale neobișnuitei lor măiestrii ; îndată ce focurile arti- 
ficiilor se stinseră, indigenii începură o întreagă suită de dan- 
suri. În chip de preludiu așezară în fața noastră, în mijlocul 
cercului, o orchestră sau un cor compus din optsprezece 
bărbaţi. Vreo patru-cinci dintre ei ţineau în mînă bucăţi mari 
de bambus, lungi de un metru pînă la doi metri, avind 

capătul superior deschis, iar celălalt astupat printr-un nod. 
Acest capăt închis îl izbeau într-una de pămînt, dar încet; 
broduceau astfel diferite sunete, după lungimea instrumen- 
telor, toate însă din registrul de bas sau de voce joasă; și, 
pentru contrabalansare, alt băștinaș lovea necontenit și repede, 
cu două bețe, într-o bucată din același lemn, despicată și 
aşezată în lung pe pămint; el scotea în acest chip un sunet 
pe atît de ascuţit pe cît erau de grave cele produse de ceilalți. 
Restul cetei, ca și cei ce băteau cu bucăţile de bambus, cîntau 
o melodie înceată și lină, care îmblinzea atit de bine notele 
mai aspre ale instrumentelor descrise mai sus, încît nici un 
ascultător, oricît de obişnuit ar fi fost cu cele mai desăvir- 
site și felurite modulaţii de sunete, nu putea să nu recunoască 
ce impresie puternică și plăcută trezeau aceste simple armonii. 

„Imediat ce isprăviră, se arătară nouă femei, care se așe- 
zară în faţa colibei unde se afla căpetenia. Apoi se ridică un 
bărbat care o lovi pe prima dintre femei pe spinare cu amin- 
doi pumnii strinși unul lîngă altul. Continuă în același mod 
cu a doua și cu a treia, dar pe a patra, nu știu dacă din întîm- 
plare sau premeditat, în loc de spinare, o lovi în piept. Atunci 
se ridică imediat un om din mulţime și îl culcă la pămînt 
cu o lovitură în cap, după care îl luară de acolo fără cea mai 
mică gălăgie sau dezordine. Dar aceasia nu le scuti pe cele- 
Jalte cinci femei de ciudata datină sau, poate, ceremonie nece- 
sară ; căci un alt executant îi luă locul celui ce le tratase 
astfel. Necazurile lor nu se isprăviră nici de data aceasta; 
atunci cînd dansară, avură neplăcerea de a-și vedea reprezen- 
iaţia de două ori dezaprobată, fiind deci nevoite s-o repete. 

„Curiozitatea celor două tabere era acum îndeajuns de 
potolită în urma diverselor distracţii pe care le-am descris; 
am început prin urmare să privesc în jurul meu. A doua zi 
am făcut o plimbare în insula Lifuga, despre care eram curios 
să aflu cîte ceva. Descoperii că întrecea insula Anamuka în 
mai multe privinţe. Plantaţiile erau mai numeroase și mai 
întinse. Duzii ! acopereau mari porţiuni de teren, iar plan- 
îaţiile erau bine înzestrate cu rădăcinoase și fructe ; ele sint 
produsele naturale ale insulei. Am mai adăugat și eu citeva, 
semănîind porumb, pepeni, dovleci și altele asemănătoare. 


a 1 Este vorba de Morus papyrifera, o varietate de dud tropical. —N.T. 

TIP DE FEMEIE DIN HAPAI 


„Insula nu are mai mult de treisprezece kilometri în lun- 
gime, iar în unele locuri nu depășește patru-cinci kilometri în 
lăţime. Partea ei răsăriteană, expusă alizeului, înaintează în 
larg printr-un recif, de care valurile oceanului se sparg cu 
multă violenţă. 

„Lia întoarcerea mea din excursie am găsit o pirogă mare 
cu pînze legată de pupa corăbiei. În ea se afla Latulibaula, 
pe care îl văzusem la Tongatabu în cursul ultimei mele călă- 
torii şi pe care-l socotisem pe vremea aceea regele insulei. 
El şedea în pirogă cu aceeași gravitate care îl caracterizase 
și în trecut și n-am putut prin nici un fel de rugăminţi să-l 
înduplec să urce acum pe bord. Mulţi dintre insulari erau de 
fată și ei îl numeau cu toţii areki, ceea ce înseamnă rege. 
Nu auzisem niciodată pe vreunul din ei să dea un asemenea 
titlu lui Finau, cu toată autoritatea de care se bucura acesta 
printre ei, atit aici, cît și la Anamuka ; începui deci să bănu- 
iesc că nu el ar fi regele, deși prietenul său, Taipa, se siră- 
duia să mă convingă de aceasta. Finau se afla și el pe 
bordul corăbiei mele, dar nici unul din cei doi oameni de 
vază nu păreau că-l bagă în seamă pe celălalt. 

„În dimineaţa zilei de 23 mai, pe cînd ne pregăteam să 
dezlegăm odgoanele vasului pentru a părăsi insula, Finau, 
cu primul său sietnic Taipa, veniră lingă bordul nostru 


intr-o pirogă cu pinze și mă înștiințţară că au de gind să 
pornească spre Vavau, o insulă care, ziceau ei, se află spre 
miazănoapte, la două zile de Hapai. Voiau să mă facă să 
cred că ţinta călătoriei lor era să-mi aducă o provizie supli- 
mentară de porci și niște tichii cu pene roșii, pe care Omai 
să le ducă la Otaheite, unde sînt foarte preţuite. Finau mă 
asigura că se va întoarce în patru sau cinci zile și mă ruga 
să nu ridic piînzele pînă la înapoierea sa cînd, îmi făgăduia 
el, mă va însoţi la Tongatabu. Cum socoteam că ar fi un 
bun prilej de a cunoaște insula Vavau, i-am propus să mer- 
gem într-acolo cu corăbiile ; dar el nu păru să se bucure de 
acest plan și, ca să mă facă să renunţ, îmi spuse că nu voi 
găsi pe acea insulă nici port, nici loc de ancorare. Am con- 
simţit deci să aştept întoarcerea lui rămînînd în același loc, 
iar el porni pe dată. 

„În timpul plimbării mele din 25 mai mi s-a întîmplat 
să intru într-o casă unde am găsit o femeie ce rădea capui 
unui copil cu un dinte de rechin înfipt în capătul unui băț. 
Observai că ea umezea mai întîi părul cu o cîrpă muiată în 
apă, întrebuinţind instrumentul pe partea udată de ea în pre- 
alabil. Operația părea să nu-l doară pe copil, iar părul era ras 
tot atit de bine pe cît ar fi făcut-o un brici de al nostru. 
Îndemnat de cele văzute, încercai îndată pe pielea mea unul 
din acele ciudate instrumente și constatai că era un înlo- 
cuitor excelent al briciului. Totuși, bărbaţii de pe aceste insule 
recurg la un alt procedeu pentru a-și rade bărbile. Ei execută 
operaţia cu două scoici: pe una o așază sub un smoc mic 
din barbă, pe care îl taie apoi cu cealaltă, aplicată deasupra. 
În felul acesta sînt în stare să se radă foarte aproape de 
piele. Procedeul este într-adevăr destul de plictisitor, dar 
nu dureros ; printre ei se află unii bărbaţi ce par a se înde- 
letnici cu această meserie. În cursul șederii noastre acolo, 
ne obișnuisem să-i vedem atît pe marinarii noștri mergind 
pe țărm ca să li se dea jos bărbile după moda din Hapai, cit 
și pe căpeteniile lor venind pe bord spre a fi rași de băr- 
bierii noștri. 

„Cum în prezent nu se mai aducea la corăbii aproape 
nimic din produsele insulei, am hotărît să schimbăm locul 
şi, în după-amiaza zilei de 26 mai, m-am mutat într-un golf 
care se găsește între capătul sudic al Lefugei și capătul nordic 
al Hulaivei, unde am ancorat. 


— 316 — 


Lîngă capătul sudic al insulei Lefuga am dat de o movilă 
artificială. După mărimea unor copaci ce creșteau pe ea 
am înţeles că fusese înălțată în timpuri îndepărtate. Am 
socotit că are o înălțime de vreo doisprezece metri. La 
poalele acestei măguri se afla o piatră ce trebuie să fi fost 
tăiată dintr-o stîncă de corali. Era lată de un metru și douăzeci, 
groasă de șaptezeci și cinci de centimetri și înaltă de patru 
metri douăzeci ; indigenii de faţă ne spuseră că abia jumătate 
din lungimea ei ieșea deasupra solului. O numeau Tangata 
Areki |, şi ziceau că fusese așezată anume, ca și măgura 
înălţată de către strămoșii lor, în amintirea unui rege; dar 
în ce vremuri străvechi nu știa nici unul să spună. 

Pe la amiază sosi la pupa noastră o mare pirogă cu 
pînze, în care se găsea o persoană numită Futafaihi ori 
Paulaho sau în ambele feluri; după cum ne spuseră băș- 
tinașii ce se aflau în acea clipă pe bord, era regele insulei 
Tongatabu și al tuturor insulelor învecinate. Avînd atît inte- 
resul cît și plăcerea să fiu curtenitor cu toţi oamenii de vază, 
îl invitai pe Paulaho pe bord, fără să cercetez veracitatea 
titlurilor ce și le asuma; el aduse cu sine în dar doi porci 
grași, deși nu atît de grași ca el. Dacă greutatea trupului ar 
putea da greutatea în rang sau putere, atunci ar fi fost de 
bună seamă în această privinţă cel mai eminent om pe care-l 
văzusem vreodată. Găsii că era așezat şi cu mintea cum- 
pănită. Examină corabia și diferitele obiecie noi pentru el 
cu o deosebită atenţie și îmi puse multe întrebări la locul 
lor dintre care una a fost: ce ne-a putut determina să vizi- 
tăm aceste insule ? După ce-și satisfăcu bine curiozitatea, pri- 
vind vitele și celelalte noutăţi întilnite pe punte, îl poftii 
să coboare în cabină. Auzind aceasta, însoțitorii lui se împo- 
triviră zicînd că, dacă acceptă invitaţia, s-ar putea întîmpla 
ca unii să pășească deasupra capului său; dar conducătorul 
mai puţin convenţional în această privință decît însoțitorii 
lui, înlătură cu un gest orice ceremonie și veni jos 2. 


! Tangata în limba lor înseamnă om; areki, rege.—N.T. 

2 Această întîmplare amintește de chinezul care dorea să știe fei 
de fel de lucruri despre frumoasele trăsuri cu splendide harnașamente 
aduse în dar de lordul Macartney împăratului și care, cînd află că pe 
partea mai înaltă (capra) urma să șadă omul ce avea să mîne caii, 
îşi întreabă informatorul, cu un ris batjocoritor, dacă își închipuia că 
împăratul va tolera ca un alt om să se aşeze mai sus decit el. (Din călă- 
toriile lui Barrow în China). — N. A. 

„Paulaho șezu cu noi la masă, dar mîncă puţin şi bău 
și mai puţin. Cînd ne scularăm mă rugă să-l însoțesc pe țărm. 
L-am condus în propria-mi barcă, după ce-i dăruisem mai 
întîi din obiectele pe care bănuiam că le prețuia mai mult 
și care, după cît am băgat de seamă, au întrecut chiar aștep- 
tările. N-am fost dezamăgit în dorința de a-mi asigura astfel 
prietenia sa, căci în clipa cînd barca atinse ţărmul, el 
porunci să se mai aducă doi porci care să fie predaţi oame- 
nilor mei. Ciţiva dintre supușii lui veniră apoi să-l ia din 
barcă pe o tăblie semăniînd cu o targă și-l duseră într-o 
căsuţă din apropierea țărmului, ce părea să fi fost înălțată 
acolo în vederea găzduirii lui. Mă așeză alături de el, în timp 
ce însoțitorii lui formau un semicerc în fața noastră și a 
casei. Îndărătul căpeteniei sau mai bine zis într-o parte, 
“şedea o femeie bătrină, avind în mînă un soi de evantai 
cu care gonea muștele. 

„Am stat pînă ce s-au retras mai mulți dintre curteni, 
după cîte o plecăciune pe care o făceau ducînd mîinile în 
dreptul tălpilor sale, pe care le atingeau sau le băteau ușor 
cu partea de deasupra și cu cea de dedesubt a degetelor fie- 
cărei miini. Alţii, care nu stătuseră în cerc, se apropiară și 
ei, se pare, anume pentru a-i da aceeași dovadă de respect, 
apoi se retraseră fără să scoată o vorbă. Eram cu totul fer- 
mecat de cuviinţa care se păstra. Căci nu mai văzusem 
nicăieri, nici chiar printre popoarele mai civilizate, ceva 
asemănător. 

` „Paulaho, regele, cum îl voi numi de acum înainte, veni 
pe bord a doua zi dis-de-dimineaţă; îmi aducea în dar o 
tichie făcută din pene roșii. Aceste tichii, sau mai bine zis 
bonete, sint alcătuite din penele cozii păsării tropicului, ames- 
tecate cu pene roșii de papagal. Ele sînt în așa fel întocmite 
încît se leagă pe frunte, în formă de semicerc, avînd o rază 
de douăzeci ori douăzeci și cinci de centimetri. 


„A doua zi în zori, am ridicat ancora pe o briză E 
şi m-am îndreptat spre apus cu gindul să mă întorc la Ana- 
muka. Ne urmară mai multe pirogi cu piuze, într-una din 
ele ailindu-se chiar regele. El ne părăsi însă curînd, läsîn- 
du-ne pe bord pe fratele său și cinci însoțitori ai acestuia. 
Ne mai întovărășea şi un şef numit Tubauitoa, proaspăt 
venit. de la Tongatabu. Îndată ce sosi, își trimise piroga 
indărăt, declarînd că atit el, cît și cei cinci băștinași care-l 

EVANTAIE ÎNTREBUINȚATE ÎN INSULELE 
PACIFICULUI DE SUD 


urmaseră, vor dormi pe bord; acum aveam, prin urmare, 
cabina plină de oaspeţi. Aduseseră cu ei belșug de merinde 
pentru care căpătaseră, ca întotdeauna, răsplata cuvenită. 

„Pe drum, corabia a fost gata să nimerească în plin într-o 
insulă joasă și nisipoasă, numită Putu. Din fericire marinarii 
tocmai fuseseră chemaţi pe punte pentru a vira vasul, așa 
încît manevrele necesare au putut fi executate cu judecată 
și cu repeziciune şi numai datorită acestui fapt scăparăm de 
nimicire. „Discovery“, care se afla în pupă, era în afara peri- 
colului. Asemenea situaţii primejdioase sînt de neînlăturat. 
pentru cel ce pornește într-o călătorie de descoperiri. 

„Acest incident i-a înfricoșat așa de mult pe călătorii 
noștri încît și-au exprimat imediat dorinţa vie de a merge 
pe uscat. Prin urmare, cum s-a luminat de ziuă, am coborit 
o barcă și i-am poruncit ofițerului ce o comanda ca, după 
ce-i va debarca pe băștinași la Kotu, să sondeze de-a lungul 
recifului in căutarea unui loc de ancorare. 

„Găsind un loc prielnic, am rămas în această insulă pină 
ja 4 iunie cînd, ridicînd ancora, ne-am îndreptat spre Ana- 
muka ; am ancorat acolo în dimineaţa următoare. 

„Am coborit imediat pe țărm și i-am găsit pe locuitori 
foarte ocupați cu dezgropatul batatelor pe care voiau să le 
aducă la tirg. Acestea erau acum în momentul cel mai bun 
al dezvoltării lor ; obţinurăm o cantitate însemnată de batate 
în schimbul unor bucăţi de fier. 


„A doua zi la prînz sosi Finau din Vavau. Ne spuse că 
mai multe pirogi încărcate cu porci și alte provizii, care por- 
niseră o dată cu el de pe acea insulă, se pierduseră în cursul 
recentei vijelii și că toți oamenii pieriseră. Această veste 
tristă nu păru să impresioneze pe vreunul din conaţionalii 
lui care o auziră ; iar în ceea ce ne privește pe noi, făcusem 
între timp destul de bine cunoștință cu caracterul lui Finau, 
pentru a nu da prea multă crezare unei asemenea povești. 
În dimineaţa următoare apărură Paulaho și ceilalţi șefi pe 
care, de asemenea, vînturile potrivnice îi împiedicaseră să vină. 
Se întîmpla ca în acel moment să mă aflu pe țărm în tovă- 
rășia lui Finau ; acesta păru că înţelege acum necuviinţa pur- 
tării lui din clipa cînd își asumase o calitate pe care n-o avea. 
Căci nu numai că-l recunoscu pe Paulaho ca rege peste Ton- 
gatabu și peste celelalte insule, dar stărui mult asupra acestui 
lucru, fără îndoială pentru a face să-i fie iertată prezumţioasa 
atitudine dinainte. Îl părăsii, ca să vizitez pe acest om mai 
mare, pe care îl găsii stînd cu cîţiva oameni în faţa lui. Dar 
cum fiecare se grăbea să-l măgulească, cercul se mărea destul 
de repede. Eram foarte nerăbdător să observ comportarea lui 
Finau în această împrejurare și am avut dovada cea mai con- 
vingătoare a inferiorităţii lui, căci se așeză printre cei care 
şedeau în faţa lui Paulaho ca însoțitori ai regelui. 
La prînz atît el cît și Paulaho veniră cu mine pe bord, dar 
numai cel de-al doilea se așeză la masă. Finau se retrăsese 
din cabină, după ce făcuse plecăciunea în modul obișnuit, 
atingînd picioarele suveranului cu capul și cu mîinile. Regele 
ne spusese dinainte că aşa se va întîmpla; și se vădi acum 
că lui Finau nici nu-i era îngăduit să măniînce sau să bea în 
prezenţa suveranului său. 

„A doua zi dimineaţa, la ora opt, ne îndreptarăm spre 
Tongatabu, ajutaţi de o ușoară briză de nord-est. Odată cu 
noi porniră vreo paisprezece-cinsprezece bărci cu pinze de 

ale băștinașilor ; fiecare dintre ele depășea cu mult corăbiile 
noastre. În după amiaza zilei următoare ancorarăm în dreptul 
acelei insule, într-o poziţie sigură. 


„Puțin după aceea debarcai, întovărășit de Omai și de 
cițiva ofiţeri. Regele ne aștepta pe plajă. El ne conduse îndată 
la o casă mică și drăguță ce era așezată la marginea pădurii 
și avea în faţa ei o curte frumoasă și spațioasă. Această 
casă, îmi spuse el, avea să-mi stea la dispoziţie în tot timpul 
șederii noastre pe insulă ; nici n-aş fi putut dori o rinduială 
mai bună. 

„Nu mult după ce intrarăm în.casă, se și adună un număr 
de indigeni, care se așezară în fața noastră, în curte. Regelui 
i se aduse o rădăcină de kava ; la porunca lui a fost tăiată în 

bucăţi și apoi împărţită mai multor persoane de ambele sexe 
care începură imediat s-o mestece ; curînd vasul cu băutura 
preferată a băștinașilor era pregătit. Între timp se adusese 
un porc fript și două coșuri de batate coapte, pe care le. împăr- 
țiră după aceea în zece porţii. Aceste porţii au fost apoi 
oferite diverselor persoane de față; dar cîți erau îndreptăţiţi 
să ia din ele, n-aş putea spune. Pe urmă se servi licoarea, 
însă băgai de seamă că abia o pătrime din cei adunaţi acolo 
gustaseră, fie din alimente, fie din băutură. 


„Deoarece aveam de gind să răminem cîtva timp la 
Tongatabu, înălțarăm în cursul dimineţii un cort chiar lîngă 
casa pe care ne-o hărăzise Paulaho. Apoi descărcarăm caii, 
vacile și oile, pe cînd un grup de soldaţi împreună cu ofițerul 
lor se așezară în post pentru a le păzi. Instalarăm observa- 
torul la o mică depărtare de celălali cort, iar locotenentul 
King își fixă reședința pe țărm, pentru a supraveghea obser- 
vaţiile. Tunarii primiră dispoziţii să dirijeze schimbul cu 
indigenii care se îmbulzeau din toate părţile insulei, aducînd 
porci, batate, nuci de cocos și alte produse. În scurtă vreme 
postul nostru de pe uscat semăna cu un bilci, iar punţile 
corăbiilor erau așa de înţesate de vizitatori, încît abia mai 
aveam loc să ne mișcăm. 

„Finau se statornicise în vecinătatea noastră, dar nu 
mai era omul zilei. Totuși noi îl găseam încă o persoană cu 
trecere și aveam mărturii zilnice ale averii și mărinimiei 
sale, prin faptul că daruri de mare preţ nu mai conteneau 
din partea lui. Dar și regele era la fel de atent cu noi în 
această privinţă, căci nu trecea zi să nu primim de la el 


21 — Călătoriile căpitanului Cook 

vreun dar însemnat. Aflasem acum că mai existau și alţi 
oameni de vază pe insulă, dar nu-i văzusem încă. Îndeosebi 
Otago și Tubau menţionau pe o căpetenie numită Mariwagi 
care după spusele lor, avea cea mai mare trecere prin acele 
meleaguri. Unii indigeni ne dădură chiar să înțelegem că el 
ar fi prea sus pus pentru a catadixi să ne onoreze cu o vizită. 
Această afirmaţie îmi aţiţă curiozitatea ; îi pomenii deci lui 
Paulaho că eram foarte doritor să merg în audienţă la Mari- 
wagi; el căzu de acord să mă întovărășească la locul reșe- 
dinţei acestuia, pe care nu-l găsirăm însă acasă. 

„A doua zi spre prînz, însoţit de un număr considerabil 
de oameni de toate rangurile, a venii chiar Mariwagi în 
vecinătatea taberei noastre. Mi se aduse la cunoștință că 
se deranjase anume spre a-mi da prilejul de a mă prezenta 
în audiență. De aceea, după amiază, un grup dintre noi, 
întovărășiţi de Finau, debarcarăm spre a-l vizita. Văzurăm 
un om șezînd sub un copac mare din apropierea țărmului, 
puţin în dreapta cortului. O bucată de pinză de cel puţin 
patruzeci de metri lungime era așternută în faţa lui, iar în 
jurul său se așezaseră numeroși indigeni de ambele sexe. 
Presupuserăm firește că acesta era marele om; dar Finau 
ne scoase din greșeală, informîndu-ne că un altul, care 
şedea pe o bucată de rogojină la o oarecare depărtare de 
această căpetenie și mai spre dreapta, era Mariwagi. Acesta 
ne primi cu multă bunăvoință şi ne pofti să luăm loc alături 
de el. Persoana ce ședea sub copac cu faţa spre noi se numea 
Tubau. Atit el cît și Mariwagi aveau o înfățișare venerabilă. 
Cel din urmă, un om subţirel, după înfățișare părea să fi 
depășit cu mult virsta de șaizeci de ani. Cel dintii, mult 
mai voinic şi aproape orb din cauza unei boli de ochi, nu 
era însă atit de virstnic. 


„Îi distrarăm aproape o oră cu un concert executat cu 
două cornuri franţuzești și o tobă. Părură însă mai încîntaţi 
cînd căpitanul Clerke descărcă un pistol pe care îl avea în 
buzunar. Înainte de a-mi lua rămas bun, mi se dărui bucata 
aceea mare de pînză, învălătucită, împreună cu citeva 
nuci de cocos. 

„Paulaho se întoarse pe la amiază din locul unde îl 
lăsasem cu două zile mai înainte; aducea cu el și pe fiul 
său, un băiat de vreo doisprezece ani. Îmi ţinură tovărășie 
la prînz, dar deși puştiul era de faţă, nu i se îngăduia să stea 

jos în același timp cu tatăl său. Era ceva foarte plăcut să-l 
ai ca oaspe pe Paulaho, deoarece în prezenţa lui, lucru 
frecvent cît timp am stat acolo, orice ali indigen era exclus 
de la masă şi doar rareori li se îngăduia unora să rămînă 
în cabină. Regele se împăcase foarte repede cu bucătăria noas- 
tră. Dar eu încă mai cred că prinzea atit de des cu mine mai 
mult de dragul băuturii ce i-o ofeream, decît pentru mincare, 
căci îndrăgise vinul nostru și putea acum să golească sticla 
tot atit de bine ca mai toți bărbaţii, arătîndu-se la fel de 
vesel după aceea. 


„Îndată după ce-l vizitai pe Tubau şi făcui schimb de 
daruri cu el, Finau veni să-mi aducă la cunoșiinţă că tină- 
„rul Fattafaihe, fiul lui Paulaho, dorea să mă vadă; îi ascultai 
dorinţa și-l găsii pe principe așteptind cu Omai sub un bal- 
dachin mare confecţionat dintr-o piînză de calitate mai fină; 
sub ei și în faţa lor era așternută o altă bucată de pînză de 
calitate mai ordinară, care avea șaptezeci și șase de metri 
lungime și șapte metri şi jumătate lăţime. De o parte văzui 
un vier mare și bătrin, iar de cealaltă o grămadă de nuci 
de cocos. Numeroși băștinași se așezaseră în jurul pîuzei 
și printre ei îl zării pe Mariwagi și pe alţii de prim rang. Am 
fost poftit să stau alături de principe ; apoi Omai mă înștiință 
că primise instrucţiuni de la rege să-mi spună că, deoarece 
el și cu mine eram prieteni, spera că și fiul lui ar putea să 
se bucure de această prietenie și mă ruga să-i accept darul 
ca un semn al consimțămîntului meu. Bucuros am fost de 
acord cu propunerea lui și, apropiindu-se vremea mesei, îi 
invitai pe toţi pe bord. 

„Ca urmare, tînărul principe, Mariwagi, Tubau, trei sau 
patru alte căpetenii mai puţin însemnate și două respectabile 
femei bătrine de prim rang mă întovărășiră pe corabie. 
Mariwagi era îmbrăcat cu o bucată nouă de pînză, de margi- 
nile căreia fuseseră prinse șase mari și frumoase aplicaţii 
cu pene roșii. Costumul părea să fi fost menit anume pentru 
această vizită căci, imediat ce ajunse pe bord, îl scoase și mi-l 
oferi. Fiecare dintre oaspeţi primi de la mine astfel de daruri 
încît am motive să cred că au fost încîntaţi de ele. Cînd se 
servi prînzul, nici unul din ei nu vru nici să șadă, nici să 
măniînce vreo bucăţică din tot ce se adusese pe masă. Expri- 
mîndu-mi uimirea faţă de acest procedeu, îmi spuseră că toate 
erau tabu, după cum zic ei; cuvintul acesta are un înțeles 

foarte iarg, dar înseamnă de obicei că un lucru este interzis. La 
sfirșitul prînzului, după ce le satisfăcui curiozitatea, arătin- 
du-le fiecare ungher al vasului, îi condusei înapoi pe țărm. 

„Îndată ce barca ajunse pe plajă, Finau și alţi cîţiva 
coboriră într-o clipă din ea. Cînd i-a urmat tînărul Fattafaihe, 
a fost rechemat de Mariwagi, care îi făcu moștenitorului 
aceeași salutare ceremonioasă și în același mod în care i se 
făcea și regelui. 


„Între timp căpătasem oarecare cunoștințe asupra legă- 
turilor de rudenie dintre unii oameni de vază, al căror nume 
s-a menţionat atît de des. Ştiam acum că Mariwagi și Tubau 
erau fraţi, că Finau era unul din fiii lui Mariwagi, iar 
Tuboueitoa, altul. 

„La 16 iunie, dimineaţa, locotenentul Gore și cu mine 
făcurăm o plimbare în interiorul ţării, în cursul căreia nu 
ni se înfăţișă nimic de seamă, în afară de prilejul ce-l avurăm 
de a vedea întregul proces de fabricaţie a pinzei, principala 
industrie a acestor insule, ca și a multor altora din 
acest ocean. 


„Se procedează în felul următor: muncitoarele, căci 
femeile lucrează pinza, iau tulpinile sau trunchiurile subţi- 
ratice de duzi pe care îi cultivă în acest scop și care rareori 
depășesc înălțimea de doi metri și grosimea de zece 
centimetri. Apoi desprind scoarța de pe ele şi răzuiesc 
partea ei exterioară cu ajutorul unei scoici, o răsucesc spre 
a-i înlătura convexitatea dobîndită în timpul cînd îmbrăca 
tulpina și o lasă să macereze cîtva timp în apă. După aceasta 
o așază de-a curmezișul trunchiului unui copac- mic, o 
îndreaptă și o bat, fie cu un instrument de lemn, lung cam 
de treizeci de centimetri și brăzdat pe toate părţile de șănţuleţe 
groscioare, — fie cu un altul neted. Faţă de mărimea scoarţei, 
o bucată este gata repede, dar operaţia se repetă deseori 
de către o altă persoană; alteori ele împăturesc scoarţa de 
mai multe ori și o bat mai îndelung în scopul de a face 
țesătura mai deasă, nu mai fină. Cînd socotesc că au bătut-o 
destul, o întind la zvintat; bucăţile au de launu la doi 
metri lungime (sau mai mult), iar lățimea pe jumâtate. 
Apoi le ia în primire altă muncitoare; aceasta prinde bucă- 
tile una de alta, ungindu-le marginile cu zeama lipicioasă a 
unei bace numită tou, care servește drept clei. După ce le-a 
unit astfel, ea le întinde peste o scîndură mare şi așază 

dedesubt un fel de tipar făcut dintr-un material fibros şi 
compact. Muncitoarele iau apoi o cirpă, o înmoaie în zeama 
stoarsă din coaja unui arbore numit koka și freacă virios cu 
ea bucata la care lucrează. În urma acestei operaţii bucata 
capătă o culoare pămintie posomoriîtă, cu un luciu uscat 
la suprafaţă. Astfel continuă ele unind și colorind treptat 
fragmentele, pînă ce ajung să alcătuiască o bucată de pinză 
de lungimea și lățimea dorită; marginea o lasă de obicei 
nevopsită cam pe o lățime de un picior de fiecare parte, și 
ceva mai lată la capete. Dacă se întimplă în cursul lucrului, 
cum e cazul deseori, ca o parte din bucăţile de la început să 
fie prea subţiri sau să aibă găuri, muncitoarele lipesc dea- 
supra mici pătrate din același material, pină ce totul capătă 
o grosime egală. Pentru a obţine culoarea neagră, indigenele 
amestecă seva de koka cu funinginea dată de o nucă ule- 
ioasă - numită duidui; proporţiile diferă după întunecimea 
nuanţei pe care au de gind s-o obţină. 

„Mariwagi hotărise pentru a doua zi o mare kaiva sau 
distracţie, la care am fost cu toţii invitaţi. Indigenii cură- 
țiseră în acest scop un spaţiu larg în faţa colibei vremelnice 
a câpeteniei, care se afla în apropierea postului nostru; 
alcătuiseră astfel un fel de arenă, unde urmau să aibă loc 
spectacolele. Dimineaţa sosiră sumedenie de băștinași de 
prin țară; fiecare purta pe umăr cîte o prăjină de vreo doi 
metri lungime iar la capătul prăjinii era atirnată cîte o 
batată. Stivuiră batatele și prăjinile de-o parte și de alta a 
arenei, în două grămezi mari, împodobite cu diferite soiuri 
de peștișori şi vîrfuite cît se poate de frumos. Acestea întru- 
chipau darurile lui Mariwagi pentru căpitanul Clerke și 
pentru mine. 

„Pe la ora unsprezece, cînd totul era pregătit, indigenii 
începură să execute diferite dansuri numite mai. Orchestra 
era alcătuită la început dintr-un cor de șaptezeci de bărbaţi 
care ședeau jos; printre ei așezaseră trei instrumente cărora 
noi le spuserăm tobe, după sunetele pe care le scoteau. Indi- 
genii le numesc nafa. Aceste instrumente produc un sunet 
aspru, cu toate acestea tare și puiernic. 

„Primul dans era executat de patru șiruri de cîte douăzeci 
Și patru de bărbaţi ; ei ţineau în mînă un mic instrument de lemn 
subţire și ușor, lung de vreo șaizeci de centimetri și avind o 
formă asemănătoare cu o visiă lungă. Cu aceste instrumente 

numite paggi bășiinașşii făceau nenumărate și variate mișcări, 
toate însoțite de atitudini corespunzătoare ale trupului. Miş- 
cările erau la început încete, dar se iuțeau pe măsură ce se 
înteţeau bătăile tobelor; iar dansatorii recitau între timp pe 
un ton muzical niște fraze la care dădea răspunsuri corul; 
după un scurt interval își uneau cu toţii vocile și încheiau 
printr-un strigăt; apoi ultimul rînd se despărţi în două și 
fiecare jumătate alunecă încet spre margine și se reuni în 
faţa celorlalţi ca să alcătuiască primul rînd; în acest timp, 
toţi ceilalți executanţi își continuau recitativul. Rind pe rînd 
făcură şi celelalte șiruri această mișcare, pînă cînd cei ce 
fuseseră la început în faţă deveniseră ultimii; evoluţia lor 
continuă în același chip și, în sfîrşit, ultimul rînd ajunse din 
nolu în faţă. Începură pe urmă un dans mult mai repede, deși 
o porniseră încet și cîntară timp de vreo zece minute; apoi 
întregul corp de dansatori se despărți în două grupe care 
se dădură puţin îndărăt și se apropiară după aceea formînd 
un fel de figură circulară cu care se termină dansul. 


„În scurtă vreme se adunară şaptezeci de oameni care 
formau corul pentru un alt dans. Executanţii se așezară în 
două şiruri de cite șaisprezece persoane, avînd în fruntea 
lor pe tînărul Tubau. Dansară, cintară și învirtiră paggile 
ca mai sus dar, în general, cu mai multă repeziciune. O figură 
care ia stirnit o deosebită admiraţie a fost aceea în care își 
țineau feţele întoarse ca și cum s-ar fi rușinat. Șirul din spate 
se îrînse, dar se încheie înaintea celui ce fusese în faţă, care 
însă își reluă pînă la urmă locul, ca și în cele două dansuri 
precedente. În acea clipă se iviră doi bărbaţi care făcură 
în mare grabă exerciţii cu niște ciomege pe care le între- 
buinţau ca arme de luptă. Le învirteau mai întîi în miîini, 
apoi dădeau puternice și iuți lovituri circulare înaintea lor, 
cu atîta îndeminare încît, deşi erau foarte aproape unul de 
celălalt, nu se loviră niciodată. Le urmă alt executant, care 
purta o suliță și o mișca tot atît de iute, uitîndu-se cu vioi- 
ciune împrejur, ca și cum ar fi căutat pe cineva în care să o 
zvirle. Alergă apoi la un capăt al mulţimii din faţă şi luă o 
atitudine amenințătoare îndoindu-și puţin genunchii şi tre- 
murînd de mînie de parcă ar fi avut de gînd să izbească pe 
careva cu sulița. El își continuă jocul doar cîteva secunde, 
după care se mută în cealaltă parte, unde stătu un timp 
într-o postură asemănătoare, dar se retrase curind de pe 

teren tot atit de iute pe cît venise; alte felurite figuri de 
dans au fost de asemenea executate cu aceeași iscusinţă. 

„Spectacolul a durat de la ora unsprezece pînă aproape 
de trei; deși nu încape îndoială că indigenii voiau în primul 
rind să ne facă nouă o demonstraţie a dibăciei de care erau 
în stare, totuși o uriașă mulțime de privitori din popor lua 
parte la ea. Unii dintre noi socotiră că se adunaseră nu mai 
puţini de zece sau douăsprezece. mii de oameni, care se 
înghesuiau pe o rază de un sfert de milă atrași în mare 
măsură doar de curiozitate. 

„Nici o pană nu poate descrie numeroasele atitudini şi 
mișcări pe cit de ciudate, pe atit de graţioase; iar întregul 
ansamblu evolua într-o rînduială perfectă, cum nu s-ar fi 
putut aștepta cineva de la o adunare atît de mare. 


„În zorii zilei de 18 iunie se întîmplă un incident care 
ne zugrăvea în culori vii unul dintre obiceiurile lor. Dintr-o 
pirogă se urcase un om pe duneta corăbiei Resolution şi 
furase de acolo un lighean de cositor. Descoperit și urmărit, 
a fost adus la corabie. Atunci trei femei bătrine care se aflau 
în pirogă au început să-l bocească văicărindu-se cît le ținea 
gura și lovindu-se puternic peste piept şi față ; dar nu vărsau 
nici măcar o lacrimă. 


„În aceeași zi i-am oferit și eu lui Mariwagi cîteva daruri 
ca răspuns la cele primite de la el în ajun; spectacolele ce 
se prezentaseră atunci pentru desfătarea noastră ne obligau 
la o compensație de aceeași natură. În prezenţa lui Paulaho, 
a celor mai însemnați dintre șefi și a numeroși indigeni de 
toate categoriile, am cerut ca un grup de soldaţi de marină 
să execute exerciţiile pe locul unde avuseseră loc dansurile 
din ziua precedentă, iar seara am dat tot acolo o reprezentaţie 
de focuri de artificii, care a decurs destul de bine și după 
toate aparențele le-a făcut plăcere, dar ceea ce ia uimit peste 
măsură au fost rachetele noastre de apă. 


„În aşteptarea divertismentului din seara aceea numeroși 
băștinași din jurul cortului nostru și-au petrecut cea mai 
mare parte a după-amiezii în trinte și lupte cu pumnii. Cind 
vreunul dintre ei voia să se ia la trîntă cu altul, el se ridica 
într-o parte a cercului și traversa terenul cu pași mărunți, 
plesnindu-și voinicește încheietura cotului, anume îndoit și 
producînd astfel un sunet cavernos; acest gest însemna 
provocarea. Dacă nimeni din partea opusă nu voia să se ia 

ia luptă, atunci provocatorul se înapoia în același mod şi 
se așeza la loc; uneori rămînea totuși în mijlocul terenului, 
continuind să-și plesnească brațul pentru a convinge pe 
cineva să se măsoare cu el. Cînd se ridica vreun potrivnic, 
cei doi se întilneau, dind dovadă de cea mai bună dispoziţie, 
surizind şi aranjindu-și alene bucata de pinză ce o aveau 
prinsă în jurul mijlocului. Luptele nu durau mult, căci repede 
unul din ei se declara învins. Cîțiva dintre ai noștri s-au 
încumetat să se ia la întrecere cu indigenii în aceste două 
feluri de exerciţii, dar au fost totdeauna biruiţi. 


„Animalele aduse de noi se aflau toate pe țărm. Cunos- 
cînd apucăturile hoţești ale băștinașilor, am socotit cuminte 
să-i înștiinţez că am de gind să las acolo o parte din vite și 
că împărţirea o voi face înainte de plecare. 

„De aceea, în seara de 19 iunie am adunat pe toţi șefii 
în fața casei noastre și le-am arătat darurile pe care le hără- 
zeam lor. Regelui Paulaho îi dădui un taur și o vacă de rasă 
englezească lui Mariwagi un berbec și două oi de la Cap, 
iar lui Finau un armâăsar și o iapă. Indigenii aflaseră din 
ajun că aveam de gind să fac împărţirea ; erau deci de faţă- 
în acel moment, mai toți cei din vecinătate. Omai le spuse 
din partea mea că asemenea vietăți nu se găseau decit la o 
depărtare de mai multe luni de navigaţie pe mare; că le-am 
adus pentru folosinţa lor de la acea nemăsurată distanţă cu 
destulă bătaie de cap și cheltuială; că de aceea trebuiau 
să aibă grijă să nu ucidă vreuna dintre ele înainte de a se 
fi înmulţit de ajuns, în sfîrşit, că ei și copiii lor sînt rugați 
să-și amintească de faptul că le-au primit de la oameni din 
Britania. Omai îi mai lămuri asupra diferitelor întrebuinţări 
ale acestor animale, precum și asupra tuturor celorlalte 
lucruri pe care trebuiau să le știe, aplicîndu-le atit cit se 
pricepea și el, deoarece nici Omai nu prea era deprins cu 
astfel de vietăţi. 

„A doua zi am priînzit pe țărm. Regele, deși a stat cu noi, 
nici n-a mincat, nici n-a băut. Faptul se datora, pe cît am 
aflat, prezenţei unei femei care, după cum am înţeles mai 
tîrziu, avea un rang superior lui. Îndată ce această înaltă per- 
sonalitate își termină prînzul, ea păși spre rege, iar acesta își 
puse mîinile la picioarele ei; apoi ea se retrase. Imediat 
Paulaho își viri degetele într-un pahar cu vin și primi reve- 
renţele tuturor însoţitorilor ei. Aceasta a fost de fapt singura 

dată cînd l-am văzut aducind cuiva o asemenea dovadă de 
respect. La dorința regelui am poruncit jocuri de artificii în 
acea seară; dar, din nefericire, spectacolul n-a corespuns 
așteptărilor, căci artificiile se stricaseră. 

„Deoarece nici de o parte nici de alta nu se mai pregă- 
teau astfel de diveriismente şi cum între timp curiozitatea 
populaţiei fusese satisfăcută îndeajuns, majoritatea indigenilor 
ne părăsiră. Totuși se mai aflau hoţi în jurul nostru care, 
încurajați de neglijența propriilor noştri oameni, s-au dedat 
la repetate furturi. 

„Ciţiva ofiţeri de pe ambele corăbii făcuseră o excursie 
în interiorul insulei fără învoirea și știrea mea ; se întorceau 
în acea seară, după o absenţă de două zile. Își luaseră cu 
ei puștile și muniţiile necesare, precum și diverse mărunțișuri 
care, în cursul acelei excursii le fuseseră toate șterpelite cu 
multă dibăcie de către indigeni. Finau și Paulaho făcură cu 
acest prilej observaţia foarte înţeleaptă că, dacă vreunul 
din oamenii mei ar fi vrut să meargă în interiorul ţării, 
trebuia să-i înștiințeze în prealabil ca să se dea însoțitorii 
cuveniţi și atunci ar fi fost răspunzători de siguranţa lor. 
Nu duceam grijă că mărunţișurile furate în timpul excursiei 
vor fi înapoiate; într-adevăr cele mai multe, în afară de o 
pușcă și de citeva alte lucruri de mai mică însemnătate, ne-au 
fost restituite prin mijlocirea lui Finau. 

„Ne făcusem acum provizia necesară de lemne și de 
apă pentru corăbii și terminasem reparația velelor. Totuși, 
întrucît ne aflam în 25 iunie și la 5 iulie urma să aibă loco 
eclipsă solară, am hotărit să amin plecarea, pentru a putea 
observa fenomenul. 


„Dispuneam deci de cîteva zile de răgaz; unii dintre 
noi, însoțiți de Paulaho, porniră într-o barcă în zorii dimi- 
neţii următoare spre Mua, satul în care era reședința obiş- 
nuită a regelui şi a celorlalţi oameni de vază. În timp ce 
visleam în susul golfului, întîlnirăm paisprezece pirogi înto- 
vărășşite pentru pescuit ; într-una din ele se afla și fiul lui 
Paulaho. Fiecare pirogă avea cite o plasă triunghiulară, întinsă 
între două prăjini și purta la capătul ei de jos un coș pentru 
pești. Prinseseră niște chefali frumoși, din care ne dădură vreo 
doisprezece. Cînd mi-am manifestat dorința de a le vedea 
procedeul de pescuit, ei au acceptat bucuros. Presupunină 
că pe unul din bancurile de nisip se găsea o mulțime de pești, 

ei înconjurară bancul într-o clipă cu o plasă largă, asemă- 
nâtoare unui năvod. Cîte un pescar din fiecare barcă intră 
apoi în apă; se așezară cu toţii pe lîngă plasa cea mare și 
cu plasele triunghiulare, pe care le ţineau în miîini, scoteau 
peștii din năvod sau îi prindeau dacă aceștia încercau să 
sară din el. i 

„Despărţindu-ne de principe și de echipa lui de pescuit, 
înaintarăm spre fundul golfului. Aici dădurăm de o fiataoka 
sau loc de înmormâîntare, care era mult mai întins și, pe cît se 
părea, mai însemnat decît oricare din cele întilnite în alte 
insule. Ni s-a spus că aparţinea regelui. Era alcătuit din 
trei case mari, frumoase clădite pe un teren mai ridicat și 
din încă una mică, ceva mai îndepărtată, dar așezată în 
lungime ca și primele trei. Pe jos și pe acoperiș răspîndiseră 
un pietriș curat și totul era mărginit de lespezi mari, plate, 
din stîncă de coral tăiată cu multă măiestrie ; aceste lespezi 
măsurau cîte patru metri lungime, șaizeci de centimetri lăţime, 
un metru și ceva în grosime. Într-una din case se aflau două 
busturi de bărbaţi sculptate rudimentar în lemn. Cercetind 
rostul lor, aflarăm că erau doar simple chipuri ce aminteau 

niște căpetenii înmormintate acolo şi nu reprezentau vreo 
zeitate. În altă casă dădurăm de capătul cioplit al unei pirogi 
tahitiene care, fiind adusă de valuri pe ţărmul lor, fusese 
depusă acolo. 

„După ce am mîncat, am pornit însoţiţi de unul din sfet- 
nicii regelui într-o excursie prin ţinut. Alaiul nostru nu era 
mare, deoarece sfetnicul n-a îngăduit mulţimii să ne urmeze. 
Pe deasupra, el silea pe toţi cei ce ne ieșeau în cale să se 
așeze jos pînă ce treceam, semn de respect datorat numai 
suveranilor. Marea majoritate a ținutului era cultivată și 
plantată cu felurite soiuri de vegetale. Numeroase drumuri 
publice, bine bătute, și o mulțime de cărări duceau spre 
toate colţurile insulei. Este demn de remarcat că, atunci cînd 
ne urcam pe vreo colină ce se ridica la cel puţin treizeci 
de metri deasupra nivelului mării, întilneam deseori ace- 
eași varietate de stincă de coral ca pe țărm. Chiar și aceste 
locuri, care abia aveau puţin pămînt pe ele, erau acoperite 
de o vegetaţie luxuriantă. Am întîlnit și izvoare, dar apa 
lor era sau urît mirositoare sau sălcie. 


„Cînd ne-am înapoiat din plimbare, pe înserate, ne aștepta 
cina, adică un porc fript, pește și batate, toate excelent 
gătite după metoda utilizată în aceste insule. Întrucît după 
cină nu s-a întîmplat nimic care să ne facă să ne mai treacă 
timpul, am urmat obiceiul pămîntului și ne-am culcat; așter- 
nuturile erau alcătuite din rogojini întinse pe podea și o 
pînză drept cuvertură. Regele, dare se înveselise datorită 
vinului și rachiului adus de noi, dormi, împreună cu mai 
mulți alţi băștinași în aceeași casă. 


„A doua zi dis-de-dimineaţă indigenii începură să pregă- 
tească un vas de kava. Văzusem cîteodată în alte insule că 
oamenii beau această licoare, dar nu atît de des ca aici unde, 
înainte de prînz, părea a fi singura îndeletnicire a oamenilor 
mai de seamă. Kava este un fel de piper, cultivat în acest 
scop și socotit un articol de mare preţ. El crește rareori mai 
înalt decît omul și se ramifică foarte mult; frunzele-i sînt 
mari și în formă de inimă, iar tulpinile au noduri. Indigenii 
întrebuințează doar rădăcina, pe care o fărîmă în bucăţi; 
cu o scoică răzuiesc pămîntul de pe ea și apoi iau în gură 
cîte o bucată pe care încep s-o mestece și o scuipă după 
aceea într-o frunză de banan. Cel ce prepară licoarea adună 
toți acești dumicațţi și îi pune într-un vas mare de lemn, 

adăugind atita apă cită trebuie pentru a-i da tăria cuvenită. 
Le amestecă apoi bine cu mîinile și presară deasupra o sub- 
stanță afinată din care se fac rogojini. Nu ne-am putut da 
seama de efectul pe care îl are această băutură asupra indi- 
genilor, pentru că ei o consumă foarte des; dar unii dintre 
noi, care s-au încumetat s-o guste, deși fusese preparată 
într-un mod atît de respingător, au simțit același soi de 
ameţeală ca după o intoxicație cu băuturi spirtoase; sau 
mai de grabă ca după opiu ori altă substanţă asemănătoare. 
Indigenii o beau de cîte şapte ori pînă în prînz, cu toate 
că este, sau cel puţin pare atit de neplăcută încît muiţi 
dintre ei se strimbau cînd o înghițeau, iar apoi se scuturau, 

„Ajunși pe bordul corăbiei, am constatat că în lipsa mea 
fusese liniște și că nu se săvîrșise nici un furt; de aceea 
Finau și Fatafaihe, fratele regelui, care preluaseră condu- 
cerea insularilor se umflau în pene. Aceasta dovedește puterea 
de care se bucurau căpeteniile atunci cînd voiau să și-o exer- 
cite, lucru la care nu prea ne așteptasem, căci mai întotdeauna 
obiectele furate de la noi le erau transmise lor. 


„Buna purtare a indigenilor a fost însă de scurtă durată ; 
chiar de a doua zi vreo șase sau opt dintre ei năvăliră peste 
cîțiva oameni de-ai noștri care tăiau scînduri cu ferăstraiele. 
Santinela trase asupra lor și se bănui că unul ar fi fost 
rănit; pe alţi trei, care au putut fi prinși, i-am ţinut închiși 
toată noaptea și nu le-am dat drumul fără a-i pedepsi. După 
aceea s-au purtat cu mai multă sfială şi ne-au dat mai puţin 
de furcă. Această schimbare a fost prilejuită desigur și de 
rănirea acelui om căci, înainte, auziseră doar despre urmă- 
rile armelor de foc, pe cînd acum le și simţiseră. 


„La 30 iunie l-am vizitat pe Fataiaihe, la care am petrecut 
noaptea; am fost însă tulburaţi de ciudatul lux pe care îl 
practică indigenii de seamă, și anume, de a se lăsa bătuţi în 
timpul somnului. Două femei ședeau lîngă Fatafaihe și înde- 
plineau acest ritual numit tugi-tugi, lovindu-i tare și repede 
trupul și picioarele cu amindoi pumnii ca pe o tobă și asta 
nu numai pînă ce a adormit ci în tot cursul nopţii, cu scurte 
întreruperi. Cînd căpetenia aţipea, ele slăbeau oarecum tăria 
și repeziciunea bătăilor, dar le înteţeau din nou cînd observau 
vreun semn premergător trezirii. Dimineaţa descoperirăm că 
femeile lui Fatafaihe se înlocuiau una pe alta şi dormeau 

cu rîndul. În orice altă ţară s-ar crede că un asemenea trata- 
ment ar pune capăt oricărei odihne, dar aici el acţionează 
desigur ca un narcotic şi este o dovadă vădită a puterii 
obișnuinţei. Zgomotul bătăilor nu era totuși singurul lucru ce 
ne-a împiedicat să adormim ; oamenii care și-au petrecut noap- 
tea în casă nu numai că vorbeau foarte des între ei ca și peste 
zi, dar se sculară cu toţii înainte de a se lumina și se ospă- 
tară voios cu pește și batate aduse de cineva ce părea să 
cunoască foarte bine timpul sorocit acestui ospăț nocturn. 

„Îmi prelungisem șederea în insulă din pricina apropierii 
datei eclipsei, dar la 2 iulie, cercetînd micrometrul care folosea 
la stabilirea longitudinii, am descoperit că o parte din meca- 
nism era sfărimat ; instrumentul nu se putea deci întrebuința 
fără o reparație prealabilă pentru care nu mai rămînea însă 
timp, căci data cind trebuia să avem nevoie de el era foarte 
apropiată. Ne pregătirăm prin urmare de plecare, aducînd 
pe bord în aceeași zi toate vitele, păsările și celelalte vietăţi, 
în afară de cele destinate insulei. 


„În ziua următoare desfăcurăm odgoanele pentru a fi gata 
să ne folosim de primul vînt prielnic. Am băgat de seamă 
că regele, care în ziua aceea lua masa împreună cu noi, se 
uita cu o deosebită luare-aminte la farfurii. Am folosit atunci 
prilejul de a-i oferi una de cositor și alta de porțelan. El o 
alese pe prima și începu apoi să înșire diferitele întrebuinţări 
pe care avea de gind să i le dea. Două dintre ele sînt atit 
de neobișnuite, incit îmi este cu neputinţă să nu le menţionez. 
El ne declară că ori de cîte ori va pleca în vizită în vreuna din 
celelalte insule, va lăsa farfuria la Tongatabu ca un fel de 
reprezentant al lui în timpul absenței; oamenii vor putea 
astiel să-i aducă omagiul pe care obișnuiau să i-l prezinte lui 
însuși. Întrebîndu-l ce obiect întrebuințase în acest scop 
înainte de a căpăta farfuria, avurăm mulțumirea să aflăm 
că ciudata onoăre fusese pînă acum conferită unui lighean 
de lemn în care își spăla mîinile. Cealaltă nemaiîntilnită 
folosinţă pe care avea de gind să o dea farfuriei în locul 
ligheanului de lemn era «pentru găsirea hoţului». Ne spuse 
că, atunci cînd nu se putea descoperi autorul vreunui furt, 
toți oamenii erau adunaţi în faţa lui, iar el își spăla mîinile 
în apa din acest vas; vasul era apoi clătit şi toţi băștinașii 
înaintau unul cîte unul atingindu-l așa cum ating și picioarele 
regelui cînd îi fac reverenţa. În clipa în care ajungea vino- 
vatul la rînd, murea pe loc, nu de moarte violentă, ci de 
mîna providenţei ; iar dacă vreunul refuza să se atingă de 
vas, atitudinea aceasta dovedea limpede că el era cel căutat. 


„În dimineaţa de 5 iulie, ziua eclipsei, cerul era întunecat 
și înnorat și cădeau ropote de ploaie; aveam deci slabe 
nădejdi de a efectua observaţia. Pe la ora nouă, soarele 
răzbătu de vreo cîteva ori într-o' jumătate de oră, dar apoi 
fu acoperit în întregime pînă la un minut sau două înainte 
de începerea eclipsei. Eram la telescoape cu toţii, adică Bayly, 

King, căpitanul Clerke, Bligh şi eu însumi. Dar eu am ratat 
observaţia prin faptul că n-am avut la îndemină o sticlă 
afumată potrivită norilor ce treceau într-una peste soare, 
iar Bligh n-a izbutit să prindă soarele în cîmpul apara- 
tului său; prin urmare începutul eclipsei n-a fost observat 
decit de ceilalţi trei. 

„Înfăţișarea generală a ţării arată privitorului cît de 
rodnic este ținutul, deși nu ştiu dacă belșugul se datorează 
îngrijirii din partea omului sau dacă totul este încă în stare 
naturală. De la oarecare depărtare, suprafaţa apare în între- 
gime înveșmintată cu copaci de diferite mărimi, iar coco- 
tierii înalţi alcătuiesc una din cele mai bogate podoabe ale 
ţărilor în care cresc. 


„Dintre fructele cultivate cele mai de seamă sint bana- 
nele și fructele de piine. De asemenea crește din belșug aici şi 
o excelentă trestie de zahăr. 

„Ca patrupede n-am întîlnit decît porci, cîțiva șobolani și 
cîini. Mai există aici şi o rasă de găini mari, domestice. 

„Deşi eram pregătiţi să iînălțăm pînzele la 6 iulie, am 
fost nevoiţi să mai amînăm plecarea două-trei zile, din pri- 
cina vîntului neprielnic. Ne luarăm deci ultimul bun rămas 
de la Tongatabu la 10 iulie și, peste două zile, în zori, am 
ajuns la Middleburgh sau Eoa. 


„Cum ancorarăm, ne vizitară pe bord căpetenia Taufa, și 
alţi cîțiva indigeni care păreau cu toţii să se bucure mult 
de sosirea noastră. Taufa mă cunoștea încă de pe vremea 
opririi mele aici în cursul precedentei călătorii ; prin urmare 
nu eram. străini unul faţă de celălalt. După puţin timp am 
coborit împreună cu el pe țărm, să căutăm apă dulce, a 
cărei procurare fusese de altfel pricina de căpetenie care 
mă adusese la Eoa. Mă conduse mai întîi la un izvor sălciu,. 
așezat între nivelul refluxului și al fluxului din golful în care 
debarcasem. Văzind că nu ne plăcea, prietenii noștri ne 
călăuziră o bucată de drum mai înăuntrul insulei unde, într-o 
mică vilcea, găsirăm o apă foarte bună. Dar decît să între- 
prindem munca plictisitoare de a o căra în jos pe țărm, 
ne-am mulțumit cu provizia luată de la Tongatabu. 


„Pe această insulă am debarcat berbecul și cele două oi 
din rasa de la Capul Bunei Speranţe, încredinţindu-le grijii 
lui Taufa, care părea mindru de însărcinarea primită. 


; — 335 — 


„Din locul nostru de ancorare insula avea o înfățișare 
cu totul deosebită de tot ce văzusem pînă atunci; o prive- 
lişte dintre cele mai frumoase ne apăru în faţa ochilor. 

„În după-amiaza de 13 iulie, făcurăm o excursie în partea 
cea mai înaltă a insulei, pentru a avea de acolo o vedere 
de ansamblu asupra ţării. De pe dealul pe care ne suirăm 
puteam privi întreaga insulă, în afară de o parte a promon- 
toriului sudic. Cimpiile și fîneţele, dintre care unele au o 
mare întindere, se află toate în partea nord-vestică ; deoarece 
sint presărate cu pilcuri de copaci și cu plantaţii, prezintă din 
toate direcţiile o priveliște foarte frumoasă. În timp ce tre- 
ceam în revistă această panoramă încîntătoare, nu m-am 
putut împiedica să-mi imaginez plăcuta clipă în care niște 
viitori navigatori vor vedea, poate din același loc, păscînd 
pe fineţe vitele aduse aici de către corăbiile Angliei ; împli- 
nirea fie și numai a acestui scop binefăcător, în afară de 
orice alte consideraţii, va arăta îndeajuns posterităţii folosul 
adus de călătoriile noastre intereselor obștești ale omenirii. 

„În dimineaţa următoare am sădit un ananas şi am 
semănat seminţele de pepeni și alte legume în plantaţia căpe- 
teniei. Eram oarecum întemeiat să cred că asemenea stră- 
duinţe nu vor rămîne fără roade, deoarece în ziua aceea 
mi s-a servit la prînz o farfurie de napi, produsul seminţelor 
lăsate de mine în cursul ultimei mele călătorii. 

„Hotărisem ca plecarea să fie în ziua de 15 iulie, dar 
Taufa mă tot îndemna să mai stau o zi-două, pentru a primi 
darul ce mi-l pregătise, și anume două grămezi mici de baiate 
și citeva fructe, care păreau să fi fost colectate, ca și pe 
celelalte insule, printr-un fel de contribuţie a tuturor. L-am 
răsplătit potrivit acestei dărnicii și, curînd după aceea, ridi- 
carăm ancora. 4 

„Ne despărțeam acum de Insulele Amiciţiei după aproape 
trei luni de şedere, În care vreme legasem cu locuitorii lor 
cea mai călduroasă prietenie. Surveniseră, ce e drept, din 
cînd în cînd neînţelegeri întîmplătoare, datorită nestăpinitei 
lor înclinări spre furtișag, dar ele fuseseră foarte adesea pro- 
vocate chiar de neglijența oamenilor noștri. Nu ne-am irosit 
timpul petrecut printre ei. Cheltuisem foarte puţin din pro- 
viziile noastre de mare, hrănindu-ne tot timpul cu produsul 
insulelor ; pe deasupra, luasem cu noi o cantitate suficientă 
de merinde proaspete, care aveau să ne ajungă pină la sosirea 

într-un alt loc de escală, unde ne-am fi putut bizui pe o 
nouă provizie de alimente. Pe lîngă aceasta, nu-mi părea 
rău că avusesem prilejul de a îmbunătăţi starea unor oameni 
atît de cumsecade, lăsîndu-le animalele folositoare mai sus- 
amintite; pe de altă parte, vitele destinate insulei Otaheite 
prinseseră iar puteri în pășunile din Tongatabu. Dar, în afară 
de foloasele nepreţuite pe care în cursul vizitei le-au dobîndit 
atît indigenii Insulelor Amiciţiei cît și noi, — iar viitori navi- 
gatori europeni, dacă se vor găsi unii să pășească pe urmele 
noastre, vor profita de indicaţiile adăugate de mine geogra- 
fiei acestei părți din Oceanul Pacific ; iar cititorul căreia îi 
place să cerceteze firea omenească în situaţii necunoscute 
încă va găsi poate lucruri amuzante, dacă nu chiar instruc- 
tive, în informaţiile pe care am fost în stare să le dau cu privire 
la locuitorii acestui arhipelag. După știrile căpătate acolo, arhi- 
pelagul este foarte întins. Băștinașii, care foloseau bucăţi de 
frunze pentru a stabili numărul insulelor, ne-au arătat că sint 
peste o sută cincizeci. 

„Indigenii din Insulele Amiciţiei depășesc doar rareori 
statura obișnuită (deși se întimplă ca unii să aibă peste un metru 
optzeci înălţime), dar sînt foarte voinici și bine făcuţi, îndeo- 
sebi în ceea ce privește membrele. Sînt de obicei laţi în 
spete și, deși musculatura bărbaţilor, consecinţă a unei acti- 
vități intense, le dă mai curînd o înfățișare de forță decit 
de frumuseţe, am văzut totuși unii pe care-i puteam socoti 
chiar frumoși. Am întîlnit printre ei sute de tipuri cu adevărat 
europene, precum și multe nasuri romane veritabile. Aveau 
ochii sănătoși ca și dinţii, deși aceștia din urmă nu sînt 
atit de albi și nici așa bine formaţi ca la popoarele indigene 
în general. 

„Femeile nu se deosebesc atît de mult de bărbaţi prin 
trăsături ci mai ales prin constituţia lor generală; de cele 
mai multe ori, ele nu au carnea pietroasă întilnită la semenii 
lor. Trăsăturile unora dintre ele sînt totuși atît de gingașe 
încît nu numai că le indică în mod sigur sexul, dar denotă 
frumuseţe și expresivitate ; trupurile și membrele lor sînt 
bine proporţionate, unele alcătuind chiar modele desăviîrșite 
de corp sculptural. Dar cea mai remarcabilă distincţie a feme- 
ilor o constituie neobişnuita micime și delicateţe a degetelor. 

„Culoarea pielii este de un cafeniu-arămiu mai închis, 
dar mulți bărbaţi și multe femei au un ten curat măsliniu, 

pe cînd unele femei au fața aproape albă. Am văzut la Hapai 
un bărbat și un adolescent, iar la Anamuka, un copil 
complet alb. Asemenea cazuri se pot întilni printre 
toate popoarele negre dar, din cîte pricep eu, culoarea lor 
s-ar datori mai curînd unei boli decît unui fenomen natural. 


„Expresia lor vădește atît o mare bunătate sau o fire 
blîndă, cît și faptul că sînt cu totul lipsiți de acea înflăcărare 
sălbatică caracteristică popoarelor în stare înapoiată. Des- 
chiși la suflet, veseli și plini de voie bună, sînt uneori atit 
de gravi în prezenţa șefilor și își iau un aer atît de serios 
încît devin țepeni și stingaci—și capătă o înfățișare 
rezervată. 

„Și-au dovedit îndeajuns gindurile pașnice prin priete- 
noasa primire pe care au făcut-o tuturor vizitatorilor străini. 
În loc să încerce a-i ataca, pe faţă sau în ascuns, cum au 
făcut cei mai mulți dintre locuitorii acestor mări, ei nu s-au 
arătat cît de cît dușmănoși; dimpotrivă, întocmai ca cele 
mai civilizate popoare, au încheiat relaţii cu oaspeţii lor 
prin schimb de mărfuri. În concluzie, păreau să aibă multe 
din cele mai fericite însușiri care alcătuiesc mintea ome- 
nească ; erau bunăoară sirguincioși, iscusiţi, stăruitori, prie- 
tenoși și mai aveau, poate, și alte virtuţi, pe care scurta 
noastră ședere printre ei ne-a împiedicat să le observăm. 


„Singurul cusur pe care l-am cunoscut și care constituie 
o pată a caracterului lor este înclinarea către furtișag; am 
constatat că și bărbații și femeile, tineri și vîrstnici, îl prac- 
ticau într-o mare măsură. Trebuie să fim desigur mai îngă- 
duitori față de slăbiciunea acestor sărmani băștinaşi din 
Oceanul Pacific, ale căror minţi erau tulburate și stăpînite 
de sirălucirea îmbietoare a unor obiecte atit de noi şi de 
atrăgătoare. Se poate socoti că adeseori furturile comise de 
indigeni se datorau numai curiozităţii lor vii sau dorinţei 
de a poseda obiecte cu care nu mai fuseseră deprinși 
înainte şi care, pe deasupra, mai aparțineau și unui soi de 
oameni atit de diferiţi de ei. 

„Părul lor este de obicei lins, des și puternic, deși la 
unii era stufos sau creț. Culoarea lui naturală cred că este 
aproape fără excepţie neagră, dar majoritatea bărbaţilor, ca 
și unele dintre femei, și-l vopseau în brun sau purpuriu, iar 
unii în portocaliu. 

„Îmbrăcămintea bărbaţilor este identică cu a femeilor și 
constă dintr-o bucată de pînză sau de rogojină (dar mai ales 
de pînză) de vreo doi coţi lăţime și doi și jumătate lungime ; 
are cel puţin lungimea necesară ca să poată fi petrecută o 
dată și jumătate în jurul mijlocului, de care se prinde cu o 
cingătoare sau o frînghie. În faţă este dublă și cade în jos 
în chip de fustă, pînă la mijlocul piciorului. Partea superioară 
a veșmiîntului, deasupra cingătorii, o petrec de mai multe ori, 
în aşa fel încît, atunci cînd o desfășoară, să mai rămînă 
pînză destulă pentru a fi trasă în sus și înfășurată pe umeri, 
ceea ce se întîmplă de altfel foarte rar. Cei din treapta de 
jos se mulţumesc cu bucăţi mai mici de material și adeseori 
nu poartă decît o bucată îngustă de pînză sau de rogojină în 
chip de brîu. Pe acesta îl petrec printre coapse și-l înfășoară 
în jurul mijlocului; acest fel de brîu e folosit mai ales 
de bărbaţi. 

„n Toți localnicii, fără deosebire de sex, se gătesc cu şira- 
guri făcute din fructe de pandan și din felurite flori frumos 
mirositoare care se numesc toate la un loc kahula. Mai fac 
şiraguri şi din scoici mici, din oase de aripi și picioare de 
păsări, din dinţi de rechin și altele, şiraguri care atirnă liber 
pe piept. De asemenea în degete au inele de baga ori le 
poartă asamblate în formă de brățări la încheieturile mîinilor. 

„În grija femeilor cad cele mai ușoare îndeletniciri, dar 
în cea mai mare parte sînt casnice. Fabricarea pînzei, de pildă, 
este lăsată în întregime în grija lor. 

„O altă ocupaţie, ceva mai puţin însemnată decit aceasta, 
dar care face parte tot din atribuţiile femeilor, este confecţio- 
narea rogojinilor care, atît prin împletitură cit și prin fru- 
museţe, sînt superioare tuturor celor pe care le-am văzut 
în alte părți. 

„Domeniul de activitate al bărbaţilor este, după cum era 
de așteptat, mult mai anevoios și mai vast decit acela al 
femeilor. Agricultura, arhitectura, construcţia bărcilor, pescu- 
itul și alte îndeletniciri legate de navigaţie cad în sarcina lor. 
Deoarece rădăcinoasele și fructele cultivate constituie princi- 
pala lor hrană, se cere o neîntreruptă muncă agricolă, pe 
care ei o îndeplinesc cu multă sîrguinţă. De altfel, în această 
privință par să fi ajuns aproape la desăvirșire, în măsura 
în care le-au îngăduit-o împrejurările. Plantează banane și 

batate cu atita orînduială încît, din orice parte ar fi privite, 
rîndurile apar periect alineate. 


„De remarcat că acești oameni, care în multe domenii 
dovedesc gust și ingeniozitate, dau greş în ceea ce priveşte 
construcţia locuinţelor — niște colibe sărăcăcioase și foarte 
mici, pentru oamenii de jos, ceva mai încăpătoare și mai 
confortabile pentru cei mai înstăriți. lată dimensiunile unei 
colibe de mărime mijlocie: vreo nouă metri lungime, 
șase lățime, și patru înălțime. La drept vorbind, o 
astfel de casă este un șopron acoperit cu stuf, spri- 
jinit de stilpi și de căpriori aranjaţi cu multă chibzuinţă. 
Pardoseala, înălțată cu pămînt, netezită și acoperită cu o 
rogojină groasă și solidă, este ţinută foarte curat. Mobila se 
reduce la un blid-două, în care prepară kava, cîteva tigve, 
coji de nuci de cocos și citeva scăunașe de lemn, care le 
servesc drept perne. 


„Ca arme au diferite feluri de ciomege (cu ornamentarea 
cărora își pierd mult timp), sulițe și geriduri |. Au și arcuri 


1 Un băț în formă de suliță cu care se trage la ţintă; dardă. — N.T. 

cu săgeți, dar nu par destinate scopurilor războinice, ci doar 
distracţiilor ca, bunăoară, vînatul păsărilor. 

„Nu se aşază la masă la ore anumite. Se culcă de îndată 
ce se întunecă și se scoală în zori. 


„Distracţiile lor constau mai ales din cîntece, dansuri și 
muzică, toate executate de femei. Dansurile bărbaţilor cuprind 
mii de feluri de mișcări ale miinilor, care nouă ne par cu 
totul ciudate și pe care ei le îndeplinesc cu o ușurință și o 
graţie ce nu se poate descrie de către cei ce le-au văzul. 


„N-am izbutit să stabilim cu precizie dacă la ei căsă- 
toriile sînt întărite prin vreun contract solemn ; dar ceea ce 
este sigur, e că marea mulţime a bărbaţilor din popor se 
mulțumesc cu o singură soţie. Totuși căpeteniile au de obicei 
mai multe femei; unii dintre noi erau de părere că numai 
una dintre ele era socotită stăpină în familie. 


„Nimic nu dovedește mai bine omenia acestor locuitori 
decît întristarea pe care o manifestă faţă de moarte. În semn 
de doliu, îşi lovesc dinţii cu pietre, își zgirie capul cu un 
dinte de rechin pînă ce curge sîngele șiroaie, își fac împun- 
sături cu sulițele în partea interioară a coapsei, în coaste, la 
subsuori și prin obraji în gură. Toate aceste chinuri ne dau 
ideea unui ritual foarte riguros, care nu poate fi menţinut 
decît de un neobișnuit grad de afecţiune sau de cea mai gro- 
solană superstiție. 

Lungul și obștescul lor doliu dovedește că ei socotesc 
moartea ca o foarte mare nenorocire. Această părere ne-o 
întăreşte un ciudat obicei pe care-l practică cu scopul de ao 
abate din drum. Ei își închipuie că divinitatea va primi 
degetul mic ca o jertfă destul de însemnată în schimbul 
recăpătării sănătăţii. De aceea din zece oameni, cu greu se 
găsea unul care să nu fi fost astfel mutilat la una din mîini 
sau chiar la amîndouă. 

Ei cred că zeitățile îi pot pedepsi și încearcă toate mij- 
loacele pentru a le îndupleca în favoarea lor. Pe zeul lor 
suprem îl numesc Kalafutonga care, spun ei, este o femeie ce 
locuiește în cer și dirijează tunetele, vintul, ploaia și, în 
general, toate schimbările vremii. Au credinţa că, atunci cînd 
ea se minie pe ei, roadele pămîntului se usucă și multe 
iucruri sint nimicite de trăsnet iar oamenii, porcii lor și 

celelalte animale, sînt prăpădite de boli și lovite de moarte. 
Cînd această mînie se domolește, ei își închipuie că totul 
a revenit la rînduiala firească. Admit și o pluralitate de zeități, 
deşi toate sînt mai prejos de Kalaiutonga. Noţiunile lor 
despre puterea și celelalte atribute ale acestor ființe sînt de 
aşa natură, încît presupun că după moarte nu vor mai avea 
de loc de-a face cu ele. 


Natura cîrmuirii lor politice n-o cunoaștem deent i în linii 
generale. Unii dintre ei ne-au spus că puterea regelui este 
nelimitată şi că viaţa și proprietatea supușilor sint la dis- 
poziţia sa ; am văzut destule exemple ce dovedeau că cei din 
pătura săracă nu au nici proprietate, nici siguranţă per- 
sonală, ci se află la bunul plac al căpeteniei de care aparțin. 

„Limba vorbită în Insulele Amiciţiei este cît se poate 
de asemănătoare cu cea din Noua Zelandă, din Atiu și 
Mangia ; și, prin urmare, și cu cea din Otaheite și Insulele 
Societăţii. 

După plecarea noastră din Insulele Amiciţiei, o bucată 
de timp nu s-a întîmplat nimic de seamă. În dimineaţa de 8 
august am zărit pămînt la nouă-zece leghe depăriare. Pe 
măsură ce ne apropiam, descopeream că era încercuit de un 
recif de corali ce se întindea uneori pînă la o milă de uscat; 
talazuri uriaşe se sfărimau de el. În mai multe părţi ale 
coastei am observat şi oameni, iar la puţin timp după ce am 
ajuns în partea de sub vînt a insulei, i-am văzut lăsînd două 
pirogi în care se urcară vreo duzină de bărbaţi ce visliră 
spre noi. 

„Am redus din piînze, atît ca să las timp pirogilor să 
ajungă în dreptul nostru, cît și ca să sondez pentru ancoraj. 
După ce veniră cam pînă la o împușcătură de pistol de cora- 
bie, pirogile se oprirä. Îl folosirăm pe Omai ca de obicei în 
asemenea împrejurări. El își desfășură elocința spre a-i îndu- 
pleca pe indigeni să vină mai aproape, însă nici o rugăminte 
nu i-a putut convinge să se încumete pînă la noi. Plini de 
nerăbdare, ei arătau într-una cu vislele lor spre țărm, stri- 
gîndu-ne în același timp să mergem într-acolo; unii dintre 
cei de pe plajă agitau în aer ceva alb, semn, pe care îl lua- 
Trăm tot ca o invitaţie la debarcare. Dar n-am găsit nimerit 
să risc pierderea vîntului bun, de dragul cercetării unei 
insule ce părea să nu aibă prea mare însemnătațe. De aceea, 
am navigat spre miazănoapte, nu însă înainte de a afla, în 

răstimpul cît indigenii au stat pe lîngă corabia noastră, că 
insula se numea Tubuai. 

„În zorii zilei de 12 august zărirăm insula Maitea. Curînd 
după aceea se ivi și Otaheite. 

„Cînd ne apropiarăm de insulă, mai multe pirogi porniră 
spre corabie, fiecare fiind condusă de cite doi, trei bărbaţi. 
Dar, deoarece erau oameni de rînd, Omai nu-i prea băga în 
seamă și nici ei pe el. În cele din urmă Uti, un șef pe care-l 
mai întilnisem, și cumnatul lui Omai, care atunci se afla din 
întîmplare în acea parte a insulei, se urcă pe bord împreună 
cu vreo trei-patru inși, toţi cunoscuţi de-ai lui Omai. Dar 
clipa întîlnirii trecu fără să se petreacă nimic înduioșător; 
dimpotrivă, o deplină nepădare domnea și într-o parte și 
în cealaltă, pînă ce Omai, ducîndu-și cumnatul jos în cabină, 
trase sertarul în care îşi ţinea penele roșii și-i dădu citeva. 
Vestea se răspîndi ca fulgerul printre indigenii de pe punte 
și situaţia luă cu totul altă înfățișare. Uti, care mai înainte 
de-abia catadicsea să-i vorbească lui Omai, îl rugă acum să 
lege prietenie cu el și să facă schimb de nume. Omai acceptă 
această cinstire și o întări cu un dar de pene roșii; iar Uti, 
drept răspuns, trimise pe țărm după un porc. Pentru noi 
toți însă era clar că nu omul, ci avuţiile lui erau îndrăgite 
de indigeni. Așa se destășură întîia întîlnire dintre Omai și 
compatrioţii săi. Mărturisesc că nu mă prea așteptasem la 
altceva, dar trăgeam totuși nădejdea că preţioasa încărcătură 
de daruri, cu care îl copleșiseră mărinimoșii lui prieteni din 
Anglia, îi va da mijlocul să devină un om influent și să fie 
respectat și chiar căutat de cele mai de seamă persoane de 
pe tot cuprinsul Insulelor Societăţii. Fără îndoială că așa 
s-ar fi întimplat dacă el s-ar fi purtat cu oarecare prevedere. 
Dar, dimpotrivă, trebuie să spun cu părere de rău că el a dat 
prea puţină atenţie repetatelor sfaturi ale celor ce-i doreau 
binele și s-a lăsat înșelat de orice ticălos ce umbla cu 
vicleșuguri. 

„Importanta știre că pe bordul corăbiilor noastre se aflau 
pene roșii a fost răspîndită pe țărm de prietenii lui Omai; 
de aceea, în dimineața următoare, nici nu începuse să se 
crape bine de ziuă că am și fost împresuraţi de o mulţime de 
pirogi pline de oameni care aduceau porci și fructe de vîn- 
zare. La început, o cantitate de pene nu mai mare decit ai 
aduna de la un piţigoi ajungea ca să cumperi un porc de 

douăzeci sau douăzeci și cinci de kilograme. Dar cum mai 
toţi cei de pe corăbii aveau citeva din aceste preţioase arti- 
cole de negoţ, valoarea lor scăzu cu peste cinci sute la sută 
chiar înainte de căderea nopţii. 

„Curînd după ce ancorasem, sora lui Omai a venit pe 
bord să-l vadă. M-am bucurat constatind că, spre cinstea 
amîndurora, revederea lor a fost însoţită de expresia 
celei mai duioase afecţiuni, care e mai ușor de bănuit decît 
de descris. 


„După ce această scenă mișcătoare a luat sfîrșit, corabia 
fiind amarată cum trebuie, Omai și cu mine am coborit pe 
uscat. Ţinta mea de căpetenie era să vizitez un om pe care 
prietenul meu mi-l înfăţișase ca pe un personaj într-adevăr 
neobișnuit ; era vorba de zeul Bolabolei. L-am găsit șezind 
sub unul din acele umbrare pe care indigenii le fac de obicei 
pe pirogile.mai mari. Era un om destul de virstnic și pier- 
duse putinţa de a-și mișca mîinile și picioarele, așa că băș- 
tinașii îl transportau dintr-un loc în altul pe o targă. După 
cele ce-mi spusese Omai despre această persoană, mă aștep- 
tam să văd că i se face vreo manifestare de adorare religioasă ; 
dar, în afară de cîţiva banani tineri ce zăceau înaintea lui 
și deasupra umbrarului sub care ședea, n-am observat nimic 
ce l-ar fi putut deosebi de celelalte căpetenii. Omai îi dărui 
un mănunchi de pene roșii legat de capătul unui beţigaș 
și după o scurtă convorbire cu acest om din Bolabola, în 
cursul căreia se discutară lucruri neînsemnate, atenţia lui 
Omai se îndreptă spre o bătrină, sora mamei lui. Ea i se 
și aruncase la picioare şi i le scălda din belșug cu lacrimi 
de bucurie. 

„Lăsîndu-l cu respectabila bătrină în mijlocul unui număr 
de oameni ce se îngrămădiseră în jurul lor, m-am dus să văd 
o casă despre care se spunea că ar fi fost durată de străini, 
după șederea mea anterioară aici. Dintr-o inscripţie am con- 
statat că fusese ridicată de niște spanioli, care trecuseră pe 
aici cu două corăbii din Lima. 

„La înapoiere l-am găsit pe Omai ţinînd o predică unei 
mari mulţimi și cu greu l-am putut smulge de acolo, rugîndu-l 
să mă însoţească pe bord, unde aveam o treabă importantă de 
orînduit cu privire la tainul de băuturi spirtoase; am avut 
mulțumirea să văd că echipajele celor două corăbii au con- 
simţit în unanimitate să micșoreze rația obișnuită pe tot 

timpul șederii lor în această insulă ; altfel s-ar fi văzut siliți 
să se mulțumească cu o cantitate mai mică atunci cînd am fi 
ajuns într-un climat rece. 

„A doua zi ne-am apucat de cîteva treburi mai însem- 
mate. Am dus pe țărm taurul, vacile, caii și oile și am pus doi 
oameni să le păzească la păscut, căci nu aveam de gind să 
las vreuna din ele în această parte a insulei. 

„În cursul următoarelor două zile a plouat tot timpul. 
Indigenii au venit totuși la noi din toate părţile, deoarece 
vestea sosirii noastre se răspîndise cu mare repeziciune. La 
17 august m-am dus cu Omai pe țărm ca să fac o vizită ofi- 
cială unui tînăr șef numit Waheiadua, care coborise pe plajă. 
Cu acest prilej, Omai, ajutat de cîțiva dintre prietenii săi, 
se îmbrăcă, nu după portul englezesc, nici după cel din Ota- 
heite sau din Tongatabu, nici, în sfîrșit, în vreun chip obișnuit 
în vreuna din ţările lumii, ci într-o ciudată amestecătură din 
tot ceea ce poseda ca veșminte. 

„După debarcarea noastră, Etari sau zeul din Bolabola, 
purtat pe o targă, ne-a însoţit pînă la o casă mare, unde a 
fost depus jos, în timp ce noi ne-am așezat de-o parte și de 
alta a lui. Am pus să se aștearnă în faţa noastră o bucată de 
pînză din Tongatabu pe care am așezat darurile ce aveam 
de gind să i le fac. Curînd veni tînărul șef, însoţit de mama 
lui și de mai mulţi oameni de seamă; luară loc cu toţii la 
celălalt capăt al pinzei, cu faţa spre noi. Apoi un bărbat care 
şedea lingă mine ţinu o cuvintare în fraze scurte și sacadate, 
unele dintre ele fiindu-i dictate de cei din jur. Îi răspunse 
unul din partea opusă, de lingă căpetenie. Apoi vorbi Etari, 
după el Omai și amîndurora li se răspunse tot din partea 
opusă. Aceste cuvintări se refereau în întregime la sosirea 
mea şi la legăturile mele cu ei. În cele din urmă, 
tînărul șef a fost îndrumat de însoțitorii săi să vină și 
să mă îmbrăţișeze și, pentru a întări acest tratat de prietenie, 
ne schimbarăm numele. La încheierea ceremoniei, el și cu 
prietenii săi mă întovărășiră pe bord pentru prînz. 

„După ce ne-am aprovizionat cu apă proaspătă și ne-am 
terminat toate celelalte operaţii necesare, la 22 august, am 
urcat vitele pe bord și ne-am pregătit pentru ieșirea în larg. 

„La 23 august am înălţat pinzele îndreptindu-ne spre 
golful Matavai unde hesolution ancoră în aceeași seară. Dar 
Discovery nu izbuti să intre în radă decît a doua zi dimineaţa. 


„Pe la ora nouă, Otu, regele întregii insule, întovărășit 
de un mare număr de pirogi pline de oameni, sosi de la Oparri, 
locul său de reședință, şi-mi trimise pe bord un mesaj în 
care-și exprima dorința de a mă vedea. Ca urmare am debar- 
cat împreună cu Omai și cîţiva ofiţeri. Am găsit o mulțime 
uriașă de oameni adunaţi cu acest prilej; în mijlocul lor se 
afla regele, însoțit de tatăl său, de cei doi fraţi ai lui şi de 
cele trei surori. Am mers să-l salut primul, urmat de Omi, 
care îngenunchie și-i îmbrăţișă picioarele. Se pregătise pen- 
tru această ceremonie îmbrăcîndu-și cel mai bun costum de 
haine şi se comportă cu foarte mult respect și modestie. Cu 
toate acestea nu i se dădu mai de loc atenţie. Poate că și invi- 
dia provocase într-o oarecare măsură această primire rece. 
El dărui șefului un mănunchi mare de pene roșii şi vreo doi, 
trei coți de pinză aurie, iar eu îi dădui un costum de țesătură 
fină de in, o pălărie cu panglică de fir, cîteva unelte și, ceea 
ce avea mai mare preţ decit toate celelalte lucruri, o canti- 
tate de pene roşii și o tichie din cele ce se poartă în Insulele 
Amiciţiei. 

„După potolirea zarvei produsă de această vizită, 
regele și întreaga familie regală mă întovărășiră pe bord; 
alaiul era urmat de mai multe pirogi încărcate cu tot felul de 
merinde care ar fi ajuns să hrănească echipajele ambelor 
corăbii timp de o săptamină. Curind sosi pe bord și mama 
regelui, care nu fusese de faţă la prima întrevedere și care 
aducea numeroase provizii și pinză. Ea împărţi totul între 
mine și Omai, căci acesta, deși la început abia fusese băgat 
în seamă de conaţionalii săi, de îndată ce își făcuse cunos- 
cute bogăţiile, deveni o persoană de vază, a cărei prietenie 
era foarte căutată. Am încurajat acest lucru pe cît mi-a stat 
în putinţă, căci dorința mea era să-l aciuez pe lingă Otu. 
Întrucît intenţionam să las aici toate animalele pe care le 
adusesem, din Europa, mă gîndeam că el ar fi fost în stare 
să dea indigenilor oarecare lămuriri asupra modului lor de 

îngrijire şi de întrebuințare. Pe lingă aceasta, mai știam și 
vedeam că cu cît era mai departe de insula lui natală, cu atit 
se bucura de mai mult respect. Dar, din nefericire, sărmanul 
Omai mi-a respins sfatul și s-a purtat într-un mod atit de 
necugetat, încît a pierdut foarte curînd prietenia lui Otu și 
a tuturor celorlalți oameni de seamă din Otaheite. 

„După ce am terminat prînzul, o parte dintre noi l-am 
întovărășit pe Otu la Oparri, luînd cu noi orătăniile cu care 
urma să populăm insula. La Oparri le-am lăsat în stăpînirea 
lui Otu ; gîştele și rațele începuseră să se înmulțească încă 
înainte de plecarea noastră din insulă. Am găsit acolo: un 
gînsac care, după spusele indigenilor, era cel pe care îl 
dăduse Obereei căpitanul Wallis cu zece ani în urmă, mai 
multe capre și un taur spaniol, legat de un copac în apro- 
pierea casei lui Otu. Niciodată n-am văzut un exemplar mai 
frumos. Aparţinea acum lui Etari și fusese adus aici de la 
Ohitipeha, spre a fi îmbarcat pentru Bolabola. Ceea ce depă- 
șește înţelegerea mea este felul în care a izbutit să-l trans- 
porte cu piroga. Dacă n-am fi sosit noi, n-ar fi avut impor- 
tanţă cine îl stăpinea, deoarece, fără vacă, el nu putea îi de 
nici un folos. Într-adevăr nu fusese lăsată aici nici o vacă. 
A doua zi am adus pe uscat trei vaci, un armăsar, o iapă și 
citeva oi. 

„După ce scăparăm astfel de aceşti călători, m-am sim- 
tit ușurat de o foarte anevoioasă sarcină. Bătaia de cap şi 
necazurile provocate de transportul acestei încăcături vii, 
de la o depărtare atît de mare, sînt greu de închipuit. 


„Cum aveam de gind să fac o escală mai îndelungată 
aici, am instalat cele două observatoare la capul Matavai. 
În vecinătatea lor au fost așezate două corturi pentru adă- 
postirea gărzii și a oamenilor necesari pe țărm, pentru înde- 
plinirea diverselor servicii. Am încredinţat comanda acestei 
stațiuni locotenentului King, care avea printre alte sarcini 
și pe aceea de a supraveghea observaţiile pentru determi- 
narea mersului cronometrului. 


„La 26 august am pus să se desţelenească o bucată de 
teren pentru grădină în care să se sădească mai multe legume. 

Înainte de a părăsi locul, am observat că pepenilor, carto- 
filor și celor doi ananașşi începuse să le meargă destul de 
bine. Adusesem din Insulele Amiciţiei mai mulţi arbori de 
grepfrut pe care i-am plantat aici și cred că vor prospera 
dacă nu vor fi opriţi din creștere de aceeași curiozitate pre- 
matură care nimicise o viţă plantată de spanioli la Ohitipeha. 
Niște indigeni se apucaseră să guste primele ei roade, dar, 
strugurii fiind încă acri, au crezut că era un fel de otravă și 
au hotărît în unanimitate să calce viţa de vie în picioare. 
În această stare a găsit-o din întîmplare Omai, care se bucura 
nespus de descoperirea sa, fiind pe deplin încredinţat că, 
dacă ar avea struguri, ar face cu ușurință vin. Tăie deci mai 
mulți butași de pe arbust spre a-i lua cu el, iar noi curăţarăm 
şi rinduirăm ceea ce mai rămăsese din ea. Probabil că, deve- 
nind mai înţelepţi după lămuririle lui Omai, băștinașii vor 
aștepta de data aceasta ca fructele să ajungă la maturitate și 
nu vor mai condamna planta cu atita nesocotinţă. 


„Aici am dat și de tînărul pe care îl numisem cîndva 
Oididi, dar al cărui nume adevărat este Hiti-hiti. Îl luasem 
cu mine din Ulietea în 1773 și-l adusesem îndărăt în 1774 
după ce vizitase Insulele Amiciţiei, Noua Zelandă, Insula 
Paștelui și Insulele Marchize ; stătuse pe bordul corăbiei 
mele vreo șapte luni, cît durase acea lungă călătorie. Ținea 
foarte mult la buna lui creștere şi repeta deseori „yes, sir” $, 
sau „if you please, sir“ 2. Hiti-Hiti, originar din Bolabola, 
sosise cu vreo trei luni înainte în Otaheite fără alt gînd, 
după știrea noastră, decît pentru satisfacerea curiozităţii sau, 
poate, a vreunei alte patimi preferate. Era totuși vădit că 
prefera veșmintelor noastre, moda și portul simplu al compa- 
trioţilor săi. Cînd i-am dat niște haine pe care Consiliul 
Amiralității binevoise să i le trimită, le-a purtat cîteva zile 
și apoi le-a părăsit. (În același timp, ca un dar al meu per- 
sonal, i-am mai înmînat o ladă cu scule și cîteva alte arti- 
cole). Acest caz poate fi socotit ca o dovadă a puternicei 


l Da, domnule. — N. T. 
2 Dacă vreți, domnule. — N. T. 

înclinații naturale a omului de a se întoarce la obiceiurile 
căpătate la o vîrstă fragedă și întrerupte doar întîmplător. 

În dimineaţa zilei de 27 august sosi un om din Ohitipeha, 
care ne spuse că două corăbii spaniole ancoraseră acolo în 
noaptea precedentă. Pentru întărirea acestei știri, scoase la 
iveală o bucată de pînză albastră grosolană, declarind că ar 
fi căpătat-o de pe una din corăbii; după înfățișare, era 
într-adevăr aproape nouă. Am trimis pe locotenentul 
Williamson într-o barcă să arunce o privire în golful Ohiti- 
peha, iar între timp am așezat corăbiile într-o poziţie potri- 
vită pentru apărare. Căci, deşi știam că Anglia și Spania 
întrețineau relaţii de pace cînd părăsisem Europa, la data 
aceasta poate că lucrurile se schimbaseră. Totuși individul 
ne înșelase, după cum se constată din raportul lui Williamson. 


„Pînă acum atenţia lui Otu și a oamenilor săi fusese 
îndreptată asupra noastră, dar în dimineaţa următoare s-a ivit 
altceva și anume. sosirea unor soli din Eimeo, care aduceau 
vestea că poporul din acea insulă pusese mîna pe arme și-i 
înfrinsese pe partizanii de acolo ai lui Otu, care se văzuseră 
nevoiţi să se retragă în munți. Conflictul dintre cele două 
insule izbucnise în 1774 şi părea să se fi prelungit parţial 
pînă la această dată. Formidabila flotă de război pe care o 
văzusem pe vremea aceea înălțase pînzele curînd după ce 
părăsisem noi Otaheite ; dar răsculații din Eimeo i se împo- 
triviseră atit de aprig încît flota se întorsese fără prea mari 
rezultate, iar acum se vedea necesară o nouă expediţie. 


„După sosirea acestor mesageri, toate căpeteniile aflate 
întimplător la Matavai se adunară în casa lui Otu, unde 
tocmai mă aflam și eu; am avut deci cinstea să fiu admis în 
sfatul lor. Unul dintre soli deschise ședința printr-o cuvîntare 
de o lungime considerabilă, încercînd să aţiţe căpeteniile 
tahitiene întrunite ca să se folosească de acest prilej și să 
ia armele în miîini. Părerea lui a fost combătută de alţii care 
se împotriveau începerii ostilităților. În cele din urmă, pre- 
cumpăni grupul războinic. Otu păstrase tăcere în cursul 
întregii dezbateri. Cei din consiliu, care erau pentru ducerea 
pînă la capăt a războiului, mi se adresară cerîndu-mi aju- 

torul și cu toţii vrură să știe de partea cui aș fi eu. Am trimis 
după Omai pentru a-mi fi interpret, dar cum nu putu fi găsit, 
am fost nevoit să vorbesc eu însumi; le-am spus atunci, pe 
cît am izbutit de bine că, de vreme ce poporul din Eimeo 
nu mă supărase niciodată, nu-mi puteam lua îngăduința de 
a lua parte la ostilităţi îndreptate împotriva lui. Ei se arătară 
mulțumiți de această declaraţie. 

Înteresîndu-ne de pricina războiului, ni se spuse că nu 
cu mulţi ani în urmă, un frate al lui Wahiadua din Taiarabu 
fusese trimis în FEimeo la cererea lui Mahine, un șef popular 
al iacelei insule, ca să le fie rege; dar nu trecu nici o săpiă- 
mînă de la aceasta şi Mahine, după ce pusese să-l ucidă, 
pretinse titlul lui Taiartabume care, ca moștenitor legitim, 
fiind fiul surorii celui mort, fusese ales de poporul 
din Otaheite succesor la domnie după moartea celuilalt. 


Se întimplase ca Touha, un om cu multă greutate în 
insulă, să lipsească din Matavai la daia aceea. Părea totuși 
să nu fie străin de cele ce se petreceau, căci se amestecase 
în dezbateri cu mai multă energie decît oricare altă căpete- 
nie. Într-adevăr, în zorii zilei de 1 septembrie, sosi un sol 
de-al lui care-l încunoștință pe Otu că Touha jertfise lui 
Itua un om, pentru a implora ajutorul zeului împotriva 
insulei Eimeo. Serviciul divin trebuia să aibă loc la marele 
morai de la Atahuru şi, pe cît se părea, prezenţa lui Otu era 
absolut necesară în această împrejurare solemnă. 

„l-am propus lui Otu să mi se îngăduie să-l întovărășesc. 
Își dădu lesne încuviințarea și pornirăm îndată cu barca mea, 
însoţiţi de vechiul meu prieten Potatou, de Anderson şi de 
Webber; Omai ne urma într-o pirogă. 

„Cum debarcarăm la Atahuru, pe la ora două după 
prinz, Otu își exprimă dorința ca marinarii să rămînă în 
barcă, iar Anderson, Webber și cu mine să ne scoatem pălă- 
riile îndată ce vom ajunge la morai, către care pornirăm 
neintirziat, însoţiţi de foarte mulţi bărbaţi și de cîțiva tineri, 
însă de nici o femeie. Acolo ne așteptau patru preoţi și înso- 
țitorii sau ajutoarele lor. 

„Apoi  începură ceremoniile. Unul dintre însoțitorii 
preoților aduse un banan tînăr și-l așeză jos, dinaintea lui 
Otu. Un preot, așezat lîngă morai, începu o rugăciune lungă. 

În cursul rugii, un bărbat ce stătea lîngă preotul care oficia, 
ținea în mînă două legături ce păreau din pînză. Într-una 
din ele, după cum aflarăm mai tirziu, se afla moraiul regal, 
iar cealaltă, dacă-mi este îngăduită expresia, era arca lui 
Itua. Îndată ce se termină rugăciunea, preoţii de la morai 
împreună cu ajutoarele lor se așezară lîngă cei de pe plajă, 
ducînd cu ei cele două legături. Aici făcură noi rugăciuni. 
Trupul mortului fu scos acum dintr-o pirogă și pus pe plajă 
cu picioarele spre mare. Preoţii se rinduiră în jurul lui, unii 
în picioare iar alţii șezînd, unul sau mai mulţi dintre ei repe- 
tind cîteva fraze timp de vreo zece minute. Apoi cadavrul 
a fost așezat paralel cu ţărmul. Unul dintre preoţii care 
stăteau la picioarele lui rosti o lungă rugăciune, la care se 
asociau din cind în cind și ceilalţi, fiecare ţinind în mînă 
cîte un mănunchi de pene roșii. În cursul rugăciunii se smulse 
puţin păr de pe creștetul victimei și i se scoase ochiul sting ; 
atit părul, cît și ochiul au fost apoi învelite într-o frunză 
verde și aduse prinos lui Otu. El nu le atinse totuși, ci 
dădu celui ce le prezentase mănunchiul de pene primit de 
la Touha. Acest mănunchi, împreună cu părul și ochiul, a 
fost apoi dus preotului înapoi. În cursul ceremoniei, un pescă- 
rel făcu oarecare zgomot în copaci; Otu se întoarse către 
mine, zicînd „Este Itua !“ ; păru că socotește întimplarea de 
bun augur. 


„Trupul a fost purtat pe urmă o bucată de drum cu capul 
înspre morai și așezat sub un copac, în apropierea căruia erau 
fixate trei bucăţi late, dar subţiri, de lemn sculptat în chip 
diferit, însă rudimentar. Legăturile de piînză au fost depuse 
într-o parte a moraiului, iar mănunchiurile de pene roșii, 
la picioarele sacrificatului, în jurul căruia luară loc preoţii; 
nouă ni se îngădui acum să ne apropiem cît doream. Cel 
ce părea să fie marele preot ședea la o mică depărtare și 
grăi timp de un sfert de oră cu tonuri şi gesturi variate, 
părînd să mustre sau să pună întrebări răposatului, căci i se 
adresa într-una. Împreună cu doi preoţi, cu Potatou și cîţiva 
alţii, psalmodie cu o voce plingăreaţă și plină de tristeţe o 
rugăciune ce dură aproape o jumătate de oră. În cursul 
acestei rugăciuni, un preot smulse alte smocuri de păr din 
“capul victimei și le puse pe una din legături. După aceea, 
marele preot se rugă singur, ţinind în mînă penele ce pro- 
veneau de la Touha. Cînd sfirși, i le trecu altuia, care se 

rugă în acelaşi mod. Apoi toate mănunchiurile de pene au 
fost depuse pe legăturile de pinză și cu asta se isprăvi 
ceremonia de aici. 

„Corpul cu penele și legăturile de pinză au fost transpor- 
tate după aceea în partea cea mai importantă a moraiului, 
în rare bătăi de tobă. În timp ce penele și legăturile erau 
sprijinite de grămada de pietre, trupul era întins pe jos, 
alături. După ce se așezară din nou în jurul lui, preoţii reîn- 
cepură rugăciunile, pe cînd cîteva dintre ajutoarele lor săpau 
o groapă de vreo șaizeci de centimetri adincime, în care arun- 
cară nefericita victimă și o acoperiră cu pămînt și cu pietre. 
Cînd o băgară în mormiînt, un băiat scoase un țipăt, iar Omai 
îmi spuse că era Itua. Între timp fusese aprins un foc și fusese 
adus un cîine, pe care indigenii îl uciseră sucindu-i gitul și 
sugrumîndu-l. Îi îndepărtară părul prin pîrlire, îi scoaseră 
măruntaiele și le aruncară în flăcări, unde le lăsară să ardă. 
Trupul cîinelui, după ce a fost miînjit cu singe și uscat la 
foc, a fost adus, împreună cu ficatul și cu inima, în faţa preo- 
ţilor ce stăteau rugîndu-se în jurul mormîntului. Ei continuară 
să oficieze și asupra ciîinelui cîtva timp, în vreme ce doi 
oameni băteau în răstimpuri și cu mare putere în două tobe, 
iar un băiat ţipa ca și mai înainte de trei ori cu un glas 
pițigăiat și tare. Ni se spuse că prin acest ceremonial îl 
invitau pe Itua să se înfrupte din ospăţul pregătit. Îndată ce 
preoții îşi isprăviră rugăciunile, stirvul cîinelui și tot ce-i 
aparţinea, a fost așezat pe o schelă din apropiere, înaltă de 
vreo doi metri, pe care zăceau rămășițele altor doi cîini și 
a doi porci, ce fuseseră sacrificați de curînd, dar care acum 
răspîndeau o duhoare de neîndurat. Din această pricină, 
ne-am ţinut la o depărtare mai mare decit se cădea. După 
ce cîinele a fost așezat pe schelă, preotul și ajutoarele lui 
scoaseră un soi de strigăt cu care se terminară, deocamdată, 
ceremoniile. Deoarece și ziua era acum pe sfirșite, am fost 
conduși într-o casă ce aparținea lui Potatou, unde am fost 
ospătaţi și găzduiţi peste noapte. În ziua următoare se mai 
săvirșiră și alte ritualuri religioase, dar despre acest subiect 
cred că am spus destule pentru a satisface curiozitatea citi- 
torilor — sau poate, mai degrabă, pentru a le pricinui dezgust. 

„Nefericita victimă jertfită cu acest prilej zeului lor 
părea să fi fost un bărbat de vîrstă mijlocie și, după cum ni 
s-a spus, era un tautau, adică făcea parte din pătura cea 

mai đe jos a poporului. Dar, cu toate investigațiile mele, 
n-am izbutit să aflu dacă a fost ales din pricina vreunei fără- 
delegi deosebite pe care ar fi făptuit-o și care ar fi meritat 
pedeapsa cu moartea. Avînd prilejul de a cerceta cum se 
înfățișa acum corpul sărmanului sacrificat, am băgat de 
seamă că era însîngerat pe față și în jurul capului, și foarte 
tare îÎnvinețit la tîmpla dreaptă — mărturie a modului în 
care fusese ucis. Ni s-a spus că-l loviseră cu o piatră în cap, 
departe de privirile altora. 

„Ori de cîte ori, într-o împrejurare urgentă, vreo mare 
căpetenie socotește că e necesară o jertfă umană, victima 
este aleasă la întîmplare. Cîțiva dintre slujitorii de încredere 
ai acestui șef se năpustesc pe neașteptate asupra omului şi-l 
ucid cu bîta sau cu lovituri de pietre. Apoi este inștiințat 

regele căci, după cum mi se relata, prezenţa lui la rituaiurie 
solemne care urmau era neapărat necesară; și am putut 
observa cu prilejul acesta că Otu îndeplinea într-adevăr 
un rol de seamă. 

„Este foarte regretabil că mai poate dăinui un obicei 
atit de groaznic în felul său și care să disprețuiască atit 
dreptul inviolabil de autoconservare cu care se naște fiecare 
dintre noi. 

„Deși trebuie să credem că la Otaheiie nu se sacrifică 
niciodată mai mult de o persoană în astfel de împrejurări, 
este însă destul de probabil că asemenea întîmplări sînt 
Gestul de dese ca să determine o scandaloasă risipă de vieți 
omenești ; într-adevăr, am numărat în faţa moraiului nu mai 
puţin de patruzeci și nouă de cranii ale victimelor prece- 
dente, la care se adăuga acum, în văzul nostru, încă unul. 
Şi, întrucît nici un craniu nu se alterase prea mult prin 
scurgerea vremii, se poate deduce că nu trecuse timp înde- 
lungat de cînd acești numeroși nenorociţi fuseseră jertfiți 
pe un altar atit de singeros. 


„Sacrificiile omenești nu constituie totuși singurul obicei 
tarbar pe care l-am găsit dâinuind încă printre acești indi- 
geni, altfel buni din fire și omenoși. Căci, pe lîngă faptul că 
retează şi apoi poartă cu ei în chip de trofeu fălcile dușma- 
nilor omoriţi in lupte, ei oferă și trupurile acestor inamici 
- ca jertfă lui ltua. La puţin timp după o bătălie din care ies 
invingători, ei adună toţi morţii și-i aduc la morai unde, cu 
foarte multe ceremonii, sapă o groapă în care-i înmormin- 
tează pe toți, cu toi atîtea prinoase aduse zeilor ; dar ţestele 
acelora nu sînt niciodată despărțite de trupuri. 


„Înainte de a ne despărți ni se puse întrebarea dacă 
solemnitatea la care luasem parte răspunsese așteptărilor 
noastre și ce părere aveam despre eficacitatea ei şi dacă în 
țara noastră se săvirșeau asemenea acte de adoraţie. Noi 
paâstrasem o adincă tăcere în tot cursul celebrării oribilei 
ceremonii, dar cum s-a isprăvit, n-am șovăii să le spunem 
verde în faţă, atit lui Otu, cît și celor ce-l înconjurau, sim- 
ţămintele noastre în legătură cu ritualul acela. Și nici într-o 
convorbire ulterioară cu Tauha nu m-am putut opri să nu 
condamn asemenea obiceiuri. Omai, pe care l-am foiosit ca 
interpret, îşi însușise cu atita patimă argumentele noastre, 
incit Tauha se minie respus îndeosebi cînd i se mai declară 

că în 'Anglia, dacă ar fi pus pe cineva să omoare un om cum 
făcuse el aici, rangul lui nu l-ar fi scăpat de spinzurătoare 
pentru nimic în lume. La acestea el exclamă într-una : maeno ! 
maeno ! (rușinos! rușinos |!) și refuză să ne mai dea ascul- 
tare... În cursul dezbaterii erau de față mulţi indigeni, mai 
ales însoțitori și slujitori de-ai lui Tauha însuși; iar cînd 
Omai începu să-i lămurească despre pedeapsa ce s-ar aplica 
în Anglia celui mai de seamă om, dacă acesta și-ar îngădui 
să ucidă pe cel mai neînsemnat servitor, ei.părură să asculte 
cu mare luare-aminte, avind fără îndoială cu totul altă 
părere în această privinţă decit el. 

„La 4 septembrie cîțiva dintre noi am luat masa pe țărm 
ia Omai, care ne-a oferit un prînz minunat, constind din 
pește, carne de găină și de porc și budincă. După masă l-am 
însoţit pe Otu, care fusese și el oaspete, îndărăt la casa lui, 
unde am găsit pe toţi slujitorii foarte ocupați să pregătească 
o cantitate de provizii pentru mine. Printre altele era un 
porc gras, pe care îl uciseră în prezenţa mea. Mai preparau 
și o budincă mare, al cărei întreg proces de fabricaţie mi-a 
fost dezvăluit. Se compunea din fructe de pîine, banane coapte, 
taro și nuci de palmieri sau de pandan!, fiecare ingredient 
fiind ras, răzuit sau bătut bine și copt separat. O cantitate de 
suc stors din miezuri de nuci de cocos se turna într-o tavă 
mare sau într-un vas de lemn. Celelalte preparate scoase 
fierbinţi din cuptor se depuneau în acest vas, în care se mai 
adăugau cîteva pietre încinse pentru a face conţinutul să 
sfiriie. Trei sau patru oameni amestecau diferitele ingre- 
diente cu niște bețe, pînă ce deveneau toate o masă, iar sucul 
nucii de cocos se prefăcea în ulei; întregul preparat căpăta 
pînă la urmă consistenţa unei budinci pripite. Asemenea 
budinci sînt excelente și cele pregătite în Anglia rar le 
egalează. Cînd porcul lui Otu se fripse și budinca descrisă 
mai sus era gata, au fost puse toate impreună cu doi porci 
vii și o cantitate de fructe de piine și de nuci de cocos într-o 
luntre și trimise pe bordul corăbiei mele; le-am urmat 
curind însoţit de întreaga familie regală. 

„În seara zilei de 7 septembrie am prezentat jocuri de 
artificii în faţa unei uriașe adunări de oameni. Cîţiva s-au 
desfătat copios la acest spectacol, dar marea majoritate a 

privitorilor s-au inspăimintat atit de îngrozitor, încît cu mare 
greutate au putut fi înduplecaţi să rămînă pînă la încheierea 
reprezentaţiei. Cînd ultimul artificiu, o rachetă, zbură de pe 
masă, întreaga mulţime se risipi într-o clipă; chiar şi cei 
mai curajoși dintre ei o luară desperaţi la fugă. 

„Otu avea grijă nu numai să ne împlinească cerinţele 
printr-un șir întreg de daruri, dar căuta să ne și distreze 
printr-o serie de divertismente. La 10 septembrie m-am dus 
la Oparri împreună cu un grup; el ne prezentă ceea ce s-ar 
putea numi o piesă de teatru. Actrițe erau cele trei surori ale 
lui, care au apărut în niște costume mai noi și mai elegante 
decît tot ce văzusem în această privință pe vreuna din insule. 


„Am plecat seara din Oparri unde am lăsat pe Otu şi 
întreaga familie regală; n-am mai văzut pe nici unul din 
ei pînă la 12 septembrie, cînd cu toţii, în afară de șef, îmi 
făcură o vizită. Îmi spuseră că Oiu se dusese la Atahuru să 
asiste în acea zi la o altă jertfă omenească, pe care șeful 
din Taiarabu o făcea acolo pentru morai. Un nou caz asemă- 
nător, în curs de numai cîteva zile, era o prea tristă 
mărturie a marelui număr de victime pe care o superstiție sîn- 
qeroasă le face printre oameni atit de blajini. Aş fi luat 
parte și la acest sacrificiu dacă aș fi fost înștiințat din timp, 
dar acum era prea tirziu. | 

„În seara următoare Otu se întoarse de la îndeplinirea 
celei mai neplăcute dintre toate îndatoririle sale de suveran ; 
iar a doua zi, fiind onoraţi de prezenţa lui, căpitanul Clerke 
şi cu mine încălecarăm pe cai și dădurăm o raită în jurul 
cimpiei Matavai, spre nespusa uimire a unei mari mulţimi 
de oameni ce erau de faţă și care ne priveau minunîndu-se 
de parcă am fi fost centauri. De fapt Omai încercase să 
încalece o dată sau de două ori, dar calul îl trintise de fie- 
care dată înainte ca èl să izbutească să se aşeze în șa; 
tahitienii vedeau deci pentru prima oară pe cineva călărind. 
Demonstrația căpitanului Clerke și a mea a fost apoi repetată 
zilnic în tot timpul șederii noastre aici, cînd de unul, cînd 
de altul dintre oamenii noștri; și totuși curiozitatea indige- 
nilor nu se potolea. Erau încîntaţi peste măsură de cai, 
văzînd la ce pot fi folosiţi ; și, atit cît am putut eu judeca, 
faptul acesta le dădea o idee mai limpede despre măreţia 
altor popoare decit toate noutăţile pe care le duseseră acolo 
vizitatorii europeni. 

„În dimineaţa de 18 septembrie, doctorul Anderson, eu 
însumi și Omai merserăm împreună cu Otu la Oparri ; luarăm 
cu noi ovinele pe care aveam de gind să le las pe insulă și 
anume : un berbec și o oaie din Anglia și trei oi de la Cap; 
pe toate i le dădui lui Otu. 

„După ce prînzirăm cu Otu, îl părăsirăm la Oparri și ne 
înapoiarăm la Matavai. În acea zi, ca și la 19 septembrie, 
am fost foarte sărăcăcios aprovizionaţi cu fructe. Auzind 
aceasta, între orele nouă și zece seara, Otu veni împreună 
cu fratele lui, care se legase mult de căpitanul Clerke ; 
aduceau cu ei o provizie bogată pentru amîndouă corăbiile. 
Aceasta era mai mult decit tot ceea ce făcuse pentru noi 
pînă atunci: o mărturie a grijii omenoase pe care o avea de 
noi. A doua zi, întreaga familie regală se înfiinţă cu daruri, 
așa încît nevoile noastre nu numai că fuseseră împlinite, 
dar aveam acum mai multă merinde decît am fi putut 
consuma. l 

„Cum apa necesară fusese adusă pe bord, corăbiile 
călăfătuite, greementul revizuit şi toate celelalte rîndvite, 
am început să mă gîndesc la plecare, căci doream să-mi 
rămînă timp suficient ca să vizitez și insulele din vecinătate. 
De aceea, ne ridicarăm de pe țărm observatoarele și uneltele 
și învergarăm velele. 

„În zorii dimineţii de 22 septembrie, Otu veni pe bord 
împreună cu tatăl său, pentru a afla cînd aveam de gind să 
plec. Cum fusesem înștiințat că la Eimeo se găsea un port 
bun, le-am spus că în drum spre Huaheine voi vizita acea 
insulă ; ei doreau să-i iau cu noi și să-i duc acolo în timp ce 
flota lor ar îi plecat tot atunci în ajutorul lui Tauha. Deoarece 
eram gata de plecare, i-am lăsat pe ei să aleagă ziua; se 
hotări deci ca miercurea următoare să iau pe bord pe Otu, 
pe tatăl lui, pe mama lui, pe scurt întreaga lui familie. Aceste 
puncte fiind stabilite, am propus: să pornim îndată către 
Oparri, unde toată flota pregătită pentru expediţie urma să 
se adune în ziua aceea pentru a fi trecută în revistă. 

„Dar nici nu apucasem bine să mă urc în barca mea, că 
sosi știrea că Tauha ajunsese la o înţelegere cu Mahine și 
se înapoiase cu flota la Atahuru. Această întorsătură 
neașteptată zădărnicea orice noi măsuri militare ; în loc să 
li se mai dea întîlnire la Oparri, pirogile de război primiră 
poruncă să se întoarcă acasă în districtele respective. 


— 357 — 


„Am revenit atunci pe bordul corăbiei, insoţit de mama 
lui Otu, de cele trei surori ale lui și de alte opt femei. La 
început am crezut că acest numeros alai de femei se urcase 
în barca mea doar în vederea unei traversări spre Matavai. 
Dar cînd am sosit la corabie, mi-au spus că aveau de gind 
să-și petreacă noaptea pe bord ca să încerce să mă vindece 
de indispoziţia de care mă plinsesem și anume de o durere 
reumiatică. Am primit deci prietenoasa lor ofertă; după ce 
am pus să se facă un așternut pe podeaua cabinei, m-am dat 
pe mîna lor. Ele începură să mă frâăminte cu amîndouă mîinile 
din cap pînă în picioare, dar mai ales în părţile în care se 
încuibase durerea, și făcură aceasta pînă ce-mi trosniră 
oasele, iar carnea deveni o adevărată mumie. Pe scurt, după 
ce m-am supus acestui tratament timp de vreun sfert de oră, 
am fost bucuros să scap de el. Totuși operaţia îmi aduse 
îndată alinare, ceea ce-mi dădu curaj să mai îndur o nouă 
fricţiune înainte de culcare; efectele au fost atit de bune, 
încît m-am simţit ușurat toată noaptea. Medicii mei feminini 
au repetat tratamentul în dimineața următoare, înainte de a 
cobori pe țărm, și seara, cînd au revenit pe bord; parcă-mi 
luaseră durerile cu mîna. Cura fiind împlinită, ne despărţirăm 
a doua zi dimineaţa. Indigenii numesc „romi“ acest tratament 
care, după părerea mea, depăşeşte cu mult fricţiunile noastre 
cu peria sau orice alt procedeu asemănător folosit de euro- 
peni ca mijloc extern. El este universal răspindit printre 
acești insulari și se îndeplinește uneori de către bărbați, 
dar mai ales de către femei. 

„Războiul cu insula Eimeo fiind definitiv încheiat, 
prietenii noștri veniră cu toţii în vizită la 20 septembrie; 
cum știau că eram gata de plecare, aduseră cu ei mai mulţi 
porci decît puteam să încărcăm pe bord. Căci, nemaiavind 
sare ca să conservăm carnea, nu achiziţionam animale vii 
decit pentru consumul imediat. 

„Prietenul nostru Omai făcuse rost pe această insulă 
de un singur lucru bun, în schimbul multelor obiecte folosi- 
toare ce le risipise. Anume, o foarte frumoasă pirogă dublă 
cu pînze, complet echipată și gata de ieșit în larg. Cu citva 
timp inainte am pus să i se confecționeze o serie de pavi- 
lioane englezești, dar el le socoti prea preţioase pentru a le 
folosi în clipa de faţă ; își alcătui deci din petice un stoc de 
„Culori”, adică vreo zece-douăsprezece steaguri și flamuri și 

ie arboră pe toate în diferite colţuri ale vasului său; atrase 
atit de mulţi privitori în jurul lui, de parcă ar fi fost o navă 
de război pavoazată, într-un port european. Pavilioanele lui 
Omai erau un amestec de drapele engleze, franceze, spaniole 
și olandeze, adică toate drapelele europene pe care le văzuse. 

„Omai se mai aprovizionase și cu o însemnată cantitate 
Ge pînză și de ulei de cocos, care nu numai că sînt lesne de 
găsit la Otaheite, ci și mult mai bune decît în oricare din 
Insulele Societăţii, atit de bune, încît se întrebuințau ca 
articole de negoţ. Prietenul nostru nu s-ar fi purtat cu atita 
nesiguranţă și nestatornicie, dacă n-ar fi fost sora și cumna- 
tul lui care, împreună cu alte cunoștințe ale lor, îl monopo- 
lizaseră în întregime cu singurul țel de a-l despuia de tot ce 
agonisise. Fără îndoială că ei ar fi izbutit dacă n-aș fi interve- 
nit la timp, luînd în posesia mea cele mai folositoare din 
obiectele ce-i aparţineau lui. 

„La 28 septembrie Otu veni pe bord să mă înştiințeze 
că procurase o pirogă pe care mă ruga s-o iau cu mine în 
patrie ca dar din partea lui drept mărturie de recunoştinţă 
pentru darurile preţioase pe care le primise. Această măr- 
turie de recunoștință a lui Otu îmi făcu mare plăcere. Iniţia- 
tiva îi aparținea în întregime, căci nici unul dintre ai noștri 
nu-i făcuse vreo cit de ușoară aluzie în această privinţă. 
Însă, deoarece piroga era prea mare ca să poată fi luată 
pe bord, n-am avut decit să-i mulțumesc pentru buna 
lui intenție deși el ar fi fost mult mai încîntai dacă i-aș fi 
acceptat darul. 

„Brize ușoare din apus ne reţinură aici citeva zile mai 
mult decît plănuisem. În cele din urmă, la data de 29 
sepiembrie la ora trei după amiază, vintul se mută la răsărit, 
iar noi ridicarăm ancora. l 

„Desele vizite pe care le făcusem in ultima vreme în 
această insulă păreau să fi creat convingerea că legăturile 
dintre noi nu vor fi întrerupte. Otu îmi ceru ca o dată cu 
primele corăbii ce-ar veni din Anglia, să i se trimită pene 
roșii şi păsările care le poartă, topoare, o jumătate de duzină 
“die puști cu pulbere și gloanţe — și, neapărat, cai. 

„Dacă laș fi putut îndupleca pe Omai să se statorni- 
cească la Otaheite, n-aş fi plecat atit de repede, deoarece 

nu prea întrevedeam vreun mijloc de a ne aproviziona în 
altă parte mai bine și mai ieftin decît continuam s-o facem 
aici, chiar la data plecării noastre. Pe lîngă aceasta, o priete- 
nie și o încredere atit de caldă domneau între noi şi locui- 
tori, încît cu greu ne puteam aștepta să le mai întîlnim în 
altă parte ; și, lucru destul de neobișnuit, aceste legături de 
prietenie n-au fost niciodată întrerupte în urma vreunei 
întîmplări nenorocite și nu s-a comis nici un furt care să 
merite a fi amintit. 


„Cînd corăbiile spaniole care se opriseră aici cu cîtva 
timp înaintea noastră părăsiră insula, patru spanioli rămaseră 
pe loc. Doi dintre ei erau călugări, unul servitor, iar al patru- 
lea devenise foarte popular printre băștinași, care-l distingeau 
cu numele de Matima. El părea să fi studiat limba lor, căci 
în orice caz izbutise s-o vorbească așa ca să se facă înţeles.; 
părea de asemenea să se fi străduit din greu pentru a întipări 
în mintea insularilor cele mai înflăcărate idei despre măreţia 
poporului spaniol și cele mai proaste opinii despre englezi. 
„Ajunsese chiar să-i asigure că noi nu mai ființăm ca naţiune 
de sine stătătoare, că «Pritani» era doar o insuliţă pe care ei, 
spaniolii, o nimiciseră cu desăvirşire, că pe mine mă întîlni- 
seră în larg și trimiseseră corabia mea împreună cu toţi 
oamenii de pe ea la fund cu cîteva Împuşcături ; așa încît de 
data aceasta vizita mea la Otaheite a fost într-adevăr cu totul 
neașteptată. 


„Ce scop urmăreau călugării rămași aici, nu puteam 
ghici. Dacă avuseseră de gind să-i convertească pe indigeni 
la credinţa romano-catolică, atunci n-au izbutit în nici un 
caz. După vreo zece luni, sosiră la Ohitipeha două corăbii, 
îi luară pe bord și, peste cinci zile, ridicară din nou pînzele. 
O plecare atît de grăbită dovedea că orice ginduri vor fi 
avut spaniolii cu privire la aceste insule, la data aceea le 
lăsaseră baltă ; totuși, înainte de a pleca, voiră să-i încredin- 
teze pe indigeni că înțelegeau să revină aducind case, tot 
felul de animale și bărbaţi și femei care să se așeze aici, să 
trăiască și să moară pe insulă. Otu declară că dacă s-ar 
reîntoarce spaniolii, el nu le-ar îngădui să vină la fortul 
Matavai care, spunea el, era al nostru. Se vedea ușor că 
gîndul acesta îl încînta ; nu-i trecea prin minte că împlinirea 
acelui fapt l-ar lipsi dintr-o dată pe el de regat, iar pe popor 

de libertăţi. Se înţelege deci lesne cu cîtă ușurință s-ar putea 
face o așezare la Otaheite; dar, din recunoștință pentru 
nenumăratele înlesniri care mi s-au adus aici, sper că acest 
lucru nu se va întîmpla vreodată. 


„Îndată ce ancorarăm în insula învecinată, Eimeo, locui- 
torii năvăliră pe corăbii. mînaţi numai de curiozitate, căci 
nu aduceau nimic pentru schimb. Dar a doua zi dimineaţa 
împliniră această lipsă, căci mai multe pirogi sosiră din 
locuri depărtate, cărînd belșug de fructe de piine, nuci de cocos 
și cîțiva porci. Le schimbară toate pe securi, cuie și măr- 
gele, deoarece penele roșii nu erau atît de căutate aici ca 
la Otaheite. 


„În dimineaţa zilei de 2 octombrie, Mahine, căpetenia 
insulei, îmi făcu o vizită. El se apropie cu multă precauţie 
de corabie şi a trebuit să desfășurăm destulă putere de 
convingere pentru a-l îndupleca să urce pe bord. 

„Acest șef care numai cu cîțiva supuși izbutise să se 
facă oarecum independent faţă de Otaheite, avea între patru- 
zeci și cincizeci de ani. Era chel, lucru mai curînd neobișnuit 
în aceste insule la o astfel de vîrstă. Purta un fel de turban 
și părea rușinat să-și descopere capul, căci indigenii văzu- 
seră cum răsesem capul unuia de-ai lor pe care îl prinsesem 
furînd și socoteau deci că aceasta era pedeapsa pe care o 
dam de obicei tuturor hoţilor; din același motiv am putut 
băga de seamă că unul sau doi dintre ai noștri, ale căror 
capete nu erau prea bogate în păr, erau bănuiţi că ar fi 
teto sau hoți. 

„Vreo trei zile ne-am îndeletnicit cu scoaterea din cală 
a tuturor butoaielor de băuturi spirtoase, pentru a le unge fun- 
durile cu gudron ; acest lucru se impunea din pricina unei mici 
insecte ce se străduia să le distrugă. De aceea, abia la 6 
octombrie dimineaţa am împins corabia în mijlocul curen- 
tului cu gîndul să ieșim a doua zi în larg; dar surveni un 
incident care ne mai opri pe loc; trimisesem caprele la 
păscut pe țărm cu doi oameni care să aibă grijă de ele dar, 
deși ne-am luat măsurile de prevedere, indigenii au făcut 
tot ce le-a stat în putinţă ca să fure una în seara acelei zile. 
Pierderea caprei n-ar fi avut prea mare însemnătate, dacă 
nu mi-ar fi încurcat planurile de a înzestra alte insule cu 
aceste animale; așa stind lucrurile, ne văzurăm siliți să ne 

străduim s-o recăpătăm; și, dupa multă bătaie de cap, 
izbutirâăm. 

„La Eimeo ne aprovizionarăm din belșug cu lemne. N-o 
facusem la Otaheite, unde dobiîindirea lor ar fi fost foarte 
anevoioasă, căci la Matavai nu se afla nici un arbore în 
afara celor trebuincioşi localnicilor. Am mai luat de aici 
şi o bună rezervă de alimente proaspete. 

„Între femeile din această insulă şi cele din Oitaheite 
este o deosebire izbitoare. Cele din Eimeo sînt mărunte de 
stat au culoarea întunecată și, în general, trăsături respin- 
gătoare. Dacă se întîmpla să întîlnim printre ele vreo femeie 
frumoasă, puteam fi siguri că, cercetind, am fi aflat că venise 
din altă insulă. 

„Părăsirăm Eimeo la 12 octombrie și, în dimineaţa urmá- 
toare, zărirăm insula Huaheine. La amiază aruncarăm ancora 
la intrarea nordică a portului Auhari, care este așezat în 
partea de vest a insulei. 

„A doua zi după sosirea noastră, adică la 3 octombrie 
dimineaţa, se adunară la corăbii toți oamenii de seamă ai 
insulei. Era tocmai ceea ce doream și eu, căci venise de 
mult momentul să-l statornicesc pe Omai şi socoteam că 
prezența acestor căpetenii îmi va da putinţa s-o fac în modul 
cel mai mulțumitor. El părea că înclină acum să se așeze 
în Ulietea și, dacă ne-am fi putut înţelege amindoi asupra 
felului în care trebuia îndeplinit acel plan, n-aș fi șovăit 
nici o clipă să-l adopt. La cucerirea insulei Ulietea de către 
oamenii din Bolabola, tatăl lui fusese deposedat de oarecare 
pămînt. Nu mă îndoiam că i-aș fi putut sili pe ocupanţi 
să restituie fiului pămîntul luat de la părinte. Pentru aceasta 
însă, trebuia neapărat ca Omai să fie în termeni buni cu 
stăpinii actuali ai insulei, dar el era un prea bun patriot 
ca să-și plece urechea la așa ceva; pe de altă parte, mai 
era și destul de înfumurat ca să-și închipuie că-l voi reinstala 
cu forța pe pămînturile sale pierdute. Statornicirea lui în 
Ulietea era deci cu neputinţă ; găsii atunci că Huaheine ar 
fi locul potrivit. lată pentru ce am hotărît să mă folosesc 
de prezenţa căpeteniilor insulei și să le fac lor această 
propunere. 

„După ce se termină cu forfota dimineţii, ne pregă- 
tirăm pentru o vizită oficială la suveranul Tairitaria ; aveam 
de gind să fac acolo încercarea. Omai se îmbrăcă foarte decent 

cu acest prilej și alese un dar frumos peniru şef și altul pentru 
itua sa. Într-adevăr, după ce scăpase de banda care-l încon- 
jurase în Otaheite, se purta cu atîta prevedere că-ţi impunea 
respect. Am așteptat cîtva timp pînă să se arate Tairitaria, 
căci nu voiam să întreprind nimic înainte de sosirea acestui 
«iri rahi»; cînd în sfîrșit s-a ivit mi-am dat seama că ne-am 
îi putut lipsi de prezenţa lui, deoarece nu avea mai mult 
de opt sau zece ani. Omai, care se oprise la o mică depărtare 
de cercul oamenilor de seamă, începu să aducă zeilor jertfe 
ce constau din pene roșii, pînză etc. El punea fiecare obiect 
în faţa unui membru al adunării care, după cîte am înțeles, 
era preot ; însoțea darul de o rugăciune sau de o cuvintare 
stereotipă, rostită de un prieten al lui ce se afla lingă el dar, 
în cea mai mare parte, dictată de el însuși. În aceste rugă- 
ciuni nu-și uita amicii din Anglia și nici pe cei 
ce-l aduseseră teafăr îndărăt. În fiecare erau menţionaţi 
lordul Sandwich, și «Tuti, Tuti» !. Cind Omai termină jertfele 
și rugăciunile, preotul luă fiecare articol în ordinea în care 
fusese pus înaintea lui şi, după ce repeta o rugăciune, îl 
trimitea la morai; acesta, după spusele lui Omai, se afla la 
o mare depărtare, altfel și-ar fi dus prinoasele direct acolo. 

„Ceremoniile religioase fiind încheiate, Omai se aşeză 
jos lingă mine și intrarăm în miezul tratativelor. Atunci le-am 
propus șefilor adunaţi, instalarea lui Omai pe insulă. 

„El îi încunoștinţă că fusese dus de noi în ţara 
noastră unde îl primiseră bine iri-ii noștri și-i dădu- 
seră toate dovezile de cinste și de prietenie cît timp 
stătuse printre noi, că-l adusesem îndărăt, că se îmbogăţise 
prin mărinimia noastră cu o sumedenie de lucruri ce se vor 
dovedi foarte folositoare compatrioţilor săi și că, pe lingă 
cai doi cai ce urmau să rămină cu el, numeroase animale 
noi și de preţ fuseseră lăsate la Otaheite, unde se vor înmulți 
în curînd şi vor furniza un număr îndestulător tuturor insu- 
lelor din vecinătate. Le mai dădu apoi să înţeleagă că eu le 
ceream stăruitor ca, în schimbul tuturor serviciilor mele prie- 
tenești, să i se dea o bucată de pămînt pe care să-și clădească 
o casă și să-și cultive plantele necesare hranei lui și a sluji- 
torilor săi; mai adăugă că, dacă nu va putea obţine aceasta 

aici, fie prin dăruire fie prin cumpărare, eram hotărît :să-l 
duc la Ulietea și să-l statornicesc acolo. 

„Unul dintre șefi se pronunţă îndată că întreaga insulă 
Huaheine și orice lucru de pe ea erau ale mele și că, prin 
urmare, pot să dăruiesc din ea prietenului meu orice porţiune 
aș găsi de cuviinţă. Omai a fost tare încîntat la auzul acestui 
răspuns, căci se gîndea fără îndoială că voi fi foarte darnic 
și-i voi atribui destul teren. Dar a oferi ceea ce nu se cădea 
să primesc, am considerat că însemna a nu oferi nimic; de 
aceea i-am rugat pe șefi, nu numai să fixeze locul, dar și 
întinderea exactă de pămint pe care vor să i-o încredinţeze 
lui Omai. După o scurtă consfătuire între ei, au acceptat 
în unanimitate cererea mea și au ales îndată terenul la 
întîmplare, în vecinătatea casei în care se ţinuse întrunirea 
noastră. Întinderea de-a lungul țărmului era de mai bine de 
două sute de yarzi, în adincime, ajungînd pînă la poalele dea- 
lului, căci o parte proporţională din deal fusese cuprinsă în 
concesie. 


„După rînduirea acestei afaceri spre mulţumirea tuturor 
părților, am instalat pe țărm un cort, am stabilit un post și 
am înălțat observatoarele. Meşterii timplari de pe amindouă 
corăbiile se puseră de asemenea pe lucru și clădiră o căsuţă 
destinată lui Omai, în care să-și adăpostească obiectele euro- 
pene ce-i aparţineau. În același timp cîţiva dintre oamenii 
noștri se îndeletniceau cu aranjarea unei grădini tot pentru 
folosinţa lui. 


„Omai începuse să se ocupe serios de propriile lui tre- 
buri și se căia din inimă de risipa pe care o făcuse la Otaheite. 
Găsise la Huaheine un frate, o soră și un cumnat, căci sora 
se măritase. Dar aceștia nu-l jefuiră ca celelalte rude. A 
trebuit să constat însă cu părere de rău că, deși erau prea 
cinstiți ca să-i aducă vreun neajuns, ei nu se bucurau totuși 
de nici o trecere în insulă ca să-i poată fi cu adevărat de 
folos. Nu aveau nici autoritatea și nici influența necesară 
pentru a-l apăra pe el sau proprietăţile sale; mă temeam 
deci pe drept cuvînt că în această stare el risca mult să fie 
despuiat de tot ceea ce căpătase de la noi, de îndată ce nu 
vom mai fi în preajma lui. 

„Un om mai bogat decît vecinii săi poate fi sigur că va 
fi pizmuit de o sumedenie de indivizi care vor dori să-l vadă 
coborit la nivelul lor. Doar în ţările în care civilizaţia, legea 

şi religia se impun prin constringere, bogaţii pot avea temei 
să se simtă în siguranță. Dar cazul lui Omai era cu totul 
altul. El urma să trăiască printre oameni care în mare măsură 
erau străini de orice alt principiu, în afară de satisfacerea 
trebuinţelor lor firești. Dar pricina de căpetenie a primejdiei 
care avea să-l pască era situaţia lui neobișnuită, de a fi sin- 
gurul om bogat într-o comunitate căreia urma să-i aparţină. 
Ajunsese prin norocoasa lui legătură cu noi în posesia unor 
comori pe care nici unul dintre compatrioţii săi nu le putea 
dobindi prin meșteșug sau sirguinţă, în timp ce toţi jinduiau 
o părticică din această atit de pizmuită. bogăţie; era deci 
firesc să te temi că vor fi cu toţii gata să se unească și să 
încerce a prăda pe singurul ei proprietar. 


„Pentru a preîntimpina pe cît cu putinţă acest lucru, 
l-am sfătuit pe Omai să împartă cu socoteală unele dintre 
bunurile sale mobile la doi, trei șefi din cei mai însemnați 
care, fiind astfel satisfăcuţi ei înșiși, s-ar putea îndupleca 
să-l ia sub ocrotirea lor și să-l apere de nedreptăţile celorlalţi. 
El făgădui să-mi urmeze sfatul; și am auzit cu mulţumire, 
înainte de a ridica pinzele, că făcuse acest pas foarte înțe- 
lept. Dar, cum nu mă bizuiam totuși numai pe urmările recu- 
noştinţei, am recurs la mijlocul mai convingător al intimidării. 
De aceea, am folosit fiecare clipă prielnică pentru a-i înștiința . 
pe locuitori că aveam de gind să mă înapoiez din nou în 
insula lor, după ce voi fi lipsit ca de obicei; şi că, dacă nu-l 
voi găsi pe Omai în aceeași stare de siguranţă în care-l 
părăseam acum, atunci toți cei pe care îi voi descoperi 
că i-au fost dușmani vor trebui să simtă pe pielea lor greu- 
tatea miniei mele. 


„În timpul cît am stat în acest port am cărat pe țărm 
pîinea ce rămăsese în cămara de piine, pe care voiam s-o 
curățăm de gingănii. Un nespus de mare număr de gindaci 
de casă mișunau pe corabie la acea dată ; pagubele pricinuite 
erau deci extrem de mari și toate încercările noastre de a-i 
nimici s-au dovedit zadarnice. După observaţiile doctorului 
Anderson, acești gindaci erau de două soiuri : Blatta orientalis 
și germanica. Primii fuseseră aduși pe corabie în călătoria 
precedentă și înduraseră acolo asprimea iernii din 1776, deşi 
vasul rămăsese tot timpul în docuri. Ceilalţi se iviseră abia la 
plecarea noastră din Noua Zeelandă, dar se înmulţiseră așa 
de repede, încît, cînd desfăceam o velă, cădeau cu miile 

pe punte. Nenumăratele Blatta orientalis aproape că nu ieșeau 
decit noaptea, cînd toate obiectele din cabină păreau să se 
miște din pricina zgomotului deosebit pe care-l făceau tirîn- 
du-se de colo-colo. 

„Schimburile și serviciile prietenești dintre noi și indi- 
geni continuară fără să fie tulburate de vreun incident; dar 
în seara de 22 octombrie un om găsi mijlocul de a pătrunde 
pe furiș în observatorul lui Bayly şi luă de acolo un sextani. 
De îndată ce am fost înștiințat de furt, am coborit pe țărm și 
l-am pus pe Omai să facă demersuri pe lîngă șefi ca să 
obținem, restituirea instrumentului. Omai a incercat tot ce 
i-a stat în putinţă, dar ei n-au întreprins nimic în acest sens, 
căci erau mai atenţi la hiva care se reprezenta în acei 
moment; in cele din urmă, am poruncit executanţilor să 
întrerupă spectacolul. Şefii, văzînd de-abia acum că nu glu- 
meam, hotăriră să facă cercetări pentru descoperirea hoțului. 
Acesta ședea în mijlocul lor și era atit de nepăsător, că nu-mi 
venea să cred că el ar fi făptașul, mai ales că-și nega isprava. 
Cum Omai mă asigura totuși că el ar fi omul căutat, l-am 
trimis pe bordul corăbiei și l-am ţinut închis acolo. Atunci 
se stirni o frămintare generală printre indigeni, care o luară 
la fugă cu toții în ciuda străduințelor mele de a-i opri. Omai 
îl cercetă pe cel prins și-l convinse cu destulă greutate să 
mărturisească locul unde ascunsese sextantul ; dar, deoarece 
se lăsase noaptea, nu ne-a fost cu putinţă să-l găsim decii 
în dimineaţa următoare la lumina zilei, cînd ne-a fost înapoiat 
nevătămat. După aceea indigenii își reveniră din spaimă și 
începură să se îngrămădească în jurul nostru ca de obicei. 
Deoarece hoţul părea să fie un individ foarte înrăit, l-am 
pedepsit cu oarecare asprime. 

„Totuşi nu s-a prea înfricoșat, căci în noaptea dintre 24 
și 25 octombrie se iscă o panică generală, prilejuită, după 
cum s-a spus, de răpirea uneia din caprele noastre de către 
același om. Făcînd cercetări, am văzut că nu se întîmplase 
nimic în partea aceea. Caprele fuseseră probabil atit de bine 
păzite încît hoţul nu-și putuse îndeplini gindul. Dar dușmănia 
lui se manifestă cu alt prilej; căci s-a dovedit că nimicise 
și furase mai mulţi butași de viţă și niște varză de pe terenu: 
lui Omai ; în afară de aceasta mai amenințase și în public că-i 
va ucide pe prietenul nostru și-i va da foc casei de îndată 
ce vom părăsi insula. Pentru a împiedice pe acest individ să 

mai săvirșească alte rele atit mie cit și lui Omai, am pus să 
fie din nou ridicat și închis pe corabie; aveam de gind să-l 
iau de pe insulă; și toţi șefii părură mulțumiți de măsurile 
pe care le luasem împotriva lui. 

„La 26 octombrie, cînd casa lui Omai era pe terminate, 
multe din mobilele lui au fost aduse pe țărm. Printre o sume- 
denie de diverse alte articole nefolositoare se găsea și o 
cutie de jucării care, fiind expusă în public, înciîntă nespus 
mulțimea de gură-cască. Dar abia dacă se afla vreun compa- 
triot de-al lui care să-și arunce privirea asupra oalelor, cra- 
tițelor, farfuriilor, tăvilor, cănilor, paharelor și întregului șir 
de ustensile casnice pe care le primise de la noi. Omai însuși 
începuse acum să creadă că ele nu-i vor fi de nici un folos; 
că o bucată de carne de porc coaptă era o mincare mai 
gustoasă decit una fiartă; că o frunză de banan alcătuia ọ 
farfurie întinsă sau adincă tot atît de bună ca și una de cosi- 
tor; și că o ţeastă de nucă de cocos era un pocal la fel de 
comod ca un pahar; de aceea, vindu cu multă înţelepciune 
toată mobila englezească de bucătărie și sufrageria pentru care 
găsi cumpărători printre marinarii de pe corăbii, căpătind în 
schimb de la. ei securi și alte obiecte de fier, care erau muit 
mai de preţ în această parte a lumii și-i sporeau superioritatea 
față de cei cu care urma să-și petreacă restul zilelor. 

„În zorii dimineţii de 30 octombrie omul din Bolabola 
pe care îl țineam închis găsi mijlocul să evadeze de pe cora- 
bie. La cercetare se descoperi că nu numai santinela lui 
personală, ci și întregul cart de pe duneta unde era ţinut 
ca arestat se puseseră virtos pe somn. El folosise acest pri- 
lej ca să ia cheia lanțurilor din sertarul habitaclului unde 
văzuse că-i era locul și să se elibereze singur. Am fost destul 
de mulțumit aflînd mai tirziu că individul fugise în Ulietea. 

„Îndată ce s-a instalat Omai în noua lui locuinţă, am înce- 
put să mă gindesc serios la părăsirea insulei ; în aceeași seară 
am pus să se ridice de pe țărm toate instalaţiile noastre; 
am lăsat numai un armăsar, o iapă și o capră ce era gata să 
fete ; pe acestea le-am încredințat prietenului nostru, de care 
urma să ne despărţim acum pentru totdeauna. l-am dăruit 
și un vier și două scroafe din cele crescute în Anglia, deși 
el făcuse rost de încă vreo două scroafe. 

„Unii cititori vor fi poate mai interesați de povestea lui 
Omai decit de orice altă întîmplare din această călătorie. 

De aceea fiecare amănunt ce poate sluji să prezinte mai 
lămurit situaţia exactă în care a fost lăsat se va bucura de 
atenție ; iată de ce s-au adăugat următoarele, spre a completa 
descrierea rostuirii lui Omai. El luase vreo patru-cinci tutu 
din Otaheite ; cei doi tineri din Noua Zelandă rămăseseră şi 
ei cu el, iar fratele său și vreo cîțiva inși i se alăturară în 
Huaheine ; aşa că familia lui număra de pe acum vreo opt 
sau zece persoane — dacă se poate numi familie o adunare 
care deocamdată nu cuprindea nici o femeie. La daia aceea 
Omai nu părea de loc dispus să-și ia o nevastă. 

„Casa pe care o clădisem pentru el avea opt metri pe 
şase și trei metri înălţime. Hotărisem ca, îndată după plecarea 
noastră, el să înceapă să-și ridice o casă mare după obiceiul! 
ţării sale, urmînd ca un capăt al ei să fie clădit deasupra 
casei pe care o înă.ţasem noi, așa ca s-o cuprindă în întregime 
spre mai multă siguranţă. Ciţiva șefi îi făgăduiseră sprijinul 
pentru această lucrare și, dacă plănuita clădire va acoperi 
terenul pe care îl însemnase el, ea va fi dintre cele mai 
arâtoase de pe insulă. 

„Ca arme europene avea o pușcă, o baionetă și o cutie 
de cartușe, o carabină, două perechi de pistoale și vreo 
două-trei săbii sau cuțite mari marinărești. Faptul că i le 
dădusem îl făcuse foarte fericit, aşa cum mă aşteptam. Dar 
totdeauna am socotit că ar fi fost mai fericit fără puști și 
alie arme europene, deoarece asemenea unelte, încăpute pe 
mîinile unui om de care mă cam îndoiam că le-ar folosi cu 
prevedere, nu fac decît să mărească primejdiile ce-l încon- 
jură, în loc să-i statornicească superioritatea asupra semeni- 
lor săi. După ce și-a dus pe țărm toate lucrușoarele ce-i 
aparţineau și după ce și le-a așezat în casă, a poftit pe mai 
toţi ofițerii celor două corăbii în două-trei rînduri la prinz ; 
masa lui era întotdeauna încărcată cu cele mai bune merinde 
produse pe insulă. 

„Înainte de a ridica pînzele, am pus să se sape pe zidul 
exterior al casei sale următoarea inscripţie : 


Georgius Tertius, Rex. 2 Novembrie, 1777. 


f Resolution, Jac. Cook, Pr. 


„ Naves 1 Discovery, Car. Clerke, Pr. 


„La orele patru ale după-amiezii de 2 noiembrie m-am 
folosit de o briză ce tocmai se iscase dinspre răsărit și am 

ieșit din golf. Cei mai mulţi dintre prietenii noștri au rămas 
pe bord pînă ce corăbiile au înălțat pinzele sus, cînd am 
poruncii să se tragă cu cinci tunuri pentru a le satisface 
curiozitatea. Apoi își luară rămas bun cu toţii, în afară de 
Omai, care rămase cu noi pină am ajuns în larg. După vreo 
oră-două plecă și el pe uscat, luîndu-și un foarte călduros 
adio de la toţi ofiţerii. S-a stăpînit cu o hotărire bărbătească 
pînă cînd a ajuns în fața mea. Atunci toate strădaniile de 
a-și ascunde lacrimile se dovediră zadarnice și locotenentul 
King, care l-a condus în barcă, mi-a povestit că tot timpul 
drumului spre țărm a plins. 


„Eram nespus de mulţumiţi gindindu-ne că îl readusesem 
“ teafăr chiar în locul de unde îl luasem. Și totuși, atit de 
ciudată este firea omenească, încit socoteam că nu starea 
în care îl părăseam era cea mai de dorit, ci aceea în care 
se aflase înaintea legăturii lui cu noi. 


„Omai, fiind prea răsfățat în Anglia, pierduse din vedere 
condiţia lui de baștină și nu cugetase niciodată asupra felului 
în care vor fi preţuite de compatrioţii săi, la întoarcere, toate 
achiziţiile sale, fie din punct de vedere al cunoștințelor 
căpătate, fie în ceea ce privește avuţia; căci acestea erau 
singurele lucruri pe care se putea bizui că-l vor ridica acum, 
mai mult decît înainte, în stima lor și pe care își putea 
întemeia viitoarea măreție sau fericire. Aici rangul pare să 
fie baza însăși a oricărei distincţii, precum și a puterii ce-o 
însoțește ; și indigenii ţin seama de el cu atita încăpăținare 
sau, mai bine zis, orbire, încît atunci cînd cineva: este lipsit 
de așa ceva, el va fi cu siguranţă disprețuit și urit, dacă se 
încumetă să-și exercite vreo autoritate. Acesta era în oare- 
care măsură și cazul lui Omai, deși compatrioţii lui au fost 
destul de prevăzători să nu-și exprime simțămintele cît timp 
ne aflam încă printre ei. O întrebuințare înţeleaptă a darurilor 
aduse din Anglia, împreună cu cunoștințele ce le căpătase 
călătorind atît de departe, l-ar fi pus în situaţia de a-și 
închega cele mai folositoare relaţii. Dar noi ne dădurăm 
seama cu cîtă copilărească nesocotinţă își risipise acest 
bun mijloc de a-și sluji propriile interese. Planurile lui ar 
fi putut să fie mai înalte, dar erau de o natură ridicolă sau, 
mai curînd, josnică; într-adevăr încă de la început el se 
arătase mai degrabă însufleţit de dorinţa de a se răzbuna 
decît de aceea de a deveni un om însemnat. I se poate găsi 


24 — Călătoriile căpitanului Cook 

o scuză, dacă ţinem seama că acest fel de sentimente sînt 
obișnuite printre conaţionalii săi. Tatăl lui fusese fără îndo- 
ială un mare proprietar în vremea cuceririi insulei Ulietea 
de către cei din Bolabola; împreună cu mulţi compatrioți, 
căutase adăpost în Huaheine, unde murise, lăsîndu-l pe Omai 
cu alţi copii, care deveniră astfel cu totul dependenţi. În 
situația aceasta se găsea cînd îl luase pe bord căpitanul 
Furneaux și-l dusese în Anglia. Nu putem ști cu siguranţă 
dacă se așteptase, după modul în care fusese tratat acolo, 
să i se dea într-adevăr vreun ajutor împotriva dușmanilor 
tatălui său și ai ţării sale, sau dacă își închipuise că prin pro- 
priul său curaj și prin superioritatea cunoștințelor sale va 
izbuti să deposedeze pe cuceritorii insulei Ulietea dar, de la 
începutul călătoriei, acesta fusese gîndul său. Nu vroia să dea 
ascultare rezervelor noastre față de o hotărire atît de sălba- 
tică, ci își ieșea din fire dacă, spre binele lui, era sfătuit să fie 
mai cumpănit și mai cuminte. Pe măsură ce înaintam în drumul 
nostru, începea să-și dea seama totuși de greșeala pe care o 
făcea. Cînd am ajuns în Insulele Amiciţiei, se temea chiar atît 
de tare deprimirea care i se va face în patrie, încit ar fi rămas 
bucuros la Tongatabu, sub ocrotirea lui Finau. În acele insule îşi 
risipise fără nici un rost multe din comorile sale europene. 
La Matavai se purtase cu tot atita nesocotinţă, pînă cînd 
am pus eu piciorul în prag în privinţa risipei pe care o făcea. 

„Dacă și-a chivernisit cu mai multă cumpătare restul 
avuţiilor lui europene care, în ciuda risipei atit de neprevă- 
zătoare, era incă destul de mare, sau dacă măsurile expuse 
nai sus, care au fost luate pentru a-i asigura protecţia în 
Huaheine, s-au dovedit rodnice, lucrul acesta nu-l vor 
cunoaște decit urmașii noștri care vor naviga pe acest ocean 
şi care nu vor uita desigur să cerceteze ce se va sa întimplat 
cu prietenul nostru. 


„Orice cusururi ar fi avut Omai, ele erau mai mult decit 
precumpănite de marea lui bunătate și de firea lui supusă. 
Tot timpul cît a stat pe lingă mine, am avut foarte rareori 
motive să mă supăr de-a binelea de purtarea lui. Inima sa 
recunoscătoare a prețuit întotdeauna în cel mai înalt grad 
sensul favorurilor ce le primise în Anglia și sînt sigur că 
nu va uita vreodată pe cei ce l-au onorat cu ocrotirea şi 
prietenia lor în timpul șederii lui în ţara noastră. Era destul 
de isteț, dar îi lipseau sirguinţa și stăruința de a-şi exercita 

această însușire, așa încit cunoștințele lui asupra lucrurilor 
erau foarte generale și, în multe cazuri, imperfecte. Nu prea 
avea spirit de observaţie. De la oamenii din Insulele Amiciţiei 
ar fi putut transmite conaţionalilor săi multe meşteşuguri 
folositoare și distracţii alese — și este probabil că ele ar fi 
fost lesne adoptate de compatrioţii săi, căci firea unora se 
apropia mult de a celorlalţi. Totuși n-am băgat niciodată de 
seamă ca Omai să fi arătat o cît de mică străduință de a-și 
însuşi vreo astfel de cunoștință. Acest soi de nepăsare 
constituia într-adevăr slăbiciunea caracteristică a neamului 
său. lată de ce nu trebuie să ne așteptăm ca Omai să fie în 
stare să introducă meșteșugurile și obiceiurile noastre printre 
ai săi și nici să îmbunătăţească oarecum pe cele cu care 
polinezienii sînt obișnuiți de mult. Sînt însă încredințat că 
el va căuta să cultive feluritele fructe și legume pe care noi 
le-am plantat acolo, ceea ce nu va fi un lucru neînsemnat. 
Dar cel mai mare folos ce se presupune că-l vor avea insulele 
de pe urma călătoriilor lui Omai sînt animalele lăsate de noi 
acolo și pe care probabil nu le-ar fi căpătat niciodată, dacă 
prietenul nostru n-ar fi venit în Anglia. Cînd acestea se vor 
înmulți, lucru ce mi se pare neîndoios, Otaheite și Insulele 
Societăţii vor ajunge, dacă nu vor depăși chiar în privința 
proviziilor, orice regiune din lumea cunoscută. 

„Întoarcerea lui Omai și faptul că se înapoiase cu dovezi 
concrete ale mărinimiei noastre au îndemnat pe mulţi insulari 
să se ofere ca voluntari să mă însoţească în «Pritani». Am 
folosit orice prilej ca să fac cunoscută hotărirea mea de a 
respinge asemenea stăruinţe. 


„Dacă ar fi existat cea mai slabă probabilitate ca o altă 
corabie să mai fie trimisă în Noua Zelandă, aș fi luat cu mine ` 
în ţară pe cei doi tineri din acel ţinut, deoarece amindoi erau 
doritori să meargă mai departe cu noi. Taiarua, cel mai în 
vîrstă, era peste măsură de înzestrat cu bun simţ natural și 
se vedea că ar fi fost în stare să-și însușească orice învă- 
țătură. Părea că-și dă seama pe deplin de inferioritatea ţării 
sale natale faţă de aceste insule și se resemnase, deși poate 
cu greu, să-și sfirșească zilele- în comoditate și belșug. la 
Huaheine. Dar celălalt se legase atit de mult de noi, incit 
a trebuit să-l luăm de pe corabie și să-l ducem pe țărm cu 
sila. Fiind un băiat vioi şi plin de haz, i se dăduse multă 
atenţie pe bord. 

„Cînd barca ce l-a dus la țărm pe Omai (care nu avea 
să ne mai întilnească niciodată) se întoarse la corabie, o 
urcarăm pe bord şi ne îndreptarăm îndată spre Ulietea, unde 
aveam de gind să fac prima escală. 

„La 4 noiembrie sosirăm în portul Ohamaneno și primi- 
Tăm vizita lui Oreo, căpetenia insulei, cu care am schimbat 
gesturi de politeţe și daruri. 

„La 6 noiembrie ne-am instalat observatoarele și am dus 
pe uscat instrumentele necesare. 


„Deși ne despărţisem de Omai, ne aflam încă destul de 
aproape pentru a căpăta știri despre faptele sale, iar eu îmi 
exprimasem dorinţa de a mai auzi de el. La vreo două săp- 
tămâîni de la sosirea noastră în Ulietea, el ne trimise doi dintre 
oamenii lui într-o pirogă ; aceștia îmi aduseră vestea îmbucu- 
rătoare că Omai nu fusese tulburat de cei de pe insulă și 
că toate treburile îi mergeau bine, în afară de faptul că îi 
murise capra la fătare. Veștile erau însoțite de o cerere din 
partea lui să binevoiesc a-i trimite o altă capră și două 
topoare. Fericit că aveam un nou prilej de a-i fi de folos, 
i-am expediat la 18 noiembrie la Huaheine prin solii săi, niște 
topoare și doi iezi, mascul și femelă, de care s-a lipsit echi- 
pajul corăbiei Discovery. 

„La 24 noiembrie am fost înștiințat că un aspirant și un 
marinar, amindoi de pe Discovery, erau daţi lipsă. Deoarece 
se știa că aspirantul își exprimase dorinţa de a rămîne pe 
insulă, părea neîndoios că el și tovarășul lui plecaseră de pe 
bord cu această intenţie ; de aceea căpitanul Clerke porni în 
căutarea lor în două bărci înarmate și însoţit de o echipă 
de soldaţi din marină. Expediția nu dădu însă roade; se 
intoarseră pe seară fără să fi căpătat vreo știre în privința 
locului unde se aflau fugarii. Din purtarea indigenilor, căpitanul 
Clerke păru să înţeleagă că aveau de gind să-i ascundă pe 
dezertori și că-și bătuseră joc de el, dindu-i în acest scop 
informaţii false în tot cursul zilei și îndrumîndu-l să cerce- 
teze locuri în care nu i-ar fi fost cu putinţă să-i găsească. 
Raționamentul căpitanului era just, pentru că a doua zi dimi- 
neaţa ni se spuse că fugarii se aflau la Otaha. Cum nu erau 
singurele persoane de pe corabie care doreau să-și sfirșească 
zilele în aceste insule binecuvintate, se impunea să fie aduși 
îndărăt cu orice preţ, pentru a pune capăt oricărei viitoare 
dezertări ; şi, pentru ca indigenii să fie pătrunși de faptul 

că nu glumeam, m-am hotărît să plec eu însumi în cău- 
tarea lor. 

„Am pornit deci în dimineaţa următoare cu două bărci 
înarmate, fiind întovărășit chiar de căpetenie. Am mers după 
îndrumarea lui, fără a mă opri, pînă ce am ajuns în partea 
răsăriteană a Otahei. Îndată ce sosirăm în locul în care ne 
așteptam să-i găsim pe fugari, ni se spuse că părăsiseră 
insula în ajun și trecuseră la Bolabola. N-am socotit înţelept 
să-i urmăresc într-acolo, ci m-am înapoiat la corăbii, decis 
însă să recurg la o măsură care nădăjduiam că-i va siii pe 
băștinași să-i aducă îndărăt. 

„Curînd după revărsatiul zorilor, șeful, însoţit de un fiu, 
o fiică și de ginerele său, veniră pe bordul corăbiei Resolution. 
Am, luat hotărîrea să-i opresc pe cei trei din urmă pînă ce se 
vor fi înapoiat fugarii. În acest scop, căpitanul Clerke îi 
pofii pe bordul corăbiei sale și, cum sosiră acolo, îi închise 
în cabină. Șeful se găsea lingă mine cînd ailă vestea. Mi-o 
aduse pe loc la cunoștință, închipuindu-și că măsura fusese 
luată fără știrea și deci fără încuviințarea mea. l-am arătat 
că greșea. Atunci el începu să nutrească temeri pentru pro- 
pria sa situaţie; într-adevăr, privirile-i trădau o nespusă 
tulburare. Am izbutit să-l liniștesc repede spunindu-i că era 
liber atît să părăsească vasul oricînd ar fi vrut, cît și să ia 
măsurile ce i s-ar părea mai bune pentru readucerea celor 
doi dezertori ; de asemenea, că, îndată ce va reuși aceasta, 
rudele sale de pe bordul navei Discovery vor fi eliberate ; 
dar dacă nu va reuși, eram ferm decis să-i iau cu mine. 


„Oreo nu se lăsă copleșit de văicăreli zadarnice; dim- 
potrivă, luă îndată măsuri pentru prinderea dezertorilor; 
trimise în acest scop la Bolabola o pirogă cu un mesaj către 
Opuni, suveranul acelei insule, prin care-i aducea la cunoș- 
tinţă cele petrecute și-i cerea să-i ridice pe cei doi fugari și 
să-i expedieze înapoi. Mesagerul, care nu era nimeni altul 
decît chiar tatăl lui Putoe, ginerele lui Oreo, veni să pri- 
mească dispoziţiile mele înainie de a pleca. 


„Dar ostaticii se bucurau de atîta trecere, încît indigenii 
nu prea credeau că li se va da drumul la întoarcerea oame- 
nilor noștri, sau, poate din prea mare nerăbdare, puseră la 
cale o încercare ce i-ar fi virît într-un bucluc și mai mare, 
dacă din fericire nu i-am fi împiedicat noi; pe seară, între 
orele cinci și șase, am observat că toate pirogile lor dinăun- 

trul și din jurul golfului începuseră să se desprindă de țărm 
de parcă ar fi fost cuprinse de o spaimă năprasnică. Mă 
găseam în acea clipă pe uscat, în fața corăbiei, și încercam 
în zadar să descopăr pricina forfotelii; în cele din urmă 
marinarii noștri ne strigară de pe Discovery că o ceată de 
băștinași au pus mîna pe căpitanul Clerke și pe locotenentul 
Gore, care ieșiseră să se plimbe la o oarecare depărtare de 
corăbii. Deși eram uimit de îndrăzneala acestei acţiuni prin 
care ei îmi plăteau ochi pentru ochi și dinte pentru dinte și 
totodată îmi dădeau o contralovitură atit de puternică cu 
propriile mele mijloace, am înţeles că nu aveam timp să stau 
în cumpănă. Am poruncit deci îndată oamenilor să se înar- 
meze și, în mai puţin de cinci minute, un grup puternic, sub 
comanda locotenentului King, a fost trimis în ajutorul celor 
doi navigatori. În același timp două bărci înarmate şi o echipă 
comandată de locotenentul Williamson plecară pe urmele 
pirogilor ce se îndepărtau în fugă, pentru a le tăia retragerea 
spre țărm. De-abia plecaseră aceste detașamente, că îmi 
sosi înștiințarea că fusesem greșit informaţi; am trimis deci 
să-i cheme pe toţi îndărăt. 

„Un lucru era totuși limpede: reieșea din diferite 
fapte care se legau una de alta că proiectul de a 
captura pe căpitanul Clerke fusese într-adevăr urzit de indi- 
geni. Ba, mai mult, vorbind cu noi a doua zi, ei nici nu 
căutară să ascundă aceasta. Dar cel mai de seamă plan de 
operaţii al lor era de a pune mina pe mine. Mă deprinsesem 
să mă scald în fiecare seară în apa răcoroasă. De foarte multe 
ori mă duceam la baie singur și întotdeauna neînarmat. 
Fiind încredinţaţi că și în seara aceea aveam să mă scald ca 
de obicei, indigenii hotărîră să mă ia prizonier pe mine și pe 
căpitanul Clerke, dacă acesta m-ar fi însoţit. Dar, după ce 
reţinusem familia lui Oreo, socoteam că era mai prevăzător 
să nu mă dau pe mîna indigenilor; l-am sfătuit deci și pe 
căpitanul Clerke și pe ofiţeri să nu se depărteze de corăbii. 
În cursul după-amiezii, șeful mă întrebă în trei rînduri dacă 
nu aveam de gind să merg la scăldătoare și, cînd pricepu 
în cele din urmă că nu mă poate îndupleca s-o fac, se retrase 
împreună cu toţi ceilalți oameni ai săi, în ciuda tuturor stră- 
duințelor mele, prin vorbe sau prin fapte, de a-i opri. 
Deoarece în clipa aceea încă nu bănuiam planurile lor, 
mi-am închipuit că le cășunase dintr-o dată să fie prevăză- 


— 374 — 


tori, simţămînt care, de obicei nu dura mult timp. Dar ei, 
dezamăgiţi, se  îndreptaseră spre cei ce le erau mai 
la îndemînă. Din fericire pentru cele două tabere dä- 
dură însă greș, așa că nu avu loc nici o vărsare de singe 
în această împrejurare. Căci nu s-au tras decit două-trei 
focuri de armă pentru oprirea pirogilor. Clerke și Gore au 
scăpat teferi tocmai datorită acestor împușcături, întrucît 
chiar atunci înainta spre ei o ceată de indigeni înarmaţi cu 
măciuci care, la auzul focurilor de muschete, se împrăștiaseră. 

„Oreo, căpetenia, fiind la fel de îngrijorat ca și mine de 
faptul că nu primise nici o veste de la Bolabola, porni în 
seara zilei de 28 noiembrie într-acolo și mă rugă să-l urmez 
a doua zi cu corăbiile. De fapt aceasta fusese și intenţia mea, 
dar vîntul nu ne-a îngăduit ieșirea în larg. Același vint însă, 
care ne reţinea în port, îl readuse de la Bolabola pe Oreo cu 
cei doi fugari. Am aflat atunci că ajunseseră la Otaha chiar 
în noapiea în care dezertaseră dar, găsind că nu le era cu 
putință să treacă în vreuna din insulele răsăritene din lipsă 
de vint, plecaseră spre Bolabola și, de acolo, în mica insulă 
Tubai, unde fuseseră prinși. De îndată ce fugarii au fost urcați 
pe bord, cei trei ostatici au fost puși în libertate. Astfel luă 
sfîrşit o aventură care-mi pricinuise multă bătaie de cap și 
destul necaz. N-aș fi acţionat cu atita hotărire dacă n-ar 
fi fost pricina mai sus pomenită, precum și dorinţa ca fiul 
unui frate ofițer să nu fie pierdut pentru patrie. 

„Între timp vîntul ni se tot împotrivea, ţinîndu-ne închiși 
în golf; dar în dimineaţa de 7 decembrie, ne folosirăm de 
o ușoară adiere dinspre nord-vest și ieșirăm în larg cu aju- 
torul tuturor bărcilor. 

„Cum am ajuns afară din port, ne-am luat rămas bun 
de la Ulietea și ne-am îndreptat spre Bolabola. Oreo și vreo 
șase-opt băștinași făcură traversarea cu noi. Vizitînd această 
insulă aveam o singură ţintă: să pun mina pe o ancoră pe 
care de Bougainville o pierduse la Otaheite și care fusese 
luată de acolo și trimisă în dar căpeteniei de aici. Aveam 
nevoie de ea pentru a făuri securi și alte unelte de fier, căci 
aproape ne terminasem stocul prin schimburile pe merinde ; 
iar acum sosise clipa să facem o nouă provizie de articole 
de schimb. 

„Debarcarăm în locul unde ne-au îndrumat băștinașii 
și, curînd după aceea, am fost prezentat lui Opuni, căpetenia, 

în mijlocul unei mari îmbulzeli de oameni. Neaviînd timp 
de pierdut, îndată ce s-a isprăvit formalitatea necesară a 
complimentelor, am cerut căpeteniei să-mi dea ancora și 
am scos la iveală darul ce i-l pregătisem și anume : o cămașă 
de noapte din pînză de in, o cămașă de zi, cîteva batiste de 
gaz !, o oglindă, mărgele şi alte fleacuri, precum și șase 
topoare. După primirea acestora, el porunci să ni se înapoieze 
ancora. Cind tratativele de schimb au luat sfîrşit, m-am 
înapoiat pe bord, am ridicat bărcile și, înălțind pinzele, am 
părăsit insula îndreptîndu-mă spre miazănoapte. 

„Dacă ţinem seama că Bolabola nu are mai mult de opt 
leghe în circumferință, trebuie să recunoaștem că nu este 
puţin lucru că oamenii de pe ea au încercat și au fost chiar 
în stare să ducă la capăt cucerirea insulelor Ulietea și Otaha, 
știind că numai prima era cel puţin de două ori mai întinsă. 

„Cît de preţuiţi erau cei din Bolabola la Otaheite se 
poate deduce din faptul că li se dăduse ancora lui de Bougain- 
ville. Aceleiași cauze trebuie să-i atribuim şi intenţia tahi- 
tienilor de a transporta aici taurul spaniol; Bolabola mai 
căpătase și un berbec lăsat la Otaheite de spanioli. Eu le-am 
dus pe țărm o oaie din cele aduse de la Capul Bunei Speranţe ; 
și trag nădejdea că prin acest dar am pus temelia creșterii 
oilor în Bolabola. Am mai lăsat și în Ulietea, în grija lui 
Oreo, un vier și o scroafă din Anglia și două capre; așa că 
nu numai Otaheite, dar și toate insulele învecinate vor avea 
în cîţiva ani o rasă de porci îmbunătăţită și vor fi probabil 
înzestrați cu toate animalele de preţ ce au fost transportate 
acolo de vizitatorii lor europeni“. 


Căpitanul Cook își înștiințează acum cititorii că urmă- 
toarele observaţii asupra insulelor sînt scrise de chirurgul 
Anderson. 

„Nu este ușor să afli pe lumea asta un loc care să ofere 
o priveliște mai variată ca sud-estul insulei Otaheite. Aici 
dealurile sînt înalte și abrupte, dar acoperite de copaci și 
tufișuri pînă la virf. Șesul ce mărginește dealurile spre mare 
și văile dintre ele produc de asemenea din belșug felurite 
plante dintre cele mai viguroase. Natura n-a fost mai puţin 
milostivă cu răspiîndirea piraielor care șerpuiesc în fiecare 


1 'Tesătură foarte subţire de mătase. — N. T. 

vale. Locuinţele indigenilor sînt risipite în neorînduială pe 
aceste șesuri; cele răspiîndite în mare număr pe țărm, 
înfățișează o panoramă care desfată pe cei ce privesc de 
pe corăbii. 

„Datorită rodniciei naturale a ținutului și climei dulci, 
indigenii sînt cam lăsători în privinţa culturilor. Planta din 
care se face pinză și ale cărei seminţe se aduc din munți și 
ava — piperul îmbătător — sînt aproape singurele de care 
au grijă întrucitva. 

„M-am interesat cu multă luare-aminte de modul cum 
cultivă arborele de pîine, dar mi s-a răspuns totdeauna că 
ei nu-l plantează niciodată. Și într-adevăr, te convingi că 
așa trebuie să fie, dacă cercetezi locurile unde acești arbori 
dau puieţi. 

„Printre ceilalți pomi mai însemnați se află cocotierul 
și bananul, din care numai ultimul necesită supraveghere ; 
el începe să rodească la trei luni după plantare și între 
timp dă lăstari noi, ceea ce asigură o producţie neîntreruptă 
de fructe. Căci vechile tulpini se retează îndată după recoltă. 


„Nu au prea multe curiozităţi demne de văzul. Printre 
ele putem aminti un iaz sau lac cu apă dulce, pe vîrful unuia 
dintre cei mai înalți munţi. E nevoie de vreo trei sau patru 
zile ca să ajungi pînă acolo și să te întorci îndărăt. Lacul este 
demn de remarcat prin adîncimea lui și prin ţiparii uriași 
ce trăiesc în el. Trebuie socotit ca una din cele mai de seamă 
curiozităţi naturale ale ţării. 

„Înfăţișarea musculoasă, atît de comună locuitorilor din 
Insulele Amiciţiei și care pare o urmare a deprinderii lor cu 
o activitate intensă, nu se mai întilnește aici, unde rodnicia 
pămîntului face ca băștinașii să ducă o viaţă trîndavă. 

„Însușirile fizice fiind la mare preţ printre ei, indigenii 
recurg la felurite mijloace pentru a și le îmbunătăţi, după 
părerea pe care o au ei despre frumusețe. Stau astfel în 
casă cite o lună două, în care timp se acoperă cu o mulţime 
de veşminte și nu mănîncă decit fructe de piine, care par a 
avea calitatea de a albi pielea. 

„Hrana lor obișnuită o formează vegetalele, în proporţie 
de cel puţin nouă zecimi; poate că datorită acestui mod 
cumpătat de viaţă bolile sînt atît de rare printre ei. Într-ade- 
văr, ei nu cunosc decît vreo cinci șase, ce pot fi numite 
tulburări cronice sau locale. 

ÎNMORMINTARE ÎN INSULELE SOCIETĂŢII 


„În orice împrejurare, acești insulari se poartă cu multă 
sinceritate și mărinimie. Cînd se află în răstriște nu par fră- 
mâîntaţi de vreo neliniște ; iar grijile nu pare să le încreţească 
vreodată frunţile. Dimpotrivă, nici măcar apropierea morții 
nu schimbă nimic din vioiciunea lor obișnuită. 

„Datorită unei asemenea firi, ei își îndreaptă toate stră- 
daniile numai către ceea ce le pricinuiește plăcere și înlesnire. 
Muzica îi desfată ; de asemenea par să cunoască efectele 
liniștitoare ale anumitor soiuri de mișcări care, în unele 
cazuri, potolesc orice tulburare a minţii cu tot atita succes 
ca și muzica. 

„Tahitienii îşi enunţă cu multă emfază ideile despre 
moarte, spunînd că «sufletul intră în întuneric» sau, mai bine 
zis, «în noapte». Limba lor este așa de bogată, încît posedă 
peste douăzeci de numiri numai pentru fructul arborelui de 
pîine, în diferitele lui forme ; tot atitea denumiri au și pentru 
rădăcina taro și vreo zece pentru nuca de cocos. 

„În ciuda neasemuitei rodnicii a insulei, foametea își face 
apariţia destul de des și seceră, pare-se foarte mulţi oameni. 
În vremuri de lipsuri, după ce consumă fructele de pîine 
şi batatele, indigenii recurg la felurite rădăcini ce cresc săl- 

batic în munţi. În primul rind folosesc patara, care se găsește 
în cantităţi uriașe și seamănă oarecum cu un cartof foarte 
mare sau cu o batată; este gustoasă dacă o măniînci cînd 
se mai află încă în stare de creștere. 

„În ceea ce privește hrana de natură animală, pătura mai 
de jos a poporului rar are parte de ea și în cantităţi foarte 
reduse ; ea e formată din pești, arici de mare sau alte produse 
marine. Indigenii nu mănîncă decit rareori sau chiar niciodată 
carne de porc. Iri singur este în stare să aibă zilnic la dis- 
poziţie carne de porc; căpeteniile mai mici, fiecare după 
avuţia sa, o consumă o dată pe săptămînă, la două săptămîni 
sau o dată pe lună. 

„Ava este consumată de asemenea numai de cei din stra- 
turile superioare ale populaţiei. Această băutură se pregătește 
aici într-un mod oarecum deosebit de cel văzut atit de des 
în Insulele Amiciţiei. Tahitienii toarnă foarte puţină apă 
peste rădăcină, uneori prăjesc sau coc bucăţile, apoi le zdro- 
besc, dar nu le mestecă niciodată înainte de infuzie. Efectele 
vătămătoare ale licorii sînt foarte vădite, poate datorită 
modului de preparare ; căci ne-am putut da seama adeseori 
de puterea ei de îmbătare sau, mai curînd, de amorţire. 
Indigenii se scuză că și-au luat o deprindere atît de distru- 
gătoare, prin aceea că îi ajută să preîntimpine îngrășarea 
peste măsură, dar este evident că băutura le răpește de 
fapt vigoarea și, după toate probabilitățile, le scurtează 
chiar zilele. 

„Mesele sînt foarte dese la Otaheite. Prima masă a zilei 
o iau pe la ora două după miezul nopţii, apoi se duc la 
culcare ; următoarea masă o iau la ora opt. La unsprezece 
prinzesc, apoi se hrănesc iarăși la două și la cinci; în sfîrșit 
cinează la opt. Femeile trebuie, nu numai să mănînce deo- 
parte și într-alt loc al casei decît bărbaţii, ci chiar, obicei ciudat, 
n-au parte de cele mai multe feluri din mîncările 
mai gustoase. Ele își iau în general singure merindele, 
căci ar muri cu siguranță de foame dacă ar aștepta ca vreun 
bărbat adult să le facă un asemenea serviciu. Cînd am căutat 
să aflăm pricinile acestei deosebiri, n-am izbutit să căpătăm 
alt răspuns decît că așa e just și necesar să fie. 


AIR 


„Într-adevăr, adeseori băștinașii se poartă cu femeile 
atit de aspru sau, mai bine zis, de brutal, încît cu greu ai 
crede dacă n-ai vedea cu ochii; ei n-ar trata astfel vreun 
obiect la care ar ţine cîtuși de puţin. Totuși nimic nu este mai 
obișnuit decît să-i vezi pe bărbaţi bătindu-și fără milă feme- 
ile ; cu greu s-ar găsi justificarea unei asemenea purtări chiar 
dacă ar exista, poate, pricini de gelozie, sentiment pe care 
amîndouă sexele pretind că-l încearcă uneori. i 

„Credinţa lor religioasă este cuprinzătoare și, în muite 
privinţe, neobișnuită ; dar numai puţini oameni de rind o 
cunosc pe deplin ; căci aprofundarea ei este rezervată îndeo- 
sebi preoţilor, care sînt destul de numeroși. Nu par să vene- 
reze un singur zeu, precumpănitor ; dimpotrivă, ei cred într-o 
pluralitate de divinităţi, care sint toate foarte puternice. 


„Unele dintre ideile lor despre zei sînt neînchipuit de 
absurde. Cred, de pildă, că zeul este supus puterii spiritelor 
cărora le-a dat fiinţa şi că, la rîndul lor, ele îl mănîncă ade- 
sea, deși el are putinţa de a se re-crea. Cînd luna este în 
descreștere, băștinașii socotesc că sufletele tocmai devorează 
pe Itua ; iar cînd luna începe să crească din nou, zeul reînvie. 

„Datinile referitoare la facerea lumii sînt, după cum este 
de așteptat, încilcite și încărcate de obscurităţi. Indigenii zic 
că o zeiță, care ţinea un bulgăre sau o bucată de pămînt 
spinzurată de o sfoară, i-a făcut vînt și a împrăștiat împrejur 
bucăţile de ţărină, care au alcătuit Otaheite și insulele înve- 
cinate ; toate au fost populate de un bărbat și de o femeie 
ce fuseseră la început statorniciţi în Otaheite. Ei mai soco- 
tesc că petele din lună ar fi crîngurile de copaci care creșteau 
pe vremuri în Otaheite și care, după ce au fost nimicite în 
urma unei întîmplări oarecare, au ajuns să rodească acolo, 

prin seminţele lor cărate de porumbei” . 

„Luni 8 decembrie, după ce am părăsit Bolabola, m-am 
indreptat spre miazănoapte“ scrie căpitanul Cook; „vîntul 
a suflat în general de la est pînă ce am trecut ecuatorul și 
am intrat în latitudinile nordice. 


1 Aici se termină relatarea lui Anderson. — N. T. 

„Trecuseră șaptesprezece luni de cind plecasem din 
Anglia. În ceea ce privește punctul principal din instrucţiu- 
nile mele, călătoria noastră abia începea la această dată; 
trebuia, prin urmare, să fiu din nou cu bägare de seamă față 
de orice factor ce-ar fi putut contribui la siguranța și suc- 
cesul ei. Cum am depășit limita descoperirilor noastre ante- 
rioare, am poruncit să se facă un inventar al tuturor mărfu- 
rilor ce se aflau în corăbii, pentru a ști cum să le întrebuințez 
cu cel mai mare folos. 


„La 24 decembrie, după trecerea ecuatorului, se zări 
pămîntul. Apropiindu-ne mai mult, am băgat de seamă că 
era una dintre insulele joase, atit de răspiîndite în acest 
ocean, adică un grind îngust de pămint înconjurînd o por- 
țiune de mare. În vreo două trei locuri se vedeau cîțiva 
cocotieri, dar în general uscatul avea o înfățișare de pustiu. 

„În zorii dimineţii următoare am trimis două bărci să 
cauie cu mai multă atenţie un loc de debarcare; totodată 
au mai pornit și alte două bărci la pescuit în apropierea ţăr- 
mului. Ultimele două se înapoiară pe la ora opt cu peste 
două sute de măsuri de pește. Încurajaţi de succes, i-am 
trimis din nou, după gustarea de dimineaţă. 


1! Un atól. — N. T. 


— 381 — 


„La 26 decembrie și în ziua următoare am prins o can- 
titate uriașă de broaște țestoase marine. 

„La 28 decembrie am debarcat în tovărășia lui Bayly pe 
insula dintre cele două canaluri ; aveam de gînd să pregătim 
telescoapele în vederea observării eclipsei de soare ce se 
apropia ; aceasta fusese de fapt una din principalele țeluri 
ale ancorării mele aici. 

„În dimineaţa zilei de 30 decembrie, zi în care urma să 
aibă loc eclipsa, King, Bayly şi cu mine coborirăm pe uscat 
pentru a efectua observaţia, care izbuti destul de bine. 

„După-amiază se întoarseră pe bord bărcile, precum și 
toţi vinătorii de broaște țestoase, în afară de un marinar ce 
ținea de Discovery şi care era dat lipsă de două zile. La 
început doi oameni rătăciseră drumul, și neînţelegindu-se 
asupra cărării celei mai sigure spre tovarășii lor, se despăr- 
țiseră ; unul dintre ei găsi echipa după o absenţă de douăzeci 
și patru de ore, în care timp fusese în mare răstriște. 

„Aflînd că unul dintre răzleţiţi se găsea încă în această 
situație nenorocită, căpitanul Clerke trimise în căutarea lui 
un grup, care se întoarse cu tovarășul pierdut. Sărmanul om 
trebuie să fi suferit mai mult decît celălalt rătăcit, nu numai 
fiindcă rămăsese singur un timp mai îndelungat, dar și fiindcă, 
după cum iaflarăm era prea mofturos ca să bea sînge de 
broască ţestoasă cum făcuse prietenul său, căci pe insulă nu 
exista apă. 

„Avînd pe bord cîteva nuci de cocos și seminţe de batate, 
am poruncit să fie plantate aici. | 

„Făcusem rost în această insulă, pentru amîndouă coră- 
biile, de vreo trei sute de broaște țestoase marine, cîntărind 
una peste alta cam patruzeci sau patruzeci şi cinci de kilo- 
grame. Toate erau din soiul cel verde și poate la fel de bune 
ca oricare altele din lume. Mai prinserăm de asemenea cu 
undița atita pește încit ne-a ajuns să mîncăm tot timpul șederii 
noastre acolo. Erau mai cu seamă scrumbii de diferite dimen- 
siuni, bibani mari și mici și vreo două specii de porcușori. 

„N-am întîlnit nici o urmă de fiinţe omenești care să fi 
fost vreodată pe aici înaintea noastră ; și în fapt, dacă cineva 

ar avea nenorocul să fie aruncat din întîmplare sau lăsat inten- 
ționat pe această insulă, cu greu ar izbuti să rămînă în viaţă. 
Corăbierii care se vor opri aici să nu se aștepte că vor găsi 
altceva decît pești și broaște țestoase; dar pot fi siguri că 
vor recolta o provizie îmbelșugată de astfel de vieţuitoare. 

„Deoarece am sărbătorit aici Crăciunul, am numit acest 
pămînt Christmas Island !. 

„La 2 ianuarie 1778 ridicarăm ancora în zori și ne relua- 
răm drumul spre nord. Nu mai zărirăm pămînt pînă în zorii 
dimineţii de 18 ianuarie, cînd se ivi o insulă; curînd după 
aceea mai văzurăm și alt uscat, net despărţit de cel dintii. 

„La 19 ianuarie, pe cînd răsărea soarele, prima din aceste 
insule se arâtă spre răsărit, la mai multe leghe depărtare. 
Aflindu-se exact în contra vintului, n-am izbutit să ne 
apropiem de ea; ne-am îndreptat deci spre cealaltă insulă 
și curînd am descoperit o a treia, în direcția vest-nord-vest, 
la marginea orizontului. După puţin timp am zărit citeva 
pirogi pornind de la țărm spre corăbii. Am luat imediat 
pană 2, pentru a le da putinţa să ne ajungă. În fiecare pirogă 
erau de la trei pînă la șase oameni, iar cînd se apropiară, am 
fost plăcuţi surprinși să constatăm că vorbeau limba din 
Otaheite și din celelalte insule vizitate de curind. Nu ne-a 
trebuit prea multă îndemînare ca să-i facem să vină bord în 
bord, dar nici un fel de rugăminte nu i-a putui îndupleca 
să urce pe corabie. Am legat cîteva medalii de alamă de o 
frînghie pe, care am coborit-o la cei dintr-una din pirogi; iar 
ei ne trimiseră în schimb cîteva scrumbii mici, pe aceeași 
cale. Am repetat operaţia dăruindu-le niște cuie mici și 
bucăţi de fier, pe care le preţuiră mai mult decît orice. 

„Acești oameni aveau pielea cafenie și, deși de statură 
mijlocie, erau bine legaţi. Nuanţele culorii lor nu se deo- 
sebeau mult, dar trăsăturile le aveau neînchipuit de variate ; 
unele chipuri semănau destul de mult cu cele ale europenilor. 
Păreau foarte blinzi și nu purtau nici un fel de arme, în afară 


1! Insula Crăciunului. — N. T. 
2 Au orientat astfel corabia spre vint încît să nu mai înain- 
teze. — N.T. 

de cîteva pietricele cu care avuseseră de gind să se apere, 
dar pe care le aruncară peste bord cînd văzură că nu le 
făceau trebuinţă. 

„Neavînd nici un indiciu care să ne arate că ar exista un 
loc de ancorare pe acesi capăt răsăritean al insulei, am navi- 
gat de-a lungul laturii sud-estice, la o jumătate de leghe de 
țărm. Cum am înălțat pînzele, pirogile ne-au părăsit; dar pe 
măsură ce înaintam în lungul coastei, se apropiau altele, 
aducînd porci de fripi și niște cariofi foarte buni pe care 
indigenii îi schimbau, ca și ceilalți, pe orice le ofeream. 
Astfel am cumpărat mai mulţi purcei cu un cui de șase penny, 
așa că am înţeles că ne aflam din nou într-o ţară a belșugului. 

„În dimineaţa următoare ne-am îndreptat spre uscat; ne 
întîmpinară numeroase pirogi pline de oameni, dintre care 
cîțiva, luîndu-și inima în dinţi, se încumetară să urce 
pe bord. 

„În cursul diverselor mele călătorii nu mai întilnisen 
niciodată indigeni atit de uimiţi ca aceștia cînd veniră pe 
corabie. Ochii lor rătăceau într-una de la un lucru la altul, 
iar zăpăceala din priviri și gesturi arăta limpede întreaga lor 
neștiinţă în legătură cu tot ce vedeau ; ne dovedeau astfel cu 
tărie că pînă acum nu mai fuseseră vizitaţi de europeni și că 
nici nu cunoşteau vreuna din mărfurile noastre ; despre fier era 
totuşi neiîndoios că auziseră sau îl și cunoscuseră poate, însă 
numai în mică măsură, fiind adus la ei în cine știe ce vremuri 
îndepărtate. Cu toate acestea păreau să înţeleagă că este un ma- 
terial mult mai potrivit pentru tăiat sau scobit găuri decît ori- 
care alt produs al ţării lor. Îl numeau hamaiti, referindu-se pro- 
babil la vreo unealtă la facerea căreia fierul putea fi între- 
buinţat cu folos. Din același motiv îi spuneau adesea și toi, 
care pe limba lor înseamnă secure sau, mai bine zis, un fel 
de topor. Cînd le arătarăm niște mărgele, ne întrebară mai 
intii ce erau și dacă trebuiau să le mănînce. Le-am spus că 
puteau să le atirne de urechi, dar ei ni le înapoiară ca fiin- 
du-le nefolositoare. Tot atit de nepăsători se arătară față de 
o oglindă oferită de noi; ne-o restituiră sub același cuvint; 
își manifestară însă pe faţă dorinţa de a avea hamaiti și toi, 
pe care îl voiau cit mai mare. Erau oameni de bun simţ, sau 


— 384 — 


cel puţin temători să nu jignească pe cineva, căci întrebau 
unde să se așeze jos, dacă pot să scuipe pe punte şi altele 
- asemenea. Ciţiva dintre ei rostiră o lungă rugăciune înainte 
de a se urca pe bord ; mai tîrziu alţii cîntară și făcură mișcări 
cu mîinile așa cum ne deprinsesem să vedem în dansurile 
din insulele nu demult vizitate. Încă un amănunt îi făcea să 
semene leit cu alţi insulari ; cînd se urcaseră la început pe 
corabie, se străduiseră să fure sau mai bine zis să ia fățiș tot 
ce le venea la îndemiînă, ca și cum nouă, ori nu ne-ar fi păsat 
de acest lucru, ori n-am fi avut de ce să-i împiedicăm. Am 
izbutit: însă repede să-i facem să înțeleagă că greșesc; și, 
dacă după cîtva timp renunţară să-și mai însușească tot ce 
vedeau, asta se datora faptului că văzură că nu-i slăbeam 
din ochi. 

„La ora nouă, aflindu-ne destul de aproape de țărm, 
am trimis trei bărci înarmate, sub comanda locotenentului 
Williamson, să vadă dacă poate găsi un loc de debarcare și 
apă dulce. I-am dat dispoziţia ca, dacă va găsi necesar să 
debarce în căutare de apă, să nu îngăduie decît unui singur 
marinar să părăsească bărcile. 

„În timp ce bărcile cercetau coasta, noi navigam în volte 
cu corăbiile, așteptîndu-le întoarcerea. Williamson se înapoie 
pe la amiază și-mi raportă că găsise un iaz mare cu apă dulce 
în apropierea unui sat. Îmi mai spuse că încercase să debarce 
într-alt loc, dar că fusese împiedicat de indigeni care, cobo- 
rînd în mare număr spre bărci, voiseră să le ia vislele, puștile 
și, pe scurt, tot ce ar fi putut înșfăca; îl înghesuiseră atit de 
tare, încît s-a văzut nevoit să tragă şi să omoare un om. 
Această împrejurare nefericită n-am aflat-o totuși decît mai 
tirziu, după ce am părăsit insula; așa că, deocamdată, mă 
purtai ca și cînd nimic nu s-ar fi întîmplat. 

„Între orele trei și patru m-am dus la țărm cu trei bărci 
înarmate, pentru a cerceta apa și a pune la încercare inten- 
țiile celor cîteva sute de locuitori adunaţi pe plajă. 


„Chiar în clipa cînd am sărit pe uscat, indigenii strinşi 
acolo căzură cu toții pe brînci și rămaseră în această poziție 
foarte umilă pînă ce; prin semne grăitoare, i-am convins să 
se scoale. Mi-au adus atunci o mulțime de purcei pe care 
mi i-au dăruit împreună cu nişte bananieri; ceremoniile ce 
însoțeau aceste daruri semănau în bună parte cu cele ce 
aveau loc în împrejurări asemănătoare în Insulele Societății 


25 — Călătoriile căpitanului Cook 

şi într-alte insule ; după ce un ins rosti o lungă rugăciune, 
la care se alăturau din cînd în cînd și alţii din adunare, i-am 
făcut să înţeleagă că primeam prietenia pe care mi-o ofereau 
dîndu-le în schimb darurile aduse în acest scop de pe corabie. 
După încheierea formalităţilor de început, am instalat o gardă 
pe plajă și am tocmit cîțiva băștinași care să mă călăuzească 
ia apă; aceasta, foarte bună, se găsea într-un loc potrivii 
pentru scopul nostru. Eram cu cugetul: împăcat în privința 
aprovizionării cu acest lichid atit de necesar; dispoziţia 
pașnică a indigenilor mă liniștea de asemenea ; m-am întors 
deci pe bord și am dat poruncă să se pregătească totul ca 
să putem debarca în dimineaţa următoare și să umplem 
butoaiele cu apă; aveam de gind să cobor și eu pe țărm 
tot atunci. 


„A doua zi, cum am debarcat, s-a încins o neguţătorie cu 
porci și cartofi pe care insularii ni-i dădeau în schimbul cuielor 
și unor bucăţi de fier confecţionate în chip de dălți. Nu 
avurăm de înfruntat nici o piedică la luatul apei; dimpotrivă, 
indigenii îi ajutară pe marinari la rostogolitul butoaielor 
spre lac și înapoi — și îndeplineau cu voie bună orice le 
ceream. | 

„Lucrurile se desfășurau astfel mulțumitor ; socotind că 
prezenţa mea în acel loc nu mai era necesară, am lăsat 
comanda locotenentului Williamson, care debarcase cu mine, 
și am pornit într-o excursie înăuntrul ţării, apucînd pe vale 
în sus în tovărășia doctorului Anderson și a lui Webber. 
Un alai numeros de băștinași ne urma; pe unul dintre ei, 
pe care îl remarcasem pentru măsurile pe care le luase ca 
să facă ordine printre ai lui, l-am ales drept călăuză. Toţi 
indigenii întilniţi pe drum cădeau la pămînt în fața noastră 
și așteptau în această poziţie pînă treceam. După cum am 
aflat mai tirziu, în felul acesta își exprimau ei respectul faţă 
de propriile lor căpetenii. În timp ce navigam de-a lungul 
coastei dinspre răsărit, observarăm de pe corăbii că în fiecare 
sat se aflau una sau două construcţii albe mai înalte, asemă- 
nătoare unor piramide, sau mai curînd unor obeliscuri: une 
dintre ele, a cărei înălțime o apreciasem la cel puțin cinci- 
sprezece metri, era foarte vizibilă din locul unde ancorasem 
și părea să nu fie la prea mare depărtare în susul văii. 
Plecasem la plimbare în primul rînd pentru a o cerceta mai 
îndeaproape. Ajungind lingă monument, am băgat de seamă 

FIGURI ȘI CASTI 
DIN INSULELE 
SANDWICH 


că se găsea într-un cimitir sau morai care, în multe privinţe, 
semăna uimtior cu cele pe care le cunoaștem atit de bine 
din alte insule ale acestui ocean; curînd am aflat că dife- 
ritele părți ce-l alcătuiau aveau aceleași denumiri ca şi în 
alte arhipelaguri. 

„După o cercetare amănunţită a tot ce se putea vedea 
primprejurul moraiului, ne-am înapoiat pe alt drum. La amiază 
m-am dus pe bord să prînzesc. Ne aprovizionasem în cursul 
zilei cu nouă butoaie mari de apă, iar prin schimburi, îndeo- 
sebi pe cuie și pe bucăţi de fier, căpătasem vreo şaptezeci- 
optzeci de porci și cîteva găini. Băștinașii de aici merită 
toate laudele noastre, căci n-au încercat nici o singură dată 

TIP CU PELERINĂ DIN INSULA 
HAWAII 


să ne înșele, fie pe țărm, fie lingă bordul corăbiilor. E ade- 
vărat că unii dintre ei se arătaseră de la început nărăviţi la 
furt; dar se lăsară curînd de asemenea apucături, căci am 
izbutit să-i convingem că hoţii își vor primi pedeapsa. 

„Printre articolele aduse la tirg în această zi, obser- 
varăm un soi deosebit de pelerine și bonete. Cele dintii 
au aproape mărimea și forma pelerinelor scurte pe care le 
poartă femeile în Anglia. Sînt confecţionate dintr-o împle- 
titură pe care sint fixate foarte strins cele mai frumoase 
pene roșii și galbene. Suprafaţa împletiturii poate fi asemuită, 


— 388 — 


atit prin moliciunea la pipăit, cât și prin înfățișarea ei luci- 
toare, cu o catifea groasă și bogată. 

„Bonetele seamănă cu niște căști a căror parte de mijloc 
sau creastă este uneori lată de o palmă; se așază bine pe 
cap şi au două tăieturi pentru urechi. Au un schelet de 
rămurele și nuiele, acoperit cu o împletitură de pene lucrată 
ca și pelerinele, deși ceva mai deasă și mai puţin pestriță. 
Ele și pelerinele completează probabil îmbrăcămintea, — 
indigenii apăreau uneori purtîndu-le pe amîndouă.!. 

„Nu puteam în nici un chip ghici de unde făceau rost 
de sumedenia aceasta de pene atît de frumoase; am desco- 
perit taina abia mai tirziu, cînd indigenii aduseră la vinzare 
pieile unor păsărele roșii. 

„A doua zi am băgat de seamă că unul dintre vizitatorii 
noștri, care ne oferea spre cumpărare niște cirlige de pescuit, 
ținea un pacheţel legat de aţa unuia dintre ele; cînd ne 
dădu cîrligul îl desfăcuse cu multă grijă și-l păstrase pentru 
sine. Întrebat despre ce era vorba, el arătă cu degetul spre 
burtă. Ne străfulgeră gindul că ar putea fi carne omenească. 
Întrebîndu-l, insularul ne răspunse că era într-adevăr o parte 
dintr-un om. Un alt localnic, care stătea lingă el, a fost între- 
bat dacă obișnuiau să-i mănince pe cei ucişi în luptă și ei 
răspunse îndată afirmativ. 

„După ce am părăsit insula care se numea Atui?, am 
purces spre Onihiau 5, pe coasta căreia ancorarăm. - 

„Vreo şase-şapte pirogi ni se alăturară înainte chiar 
de ancorare, aducînd cîţiva purcei, cartofi și destul de multe 
batate și rogojini. Oamenii ce le conduceau semănau cu cei 
din Atui și păreau familiarizați cu întrebuinţarea fierului, 
pe care îl cereau tot sub denumirile de hamaiti și toi, cedînd 
lesne orice obiect de-al lor în schimbul unor bucăţi din acest 
prețios metal. | 

„Vizitatorii ne dădură prilejul să ne satisfacem din nou 
- curiozitatea în privința canibalismului. Unul dintre insulari 
a fost oprit pe cînd voia să intre în camera tunurilor; ne 
întrebă atunci ce i-am fi făcut dacă totuși ar îi intrat: oare 


i Aceste obiecte se pot vedea în Secţia Etnografică de la British 
Museum. . 

2 Este insula Kanai din arhipelagul Hawaii. — N. T. 

Y Altă insulă din acelaşi arhipelag, numită și Uiihau. — N. T. 

l-am fi ucis și l-am îi mincat? Avurám deci prilejul să-i 
întoarcem întrebarea cu privire la acest obicei; un băștinaş 
ce stătea în pirogă îndărătul celuilalt și era atent la tot ce 
se petrecea, ne răspunse pe loc că, dacă am fi omoriţi pe 
țărm, indigenii ne-ar mînca desigur, dar numai în cazul în 
care am fi fost dușmanii lor. Nu mă pot deci îndoi că mulţi 
băștinași de aici apreciază groaznicul ospăț cu carne ome- 
nească la fel ca cei din Noua Zelandă. 

„La 30 ianuarie am trimis pe țărm pe Gore cu o gardă 
de soldaţi și o echipă ca să tirguiască provizii proaspete 
de la băștinași. Curiînd vremea se înrăutăţi foarte mult, iar 
marea deveni așa de zbuciumată, încit orice comunicaţie 
cu grupul de pe țărm se întrerupse; nici chiar indigenii 
nu încrăzneau să se încumete cu pirogile lor pînă la corăbii. 
În seara zilei următoare l-am trimis într-o barcă pe master 
la capătul sud-estic al insulei, ca să încerce acolo o debarcare. 
Se înapoie cu un răspuns favorabil, dar era prea tirziu acum 
ca să mai chemăm echipa de pe țărm. Aminarâăm deci ple- 
carea pentru dimineaţa următoare, îngăduind oamenilor noș- 
tri să folosească încă o noapte pentru a stringe legăturile 
cu localnicii. 

„incurajat de raportul masterului, m-am îndreptat eu 
insumi cu șalupele către acel promontoriu pentru a aduce 
pe bord echipa; luasem cu mine un țap și două capre, un 
vier și o scroafă de rasă englezească, precum și seminţe 
de pepeni, dovleci și ceapă, căci eram tare dornic să viu 
în ajutorul acestor sărmani oameni, dindu-le citeva articole 
alimentare suplimentare. Acolo am găsit echipa așteptin- 
du-mă în tovărășia cîtorva indigeni. Unuia dintre ei, care, 
după spusele lui Gore, luase oarecum comanda celorlalţi. 
i-am încredinţat caprele, porcii și seminţele. 

„Terenul prin care am trecut se găsea în starea lui natu- 
rală ; era foarte pietros, iar solul părea sărac. Totuși îl aco- 
pereau tufișuri de buruieni, dintre care unele înmiresmau 
aerul cu un parfum mai desfătător decît tot ce întilnisem în 
vreuna din celelaite insule ale acestui ocean. Locuinţele 
indigenilor erau foarte răzleţite ; bănuirăm deci că nu puteau 
fi mai mult de cinci sute de suflete pe insulă. Marinarii 
noștri avuseră prilejul să le observe felul de trai, care părea 
cuviincios și curat. Nu văzură totuși nicăieri bărbaţii mîncînd 
împreună cu femeile ; în general, acestea ședeau adunate în 

grupuri. Oamenii noștri mai băgară de seamă că noaptea băști- 
naşii ardeau nucile uleioase de dui-dui ca pe niște opaițe, 
aidoma ca la Otaheite ; își coceau de asemenea porcii în cup- 
toare. Păreau să cinstească în chip deosebit bufniţele, care sînt 
foarte blinde ; destul de răspîndit printre ei era și obiceiul 
de a-și scoate un dinte; cînd englezii cercetară „cauza aceste: 
ciudate datine, nu li se răspunse decit: tiha ! 

„Luni 2 februarie ne îndreptarăm spre miazănoapte, urmă- 
rind mai departe să atingem ţinta călătoriei noastre. Corabia 
mea fusese aprovizionată în aceste insule cu hrană pentru cei 
puţin trei săptămîni ; iar căpitanul Clerke, mai norocos, obţi- 
nuse produse vegetale în cantitate îndestulătoare pentru mai 
bine de două luni. 

„Este demn de observat că insulele din Oceanul Pacific 
care au apărut pe hărţile globului în urma recentelor noastre 
călătorii sint așezate de obicei în grupe sau ciorchini; insu- 
lele intermediare singuratice, descoperite pină acum, sint 
mai puţin numeroase decit celelalte, — deși probabil că 
multe dintre ele sînt încă necunoscute și servesc drept punți 
de trecere între arhipelaguri. Numărul insulelor ce alcătuiesc 
grupul descoperit acum rămîne a fi stabilit de viitoarele 
cercetări. Noi am văzut cinci dintre ele, ale căror nume, 
după spusele băștinașilor, sînt Oahau, Atui, Onihiau, Orihava 
şi Tahura !. 

„Temperatura aerului se poate ușor ghici ţinînd seama 
de aşezarea geografică. Dacă ar fi s-o judecăm după expe- 
riența pe care o căpătasem, am putea declara că este foarte 
schimbătoare, cu toate că ne aflam în anotimpul în care 
se presupune că este staționară, căci soarele se găsește acum, 
față de pămînt, la cea mai mare depărtare din tot cursul 
anului. Temperatura la această dată nu este prea ridicată și 
puţine din neajunsurile pricinuite fie de căldură, fie de ume- 
zeală, la care sînt supuse numeroase ţări tropicale, par să 
se facă simţite aici. 

„Pe lingă produsele vegetale proaspete pe care: le-am 
cumpărat aici, printre care cel puţin cinci sau șase varietăţi: 
de banane, insula mai produce fructe de piine, deși destul de 
rare, căci nu văzurăm decit un singur arbore mai mare şi cu 
puţine fructe pe el. i 


1 Toate fac parte din arhipelagul Hawaii sau Sandwich. — N.T., 

„N-am întilnit niciodată vii păsările de culoarea roşie- 
aprins pe care le aduseseră la vinzare indigenii; am văzut 
o singură pasăre cu pene cărămizii-închis, mare cît un canar, 
o bufniţă mare, doi șoimi cafenii, mari, și o rață sălbatică; 
dar se pare că acolo trăiesc mult mai multe specii de păsări, 
judecînd după mulțimea de pene gălbui, verzi sau negre, 
foarte mici şi catifelate, pe care locuitorii le întrebuințează la 
ornamentarea pelerinelor și la confecţionarea altor podoabe. 


„Peștii, ca și celelalte produse ale mării, nu păreau să 
fie prea feluriți. 

„Porcii, ciinii și găinile — singurele animale îmblînzite 
sau domestice — semănau toate cu cele pe care le-am întîlnit 
prin insulele Pacificului de sud. 

„Locuitorii sînt mijlocii de stat și bine legaţi. Feţele 
lor, îndeosebi ale femeilor, sînt citeodată rotunde; dar nu 
putem spune că am întilnit vreo trăsătură generală caracte- 
ristică pentru întregul popor. Culoarea lor se apropie de cea 
a alunei coapte. Constituţia femeilor este doar cu puţin mai 
gingașă decît a bărbaţilor ; trebuie să spun că, lăsînd deoparte 
cîteva rare abateri, ele nu pot pretinde că au însușirile carac- 
teristice sexului lor din alte ţinuturi. Într-adevăr, aici am 
constatat o mai mare asemănare între mărimea, culoarea și 
figurile oamenilor de ambele sexe decit în majoritatea locu- 
rilor pe care le-am vizitat. 


„Băștinașii sînt foarte iscusiţi înotători. Nu rareori vedeam 
femei cu prunci la sîn sărind din pirogi atunci cînd reve- 
nirea valurilor era așa de puternică, încît nu puteau ajunge 
ła țărm cu barca și străbătind înot marea furtunoasă, fără 
a-şi pune în primejdie copiii. 

„Par să fie înzestrați cu o fire deschisă și veselă ; trăiesc 
în strînse legături unii cu alţii și s-au arătat peste măsură 
de prietenoși faţă de noi. Era o plăcere să priveşti cu cîtă 
duioșie își îngrijeau femeile pruncii și cu cîtă bunăvoință le 
ajutau bărbaţii la această treabă gingașă ; se deosebeau deci 
mult de acei sălbatici care socoteau femeia și copilul ca niște 
obiecte mai curînd trebuincioase decit dorite sau demne de 
„a fi băgate în seamă. 


„Deşi par să fie statorniciţi în sate, nicăieri nu se vede 
prin apropierea lor vreo construcţie de apărare sau fortifi- 

OSPAŢ CU CIINI ÎN INSULELE HAWAII 


caţie, iar casele lor sînt răspindite ici și colo fără nici o 
rinduială. Unele, încăpătoare și confortabile, măsoară de 
la patrusprezece pină la șaisprezece metri lungime și între 
șase și nouă lățime, în timp ce altele sînt doar niște 
bordeie. Indigenii le acoperă cu ierburi lungi așezate peste 
prăjini subţiri și rînduite cu oarecare regularitate. În case se 
intră ori pe la capăt ori printr-o parte, unde se află o gaură 
lungă, atit de joasă, încît trebuie să te tirăști ca să pătrunzi 
înăuntru. Lumina nu străbate în casă decit prin această des- 
chizătură și, deși astfel de locuinţe închise pot fi un adăpost 
minunat pe vreme rea, ele nu se prea potrivesc cu căldura 
climatului. Indigenii nu duc lipsă de hrană animală, deoarece 
au din belșug porci, care aleargă nestingheriţi în jurul case- 
lor; şi fiindcă, pe deasupra, se pare că mai mănîncă și cîini, 
cresc şi din aceştia foarte mulţi. Numeroasele cîrlige de pes- 
cuit pe care le aveau dovedeau că se mai aprovizionează și 
din mare cu însemnate cantităţi de hrană. 

„Alimentele vegetale le coc cu ajutorul pietrelor încălzite, 
ca şi locuitorii unora din insulele sudice. Singura mîncare 
preparată pe care am văzut-o la ei era o budincă de taro, 
pe care o devorau cu lăcomie, deși era un terci lipsit de 
gust din cauza acrelii. 

„Orice lucru manufacturat de acești oameni este o măr- 
turie a neobișnuitei lor minuţiozități și iscusinţe. Pînza, prin- 
cipalul produs lucrat, este făcută din Morus papyrifera, fără 
îndoială după același procedeu ca și la Otaheite și Tongatabu ; 
-în privinţa colorării ei, băștinașii din Atui dovedesc că au 
un gust superior căci o înfrumuseţează cu niște desene neîn- 
chipuit de variate. 

„Confecţionează numeroase rogojini albe și tari, împo- 
dobite cu multe dungi roșii, romburi sau alte figuri, adesea 
destul de mari, pe care le întrețes pe una din părţi. 

„Iigvele le vopsesc destul de frumos cu o culoare neagră 
pe care o întind în dungi ondulate, în triunghiuri sau în 
alte forme; exemple asemănătoare mai văzusem și în Noua 
Zelandă. Talerele și blidele de lemn din care se bea ava 
sînt executate din lemn de etua! sau cordia cu atîta desă- 
virşire de parcă ar fi fost trase la strung, ba poate chiar 
mai bine. Feluritele ciîrlige de pescuit și le fac cu multă 
dibăcie din sidef. Am obţinut de la ei un cîrlig de pescuit 
de douăzeci şi doi de centimetri lungime, lucrat dintr-o sin- 
gură bucată de os, care trebuie să fi provenit fără îndoială de 
la un pește mare. Un artist european nu i-ar fi dat o formă 
mai aleasă și un lusiru mai desăvirșit chiar dacă, pe lîngă 
numărul și calitatea sculelor, ar fi făcut uz și de toate cunoș- 
tinţele sale. 

„Singurele instrumente de fier sau, mai bine zis, de bucăţi 
de fier pe care le-am văzut la ei şi pe care le aveau încă 
înainte de venirea noastră erau o lamă de vreo cinci centimetri 
lungime, fixată într-un miner de lemn, precum și o altă 
unealtă tăioasă care, după cum opinau oamenii noștri, fusese 
făcută din virful unei săbii late. Cum de-au ajuns aceste 
fragmente la ei, nu-mi pot da seama. 

„Deși n-am văzut nici un șef mai de seamă, după spusele 
indigenilor, existau totuși mai mulţi care-și aveau reședința 
la Atui şi în faţa cărora ei se prosternau în semn de supunere. 


l Probabil o varietate de bucsău (Spartium). —N. T. 

Dupa ce Resolution părăsi insula, unul dintre șefi iși facu 
apariţia și veni chiar în vizită la căpitanul Clerke pe bordul 
navei Discovery. Însoţitorii lui îl ajutară să urce pe corabie, 
așezîndu-l pe scara de bord. Grija lor pentru el nu încetă 
nici după aceea, căci stătură în jurul lui ţinîndu-se de miini 
și nu lăsară pe nimeni să se apropie de dinsul în afară doar 
de căpitanul Clerke. Şeful era un bărbat tînăr îmbrăcat din 
cap pînă-n picioare ; îl întovărășea o tînără femeie ce se 
bănuia că-i era nevastă. Englezii aflară că-l chema Tamahano. 
Căpitanul Clerke îi făcu darurile cuvenite și primi în schimb 
de la el un blid mare susţinut de două chipuri omenești; 

sculptura dovedea o oarecare indeminare, atit ca desen, 
cît și ca execuţie. 

„Ca și tahitienii, cei de aici E EREN din limbă sunetele 
aspre, dînd cuvintelor un ton dulceag. Își însușiseră chiar şi 
idiomul lor, folosind aceleaşi prefixe şi sufixe la formarea 
cuvintelor, precum și aceeași măsură și cadență în cîntece, 
deşi le executau într-un mod întrucîiva mai puţin armonios. 

„Ce fericit ar fi fost lordul Anson ! și de cîte suferinţe 
ar fi fost scutit dacă ar fi știut că, la jumătaiea drumului 
intre America și Tinian 2 se afla acest grup de insule. 

„La 2 februarie ne îndreptarăm spre miazănoapte, fără 
a întîlni în drum nimic demn de a fi amintit ; la 7 martie se 
zări, în sfîrșit, după ce o căutasem mult cu privirea, coasta 
Noului Albion ce se întindea de la nord-est spre sud-est 
la o depărtare de vreo zece sau douăsprezece leghe. Coasta 
părea să nu fie prea înaltă, avea o înfățișare variată, datorită 
dealurilor și văilor care o brăzdau, și era aproape în între- 
gime acoperită de păduri. 

„După ce am ţinut cîtva timp de-a lungul țărmului și 
ne-am luptat cu vinturi potrivnice, am ancorat, la 29 martie, 
într-o apă de o sută cincizeci de metri, atit de aproape de 
țărm, încît îl puteam atinge cu un cablu. 

„Îndată ce ne-am apropiat de intrind, am băgat de 
seamă că țărmurile erau locuite ; într-adevăr, trei pirogi se 
și alăturară corăbiei. Într-una din ele se aflau doi bărbaţi, 


! Amiral englez care a trăit între 1697 și 1792 şi a făcut ocolul 
lumii. — N. T. | 
- 2 Una din insulele Mariane. — N. T. 

3 Sir Francis Drake a numit așa această parte a coastei apusene a 
Americii de nord. — N.A. 

într-alta șase și în a treia, zece. Ajungind lîngă noi, un indi- 
gen din ultima pirogă se sculă în picioare și ţinu o lungă 
cuvîntare prin care, judecînd după gesturile pe care le făcea, 
ne îmbia să debarcăm. Totodată avea braţele încărcate de 
pene pe care ni le aruncă, în timp ce unii din tovarășii lui 
ne zvirleau pumni întregi de praf sau pulbere roșie. Cel ce 
împlinea oficiul de orator purta o blană de animal și ţinea în 
fiecare mină un obiect zornăitor pe care-l scutura într-una. 
După ce obosi cu repetatele lui îndemnuri, din care nu înţele- 
geam nici o iotă, tăcu în sfîrșit. Cînd își încetă zgomotoasa 
cuvîntare, alt indigen se puse să ne cînte o arie foarte plăcută, 
atit de dulce și de melodioasă cum nu ne așteptam să auzim. 
Pirogile soseau acum în mare număr; la un moment dat se 
găseau treizeci și două în apropierea corăbiei, fiecare din 
ele purtind de la trei, pînă la șapte sau opt persoane, atît 
bărbaţi, cît și femei. Mai mulţi dintre aceștia se ridicară în 
bărcile lor, cuvintînd și făcînd gesturi ca și primii noștri 
vizitatori. Una dintre pirogi atrăgea atenţia printr-un cap 
ciudat, care era pictat pe ea și care avea ochi și cioc de 
pasăre uriașă ; iar un om care şedea în ea și părea a fi o 
căpetenie, nu era mai puţin bătător la ochi prin înfățișarea 
sa neobișnuită ; căci își pusese pe cap multe pene și-și vopsise 
fața într-un fel foarte ciudat. Ţinea în mînă o pasăre sculptată 
în lemn, mare cît un porumbel, cu care zornăia ca și primul 
orator ; cuvîntarea sa, însoţită de gesturi grăitoare, nu era 
mai puţin gălăgioasă. 

„Deși vizitatorii noștri se purtară foarte pașnic și nu 
puteau fi bănuiţi de vreun gînd dușmănos, nu izbutirăm să 
înduplecăm pe nici unul să urce pe bord. Arătară însă că sînt 
gata să se despartă de orice aveau și luau tot ce le ofeream 
noi în schimb; dar mai mult decit oricare alt articol de 
comerţ de-al nostru se bucurau cînd le dădeam fier, cu între- 
buinţarea căruia păreau foarte deprinși. Multe pirogi ne 
urmară la locul de ancorare și un grup de vreo zece-douăspre- 
zece rămaseră bord în bord cu Resolution în cursul celei 
mai mari părţi din noapte. 

„Aceste împrejurări ne îndreptățeau să tragem nădejde 
că în escala pe care o făceam aici ne vom putea aproviziona 
cu tot ce ne lipsea și că vom uita greutăţile și întirzierile 
îndurate din pricina vînturilor potrivnice și a vremii care, 


— 396 — 


din clipa sosirii noastre pe coasta Americii, a fost aproape 
tot timpul furtunoasă. 

„În dimineaţa următoare mi-am pierdut timpul străduin- 
du-mă să găsesc un golf prielnic în care să ne putem adăposti 
în cursul rămînerii noastre acolo. N-a fost nevoie de multă 
bătaie de cap ca să dau peste ce-mi trebuia. Nu prea departe 
de corăbii, în partea nord-vestică a braţului în care ne aflam 
acum, am descoperit un ungher adăpostit, convenabil, foarte 
potrivit scopului nostru. 7 

„O mulţime de pirogi încărcate cu băștinași se învirtiră 
toată ziua în preajma corăbiilor și se încinse între noi și ei 
un tirg care se desfășură, de amîndouă părţile, în chipul cel 
mai cinstit. Ei ne ofereau spre cumpărare piei de diferite 
animale ca: urși, lupi, vulpi, cerbi, viezuri, dihori, jderi și, 
îndeosebi, vidre de mare care se găsesc în insulele de la 
răsărit de Kamciatka. Pe lingă blănuri în forma lor brută, 
mai aduceau și veșminte confecţionate din ele, precum și 
un soi de îmbrăcăminte din scoarţa unui copac sau dintr-o 
plantă asemănătoare cu cînepa ; în afară de aceasta, aveau 
și arme ca arcuri, săgeți, sulițe, cîrlige de pescuit și felurite 
unelte, obrăzare de lemn înfăţișînd diferite chipuri înspăi- 
mintătoare, un soi de material de lină ca învelitoare, pungi 
umplute cu ocru roșu, sculpturi, mărgele și multe alte mici 
podoabe de alamă subțire și de fier, în formă de potcoavă, 
pe care și le atirnau de nas; mai aveau și numeroase dălţi 
sau bucăţi de fier înţepenite în mînere. Din faptul că posedau 
aceste metale am dedus că ori că fuseseră vizitaţi de vreun 
popor civilizat, ori aveau legături cu alte triburi de pe conti- 
nentul lor. Dar cele mai neobișnuite articole ce le aduseră 
la corăbii spre vînzare erau cranii omenești şi miîini încă 
necurăţate cu totul de carne; ne lăsau să înţelegem limpede 
ca le mincaseră; și, într-adevăr, unele dintre ele aveau 
semne vădite că trecuseră prin foc. Era deci neîndoios că 
dăinuia şi aici obiceiul groaznic de a-i minca pe duşmani. 
În schimbul articolelor înșirate mai sus, primiră de la noi 
cuțite, dălţi, bucăţi de fier și cositor, cuie, oglinzi, nasturi, 
sau orice fel de metal. Mărgelele de sticlă nu le plăceau, 
iar pinzeturile ni le înapoiară. 

„Dacă la început nutriseră oarecare neîncredere sau frică 
faţă de noi, acum păreau să fi uitat, căci veneau pe bordul 
corăbiilor și se amestecau nestînjeniţi printre marinari. Am 

descoperit în curind că degetele lor sînt la fel de dibace ca 
ale oricăror alți prieteni ai noştri din insulele vizitate în 
cursul călătoriei ; cei de aici erau însă hoți cu mult mai pri- 
mejdioși deoarece, avînd instrumente tăioase de fier, puteau 
tāia, cînd nu-i vedeam, fie un cîrlig de la macara, fie orice 
altă bucată de fier legată cu o frînghie. Dacă ne dădeam 
seama de lipsa vreunui lucru îndată după ce fusese furat, 
nu era greu să găsim hoțul, fiindcă indigenii erau totdeauna 
gata să se învinovățească unul pe altul. Dar după oarecare 
împotrivire, făptașul renunța în general la prada lui, deşi 
uneori ne vedeam siliți să.recurgem la forță. 


„Un număr neasemuit de indigeni ne vizitau zilnic, şi 
la tot pasul vedeam feţe noi. Cînd veneau pentru prima dată, 
se prezentau după un ritual ciudat. Vîsleau din răsputeri 
dînd ocol ambelor corăbii, iar un șef, sau altă persoană mai 
de seamă din pirogă, stătea în picioare cu o lance sau cu 
vreo altă armă în mînă și vorbea sau, mai bine zis, hăulea 
tot timpul. Citeodată vorbitorul din pirogă avea faţa acope- 
rită de un obrăzar înfăţișînd un chip, fie.de om, fie de altă 
vietate, iar în loc de armă ţinea în mînă o zornăitoare ca și 
cei de care am amintit mai sus. După ce făceau ocolul coră- 
biilor, veneau bord în bord și începeau tirgul fără vreo 
altă ceremonie. 

„În cursul vizitelor nu ne pricinuiră necazuri; trebuia 
numai să ne păzim de vicleșugurile lor hoţești. În dimineaţa 
de 4 aprilie însă, avurăm o pricină serioasă de îngrijorare. 
Oamenii noștri de pe țărm, care se îndeletniceau cu tăiatul 
lemnelor și umplerea butoaielor cu apă, băgară de seamă că 
indigenii din jurul lor se înarmau cît puteau mai bine, pre- 
geiind ciomege și aduniînd pietre. Aflind acest lucru, am 
socotit că era prevăzător să ne înarmăm și noi. Totuşi 
temerile noastre s-au dovedit neintemeiate, căci pregătirile 
de luptă nu erau îndreptate împotriva noastră, ci împotriva 
unei cete de alți indigeni din ţară, care veniseră să se bată 
cu ei; prietenii noștri de pe malurile strimtorii, observind 
că ne îngrijorasem, se străduiră din răsputeri să ne convingă 
de realitate. Pînă în cele din urmă, neînţelegerea, oricare 
va fi fost, păru să fie înlăturată printr-un compromis, dar 
străinii nu căpătară îngăduinţa de a veni lingă corăbiile 
noastre, nici de a purta vreun tîrg sau relaţii cu noi. Probabil 
că noi fusesem pricina certei. 

„Ne reluarăm lucrările după-amiază și continuarăm fără 
întrerupere repararea vaselor, procnm şi celelalte treburi 
necesare. 

„Veni apoi o vreme. rea, care însă nu-i împiedică pe 
băștinași să ne viziteze zilnic. Ne aduceau adesea provizii 
destul de mari de peşte — fie sardele, fie alți pești asemă- 
nători, adică. un soi mic de plătici, precum și, uneori, 
bacaliari mărunți. ; 

„La 18 aprilie un grup de străini veniră în vreo șase sau 
opt pirogi în golful nostru, unde rămaseră cîtva timp privin- 
du-ne ; apoi se retraseră, fără a se fi alăturat vreuneia din 
corăbii. Am bănuit că vechii noştri prieteni, care se aflau în 
număr mare împrejurul nostru și erau mai numeroși decit 
acești nou veniţi, nu le îngăduiseră să intre în legătură cu 
noi. Am mai descoperit că mulţi băștinași mai de seamă 
dintre cei ce trăiau în apropiere, făceau cu triburile mai 
depărtate negoţ de articole pe care și le procurau pentru noi. 
Băgasem de seamă că dispăreau deseori cite patru și cinci 
zile la rînd, apoi se întorceau încărcaţi de blănuri și curio- 
zităţi, după care ai noștri se prăpădeau în așa măsură încît 
indigenii căpătau totdeauna un preţ bun pe ele. Nimic nu le 
plăcea vizitatorilor noștri mai mult decît metalele; între 
timp alama înlocuise fierul și era căutată cu atita sirguință 
încît, înainte de a părăsi locurile acestea, de-abia dacă mai 
rămăsese vreo bucăţică pe corăbii, în afară de ceea ce apar- 
ținea instrumentelor marinărești. Costume întregi au fost 
despuiate de orice nasture, birourile de accesoriile lor, iar 
oalele de aramă, cutiile de cositor, sfeșnicele și alte obiecte 
asemănătoare se făcură praf. 

„După două săptămini de vreme rea, la 19 aprilie se 
însenină ; căutarăm deci să folosim prilejul și, urcînd pe 
catarg și pe vergi, așezarăm greementul ; după ce în dimi- 
neața următoare se isprăvi cea mai mare parte a acestei 
grele îndeletniciri, am pornit să arunc o privire prin strim- 
toare. M-am dus întîi la capătul apusean, unde am găsit un 
sat mare. Oamenii m-au primit cu multă politeţe. În cele mai 
multe case erau femei ce se ocupau cu confecţionarea îmbră- 
cămintei din planta sau scoarța mai sus amintită, lucrau 
pinza întocmai ca şi neo-zelandezii. Altele se îndeletniceau 
cu tăiatul și curățitul peștilor. 

„Am descoperit acum, mergind citeva mile mai la apus 
de acest sat, ceea ce-mi închipuisem dinainte, anume că 
pămîntul la adăpostul căruia stăteau corăbiile era o insulă 
şi că mai existau multe insule împrăștiate prin strimtoare, 
la apusul ei. Faţă în faţă cu capătul nordic al insulei noastre, 
pe continent, văzurăm un sat, la care ne-am dus. Locuitorii 
lui nu s-au purtat atit de curtenitor ca ceilalți. Dar această 
primire rece părea să se datoreze unui șef morocănos, care 
nu mi-a îngăduit să intru în casele lor, urmărindu-mă ori 
unde mergeam și arătindu-și în mai multe rînduri, prin semne 
grăitoare, nerăbdarea de a mă vedea cît mai repede plecat. 
Unele femei tinere, mai mulţumite de prezența noastră decit 
neprimitorul lor şef, se îmbrăcară în grabă în cele mai sărbă- 
torești veșminte și ne urară bun venit unindu-și vocile 
într-un cîntec destul de plăcut. 


„Cum ziua se apropia de sfîrşit, am purces spre corăbii. 
Ajunși pe bord, am aflat că în lipsa mea veniseră în vizită 
niște străini care, prin semne, dădură a înțelege că veneau 
din sud-est, de dincolo de golf. Aduseseră mai multe blănuri, 
veșminte și alte mărfuri pe care le și vindură. Dar, lucru 
foarte ciudat, oamenii noștri cumpărară de la ei-şi două 
linguri de argint care, după forma lor deosebiiă, păreau de 
fabricaţie spaniolă. Unul dintre acești străini le purta atir- 
nate de git în chip de podoabe. 


„Căpitanul Clerke şi cu mine ne-am dus a doua zi 
înainte de amiază cu două bărci la satul din punctul vestic 
al strimtorii. Observasem, cînd fusesem acolo în ajun, că 
prin apropiere creşteau din belșug ierburi, iar noi aveam 
nevoie de o provizie de nutreţ pentru cele cîteva capre și 
oi ce mai rămăseseră pe bord. Locuitorii ne primiră cu 
aceleași demonstraţii de prietenie ca în ziua precedentă. 
În clipa în care debarcarăm, poruncii cîtorva marinari să 
înceapă operaţia de tăiere a ierburilor. Nici nu-mi trecuse 
prin gind că indigenii s-ar fi putut împotrivi la aprovizio- 
narea noastră cu acele buruieni ce păreau să nu le folosească 
lor în nici un fel, pe cînd nouă ne făceau trebuinţă. Greșeam 
totuși deoarece, cînd ai noștri se puseră pe lucru, cîţiva 
localnici interveniră și nu voiră să-i lase să continue, zicînd 
că ei trebuie „macuc“, adică să cumpere raai întîi iarba.- 
M-am tocmit deci cu ei, fiind încredinţat că acum puteam 
tăia iarba de oriunde am fi poftit. Dar și aici greșeam, căci 

mărinimia cu care plătisem primilor pretinși proprietari îmi 
atrase noi cereri din partea altora; și a trebuit să satisfac 
atit de mulţi, că foarte curînd mi s-au golit buzunarele. 
De-abia cînd constatară că nu mai aveam într-adevăr nimic 
de dat, încetară să ne mai plictisească și ne îngăduiră să 
tăiem iarba de oriunde și oricită am fi dorit. 

„Deoarece totul era acum gata de plecare, îmi pusesem 
în gind să ies în larg în dimineaţa de 26 aprilie; dar atît 
vintul, cit şi mareea au fost împotriva noastră și ne-am 
văzut siliți să rămiîinem pe loc. La ora patru după-amiază se 
iviră toate semnele prevestitoare unei furtuni; de aceea, 
șovâii puţin dacă să mă încumet să ridic pînzele sau să aștept 
pînă a doua zi dimineaţa. Dar nu mai aveam astimpăr, doream 
să plec mai departe și m-am hotărît deci să ies în larg cu 
orice preţ. 

„Prietenii noștri indigeni ne-au însoţit pînă aproape de 
ieşirea din strimtoare, cîțiva chiar pe bordul corăbiilor, iar 
alții în pirogi. Unuia din șefi, care se legase mai mult de 
mine, îi dăruii o sabie lată, nouă, care avea un miner de 
alamă ; acest dar îl făcu foarte fericit. Nu mă îndoiesc că 
oricine va ajunge aici în urma mea îi va găsi pe băștinași 
pregătiţi cu o provizie destul de însemnată de blănuri, căci 
băgaseră de seamă că eram foarte dornici de acest articol 
de comerţ pe care îl cumpăram spre cîștigul nostru personal. 

„La sosirea mea, denumisem intrîndul cu numele de strim- 
toarea Regele George, dar după aceea am constatat că local- 
nicii îi spuneau Nutka |. Golfurile și locurile de ancorare 
de primprejurul ei sînt multe la număr. 

„Uscatul din vecinătatea litoralului este un șes de înăl- 
time mijlocie, dar înăuntrul strimtorii se ridică aproape 
pretutindeni dealuri tare povirnite, foarte asemănătoare ca 
formă, terminate cu viriuri rotunde sau retezate și avind pe 
laturi cîteva creste ascuţite, dar nu prea ieșite în afară. Unele 
din aceste dealuri pot spune că erau înalte. 

„Pădurile sînt în mare parte alcătuite din pini canadieni, 
chiparoși albi, Cypressus thyoides, pini sălbatici, precum şi 
alte două, trei soiuri de pini mai puţin cunoscute. 


1 Strimtoare și insulă pe coasta vestică a insulei Vancouver. — N.T. 


23 — Călătoriile căpitanului Cook 

„Deoarece anotimpul înainta foarte repede și reparaţiile 
trebuincioase ne luaseră toată vremea, n-am făcut nici un 
fel de excursie, nici pe uscat, nici pe apă. Aflîndu-ne în golful 
unei insule, n-am izbutit să zărim în pădure alie animale vii, 
în afară de doi, trei viezuri, jderi și veverițe. Nu putem 
deci să vorbim de patrupede căci nu le-am văzut decît în 
formă de blănuri aduse la vînzare de băștinași. 

„Blănurile cele mai obișnuite erau cele de urs, cerb, 
vulpe și lup. Blănurile de urs erau foarte numeroase, unele 
dintre ele deosebit de mari dar, în general, de culoare 
neagră lucitoare. Pieile de cerb erau mai rare și păreau să 
aparţină soiului numit de naturaliștii Carolinei cerb roșcat, 
deși Pennant socotește că e o speţă cu totul diferită de a 
noastră şi o deosebește cu numele de cerb de Virginia. 
Vulpile sînt și ele foarte numeroase și de mai multe varietăţi, 
galbene, roșii, albe și negre. Pe lîngă soiul obișnuit de jderi, 
se mai află aici și jderi de pin, precum și hermine. Viezurii 
și veveriţele sînt cele obişnuite. 

„Porcii, ciinii și caprele încă nu și-au făcut drum pînă 
aici. De asemenea, localnicii nu par să aibă vreo cunoștință 
despre șobolanii noștri cafenii pe care, cînd îi văzură pe 
bordul corăbiilor, îi numiră veveriţe. 

„Ca animale marine văzusem în largul acestei coaste 
balene, marsuini și foci. Ultimele par să fie numai din cele 
comune, judecînd după pieile ce ni s-au arătat. 

„Vidrele de mare, care trăiesc mai mult în apă, se găsesc 
de asemenea pe aici. Blana acestor animale, după relatările 
rusești, este neîndoios mai moale și mai fină decit oricare 
alta cunoscută de noi; din această pricină nu se poate 
trece cu vederea descoperirea acestei regiuni a continentului 
Americii de nord, unde se află un articol negustoresc atit 
de prețios !. 

„Păsările sînt îndeobşte rare, nu numai ca diversitate 
de spețe, ci şi ca număr, iar puţinele pe care le-am întîlnit 
sînt atit de sperioase că, după toate probabilitățile, par a fi 
neîncetat hărțuite de indigeni, care le vînează fie pentru a 


1 Coxe, sprijinindu-se pe autoritatea lui Pallas, ne informează că 
rușii vind chinezilor la Kiahta blănuri de vidre de mare bătrine și de 
vîrstă mijlocie cu prețul de optzeci pînă la o sută de ruble una, adică între 
16 şi 20 de lire sterline fiecare. Vezi „Descoperirile ruseşti ale lui 
Coxe”. — N. A. 

le consuma, fie pentru a-și însuși penele lor, folosite ca 
podoabă. Prin păduri trăiesc ciori și corbi, care seamănă 
destul de mult cu cei englezești; gaiţele albăstrii sau poate 
coțofenele și sfredelușii obișnuiți sînt singurele păsărele 
cîntătoare pe care le-am auzit; apoi sturzii canadieni sau 
călători și un mare număr de vulturi cafenii cu capete și 
cozi albe, deși par să frecventeze îndeosebi coasta, vin cînd 
e vreme rea și în strimtoare unde se așază pe copaci. 

„Păsările ce populează apele și țărmurile nu sînt mai 
numeroase decit celelalte. Spre larg am zărit corbi de mare, 
pescăruși și cormorani crestaţi ; ultimii doi din soiul obișnuit 
vin și în strimtoare. Am mai putut vedea cîrduri mari de rațe 
sălbatice, precum și cufundari care trăiesc și în ţările noastre 
de miazănoapte. O dată sau de două ori am mai descoperit 
și cîteva lebede zburînd de-a curmezișul strîmtorii. 

„Numărul peștilor este mai mare decit al păsărilor, deși 
nici ei nu sînt prea feluriţi; totuși, mai multe împrejurări 
dovedesc însă că în anumite anotimpuri varietatea lor crește. 

„Cît despre substanţele minerale ale ţării, deși găsisem 
fier şi aramă, nu prea am avut cuvînt să credem că ar proveni 
de prin partea locului. 

„Indigenii, în general de statură submijlocie, nu erau 
subţiri, ci mai de grabă destul de împliniţi sau rotunjiori, 
deși nu vînjoși. Cei mai mulţi dintre ei aveau feţe rotunde 
și pline, uneori chiar late, cu pomeţii obrajilor mult ieșiţi, 
adesea cu adincituri deasupra pomeţilor ; au nasurile turtite 
în partea de jos, cu nări destul de largi și cu virful rotunjit. 
Frunţile le au mai curînd joase, ochii mici, negri, mai mult 
lîncezi decît scînteietori, gură rotundă cu buze mari, pline 
și groase; dinţii, destul de egali și de bine așezați, dar nu 
deosebit de albi. Sprincenele lor sînt rare și întotdeauna 
subţiri, dar părul de pe cap este foarte bogat, cu firul gros 
și tare și, fără excepţie negru, drept și lung sau atîrnînd 
pe umeri. . 

„Culoarea pielii n-am putut-o niciodată determina cu 
certitudine, deoarece trupurile le erau scorojite de vopsea 
și murdărie ; totuși, în anumite cazuri, cînd se frecau bine, 
pielea lor apărea aproape la fel de albă ca a europenilor. 

„Femeile sînt cam de aceeași înălțime, culoare și consti- 
tuție ca bărbaţii, de care nu se deosebesc ușor, de vreme ce 
n-au acea gingăşie firească caracteristică lor. 

„Îmbrăcămintea lor obișnuită este o haină sau o manta 
de in, prinsă peste umeri și împodobită la marginea de sus 
cu o fișie îngustă de blană, iar la marginea de jos cu ciucuri 
sau franjuri. Peste această haină, care ajunge pînă sub 
genunchi, poartă o pelerină scurtă din același material și tot 
cu ciucuri în partea inferioară. Această pelerină se aseamănă 
cu un capac rotund de farfurie în întregime închis și cu o 
singură gaură în mijloc doar atit de mare cît să lase capul 
să treacă prin ea. 

„Pe lingă îmbrăcămintea de mai sus, care este comună 
celor două sexe, bărbaţii mai aruncă deseori pe deasupra o 
blană de urs, de lup sau de vidră de mare cu părul în afară, 
pe care o leagă ca pe o pelerină în partea de sus, purtind-o 
cîteodată în faţă iar alteori pe spinare. Îmbrăcămintea n-ar 
fi cîtuși de puţin lipsită de eleganţă dacă purtătorii ei ar 
păstra-o curată. Dar, deoarece își freacă într-una trupurile cu 
o vopsea roşie de ocru argilos, amestecată cu ulei, hainele 
lor ajung să capete un miros rinced respingător și sînt atit 
de slinoase, că au o înfățișare din cele mai dezgustătoare. 

„Mulţi indigeni au lobul urechilor perforat de o gaură 
destul de mare și de alte două așezate mai sus, pe marginea 
exterioară. În aceste găuri agaţă bucățele de os, pene lungi 
înșirate pe o curelușă de piele, scoici mici, mănunchiuri de 
ciucuri de lînă sau bucăţi subţiri de aramă, pe care mărge- 
lele noastre nu le-au putut înlocui. Peretele despărțitor al 
nasului multora este de asemenea străpuns de o sfoară 
moale, iar alții poartă în același loc bucățele subțiri de fier, 
alamă sau aramă, în formă de potcoavă, a cărei deschizătură 
îngustă prinde septul în așa fel, încît cele două virfuri să-l 
poată strînge ușor, podoaba rămînînd astfel aninată dea- 
supra buzei superioare. Inelele nasturilor noștri de alamă, 
pe care-i cumpărau cu lăcomie, erau foarte potrivite pentru 
această întrebuințare. 


. „Mai poartă cîteodată și măști sau obrăzare de lemn 
sculptat care se aplică pe faţă ori pe partea de sus a capului 
sau a frunţii. Unele au înfățișarea unor chipuri omenești 
și sînt înzestrate cu păr, bărbi și sprîncene; altele înfăţi- 
șează capete de vulturi, corbi de mare sau multe alte vietăţi 
de uscat sau de mare, ca lupi, cerbi, marsuini etc. Indigenii 
sînt atît de ahtiaţi după asemenea deghizări, încît am văzut 
pe unul din ei vîrindu-și capul, din lipsă de alt soi de obrăzar, 

MASCA DE LEMN CARE SE APLICĂ 
PE FAŢĂ IN NUTKA 


într-o oală de cositor căpătată de la noi. Nu se poate ști sigur 
dacă întrebuinţează aceste podoabe neobișnuite de mas- 
caradă în anumite împrejurări, cu prilejul unor divertismente 
religioase, ori dacă le pun cînd pornesc la bătălie pentru 
a-și înspăimiînta inamicii prin înfățișarea lor înfricoșătoare, 
sau dacă le întrebuinţează ca momeli cînd vinează vietă- 
tile respective. 


„Din faptul că aduc la vînzare cranii și oase omenești, 
ești îndemnat să tragi concluzia că-și tratează dușmanii cu 
cruzime şi sălbăticie ; totuși această împrejurare arată mai 
mult o concordanţă generală de caracter cu majoritatea tri- 
burilor de oameni necivilizaţi din toate epocile și din toate 
părțile globului ; nu trebuie deci să li se reproșeze asemenea 
apucături, nici să fie învinuiți de neomenie, căci par a fi un 
popor supus, curtenitor și bun din fire. 

„Cînd îi supără ceva, devin pesie măsură de violenti, 
dar se potolesc repede. Curiozitatea le era într-o oarecare 
măsură adormită, căci puțini dintre ei arătau că doresc să 
vadă sau să cerceteze lucrurile în întregime necunoscute și 
care ar fi apărut uimitoare unor oameni stăpîniți de patima 
cunoașterii. Se mulţumeau doar să-și facă rost de ceea ce 
cunoșteau și duceau lipsă, privind orice alt obiect cu multă 

nepăsare ; nici persoanele, îmbrăcămintea sau apucăturile 
noastre atit de deosebite de ale lor, nici chiar neobișnuita 
mărime şi alcătuire a corăbiilor nu părea că le trezește 
admiraţia sau, măcar, că le atrage luarea aminte. 

„Singurele instrumente muzicale (dacă se pot numi 
astfel) văzute de mine la ei erau o zornăitoare și un mic 
fluier cu o singură gaură. Zornăitoarea o întrebuinţează 
cînd cîntă, dar în ce împrejurări folosesc fluierul, nu știu; 
poate doar atunci cînd se îmbracă în piei de animale și se 
străduiesc să le imite și urletul sau strigătul. Am văzut o 
dată pe unul din ei îmbrăcat într-o piele de lup; capul fiarei 
era așezat peste capul omului care imita sălbăticiunea scoţind 
un urlet pe care-l modula cu ajutorul unui asemenea fluier 
ținut în gură. 

„Casele sînt aşezate în trei rînduri sau șiruri și se ridică 
treptat una în spatele celeilalte, în față fiind cea mai mare, 
iar în spate cele mai scunde. Deși în această orînduire există 
o oarecare regularitate, nu tot așa sint și casele, luate în 
parte. Înălţimea laturilor și a capetelor acestor locuinţe este 
pînă la doi metri jumătate; partea de la spate e mai mare 
decit fațada, din care pricină scîndurile ce alcătuiesc acope- 
rișul sînt aplecate înainte; așezate fără a fi prinse, ele se 
pot mișca din loc pentru a lăsa să iasă fumul sau să pătrundă 
aerul ori lumina. Laturile caselor au găuri sau ferestre prin 
care locatarii pot privi afară, dar ele n-au nici o regularitate 
de formă sau așezare; în faţa acestora sînt atirnate bucăţi 
de rogojină care împiedică să pătrundă ploaia. 

„Mobila este alcătuită mai ales din numeroase dulapuri 
și cutii de toate mărimile, care sînt puse de obicei una peste 
alta, foarte aproape de pereţii laterali sau lîngă capetele 
casei ; ele conţin haine de rezervă, blănuri, obrăzare și 
lucruri preţuite de indigeni. Ustensilele casnice constau în 
pună parte din găleți sau ciubere pătrate sau lungi, în care 
păstrează apa sau alte lichide, cupe și vase rotunde de lemn 
și jgheaburi mici, joase, tot de lemn, lungi de vreo șaizeci de 
centimetri, din care mănîncă, precum și coșuri de nuiele, 
coșuri de rogojinărie, unelie de pescuit etc. 

„Murdăria și duhoarea din case sînt cu toate acestea cel 
puţin la fel de mari cu neorînduiala ce domneşte în ele. În ` 
mijlocul necurăţeniei și al dezordinii, multe case sînt împodo- 
bite cu chipuri cioplite din trunchiurile unor copaci foarte 

groși, de vreun metru jumătate înălțime, așezate vertical, 
singure sau perechi, la capătul casei ; partea din faţă a trun- 
chiurilor este sculptată în chip de obraz omenesc; braţele 
și mîinile sînt tăiate în relief pe laturi; totul e pictat; luate 
în întregime, sculpturile sînt niște figuri cu adevărat înirico- 
șătoare. Numele general al acestor tipuri este Klumna, iar 
numele special a două din ele care, într-una din case, stăteau 
faţă în faţă la vreun metru-doi depărtare, era Nacicoa și 
Maţita. O perdea de rogojină atirna de obicei în faţa lor, iar 
indigenii nu prea voiau s-o dea la o parte; cînd dezveleau 
totuși aceste chipuri, păreau să vorbească despre ele într-un 
chip foarte misterios 1. 


„Astfel de amănunte ne făceau să ne gindim că figurile 
întruchipau zeități; am avut totuși dovezi că nu se bucurau 
de prea multă trecere,-deoarece cu o cantitate restrîinsă de 
fier sau alamă aș fi putut cumpăra toți zeii locului; de fapt, 
mi-am procurat vreo doi, trei din cei mai mărunți. 


„Îndeletnicirea de căpetenie a bărbaţilor o constituie 
pescuitul și vinatul pe uscat sau pe mare. Femeile se ocupă 
cu fabricarea hainelor de in sau de lină și cu pregătirea sar- 
delelor pentru uscare. Flăcăii păreau a fi grupul cel mai 
nepăsător sau leneș din sînul acestei comunităţi, deoarece 
ori ședeau risipiţi cu burta la soare, ori zăceau sau se 
tăvăleau în nisipul plajei ca o ceată de porci în întregime 
goi. Lipsa de cuviinţă era însă numai apanajul bărbaţilor. 
Femeile se îmbrăcau totdeauna cumsecade și se purtau cu 
cea mai mare decenţă, meritind pe drept cuvînt toată lauda 
pentru sfiala și modestia care șade bine sexului lor și care 
e cu atit mai demnă de laudă la ele, cu cît bărbaţii nu par 
să aibă simţul rușinii. 

„Ca arme, au arcuri și săgeți, prăștii, sulițe, bîte scurte 
de os întruciîtva asemănătoare cu patu-patu din Noua 
Zelandă și un mic tirnăcop destul de apropiat de tomahawkul 
american. Tomahawkul lor este o piatră de vreo douăzeci de 
centimetri lungime, cu un capăt ascuţit, iar cu celălalt înţe- 
penit într-un mîner de lemn ce seamănă cu capul și gitul unei 
ființe omenești ; piatra este proptită în gura acestui chip, așa 
incit pare un soi de limbă uriașă. 


1 Erau totemuri. — N.T. 

„Din marele număr de arme de piatră și altele, am înţeles 
că” obișnuiesc să se prindă în lupte corp la corp; iar din 
numeroasele cranii omenești pe care le aduceau la vînzare, 
am avut dovezi prea convingătoare că războaiele sint dese 
și singeroase pe aceste meleaguri. 

„Obiectele fabricate de ei sînt iscusit lucrate, atît în 
ceea ce privește desenul, cit și execuţia ; nu ne aşteptam la 
aceasta, căci le cunoșteam firea și știam ce puţin progres a 
făcut civilizaţia printre ei în alte domenii. Îmbrăcămintea 
cu care își acoperă trupurile constituie fără îndoială prima 
lor grijă ; într-adevăr, hainele sînt cele mai însemnate obiecte 
ce pot fi rînduite în capitolul fabricatelor. Ei le lucrează din 
coajă de pin, pe care-o bat pînă ce ajunge fibroasă cum e 
cînepa. N-o torc ci, după ce o pregătesc așa cum se cuvine, 
o întind pe un băț înţepenit între alte două bețe verticale. 
O aşază în așa chip, încît muncitoarea care șade pe vine în 
faţa acestei simple mașini face, la depărtare de cîte un cen- 
timetru niște noduri de-a curmezișul ei cu mici aţe împletite. 
Deși prin acest procedeu materialul nu devine atit de des 
sau de tare ca o piînză ţesută, smocurile dintre noduri, 
umplînd spaţiile goale, îl fac destul de impermeabil față de 
aer ; el mai are și însușirea de a fi moale și ușor de împăturii. 

„Plăcerea de a împodobi hainele cu desene corespunde 
dragostei de a sculpta obiectele lucrate din lemn. Artele 
imitative fiind înrudite îndeaproape, nu-i de mirare că la 
îndemâîinarea de a lucra figuri pe veșminte și de a sculpta în 
lemn ei adaugă și pe aceea de a desena în culori. Am avut 
o dată prilejul să vedem toate fazele pescuitului de balene 
pictate pe tichiile pe care le poartă ei. Aceste picturi, deși 
rudimentar executate, demonstrează că au noţiunea comemo- 
rării unui eveniment și că ştiu cum să eternizeze o faptă 
importantă !. i 

„Pirogile sînt de o construcție simplă, dar după aspect 
par bine calculate pentru orice întrebuințare. Chiar și cele 
mai mari, care pot purta douăzeci și mai bine de oameni, 
sint lucrate dintr-un singur arbore. Multe din ele au doispre- 


1 Aceeaşi înclinare o au și eschimoşii de la Point Barrow. Speci- 
mene interesante de felul cum schițează pe fildeș „sporturile lor de 
teren” (N.T. : vinătoarea și pescuitul) pot fi văzute în colecția arctică de 
la British Museum. — N. A. 

zece metri lungime, doi lăţime și cam unu în adincime. 
Sint în bună parte lipsite de ornamente, dar unele poartă 
cioplituri și sînt decorate, ca și obrăzarele și armele, cu dinţi 
de focă întipți pe suprafaţa bordurilor în chip de butoni. 
Citeva aveau un soi de cap adăugat la provă, ca un bompres 
cu galion, zugrăvit în chipul vreunui animal. 

„Principalele lor unelte sînt dalta și cuțitul. Dalta este 
o piesă lungă, plată, înţepenită într-un miner de lemn. O 
piatră servește drept ciocan, iar o bucată de piele de pește, 
drept abraziv. Am văzut dălţi de cîte douăzeci sau douăzeci 
și cinci de centimetri lungime și opt-zece centimetri lăţime 
— dar, în general, ele erau mai mici. Cuţiiele au diverse 
dimensiuni, unele fiind foarte mari. 

Băștinaşii cunosc bine fierul, căruia îi spun sicmeil] (denu- 
mire pe care o dau de asemenea cositorului și tuiuror meta- 
lelor albe). Totuși n-am obsevat niciodată la ei vreun semn 
cît de mic din care să deducem că ar mai fi văzut corăbii 
înainte de sosirea noastră acolo, nici că ar fi purtat negoţ 
cu oameni ca noi. Nu arătaseră nici urmă de surprindere la 
vederea vaselor și nici măcar nu tresăriseră la pocnitura unei 
puști ; pînă ce, într-o zi, pe cînd se tot străduiau să ne facă 
atenţi asupra faptului că săgețile și sulițele nu pot pătrunde 
prin îmbrăcămintea lor de piele, un englez trase un glonţ de 
pușcă într-una din faceste haine, după ce ei o împăturiseră 
de șase ori. Au rămas atît de uluiţi de aceasta, încît se văzu 
limpede că habar n-aveau de efectele armelor de foc. Ne-am 
convins de neștiinţa lor și după aceea, ori de cite ori între- 
buințam puștile în satul lor și într-alte locuri ca să vinăm 
păsări, băștinașii erau pur și simplu copleșiți de ceea ce 
vedeau. | 

„Ei obţin fierul probabil prin negoţul cu alte triburi indi- 
gene care, fie că sint în comunicaţie nemijlocită cu așezările 
europene de pe continent, fie că-l primesc ei la rîndul lor, 
prin popoare mijlocitoare. Același lucru se poate spune 
despre alama și arama care se găsesc aici. 


„Am putut băga de seamă că se află printre ei anumiţi 
oameni pe care-i deosebesc cu numele sau titlul de Acuic, 
sau căpetenie, și cărora ceilalți le sînt în oarecare măsură 
subordonați. Dar aș zice că autoritatea fiecăruia dintre șefi 
nu se întinde decît asupra membrilor familiei sale și că numai 
aceștia îl recunosc drept cap. Nu totdeauna căpeteniile erau 

oameni mai în vîrstă, din care fapt am înţeles că titlul le 
revenea prin moștenire. 


„Limba lor nu este de loc aspră sau neplăcută; dar ros- 
tesc literele c și h într-un chip mult mai accentuat decit noi, 
dindu-le astfel un sunet mai puternic. 


„Părăsind strîmtoarea, am ieșit în larg și am cîrmit spre 
nord-vest, direcţie în care bănuiam că se află coasta. La ora 
unu și jumătate după-amiază începu un uragan cumplit, așa 
încît am socotit că era foarte primejdios să-i ieşim în cale; 
de aceea, am pus corăbiile în pană. În acel timp Resolution 
lua apă printr-o spărtură. De-abia descoperită, observarăm 
că și camera de pește era inundată cu apă iar butoaiele din 
ea pluteau ; inundația se datora în mare măsură faptului că 
apa nu-și făcuse drum spre pompe prin cărbunii ce zăceau 
pe fundul încăperii. Căci, după ce am reușit să scoatem toată 
apa — ceea ce ne dădu de lucru pînă la miezul nopţii — 
văzurăm că ea își găsise calea de-a dreptul pe la spărtura 
pompei ; totodată băgarăm de seamă, spre marea noastră 
mulțumire, că o singură pompă o putea stăvili. 

„În ziua de 1 mai, la ora șapte seara, apăru în văzul 
nostru un ţinut bogat în dealuri; pe unul din ele care le 
întrecea pe toate celelalte în înălţime, l-am numit Mount 
Edgecumbe. Era în întregime înzăpezit, ca și celelalte viîr- 
furi mai înalte ; dar dealurile mai joase și locurile de șes ce 
mărgineau litoralul nu aveau zăpadă, ci erau acoperite: 
de păduri. 

„La 3 mai am dat peste un braţ de mare, la șase leghe 
depărtare ; capul cel mai înaintat al uscatului se afla sub povir- 
nișul unui munte cu vîrf foarte înalt, pe care-l botezarăm 
Mount Fair Weather !. Braţul de mare a fost botezat Cross 
Sound, ca fiind cea dintii descoperire din ziua astfel însem- 
nată în calendarul nostru. 

„De la 4 la 10 mai nu s-a întimplat nimic demn de ţinut 
minte. La 10 mai ne găseam la nu mai mult de trei leghe 
de coasta continentului care se întindea cit vedeam cu ochii. 
Înspre apus se afla o insulă care se întindea de la nord la 
sud, la șase leghe depărtare de noi. De pe continent înainta 


! Muntele Vreme-Bună. situat mai la nord de insula Cicikov, pe 
coasta sudică a peninsulei Alaska. —N.T. 

în mare, spre capătul nord-estic al insulei, un promontoriu 
care se afla la vreo cinci sau șase leghe și pe care l-am bote- 
zat capul Suckling. 


„La 11 mai m-am îndreptat spre insulă. La ora zece dimi- 
neața am plecat cu o barcă și am debarcat acolo, cu gindul 
de a da o raită pînă în cealaltă parte a ei, dar am văzut că 
pînă la dealuri era mai mult decît mă aștepiasem, iar drumul 
fiind abrupt și păduros, am fost nevoit să renunţ la acest pro- 
iect. La rădăcina unui copac, pe o mică înălţime nu prea 
departe de țărm, am îngropat o sticlă ce conținea o notiță cu 
numele corăbiilor și data descoperirii insulei. Alături de ea am 
pus doi bani de argint de cîte doi penny din moneda bătută 
în 1772. Acești bănuţi, împreună cu multe alte obiecte, îmi 
fuseseră date de reverendul doctor Kaye, astăzi decan de 
Lincoln. Ca o dovadă a stimei și respectului ce-i purtam, am 
dat numele lui acestei insule : Kaye's Island. Ea are cam cinci- 
zeci de kilometri lungime ; dar în lățime nu depășește nicăieri 
cinci-șase kilometri. 

„Pe insulă cresc foarte mulţi pini și totul pare acoperit 
de veșmintul bogat al pădurilor. Pe cînd traversam de la 
corabie la țărm, am văzut o mare mulţime de păsări stind 
pe apă sau zburind primprejur în stoluri sau perechi ; printre 
cele mai de seamă erau corbi de mare, cufundaci, rațe, petreli 
mari, pescărușşi, cormoraâni moțaţi și altele. La locul. unde 
debarcarăm, o vulpe ieși de la marginea pădurii și se uită 
la noi aproape cu nepăsare, plimbîndu-se agale fără nici un 
fel de teamă; era de o culoare galbenă-roșcată, semănînd 
la păr cu unele din blănurile cumpărate de noi la Nutka; nu 
era însă prea mare. 

„Ne amenințau acum ceața și furtuna; am căutat, de 
aceea, să intru undeva ca să pot astupa spărtura înainte de 
a fi apucaţi de altă vijelie. Din această cauză am cîrmit spre 
un braţ de mare. Cum ajunserăm acolo, vremea deveni atit 
de neguroasă, încît nu puteam desluși nimic, nici la o milă 
înaintea noastră ; fu astfel necesar să punem la adăpost coră- 
biile în vreun loc oarecare și să așteptăm un cer mai senin. 
Pentru aceasta, m-am apropiat de un cap pe care l-am denu- 
mit atunci Capul Hinchinbroke şi am ancorat într-un mic 
golf, puţin mai în spatele capului și la vreun sfert de milă 
de țărm. 

„La scurte răstimpuri ceața se destrăma, lăsindu-ne să 
aruncăm o privire spre ţinuturile înconjurătoare. Promonto- 
riul cel mai apusean, pe care-l zăream pe coasta nordică, era 
situat spre nord-nord-vest, la două leghe depărtare. Între 
acest punct și ţărmul la care eram ancoraţi se afla un golf 
de vreo trei leghe lărgime, în sud-estul căruia văzurăm două 
sau trei băi asemenea aceleia înaintea căreia ancoraserăm, iar 
la mijlocul lor, cîteva insulițe stîncoase. 

„Spre aceste insule l-am trimis pe Gore cu barca, în 
speranţa că va împușca niscai păsări comestibile. Dar nici 
nu ajunsese bine acolo, că vreo douăzeci de indigeni își 
făcură apariţia în două pirogi mari, așa încît el socoti mai 
nimerit să se întoarcă la corăbii. Indigenii îl urmăriră, dar 
nu se încumetară să vină bord în bord, ci se ţinură la oare- 
care distanţă, hăulind și strîngindu-și și depărtindu-și alter- 
nativ braţele ; după scurtă vreme începură un soi de cîntec 
în felul celor din Nutka. Aidoma acelora, aveau capetele 
împodobite cu pene. Un bărbat ţinea în sus o haină albă, 
fapt pe care noi îl tălmăcirăm ca un semn de prietenie. Altul 
se ridică în picioare în pirogă; era despuiat cu totul și, 
tinînd braţele întinse în formă de cruce, rămase nemișcat 
aproape un sfert de oră. Deşi le întoarserăm toate semnele 
de prietenie și prin felurite gesturi grăitoare încercasem să-i 
încurajăm să vină lîngă noi, nu-i puturăm convinge s-o facă. 

„A doua zi dimineaţa, la ora zece, pornirăm cu pinzele sus 
în căutarea unui loc unde să putem cerceta și astupa spărtura, 
căci atenţia noastră actuală era mult prea expusă și nu cores- 
pundea acestui scop. 

„Indigenii care ne vizitaseră în seara precedentă reve- 
niră din nou dimineaţa în cinci sau șase pirogi; noi însă ridi- 
casem pînzele, iar ei, deși ne urmăriră citva timp, pînă la 
urmă nu putură să se ţină de noi. La ora opt, violenţa rafa- 
lelor ne sili să aruncăm ancora într-un golf. 

„Vremea, deși rea, nu împiedică pe trei băștinași să ne 
facă o vizită. Tratamentul de care se bucurară acești oameni 
îndemnă pe mulţi alţii să ne viziteze a doua zi dimineaţa, atit 
în pirogi mari, cît și în altele mici. Ciţiva se încumetară să 
urce chiar pe bordul corăbiei, dar numai după ce unii dintre 
noi veniră în bărcile lor. Printre cei ce urcară pe bord se 
afla un bărbat de vîrstă mijlocie, frumos, care după cum 
descoperirăm mai tîrziu, era căpetenia. Îmbrăcat într-un cos- 

tum făcut din piele de vidră de mare, purta pe cap o pălărie 
împodobită cu mărgele de sticlă albastre ca cerul, de mărimea 
unui bob mare de mazăre. Părea că pune mult mai mare preţ 
pe mărgelele lui decît pe ale noastre, din sticlă albă. Totuși 
orice soi de mărgele erau foarte preţuite de aceşti oameni, 
căci dădeau bucuros în schimbul lor tot ceea ce aveau, chiar și 
blănurile lor fine de vidră marină. 

„Indigenii de aici erau de asemenea ahtiaţi după fier, 
dar doreau bucăţi de cel puţin opt sau zece centimetri lungime 
și late de trei sau patru degete. Virfurile unora dintre suliţele 
sau lăncile lor erau din acest metal, altele erau de cupru și 
unele de os; tot din os erau făcute și virfurile geridurilor și 
ale săgeţilor. Nu l-am putut convinge pe șef să se încumete 
să coboare sub covertă, și nici el nici tovarășii lui nu rāma- 
seră vreme prea îndelungată pe bord. Dar cît timp ne bucu- 
rarăm de prezenţa lor, ne-am văzut siliți să-i supraveghem 
îndeaproape, deoarece se arătau predispuși la furtișaguri. 
În cele din urmă, după ce stătură vreo trei sau patru ore 
lîngă bordul navei Resolution, ne părăsiră cu toţii și trecură 
la Discovery; uitîndu-se prin bocaporţi! și nevăzind pe 
nimeni în afară de ofițerul de cart, socotiră desigur c-ar 
putea să jefuiască nestingheriţi, mai ales că nava se afla la 
oarecare depărtare de noi. Nu încape îndoială că acesta era 
gîndul care-i făcuse să se apropie de ea. Unii se urcară pe 
bord fără nici o codeală, își scoaseră cuţitele, făcură semne 
ofițerului și celor de pe punte să stea de o parte și începură 
să se uite primprejur în căutare de pradă. Primul lucru ce-l 
întilniră a fost cîrma uneia dintre bărci, pe care o aruncară 
peste bord celor din ceata lor care rămăseseră jos în pirogi. 
Dar înainte de a avea timpul să mai găsească vreun alt obiect 
care să le fie pe plac, s-a sunat alarma și echipajul începu 
să vină pe punte înarmat cu cuțite marinărești. Văzind 
aceasta, întreaga bandă de jefuitori se furișă în pirogi cu 
atita încetineală și nepăsare de parcă nu înfăptuiseră nimic 
necuviincios ; am observat apoi cum arătau celor ce nu fuse- 
seră pe bord cu cît erau mai lungi cuţitele marinarilor decît 
ale lor. 


! Capace care acoperă intrările vasului. — N. T. 

„Tocmai cînd ne pregăteam să ridicăm ancora spre a 
inainta mai departe în susul golfului, începu să bată vintul 
și să plouă la fel de tare ca și înainte; ne-am văzut deci din 
nou siliţi să fixăm cablul şi să rămînem la ancoră. Spre seară, 
deoarece furtuna nu se domolea și putea să treacă destul de 
mult timp pînă să se ivească un prilej de a ajunge mai în 
fundul golfului, am luat hotărîrea de a canarisi! corabia 
acolo unde se afla. La aruncarea ancorei din barcă, unul 
dintre marinari, fie din neștiinţă, fie din lipsă de grijă, fie 
din cauza amîndurora, a fost tras peste bord de gripie? și 
dus de ancoră la fund. Este de remarcat că deși se afla în 
această situaţie critică, el avu prezenţa de spirit să se des- 
prindă și să iasă la suprafaţa apei, de unde îl scoaserăm cu 
o fractură foarte primejdioasă la unul din picioare. 


„După ce am astupat spărtura, care constatasem că se 
produsese la încheieturi, am ridicat ancorele, la ora patru 
în dimineaţa de 17 mai și ne-am îndreptat spre nord-vest pur- 
taţi de o ușoară briză de est-nord-est, socotind că dacă era 
vreo trecere spre nord prin braţul acela de mare, ea trebuia 
să fie în direcţia luată de noi. Ne aflam acum la peste 
520 leghe spre apus de cel mai apropiat punct al golfului 
Hudson. 


„A doua zi de dimineaţă, la ora trei, am ridicat iar anco- 
rele și cu o briză lină dinspre nord am apucat spre miazăzi, 
în josul intrindului; am întîlnit iar acele coaste pline de 
sfărîmături din ajun, dar ne-am descurcat destul de bine 
printre ele. În seara următoare eram din nou în mare deschisă 
și am putut constata că ţărmul avea direcţia generală spre 
sud-vest, atit cît se vedea cu ochii. 

„Intrîndului pe care tocmai îl părăsisem, îi dădui numele 
de strimtoarea Principele William. 

„Indigenii care veniseră să ne facă mai multe vizite cit 
timp ne aflam în strimtoare, nu depășeau în general înăl- 
țimea obișnuită, iar mulţi dintre ei erau chiar mai scunzi. 
Erau laţi în spete sau pieptoși și partea cea mai dispropor- 
ționată a corpului lor părea să fie capul, foarte mare, cu 
gitul scurt și gros ; aveau fețe mari și late, îndeobște turtite. 


1 A apleca nava pe o latură (pentru reparații sub linia de plu- 
tire). — N.T. 
? Parîma care leagă geamandura de o ancoră fundarisită.— N.T. 

Ochii lor nu erau nici mici, nici potriviți cu mărimea feţelor, 
iar virful nasului era fie rotund, fie încovoiat, fie cirn. Aveau 
părul negru, des, drept și gros; unii aveau bărbi rare iar alții 
nu aveau de loc. Foarte puțini se puteau numi frumoși, deși 
expresia lor indica de obicei vioiciune, fire bună și sinceritate. 

„Îmbrăcămintea lor obișnuită (deoarece bărbaţii, femeile 
și copiii sînt la fel înveșmiîntaţi) este un soi de haină închisă 
sau, mai bine zis, un anteriu care le atîrnă pînă la glezne, 
deși cîteodată se opreşte la genunchi. În partea de sus se 
află o gaură tocmai atit de largă cît să lase să intre capul, 
iar minecile ajung pînă la încheietura miîinii. Aceste haine 
sînt confecţionate din blănile unor animale diferite, dintre 
care cele mai obișnuite sînt vidra de mare, vulpea cenușie, 
ursul spălător, jderul de pin, foca. În general ei poartă blănile 
cu partea păroasă în afară. Unii mai au haine lucrate din 
piele de păsări, pe care n-a rămas decit puful, dar pe care o 
lipesc alte substanţe. Unii poartă un fel de pelerină cu guler, 
alții o glugă, dar prima este forma cea mai des întilnită şi 
pare să fie veșmîntul lor de vreme frumoasă. Cînd plouă, ei 
pun peste aceasta o altă haină, iscusit confecţionată din intes- 
tine de balenă sau de alt animal mare, atit de bine preparate, 
încît seamănă cu foiţa noastră de aur. 

„Îndeobște indigenii nu-și acoperă pulpele sau picioarele, 
dar unii poartă un soi de ciorapi de piele! care ajung pînă 
la jumătatea gambei ; şi rar întîlnești vreunul care să nu aibă 
mănuși făcute din pielea labelor de urs. 

„Toţi au pavilioanele urechilor găurite în mai multe 
locuri ; în aceste găuri agaţă ciorchini de mărgele. Sepiul 
nasului este şi el perforat, pentru a avea posibilitatea să bage 
în gaură penele cu cotor ale unor păsărele, sau mici podoabe 
încovoiate, lucrate din scoici și înșşirate pe o sfoară tare sau 
pe o irînghioară, de trei sau patru centimetri lungime ; această 
podoabă le dă o înfăţişare cu adevărat caraghioasă. Dar moda 
cea mai neobișnuită și mai urîtă la vedere, adoptată de unii 
bărbaţi și de unele femei, este aceea de a pune să li se cres- 
teze buza inferioară, pe care uneori și-o taie în direcţia lun- 
gimii, foarte aproape de bărbie. Această incizie, care se face 
chiar și sugacilor, are adeseori peste cinci centimetri lungime ; 
fie prin vindecarea ei naturală cînd rana este proaspătă, fie 


: Mocasini. — N. T. 

prin aplicarea vreunui procedeu artificial, ea capătă adevă- 
rata formă a buzelor și se lărgește atit de mult, încit lasă 
limba să treacă prin ea. Cînd unul dintre marinari văzu pe 
cel dintîi individ avînd o astfel de incizie, strigă că omul are 
două guri și într-adevăr așa și părea. În această gură artifi- 
cială ei își înfig o podoabă plată, îngustă, făcută mai ales din 
scoici tari, sau oase tăiate în bucăţi mici și subțiri ca niște 
dinţișori. 

„Bărbaţii își vopsesc deseori feţele în roșu-aprins şi în 
negru, iar uneori în albastru sau plumburiu, dar nu după 
vreun model precis ; iar femeile se străduiesc să-i imite în 
oarecare măsură punctindu-și sau pătindu-și cu negru bărbia 
și toată porţiunea pînă în centrul fiecărui obraz; obiceiul 
este foarte asemănător cu cel răspîndit printre femeile din 
Groenlanda. Pe scurt, n-am văzut nicăieri sălbatici care să-şi 

dea mai multă osteneală ca acești oameni cu împopoţonarea 
sau, mai bine zis, cu destiigurarea feţelor lor. 

„Ca armură de apărare, poartă un fel de cămașă sau zale, 
făcută din lanţuri împletite cu vine, care o fac foarte flexibilă, 
dar atit de deasă, încît nu lasă să pătrundă nici săgeata, nici 
geridul. Ea acoperă numai trunchiul și poate fi destul de bine 
asemuită cu corsetul unei femei. | 

„În afară de animalele văzute la Nutka, se mai află aici 
unele care nu trăiesc pe acolo, ca de pildă urșii albi; indi- 
genii veniseră la noi cu mai multe blăni de acest fel, fie de 
adulţi, fie de pui, dar a căror mărime n-am putut-o determina. 
Am întîlnit glutonul, care avea culori foarte vii, un soi de 
hermină mai mare decit cea obișnuită, aidoma cu cea de la 
Nutka, pătată cu cafeniu și cu foarte puţin negru pe coadă. 
Băștinașii mai aduseseră pielea capului unui animal foarte 
mare, pe care nu l-am putut identifica prea bine deși, după 
“culoarea și asprimea părului și după lipsa de asemănare cu 
vreun animal de uscat, am socotit că putea să fie al unei 
mari foci ursine mascule, al „ursului de mare“, cum i se mai 
spune. Numărul de piei pe care le-am găsit aici arată cît de 
bogată este insula în aceste diverse animale; dar este de 
remarcat că n-am văzut nici piei de ren american, nici de 
cerb obișnuit. 

„Eram încredinţat că localnicii primiseră mărgelele și 
fierul pe care le găsisem la ei de la vreun alt popor civilizat. 
Din cele pomenite mai sus căpătasem convingerea că eram 
primii europeni cu care comunicaseră vreodată în chip nemij- 
locit; rămînea numai să stabilim de unde făcuseră rost de 
fabricatele noastre și cine le-a slujit de agent transmiţător. 
Nu putea încăpea nici cea mai mică îndoială că primiseră 
aceste articole prin mijlocirea triburilor din interiorul ţării, 
de la golful Hudson sau de la colonia de pe lacurile canadiene. 

„La 21 mai m-am îndreptat spre sud-vest și am dublat un 
promontoriu măreț pe care l-am numit Cape Elisabeth !. Din- 
colo de el n-am putut vedea de loc pămînt, așa că la început 
am tras nădejdea că ar forma extremitatea apuseană a conti- 
nentului ; dar nu mult după aceea am constat că greșeam, 


1 Acest cap e situat la extremitatea sudică a peninsulei Kenai care 
la rîndul ei, se află în sudul Alaskăi. — N.T. 

deoarece un nou uscat se arăta ochilor noștri către vest-sud- 
vest. Am continuat drumul mai departe cu prea puţine schim- 
bări, observind în trecere numeroși munţi înalţi în apropierea 
coastei pînă cînd, la data de 30 mai, am aruncat ancora într-o 

apă de treizeci și patru de metri în dreptul țărmului estic, 


„Pe la prînz sosiră la corabie două pirogi cu cîte un om 
în fiecare; ele plecaseră din apropierea unui loc în care 
zărisem puţin fum în ajun. Băștinașii se trudeau din răsputeri 
să vislească de-a curmezișul mareei puternice și stătură puţin 
pe gînduri înainte de a se alătura de bordul nostru; dar, în 
urma semnelor pe care le făcurăm, se apropiară. Unul dintre 
ei sporovăi timp îndelungat fără nici un rost, de vreme ce 
noi nu pricepeam o boabă din cele ce spunea. Arăta mereu 
spre țărm, ceea ce ne făcu să înţelegem că ne îmbia să mer- 
gem într-acolo. Acceptară cîteva mărunţișuri pe care le tri- 
misei de pe dunetă. 


„Cînd sosi fluxul, ridicarăm ancora și virarăm spre a 
trece pe ţărmul apusean, împinși de un puternic vînt de 
nord-nord-est. Între acest țărm și cel opus, canalul se strîmba 
pînă la o înălțime de patru leghe. Prin acest canal se năpus- 
tea vijelios mareea. 

„Pe. măsură ce navigam mai departe în sus, se arătau 
semne că ne apropiam de gura unui rîu. Constatarăm că apa 
devenea din ce în ce mai puţin sărată, în așa măsură, încît 
eram încredinţat că ne aflam în apele unui fluviu mare și nu 
într-o strîimtoare ce trebuie să comunice cu mările nordice. 
Aveam nevoie însă de dovezi mai puternice ; de aceea ridicai 
ancora o dată cu mareea următoare şi în dimineața de 31 mai 
navigai în volte mai sus sau, mai bine zis, mă lăsai tîrît în 
sus de flux, căci nu prea aveam vînt. 

„Pe la ora opt primirăm vizita mai multor băștinași, care 
sosiră intr-o pirogă mare și în altele mai mici. Acestea din 
urmă transportau cîte o singură persoană și unele aveau o 
padelă cu lamină la fiecare din capete, ca ale eschimoșilor. 

„Nu mult după aceea ancorarăm la vreo două leghe de 
ţărmul apusean. Vremea era cam picloasă, cu ploaie măruntă 
și înseninări rare. În intervalele limpezi văzurăm o deschi- 
zătură așezată între munţii de pe ţărmul estic și îndreptată 
către răsărit de locul de ședere al corăbiilor ; se vedea și un 
şes, care părea să fie vreo insulă aflată între noi și continent. 

După cele ce zăream, nu puteam ști cu siguranţă dacă intrîn- 
dul lua cumva direcţia spre răsărit, prin deschiderea aceea, 
sau dacă deschiderea nu era decît o ramură a intrîndului, iar 
canalul principal își urma mai departe drumul spre nord 
prin șesul care se întindea înaintea noastră. 


„Pentru a stabili acest lucru și pentru a cerceta grindurile 
de nisip, alm trimis două bărci sub comanda masterului și, 
de îndată ce veni și fluxul, le urmarăm cu corăbiile. Căpăta- 
răm acum destule dovezi că ne aflam într-un mare fluviu, 


„A doua zi, 1 iunie, dis-de-dimneaţă, master-ul se întoarse 
și raportă că intrîndul său, mai bine zis, fluviul se strimta 
pînă la lăţimea de o leghe; malurile-i erau joase pe ambele 
părţi, iar el curgea înspre nord. Masterul înaintase trei leghe 
prin această porţiune îngustă dar navigabilă pentru cele mai 
mari corăbii. Cînd refluxul sau curentul alerga în josul flu- 
viului, apa era cu desăvirșire dulce, dar cînd începea să vină 
fluxul, apa devenea cam sărată, iar în toiul fluxului era foarte 
sărată, chiar şi în locul acela depărtat de gură unde fuse- 
seră ei. 

„Părăsirăm deocamdată orice speranţă de a găsi vreo 
trecere. Am trimis cu toate acestea două bărci sub comanda 
locotenentului King, pentru a examina mareele și pentru a 
face unele observaţii care ar putea servi la o mai bună 
cunoaștere a fluviului pe care îl voi numi fluviul Turnagain. 
Prin mijlocirea acestui fluviu și a diferiților săi afluenţi se 
poate stabili o bună cale de comunicaţie spre interiorul ţării. 
Noi îl străbăturăm pînă la peste șaptezeci de leghe de la 
vărsare, fără să aflăm nici cel mai mic semn din care să 
deducem că ne-am apropia de izvor. 

„Dacă descoperirea acestui mare fluviul, care pare să 
întreacă cele mai bogate cursuri de apă cunoscute pînă acum, 
se va arăta folositoare fie epocii noastre, fie altei epoci vii- 
toare, pe apele lui putîndu-se naviga spre interiorul ținutului, 
n-ar mai trebui să ne pară atit de rău de timpul pierdut 
navigind în susul lui. Dar pentru noi, care aveam un obiectiv 
mult mai măreț, întiîrzierea ce ne-a pricinuit-o el a fost o 
pierdere însemnată. Anotimpul neprielnic se apropia cu repe- 


1 Căpitanul Cook a lăsat aici un- spaţiu gol, în care n-a trecut nici 
un nume. De aceea lordul Sandwich dădu directive, așa cum se cuvenea, 
ca rîul să fie botezat cu numele lui Cook.—N.A. 

ziciune. Nu ştiam cît de departe vom fi siliți să mergem înspre 
miazăzi și eram acum încredinţaţi că întinsul continent nord- 
american se prelungea mult mai spre apus decit am fi avut 
cuvînt să credem cercetind cele mai renumite hărți moderne. 
Acest fapt scădea probabilitatea existenţei unei treceri înspre 
golful Hudson, sau cel puţin dovedea că o astfel de trecere 
trebuia să aibă o mai mare lungime. Aveam totuși o mulțu- 
mire gîndindu-mă că, dacă n-aș fi examinat acel însemnat 
intrînd, fabricanţii de geografie speculativă ar fi putut crede 
că el avea legătura spre nord cu Oceanul Arctic și spre 
răsărit cu golful Hudson. 

„După-amiază am trimis iarăși pe King cu două bărci 
înarmate, dîndu-i dispoziţii să debarce la capul nordic al 
șesului de pe malul sud-estic al fluviului şi să înalțe acolo 
un steag; să ia în stăpinire ţara și fluviul și să îngroape 
în acel teren o sticlă conținînd cîteva monede englezești din 
anul 1772 şi o notiță care să cuprindă numele corăbiilor 
noastre și data descoperirii. 


i „Ridicarăm ancora îndată ce veni fluxul și, cu ajutorul 
unei slabe adieri dinspre miazăzi, ne îndreptarăm spre țărmul 
apusean, unde înapoierea fluxului ne obligă să ancorăm a 
doua zi dis-de-dimineaţă. Curînd după aceea indigenii în 
mai multe piroge mari și citeva mici veniră să facă tirg 
cu blăni de animale; își viîndură însă și hainele, astfel că 
mulţi dintre ei rămaseră goi pușcă. 

„În timp ce coboram în volte pe fluviu, numeroși băşti- 
nași se apropiară de pe ţărmuri. Tovărășia lor ne era foarte 
bine venită, căci aduceau cu ei o mare cantitate de lostriţă 
delicioasă, pe care o schimbară cu mărunţișurile noastre. Peş- 
tele astfel achiziționat a fost în bună parte despicat și pus 
la uscat; am păstrat pentru consum imediat o cantitate de 
mai multe chintale, care a fost împărţită între cele două corăbii. 

„În dimineaţa zilei de 2 iunie norii s-au risipit și pentru 
prima dată de cînd intraserăm în estuar am zărit munţii şi 
am descoperit un vulcan printre cei din partea vestică. Nu 
avea o înfățișare amenințătoare, căci scotea numai un fum 
alb, nu flăcări. 

„Vintul urmînd 'să bată spre miazăzi, am continuat să 
coborîm fluviul folosind mareele. Înainte de a părăsi acel 
loc, s-au apropiat de noi șase pirogi de pe ţărmul răsăritean, 
unele conduse de un singur om, altele de cîte doi. S-au oprit 

la o mică depărtare de corăbii, privind cel puţin o jumătate 
de oră cu surprindere tăcută, fără a schimba un singur cuvint 
nici cu noi, nici între ei. În cele din urmă își luară inima în 
dinţi și veniră bord în bord ; începură să facă tirg cu oamenii 
noștri și nu ne părăsiră pînă ce nu dădură tot ce aduseseră 
cu ei, adică vreo cîteva blăni și niște lostrițe. 

„Cele mai multe blăni pe care le cumpărasem aici erau 
confecţionate ca haine. Cu toate acestea unele se aflau în 
bună stare, pe cînd altele erau vechi și destul de uzate. 
Deoarece acești sărmani oameni nu foloseau blănile decit 
pentru îmbrăcăminte, nu pot presupune că-și băteau capul 
să-și confecţioneze mai multe haine decit aveau nevoie la 
un moment dat. Acesta este poate motivul de căpetenie 
pentru care ucid animalele, căci în privinţa hranei, marea 
și rîurile par să-i aprovizioneze cu cele mai de seamă articole 
alimentare. Lucrurile ar sta probabil cu totul altfel dacă s-ar 
deprinde să facă un comerţ constant cu străinii. 


„Nimic deosebit nu se mai întîmplă pînă la 18 iunie cînd, 
avînd prilejul să trimit o barcă la bordul corăbiei Discovery, 
unul din cei de pe ea împușcă o pasăre foarte frumoasă, ase- 
mănătoare șoimului. Puțin mai mică decît o rață, ea era toată 
neagră în afară de partea dinainte a capului, care era albă; 
deasupra și pe dinapoia fiecărui ochi avea un moţ elegant 
_alb-gălbui, răsucit îndărăt ca un corn de berbec. Ciocul și 
picioarele erau roșii. Văzusem mai multe zile în șir păsări 
din acestea zburînd în stoluri mari. 

„La 19 iunie, aflindu-ne în apropierea țărmului, Discovery 
trase trei salve de tun, puse în pană și lansă semnalul că voia 
să ne vorbească. Am trimis îndată o barcă și în scurtă vreme 
aceasta se întoarse cu căpitanul Clerke. Aflai acum de la el 
că niște băștinași de pe trei sau patru pirogi care urmăriseră 
cîtva timp corabia, ajunseseră în cele din urmă sub pupa ei. 
Unul dintre ei făcuse o mulțime de semne, scoţîndu-și tichia 
de pe cap și făcînd plecăciuni după obiceiul europenilor. 
Atunci cei de pe corabie lăsară jos o frînghie de care el legă 
o cutie mică, subţire, de lemn; după ce-o predă, localnicul 
rosti cîteva vorbe, mai făcu alte semne și apoi pirogile 
părăsiră Discovery şi se îndepărtară. Nimeni de pe bordul 
corăbiei nu bănuia că în cutie putea să fie ceva; dar, după 
ce pirogile plecară, deschiseră cutia din întîmplare și găsiră 
în ea o bucată de hirtie împăturită cu grijă, pe care era 

scris ceva în limba rusă, după cum se presupuse. În capul 
hîrtiei se putea citi anul 1778, iar în cuprinsul notiţei era 
o referire la anul 1776. Nu știam să descifrăm alfabetul auto- 
rului, dar numeralele evidenţiau faptul că alţii ne-o luaseră 
înainte și vizitaseră aceste posomorite părţi ale globului. 
Cu oamenii aceștia, care erau niște neguţători ruși, ne sim- 
team uniţi și prin alte legături iar speranţa de a-i întilni în 
curînd ne umplea de mulţumire, căci de atita vreme nu mai 
vorbisem decit cu sălbaticii Oceanului Pacific și ai continen- 
tului Americii de nord. 

„Căpitanul Clerke fusese la început de părere că niște 
ruși naufragiaseră pe aici și că aceste nenorocite fiinţe, 
văzînd trecerea corăbiilor noastre, recurseseră la acest mijloc 
pentru a ne informa de starea lor. Cuprins de simțămintele 
prilejuite de o asemenea împrejurare, el dorea să ne oprim 
pînă cînd vor avea timpul să vină la noi. Eu însă nu eram 
de aceeași părere. Socoteam mai degrabă că vreun negu- 
ţător rus, care trecuse nu demult prin aceste locuri, lăsase 
o notiță pentru ca să fie înmiînată viitorilor vizitatori. 
Deplin încredinţat de aceasta, nu stăiui să mai cercetez mult 
afacerea, ci ridicai pînzele și mă îndreptai spre apus. 

„Continuarăm să navigăm toată noaptea, împinși de o 
briză lină de la nord-est, iar la ora două, în dimineaţa 
următoare, cîteva recife se arătară în dreptul nostru la depăr- 
tarea de două mile. 

„Recifele ne siliră să ne îndepărtăm atît de mult de con- 
tinent, încît abia mai vedeam coasta.-Pe deasupra cîtorva 
insule învecinate puturăm zări uscatul acoperit de zăpadă, 
dar mai ales niște munţi ale căror virfuri se ridicau deasupra 
norilor la o înălțime uluitoare. Cel mai sud-vestic dintre 
aceste lanţuri muntoase avea un vulcan care arunca într-una 
uriașe coloane de fum negru. El nu se afla prea departe de 
țărm și ieșea în evidenţă prin forma sa, cu desăvirșire conică, 
și cu craterul chiar în virf. 

„În cursul după-amiezii, avînd trei ore de acalmie, mari- 
narii noştri prinseră peste o sută de cambule!, dintre care 
unele cîntăreau patruzeci și cinci de kilograme. Acest pește, 
ca hrană proaspătă, era binevenit pentru noi. În toiul pescui- 


L Pleuronecte din mările reci. —N.T. 

tului ni se alătură o pirogă condusă de un singur om, care 
venea de la insula cea mare. Apropiindu-se de corabie, omul 
își scoase tichia și se închină. Era limpede că rușii aveau 
iegături comerciale cu acest popor; se deducea aceasta, nu 
numai din gesturile de politeţe pe care le învăţaseră indigenii, 
dar şi din notiţa amintită mai sus. Acum aveam o nouă dovadă, 
căci vizitatorul nostru purta o pereche de pantaloni de pinză 
verde și o jachetă de pînză sau stofă neagră. Nu avea nimic 
de vînzare în afară de o blană de vulpe cenușie și citeva 
unelte sau harpoane de pescuit, ale căror mînere erau foarte 
minuţios lucrate din os. 

„Iimpul era noros și neguros; din cînd în cînd se înse- 
nina. Dar în după-amiaza de 22 iunie, cînd vintul se mută 
spre sud-est, începu ca de obicei vremea rea și ploioasă. 
Înainte de lăsarea ceţii, în cîmpul vederii noastre nu se mai 
aflau decît vulcanul și un alt munte învecinat. Cîteva zile 
înaintarăm foarte puţin, din pricina vînturilor schimbătoare 
și foarte slabe.. 

„În dimineaţa zilei de 25 iunie prinserăm o briză dinspre 
răsărit și vreme senină, ceea ce era neobișnuit cînd bătea 
acest vînt, așa că văzurăm din nou mult mai limpede decît în 
alte dăţi atit vulcanul, cît și munţii de la apusul și de la 
răsăritul său, precum și întreaga coastă a continentului ce 
se întindea sub el. 

„După prinz cerul se posomori și, în cele din urmă, se 
lăsă o ceaţă atit de deasă, încît nu mai puteam vedea nici 
la o sută de metri înaintea noastră. Ne îngrijorarăm auzind 
zgomotul brizanţilor la provă-babord. Trăgind afară plumbul, 
constatarăm că apa avea acolo o adincime de cincizeci de 
metri. Pusei îndată în pană corabia și ancorai pe un fund 
groscior de nisip. 

„La puţine ore după aceea, ceața se risipi întrucîtva și 
băgarăm de seamă că scăpasem dintr-o primejdie grozavă. 
Ne găseam la trei sferturi de milă de latura nord-estică a 
unei insule. Două stînci se înălţau fiecare la vreo jumătate 
de leghe de noi și cam la aceeași depărtare una de alta. În 
jurul lor ne pîndeau mai multe șiruri de recife. Totuși întim- 
plarea făcuse ca să ne putem; strecura, cu tot întunericul 
printre aceste stînci, între care nu m-aș fi încumetat să 

pătrund nici pe timp senin; mă aflam totuși într-un loc de 
ancorare mai bun decît aș fi putut eu să aleg. 

„Undeva către apus de corabie, la trei sferturi de milă 
depărtare, se deslușeau mai mulţi indigeni și locuinţele lor. 
Zărirăm oameni trăgînd în direcţia aceea două balene, pe 
care presupuneam că tocmai le omoriseră. Ciţiva dintre ei 
veneau din cînd în cînd pînă la corăbii și făceau tîrg cu 
oamenii noștri, schimbînd cîteva lucruri mărunte; dar nu 
rămîneau niciodată aici mai mult de un sfert de oră. Dimpo- 
trivă, păreau mai curînd temători, deși socoteam că vasele 
de felul celor cu care navigam noi nu le erau străine. Aveau 
în purtări o bunăcuviinţă neobișnuită la triburile sălbatice. 

„În zorii zilei de 28 iunie ridicarăm ancora, împinși de 
o ușoară briză de la miazăzi, căreia îi urmară adieri schim- 
bătoare din toate direcţiile. Dar cum mareea în creștere 
venea repede, într-un chip prielnic pentru noi, ne strecu- 
rarăm afară înainte de venirea refluxului. Aruncarăm ancora 
în apă, la cincizeci de metri adincime destul de aproape de 
țărmul sudic. 

„În timp ce ne aflam acolo, mai mulţi indigeni veniră 
pînă la: noi și schimbară cîteva unelte de pescuit pe tutun. 
Unul dintre ei, un bărbat tînăr, își răsturnă piroga în timp ce 
era bord în bord cu una din bărcile noastre. Oamenii noștri 
îl prinseră dar piroga se duse în derivă. Datorită acestei 
întîmplări, tînărul a fost nevoit să se urce pe corabie: chiar 
de la prima invitaţie, cobori în cabina mea, fără a arăta 
nici cea mai mică împotrivire sau stinghereală. Hainele fiin- 
du-i ude, îi dădui altele, în care se îmbrăcă tot atit de nestin- 
gherit cum aș fi făcut-o și eu. Din purtarea lui, ca și din 
comportarea celorlalți, mă încredinţai că acestor oameni nu 
le erau străini europenii și nici unele dintre obiceiurile lor. 
Dar în corăbiile noastre era ceva care le aţița mult curiozi- 
tatea, deoarece cei ce nu puteau veni cu pirogile se adunau 
pe dealurile învecinate pentru a privi. 

„Curind după ce ancorarăm, un indigen de pe insulă 
aduse pe bord o altă notiţă, asemănătoare cu cea dată căpi- 
tanului Clerke. După ce omul mi-o înfăţișă, văzui că era 
scrisă tot în limba rusă, pe care, după cum am mai spus, n-o 
putea citi nici unul dintre noi. De vreme ce mie nu-mi folosea, 
iar altora ar fi putut să le fie necesară, o înapoiai purtă- 
torului și-l trimesei îndărăt cu cîteva daruri, pentru care el 

își exprimă mulțumirea, făcînd mai multe plecăciuni adinci în 
timp ce se retrăgea. 

„Ceţurile dese și vintul potrivnic ne reţinură pînă la 
2 iulie, ceea ce ne dădu prilejul să culegem unele informații 
asupra ținutului și locuitorilor săi. Băștinașii numesc această 
regiune Samganudha. Se poate obţine cu ușurință acolo multă 
apă dulce, dar nimic altceva. 

„leșind apoi în larg, ne-am îndreptat spre miazănoapte, 
neîntilnind nici o piedică în drum; am înaintat foarte puţin 
mai multe zile la rînd fără ca să survină ceva vrednic 
de amintit. 

„În dimineaţa de 16 iulie ne găseam mai aproape de 
uscat decit ne așteptam. Aici, între două capete de ţară, 
coasta forma un golf atit de mare, încît din unele locuri abia 
deslușeam pămîntul chiar dacă ne suiam în gabie. L-am 
trimis pe locotenentul Williamson cu dispoziţii de a debarca 
și de a vedea ce direcție lua ţărmul precum și ce pro- 
ducea ţinutul deoarece, de pe corăbii, uscatul avea o înfă- 
țișare de pustiu. | 

„ Williamson se întoarse curind și raportă că debarcase 
la promontoriu și, căţărindu-se pe dealul cel mai înalt, văzuse 
că porțiunea cea mai depărtată a coastei se îndrepta către 
miazănoapte. Luase în stăpinire ţinutul și lăsase pe deal o 
sticlă în care se aflau înscrise pe o bucată de hirtie numele 
corăbiilor și data descoperirii. Promontoriul pe care-l boteză 
Cape Newenham, este un cap stîncos, destul de înalt. Dealu- 
rile sint pleșuve, dar la poalele lor cresc ierburi și alte 
buruieni. El n-a văzut nici un animal în afară de o ciută 
cu puiul ei și o morsă sau vacă de mare, moartă pe plajă. 

„De la 16 la 21 iulie nu s-a întimplat nimic mai de 
seamă. La 21 iulie ne-am văzut nevoiţi să zvirlim ancora 
pentru a evita un grind submarin, care se afla doar la 
un metru jumătate adincime. În timp ce ne găseam acolo, 
douăzeci și șapte de oameni din ţinut, fiecare în cîte o pirogă, 
veniră spre corăbii, de care se apropiară cu multă băgare de 
seamă, hăulind şi deschizîndu-și într-una braţele pe măsură 
ce înaintau. Înțeleserăm că în felul acesta vroiau să-și arate 
intenţiile pașnice. În cele din urmă, cîţiva ni se alăturară atît 
cît să poată primi cîteva mărunţișuri care le fură aruncate. 
Acest gest îi îmbărbătă și pe ceilalți care se încumetară să 

vină lingă bord şi curînd începu tîrgul între ei şi marinarii 
noștri. Se asemănau cu ceilalți băștinași ai coastei și păreau 
cu totul neobișnuiţi cu oameni ca noi; nu cunoșteau întrebuin- 
tarea tutunului și nici nu deţineau vreo marfă străină, în 
afară de un cuţit. Acesta era doar o bucată de fier obiş- 
nuit, înțepenit într-un mîner de lemn ; avea astfel înfățișarea 
unui cuţit. 

„Pirogile, lucrate din piei, ca toate celelalte luntri văzute 
in vremea din urmă, se deosebeau totuși de ele fiind mai 
largi și avînd gaura în care şade omul mai mare decît la 
oricare din cele întilnite mai înainte. 

„Vinturile schimbătoare și ploile domniră pînă la 3 
august. Anderson, chirurgul, care lincezise mai bine de două- 
sprezece luni, suferind de ftizie, își dădu sufletul în această 
după-amiază, între orele trei și patru. Fusese un tînăr înţelept, 
un tovarăș plăcut, nespus de priceput în meseria lui și avînd 
cunoștințe foarte întinse și în alte ramuri ale științei. Cititorul 
acestui jurnal va fi observat cît sprijin găsisem în el în 
cursul călătoriei. Dacă am fi putut să-i salvăm viaţa, nu mă 
îndoiesc că cititorii ar fi primit de la el comunicări foarte 
importante asupra diferitelor domenii ale istoriei naturale din 
diversele locuri pe care le vizitasem, comunicări pentru care 
ar fi meritat din plin orice laudă. Nu mult după ce el şi-a 

dat ultima suflare, am zărit pămînt înspre apus, la douăspre- 
zece leghe depăriare. Am presupus că era o insulă și, pen- 
tru a perpetua memoria celui decedat, față de care nutream 
foarte multă consideraţie, am numit-o Anderson's island. 

„În dimineaţa de 5 august, pe la ora zece, deși bătea 
un vint de la sud-vest, ne-am oprit și am ancorat între o 
insulă și continent, în apă de doisprezece metri adincime. 
Această insulă care a fost botezată Sledge Island !, are vreo 
patru leghe în circumferință. Am debarcat aici, dar n-am văzut 
copaci sau tufișuri, nici pe insulă, nici pe continent. Era vădit 
că nu demult fuseseră oameni pe acolo, căci se vedeau urmele 
picioarelor lor. Descoperirăm în apropierea locului debarcării 
o sanie, care dădu numele insulei. Părea să fie una ca acelea 
ce le întrebuinţează rușii în Kamciatka, pe gheaţă sau zăpadă. 
Avea trei metri lungime, o jumătate de metru lățime și un 
fel de șină de os pe fiecare tălpică. Construcţia ei era admi- 
rabilă și toate părţile erau asamblate cu mare precizie. 

„După ce am făcut diferite observaţii de la 6 la 9 august, 
ne-am convins că întregul ținut era o coastă. Am navigat 
în volte, m-am îndreptai spre nord-vest, și am aruncat ancora 
în apropierea unui promontoriu, pe care l-am numit capul 
Principele de Wales. Era extremitatea vestică a întregii Ame- 
rici, după cele ce știam pînă atunci. 

„În zorii dimineţii de 10 august am reluat calea spre 
apus şi, pe la ora zece, am ancorat într-un golf mare, la două 
mile de țărm. 

„În timp ce stăteam în acest golf, deslușirăm pe ţărmul 
de miazănoapte un sat și niște oameni. Vederea corăbiilor 
părea să fi băgat spaima în ei. Mi-am pus în gînd să debarc 
lîngă locuinţele lor și m-am dus acolo cu trei bărci înarmate, 
întovărășit de cîțiva ofiţeri. Vreo treizeci sau patruzeci de 
oameni înarmaţi fiecare cu un soi de halebardă, cu un arc 
și săgeți, stăteau înţepeniţi pe un teren povîrnit din vecină- 
tatea satului. Cînd ne apropiarăm, trei dintre ei coboriră 
pe țărm ; se arătară atît de politicoși că-și scoaseră cușmele 
de pe cap și ne făcură adinci plecăciuni. Noi le întoarserăm 
salutul, dar purtarea aceasta nu le inspiră destulă încredere 
pentru a aștepta debarcarea noastră căci, în clipa în care 

bărcile ajunseră la țărm, se retraseră. M-am dus pe urmele lor 
singur și, prin semne și gesturi, i-am convins să se oprească 
şi să primească în dar niște mărunțţișuri. Ei îmi dădură în 
schimb două piei de vulpe și o pereche de dinţi de morsă. 

„Păreau a fi foarte precauţi, exprimîndu-și prin semne 
dorinţa să nu mai îngăduie altor marinari să urce pînă la ei. 
Cîteva mărgele împărţite celor din jurul nostru creară în 
curînd o oarecare încredere și, treptat-trepiat, începu între 
noi un soi de tîrg. În schimbul cuţitelor, mărgelelor, tutunului 
și altor articole, ei ne dădură niște haine și vreo cîteva 
săgeți. Dar nimic din ce aveam noi de oferit nu-i putu 
îndupleca să se despartă de vreo suliță sau arc. Le ţineau 
necontenit pregătite şi nu le-au părăsit nici o singură dată; 
o făcură totuși timp de cîteva clipe în care patru sau cinci 
localnici ne prezentară un cîntec și un dans. 

„Săgeţile aveau viriuri de os sau de piatră, foarte puţine 
dintre ele erau împănate, iar cîteva aveau un virf trunchiat, 
rotunjit. Ce întrebuințare li se poate da acestora din urmă, nu 
pot spune ; poate că sînt folosite pentru a ucide vietăţile mai 
mici fără a le vătăma pielea. Arcurile erau aidoma cu cele 
văzute pe coasta americană și asemănătoare cu cele între- 
buinţate de eschimoși. Suliţele și halebardele erau de fier sau 
oţel și de lucrătură europeană sau asiatică ; depuseseră multă 
osteneală pentru a le împodobi cu sculpturi și incrustări de 
alamă și de un metal alb. 


„Mai multe alte lucruri, și mai cu seamă, veşminiele lor 
arătau că erau înzestrați cu o iscusinţă ce întrecea cu mult 
așteptările, fiind vorba de un popor atit de nordic. Toţi 
americanii pe care-i văzusem de la sosirea noastră pe această 
coastă erau de statură mai mult scundă, cu feţe rotunde, 
pline și pomeţi proeminenţi. Cei printre care ne aflam acum, 
departe de a le semăna, aveau feţe prelungi și erau solizi şi 
bine legaţi. Pe scurt, se arătau a fi cu totul de alt neam. N-am 
văzut nici femei, nici copii de vreun sex ori altul, nici bătrîni, 
în afară de un bărbat care avea capul pleșuv și care era sin- 
gurul om neînarmat dintre ei. Cu toţii aveau urechile perforate 
și unii purtau mărgele de sticlă atirnate de ele. Acestea erau 
singurele lor podoabe. La buze nu aveau nici un fel de 
ornament. 

„Îmbrăcămintea lor era alcătuită dintr-o tichie, o haină, 
o pereche de pantaloni și una de mănuși, toate făcuie din 

piei de cerb, cîine, focă etc. Erau foarte bine croite; unele 
aveau încă părul sau blana pe ele, iar altele nu. 

„Satul cuprindea locuinţe de vară şi de iarnă. Cele din 
urmă sînt întocmai ca o boltă ; podeaua este puţin sub supra- 
faţa pămîntului. Una dintre ele, pe care am examinat-o avea 
o formă ovală de vreo şase metri lungime și vreo trei sau 
mai mult înălțime. 

„Colibele de vară sînt destul de mari, circulare, avind 
sus un virf ascuţit. Căpriorii sînt formaţi din prăjini subţiri 
și oase, acoperite cu pieile unor animale marine. Cercetind 
interiorul uneia din ele, am văzut chiar lîngă ușă un cămin 
în apropierea căruia se aflau vreo cîteva vase de lemn, toate 
foarte murdare. Culcușurile, așezate la perete, ocupau cam 
jumătate din circumferință. Patul și așternutul, din piei de 
cerb, erau în majoritate uscate și curate. 

„La început am crezut că pămîntul care se zărea la apus 
era o parte din Alaska, trecută pe harta lui Staehlin dar, 
după înfățișarea coastei, după așezarea țărmului american 
opus şi după longitudine ne-am dat seama că era mai probabil 
extremitatea răsăriteană a Asiei, explorată de Behring în 1728. 

„După o ședere de vreo două-trei ore printre acești 
oameni, ne-am înapoiat la corăbiile noastre și, curînd după 
aceea, am ridicat ancora și am ieșit din golf. Din acest 
loc am virat spre răsărit spre a fi mai aproape de coasta 
americană. 

„Luni 17 august, înainte de amiază, deslușirăm o lumină 
strălucitoare în zare spre miazănoapte, asemănătoare cu cea 
răsfrîntă de gheaţă, numită de obicei „orbul zăpezilor“. La 
vreo oră după aceea zărirăm un mare cîmp de gheaţă, așa 
că nu mai avurăm nici o îndoială în privinţa cauzei care 
produsese această strălucire a orizontului. La două și jumă- 
tate navigam în volte chiar pe lingă marginea gheții, într-o 
apă de patruzeci de metri, fără putinţa de a înainta, deoarece 
gheaţa era cu totul de nepătruns și se întindea de la sud-vest 
către nord-est cît se vedea cu ochii. Întîlnirăm prin acele 
locuri o mulțime de morse. 

„La 18 august, pe la amiază, ne găseam aproape cu cinci 
leghe mai spre răsărit. Ne aflam de data aceasta chiar lîngă 
marginea gheții, care era compactă ca un zid și părea să 
aibă cel puţin trei metri și jumătate înălțime ; dar mai departe 
la nord, părea să fie mult mai înaltă. 

„Ne îndreptam acum spre miazăzi și, după ce plutirăm 
vreo şase leghe, dădurăm de grinduri submarine la doispre- 
zece metri sub apă, dar apa se adinci apoi curînd pînă la 
cincisprezece metri. Tot atunci zărirăm uscatul care se întin- 
dea de la sud la est-sud-est, la vreo trei sau patru mile 
depărtare. Extrema lui răsăriteană alcătuia un promontoriu 
acoperit din belșug cu gheţuri, din care pricină îl numirăm 
Icy Cape!. Cealaltă extremitate a ţării se pierdea în mare, 
așa că nu încăpea îndoială că era tot o continuare a conti- 
nentului american. 

„Situaţia noastră era acum din ce în ce mai grea. Ne 
aflam în apă puţin adîncă, pe un țărm sub vint, în vreme ce 
corpul principal al gheții, banchiza, se găsea în vint şi înainta 
spre noi. De aceea am făcut semn corăbiei Discovery să 
execute volta în vînt, iar eu am schimbat murele în 
același timp 2. 

„A doua zi o mulţime de sloiuri pluteau în jurul nostru, 
iar cimpul de gheaţă se afla la vreo două leghe spre miază- 
noapte. Gheţurile erau prea compacte și prea mari pentru 
ca să încercăm să pătrundem cu corăbiile printre ele. Pe 
sloiuri zăceau nespus de multe morse și, deoarece duceam 
lipsă de alimente proaspete, bărcile fiecărei corăbii au fost 
trimise să vineze citeva. 

„Grăsimea lor, la început dulce ca măduva, se rînce- 
zeşte în cîteva zile dacă nu este sărată, stare în care se 
poate păstra mult mai mult timp. Carnea macră este cam tare, 
neagră și cu un gust pătrunzător ; în schimb inima e aproape 
tot atit de gustoasă ca și cea de vacă. Grăsimea dă la topire 
o mare cantitate de ulei, care arde foarte bine în lămpi. 
Pieile morselor, foarte groase, ne-au fost de mare folos 


! Capul Gheţurilor, cel mai înaintat punct al călătoriei căpitanului 
Cook, a fost dublat de căpitanul Beechey cu nava Blossom, în 1826, cu 
care prilej răposatul Elson și actualul amiral Smyth au atins Capul Barrow, 
la 126 mile spre nord-est de Icy Cape. Primul vas care a ocolit acest cap 
a fost iahtul Nancy Dawson al lui Robert Shedden, Esq. în 1849; apoi 
sir Robert McClure și căpitanul Collinson împinseră cu îndrăzneală coră- 
biile lor mai departe spre răsărit, de-a lungul țărmului nordic al Americii, 
deschizînd drumul tuturor viitorilor navigatori; nu trebuie de asemenea 
să uităm numele căpitanului Maguire, care petrecu două ierni la capul 
Barrow cu nava Plover și civiliză în mare măsură pe bășştinași.—N.A. 

2 În limbaj marinăresc aceste expresii înseamnă că navele își schim- 
bară direcţia. În cazul acesta, ele apucară în sens contrar. — N. T. 

pentru greement. Dinţii sau colții celor mai multe dintre ele 
erau în acest timp al anului extrem de mici; unii, chiar ai 
animalelor celor mai mari și mai bătrîne, nu depășeau cinci- 
sprezece centimetri lungime. De aici am tras concluzia că 
își lepădaseră de curînd dinţii cei vechi. 

„Zăceau pe gheaţă în cirezi de mai multe sute, îmbul- 
zindu-se una peste alta ca porcii și mugind sau răgind din 
toate puterile, așa că noaptea sau pe vreme ceţoasă ne 
dădeau știre de vecinătatea gheții înainte ca noi s-o putem 
vedea. Nu găseam niciodată întreaga cireadă adormită — 
totdeauna stăteau de veghe cîteva. La apropierea bărcii, aces- 
tea le trezeau pe cele de lingă ele și, transmiţind astfel 
alarma de la una la alta, întreaga turmă se deștepta la 
repezeală. Nu păreau animale primejdioase, așa cum le-au 
descris unii autori. Nu erau periculoase nici măcar atunci 
cînd le atacam, căci sînt de temut mai mult în aparență 
decît în realitate. Ne urmăreau în număr nesfirșit și veneau 
chiar lingă bărci, dar cum îndreptam o muschetă spre ele 
sau chiar numai la vederea unei arme, fugeau într-o clipă. 
Cu toate acestea femela este gata să-și apere puiul pînă la 
ultima suflare și-și dă viaţa pentru el, fie că atacul se întim- 
plă în apă, fie pe gheaţă. La rîndul lui, puiul nu-și părăsește 
mama nici dacă aceasta a murit. 

De ce sînt numite «cai de mare», este greu de spus, 
afară dacă nu cumva numele este o deformare a cuvîntului 
rusesc morsc |, căci nu au nici cea mai mică asemănare cu 
caii. Sint fără îndoială aceeași specie de vietăţi găsite în 
golful Sf. Laurenţiu și care acolo se numesc vaci-de-mare. 
Seamănă desigur mai mult cu vacile decît cu caii, dar această 
asemănare se mărginește numai la bot. Pe scurt, este un 
animal asemănător cu foca, dar incomparabil mai mare, 
cîntărind uneori mai mult de patru sute cincizeci de kilograme 
și măsurînd trei metri de la bot pînă la coadă. 

„În timp ce aduceam morsele pe bord, gheaţa aproape ne 
împresurase și nu ne rămînea altă cale de scăpare decit să 
ne îndreptăm spre miazăzi, ceea ce și făcurăm navigind în 
direcția aceea pînă la ora trei a dimineţii următoare. La două 
ceasuri după-prînz, dădurăm de banchiză și ţinurăm de-a 
lungul marginii ei, fiind în bună măsură îndrumați de muge- 
tele morselor, deoarece ceața era foarte deasă. Așadar navi- 


' Morsc, adjectiv care înseamnă „de mare, naval“. —N.T. 

garăm mai departe pînă aproape de miezul nopții, cînd 
nimerirăm iar printre sloiuri plutitoare și auzirăm zgomotul 
mării care se izbea de ghețari. 

„În dimineaţa următoare, risipindu-se negura, zărirăm 
continentul american ce se întindea spre sud-est, cea mai 
apropiată parte a lui fiind la cinci leghe depărtare de noi. 

„M-am îndreptat către el ca să-l pot cerceta mai îndea- 
proape și să caut un golf, dar pe la ora opt, nevăzind nimic 
asemănător, am cîrmit din nou spre nord. 

„Gheaţa ne silea să ne schimbăm în dese rînduri direcţia, 
dar la 27 august, schimbînd murele, ne-am îndreptat spre 
vest ; pe la șapte seara sosisem chiar la marginea banchizei 
care se întindea dinspre est și nord-est spre vest-sud-vest 
cît puteai cuprinde cu ochii. Vîntul fiind slab, m-am dus cu 
bărcile să cercetez starea gheții. Am constatat că este formată 
din bucăţi desprinse de diferite întinderi, dar atît de înghe- 
suite, încît anevoie aș fi izbutit să intru cu barca printre ele; 
ar fi fost la fel de imposibil să pătrund cu corăbiile ca și în 
cazul cînd în locul sloiurilor de gheaţă ar fi fost stînci. 

„O ceaţă deasă ne învălui în timp ce mă plimbam astfel 
cu bărcile şi mă făcu să mă înapoiez pe bord mai devreme 
decît aș fi dorit; vînasem însă cîte o morsă pentru fiecare 
corabie. Ucisesem mai multe, dar nu puteam aștepta ca să le 
luăm cu noi. Numărul acestor animale de pe întinderea de 
gheaţă era aproape de necrezut !. Marinarii noștri începuseră 
acum să le savureze carnea. Pornirăm apoi iar la drum spre 
sud-est, 


„La 29 august cerul, care fusese ceţos, se însenină. 
Aveam acum o priveliște încîntătoare a coastei asiatice, 
care se asemăna în toate privinţele cu cea americană ; era un 
ţinut jos în apropierea mării; mai departe, spre interior 
era mai înălţat. Cu totul lipsită de păduri și chiar de zăpezi, 
dar fiind acoperită probabil cu mușchi, regiunea avea un 
aspect castaniu. Pe șesul situat între ţinutul de sus și mare 


1 Căpitanul Sir Robert McClure de pe Investigator dădu peste uriașe 
cirezi de morse în același loc. 

„La început pregătisem un tun, cu gindul de a împușca vreo citeva, 
dar ordinul a fost contramandat de căpitanul McClure, din simţăminte de 
milă trezită de duioșia ce domnea între mamele şi pruncii acestei comu- 
nităţi primitive”. 

Vezi „Povestirile căpitanului Sherard Osborn”. — N. A. 

se afla un lac care se întindea spre sud-est mai departe 
decît se putea vedea cu ochii. 

„Anotimpul era acum atît de avansat și epoca îngheţu- 
lui așa de aproape, încît socotii că nu mai era cuminte să 
fac în anul acesta altă încercare de a găsi încotrova o trecere 
înspre Atlantic, atît de mică era perspectiva de a izbuti. 
Atenţia mea se îndrepta acum în altă direcţie : căutam un loc 
de unde ne-am fi putut aproviziona cu lemne sau cu apă; iar 
obiectul suprem al năzuinţelor mele era cum să petrec iarna 
în așa fel, încît să pot transcrie observaţiile mele de geo- 
grafie și navigaţie și totodată să fiu în stare să mă reintorc 
către miazănoapte în vara ce urma, pentru a căuta mai 
departe trecătoarea. 

„După ce ne-am depărtat pînă am ajuns în apă de opt- 
sprezece stînjeni, m-am întors spre răsărit de-a lungul coastei 
asiatice. În zorii zilei de 30 august am înălțat pînzele și am 
păstrat direcţia aceea care ne apropia de uscat; vremea era 
mai ceţoasă ca oricînd și ningea fără întrerupere. La ora zece 
am dat cu ochii de coastă, care se întindea către sud-vest, 
la patru mile depărtare. 

„Înăuntrul ţării împrejurimile erau împînzite de dealuri, 
dintre care unele atingeau mari înălțimi. Ținutul era acoperit 
de zăpezi. 

„La 2 septembrie vremea se însenină, soarele începu să 
strălucească și cum pluteam de-a lungul coastei la o depărtare 
de patru mile, zărirăm mai mulţi locuitori ce păreau niște 
movilițe de pămînt. Nici unul însă nu încercă să pornească 
spre noi, ceea ce ne păru cam neobișnuit. Acești oameni tre- 
buiau să fie ciuci, un popor care, pe timpul cînd scria Muller, 
nu putuse fi subjugat. 

„Cu cît eram mai încredinţat că mă aflam acum pe coasta 
Asiei, cu atit îmi venea mai greu să împac harta lui Staehlin 
asupra Noului Arhipelag Nordic cu observaţiile mele — și 
nu găseam nici o cale să limpezesc deosebirile pe care le cons- 
tatasem, decît presupunind că aș fi luat din greșeală vreo parte 
din ceea ce numește el Insula Alaska drept continentul ameri- 
can și că mi-ar fi scăpat din vedere canalul care le desparte. 
Dar chiar admiţind acest lucru, mai rămîneau destul de multe 
nepotriviri. Era pentru mine un lucru foarte însemnat să lămu- 
resc chestiunea în anotimpul de faţă, pentru ca, în cel viitor, 
să pot avea în vedere numai un singur obiectiv. Deoarece 


28 — Călătoriile căpitanului Cook 

“Staehlin descrie insulele nordice ca fiind acoperite din belșug 
cu păduri, trăgeam nădejdea că, dacă le-aș găsi, aș putea să mă 
aprovizionez cu lemne, de care în prezent începusem să ducem 
mare lipsă pe bord. 


„Cu aceste intenţii am cîrmit dincolo, spre coasta ameri- 
cană şi, la data de 6 septembrie, ea ne apăru înaintea ochilor. 

„Urmîndu-ne drumul pînă la capăt, la 9 septembrie ne 
aflarăm în faţa unei coaste acoperite cu păduri ; era o prive- 
liște plăcută, cu care nu ne mai întîlnisem în ultimul timp. 
A doua zi dimineaţă ne găseam la aproape o leghe de ţărmul 
apusean, așa că luai două bărci și coboriîi pe pămînt, însoţit 
de locotenentul King, pentru a căuta lemne și apă. Observa- 
răm pe plaja de aici urme de cerbi și de vulpi; mai era acolo 
o mare cantitate de lemne aruncate de valuri, iar mai departe, 
apa dulce se găsea din belșug. Revenii pe bord cu gîndul să 
ancorez corăbiile în acest loc, dar vintul sări la nord-est; 
m-am dus atunci pe țărmul opus, sperind că voi descoperi și 
acolo lemne; am ancorat abia la ora opt seara. A doua zi 
dimineaţa constatarăm că ne aflam pe o peninsulă legată de 
continent printr-un istm scund ; într-o parte și în alta coasta 
forma cîte un golf. Botezarăm acel pămînt cu numele de 
Cape Denbigh. 


„Pe peninsulă se zăreau mai mulţi oameni. Un bărbat 
veni într-o luntre mică pînă la noi. Îi dădui un cuţit și vreo 
cîteva mărgele, de care păru foarte încintat. Deoarece îi făcu- 
sem semne să ne aducă de-ale miîncării, el ne părăsi repede 
și visli către țărm ; întîlnind un altul care tocmai pleca spre 
noi și care se întîmpla să aibă două lostriţe uscate, le obţinu 
de la acela și, întorcîndu-se pe corabie, nu vru să mi le dea 
decît mie. Unora dintre marinarii noștri li se păruse că ar fi 
întrebat de mine cu numele de „Capiten”, dar în această 
privinţă probabil că se înșelau. 

„De data aceasta l-am trimis pe uscat pe locotenentul 
Gore, care la înapoiere raportă că nu se putea găsi prea multă 
apă dulce, iar lemnele cu greu se puteau transporta întrucît, 
la oarecare depărtare de plajă, bărcile dădeau de fund. Așa 
stînd lucrurile, m-am îndreptat din nou spre ţărmul celălalt 
și, la ora opt în dimineaţa următoare, am trimis toate bărcile 
și un grup de oameni cu un ofițer ca să facă rost de lemne din 
locul unde debarcasem cu două zile mai înainte. 

„A doua zi o familie de băștinași se apropie de echipa 
care tăia lemne. Nu știu cîți vor fi fost la început, dar eu n-am 
văzut decît pe soţ, pe nevastă și pe copilul lor; îi însoțea și 
o a patra persoană care avea doar o formă omenească, dar 
era mai schilodită decît orice ființă pe care o văzusem sau 
de care auzisem vreodată. Celălalt bărbat era aproape orb și 
nici el, nici nevasta lui nu aveau înfățișarea chipeșă a oame- 
nilor pe care-i întilnisem uneori printre indigenii acestei 
coaste. Amîndoi aveau buza inferioară găurită; posedau 
mărgele de sticlă la fel cu cele pe care le mai văzusem la 
vecinii lor. Fierul era însă articolul lor preferat. Pentru patru 
cuțite pe care le făurisem dintr-un vechi cerc de fier de butoi, 
am obţinut de la ei aproape două sute de kilograme de pește, 
pe care-l prinseseră în aceeași zi sau în ajun. Dădui copilului, 
care era o fetiţă, vreo cîteva mărgele; la acest gest, mama 
izbucni în plîns, apoi tatăl, pe urmă invalidul și, în cele din 
urmă, pentru a completa concertul, chiar fetița însăși. Dar 
această muzică nu ţinu mult. 

„Înainte de căderea nopţii, terminasem de aprovizionat 
corăbiile cu rezerve bogate de lemne și cărasem pe bordul 
fiecăreia peste douăsprezece butoaie mari de apă. 


„Deoarece mai păstram încă unele îndoieli dacă ţărmul pe 
care ne aflam acum aparținea unei insule sau continentului 
american însuși, și întrucît mica adincime a apei excludea 
putinţa de a lămuri acest lucru cu corăbiile noastre, l-am 
însărcinat pe locotenentul King să comande două bărci care 
să facă cercetările necesare în așa fel, încît să nu mai lase 
loc nici unei divergențe de păreri asupra acestui subiect. 


„Ofiţerul se întoarse din expediţie la data de 16 sep- 
tembrie și raportă că înaintase cu bărcile vreo trei sau patru 
leghe mai departe decît fuseseră în stare să meargă corăbiile ; 
că debarcase apoi în partea apuseană ; că de pe înălțimile pe 
care se suise putuse vedea că cele două coaste se uneau; şi 
că intrindul se termina cu un mic fluviu sau rîu, înaintea 
căruia se aflau grinduri de nisip sau de nămol și peste tot 
apă foarte puţin adîncă. l 

„De pe înălțimea de pe care cercetase strîmtoarea, King 
puiuse vedea numeroase văi largi străbătute de cursuri de 
apă, bine împădurite şi mărginite de coline cu povîrnişul lin 
și înălțimi moderate. 

„În cinstea lui sir Fletcher Nortch, preşedintele Camerei 
Comunelor și rudă apropiată a lui King, am botezat acest 
intrînd strîmtoarea Norton !. 

„Se făcuse de mult timpul să mă gîndesc la părăsirea aces- 
tor regiuni nordice şi să mă retrag pentru iarnă în vreun loc 
unde să pot procura hrană proaspătă pentru oamenii mei, pre- 
cum și o mică rezervă de merinde. Nu se afla altă regiune mai 
potrivită și mai la îndemîna noastră pentru împlinirea acestor 
cerințe decît insulele Sandwich. De aceea mă hotăriîi să por- 
nesc spre ele. 


A 


„in zorii zilei de 2 octombrie zărirăm spre sud insula 
Unalașxa. Dar deoarece acum priveam locul din alt unghi, 
iar pămîntul era înnegurat de o piclă deasă, nu eram siguri de 
poziția noastră ; la amiază însă, observarăm că ne găseam la 
latitudinea cerută. Fiindcă toate goliurile păreau deopotrivă 
de bune dacă erau tot atît de sigure şi de convenabile, m-am 
tras înăuntrul unui golf situat la zece mile spre vest de Sam- 
ganudha, cunoscut sub numele de Egucișac ; dar acolo apa era 
foarte adiîncă, așa că părăsirăm golful cît se poate de bucuroși. 
Indigenii care trăiau în mare număr pe aici ne vizitară în dife- 
rite rinduri, aducind cu ei lostrițe uscate și alţi pești, pe care 
îi schimbară pe tutun. Cu cîteva zile mai înainte, tutunul de pe 
corabie fusese împărţit marinarilor pînă la ultimul dram, iar 
rația cuvenită fiecăruia nu răspundea nici pe jumătate cerin- 
telor lor. Cu toate acestea, marinarii englezi erau atit de 
neprevăzători și atît de largi la mină la încheierea tirgului, 
de parcă s-ar fi găsit într-un port din Virginia ?. 

„În după-amiaza zilei de 3 octombrie ancorarăm în golfui 
Sanganudha, iar în dimineaţa următoare, tîmplarii de pe amiîn- 
două corăbiile începură să lucreze la revizuirea și repararea 
vaselor. 

„Pe ţărmul acesta creșteau mulţi arbori foarte bogaţi în 
niște fructe asemănătoare unor bobițe. Ca să ne aprovizionăm 
cu o cantitate cit mai mare din aceste poame proaspete, care 
ne erau atit de folositoare, o treime din marinari primiră 
îngăduința să meargă cu rîndul să le culeagă. Mai achiziţi- 
onarăm și de la băștinași alte însemnate cantități. Aceste 


! Strîmtoarea și golful cu același nume se află la gurile rîului 
Yukon. — N. T. 

2 Virginia, stat în S.U.A.. cunoscut prin producţia de tutun de 
calitate. — N. T. 

bobiţe, împreună cu berea din muguri de pini, care trebuia 
luată din două în două zile, desfiinţau radical orice urmă de 
scorbut care s-ar fi ivit pe vreuna din corăbii. 


„Făcurăm de asemenea rost de foarte mult pește; în pri- 
mul rind de losiriţe atît proaspete, cit și uscate, pe care ni 
le aduceau indigenii. Cîteva dintre lostrițele proaspete ajunse- 
seră la punctul maxim de dezvoltare. Mai prinserăm destul 
de mulţi păstrăvi, iar o dată o cambulă care cîntărea o sută 
patrusprezece kilograme. Pescuitul cu plasa dînd greș, recur- 
serăm la cîrlige și sfori. În fiecare dimineaţă pleca o barcă 
Și rareori se înapoia fără opt sau zece cambule, ceea ce era 
mai mult decît îndestulător pentru toţi ai noștri. 

„La 8 octombrie am primit din mîinile unui om din 
Unalașka, numit Deramușka, un dar foarte ciudat, dacă ţinem 
seama de localitate. Era o piine de secară sau, mai bine zis, 
o turtă făcută în formă de pîine, căci conţinea lostriţă foarte 
pipărată. Acest om ducea un dar asemănător și căpitanului 
Clerke, precum și cîte o notiţă pentru fiecare dintre noi, scrisă 
cu niște litere pe care nu le putea citi nimeni. Era firesc să 
presupunem că darul provenea de la rușii din vecinătatea 
noastră ; de aceea, trimiserăm prin aceeași mînă acestor prie- 
teni necunoscuţi vreo cîteva sticle de rom, vin și porto. 
Împreună cu Deramușka l-am trimis și pe caporalul Lediard, 
unul din pușcașii de marină, un om dezgheţat, pentru a lua 
informaţii suplimentare, cu dispoziţia ca, dacă-i va întilni 
cumva pe ruși, să se străduiască să-i facă să înţeleagă că noi 
eram englezi, prietenii şi aliaţii naţiunii lor. 

„La 10 octombrie Lediard se înapoie cu trei marinari sau 
furieri ruși care, împreună cu alți cîțiva, sălășluiau la 
Egucișak, unde aveau o casă de locuit, cîteva magazii şi un 
cuter de vreo treizeci de tone. Erau toţi trei oameni deștepţi, 
cu bune purtări, și dispuși să-mi dea toate informaţiile de care 
aveam nevoie. Dar, din lipsă ce tilmaci, ne-a fost greu să ne 
inţelegem unii cu alţii. 

„La 14 octombrie seara, în timp ce Webber și cu mine ne 
aflam într-un cătun la o mică depărtare de Samganudha, 
debarcă acolo un rus ; aflai că era persoana cea mai de seamă 
dintre conaţionalii săi care locuiau în insula aceea ca și în cele 
învecinate. Numele lui era Erasim Gregoriov Sin Ismailov. 
Sosise într-o pirogă de trei persoane, însoţit de alte douăzeci 


— 437 — 


sau treizeci de pirogi conduse fiecare de cîte un singur om. 
Am observat că primul lucru pe care l-au făcut după debarcare 
a fost să înjghebeze un mic cort pentru Ismailov, din mate- 
rialele ce le aduseseră cu ei; pe urmă întinseră alte corturi 
pentru ei înșiși din canoele și padelele pe care le acoperiră 
cu iarbă, așa încît locuitorii satului nu avură bătaie de cap cu 
încartiruirea lor. Ismailov ne invită în cortul lui și ne puse 
dinainte nişte lostriţă uscată și bobiţe de arbust; nu mă îndo- 
iam că era cea mai bună mîncare de care dispunea. Părea să 
fie un om înţelegător şi deștept și mă simţii destul de stingherit 
că nu puteam fi în stare să conversez cu el decît prin semne, 
prin mijlocirea cifrelor și a altor caractere scrise, care ne-au 
fost totuși de foarte mare ajutor. Îmi exprimai dorinţa de a-l 
vedea a doua zi pe bord şi, ca urmare, el veni cu toţi inso- 
ţitorii săi. 

„Constatai că era familiarizat cu geografia acestor melea- 
guri și cu toate descoperirile făcute acolo de ruși. Văzînd 
hărţile mele moderne, îmi arătă îndată unde existau greșeli. 


„Din ceea ce am putut culege de la Ismailov și de la com- 
patrioţii săi, am priceput că rușii făcuseră mai multe încercări 
de a se stabili în partea continentului care vine în atingere 
cu Unalașka și cu insulele învecinate, dar că fuseseră mereu 
respinși de indigeni, pe care-i descriau ca fiind un popor 
foarte viclean. Amintiră de doi sau trei căpitani sau conducă- 
tori care fuseseră uciși de localnici, iar cîţiva ruși ne arătară 
răni pe care ziceau că le căpătaseră acolo. 


„Ismailov ar fi fost bucuros să-mi dăruiască o blană de 
vidră de mare, despre care spunea că valorează optzeci de 
ruble în Kamciatka. Am socotit cu toate acestea că era mai 
bine s-o refuz și am acceptat în schimb niște pește uscat şi 
mai multe coșuri de rădăcină de crin sau „saranne“ care este 
amănunţit descrisă în Isioria Kamciatkăi. A doua zi, Ismailov 
ne părăsi cu întreaga lui suită, făgăduind să se reîntoarcă 
după cîteva zile. În consecinţă, la 19 octombrie, veni într-o 
nouă vizită și rămase cu noi pînă la 21 octombrie seara, cînd 
își luă ultimul rămas bun. Îi încredinţai o scrisoare adresată 
lorzilor din Consiliul Amiralității, la care adăugasem și o hartă 

a tuturor coastelor nordice pe care le vizitasem |. Ismailov 
părea să aibă aptitudini care l-ar fi îndreptăţit la o mai înaltă 
situaţie în viaţă, decit aceea în care îl găsisem noi. 


1 Redăm mai jos scrisoarea despre care se vorbeşte aici, fiind ca 
de obicei, de o limpezime și de o concizie remarcabilă și de mare interes: 


Resolution, pe insula Unalașka de pe coasta Americii, la latitu- 
dinea de 53? nord, longitudinea de 192%30' est de Greenwich, 
20 octombrie 1778. 


Domnule, 


Deoarece am întîlnit întîmplător niște ruși care mi-au făgăduit să 
facă în așa fel încît această scrisoare să ajungă la Petersburg și întrucît 
nici n-am avut și nici n-am deocamdată de gînd să vizitez Kamciatka, 
mă folosesc de această împrejurare spre a da senioriilor lor o scurtă 
relatare a acţiunilor mele de la părăsirea Capului Bunei Speranţe pînă 
la această dată. 

După ce am lăsat în urmă Capul, urmărind instrucţiunile senioriilor 
lor, am vizitat insula văzută de curînd de către francezi și așezată între 
latitudinile de 48” 40’ și 50“ sud, longitudinea de 69°30’ est. În aceste 
insule se află din belșug locuri bune de ancorat și apă dulce, dar nu 
sînt nici copaci, nici arbuști și aproape nici un fel de vegetaţie. După 
ce am petrecut cinci zile pe coastele lor, le-am părăsit la 30 decembrie; 
m-am oprit în trecere în Ţara Van Diemen ; am sosit în strimioarea Regi- 
nei Charlotte din Noua Zelandă la 13 februarie 1777; am părăsit-o la 25 și 
am pornit spre Otaheite ; dar nici nu apucasem bine să ies în larg, că 
am dat peste un vînt de răsărit care m-a ţinut în loc atita vreme, încît 
trecuse de mult anotimpul prielnic pentru a mai explora ţinuturile dinspre 
miazănoapte în acel an. În cele din urmă lipsa de apă și de nutreţ pentru 
vitele pe care le aveam pe bord m-au silit să virez spre Insulele 
Amiciţiei, așa că abia în august am ajuns la Otaheite. Am constatat că 
de la data plecării mele în 1774 spaniolii din Callao fuseseră de două 
ori în această insulă. Cînd au venit prima oară, au lăsat intenţionat în 
urma lor patru spanioli, care au rămas pe insulă vreo zece luni, dar 
plecaseră cu toţii cu cîtva timp înainte de sosirea mea. Tot spaniolii 
aduseseră și lăsaseră pe insulă ţapi, porci și cîini, un taur şi un berbec, 
dar nici o femelă din aceste speţe, așa încît cele pe care le-am transportat 
Și debarcat eu acolo au fost cît se poate de binevenite. Eu le-am lăsat un 
taur și trei vaci, un berbec și cinci oi, pe lingă patru feluri de păsări de 
curte. Lui Omai i-am dat un armăsar și o iapă. În Insulele Amiciţiei am 
lăsat un taur și o vacă, un armăsar, o iapă și citeva oi. 

„L-am instalat pe Omai la Huaheine; am părăsit Insulele Socie- 
tăţii la 9 decembrie ; am purces spre nord și, la latitudinea de 22” nord 
și la longitudinea de 200” est, am dat peste un grup de insule locuite 
de același popor ca în Otaheite. Aveau din belșug porci și rădăcinoase. 
După o scurtă ședere în aceste insule, ne-am continuat drumul spre 
coasta Americii, pe care am zărit-o la 7 martie 1778, iar la 29 martie, 
după ce am avut de înfruntat mai multe furtuni, am ajuns într-un golf 

„În dimineaţa zilei de 22 octombrie făcurăm o încercare 
de a ieși în larg cu vintul de la sud-est, încercare care dădu 
greș. În după-amiaza următoare primirăm vizita unui rus, 


la latitudinea de 49% 30/ nord. În acest loc, în afară de faptul că am 
făcut provizii de lemne și de apă, Resolution a fost înzestrată cu un 
nou arbore artimon, cu o gabie artimon, iar arborele trinchet a fost 
demontat și reparat. 

Am pornit din nou la 26 aprilie și, cum am ieșit din port, am fost 
prinși de o furtună violentă, împrejurare căreia i se datorește faptul că 
o atît de mare porţiune din coastă a trecut neobservată. În cursul acestei 
vijelii, Resolution a luat apă printr-o spărtură, ceea ce m-a obligat să 
intru într-un golf situat la latitudinea de 61° şi longitudinea de 213" est. 
După vreo cîteva zile am ieșit din nou pe mare şi curînd am constatat 
că ne aflam pe o coastă unde fiecare pas trebuia bine cîntărit, și despre 
care nu se putea căpăta nici o informaţie din hărţi, fie ele moderne, fie 
vechi ; bizuindu-ne prea mult pe cele dintii, am fost adeseori greșit îndru- 
mați și ne-am găsit în mare încurcătură. Aflindu-ne pe o coastă întinsă 
și cu totul necunoscută, cred că nu este nevoie să mai spun că ne-am 
lovit de multe piedici înainte de a descoperi îngusta strimtoare ce 
desparte Asia de America, şi unde coasta celei din urmă ia direcţia 
spre nord-est. Am urmat-o, îndrăznind să sper că trecusem în sfirșit 
peste toate greutăţile, cînd, la 17 august, la latitudinea de 70°45’ și 
longitudinea de 198° est, am fost opriţi de o banchiză de netrecut; 
înaintaserăm atit de departe între ea și uscat înainte de a o descoperi 
încît n-a lipsit mult să nu ne lovim de țărm. 

„Constatînd că nu mai puteam înainta de-a lungul coastei, am încer- 
cat să văd ce se putea face mai departe, dar aceleași obstacole se pre- 
zentau pretutindeni şi neîntrerupt pînă la coasta asiatică pe care am 
zărit-o la 29 a aceleiași luni (august), la latitudinea de 68°55’ şi longi- 
tudinea de 180” 30’ est. Deoarece îngheţul și ninsoarea, premergătoare 
iernii, începuseră să se ivească, am socotit că este prea tirziu să mai 
încerc să trec în acest an în orice direcţie; de aceea, am cîrmit spre 
sud-est de-a lungul coastei asiatice ; am trecut strîmtoarea mai sus pome- 
nită care desparte Asia de America și m-am îndreptat spre coasta 
americană, pentru a-mi lămuri unele îndoieli și a căuta însă zadarnic — 
vreun golf în care să ne completăm proviziile de lemne și apă. Lemnele 
sînt un articol foarte rar în toate aceste meleaguri nordice; în afara 
unui singur loc, n-am găsit pe această coastă decît lemnele aruncate pe 
țărm de valuri, din care am luat unele pe bord; apoi am pornit spre 
regiunea prin care trecusem la venire, pentru a lua apă. De aici am de 
gind să-mi continui drumul spre insulele Sandwich, adică acelea desco- 
perite la 22° latitudine nord. După ce ne vom aproviziona acolo cu 
hrană proaspătă, mă voi întoarce către nord, spre Kamciatka, iar în vara. 
viitoare voi face o nouă și ultimă încercare de a găsi o trecătoare pe 
la nord; dar trebuie să mărturisesc că nu prea trag nădejde să izbu- 
tesc. Gheaţa, deşi e o piedică nu prea ușor de învins, nu este poate- 
singura ce ne stă în drum. Coastele celor două continente sînt netede: 


= AA pie 


Iacob Ivanovici Soposnikov, care comanda un mic vas la 
Umanak. Era deosebit de modest, dar în aceeași măsură 
inteligent. 


pe o mare întindere de-o parte și de alta; la mijloc, între ele, adîncimea 
apei este neînsemnată. Aceasta și alte cîteva împrejurări tind toate să 
dovedească existenţa în Oceanul Îngheţat a altor pămînturi de unde 
provine gheaţa, precum și faptul că regiunea polară este departe de 
a fi o mare deschisă. 

„Încă o împrejurare descurajatoare îngreuiază navigația în aceste 
ținuturi nordice ; şi anume, lipsa de golfuri în care nava să se poată 
retrage vremelnic pentru a se apăra de gheaţă sau pentru repararea 
stricăciunilor. Cît despre amănuntele cu privire la coasta americană, 
cer îngăduinţa să fac trimiteri la harta alăturată, care este copiată în 
grabă după un original la aceeaşi scară. 

„Motivul pentru care nu m-am dus în portul Sf. Petru şi Pavel 
(Petropavlovsk) din Kamciatka, spre a petrece acolo iarna, este marele 
dezgust ce-l am de a sta inactiv șase sau opt luni, în timp ce o parte 
atit de vastă a Oceanului Pacific de nord rămîne neexplorată, iar starea 
şi condiţiile corăbiilor îmi permit să mă mișc. Bolile nu prea s-au făcut 
simţite pe corăbii, iar scorbutul chiar de loc. Am avut totuși nenorocirea 
de a-l pierde pe Anderson, chirurgul meu, care a murit de tuberculoză 
acum două luni. Cu ciîtva timp mai înainte, un marinar a murit de hidro- 
pizie ; căpitanul Clerke a avut un înecat prin accident. Aceștia sînt toţi 
cei pe care i-am pierdut de cînd am părăsit Capul Bunei Speranţe. 

„Avem destule rezerve şi provizii pentru douăsprezece luni şi 
chiar mai mult; fără stocul necesar, cu greu ne-ar fi posibil să mai 
rămînem în aceste mări; dar oricîtă vreme vom sta aici, vom folosi 
timpu în așa fel, încît să pot spune că la îmbunătăţirea geografiei și a 
navigaţiei a contribuit, domnule, și prea supusul și plecatul dv. servitor, 

James Cook" 


„Insulele descoperite în cursul călătoriei și menţionate în această 
scrisoare ; 


Mangia latitudine 21° 57’ sud, longitudine 2010 53’ est 
Wantien A 20° 017 sud, 4; 2010 45! ,, 
Tubuai $ 230 25/ sud y 210° 24’ ,, 


„Aceste trei insule sînt locuite. Pe cea din urmă, spre deosebire de 
celelalte, se găseşte loc de ancoraj și altul bun pentru debarcare. 

„Insula Christmas, situată la 1°55’ latitudine nordică şi 202° 40’ lon- 
gitudine estică, este o insulă joasă, stearpă, nelocuită, cu loc de ancorare 
pe partea apuseană. Are din belșug broaște țestoase, dar nu are 
apă dulce. 

„Pe lîngă aceste insule, am mai vizitat cîteva încă necunoscute, 
între 19 şi 20” latitudine sudică, învecinate cu și făcînd parte din 
Insulele Amiciţiei'“. 


(Scrisorile căpitanului Cook, volumul 25, — Arhivele Amiralității, 
Whitehall.). 

„După ce făcurăm cunoștință cu acești ruși, cîțiva dintre 
ofiţerii noștri le vizitară în diferite rînduri așezămîntul de pe 
insulă, unde fură totdeauna primiţi cu multă căldură. Așeză- 
miîntul constă dintr-o casă de locuit și două magazii. Pe lîngă 
ruși, se aflau acolo un mare număr de locuitori din Kamciatka 
precum și localnici, slujitori ai celor dintii. Tot acolo trăiau 
și alţi cîțiva indigeni, care nu păreau să depindă de ruși. 
Locuiau cu toţii în aceeași casă, rușii la capătul de sus, camcia- 
dalii la mijloc, iar localnicii la capătul de jos, unde se afla un 
cazan mare în care se pregătea mincarea. Hrana lor consta 
îndeosebi din produse marine la care se adăugau rădăcini și 
fructe sălbatice. 

„Insula procură locuitorilor săi îmbrăcăminte, în aceeași 
măsură în care le procură hrană. Îmbrăcămintea consta mai 
ales din piei și este poate cea mai nimerită pe care o pot purta. 
Haina de sus este croită ca aceea a unui căruțaș și ajunge 
pînă la genunchi. Pe sub ea mai poartă o vestă sau două și 
o pereche de pantaloni ; pe cap își pun o cușmă îmblănită și se 
încalţă cu cizme, ale căror tălpi și feţe sînt din piele rusească, 
dar carîmbii sînt lucraţi dintr-un soi de maţ tare. 

„Ruşii s-au așezat pe toate insulele mai de seamă dintre 
Unalașka și Kamciatka. Singurul lor ţel este să adune blănuri. 
Urmăresc să prindă mai ales castori și vidre de mare. Nu i-am 
auzit niciodată întrebînd de vreo altă vietate, deși în încăr- 
cătura lor intră și acelea ale căror blăni sînt de o valoare 
mai mică. 

„Acum e timpul să povestesc ceva și despre băștinași. 
După toate aparențele, sînt oamenii cei mai pașnici și mai 
inofensivi pe care i-am întîlnit vreodată. În privinţa cinstei, 
ar putea servi drept pildă celui mai civilizat popor de pe 
pămînt. Dar, după cîte am observat la vecinii lor, cu care rușii 
n-au nici un fel de legătură, mă cam îndoiesc că au avut 
această calitate de la bun început și cred mai curînd că este 
o consecinţă a actualei lor stări de supușenie. 

„Acești oameni sînt mai mult scunzi de statură, dar pli- 
nuti și bine conformaţi, cu giîturi scurte, feţe oacheșe rotun- 
jite, ochi negri, bărbi mici și păr lung, drept și negru, pe care 
bărbaţii îl poartă lung la spate, dar tăiat în faţă, iar femeile 
și-l strîng într-un coc. 

„Oamenii de ambele sexe se- îmbracă în același mod: 
singura deosebire o constituie materialul. Haina femeilor este 

făcută din piele de focă, iar a bărbaţilor din piei de păsări, 
amîndouă ajungind pînă sub genunchi. Aceasta este toată 
îmbrăcămintea femeilor. Peste ea, bărbaţii poartă încă o haină 
confecţionată din maţe, impermeabilă și înzestrată cu o glugă 
care se trage peste cap. Unii dintre ei poartă cizme și toţi au 
un fel de șapcă cu cozoroc, făcute din lemn, cu o margine în 
care intră capul. 

„Nu întrebuinţează vopsele, dar femeile își punctează 
ușor feţele ; atît bărbaţii cit și femeile își găuresc buza de jos, 
în care vîră bucăţi de os. 

„Hrana lor constă din pești, vietăți marine, păsări, rădă- 
cini și fructe ori chiar alge din mare. Le mănîncă aproape pe 
toate crude. Fiertul și friptul mîncărilor erau singurele procedee 
de bucătărie pe care le foloseau și cred că pe cel dintîi l-au 
deprins de la ruși. 

„Eram de faţă cînd căpetenia din Unalașka își lua prinzul 
format din capul crud al unei cambule mari, abia prinsă, pe 
care-l înghiţea cu plăcerea cu care înghiţim noi stridiile crude. 

După ce a terminat, rămășițele capului au fost tăiate în bucăți 
și date însoţitorilor, care zmulgeau carnea cu dinții și rodeau 
apoi oasele ca niște cîini. 

„Procedeul după care-și construiesc casele este următorul : 
sapă în pămînt o groapă pătrată ori lungă de cel mult cinci- 
spiezece metri și lată de șase; dar îndeobște dimensiunile 
sînt mai mici. Peste aceată groapă clădesc un acoperiș din 
lemne aruncate de mare pe țărm. Acest acoperiș îl învelesc 
întîi cu iarbă, apoi cu pămînt, încît pe dinafară pare o movilă 
de gunoi. În mijlocul lui, spre fiecare capăt, lasă cîte o deschi- 
zătură pătrată prin care pătrunde lumina ; una din deschizături 
e destinată numai luminii, iar cealaltă folosește pentru a intra 
și ieși din casă, cu ajutorul unei scări. În jurul laturilor și 
capetelor acestor locuinţe, familiile sălășluiesc mai multe la 
un loc în apartamente separate, în care dorm și lucrează, nu 
pe bănci, ci într-un soi de tranșee concave, săpate în interiorul 
casei, de-a lungul pereţilor și acoperite cu rogojini ; deci cel 
puţin în această parte domnește decenţa. Dar mijlocul casei, 
care este comun tuturor familiilor, se prezintă cu totul altfel 
căci, deși este acoperit cu iarbă uscată, acolo se aruncă mur- 
dării de toate felurile. 

„În gospodărie au străchini, linguri, căldări, ciuturi sau 
castroane, coșuri de răchită și, citeodată, un ceainic sau o 
oală rusească. Toate aceste ustensile sînt foarte minuţios 
lucrate și bine întocmite, cu toaie că n-am văzut la ei nici o 
altă unealtă în afară de cuţit și secure. Prea puţini sînt cei 
care să nu fumeze, să nu mestece și să nu prizeze tutun ; luxul 
acesta promite să-i ţină totdeauna în sărăcie. 


„N-am văzut nici o sobă în casele lor. Acestea sînt lumi- 
nate și în același timp încălzite de lămpi, care sînt simple și 
totuși corespund foarte bine scopului lor. Băștinașii le întoc- 
mesc dintr-o piatră lată, scobită într-o parte ca o farfurie și 
cît ea de mare sau ceva mai largă. În scobitură se pune uleiul, 
amestecat cu puţină iarbă uscată care slujește drept fitil. 

„ Obţin foc atit prin izbire, cît și prin frecare; în primul 
caz, lovesc una de alta două pietre, dintre care una a fost în 
prealabil unsă cu pucioasă. În cazul al doilea folosesc două 
bucăţi de lemn, și anume un băț de vreo optsprezece centi- 
metri lungime, și o piesă plată. Capătul ascuţit al bățului îl 
apasă pe bucata plată şi îl învirtesc repede ca pe un sire- 
del, pînă cînd izbucnește focul. Totul durează citeva minute. 

„Luntrile lor sînt construite aproape după chipul acelora 
întrebuințate de groenlandezi și de eschimoși, scheletul lor 
fiind alcătuit din șipci subţiri, iar învelișul din piei de focă. 
Au vreo patru metri lungime, o jumătate de metru lățime 
la mijloc și treizeci-patruzeci de centimetri adincime. La 
nevoie ele pot purta două persoane, din care una se întinde 
pe fund, iar cealaltă se așază în deschizătura rotundă care 
se află aproape la mijlocul ambarcaţiei. 

„Uneltele lor de pescuit și de vinătoare sînt făcute toate ' 
cu mare iscusinţă, fie din lemn, fie din os; ele se deosebesc 
foarte puţin de cele întrebuințate de groenlandezi. Acești 
oameni sînt foarte dibaci în a lovi peștii atît în mare, cît. 
și în rîuri. Folosesc de asemenea ciîrlige și undiţe, plase și 
baraje în rîuri. Cîrligele şi le confecționează din os, iar sforile 
de undiţă din tendoane. 

„Peștii care trăiesc de obicei prin alie mări nordice se 
găsesc și aici, bunăoară balenele, delfinii, marsuinii, peștii- 
spadă, cambulele, bacalearii, lostriţele, păstrăvii, limbii. peștii 
plaţi și multe alte specii de pești mărunți ; pot să mai fie încă 
numeroși alţii pe care n-am avut prilejul să-i vedem. Morsele 
trăiesc în număr extraordinar de mare primprejurul banchi- 
zelor, iar vidra de mare cred că nu poate fi găsită nicăieri în 
afară de aceste mări. Zăream citeodată un animal cu un cap 
ca de focă şi care răsuila în genul balenelor. Era însă mai mare 
decit o focă și avea o culoare albă cu cîteva pete îniune- 
cate. Probabil că era ceea ce se numește vaca-de-mare sau 
lamantinul. 

„Cred că mă pot încumeta să spun că păsările marine și 
de, apă nu sînt nici atît de numeroase şi nici atît de variate 
ca acelea pe care le-am cunoscut în părţile nordice ale Ocea- 
nului Atlantic. 


„Puținele păsări de uscat pe care le-am întîlnit erau cele 
existente în Europa, deşi puteau fi multe altele pe care noi 
n-am avut prilejul să le cunoaștem ; o pasăre foarte frumoasă 
a fost împușcată în pădurile de la strimtoarea Norton ; această 
pasăre, după cum ni s-a spus, se găsește citeodată în Anglia 
și e cunoscută acolo sub numele de amperis. 

„Deoarece excursiile și observaţiile noastre se limitau 
numai la coasta mării, să nu se aștepte cineva ca noi să fi 
aflat prea multe despre vietăţile sau vegetalele ținutului. Nu se 
găsesc cerbi la Unalașka sau pe vreo altă insulă de acolo. 

Indigenii n-au animale domestice, nici măcar un cîine. Vulpile 
și nevăstuicile au fost singurele patrupede pe care le-am văzut. 

„Există la Unalașka o mare varietate de plante ; majori- 
tatea lor erau în floare la sfîrșitul lunii iunie. Cea mai de 
seamă este „saranne“, sau rădăcina de crin, care are cam 
mărimea unei căpăţini de usturoi; gustul ei nu e neplăcut și 
am găsit mijlocul de a face cîteva bucate bune din ea. 

„Trebuie să mai înşir, printre alimentele indigenilor, 
cîteva alte rădăcini sălbatice, ca: tulpina unei plante care 
seamănă cu angelica ; bacele de mai multe soiuri, ca bunăoară 
murele, răchiţelele, afinele, vuietoarele, o bacă mică roșie care 
în Terra Nova se cheamă perișoară; și o altă bacă brună, 
necunoscută nouă. Aceasta are întrucîtva gustul porumbei, dar 
nu-i seamănă în nici o altă privinţă. Este foarte astringentă 
dacă o măniînci în cantitate mai mare. Din ea s-ar putea dis- 
tila rachiu. 

„Pe terenurile de șes şi în văi se găsește din belșug iarbă, 
care crește foarie grasă și foarte înaltă. Sint de părere că 
vitele ar putea trăi în Unalașka în tot cursul anului fără a 
avea nevoie de adăpost. 

„Ce noţiuni despre divinitate au băștinașii și ce cred ei 
despre viaţa viitoare, nu știu. Nici distracțţiile lor nu le cunosc, 
căci n-am văzut nimic care ar fi putut să ne lămurească în 
aceste două privinţe. 

„Sint neasemuit de veseli și de prietenoși. Nu par să tră- 
iască prea mult. N-am văzut nicăieri vreo persoană, bărbat 
sau femeie, care să arate de șaizeci de ani și deci foarte puţini 
ce păreau să aibă peste cincizeci. 

„Am remarcat deseori cît de mult se aseamănă indigenii 
părţii nord-vestice a Americii cu groenlandezii și cu eschi- 
moșii, atit în ceea ce privește înfățișarea, cît și îmbrăcămintea, 
armele, canoele și altele. Totuși am fost mult mai puţin izbit 
de acest fapt decît de înrudirea ce am constatat că există între 
dialectele groenlandezilor și eschimoșilor, de o parte și al celor 
de la strîmtoarea Norton și din Unalașka, de altă parte. Se 
poate trage de aici concluzia că toate aceste seminţii au o 
origine comună ; și dacă așa stau lucrurile, atunci nu încape 
îndoială că ar exista o comunicaţie nordică, pe mare, între 
partea apuseană a Americii și partea răsăriteană, prin golful 
Baffin ; această comunicaţie poate fi totuși închisă navigaţiei 

din cauza gheții și a altor piedici. Cel puţin aşa credeam eu 
în acel timp. 

„În dimineața de luni 26 octombrie, ieșirăm din portul 
Samganudha. Intenţia mea era să mă îndrept acum spre insu- 
lele Sandwich, să petrec acolo cîteva luni de iarnă, să-mi 
completez proviziile proaspete și apoi să pornesc spre 
Kamciatka, pentru a încerca să ajung acolo pe la mijlocul lunii 
mai a verii viitoare. Ca urmare a acestei hotăriri, dădui căpi- 
tanului Clerke instrucțiuni cum să procedeze în caz de des- 
părțire : fixarăm insulele Sandwich ca prim loc de întîlnire 
și portul Petropavlovsk din Kamciatka, al doilea. 

„În cursul călătoriei noastre nu s-a întîmplat nimic deo- 
sebit. În zorii zilei de 26 noiembrie: am zărit pămîntul de la 
sud-sud-est către vest. Eram acum convinși că nu descoperisem 
toate insulele din grupul Sandwich, fiindcă cele pe care le 
vizitasem în cursul călătoriei noastre spre miazănoapte se 
aflau acum toate sub vînt faţă de punctul în care ne găseam 
în prezent. 

„Am continuat drumul de-a lungul coastei spre apus. 
Nu trecu mult și în mai multe locuri de pe țărm apărură 
oameni și zărirăm cîteva case și plantaţii. Ținutul părea să fie 
bine împădurit și bogat în ape curgătoare. 

„La amiază văzînd că localnicii pornesc spre noi în cîteva 
pirogi, am pus corabia în pană. Căpătarăm de la vizitatorii 
noștri o cantitate de sepii în schimbul unor cuie și a unor 
bucăţi de fier. Ei aduseseră foarte puţine fructe și rădăcinoase, 
dar ne declarară că au destule pe insula lor, pe lingă porci 
și păsări. Neavind vreo îndoială că insularii vor reveni la 
corăbii a doua zi cu produsele ţării lor, am navigat în volte 
toată noaptea, iar dimineaţa mă aflam foarte aproape de țărm. 
La început veniră doar cîţiva băștinași ; dar pe la amiază ne 
bucurarăm de tovărășia unui grup destul de numeros, care 
adusese fructe de pîine, cartofi taro, vreo cîteva banane și 
purcei : pe toate le dădură în schimbul cuielor și unor scule 
de fier. 


„În după-amiaza zilei de 30 noiembrie, pe cînd ne aflam 
în dreptul capătului nord-estic al insulei, porniră spre corăbii 
mai multe pirogi. Cele mai multe aparţineau unei căpetenii cu 
numele Teriobu, care sosi într-una din ele. El îmi dărui doi sau 
trei purcei, iar de la ceilalţi obţinurăm, prin tîrguire, cîteva 
fructe. După o ședere de vreo două ore, ne părăsiră cu toţii 

în afară de șase sau opt, care au preferat să rămînă pe bord. 
O pirogă dublă cu pînze veni curînd după aceea și rămase să-i 
aştepte ; o remorcarăm la pupă toată noaptea. Pe înoptate 
descoperirăm în vînt o altă insulă pe care indigenii o numesc 
Auaii |. 

„În ziua de 1 decembrie, la opt dimineaţa, constatînd 
că putem merge spre insula Auaii, mă îndreptai spre ea; 
iar vizitatorii noștri dintr-altă insulă numită Maui, nemaivrînd 
să ne însoţească, se îmbarcară pe pirogile lor și plecară acasă. 

„În dimineaţa următoare rămaserăm surprinși văzînd cul- 
mile munţilor din Auaii acoperite de nea. Cînd ne apropiarăm 
de țărm, cîţiva indigeni porniră către noi. Erau cam sfioși la 
început, dar apoi ademenirăm pe unii din ei pe bord și, în 
cele din urmă, îi convinserăm să se înapoieze pe insulă și să 
ne aducă cele ce ne lipseau. 

„Făcurăm astfel rost de o cantitate de trestie de zahăr și, 
constatind că dacă o fierbeam bine obțineam o bere foarte 
gustoasă, poruncii să se fiarbă cît mai multă pentru folosinţa 
noastră obștească. Dar, cînd ajunserăm să dăm cep butoiului, 
nici un marinar din echipajul meu nu vru s-o guste. Numai 
eu și ofițerii o mai consumam cînd găseam unele substanţe 
cu care s-o fierbem impreună. Ciţiva snopi de hamei, din 
care aveam o provizie pe bord, o îmbunătăţiră mult. Avea 
gustul berii proaspete de malţ; și cred că nimeni nu se va 
îndoi că era foarte sănătoasă. Totuși nesocotiţii mei marinari 
pretindeau că le face rău. 

„Orice fel de inovaţie pe bordul unei corăbii, oricît ar fi 
de folositoare marinarilor, va întîmpina cu siguranţă cea mai 
puternică împotrivire din partea lor. Atît supa în pastile, cît 
și varza acră fuseseră la început osîndite ca niște substanţe 
nepotrivite pentru fiinţe omenești. Puţini comandanţi au intro- 
dus pe corăbiile lor mai multe inovaţii decît mine, cu scopul 
de a varia alimentaţia și băuturile. Acestor felurite mici aba- 
teri de la obiceiurile statornicite se datorează totuși în bună 
măsură faptul că izbutisem să-mi apăr oamenii, vorbind în 
general, de acea îngrozitoare boală, scorbutul, care a distrus 
poate mai mulţi marinari în călătoriile pașnice decit au căzut 
in fața dușmanilor în cursul expedițiilor militare. 


! Hawaii ; în unele atlase e trecută şi Owhyhee, în ortografia engleză ; 
pronunțarea e ca în text. — N.T. 

„M-am ţinut la oarecare depărtare de coastă pină la 13 
decembrie, cînd m-am apropiat iarăși de ea; și, după ce tîr- 
Guisem cîte ceva de la indigenii care ne 'vizitaseră, am ieșit 
din nou în larg. 

„În zorii zilei o înspăimîntătoare năvală de talazuri se 
sfărimă de ţărmul care nu se afla la mai mult de o jumătate 
de leghe, era clar că ne găseam în cea mai mare primejdie. 
Și nici nu puteam deocamdată să ne punem în siguranţă, căci 
vîntul se mutase mai la răsărit, așa că o bucată de vreme nu 
puturăm decît să ne păstrăm depărtarea de coastă. 

„În după-amiaza zilei de 20 decembrie, cîţiva indigeni 
veniră spre noi în pirogile lor, aducîndu-ne vreo cîţiva porci și 
banane. Tiîrguirăm cu acești oameni pînă la ora patru după 
prînz cînd, deoarece strinsesem destule provizii, ridicarăm 
pînzele și plecarăm întins spre miazănoapte. 

„În relaţiile mele cu diversele triburi de sălbatici, nu mi 
se mai întimplase niciodată să dau peste oameni care să se 
poarte atit de nestingherit și încrezător ca locuitorii acestei 
insule. La ei era ceva foarte obișnuit să-și trimită pe corabie 
diversele articole pe care voiau să le vindă și abia după aceea 
să se urce și ei pe dunetă și să înceapă negocierile. Nici chiar 
insularii din Otaheite, pe care îi vizitasem în repetate rînduri, 
nu avuseseră atita încredere în noi. 

„La data de 23 decembrie schimbarăm murele, pornind 
spre miazăzi şi trăgind nădejde să depășim iute insula. Am 
fi izbutit poate dacă vintul n-ar fi scăzut treptat lăsîndu-ne 
la cheremul unei hule puternice care ne tîra cu repeziciune 
înspre uscatul care se afla la mai puţin de două leghe depăr- 
tare de noi. În cele din urmă nişte rafale ușoare de vînt, înso- 
tite de averse de ploaie, ne scăpară de primejdie. În timp ce 
stăteam pe loc din cauza acalmiei, mai mulţi insulari veniră 
cu porci, găini, fructe și rădăcini. 

„La ora patru după-amiază, după ce cumpărarăm toate 
cele aduse de indigeni, înălțarăm pînzele și ne îndreptarăm 
spre nord. La miezul nopţii schimbarăm murele și cîrmirăm 
spre sud-est. Socotind că Discovery ne va vedea făcînd volta, 
nu mai lansarăm semnalul ; dar vecina noastră nu ne văzu, 
după cum constatarăm mai tirziu, ci navigă mai departe spre 
miazănoapte, astfel că în dimineaţa următoare, la lumina 
zilei, nu se zărea nicăieri. La ora șase seara extremitatea 
sudică a insulei rămase spre sud-vest, iar ţărmul cel mai 

apropiat se găsea la șapte sau opt mile depărtare; aceasta 
însemna că izbutisem să trecem în partea din vînt a insulei, 
țintă pe care o urmărisem cu atit de multă stăruinţă. 

„Totuși Discovery încă nu se arăta. Vintul bătea în așa 
fel, încît trebuia s-o poarte spre noi, de unde trăsei concluzia 
că nu va trece mult pînă ce ne va ajunge. 

„La 30 decembrie începurăm să simţim lipsa merindelor 
proaspete. În dimineaţa următoare, la ora zece, insularii ne 
întîmpinară cu fructe și rădăcini, dar în toate pirogile lor 
nu se aflau decît trei porci mici. 

„Înainte de a se crăpa de ziuă, cerul se acoperi iarăși cu 
nori grei, și Anul Nou intră pe ușă însoţit de o ploaie toren- 
ţială, care continuă în răstimpuri pînă după ora zece. Eram 
la capă! şi am făcut negoţ cu locuitorii pînă la ora trei 
după-amiază ; apoi, deoarece strînsesem o provizie destul 
de bună, ridicarăm pînzele cu gindul de a pleca în căutarea 
corăbiei Discovery. | 

„Petrecurăm următoarele trei zile navigind de-a lungul 
părţii sud-estice a insulei. 

„La 5 ianuarie 1779, dimineaţa, dublarăm capul dinspre 
miazăzi al insulei. Pe el se găsea un sat destul de mare, ai 
cărui locuitori se  înghesuiau să pornească spre corabie 
cu porci şi cu femei. Pe acestea îmi era imposibil să le 
împiedic să urce pe bord. Se părea că această parte a ţării, 
după înfățișarea ei, nu putea să ofere vreun produs vegetal. 
Peste tot se vedeau semne că fusese pustiită de erupția 
unui vulcan: devastările din împrejurimi se puteau zări cu 
ochiul liber. 

„În dimineaţa următoare, între orele zece şi unsprezece, 
zărirăm cu bucurie corabia Discovery apărînd de după capătul 
sudic al insulei; iar la ora unu după-amiază sosi lingă noi. 
Căpitanul Clerke se urcă pe bordul nostru și mă înștiinţă 
că timp de patru sau cinci zile navigase în cruciș și-n curmeziș 
în regiunea unde ne despărţiserăm și că apoi se învirtise în 
jurul părții răsăritene a insulei; dar că, fiind prins din nou 
de vinturi neprielnice, fusese tiriît în larg la o oarecare 
depărtare de coastă. În tot acest timp păstrase pe bord un 
băștinaș, care rămăsese acolo de bună voie și refuzase să 
părăsească vasul, deși avusese numeroase prilejuri s-o facă. 


! Capa este navigarea cu vele reduse din cauza timpului rău. — N. T. 

„Mai multe zile în șir navigarăm ca de obicei, schimbind 
într-una murele și primind din cînd în cînd vizite ocazionale 
din partea indigenilor. În zorii zilei de 16 ianuarie, am văzul 
ceva ce semăna cu un golf și l-am trimis pe Bligh să vadă 
despre ce e vorba. Acesta a plecat luînd cu el cite o barcă 
de la fiecare corabie, iar noi am rămas în larg la vreo trei 
leghe de mal. Începură apoi să sosească pirogi din toate 
părţile, așa că pînă la ora zece, erau cel puţin o mie in jurul 
celor două nave ; mai toate erau pline de oameni și încărcate 
cu porci și alte produse ale insulei. Unul dintre oaspeţii noștri 
luă de pe corabie cîrma unei bărci. Cînd îl descoperirăni 
era prea tirziu ca s-o mai putem recăpăta. Socotii că se ivise 
un bun prilej de a arăta acestor oameni cum se întrebuinţează 
armele de foc; ordonai deci ca două sau trei muschete și 
tot atitea tunuri cu încărcături de patru funzi să tragă în 
piroga ce ducea cîrma. Deoarece nu avusesem de gind ca 
vreunul din focuri să aibă efect, mulțimea indigenilor din jur 
păru mai mult uluită decit înfricoșată. Pe seară, Bligh se 
intoarse şi raportă că găsise un golf prielnic pentru ancorare, 
în care se găsea apă dulce. Hotării atunci să poposim acolo cu 
vasele, ca să le reparăm și ca să ne acoperim lipsurile de ali- 
mente cu proviziile proaspete pe care le-am fi putut găsi 
prin partea locului. Numeroși vizitatori ne cerură îngăduința 
de a dormi pe bord. Curiozitatea nu era singurul lor motiv, 
cel puţin al unora dintre ei, fiindcă în dimineața următoare 
ne lipseau mai multe lucruri, ceea ce mă determină să nu 
mai găzduiesc peste noapte atit de mulţi localnici. 


„La ora unsprezece înainte de prînz, ancorarăm în golful 
pe _ care băștinașii îl numesc Karakakua. Corăbiile noastre 
erau ca și mai înainte înţesate de indigeni și împresurate 
de o mulțime de pirogi. Nicăieri n-am mai văzut, în cursul între- 
gii călătorii, atît de mulţi oameni adunaţi într-un singur loc. 
Căci, pe lingă cei din pirogi, pe țărm era puzderie de privitori 
și multe sute dintre ei înotau în jurul corăbiilor ca niște 
cîrduri de pești. Eram de-a dreptul uluiţi de ciudăţenia acestei 
scene ; prea puţini dintre noi mai regretau acum că dădusen 
greș cu străduinţele noastre din vara trecută de a găsi tre- 
cătoarea nord-estică spre ţară. Acestui eșec se datora însă 
posibilitatea pe care o aveam acum de a vizita din nou Insu- 
lele Sandwich și de a îmbogăţi călătoria noastră cu încă 
o descoperire care, deși cea din urmă, părea în multe privințe 

să fie cea mai însemnată din cîte s-au făcut pînă acum de 
către europeni în cuprinsul Oceanului Pacific". 


În timp ce se bucura la gindul acelei descoperiri, căpi- 
tanului Cook nici nu-i trecea prin minte că strădaniile sale se 
vor termina atît de curînd în acest loc nefast, care avea să 
rămînă pe vecie legat de trista lui soartă. Aici se sfirșește 
jurnalul lui; dar, după cum am înregistrat întimplările mai 
de seamă ale vieţii sale atît de bogată în fapte de vrednicie, 
vom povesti acum amănunţit împrejurările triste în care şi-a 
găsit o moarte jalnică. Ne vom păstra cit mai aproape de 
cuvintele bunului său adjunct, căpitanul King, a cărei rela- 
tare începe acum. 


„Golful Karakakua este așezat în partea apuseană a 
insulei Hawaii, într-un ținut numit Akona. Are aproximativ 
o milă în lungime și este mărginit de două promontorii joase, 
situate la o jumătate de leghe depărtare unul de celălalt. 
La capătul nordic, care este șes şi sterp, se află satul Couroua, 
iar în fundul golfului, în apropierea unui crîng de cocotieri 
înalţi, se află un alt sat, mai mare, numit Cacua. Deoarece 
căpitanului Cook i s-a părut că acest golf este bun și pentru 
repararea corăbiilor și prielnic pentru încărcarea unei rezerve 
suplimentare de apă și de provizii, am ancorat în partea 
lui nordică. | 

„De îndată ce pricepură că avem să ancorăm în golf, 
localnicii porniră spre noi în număr nemaipomenit de mare 
și-și exprimară bucuria prin cîntece și strigăte, făcînd o 
mulţime de gesturi sălbatice și extravagante. 

„Printre șefii care veniră pe bordul corăbiei Resolution 
se găsea un tinăr numit Paria, care, după cum am băgat de 
seamă, era o persoană cu multă autoritate. Înfăţișîndu-se 
înaintea căpitanului Cook, îi spuse că este jakani al regelui 
insulei, care în acel timp era plecat într-o expediţie militară 
la Maui ; îl așteptau să se înapoieze după trei sau patru zile. 
Citeva daruri din partea căpitanului Cook l-au legat cu totul 
de interesele noastre și ne-a fost peste măsură de folositor 
la disciplinarea compatrioţilor săi, după cum am avut prilejul 
să constatăm curînd; căci nu mult după ce am ancorat, am 
- băgat de seamă că de unul din bordurile vasului Discovery 

se agăţaseră atîția oameni, încît. corabia se canarisise:! con- 
siderabil, din cauză că echipajul nu era în stare să îndepăr- 
teze cetele ce se îmbulzeau într-una pe ea. Temîndu-se -că 
din această cauză nava ar putea suferi unele stricăciuni, 
căpitanul Cook arătă pericolul lui Paria, care sări îndată în 
ajutorul marinarilor, eliberă corabia de cei ce o îngreuiau 
și îndepărtă pirogile care o împresurau. 

„Autoritatea căpeteniilor asupra populaţiei de rînd se 
dovedi, în această împrejurare, despotică și neîndurătoare. 
Un caz asemănător se petrecu în aceeași zi pe Resolution. 
Acolo înghesuiala era atît de mare, încît constituia o piedică 
în executarea manevrelor. De aceea, furăm nevoiţi să recur- 
gem la ajutorul lui Kanina, un alt șef al lor care, ca și primul, 
se legase mult de căpitanul Cook. După ce l-am înștiințat că 
eram stingheriţi. în lucru, el porunci pe dată compatrioților 
săi să părăsească vasul — și tare ne-am mirat cînd i-am văzut 
sărind fără nici o șovăire peste bord. 

„Acești șefi erau amindoi niște bărbaţi cu trupuri puter- 
nice și bine proporţionate, cu chipuri nespus de plăcute; 
Kanina, mai ales, era unul dintre cei mai frumoşi oameni 
pe care-i văzusem vreodată. Înalt de vreun metru opizeci, 
avea trăsături regulate și expresive, ochi vioi de culoare 
închisă, iar ţinuta lui era fermă, nestingherită și plină de graţie. 

„Locuitorii se purtaseră pină atunci cu cea mai mare 
corectitudine și cinste, dar acum lucrurile se schimbară peste 
măsură de mult. Din cauza uriaşei mulțimi de insulari care 
împînzeau toate punţile corăbiilor, se iveau dese prilejuri de 
șterpeleală fără ca făptașii să riște a fi descoperiţi; pe de 
altă parte, inferioritatea noastră numerică le dădea convin- 
gerea că vor scăpa fără pedeapsă în cazul că vor fi prinși 
cu mîța-n sac. Un alt fapt care ne explica schimbarea pur- 
tării lor era prezenţa și încurajarea pe care o primeau de la 
căpetenii ; căci în general, găseam prada în stăpînirea unor 
oameni mai de vază; așa că aveam cel mai puternic motiv 
să bănuim că jafurile erau înfăptuite la îndemnurile șefilor. 


„Nu mult după ce Resolution ajunsese la locul ei de 
ședere, prietenii noștri Paria și Kanina aduseră pe bord o 


1 A se canarisi, a se apleca într-o parte. — N. T. 

a treia căpetenie, numită Koa! care, după cum ni s-a spus, 
avea funcţia de preot și fusese în tinereţe un războinic distins. 
Era un bătrîn mititel, cu obrazul slab, cu ochii foarte infla- 
maţi și roșii; avea corpul acoperit cu coji albe ca de lepră 
— efecte ale întrebuinţării exagerate a avei. Fiind condus 
în cabină, el se apropie de căpitanul Cook cu multă venerație 
și-i aruncă peste umeri o bucată de pinză roșie, pe care o 
adusese cu el. Apoi făcînd cîţiva pași înapoi, îi aduse în dar 
un purcel, pe care îl ţinea în mînă, în timp ce rostea o cuvin- 
tare care a durat o grămadă de vreme. 

„Cînd această ceremonie luă sfîrșit, Koa prinzi cu căpi- 
tanul Cook, mîncînd cu poftă ceea ce i se punea dinainte, 
dar, ca și ceilalţi locuitori ai insulelor din aceste mări, se 
lăsa greu convins să guste a doua oară din vinul nostru 
sau din alte băuturi spirtoase. Seara, căpitanul Cook, împre- 
ună cu Bayly și cu mine, îl întovărășşirăm pe țărm. Cind 
debarcarăm pe plajă, ne întimpinară patru oameni ce purtau 
bețe de care erau legate smocuri de păr de cîine și care 
pășiră înaintea noastră, rostind cu voce tare o frază scurtă, 
din care nu puturăm distinge decît cuvîntul Orono?. Mulți- 
mea adunată pe țărm se retrase la apropierea noastră și 
nu mai rămase nimeni acolo, în afară de cîţiva oameni 
care zăceau prosternaţi la pămînt, pe lingă colibele satului 
învecinat. 

„Înainte de a trece la povestirea adoraţiei care i s-a făcut 
căpitanului Cook și a ceremoniilor extraordinare cu care a 
fost primit pe această insulă fatală, va fi necesar să descriu 
un morai sau loc de îngropăciune, așezat în partea de miazăzi 
a plajei din Cacua. Era o masivă îngrămădire pătrată de 
pietre, de vreo patruzeci de metri lungime, douăzeci lăţime și 
paisprezece înălțime. Virful era teșit, bine pavat și înconjurat 
de o bară de lemn, pe care erau înţepenite craniile captivilor 
jertfiți la moartea stăpînilor lor. În centrul arenei se înălța 
o veche clădire de lemn, cam ruinată, legată de bară pe 
două părți printr-un zid de piatră, care împărțea întreg spaţiul 
în două jumătăţi. În partea dinspre uscat se aflau cinci pră- 


1 Printr-o inadvertenţă această căpetenie va fi desemnată mai jos 
cind cu numele de Kau, cînd cu cei de Koa.—N.T. 

2 Căpitanul Cook era cunoscut îndeobşte sub acest nume printre 
indigenii din Hawaii, dar n-am putut afla niciodată înţelesul lui precis; 
era, desigur un titlu de venerație religioasă. — N. A. 

jini de peste șase metri înălțime, care susțineau un soi de 
schelă neregulată ; iar în partea opusă, cea dinspre mare, se 
înălțau două căsuțe legate printr-un coridor acoperit. 

„Pe un povirniș- ușor, Koa ne conduse pînă la virful 
acestei grămezi de pietre. La intrare, văzurăm două chipuri 
mari de lemn, cu trăsături foarte schimonosite ; o bucată de 
lemn cioplit în forma unui con lung și răsturnat pornea din 
creștetul capetelor lor ; restul era lipsit de formă și infășurat 
în pînză roșie. Aici am fost întimpinaţi de un tînăr înalt, cu o 
barbă lungă, care îl prezentă pe căpitanul Cook acestor 
chipuri ; după ce cîntă popește un soi de imn, la care se 
asocie şi Koa, ne conduseră cu toţii către capătul moraiului, 
unde erau înfipte cele cinci prăjini. La baza lor se aflau 
alte douăsprezece chipuri, rinduite în semicerc; dinaintea 
figurii din mijloc se găsea o estradă sau o masă înaltă, pe 
care zăcea un porc intrat în putrefacție, iar dedesubtul ei, 
bucăţi de trestie de zahăr, nuci de cocos, fructe de pîine, 
banane și cartofi dulci. Koa, după ce îl așeză pe căpitan sub 
această masă, trase jos porcul și-l ţinu întins ; apoi i se adresă 
a doua oară, printr-o lungă cuvintare rostită cu multă vehe- 
menţă și repeziciune, lăsă hoitul să cadă la pămînt și-l con- 
duse pe căpitan la schelărie, pe care începură să se caţere 
amîndoi, deși erau în mare primejdie de a cădea. Între timp, 
la intrarea moraiului, apăru o procesiune solemnă formată din 
zece oameni, care purtau un porc viu și o bucată mare de 
pinză roșie. După ce înaintară cîțiva pași, se opriră și se 
aruncară la pămînt, iar Keirikia, tînărul pomenit mai sus, se 
duse la ei și, luînd pinza, i-o dădu lui Koa, care o înfășură 
în jurul căpitanului; apoi îi oferi porcul, care fusese adus 
de Keirikia cu aceeași ceremonie. 


În timp ce căpitanul Cook era cocoţat acolo sus în această 
situație neplăcută, înfășurat în pinza roșie și de-abia ţinîn- 
du-și cumpătul printre lemnele schelăriei putrede, Keirikia 
și Koa începură slujba, cîntînd uneori împreună şi alteori 
alternativ. Aceasta dură un timp considerabil; în cele din 
urmă, Koa lăsă porcul să cadă, apoi el și căpitanul coboriră 
împreună. Îl conduse după aceea, la chipurile amintite înainte 
Şi, după ce le spuse fiecăruia cîte ceva pe un ton batjocoritor, 
plesni 'din degete către ele, îndreptindu-se cu oaspetele său 
“spre cel din centru care, fiind acoperit cu piînză roșie, părea 
să fie prețuit mai mult decit celelalte. Se prosternă înaintea 

acestei figuri și o sărută, invitîndu-l și pe căpitanul Cook să 
facă la fel, el care-i îngăduise lui Koa să-l îndrumeze în 
cursul întregii ceremonii. 

„Am fost conduși acum înapoi, într-o altă despărţitură 
a moraiului, unde se afla o suprafață de vreo trei metri pătraţi, 
scufundată cu vreun metru sub nivelul arenei. Coborirăm în 
acea groapă și căpitanul Cook a fost poftit să ia loc între doi 
idoli de lemn, în timp ce Koa îl susţinea de un braţ, iar eu 
eram invitat să-l susțin de celălalt. Între timp sosi o a doua 
procesiune de indigeni, aducînd cu ei un porc fript şi o 
budincă, precum și niște fructe de pîine, nuci de cocos și alte 
vegetale, care ne-au fost înfățișate ca și mai înainte. 

„Cînd terminară cu aducerea prinoaselor, băștinașii se 
așezară pe jos, faţă în faţă cu noi; unii începură să taie în 
bucăţi porcul copt, să curețe vegetalele de coajă, să spargă 
nucile de cocos, pe cînd alţii se îndeletniceau cu pregătirea 
avei, care aici se face ca și în Insulele Amiciţiei prin mestecare. 
Keirikia luă apoi o parte din miezul unei nuci de cocos și 
o mestecă; învelind-o după aceea într-o bucată de pinză, 
frecă cu ea fața, capul, palmele, braţele și umerii căpitanului. 
Apoi ava trecu din mînă în mină și, după ce o gustarăm cu 
toţii, Koa și Paria începură să taie în bucăţi carnea porcului 
și să ni le bage în gură. În ceea ce mă privea, nu mă prea 
împotriveam să fiu hrănit de Paria, care era foarte curat la 
trup, dar căpitanul Cook, servit de Koa și amintindu-și de 
porcul cel putred, nu putu să înghită nici o îmbucătură și 
dezgustul lui, după cum se poate închipui, nu se micșoră nici 
chiar atunci cînd bătrînul, uzînd de obiceiul lor de a fi poli- 
ticoși, o mestecă în locul lui înainte de a i-o oferi. 

„Cînd și această ultimă ceremonie se isprăvi, căci căpi- 
tanul Cook îi puse capăt de îndată ce izbuti s-o facă fără 
să calce regulile, părăsirăm moraiul după ce împărţirăm celor 
prezenţi citeva bucăţi de fier și alte mărunţișuri, de care 
părură foarte încîntaţi. Oamenii cu bastoane ne conduseră la 
bărci repetînd aceleași cuvinte ca la venire. Poporul se retrase 
din nou din calea noastră, iar puţinii care rămaseră se arun- 
cară iarăși la pămînt, în timp ce treceam de-a lungul țărmului. 
Ne urcarăm repede pe bord: avînd în minte cele ce văzusem 
şi pe deplin convinși de bunele intenţii ale noilor noștri 
prieteni, al căror respect față de persoana căpitanului Cook: 
părea să se apropie de adorație. 

„În dimineaţa următoare am coborit pe țărm cu o gardă 
de opt soldaţi, plus caporalul și locotenentul ; primisem ordin 
să instalez un observator în așa fel, încît să-mi fie ușor să 
supraveghez și să ocrotesc atit pe cei ce se îndeletniceau cu 
încărcarea apei, cît și celelalte echipe de lucru ce urmau să 
vină pe uscat. Pe cînd cercetam un teren corespunzător scopu- 
lui nostru, și care era așezat în mijlocul satului, Paria se 
oferi să dărime cîteva case care ne-ar fi împiedicat observa- 
tiile. Totuși socotirăm că era mai bine să respingem această 
ofertă și ne aleserăm un cîmp de cartofi dulci din vecină- 
tatea cimitirului, lucru pe care ei îl încuviințară cu ușurință ; 
iar preoţii, ca să preîntimpine invazia localnicilor, declarară 
imediat locul tabu, înfigindu-și bastoanele în jurul zidului 
cu care era îngrădit terenul. 

„Nici o pirogă nu se încumeta să debarce în apropiere ; 
indigenii stăteau pe zid, dar nici unul nu îndrăznea să intre 
în spaţiul tabu pînă ce nu obținea îngăduinţa noastră. Dar 
deși, la cererea noastră, bărbaţii străbăteau cîmpul, aducîn- 
du-ne merinde, n-am izbutit în nici un fel să le facem pe 
femei să se apropie de noi. Această împrejurare era deosebit 
de amuzantă pentru prietenii noștri de pe bord, unde se 
înghesuiau o mulţime de oameni și mai ales de femei, ceea ce-i 
silea pe marinari să evacueze vasul aproape din oră în oră 
ca să-și poată îndeplini treburile așa cum se cuvenea. ”' 

„De la 19 pînă la 24 ianuarie, cînd Paria și Koa ne pără- 
siră, ca să-l întimpine pe Teriobu, care debarcase într-o altă 
parte a insulei, nu se petrecu pe bord nimic însemnat. 

„Nu mult timp după ce ne stabilisem observatorul, des- 
coperirăm în vecinătate locuinţele unei tagme de preoţi, care 
se duceau cu atita regularitate la morai, încît ne ațiţaseră 
curiozitatea. Colibele lor, răspindite în jurul unui mic lac, 
erau înconjurate de un crîng de cocotieri, care îi despărţea 
de plajă și de restul satului, dînd locului un aspect de sihăs- 
trie religioasă. Cînd l-am înștiințat pe căpitanul Cook. despre 
aceste lucruri, el se hotări să le facă o vizită şi, după cum 
se aștepta, a fost primit în același chip ca și mai înainte. 

„În tot restul timpului cît am rămas în golf, de cîte ori 
cobora căpitanul pe țărm, era slujit de unul din acești preoţi, 
care mergea înaintea lui, dind de știre că Orono debarcase 
şi porunci poporului să se prosterneze. Aceași persoană il 
însoțea de asemenea în mod constant și pe apă, stind în 

picioare în prova bărcii cu un baston în mină și anunţînd 
indigenilor care se aflau în pirogi apropierea lui ; cum auzeau 
despre ce era vorba, ei încetau îndată vislitul și se culcau 
pe burtă pînă ce trecea căpitanul. 

„Politeţea acestor preoţi nu se mărginea totuși numai 
la ceremonii şi paradă. Echipa noastră de pe țărm primea 
în fiecare zi şi cu regularitate o provizie de porci și de vege- 
tale mai mult decît îndestulătoare pentru alimentarea lor; 
totodată, mai multe pirogi încărcate cu merinde erau trimise 
la corăbii cu aceeași punctualitate. Nu mi se cerea niciodată 
ceva în schimb, nici măcar nu mi se dădea de înţeles că ar 
dori așa ceva. Făceau aceste daruri cu atita statornicie, încît 
mai degrabă păreau că împlinesc o îndatorire religioasă, 
decit că dăruiesc pur și simplu niște alimente oarecare. 

„Deoarece tot ce este în legătură cu caracterul și cu 
comportarea acestui popor trebuie să intereseze pe cititor, 
din pricina tragediei care se petrecu mai tirziu în acest loc, 
va fi potrivit poate să-l încunoștinţez de faptul că nu eram 
atît de mulţumiţi de purtarea războinicilor-șefi sau iri, pe cit 
eram de aceea a preoţilor. Din schimburile pe care le făceam 
cu cei dintii ne dădurăm seama că erau destul de grijulii 
față de propriile lor interese și, pe lîngă obiceiul de a fura, 
care găsea poate o scuză, fiind un nărav universal răspîndit 
printre insularii acelor mări, ei se mai foloseau și de alte 
vicleșuguri, tot atît de necinstite. 

„ka data de 24 ianuarie am rămas destul de surprinși 
constatind că nici o luntre nu mai avea-voie să se desprindă 
de țărm și că indigenii se ţineau numai pe lîngă casele lor. 
După citeva ore de liniște, am aflat că golful fusese declarat 
tabu și că orice relaţii cu noi fuseseră oprite, din pricina 
sosirii lui Teriobu. În după- amiaza zilei următoare Teriobu, 
însoţit doar de o singură pirogă, în care erau nevasta și copiii 
săi, vizită neoficial corăbiile. Stătu pe bord pînă aproape de 
ora zece, cînd se înapoie în satul Kauraua. 

„În ziua următoare, pe la amiază, regele însoţit de alte 
două pirogi plecă din sat într-o luntre mare și visli spre cora- 
bie cu deosebită pompă. Înfăţișarea lor era strălucită și 
măreaţă. În prima pirogă se aflau Teriobu și șefii ce ţineau 
de el, îmbrăcaţi în veșmintele și coifurile lor bogat acoperite 
de pene și înarmaţi cu sulițe lungi și cu paloșe; în a doua 
venea venerabilul Kau, căpetenia preoţilor și călugării săi, 

cu idolii expuși la vedere pe pinză roșie. A treia pirogă era 
încărcată cu purcei și fel de fel de produse vegetale. În 
timp ce lunecau pe apă, preoţii din luntrea de la mijloc cîntau 
imnuri foarte solemne ; după ce dădură ocol corăbiilor, în loc 
să se urce pe bord, așa cum ne așteptam, se îndreptară spre 
țărm către plaja unde erau staţionaţi ai noștri. 

„Îndată ce i-am văzut apropiindu-se, am poruncit micii 
noastre gărzi să iasă în întîmpinarea regelui; iar căpitanul 
Cook băgind de seamă că se ducea pe țărm, îl urmă și ajunse 
acolo aproape în același timp. Îi călăuzirăm în cort, unde 
de-abia luară loc, că regele se și sculă și, cu multă graţie, 
aruncă pe umerii căpitanului haina ce-o purtase el însuși, îi 
puse pe cap un coif împodobit cu pene, iar în mină un ciudat 
evantai. Aşternu de asemenea la picioarele lui Cook cinci 
sau șase alte veșminte, toate peste măsură de frumoase și 
de cel mai mare preţ. Curtenii săi aduseră apoi patru porci 
uriași, trestie de zahăr, nuci de cocos și fructe de pîine ; în cele 
din urmă această parte a ceremoniei se încheie cu schimbarea 
numelor între căpitanul Cook și rege, ceea ce, printre toţi insu- 
larii Pacificului, este socotit ca cel mai puternic legămînt de 
prietenie. Se ivi acum o procesiune de preoţi, în fruntea căreia 
se afla un venerabil bătriîn, urmat de un lung şir de oameni 
ce mînau porci mari, în vreme ce alții aduceau banane, cartofi 
dulci și altele. Din privirea și gesturile lui Keirikia îmi dădui 
numaidecit seama că bătrinul era căpetenia preoților, pe 
socoteala bunătăţii căruia trăiserăm atita timp. Ținea în 
mînă o bucată de pînză roșie, pe care o înfâșură în jurul 
umerilor căpitanului, iar după aceea îi dărui un purcel, așa 
cum era obiceiul. 

„De îndată ce formalităţile acestei întilniri se isprăviră, 
căpitanul îi luă pe Teriobu și pe alţi șefi de pe lîngă el, 
încărcă cu ei șalupa și-i duse la bordul corăbiei Resolution. 
Acolo fură primiţi cu toate semnele de respect ce li se puteau 
arăta, iar căpitanul, în schimbul coifului cu pene, îl îmbrăcă 
pe rege intr-o cămașă de in și-l încinse cu propria lui cingă- 
toare, de care atirnă o sabie scurtă. Bătrinul Kau și vreo 
jumătate de duzină de alți șefi în vîrstă rămăseseră pe țărm 
și-și găsiseră sălaș în casele preoţilor. În tot acest timp nici 
o pirogă nu s-a ivit în golf, căci indigenii stăteau fie în coli- 
bele lor, fie prosternaţi la pămînt. 

„Datorită comportării liniștite și pașnice a băștinașilor, 
n-am fost cuprinși de nici o presimţire rea, așa că nu șovăiare 
să ne aventurăm printre ei în orice vreme și în orice împre- 
jurări. Ofițerii de pe ambele corăbii mergeau zilnic înăuntrul 
țării, în mici grupuri sau chiar singuri și adesea rămîineau 
acolo toată noaptea. N-aș mai sfirși dacă m-aș apuca să 
povestesc toate manifestările de bunătate și politeţe pe care 
le primeau oamenii noștri cu aceste prilejuri. Oriunde ne 
duceam, băștinașii se îngrămădeau în jurul nostru, gata să 
ne ofere tot ce aveau și erau foarte încîntaţi dacă le accep- 
tam serviciile. 

„Mulţumirea ce ne-o dădea blindeţea și ospitalitatea 
lor era totuși tulburată adesea de năravul lor de a fura — 
obicei comun tuturor insularilor acestor mări. Faptul ne 
mihnea cu atit mai mult, cu cît ne silea uneori să recurgem 
la acte de severitate, pe care bucuros le-am fi înlăturat, 
dacă necesitatea momentului nu ni le-ar fi impus. 

„La 28 ianuarie, căpitanul Clerke, a cărui sănătate șubre- 
zită îl reținea cea mai mare parte din timp pe bord, făcu 
prima sa vizită lui Teriobu, în coliba acestuia de pe țărm. A 
fost primit cu aceeași ceremonie cu care fusese întimpinat 
căpitanul Cook ; la plecare, deși vizita fusese cu totul neaștep- 
tată, primi în dar treizeci de porci mari, împreună cu atîtea 
fructe și rădăcini cît putea consuma întregul echipaj timp 
de o săptămînă. 

„Deoarece nu asistasem încă la jocurile sau exerciţiile 
lor atletice, indigenii ne desfătară în seara aceea, în urma 
cererii unor ofițeri de-ai noștri, cu o întrecere de lupte cu 
pumnii. Jocurile lor erau mai puţin solemne și mai puţin 
măreţe, iar luptătorii nu se arătau atît de îndeminatici și 
nici așa de puternici cum sînt cei din Insulele Amiciţiei; 
totuși, fiindcă modul de executare se deosebea în unele 
amănunte, poate că nu este nepotrivit să facem o scurtă 
relatare asupra lor. Ne găseam în fața unei mari mulţimi 
de oameni adunaţi pe un teren șes, la o mică depărtare de 
corturile noastre. Un spaţiu lung fusese lăsat liber la mijloc; 
la capătul de sus al acestui spaţiu stăteau arbitrii, lîngă 
trei colonade, de care atirnau mai multe fișii de pinză de 
diferite culori, două piei de giște sălbatice, cîteva păsărele 
și mănunchiuri de pene. Cînd jocurile erau gata să înceapă, 
arbitrii dădură semnalul și numaideciît se înfățișară doi luptă- 

tori. Înaintau cu încetineală, ridicîndu-și picioarele foarte 
sus la spate și ștergindu-se cu mîinile în lungul tălpilor. 
Pe măsură ce se apropiau, se măsurau unul pe altul din cap 
pînă în picioare într-un chip dispreţuitor, aruncînd în schimb 
priviri șmecherești către spectatori, umflindu-și mușchii și 
gesticulind exagerat în diferite feluri. Ajungind aproape 
unul de celălalt, își aţineau calea cu amîndouă braţele întinse 
drept înainte și căutau să se izbească numai în faţă. Se luptau 
într-un fel care, în ochii noștri, părea stîngaci, lovind în plin 
cu braţul și nefăcînd nici o încercare de a para; înlăturau 
atacul adversarului prin aplecarea trupului sau prin retra- 
gere. Lupta se decidea repede, deoarece, dacă vreunul din 
ei era dat jos, sau chiar de cădea întimplător, era considerat 
învins ; iar învingătorul își exprima triumful printr-o mulţime 
de gesturi, care de obicei stirneau, așa cum era și intenţia, 
risul zgomotos al privitorilor. De vreme ce aceste jocuri ne 
fuseseră prezentate la dorinţa noastră, ne dădurăm seama 
că așteptau cu toţii să luăm și noi parte la ele; dar marinarii 
noștri, deși stăruitor rugaţi de către indigeni, rămaseră surzi 
la provocările lor, aducîndu-și prea bine aminte de bușelile 
încasate în Insulele Amiciţiei. 

„În această zi muri William Watman, un marinar din 
echipa tunarului șef, care se legase sincer de căpitan și-l 
urmase timp de mai mulţi ani. 


„La cererea regelui insulei, el a fost înmormîntat la 
morai, iar ceremonia se săvirși atit de solemn pe cît o îngă- 
duiau împrejurările !. Bătrînul Kau și preoţii săi erau specta- 
tori; păstrau cea mai adincă tăcere și priveau cu luare- 
aminte în timp ce se. citea slujba de înmormiîntare. Cînd 
începurăm să umplem groapa, se apropiară cu multă vene- 
Taţie, aruncară înăuntru un porc mort, niște nuci de cocos 
și banane; după aceea, timp de trei nopți în șir, înconjurară 
groapa, sacrificînd porci și executind obișnuitele lor cere- 
monii însoţite de imnuri şi rugăciuni, care ţineau pînă în 
zorii zilei. 

„Corăbiile duceau mare lipsă de combustibil; ca urmare, 
în ziua de 2 februarie, căpitanul îmi ceru să tratez cu preoţii 


1 Nu cumva răspîndirea veștii că oaspeţii lor sînt muritori a 
contribuit la micşorarea exaltării de care băștinaşii păreau la început 
insuileţiţi ?. — N. A. 

cumpărarea grinzilor ce împrejmuiau partea de sus a mora- 
iului. Trebuie să mărturisesc că, la început, aveam oarecare 
îndoieli asupra decenţei unei astfel de propuneri și mă 
temeam că simpla menționare a acestui lucru ar putea fi 
socotită de ei ca o nelegiuire strigătoare la cer. În această 
privinţă aflai însă că mă înșelam. N-am constatat nici cea mai 
mică uimire pe feţele lor cînd am făcut demersul, ba imi 
dădură lemnul, fără măcar să pretindă vreo compensație. 
„Teriobu și căpeteniile sale ne întrebaseră de mai multe 
ori în ultima vreme cînd aveam de gind să plecăm. Faptul 
mă făcu tare curios să aflu ce părere avea poporul acesta 
despre noi și care erau ideile lor cu privire la cauza și 
țelurile călătoriei noastre. Mi-am dat destuiă osteneală ca 
să-mi satisfac curiozitatea în legătură cu aceste întrebări, 
aar n-am putut să aflu nimic mai mult decit că-și închipuiau 
că veneam dintr-o ţară în care lipseau merindele și că vizita 
noastră la ei nu avea ali scop, decit de a ne umple burţile. 
Într-adevăr, înfățișarea slăbănoagă a unor oameni din echi- 
pajul nostru, strașnica poftă de mincare cu care îniulecam 
merindele lor proaspete și marea noastră grijă de a cumpăra 
și încărca tot ce puteam, îi duseseră în mod destul de firesc 
la o asemenea concluzie. Era destul de ridicol să-i vezi 
mîngiind coastele și bătind ușurel pe burţile marinarilor (care, 
fără îndoială, se mai înzdrăveniseră în cursul scurtei noastre 
șederi în insulă) și spunîndu-le, în parte prin semne, în parte 
prin cuvinte, că sosise timpul plecării, dar că, dacă vor 
reveni în anotimpul fructelor de piine, ei vor fi din nou în stare 
să le satisfacă nevoile. După ce înștiinţarăm pe Teriobu că 
vom părăsi insula peste două zile, observarăm că se făcu 
numaidecit un soi de proclamaţie prin sate, prin care se 
cerea oamenilor să-și aducă porcii și produsele vegetale la 
rege, pentru ca acesta să le dăruiască lui Orono la plecare. 
„Ziua următoare, 3 februarie, fiind sorocită plecării, 
Teriobu ne invită, pe căpitanul Cook și pe mine, să-l însoţim 
la reședința lui Kau. La sosirea noastră, găsirăm pămîntul 
acoperit cu bucăţi de pinză, o uriașă cantitate de pene roșii 
şi galbene legate cu fibre din coajă de nucă de cocos și un 
mare număr de securi și alte scule de fier pe care le căpă- 
iaseră prin schimburile făcute cu noi. La o mică depărtare 
de acestea, zăceau imense maldăre de vegetale de toate 
soiurile, iar pe lingă ele o foarte numeroasă turmă de porci. 

Keirikia mă înșştiință că era dajdia populației acelui ţinut; 
drept urmare, cum ne aşezarăm, ei aduseră toate legăturile și 
le puseră în mai multe rînduri la picioarele lui Teriobu, care 
ne dădu, căpitanului Cook și mie, toţi porcii, toate vegetalele 
și două treimi din piînză. Rămaserăm uimiţi de valoarea și 
măreția acestui dar, care întrecea pe oricare altul căpătat în 
Insulele Amiciţiei ori în Insulele Societăţii. 

„În aceeași zi părăsirăm motraiul şi transportarăm pe 
bord corturile și instrumentele astronomice. Vraja tabuului 
a fost astfel înlăturată ; să mi se îngăduie să relatez acum o 
împrejurare de mică însemnătate, în care însă am fost princi- 
palul interesat. Deoarece comandasem grupul de pe țărm 
în tot timpul! șederii noastre în golf, avusesem prilejul să 
fac îndeaproape cunoștință cu indigenii. 

„N-am cruțat nici o strădanie pentru a-mi atrage dra- 
gostea și stima lor, și am avut norocul să izbutesc în așa 
măsură încît atunci cînd se află data plecării noastre am 
fost stăruitor solicitat să rămîn, cu oferte dintre cele mai 
măgulitoare. Cînd m-am scuzat, arătînd că nu puteam face 
aceasta, deoarece căpitanul Cook nu și-ar fi dat consimțămiîn- 
tul, ei îmi propuseră să mă retrag în munţi, unde îmi decla- 
rară că mă vor ascunde pină la plecarea corăbiilor ; iar cind 
i-am asigurat în continuare că fără mine căpitanul nu va 
părăsi golful, Teriobu și Kau se duseră în audienţă la căpi- 
tan, al cărui fiu socoteau că sînt, cu cererea formală să mă 
lase la ei. Căpitanul, pentru a evita să refuze categoric o 
ofertă atit de bine intenţionată, le spuse că nu se putea 
despărţi de mine la acea dată, dar că va reveni în insulă 
peste un an și atunci se va strădui să rezolve chestiunea 
spre mulţumirea lor. 

„În ziua de 4 februarie, dis-de-dimineaţă, ridicarăm 
ancora și, cu piînzele sus, ieșirăm din golf, urmaţi de un fur- 
nicar de pirogi. Giîndul căpitanului Cook era să termine 
topografierea insulei Hawaii înainte de a le vizita pe celelalte, 
cu speranţa de a găsi o radă mai bine adăpostită decit golful 
pe care tocmai îl părăseam. 

„Atit în acea zi, cît și în următoarea, avurăm vreme 
liniștită, ceea ce încetini mult înaintarea noastră spre miază- 
noapte. În dimineaţa zilei de 6 februarie dublarăm capul cel 
mai vestic al insulei și ajunserăm în faţa unui golf adînc, 

numit de indigeni To-ia-ia. Aveam mari speranțe că vom 
găsi în acest golf o radă sigură și convenabilă, deoarece spre 
nord-est se zăreau mai multe cursuri de apă frumoase. La 
cercetare, golful se dovedi însă nepotrivit scopului nostru. 

„După ce întîmpinarăm cîteva vijelii şi suferirăm neîn- 
semnate pagube, la 8 februarie, în revărsatul zorilor, consta- 
tarăm că se frînsese arborele de mizenă!. Acest necaz 
determină pe căpitanul Cook să se înapoieze în golful 
Karakakua. La 10 februarie vremea se mai potoli și citeva 
pirogi veniră pînă la noi; aflarăm de la ocupanţii lor că 
recenta furtună făcuse multe pagube și că numeroase pirogi 
mari se pierduseră. În restul zilei luptarăm mereu împotriva 
vântului și, înainte de căderea nopţii, eram la mai puţin de 
o milă de golf; dar nevrind să intrăm pe întuneric, navi- 
garăm încoace și încolo pînă se lumină de ziuă și, în dimi- 
neaţa următoare, zvirlirăm ancora aproape de locul unde 
ancorasem înainte. 


„În tot cursul zilei de 11 februarie şi a unei părți din 
cea de 12, ne îndeletnicirăm cu desfăcutul catargului de 
mizenă și cu transportarea lui și a timplarilor pe țărm. 
Deoarece reparaţiile urmau să ţină vreo cîteva zile, Bayly 
și cu mine duserăm la 12 februari aparatele astronomice pe 
uscat și ne instalarăm corturile pe morai; aveam cu noi o 
gardă formată dintr-un caporal și șase soldaţi. Reluarăm 
legăturile noastre prietenești cu preoţii, care, spre mai marea 
siguranţă a lucrătorilor și a sculelor lor, declarară tabu locul 
unde se afla catargul, înfigindu-și în jurul lui bastoanele, 
ca și mai înainte. Pînzarii au fost de asemenea trimiși pe 
țărm ca să dreagă stricăciunile pricinuite velelor în cursul 
recentelor vijelii. 

„Ancorînd, am rămas surprinși să constatăm că eram 
primiţi cu totul altfel decit la prima noastră vizită; nici 
strigăte, nici îmbulzeală, nici zăpăceală, ci un golf în care 
domnea singurătatea ; ici și colo cite o pirogă se furişa pe 
lîngă țărm. Curiozitatea, care înainte îi însufleţise în așa de 
mare măsură, acum dispăruse, după cum se putea presupune; 
dar tratamentul ospitalier pe care-l găsisem întotdeauna la 
ei și termenii prietenești în care ne despărțisem ne dădeau 

oarecare temei să ne aşteptăm ca ei să se îngrămădească 
iarăși cu multă bucurie în jurul nostru. 

„Făceam fel de fel de presupuneri asupra cauzei acestei 
purtări neobișnuite, dar în cele din urmă neliniștea noastră 
se potoli, la înapoierea unei bărci, care fusese trimisă pe 
țărm și care ne aduse vestea că Teriobu lipsea și că decla- 
rase golful tabu. Deși această lămurire satisfăcu pe cei mai 
mulţi dintre noi, unii erau totuși de părere că interzicerea 
oricăror legături cu noi numai pe temeiul pretinsei lipse 
a regelui era doar un subterfugiu care să-i dea acestuia răgaz 
să se consulte cu căpeteniile sale asupra celui mai indicat 
chip de a se puria cu noi. N-am putut afla niciodată dacă 
bănuielile erau întemeiate, sau dacă explicaţia ce ne-o dădu- 
seră indigenii era adevărată. Probabil că întoarcerea noastră 
neașteptată li s-a părut de neînțeles, mai ales că, după cum 
ne-am dat seama mai tirziu, ne-a fost foarte greu să-i facem 
să priceapă că nu avusesem altă caile de ales. Poate că acest 
lucru i-a cam alarmat; dar purtarea sinceră a lui Teriobu 
care, la așa-numita lui înapoiere de a doua zi dimineaţă, 
veni numaidecît în vizită la căpitanul Cook, și revenirea 
indigenilor la vechile lor raporturi prietenești au fost peniru 
noi dovezi puternice că nici nu aveau de gind, nici nu se 
temeau de vreo schimbare în purtări. 


„Cu toate acestea, la 13 februarie, pe înserate, ofiţerul 
care comanda echipa care lua apă pentru Discovery veni 
să mă înștiințeze că mai multe căpetenii se adunaseră la 
fintîna de lîngă plajă și izgoniseră pe băștinașii tocmiţi de 
noi ca să ajute la rostogolirea butoaielor spre țărm. Îmi 
spuse în același timp că purtarea lor îi cam dădea de bănuit, 
căci păreau să aibă de gind să-i facă și alte necazuri. De 
aceea, la cererea lui, trimisei un soldat să-l însoţească, dar 
nu-i dădui voie să-și ia decît armele de cingătoare. După 
puțin timp, ofiţerul se întoarse și îmi aduse la cunoștință 
că insularii se înarmaseră cu pietre și deveniseră foarte 
zgomotoși ; mă dusei atunci eu însumi la faţa locului, întovă- 
rășit de un soldat înarmat cu o muschetă. Văzind că ne 
apropiem, băștinașii își lepădară pietrele și, după ce vorbii 
cu unii dintre mai-marii lor, gloata se îndepărtă, iar cei care 
au vrut, au rămas să ajute la umplerea butoaielor. 

„Nu mult după înapoierea noastră la corturi, am fost 
alarmaţi la auzul unor pocnete prelungite de muschete care 

veneau dinspre Discovery. Observarăm că focurile se abă- 
teau asupra unei pirogi care se îndrepta în mare grabă spre 
țărm, fiind urmărită de una din bărcile noastre mici. Conchi- 
serăm numaidecit că împușcăturile erau urmarea vreunui 
furt, iar căpitanul Cook îmi porunci să-l urmez cu un soldat 
înarmat și să mă străduiesc să prind pe făptași cind vor 
ajunge la țărm. În consecinţă, alergarăm spre locul unde 
bănuiam că piroga va atinge litoralul, dar sosirăm prea tîr- 
ziu; oamenii o luaseră la sănătoasa înăuntrul ținutului 
înaintea sosirii noastre ; dar găsirăm bunurile furate. 


„În cursul lipsei noastre se iscase o neînțelegere mult mai 
serioasă și mai neplăcută. Ofiţerul trimis în barca mică și 
care se înapoia pe bord cu lucrurile recuperate, zărindu-ne, 
pe căpitanul Cook și pe mine, ocupați cu urmărirea vino- 
vaţilor, socoti de datoria lui să captureze o pirogă ce fusese 
lăsată pe țărm. Din nefericire, aceasta apaiţinea lui Paria 
care, sosind în aceeași clipă de pe bordul corăbiei Discovery, 
îşi reclamă avutul, protestind și arătiîndu-și nevinovăția. 
Ofiţerul refuză să i-o predea și căpătind întărituri o dată cu 
sosirea echipajului șalupei, în încăierarea care urmă, Paria 
a fost doborit de o puternică lovitură la cap cu o vislă. 
Băștinașii, care se adunaseră în jurul locului şi care pînă 
atunci priveau liniștiți, se năpustiră îndată asupra oamenilor 
noștri şi aruncară în ei atitea pietre încît îi siliră să se 
retragă în mare pripă și să înoate spre o stîncă, la o oarecare 
depărtare de țărm. Imediat insularii procedară la jefuirea 
șalupei şi dacă Paria, care părea că-și revenise de pe urma 
loviturii și uitase ce păţise, nu intervenea la timp, șalupa 
ar fi fost distrusă cu totul. Alungind mulţimea, el făcu semne 
marinarilor noștri să vină și să reia șalupa, dîndu-le să 
înțeleagă că el se va strădui să aducă îndărăt lucrurile de 
care fuseseră prădaţi. După plecarea lor, îi ajunse din urmă 
cu piroga lui, aducind cascheta unui aspirant și alte cîteva 
obiecte fără însemnătate din cele furate. Părea foarte mîhnit 
de ceea ce se întîmplase și întrebă dacă Orono îl va ucide, 
sau dacă îi va îngădui să vină pe bord a doua zi. Cînd 
primi asigurarea că va fi bine primit, își frecă nasul (după 
obiceiul lor) de al ofiţerilor, în semn de prietenie și visl: 
dincolo, spre satul Kauraua. 

„Căpitanul Cook, înștiințat de cele petrecute, se arătă 
foarte îngrijorat și, în timp ce ne înapoiam pe bord, îmi 


— 466 — 


zise: «Mă tem că acești oameni mă vor sili să iau niște 
măsuri aspre ; căci, adăugă el, nu trebuie lăsaţi să-și închi- 
puie că au cîștigat un avantaj asupra noastră». 

„În dimineaţa următoare, la 14 februarie, după ce se 
luminase, mă duceam pe bordul corăbiei Resolution ca să 
iau cronometrul ; în drum am fost strigat de pe Discovery 
și înștiințat că în cursul nopţii li se furase cuterul de la 
geamandura la care fusese amarat. 

„Ajuns pe bord, i-am văzut pe marinari înarmîndu-se 
și pe căpitanul Cook încărcîndu-și pușca sa cu două ţevi. 
Procedeul său obișnuit era ca, ori de cîte ori se încurcau 
ițele mai tare pe vreuna din insulele acestui ocean, să aducă 
pe bord pe rege sau pe cîțiva dintre principalii iri ai locului 
și să-i ţină ca ostatici pînă ce se lămureau neînțelegerile. 
Avea de gind să aplice și în împrejurarea de faţă această 
metodă, care fusese întotdeauna încununată de succes. 

„Se făcuse ora şapte sau opt, cînd am părăsit împreună 
corabia ; căpitanul era în salupă, însoțit de Phillips și de 
nouă soldaţi, iar eu, în barca mică. Ultimele ordine pe care 
le-am primit de la el au fost să liniștesc indigenii din partea 
noastră a golfului, asiguriîndu-i că nu vor fi loviți, să-mi ţin 
oamenii adunaţi și să stau mereu de veghe. Apoi ne despăr- 
tirăm ; căpitanul se duse spre Kauraua, unde îşi avea reșe- 
dinţa regele, iar eu pornii spre plajă. Prima mea grijă ajun- 
gînd la țărm, a fost să dau ordine stricte soldaţilor să rămînă 
în corturi, să-și încarce puștile cu gloanţe și să nu le lase 
din mînă. După aceea m-am dus pînă la colibele bătrinului 
Kau și ale preoţilor, ca să-i iămuresc cît mai bine asupra 
obiectului pregătirilor noastre de luptă, care-i îngrijoraseră 
peste măsură. Consiatind că auziseră de răpirea cuterului, 
i-am asigurat că, deși căpitanul Cook era hotărît să-l ia 
înapoi și să pedepsească pe autorii furtului, ei şi întreaca 
populaţie a satului nu aveau motiv să se teamă cituși de puţin 
că vor suferi vreun neajuns din partea noastră. Kau mă întrebă 
cu multă gravitate dacă Teriobu urma să fie pedepsit. L-am 
încredinţat că nu, și atit el cit și: ceilalți preoţi părură foarte 
mulțumiți de această asigurare. 

„Între timp, căpitanul Cook chemase şalupa, care sta- 
ționa la capătul nordic al golfului, se îmbarcase, mersese 
mai departe la Kauraua și debarcase acolo împreună cu 
locotenentul și cu cei nouă soldaţi. A pornit imediat spre sat, 

unde oamenii l-au întimpinat cu obișnuitele dovezi de res- 
pect, prosternîndu-se în faţa lui și aducinduri cuvenitele 
daruri, care constau în purcei. Constatind că nimeni nu-i 
bănuia intenţia, căpitanul trecu la faza următoare și întrebă 
de Teriobu și de cei doi băieţi, fiii lui, care fuseseră aproape 
mereu oaspeţii săi pe bordul corăbiei Resolution. După puţin 
timp băieţii se întoarseră cu băștinașii trimiși în căutarea 
lor și-l conduseră îndată pe căpitan la casa în care dormea 
regele. Acolo îl găsiră pe bătriîn abia trezit din somn; după 
o scurtă convorbire în legătură cu pierderea cuterului, convor- 
bire în urma căreia căpitanul se încredință că regele nu 
luase parte la jaf, îl invită să se suie în barcă și să-şi petreacă 
ziua pe bordul navei Resolution. Regele primi bucuros și 
se sculă numaidecit ca să-l însoțească. 


„Lucrurile mergeau deci cît se poate de bine; cei doi 
băieţi se și aflau în șalupă, iar restul grupului înaintase pînă 
la marginea apei cînd, o femeie mai virstnică, numită 
Kani-kaba-ria, mama băieţilor și una din nevestele favorite 
ale regelui, veni după el și, cu lacrimi și rugămințţi, îi ceru 
să nu meargă pe bord. În același timp, două căpetenii care 
o însoțeau îl apucară și, stăruind să nu meargă mai departe, 
il siliră să se așeze jos. Băștinaşii, care se adunau în număr 
uimitor de mare de-a lungul țărmului și care, probabil, fuse- 
seră alarmaţi de exploziile tunurilor și de pregătirile de război 
din golf, începură să se îngrămădească în jurul căpitanului și 
al regelui lor. În această împrejurare, locotenentul din marina 
regală, observiînd că oamenii săi sînt înghesuiți unii în alţii 
de mulţime și că astfel nu mai erau în stare să-și folosească 
armele în caz de nevoie, propuse căpitanului să-i rînduiască 
de-a lungul stîncilor, pe lingă marginea apei; gloata le făcu 
lesne loc să treacă, iar ei se așezară în șir la depărtare de 
vreo treizeci de metri de locul unde ședea regele. 


„În tot acest timp bătrînul rege rămăsese jos; pe fața 
lui se citeau cele mai puternice semne de groază și de dez- 
nădejde ; căpitanul Cook, nevrind să părăsească scopul pen- 
tru care venise pe țărm, continua să-l îndemne cît putea 
de stăruitor să meargă mai departe, dar ori de cîte ori regele 
se hotăra să-l urmeze, căpeteniile din jurul lui îl împiedicau, 
mai întîi cu rugăciuni și cereri, mai apoi recurgind la forță 
și violenţă și stăruind să rămînă unde se afla. Între timp, 
căpitanul constată că alarma prea se răspîndise pretutindeni 

și că era zadarnic să-și mai închipuie că va putea să-l ia de 
acolo fără vărsare de sînge, așa că renunţă în cele din urmă, 
spunindu-i lui Phillips că nu mai era cu putinţă să-l con- 
stringă pe rege să meargă pe bord, fără riscul de a ucide un 
mare număr de locuitori. 

„Deşi încercarea aceasta dăduse greș și trebuia să fie 
abandonată, totuși căpitanul nu era cîtuși de puţin în pri- 
mejdie. Dar se petrecu un eveniment, care dădu :ucrurilor 
o întorsătură tragică. Marinarii din bărcile care staţionaseră 
în partea cealaltă a golfului traseră asupra unor pirogi care 
încercau să iasă și, din nenorocire, uciseră o căpetenie de 
primul rang. Ştirea morţii lui sosi în satul în care se afla 
căpitanul tocmai cînd acesta părăsea pe rege și pășea încet 
spre țărm. Frămîntarea ce s-a iscat a fost destul de mare: 
femeile și copiii au fost numaideciît trimiși de acolo, bărbaţii 
iși îmbrăcară rogojinile de război și se înarmară cu sulițe și 
pietre. Unul dintre indigeni, avînd în miîini o piatră și p 
țeapă lungă de fier (pe care ei o numeau pahua), se apropie 
de căpitan agitindu-și arma în semn de sfidare și ameninţind 
să arunce piatra. Căpitanul îl invită să înceteze dar, cum 
omul stărui în obrăznicia lui, în cele din urmă se văzu silit 
să tragă în el cu o încărcătură de alice. Indigenul avea pe 
el rogojina, pe care alicele n-o puteau străbate, așa că focul 
nu avu alt rezultat decît să-l întărite și să-i îmbărbăteze pe 
toți ceilalți. Aruncară multe pietre asupra pușcașilor, iar unul 
dintre iri încercă să-l străpungă pe Phillips cu sulița, dar dădu 
qreș şi primi de la ofiţer o lovitură cu patul muschetei. 
Căpitanul trase apoi cu pușca încărcată cu gloanțe și ucise 
pe unul dintre băștinașii mai din faţă. Urmă numaidecit o 
năvală generală însoţită de o ploaie de pietre, la care, 
soldaţii și marinarii din bărci răspunseră cu o salvă de mus- 
chete. Contrar așteptărilor tuturor, insularii înfruntară cu 
multă tărie focul și, înainte ca soldaţii să aibă timp să-și 
reîncarce armele, tăbăriră pe ei cu strigăte și ţipete îngrozi- 
toare. Urmă o scenă deosebit de înfricoșătoare. 

„Patru soldaţi, care rămăseseră printre stînci în cursul 
retragerii, căzură jertfă furiei dușmanilor ; alţi trei fură grav 
răniți ; locotenentul, care primise o împunsătură de pahua 
intre umeri, își rezervase din fericire un glonţ și îl împușcă 
pe omul care-l rânise, tocmai cînd acela se pregătea să-l 
lovească a doua oară. Nefericitul nostru comandant a mai 

fost zărit pentru ultima oară lingă marginea apei, de unde 
striga celor din bărci să înceteze focul și să vină la țărm. 
Cît timp stătuse cu faţa spre indigeni, aceştia nu dăduseră 
semne că ar avea de gind să-l atace; dar cum se întoarse 
ca să dea ordine celor din bărci, i se aruncă o suliță în spate 
iar el se prăbuși cu faţa în apă. Văzindu-l cum cade, insularii 
dădură un chiot puternic și-i traseră numaidecit trupul pe 
uscat, îl împresurară, zmulcîndu-și unul altuia Gin mină spada 
cu care îl loveau, cuprinși de o sălbatică impetuozitate, 

„Așa căzu marele și minunatul nostru comandant! După 
o viaţă bogată în fapte nemaiiîniilnite și încununate de succes, 
moartea lui, în ceea ce-l privește pe el însuși, nu poate fi 
socotită ca prematură, de vreme ce a trăit destul ca să-şi 
ducă la bun sfîrşit marea operă pentru care părea că fusese 
născut ; dacă n-a avut parte de bucurie, în schimb s-a umplut 
de glorie 1. Nu este nevoie și nici n-aş putea descrie cu cîtă 
sinceritate au resimţit și i-au plins pierderea toți cei care de 
atita vreme se găseau în siguranță sub conducerea lui înţe- 
leaptă, toți cei care, în vremuri de restriște, își aflaseră 
mâîngiierea în bunătatea și omenia sa; și încă mai puţin voi 
încerca să zugrăvesc groaza care ne-a cuprins sau amără- 
ciunea și descurajarea ce au urmat după nenorocirea aceasta 
atit de zguduitoare și de neașteptată. 

„S-a povestit mai sus că patru dintre soldaţii care-l înso- 
țiseră pe căpitan fuseseră omoriţi pe loc de către insulari. 
Ceilalţi, împreună cu locotenentul Phillips, se aruncară în 
apă și scăpară acoperiţi de focul puternic al celor din bărci, 
În această împrejurare, ofiţerul mai sus pomenit a dat o 
“remarcabilă pildă de comportare cavalerească și de dragoste 
pentru oamenii săi. Căci, abia ajuns în barcă și zărind pe 
unul din soldaţi, care era un înotător neîndemiînatic și se 
străduia să iasă din apă, că este în primejdie de a fi prins 
de inamici, Phillips sări numaidecit în mare, în ajutorul lui, 
deşi era destul de greu rănit el însuși; după ce primi în cap 
o lovitură de piatră, care aproape îl trimise la fund, izbuti 
să-l apuce pe soldat de păr și-l trase teatăr de acolo. 


1! Același lucru se poate spune și de Sir John Franklin: el termi- 
nase marea operă pentru care fusese destinat, descoperind primul tre- 
cătoarea nord-vestică. — N. A. 


„După ce se mai potoli consternarea pe care o provocă 
vestea nenorocirii în rindurile ambelor echipaje, atenţia 
tuturor a fost atrasă de echipa de la morai, care repara pe 
țărm catargul și pinzele, păziţi fiind numai de șase soldați. 
Îmi este cu neputinţă să descriu propriile mele emoţii din 
timpul cînd se desfășurau aceste fapte în cealaltă parte a 
goliului. Fiind la numai o milă depărtare de satul Kauraua, 
am putut vedea limpede o nesfirșită mulțime adunată în 
iocul unde tocmai debarcase căpitanul. Auzisem împușcătu- 
“rile muschetelor și observasem o frămîntare și o agitaţie 
neobișnuită în rîndurile mulţimii. După aceea văzusem indi- 
genii fugind, iar bărcile îndepărtindu-se și trecînd printre 
corăbii încolo și încoace, în mare tăcere. Trebuie să mărtu- 
risesc că n-a durat mult și am fost cuprins de presimțiri rele. 
Cînd era în joc o viaţă atît de scumpă și de preţuită, nu se 
putea să nu fii alarmat de priveliștea aceea neaștepiată și 
amenințătoare. 

„Prima mea grijă, auzind că muschetele deschid focul, 
a fost să-i asigur pe băștinași că nu vor avea nimic de suferit. 
Se adunaseră o sumedenie în jurul zidului care înconjura 
tabăra noastră consacrată de preoţi ; erau tot atît de încurcaţi 
ca și noi și nu-și puteau.da seama de rostul celor ce vedeau 
și auzeau. Cît despre mine, îi încredinţam că doream să păs- 
trez mai departe aceiași termeni pașnici cu ei. Am rămas în 
această situaţie pînă ce s-au înapoiat bărcile pe bord, cînd 
căpitanul Clerke observă prin telescop că sîntem înconjurați 
de indigeni și, temîndu-se că ei ar avea de gind să dea năvală 
peste noi, porunci să se tragă două încărcături de două kile 
asupra lor. Din fericire aceste focuri, deși bine ţintite, nu 
făcură nici o vicțimă, dar dădură băștinașilor o dovadă 
grăitoare a puterii noastre. Una din ghiulele frînse de la 
mijloc un cocotier sub care se adăpostise o ceată de indigeni. 
Cealaltă ghiulea făcu să se cutremure o stincă ce se afla 
chiar în rînd cu ei. Deoarece abia le dădusem cele mai seri- 
oase asigurări că vor rămîne teferi, am fost peste măsură de 
stînjenit de acest gest de dușmănie; pentru a preîntimpina 
o repetare a lui, am trimis îndată o barcă să înștiinţeze pe 
căpiianul Clerke că în prezent eram în cei mai prietenești 
termeni cu insularii ; în cazul că va trebui să-mi schimb ati- 
tudinea față de ei, voi înălța un steag ca semnal că aveam 
nevoie de tot ajutorul pe care mi-l putea da. 

„Așteptam înapoierea bărcii cu cea mai mare nerăbdare 
şi, după un sfert de oră, timp în care ne frămintă cea mai 
chinuitoare neliniște și nesiguranţă, temerile noastre au fost, 
în cele din urmă, întărite de sosirea lui Bligh cu ordinul de 
a strînge corturile cît mai repede și de a trimite velele ce se 
reparau pe bord. În aceeaşi clipă, prietenul nostru Keirikia, 
care primise de asemenea vestea morții căpitanului de la un 
indigen sosit din partea cealaltă a golfului, veni la mine, cu 
fața brăzdată de tristeţe și deznădejde, să mă întrebe dacă 
este adevărat. 


„Împrejurările în care ne aflam. atunci erau extrem de 
critice. Nu numai vieţile noastre și soarta expediției se 
găseau în primejdie, dar și întoarcerea cel puţin a uneia 
dintre corăbii era acum un lucru nesigur. Catargul vasului 
Resolution și cea mai mare parte din velele noastre se aflau 
pe țărm protejate doar de șase soldaţi; pierderea lor ar fi 
fost ireparabilă. Deși băștinașii nu arătau deocamdată nici 
cea mai vagă intenţie de a ne supăra, era totuși cu neputinţă 
să fiu sigur că nu-și vor schimba purtarea cînd vor primi ştirea 
celor petrecute la Kauraua. Socotii de aceea mai cuminte să 
le ascund moartea căpitanului și să-l invit pe Keirikia să 
dezmintă zvonul, de teamă ca nu cumva, fie frica de răzbu- 
narea noastră, fie pilda plină de succes a compatrioţilor lor, 
să nu-i împingă să folosească prilejul ce li se oferea acum 
de a ne da o a doua lovitură. 

„După ce am așezat pe soldaţi în virful moraiului, ocu- 
pînd astfel un post puternic și avantajos, am lăsat comanda 
lui Bligh, dîndu-i cele mai categorice directive de a se ţine 
numai în defensivă, iar eu m-am dus pe bordul corăbiei 
Discovery, pentru a arăta căpitanului Clerke restriștea în 
care ne găseam. Îndată ce am părăsit locul, indigenii au înce- 
put să-i provoace pe oamenii noştri cu pietre și, abia ajuns la 
corabie, am și auzit focuri trase de soldaţi. De aceea m-am 
înapoiat numaidecii pe țărm, unde am constatat că eveni- 
mentele deveneau din clipă în clipă mai grave. Insularii se 
înarmau şi se îmbrăcau cu rogojini, iar numărul lor creștea 
cu repeziciune. Am putut de asemenea să desluşesc mai 
multe oști mari îndreptindu-se spre noi de-a lungul rîpei ce 
despărțea satul Cacua de partea nordică a golfului unde era 
așezat satul Kauraua. 

„Indigenii începură întîi să ne atace cu pietre din spatele 
zidurilor și, văzînd că nu le opunem vreo împotrivire, deve- 
niră repede mai cutezători. Vreo cîţiva flăcăi hotăriţi, care 
se tiriseră de-a lungul plajei la adăpostul unor stînci, se 
iviră deodată la poalele moraiului cu intenţia, pare-se, de 
a-l lua cu asalt din partea de lingă mare, care era singura 
accesibilă; nu i-am putut goni de acolo, decît după ce au 
înfruntat un destul de mare număr de focuri și după ce văzu- 
seră pe unul din ceata lor căzînd. 

„În vremea aceea debarcase o puternică trupă de întă- 
rire, sosită de la corăbii, ceea ce-i făcu pe indigeni să se 
retragă înapoia zidurilor ; în felul acesta, am avut calea des- 
chisă spre prietenii noștri, preoţii, și am trimis pe unul din ei 
să încerce să-i facă pe conaţionalii lor să ajungă la o înţele- 
gere și să le spună că, dacă vor înceta să arunce cu pietre, 
eu voi opri pe soldaţi să tragă. Acest armistițiu a fost primit, 
iar noi am avut putinţa să urnim din loc catargul și să 
cărăm de acolo, nesupăraţi, pinzele şi aparatele astronomice. 
Dar cum părăsirăm moraiul, băștinașii îl și luară în stăpinire ; 
unii din ei aruncară vreo cîteva pietre, fără însă a ne pricinui 
vreo pagubă. 

„Era ora unsprezece și jumătate cînd am ajuns pe bordul 
corăbiei Discovery, unde am constatat că nu se adoptase 
vreun plan decisiv pentru viitoarele noastre acţiuni. Resti- 
tuirea bărcii și obţinerea trupului căpitanului erau obiective 
asupra cărora căzusem cu toţii de acord; părerea mea era 
că trebuiau luate unele măsuri energice, în caz că cererile 
noastre nu vor fi numaideciît îndeplinite. Totuși, după matură 
chibzuinţă, se luă hotărirea să ne atingem scopul, dacă se 
putea, prin măsuri pașnice. 

„Dîndu-se urmare acestui plan, mi s-a dat însărcinarea 
să mă duc la țărm cu bărci bine înarmate de pe amîndouă 
corăbiile, să caut să-i chem pe băștinași la tratative și, dacă 
era cu putinţă, să ajung la o consfătuire cu cîteva dintre 
căpetenii. 

„Am părăsit corăbiile pe la ora patru după-amiază și, pe 
măsură ce ne apropiam de țărm, deslușeam semnele premer- 
gătoare unei primiri dușmănoase. Întreaga masă a indigenilor 
era în mișcare: femeile și copiii se retrăgeau, bărbaţii își 
îmbrăcau rogojinile de război și se înarmau cu sulițe lungi 
şi cu ţepușe. Am tras deci concluzia că toate încercările de 

a-i determina să parlamenteze vor fi zadarnice, dacă nu le-aș 
da mai întii un temei oarecare pentru stabilirea unei încrederi 
reciproce; am poruncii, așadar, bărcilor înarmate să se 
oprească și am plecat mai departe singur, în barca mică, 
ținînd în mînă un steag alb; din strigătul general de ușurare 
care a izbucnit pe țărm, am avut mulțumirea să constat că 
mă înţeleseseră îndată. Femeile se înapoiară repede de pe 
colina unde se retrăseseră, bărbaţii își lepădară rogojinile 
și toți se așezară jos, lingă marginea apei, întinzîndu-și bra- 
tele și îmbiindu-mă să vin pe țărm. 

„Cu toate că această purtare era concludentă și arăta 
intenţiile lor prietenești, nu puteam totuși să nu am unele 
bănuieli în privinţa sincerităţii ei. Dar, cînd l-am văzut pe 
Koa, cu o îndrăzneală și o siguranţă cu totul inexplicabile, 
inotind cu un steag alb în mînă spre barcă, am socotit necesar 
să-i întorc această dovadă de încredere ; de aceea l-am primit 
în barcă, deși era înarmat, fapt care nu prea îmi îndepărta 
bănuielile. Trebuie să mărturisesc că nutream de multă vreme 
o părere defavorabilă în privința acestui om. l-am spus că 
venisem să cer trupul căpitanului Cook şi să le declar război, 
dacă nu-l înapoiau numaidecit. El mă încredinţă că vom fi 
satisfăcuţi cît mai curînd posibil și că va pleca el însuși cu 
această misiune ; după ce îmi cerșşi o bucată de fier cu atita 
lipsă de ezitare de parcă nu s-ar fi întîmplat nimic neobișnuit, 
sări în apă și înotă la țărm, strigîndu-le compatrioţilor săi că 
eram iarăși buni prieteni. 

„Am așteptat întoarcerea lui aproape o oră, cu mare neli- 
nişte; în acest timp, celelalte bărci se apropiaseră așa de 
mult de țărm, încît ocupanţii lor intraseră în vorbă cu un 
grup de indigeni, la oarecare depărtare de noi ; aceia le dădură 
foarte limpede a înțelege că trupul fusese tăiat în bucăţi și 
transportat înăuntrul ţării ; dar de acest fapt n-am fost înștiin- 
țat decit după înapoierea noastră la corăbii. 

„După diferite tergiversări, negocieri și preparative dus- 
mănoase, pe la ora opt, lăsîndu-se întunericul, se auzi o 
pirogă vislind spre corabie; îndată ce o zăriră, amindouă 
santinelele de cari traseră asupra ei. În pirogă erau două 
persoane, care răcniră numaidecit Tini (felul în care pro- 
nunțau indigenii numele meu) şi spuseră că erau prieteni 
şi aveau ceva pentru mine care aparținuse căpitanului. După 
ce urcară pe bord, se aruncară la picioarele noastre, arătîn- 

du-se peste măsură de înfricoșaţi. Din fericire, nici unu! 
dintre ei nu fusese lovit, cu toate că gloanţele celor două 
muschete străpunseseră piroga. Unul dintre ei era cel care, 
insoțise pe căpitanul Cook cu ocazia ceremonialului descris 
înainte ; deși era un om de vază în insulă, anevoie putuse 
fi împiedicat de a îndeplini pentru căpitan cele mai puţin 
plăcute servicii. După ce plinse cu belșug de lacrimi pier- 
derea lui Orono, ne înștiință că adusese o parte din trupul 
lui. Ne înfățișă apoi o mică legătură înfășurată în piînză, pe 
care o purtase sub braţ. Nu-mi stă în putinţă să descriu 
groaza ce ne cuprinse, cînd găsirăm în ea o bucată de carne 
omenească, în greutate de vreo patru kilograme. Asta, ne 
zise el, era tot ce mai rămăsese din trup; restul fusese 
tăiat în bucăţi și ars, iar craniul și toate oasele, în afară de 
cele aparţinînd trunchiului, se aflau în stăpînirea lui Teriobu 
și a celorlalţi iri; ceea ce vedeam fusese partea atribuită 
lui Kau, căpetenia preoţilor, pentru a fi folosită la vreo cere- 
monie religioasă și că acel Kau ne-a trimis-o ca dovadă a 
nevinovăţiei lui și a atașamentului său faţă de noi. 

„Această împrejurare ne dădu prilejul să ne informăm 
dacă erau canibali și nu ne lăsarăm pînă nu aflarăm. Păreau 
tot atit de îngroziți de această idee ca orice european și 
ne-au întrebat, foarte natural, dacă aşa se obișnuia la noi. 
Ne mai întrebară după aceea cu multă seriozitate și teamă 
evidentă, «Cînd va reveni Orono ? şi ce le va face la întoar- 
cerea sa?» Aceeași întrebare ne-a fost pusă mai tirziu de 
alții. Gîndul acesta corespunde cu purtarea lor faţă de el şi 
arată că îl socoteau o ființă supranaturală. 

„Stăruirăm pe lîngă prietenoșii noștri vizitatori să rămînă 
pe bord pînă dimineaţa, dar în zadar. Ei ne spuseră că, dacă 
înțelegerea noastră ar ajunge la cunoștința regelui sau a 
căpeieniilor, ea putea fi legată de cele mai grave urmări 
pentru întreaga lor tagmă; ca să preîntîmpine acest lucru, 
fuseseră nevoiţi să pornească spre noi pe întuneric; aceeași 
precauție trebuia deci luată și la înapoierea pe țărm. Ne 
mai dădură știrea că șefii erau nerăbdători să răzbune moartea 
compatrioţilor lor și ne îndemnară mai ales să fim prudenţi 
și să nu ne bizuim prea mult pe Koa care, spuneau ei, era 
neimpăcatul nostru dușman de moarte — și care nu dorea 
nimic altceva decit un prilej bun de a se bate cu noi. 


— 475 — 


„Aflarăm de la acești oameni că în prima încăierare de 
la Kaurava fuseseră uciși șaptesprezece băștinași ; cinci dintre 
ei erau căpetenii; și că bunii noștri prieteni, Kanina şi fra- 
tele său, se aflau din păcate printre morţi. La observator 
fuseseră uciși alți opt, dintre care trei erau, de asemenea, 
de primul rang. 

„În cursul nopţii auzirăm zgomotoase urlete și vaiete. 
Dis-de-dimineaţă primirăm o altă vizită a lui Koa. Trebuie 
să mărturisesc că eram întrucitva enervat să constat că, în 
ciuda celor mai vădite semne de trădare din partea sa și a 
mărturiei categorice a prietenilor noștri preoţi, i se îngăduia 
încă să joace mai departe aceeași comedie și să ne tragă 
pe sfoară cu făţărnicia lui. Într-adevăr, situaţia noastră deve- 
nise cît se poate de încurcată și nelâmurită și nici unul 
din ţelurile pentru care adoptasem acest gen de tratative 
pașnice nu fusese atins pînă acum nici pe departe. 

„În aceeași zi, un insular avu îndrăzneala să vină pînă 
la o împușcătură de muschetă de prora corăbiei și, după ce 
zvirli mai multe pietre spre noi, flutură deasupra capului cas- 
cheta căpitanului, în timp ce compatrioţii săi de pe țărm 
săreau în sus de bucurie și-l îmbărbătau. Oamenii noștri se 
făcură foc şi pară în urma acestei insulte și, venind în corpore 
pe dunetă, cerură să nu mai fie siliți să îndure asemenea 
provocări repetate ; mă rugară să obţin de la căpitanul Clerke 
încuviințarea de a se folosi de primul prilej bun ca să răzbune 
moartea comandantului lor. Aducîndu-i la cunoștință cele 
ce se petreceau, Clerke dădu poruncă să se tragă cu tunurile 
mari asupra băștinașilor de pe țărm și făgădui echipajului 
că, dacă vor avea vreo supărare a doua zi la locul de luat 
apă, vor putea folosi atunci în toată libertatea orice mijloc 
de pedepsire. 

„Este de remarcat că înainte de a ne îndrepta tunurile 
spre ei, insularii înţeleseră intenţiile noastre din mișcarea 
ce o zăriră pe corabie ; de aceea se retraseră îndărătul caselor! 
și zidurilor lor. Ne-am văzut nevoiţi, așadar, să tragem oare- 
cum la întîmplare dar, în ciuda acestui fapt, salva noastră 
produse efectul dorit. Nu mult după aceea îl văzurăm pe Koa 
vislind în mare grabă spre noi; la sosirea sa, aflarăm că 
fuseseră omoriţi cîțiva oameni, printre care și Maia-maia, 
o căpetenie de seamă și ruda apropiată a regelui. 

„Noaptea luarăm precauţiile obișnuite pentru siguranța 
corăbiilor ; cum se întunecă bine, cei doi prieteni ai noștri 
care ne vizitaseră în noaptea precedentă sosiră din nou. Ei 
ne asigurară că, deși îi efectul tunurilor noastre mari, înspăi- 
mâîntase, în acea după-amiază, din cale-afară pe şefi, aceștia 
n-au renunţat de loc la gîndurile lor dușmănoase ; ei ne sfă- 
tuiau deci să fim cu ochii în patru. 


„În dimineaţa următoare bărcile de pe amîndouă coră- 
biile au fost trimise pe țărm după apă, iar Discovery, trasă la 
edec lîngă plajă, ca să acopere această misiune. În curînd 
înţeleserăm că înștiinţarea pe care ne-o dăduseră preoţi nu 
era lipsită de temei și că băștinașii erau hotăriţi să folo- 
sească orice prilej pentru a ne hărţui, cînd o puteau face fără 
prea mari riscuri. 


„in tot cuprinsul acestui grup de insule, satele sînt de 
cele mai multe ori așezate în apropierea mării, iar terenul 
învecinat este împrejmuit cu ziduri de piatră de vreo trei 
metri înălțime. Zidurile sint clădite din pietre necimentate, 
iar locuitorii sînt foarte îndemînatici în a le muta la repezeală 
după cum le cerea sensul atacului. Pe coastele muntelui ce 
domina golful erau niște mici intrări, care duceau la niște peș- 
teri de o adincime considerabilă ; intrările erau apărate în ace- 
lași fel de metereze. Din spaiele acestor două soiuri de adăpos- 
turi, indigenii hărţuiau fără încetare pe oamenii trimişi după 
apă, aruncînd în ei cu pietre; iar mica trupă de pe țărm nu 
izbutea, cu toată superioritatea muschetelor, să-i silească să 
se retragă. 4 

„Așa stînd lucrurile, marinarii noștri erau atît de absor- 
biți de grija apărării lor, încît le-a trebuii dimineaţa întreagă 
ca să umple un singur butoi cu apă. Întrucît nu le era deci 
cu putinţă să-și îndeplinească însărcinarea pînă nu alungau 
la o mai mare depărtare pe hărţuitori, Discovery primi porunca 
să-i risipească, trăgind în ei cu tunurile cele mari; după 
cîteva salve, oamenii putură debarca fără să li se mai cășu- 
neze vreo supărare. Cu toate acestea, localnicii ieșiră din 
nou la iveală și atacară ca de obicei; se văzu atunci că era 
absolut necesar să se dea foc cîtorva case izolate de lingă 
zid, îndărătul cărora se adăpostiseră ei. Trebuie să adaug cu 
părere de rău că, îndeplinind aceste ordine, oamenii noștri 
s-au dedat la cruzimi și devastări care nu-și aveau rostul. 


ARYO i AEk 


INDIGEN BATIND TOBA 


„Li se dăduse dispoziția să dea foc doar la vreo citeva 
colibe izolate, care ofereau adăpost indigenilor. Dar am rămas 
uimiţi cînd am văzut întregul sat incendiat; și, mai înainte 
ca barca trimisă să oprească întinderea focului să ajungă 
ia țărm, casele vechilor și statornicilor noștri prieteni, preoţii, 
au fost cuprinse de flăcări. Nu pot regreta îndeajuns indis- 
poziţia ce mă reţinuse în acea zi pe bord. 

„Mai mulţi insulari au fost împușcați, cînd încercau să 
scape din vilvătaie, iar la doi dintre ei, oamenii noștri le 
tăiară capetele și ie aduseră pe bord. Am deplins cu toţii 
soarta unui sărman localnic. În timp ce venea să ia apă de 
la fîntînă, un soldat trase asupra lui. Glonţul îi lovi tigva 
pe care el o zvizli numaidecit și fugi. A fost însă urmării 
pînă în una din peșterile descrise mai sus; nici un leu nu 

și-ar fi apărat vizuina cu mai multă vitejie și sălbăticie ca 
el; în cele din urmă, plin de răni, după ce ţinuse în loc 
o groază de timp pe doi dintre ai noștri, își dădu sufletul. 

„Nu mult după nimicirea satului, zărirăm coborînd dealul 
un om însoţit de vreo cincisprezece-douăzeci de băieţi, care 
țineau în miîini bucăţi de piînză albă, ramuri verzi de bananieri 
și altele. Cînd se apropiară mai mult îl remarcarăm pe mul! 
preţuitul nostru prieten Keirikia ; el fugise cînd izbucniseră 
primele flăcări în sat și se înapoiase în acel moment, dorind 
să fie trimis pe bordul corăbiei Resolution. 

„Sosi peste măsură de grav și de îngîndurat. Ne strădu- 
irăm, să-l facem să înţeleagă necesitatea ce ne silise să dăm 
foc satului, fapt în urma căruia casa lui și ale fraţilor săi fuse- 
seră mistuite de văpăi, fără ca noi să fi avut această intenție. 
Ne mustră un timp pentru lipsa de prietenie și pentru nere- 
cunoștința noastră. Abia acum aflarăm cîtă pagubă le-am 
pricinuit. El ne povesti că, bizuindu-se pe făgăduinţele ce i 
le făcusem eu și pe asigurările date mai tirziu celor ce ne 
aduseseră rămășițele căpitanului, nu-și transportaseră lucru- 
rile înăuntrul ținutului, ca ceilalţi locuitori, ci puseseră tot 
ce aveau mai de preţ, ca și tot ce primiseră de la noi, într-o 
casă așezată lingă morai, pe care avură apoi durerea s-o 
vadă incendiată chiar de către noi. 

„Venind pe bord, zări capetele conaţționalilor săi zăcind 
pe punte, lucru care îl impresionă peste măsură ; își exprimă 
cu multă seriozitate dorinţa ca ele să fie aruncate peste bord. 
Căpitanul Clerke porunci numaidecii să i se împlinească 
această dorinţă. 

„Pe seară, echipa care lua apă se întoarse pe bord fără 
să mai fi fost tulburată în muncă. Petrecurăm o noapte neli- 
niștită, tipetele și văicărelile de pe țărm fiind mai îngrozitoare 
ca oricînd. Singura noastră mingiiere era speranţa că în 
viitor nu vom mai avea prilejul de a repeta asemenea sancțiuni. 

„Fiind în sfîrşit încredințați că nu neputința de a-i pedepsi 
ne făcuse pînă atunci să le răbâăm provocările, indigenii 
se lăsară păgubași și nu ne mai cășunară alte necazuri; pe 
seară, o căpetenie cu numele Ipo, care ne vizitase doar 
rareori, dar care știam că este un om cu mare trecere, veni 
cu daruri de la Teriobu ca să ceară pace. Darurile lui au fost 
primite, dar pe el l-am trimis îndărăt cu răspunsul care le 
mai fusese dat și înainte, anume că nu vor avea pace pînă 

ce nu vor aduce toate rămășițele căpitanului Cook. Aflarăm 
de la acest om că indigenii arseseră toate trunchiurile tova- 
rășilor noștri, atît carnea cît și oasele; că oasele membrelor 
ce aparținuseră soldaţilor s-au împărţit căpeteniilor de rang 
inferior, iar ale căpitanului Cook fuseseră repartizate în chipui 
următor : capul, unei mari căpetenii, numite Kahuopion, părui 
lui Maia-maia, iar picioarele, coapsele și braţele lui Teriobu. 

„În ziua de 20 februarie, între orele zece şi unsprezece, 
zărirăm o mare mulțime de oameni coborînd colina care 
domina plaja ; erau rînduiţi într-un soi de procesiune, fiecare 
om purtind pe umeri una sau două trestii de zahăr, iar în 
mîini fructe de pîine, taro și banane. Îi precedau doi toboșari, 
care, cînd ajunseră la marginea apei, se așezară jos lîngă 
un steag alb și începură să-și bată tobele; în acest timp 
ceilalți pășeau înainte, unul cîte unul și, după ce depuneau 
în grămezi darurile pe care le aduceau, se retrăgeau în aceeași 
ordine. Curind se ivi și Ipo îmbrăcat în lungul său veșmînt 
cu pene; purta ceva în miîini cu multă solemnitate și, după 
ce se așeză pe o stincă, făcu semn să i se trimită o barcă. 

„Căpitanul Clerke, presupunind că aducea oasele căpi- 
tanului, ceea ce era adevărat, se duse el însuși cu șalupa 
să le primească şi-mi ceru să-l însoțesc în cuter. Cînd 
sosirăm pe plajă, Ipo se urcă în șalupă și predă căpitanului 
Clerke oasele învelite într-o mare cantitate de piînză nouă, 
fină şi acoperite cu o haină bălţată cu pene negre și albe. 
Ne însoţi apoi pină lîngă Resolution, dar nu putu fi convins 
să se urce pe bord, probabil fiindcă prefera, din bunăcuviinţă, 
să nu fie de faţă la desfacerea legăturii. Găsirăm în ea amîn- 
două mîinile căpitanului Cook, întregi; le cunoșteam bine, 
căci pe una din ele avea o remarcabilă cicatrice, care despărţea 
degetul gros de cel arătător de-a lungul metacarpului ; apoi 
craniul cu scalpul |! separat de el, dar cu oasele feţei lipsă; 
scalpul era cu părul tăiat scurt și cu urechile ținînd încă 
de el; mai erau acolo oasele braţelor, de care atirna pielea 
antebraţelor și oasele coapselor și ale picioarelor, nedesprinse 
între ele, dar fără labe; lingamentele încheieturilor erau 
întregi. Toate însă purtau semne vădite că trecuseră prin foc, 
în afară de miîini, care aveau pe ele carne și erau crestate 
în mai multe locuri și sărate din belșug cu intenţia, probabil, 

de a îi conservate. Scalpul avea o tăietură în partea dinapoi, 
dar craniul nu prezenta nici o fractură. Maxilarul inferior şi 
labele picioarelor lipseau și Ipo ne spuse că fuseseră înșfăcate 
de diferite căpetenii și că Teriobu făcea tot ce-i stătea în 
putinţă spre a le recăpăta. 

„În dimineaţa următoare, Ipo și fiul regelui veniră pe 
bord, aducind celelalte oase ale căpitanului Cook, ţevile 
puștii sale, încălțămintea și cîteva lucruri fără valoare care 
îi aparținuseră. Ipo se osteni mult să ne convingă că Teriobu, 
şi el însuși doreau sincer pacea, că ne dăduseră cea mai con- 
vingătoare dovadă de care erau în stare și că alţi șefi, dintre 
care mulţi ne erau încă dușmani, îi împiedicaseră s-o facă 
mai devreme. Aflarăm acum că barca furată fusese sfărimată. 

„Nu ne mai rămîinea deci altceva de făcut, decit să 
aducem ultimele servicii marelui și nefericitului nostru coman- 
dant. Ipo a fost trimis îndărăt cu indicaţia de a declara tabu 
întregul golf, iar după-amiază, după ce oasele au fost așezate 
într-un sicriu și s-a citit slujba, au fost încredințate adîncu- 
rilor, cu obișnuitele onoruri militare. Care erau simțămintele 
noastre în acele clipe, las lumea să-și imagineze; cei ce 
au fost de faţă știu că nu stă în puterea mea să le exprim. 

„În cursul dimineţii de 22 februarie nu se zărea nici 
o pirogă prin golf, tabu-ul pus de Ipo în ajun, la cererea noas- 
tră, nefiind încă ridicat. În cele din urmă, Ipo veni spre noi. Îl 
asigurarăm că acum eram în întregime satisfăcuţi și că, 
deoarece Orono fusese înmormintat, orice amintire în legă- 
tură cu cele petrecute era îngropată împreună cu el. După 
aceea. îl invitarăm să ridice tabu-ul și să aducă la cunoștința 
poporului că indigenii puteau veni cu merinde ca de obicei. 
Corăbiile au fost curînd împresurate de pirogi și numeroși 
şefi veniră pe bord, exprimîndu-și adînca mîhnire pentru ceea 
ce se întimplase și mulţumirea lor că ne împăcasem. Mai 
mulți dintre prietenii noștri care nu ne vizitară ne trimiseră 
în dar porci mari și alte provizii. Printre alţii se înfăţișă și 
pătrinul trădător Kau, dar i se refuză intrarea. 

„Deoarece acum aveam totul pregătit pentru călătorie, 
pe la ora opt seara, i-am trimis înapoi pe toţi indigenii ; Ipo 
și prietenosul Keirikia își luară un călduros rămas bun de la 
noi. Ridicarăm îndată ancora și ne îndreptarăm spre larg. 
Indigenii se adunaseră pe țărm în număr mare și, în timp ce 

treceam prin faţa lor, primiră ultimele noastre cuvinte de 
adio, cu toate semnele dragostei și ale bunăvoinţei." 

„Întrucît fiecare amănunt, oricît de mic, cu privire la 
moartea căpitanului Cook și la evenimentele care au prici- 
nuit-o, este plin de interes, editorul, cu riscul repetării, 
adaugă mai jos un extras din notele căpitanului Clerke, care 
i-a urmat lui Cook la comanda expediției. Notele, care au 
fost scrise atunci, pe bordul navei Resolution, le-am obţinut 
de la Arhivele Amiralității. Se va constata că ele sprijină 
relatarea căpitanului King asupra acestei triste întimplări. 


„NOTE SCRISE PE BORDUL CORĂBIEI RESOLUTION, LA HAWAII 


„Duminică, 14 februarie 1779 


De cînd am sosit aici, în această a doua a noastră vizită, am obser- 
vat că indigenii sînt acum mult mai ispitiți să fure, decît în cursul șederii 
soastre precedente; în fiecare zi ieșeau la iveală prădăciuni mai 
numeroase și mai îndrăzneţe. Astăzi s-au comportat atît de rău pe 
bordul vasului Discovery, încît m-au silit să poruncesc tuturor să plece 
de pe corabie, ceea ce s-a întîmplat, după cum am auzit şi pe bordul 
navei Resolution. N-au mai fost îngăduiţi pe bord decît oameni de 
seamă. li lăsarăm cu toate acestea să se apropie de vas cu pirogile şi 
să se amuze aşa cum ar fi dorit. După-amiază am primit în dar o haină 
şi un porc de la Teriabu! care, împreună cu alaiul său, îmi făcu o 
vizită. Pe seară părăsiră corabia și, curînd, veni pe bord un iri mai 
de seamă, al cărui nume era Terrare. În timp ce ședeam cu el în cabină, 
un ticălos făcu ce făcu și se cățără pe puntea corăbiei, o străbătu în 
goană, trecînd prin fața tuturor celor de pe ea, înhăță cleștele armurie- 
rului, o daltă și sări peste bord. Totul se petrecu într-o clipită, așa 
încît individul ajunse în apă mai înainte ca oamenii noștri să-și fi dat 
bine seama de intenţiile lui. O pirogă îl luă numaideciît şi se grăbi spre 
țărm. Auzind alarma, am alergat pe punte și, aflind cele petrecute. am. 
poruncit oamenilor să tragă în fugari. În acelaşi timp, Edgar, master-ul, 
porni cu cuterul mic în urmărirea pirogii, care acum ieșise din bătaia 
muschetelor noastre. Totuşi, deoarece am văzut că şalupa de pe Resolution 
pornise și ea în urmărire, iar căpitanul Cook alerga de-a lungul ţăr- 
mului să-l prindă pe individ la debarcare, am tras concluzia că nu mai 
era cu putință ca acesta să scape; lăsarea întunericului m-a împiedicat 
să urmăresc în depărtare desfășurarea evenimentelor, dar eram foarte 
liniştit căci mă aşteptam să văd curînd înapoierea bărcii, aducînd 
cleştele şi dalta. Se făcu însă aproape ora opt, cînd se întoarse Edgar 
şi îmi povesti nişte lucruri care mă tulburară de-a binelea. În primul 
rind, căpitanul Cook fusese condus cu totul în altă parte de cei ce se 
tocmiseră să-l călăuzească. Șalupa și cuterul urmăriseră și mînaseră la 

ţărm piroga în care se refugiase vinovatul, iar bunurile furate fuseseră 
recăpătate și înapoiate păgubașilor. Edgar socoti însă că trebuia dată 
o lecţie pentru asemenea purtare nelegiuită, așa că sechestră piroga 
care ajutase la fuga hoţului. Barca se întîmplă să fie a lui Perar !, care 
îl adusese pe bord și rămăsese să-l aştepte, în timp ce el se afla cu 
mine în cabină. Această purtare trezea bănuieli în privința nevinovăţiei 
lui Perar; dacă el uneltise furturile, însemna atunci că era nu numai 
perfid, ci şi nerecunoscător, căci în diferite rînduri fusesem. foarte atent 
și darnic cu el. Totuși, cînd s-a comis furtul, el m-a părăsit în grabă, 
făgăduindu-mi că se va înapoia repede cu prada; și, ca să fiu drept, 
trebuie să recunosc că de multe ori, în asemenea cazuri așa se 
și întîmpla. De data aceasta el sosi la țărm cam în același timp cu 
barca noastră ; constatînd că piroga lui proprie era în primejdie, se opuse 
cu tărie la confiscarea ei și veni curînd cu o gloată prea numeroasă 
pentru ca echipajul bărcii noastre să-i poată ţine piept. Cum ai noștri 
nu voiau să lase așa ușor din miîini captura, au fost atacați cu pietre şi 
ciomege de către înflăcăratul Perar şi banda pe care o recrutase. Din 
nenorocire, amîndouă bărcile erau lipsite de arme de foc (căci legăturile 
noastre prietenești cu băștinașii ne adormiseră vigilenţa). Ocupanţii băr- 
cilor nu aveau decît arme aproape de același fel cu ale indigenilor și 
încercau să respingă cu ele atacul. Consecința a fost o înfrîngere a 
englezilor, copleșiți de numărul dușmanilor. După ce au primit destule 
ghionturi zdravene, au fost mulțumiți să-și poată recupera propriile lor 
bărci cu jumătate din visle rupte sau pierdute. Așa cum stăteau lucru- 
rile acum, întimplarea aceasta era cît se poate de nefericită, intrucit 
mărea încrederea în sine a localnicilor. 


„În zorii zilei, locotenentul Burney, care era ofiţer de cart, îmi aduse 
la cunoștință că dispăruse cuterul cel mare de la geamandură, unde îl 
legasem și-l scufundasem, pentru a împiedica încovoierea scîndurilor din 
cauza căldurii soarelui, care era foarte puternic. Cercetind o parte a 
legăturilor rămase pe geamandură, și anume o frînghie de patru inci, 
mi-am dat seama limpede că fusese tăiată cu un instrument oarecare, 
ceea ce dovedea neîndoios că indigenii erau cei ce luaseră ambarcaţia 
de acolo. Așa stînd lucrurile, m-am dus de-a dreptul la căpitanul Cook 
și l-am pus în cunoștință de cele petrecute; dezbătînd chestiunea, el 
a propus ca bărcile sale să meargă la capătul nord-vestic al golfului, 
iar ale mele la cel sud-estic, pentru a împiedica plecarea vreunei pirogi, 
iar dacă ar încerca vreuna s-o facă, s-o ducem înapoi la țărm; zicea că 
le va capiura pe toate și nu se îndoia că, pentru a le răscumpăra, ei ne 
vor restitui foarte bucuroși cuterul. Era cam pe la șase sau șapte dimi- 
neaţa. M-am întors pe bord pentru a da urmare ordinului și l-am trimis 
pe locotenentul Rickman cu șalupa și cuterul mic cu echipajele lor și 
cu cîţiva soldaţi bine înarmaţi, la punctul stabilit de căpitanul Cook. 
Puțin după aceea am luat barca mică, singura care îmi mai rămăsese, şi 
am venit spre Resolution cu intenţia de a mai discuta puţin cu căpi- 
tanul Cook despre această afacere; dar, cînd am ajuns mai aproape, 

locotenetul Gore mă înștiinţă că cel pe care îl căutam plecase cu șalupa 
mare, șalupa mică și cuterul mic spre un oraș așezat chiar înăuntrul 
capătului nord-vestic, unde locuia atunci regele Teriabu și cea mai mare 
parte a oamenilor de vază. M-am întors deci pe corabia mea, conchizînd 
că, de vreme ce căpitanul se dusese la rege, lucrurile se vor limpezi în 
curînd, căci deocamdată nu ne aflam în termeni răi. cu irii sau cu oricine 
altcineva. În clipa aceea multe pirogi mici făceau negoţ în jurul coră- 
biilor. Curînd după sosirea mea pe bord, am auzit focuri de muschetă 
de pe șalupa și cuterul meu cel mic, în urma cărui fapt am expediat 
bărcuţa să vadă cum merg treburile ;. de asemenea, am trimis ordin către 
locotenentul Rickman în sensul că, dacă făcuse vreo captură de pirogi, 
să le trimită la corabie cu barca mică. 


„Se făcuse ora apt, cînd ne alarmă descărcarea unei salve de 
arme mici din partea oamenilor căpitanului Cook, precum și un puternic 
strigăt al indigenilor. Cu ocheanul am văzut limpede că ai noștri erau res- 
pinși spre bărcile lor, dar n-am putut distinge vreo persoană în mulțimea 
aceea confuză. Tirul din șalupa mare și din cea mică se prelungea, iar 
Resolution, care era destul de aproape ca să-și poată zvirli ghiulele pe 
țărm, își descărcă tunul într-acolo. Prins în viltoarea acestor împrejurări, 
fără vreo barcă spre a putea merge în ajutor și, prin urmare, lipsit de 
orice mijloace de a le oferi vreun serviciu, am fost silit să aştept înapo- 
ierea bărcilor pentru a afla urmarea acelor nefericite neînţelegeri. Echi- 
pajele, terminidu-și muniţiile, se întoarseră pe Resolution, iar locotenentul 
Wiliamson, care comanda misiunea, veni puţin după aceea pe bordul 
corăbiei Discovery și ne povesti îndurerat cum au căzut, în încăierarea 
aceea îndrăcită, căpitanul Cook și patru soldaţi. Ne mai spuse cît de 
anevoioasă a fost salvarea celorlalți pușcași ai marinei care fuseseră 
pe fărm și dintre care, trei erau răniţi grav, îndeosebi locotenentul 
Philips, care avea o mulţime de viînătăi de la loviturile de pietre, în 
afară de rana adîncă din umăr, pe care i-o făcuse o ţepuşe de fier. M-am 
dus numaidecît pe bordul corăbiei Resolution, şi am trimis un grup 
puternic de oameni să apere pe astronomi la corturile lor și pe tîmplarii 
ce lucrau la catarg în partea răsăriteană a golfului. Totodată locote- 
nentul Phillips, care fusese pe țărm cu căpitanul Cook și luase parte 
la toate întîmplările, îmi făcu următoarea relatare : 


„Căpitanul Cook acostase cu șalupele lîngă satul situat la capul 
nord-vestic, lăsînd în urmă cuterul cel mic ca să împiedice trecerea 
pirogilor care ar fi încercat să scape pe acolo. După debarcare, porun- 
cise unui număr de nouă soldaţi pe care îi avea în bărci, precum și 
mie, să coborim pe uscat spre a-l sprijini; el porni îndată spre sat, 
unde întrebă de Teriabu și de cei doi băieţi (fiii lui, care locuiseră 
mai îndelung cu căpitanul Cook pe bordul corăbiei Resolution încă de 
Ja prima venire a lui Teriabu printre noi). Numaidecît plecară nişte mesa- 
Yeri şi cei doi băieţi sosiră curînd și ne conduseră la casa tatălui lor. 
După ce așteptarăm cîtva timp afară, căpitanul Cook începu să se îndo- 
iască de prezenţa bătrînului șef și mă trimise înăuntru pentru a-i anunţa 
sosirea. Am găsit pe vechea noastră cunoștință, abia trezit din -somn, 
iar cînd l-am înștiințat că la ușă se afla căpitanul Cook, veni foarte 
bucuros cu mine să-l întimpine. După o scurtă convorbire, căpitanul băgă 
de seamă că Teriabu era cu totul nevinovat de ceea ce se întîmplase; 


— 484 — 


propuse atunci bătrinului să meargă cu el pe bord, invitație pe care 
căpetenia o acceptă îndată. Pornirăm deci spre bărci dar, ajungind lingă 
marginea apei, o femeie viîrstnică pe care o chema Carnacubra! şi 
care era una din nevestele lui Teriabu, veni la el și cu un potop de 
lacrimi, îl rugă să nu meargă pe bord; în același timp, două căpetenii 
îl apucară de miîini, stăruind și ei să nu se ducă și silindu-l să se aşeze 
jos; bătrînul părea acum deprimat și înspăimîntat. În vremea aceea 
începusem și noi să bănuim că indigenii nu prea nutreau gînduri bune; 
pușcașii fiind înghesuiți la un loc în mijlocul unei uriașe mulțimi, alcă- 
tuită din cel puţin două sau trei mii de oameni, i-am propus căpitanului 
să-mi dea voie să-i înşir de-a lungul stincilor de la marginea apei; cînd 
el încuviință aceasta, mulțimea le făcu loc de bună voie, iar pușcaşii 
se așezară în linie. Vedeam acum limpede că indigenii își adunau suli- 
țele și celelalte arme ; între timp, un ticălos de preot cinta și aducea 
cu toate ceremoniile un prinos căpitanului și lui Teriabu pentru a le 
distrage luarea-aminte de la manevrele mulţimii înconjurătoare. Căpi- 
tanul renunţă acum la gindul de a-l lua pe Teriabu pe bord şi-mi spuse 
următoarele : «Nu-l vom putea constringe să meargă pe bord făra să 
ucidem pe cîțiva din oamenii aceștia». Cred că se pregătea tocmai să 
dea ordinul de îmbarcare, cînd a fost întrerupt de un individ înarmat 
cu o piatră și cu o lungă ţepușe de fier, pe care ei o numesc pahua. 
Acest om îşi flutura ţepușa și ameninţa cu piatra. Căpitanul Cook trase 
atunci o încărcătură de alice, dar omul era îmbrăcat cu rogojina prin 
care alicele nu pătrundeau ; ele nu avură alt rezultat decit de a-i înrăi 
şi de a-i ațîța mai mult pe indigeni. N-am observat printre ei nici cea mai 
slabă urmă de teamă. Indată după aceea un iri, înarmat cu o pahua, 
încercă să mă împungă, dar îi zădărnicii încercarea dindu-i o puternică 
lovitură cu patul muschetei. În aceeași clipă indigenii începură să arunce 
cu pietre şi unul dintre pușcași fu doborit. Căpitanul trase atunci un 
glonţ și omori un om. Băştinașii porniră acum o năvală generală, iar 
căpitanul dădu ordin pușcașilor să tragă și, după aceea, strigă «Luaţi-o 
spre bărci». Am tras imediat după căpitan și am încărcat din nou în 
timp ce pușcașii trăgeau și ei. Aproape în clipa în care isprăvisem de 
transmis ordinul de a porni spre bărci, am fost doborit de o piatră; 
pe cînd mă ridicam de jos, am primit o împunsătură de pahua în umăr; 
adversarul meu era gata-gata să repete lovitura, cînd l-am ucis cu un foc. 
Încăierarea luase acum o întorsătură dintre cele mai nenorosite. Sirigătele 
și urletele indigenilor întreceau cu mult orice vuiet pe care-l auzisem 
pînă atunci. Aceşti oameni, în loc să dea înapoi cînd trăsesem asupra 
lor, după căpitan, și după cum — credeam eu — mulţi alții dintre noi 
socotiseră că așa vor face, acţionară, dimpotrivă pe dos, aşa încît pușcașii 
nu avură răgaz să-și reîncarce armele ; indigenii se năpustiră asupra lor 
şi i-ar fi ucis pînă la unu, dacă focul viguros al celor din bărci nu i-ar 
mai fi întîrziat ; cei dintre noi care nu fuseseră răniți prea grav și izbu- 
tiseră să ajungă la bărci au fost trași sus de marinari. După ce m-am 
prăbușit, nu l-am mai zărit pe căpitanul Cook. Toţi oamenii mei erau 
cu desăvirșire înfrînţi și se străduiau să scape cu viaţă, înotînd spre 


1 În relatarea lui King, femeia se numea Kani-Kaba-ria. —N. T. 

bărci. De aceea m-am aruncat așa cum am putut în apă și am înotat 
spre șalupă, de care, din fericire, am izbutit să mă agăţ, nu însă înainte de 
a mai primi o lovitură de piatră chiar lîngă timplă; dacă barca n-ar fi 
fost foarte aproape, această lovitură m-ar fi trimis la fund». 


„lată deci miezul relatării locotenentului Phillips despre această 
întîmplare, atît de tragică la care trebuie să mai adaug un amănunt, 
pentru a face dreptate vitejiei şi devotamentului său. El se afla doar de 
cîteva minute în barcă și desigur de-abia se dezmeticise din ameţeala 
ce i-o pricinuiseră pahua și pietrele cînd văzu că unul din pușcași, 
înotător foarte priceput și care acum era și istovit din cauza rănilor. 
era pe punctul de a se scufunda. Numaidecit locotenentul sări din nou 
peste bord, îl apucă pe om de păr și-l trase în barcă. Majoritatea acestor 
pahua, cu care atîţia dintre iri erau înarmaţi atunci, fiind arma lor cea 
mai ucigătoare, fuseseră furnizate chiar de noi. Irii se arătaseră totdea- 
una foarte dornici a le avea, iar noi nu ne întrebasem de loc la ce au 
de gînd să le întrebuințeze. Bătrînul Teriabu primise două de la căpi- 
tanul Cook și una de la mine, chiar în ajun. Cu cîiva timp înainte de 
năvală venise știrea din partea cealaltă a golfului că cei din bărcile 
de acolo, comandaţi de locotenentul Rickman, uciseseră un om care era 
un fel de ari, știre care, după cum observară ai noștri, îi cam tulburase 
pe localnici ; dar asta se petrecuse înainte de a trece la violenţă. În ce 
fel se iscase nefericita împrejurare, este foarte greu de lămurit; după 
toate aparențele, nu era o urmare a unui plan premeditat. Dacă am 
analiza purtarea lui Teriabu de la început și pînă la sfîrșit, va trebui să-l 
absolvim de orice gînduri rele. Fiul lui, tînărul principe Kaua, şedea 
în șalupă cu Roberts, unul dintre secunzi (care avea atunci comanda 
bărcii), cu intenția de a veni pe corabie; aceasta era situaţia cînd căpi- 
tanul Cook trase primul foc. Atunci sărmanul băiat spuse că-i este frică 
şi rugă să fie dus pe țărm, dorință care i se îndeplini imediat. În ceea 
ce privește faptul că se înarmaseră cu pahua, aceasta se întimpla întot- 
deauna ; cei care le aveau erau așa de mindri de o asemenea armă, 
încît nu se duceau nicăieri fără ea; cît despre pietre, natura le răspîn- 
dise prin toate colţișoarele insulei, așa că le aveau la îndemînă din 
belșug. Dacă ţinem seama de toate acestea, cred că lucrurile n-ar fi 
ajuns atit de departe, dacă nu i-ar fi venit ideea căpitanului Cook să-l 
pedepsească pe omul acela chiar în mijlocul conaţionalilor săi, înte- 
meindu-se numai pe convingerea că focul pușcașilor avea să împrăștie în 
chip neîndoios pe cei ce s-ar fi răzvrătit. Cînd gîndise astfel, căpitanul 
se bizuise, desigur, pe vasta sa experienţă căpătată în timpul cît trăise 
în mijlocul atitor popoare indigene, din diferite părţi ale lumii; dar 
nefericitul eveniment de astăzi dovedi că în cazul de faţă experienţa 
lui l-a amăgit. Un argument foarte puternic în sprijinul părerii că indi- 
genii n-ar fi procedat astfel dacă, din nenorocire, căpitanul Cook n-ar 
fi tras primul, este că, numai cu cîteva clipe înainte de a începe încăie- 
rarea, ei făcuseră bucuros loc pușcașilor să coboare lingă marginea apei, 
tocmai în dreptul locului unde se aflau bărcile (așa cum am arătat); 
dar căpitanul Cook n-a vrut să plece atunci. Phillips crede că, după 
toate aparențele, indigenii n-ar fi încercat să-l oprească. Căci dacă ar 
fi pus la cale mai dinainte atacul asupra soldaţilor, atunci ar fi pornit 
ia asalt cu mai multă siguranţă și cu mai multă eficacitate pentru cauza 

lor în clipa cînd oamenii noştri se aflau în mijlocul norodului, iar nu 
după ce fuseseră puşi în linie de bătaie; acesta era un avantaj prea 
evident, pentru a scăpa isteţimii lor. Cît despre faptul că, după cum 
observase Phillips, adunaseră sulițe și alte arme, cu puţin timp înaintea 
atacului, aceasta s-a datorat, după părerea lui — și cred că are dreptate 
— temerii că englezii ar fi putut recurge la violență ca să-l ducă pe 
Teriabu pe corabie, încercare pe care ei erau hotăriţi s-o împiedice cu 
orice preţ. Totuși, oricum ar fi stat lucrurile, nenorocirea se produsese, iar 
acum îmi revenea mie sarcina să iau măsurile cele mai eficace pentru 
a preîntimpina alta. Așa cum am arătat mai sus, am trimis o trupă 
puternică, sub comanda locotenentului King, în partea răsăriteană pentru 
a apăra pe astronomi și pe timplarii care lucrau la arborele de mizenă. 
Am observat curînd o mare mulţime de indigeni strîngindu-se în jurul 
lor ; am avut posibilitatea să trag în ei, pe deasupra corăbiei Discovery, 
o încărcătură de patru funzi, care, de la depărtarea aceea, i-a împrăștiat. 
Dar efectul n-a fost prea strălucit, deoarece s-au retras după zidurile 
de piatră, care se aflau din belșug atit în sate, cît și prin împrejurimi 
și care, presupun eu acum, au tocmai rostul de a le oferi un adăpost, 
atunci cînd sînt tulburați de dușmani. Uriașa mulțime de oameni care 
se adunase în diferitele colțuri ale golfului și hotărîrea dezvăluită prin 
năvala lor (așa cum ne povestesc locotenențţii Williamson și Phillips) 
făceau din ei, după părerea mea, un inamic formidabil, așa că cea mai 
sigură și cea mai bună cale de urmat, pentru noi, era să transportăm tot 
ceea ce mai aveam pe uscat, la corăbii, unde puteam lucra pe-ndelete 
şi unde ei n-ar fi izbutit să ne stingherească, fără să se expună primej- 
idiei de a fi nimiciţi. Am poruncit, prin urmare, să se ridice de acolo în 
mare grabă observatoarele și catargul de mizenă. Nu mă îndoiesc o 
clipă că am fi putut să apărăm destul de bine pe meseriașii de pe țărm 
cu ajutorul unei grupe foarte puternice, dar oamenii ar fi fost fără înce- 
tare hărţuiți și lucrările lor împiedicate; iar dacă, printr-o întîmplare 
menorocită, catargul ar fi intrat în stăpînirea indigenilor măcar pentru 
citeva minute, acest lucru ar fi însemnat prăbușirea campaniei noastre 
spre miazănoapte, care în prezent este, desigur, principalul obiectiv 
ce mi l-am fixat. Echipa noastră de pe țărm, de sub comanda locotenentu- 
lui King, ocupase o poziţie bună pe o ridicătură făcută de băștinași în 
vederea clădirii unui morai; poziţia aceasta le dădea avantaje mari 
asupra indigenilor, deoarece dominau de acolo toate împrejurimile. 
Băştinașşii au dat două sau trei atacuri cu pietre pe care le aruncau cu 
praştiile, dar de fiecare dată au fost respinși, cu pierderi de la zece la 
doisprezece oameni; căci nu se puteau stringe în număr prea mare din 
pricina focului de pe Discovery. Pe la amiază sosiră pe bord toţi oamenii, 
împreună cu diversele lucruri aflate pe uscat; catargul de mizenă se 
afla lîngă bord; cu ocheanele ii puteam vedea perfect pe indigeni 
îndeletnicindu-se cu transportarea morţilor peste o colină înăuntrul ţării. 
Nu pot să nu depling aici starea proastă a sănătăţii mele, care cîteodată 
era atit de rea, încît abia îmi îngăduia să stau pe punte și mă împiedica 
deci să fiu un urmaș demn al unui navigator atît de destoinic ca onoratul 
smeu prieten și predecesor ; totuși aveam ofiţeri foarte iscusiţi şi îndrăznesc 
să cred că, cu ajutorul lor, voi fi în stare să duc pînă la capăt cu sîrguință 

şi agerime, sarcinile indicate de senioriile lor în aşa fel, încît să îndrep- 
tățesc cinstea cu care am fost învrednicit. Puşcașii căzuţi o dată cu căpi- 
tanul Cook sînt caporalul Thomas, Theophilus Hinks, John Allen și 
Thomas Blabchett ; iar locotenentul, sergentul și alţi doi, au fost răniţi“. 


„Luni, 15 februarie 1779 


„Deoarece se afla încă o mare mulțime de oameni la locul acelei 
nenorocite încăierări, mă bătea gîndul să plec cu o echipă puternică pe 
țărm, să nimicesc pe toţi cei care mi-ar fi căzut în mină și să dau apoi 
foc satului, pirogilor și celorlalte; nu mă îndoiam că armele de foc ar fi 
măturat totul în faţa lor şi aș fi putut apoi păși la alte acţiuni; dar 
ofiţerii care fuseseră de faţă la încăierare observaseră că, deși pînă la 
urmă muschetele noastre şi-ar dovedi eficacitatea, totuși numărul covir- 
șitor, hotărîrea neclintită şi adăposturile prielnice dindărătul zidurilor pe 
care le aveau insularii vor face ca încercarea să ne coste fără îndoială 
mulți oameni; că, de asemenea, vom întîmpina mari greutăţi la debar- 
care, pe care vom fi nevoiţi s-o efectuăm pe niște stîinci alunecoase, 
unde oamenii noștri cu încălțămintea lor, de-abia s-ar fi putut ţine pe 
picioare, pe cînd ceilalţi ar fi fost pe deplin stăpîni pe mișcările lor; 
în urma acestor considerații și dat fiind faptul că ne-am fi resimţit în 
chip deosebit dacă am fi pierdut oricît de puţini oameni, am socotit 
că nu se cuvine și că este dăunător expediției să mai risc alte noi jertfe 
omeneşti. De aceea am luat hotărirea să îndrept toate strădaniile noastre 
spre o cît mai grabnică echipare a corăbiei Resolution, întrucît ea se: 
afla acum într-o stare jalnică. Îndată ce vom fi pus cît de cît lucrurile în: 
ordine și dacă indigenii nu se vor purta cu destulă cuviință, aveam 
de gînd să remorchez vasul pînă la o oarecare depărtare de satul lor și, 
debarcînd sub protecţia tunurilor, să-i încredinţez că îşi datoraseră sigu- 
ranța doar bliîndeţii și nicidecum slăbiciunii noastre. Așa încît am adus. 
catargul de mizenă pe corabie, l-am așezat în lung de la provă la pupă, 
între tengă și dunetă, şi am pus tiîmplarii de pe ambele corăbii să lucreze 
la el. Pe seară am trimis bărcile de pe cele două corăbii, bine echipate: 
și înarmate, sub comanda locotenenţilor King și Burney, cu un steag 
de armistițiu și cu ordinul de a nu debarca în nici un caz, ci de a înainta 
destul de aproape pentru a deschide vorba și a cere trupurile oamenilor 
noștri, îndeosebi al căpitanului Cook. Cînd King se apropie de țărm, le 
spuse ceea ce dorea, iar indigenii părură că se bucură nespus la perspec- 
tiva unei împăcări; îşi aruncară praștiile și rogojinile, care alcătuiau 
armele și armurile lor și își întinseră brațele — pe scurt, arătară că 
sînt fericiţi, exprimîndu-și în felurite chipuri multumirea. Un bătrîn af 
cărui nume este Coaa!, cu care făcusem cunoștință mai de mult, înotă 
cu un steag alb în mînă pînă la cuterul cel mic, unde se afla steagul 
nostru și făgădui că vom avea trupul căpitanului Cook a doua zi deoarece 
fusese dus prea departe înăuntrul ţării, pentru a putea fi adus îndărăt 
în seara aceea. King primi asigurări asemănătoare și de la mulţi alţă 
băștinași cu care vorbi atunci. 


! King îl numea cînd Koa, cînd Kau.—N.T. 

„Burney, care se afla la o mică depărtare de King, vorbi cu alțè 
oameni. El zice c-a înţeles limpede de la unii dintre ei că trupul ar fi 
fost tăiat în bucăţi; totuși, în urma făgăduielilor primite, speram că a. 
doua zi vom obţine trupul într-o stare sau alta. Pentru a fi cît mai în 
siguranţă față de uneltirile acestor insulari, am poruncit celor din bărcile 
de veghe să vislească în jurul corăbiilor cît timp va ţine întunericul 
nopţii, căci bănuiam că vor încerca să facă de petrecanie cablu- 
vilor noastre“. 


„Marţi, 16 februarie 1779 


„Dimineaţa, bătrinul Coaa a făcut mai multe drumuri pînă la noi 
într-o luntre mică, în care flutura steagul alb; era însoţit de un singur: 
om și ne-a făgăduit din nou că ne înapoiază trupurile ; în diverse rînduri 
ne-a adus doi sau trei purcei, pe care i-am acceptat, deoarece mărturisea 
atit de multă prietenie și părea să se încreadă în noi. 

„Astă-seară, îndată după lăsarea întunericului, un preot, al cărut 
nume era Carnacari, prieten cu King, veni pe bord, aducînd cu el o: 
mare bucată de carne, care se vedea că e de om; ne făcu să înțelegem 
că era o parte din cadavrul răposatului și nefericitului nostru căpitan; 
era fără îndoială o parte din coapsă şi cîntărea vreo șase sau opt 
funzi, fără nici un os. Bietul om ne povesti că tot restul de carne fusese 
ars în diferite locuri cu un anumit ceremonial, că această bucată îi 
fusese predată în același scop, dar că, deoarece noi păream dornici să 
xecăpătăm trupul, ne adusese tot ceea ce putuse strînge; totodată mai 
adăugă că oasele, care erau tot ce mai rămăsese, se găseau acum în 
stăpînirea regelui Teriabu. Acești preoţi ne-au arătat încă de la prima 
noastră întîlnire o prietenie și atenţie atît de neobișnuite, cum nu mai 
întîlnisem noi vreodată și cum nu mai puteam aștepta de la alţi indigeni, 
ba chiar, aş putea zice, de la orice alt popor de pe lume. Ei se bucură 
din belşug de bogăţiile ţării, dar le şi împart cu o dărnicie din cele 
mai neprecupeţite. Astronomii și oamenii noștri de pe țărm fuseseră bine 
întreținuţi de ei; pe lîngă acestea, mai și trimeteau într-una daruri ca 
porci, pești, fructe și altele, atît căpitanului Cook, cît și mie, fiind în 
același timp atit de dezinteresaţi, încît cu greu îi făceam să accepte 
vreo compensație cît de cît pe măsura donațiilor lor. Pe la sfîrșitul lunii 
ianuarie, o echipă fusese trimisă înăuntrul ţării spre a cerceta împreju- 
rimile. Plecaseră pe seară și, acolo unde înoptase, au fost ajunși din 
urmă și li s-a alăturat un om trimis de bătriînul Coaa, care era căpe- 
tenia preoţilor sau, cum îi ziceam noi, episcopul. Acel bătriîn de treabă, 
auzind că unii dintre noi porniseră într-o expediţie prin insulă, trimisese 
pe acest om după ei, cu porunca să aibă grijă ca excursioniștii să nu 
ducă lipsă de nimic, în orice loc ar fi poftit să călătorească. Cinstitul 
Carnacare, pe care-l cred fiul episcopului, adusese bucata de carne, desigur, 
cu o intenție cît se poate de prietenoasă; el ne rugă să nu punem 
nici un fel de temei pe înfățișarea prietenoasă și pe făgăduielile compa- 
trioților lui, fiindcă ei au de gînd și sînt hotăriţi să ne pricinuiască 
şi alte necazuri în măsura în care le va sta în putință. El ne mai spuse 
că bătriînul Coaa este folosit ca iscoadă pentru a afla condiţiile noastre 
de apărare și altele, avînd oarecari planuri de a da năvală asupra coră- 
biilor. Se vedea bine că aici erau în joc antagonismele de clan dintre 

aici și clerici; în aceste cazuri cred că a lua prea mult în serios afir- 
maţiile unora sau ale altora, înseamnă să te îndepărtezi mult de adevăr; 
cu toate acestea trebuia să avem grijă să nu ne răsfirăm și să nu le 
dăm putinţa să desfășoare un plan mișelesc care să ne atingă; iar atacul 
ior asupra corăbiilor ar putea fi cea mai nefericită acțiune ce au între- 
prins-o vreodată. După ce stătu vreo două ore pe bord, Carnacare sa 
înapoie la țărm, declarind că grija de siguranţa lui proprie l-a obligat 
să ne facă vizita pe întuneric, căci dacă s-ar afla ceva, ar fi nimicit. 
Deoarece comanda îmi revenea acum mie, m-am numit eu pe Resolution 
iar pe Gore, primul locotenent al aceleiași corăbii, l-am pus comandant 
pe Discovery; pe Resolution King era acum prim locotenent, Williamson 
secund, iar William Harvey, care în prezent se afla la a treia sa călă- 
torie cu căpitanul Cook, a primit rangul de al treilea locotenent. Nu 
cunosc vreo dispoziţie anumită a senioriilor lor în cazul posturilor vacante, 
dar auzisem deseori pe căpitanul Cook, în convorbiri particulare, dezvă- 
luindu-și intenţia de a-l înainta pe Harvey ca locotenent; şi, deoarece 
sint cu desăvirşire neștiutor în ceea ce priveşte intențiile senioriilor 
lor în această privinţă, sper că vor înţelege că am dat dovadă, cu 
acest prilej, de atenţie și respect faţă de amintirea acelui mare navi- 
gator și că am căutat să lucrez în acord cu scopurile sale mărturisite“”. 


„Miercuri, 17 februarie 1779 


| „Imediat după-amiază un ticălos nerușinat veni dinspre sat la capătul 
mord-vestic și, cînd ajunse pînă la mai puţin de două sute de metri da 
corabie, flutură spre noi o pălărie care, după cum se vedea foarte clar, era 
a căpitanului Cook. Și-o puse apoi pe cap şi cu o praștie zvirli spre 
corabie cîteva pietre, în timp ce o mare adunătură de popor strigă 
și rîdea pe țărm. Era o insultă prea grosolană pentru a fi îndurată cu 
răbdare. Ticălosul din pirogă, fiind chiar în faţa prorei corăbiei, băgă 
în curînd de seamă că oamenii noștri se urcă în barcă; de aceea o întinse 
ia țărm cu atîta iuțeală, încît nu-l mai puturăm ajunge. N-am ordonat 
să se tragă asupra lui, deoarece era sigur că nu va fi nimerit, ceea 
ce le-ar fi arătat localnicilor, o dată mai mult, că armele noastre puteau 
greşi. Cu toate acestea, întrucît el era aţiţat de cei de pe uscat, care 
se aflau încă pe stincile de la marginea apei, iar corabia se afla prea 
departe de ei pentru a arunca ghiulele cu precizia pe care aș fi dorit-o 
și cum totuşi nu se aflau în afara bătăii armelor noastre, iar pe de 
altă parte, mulțimea era pentru noi o țintă cît se poate'de bună, am 
poruncit să se tragă asupra lor mai multe încărcături de cîte patru funzi; 
atunci ei s-au împrăștiat în mare grabă. Pe seară sosiră de la țărm 
doi irii, care ne cerură să nu mai tragem în ei și-și exprimară dorinţa 
ile pace. Am constatat că ghiulelele cele mari îi înfricoșaseră straşnic, 
căci unele căzuseră în mijlocul gloatei și răniseră pe un nepot al lui 
Teriabu, al cărui nume era Cai-mari-mari (un vechi prieten al meu) şi 
încă vreo trei, patru inși, împroşcînd printre ei frînturi de stînci. Aflarăm 
acum că în încăierarea cu căpitanul Cook fuseseră uciși patru iri, trei- 
svrezece oameni de rînd, iar mulți alţii fuseseră grav răniţi. Dimineața 
deoarece îmi lipsea apa, am poruncit ca Discovery să se apropie de țărm 
să asigure echipei de luat apă; am trimis apoi bărcile celor două corăbii 
armate așa cum trebuia pentru o astfel de însărcinare, sub comanda 

Jocotenenţilor Rickman și Harvey, cu ordinul de a nu permite nici unui 
indigen să se apropie de ei, dar nici să nu-i supere cu nimic dacă 
m-ar fi fost provocaţi mai întîi printr-o faptă dușmănoasă. Foarte curind 
după debarcarea lor, intrase atita panică în indigeni, încît, deși vedeau 
limpede că nu aveau nici o șansă, au început să arunce pietre asupra 
echipei. Au avut totuși destulă minte ca să se ascundă îndărătul caselor 
unui sat clădit de-a lungul plajei și să se suie pe un deal înalt, sub 
care era așezată fîntîna; de acolo rostogoleau pietrele. Ciţiva avură 
îndrăzneala să iasă pe plaja deschisă ca să-și azvirle pietrele cu mai 
multă ușurință. Dar cum cinci sau șase dintre aceştia căzură împușcați, 
ceilalți puseră capăt luptei de pe plajă și se retraseră cu toţii înapoia 
caselor, de unde continuară să azvirle fără încetare pietre, dar cu foarte 
puțin efect, deoarece era atita depărtare între ei și ceilalţi, încît dacă 
ultimii pîndeau bine, puteau evita cu ușurință pierderile. La amiază 
bărcile se înapoiară”. 


„Joi, 18 februarie 1779 


„După-amiază bărcile se întoarseră de la încărcatul apei și, deoarece 
băștinaşii nu încetau să ne tulbure, dădurăm foc satului de la capătul 
plajei, ceea ce îi lipsi de principalul lor adăpost. Nemernicii de pe colină 
continuau să rostogolească bolovani peste noi, căci erau așezați atit 
de sus, încît noi nu puteam să le facem nimic. Cu toate acestea, nu ne 
pricinuiră altă pagubă, decît că ne întîrziară în oarecare măsură de la 
treabă, căci ai noștri erau nevoiţi să stea de veghe pentru a evita pietrele. 
Pe seară indigenii se plictisiră ; mulţi dintre ei coboriră la echipa de 
apă cu ramuri verzi și steaguri albe (embleme ale păcii) și cerură să 
fim prieteni, făgăduind să nu ne mai pricinuiască supărări. Ai noștri îi 
primiră cu politeţe și-i asigurară că, dacă se vor purta cumsecade, nu li 
se va face nici un rău. Dimineaţa, cind echipele reveniră la misiunea 
lor, băștinașii se arătară politicoși și săritori, aprovizionindu-i cu fructe . 


„Vineri, 19 februarie 1779 


„Bunii noștri prieteni, preoţii, nu-şi precupeţesc extraordinara lor 
grijă şi bunăvoință. Ne trimit numeroase daruri constînd în porci, fructe 
și altele. În tot acest timp — în afară de o singură zi — am izbutit 
să adunăm destule rădăcini pentru consumul nostru zilnic, cu ajutorui 
acestor oameni binevoitori și al cîtorva sărmani inși care veneau pe 
întuneric să facă tirg cu noi, căci le era teamă, după cîte ziceau ei, 
să fie văzuţi că au legături cu dușmanii. Cît despre carnea de porc; 
avem din belşug". 


„Simbătă, 20 februarie 1779 


„Un iri distins veni de pe uscat cu doi porci și cu o mare cantitate 
de rădăcini; ne înștiință că era un dar din partea lui Teriabu care, 
îmi dădu el să înțeleg, era foarte doritor de pace. l-am spus că nu mă 
împotriveam dorinţei lui, dar stăruiam ca mai întîi să ne înapoieze 
zămășițele căpitanului Cook, ceea ce făgădui îndată că va face. Îşi luă 
apoi rămas bun și se întoarse la țărm. Pe la amiază sosi pe plajă Earpo 
cu foarte mulţi însoțitori, încărcaţi cu rădăcini și porci. Eu am luat 


— 491 — 


șalupa, iar King cuterul și ne-am apropiat de țărm, atît cît să pot duce 
o convorbire ; i-am cerut rămășițele căpitanului Cook, iar el mi le predă 
foarte cuviincios împachetate. L-am luat atunci pe bord împreună cu 
alţi trei irii, prietenii lui, tratîndu-i cu multă politeţe. I-am cerut și 
rămăşiţele celorlalți patru inși, dar el mi-a spus că răposatul nostru 
căpitan, fiind omul cel mai de seamă, devenise proprietatea regelui Teriabu 
pe cînd ceilalți fuseseră luaţi de diverși iri care erau acum risipiţi în 
diferite părţi ale insulei și că ar fi fost cu neputinţă să-i mai adune 
la un loc. Afirmațiile lui mi se părură atît de verosimile, încît nu mai 
vorbii despre acest subiect”. 
„Duminică, 21 februarie 1779 


„Pe seară Earpo și prietenii lui se înapoiară la țărm, în aparență 
foarte fericiţi. Îmi arătaseră cîte pierderi omenești avuseseră în cursul 
diferitelor noastre hărţuieli ; aceste pierderi se ridicau în ceea ce privește 
irii la patru morţi și șase răniţi ; iar dintre oamenii de rînd fuseseră doud- 
zeci şi cinci de morţi şi cincisprezece răniţi. Tot așa auzisem și de la alţii; 
deoarece știrea era astfel întărită, presupun că acesta este adevărul. La 
cercetarea rămășițelor răposatului meu prieten, onorat şi mult regretat, am 
găsit că erau toate oasele, în afară de cele ale spinării, maxilarului și 
labelor picioarelor. Ultimele două mi le aduse Earpo de dimineaţă. Cele 
dintii, îmi declară el, au fost arse scrum o dată cu trunchiul. După cum 
ne spusese Cainacari, carnea a fost luată de pe toate oasele, în afară de 
miîini, care fuseseră crestate în mai multe locuri și sărate cu intenţia 
neîndoioasă de a fi conservate. Tot de dimineaţă Earpo aduse cele două 
ţevi ale puștii căpitanului — una turtită prin ciocănire, cu intenţia de a 
face din ea un instrument tăios, iar cealaltă mult îndoită și zgiriată; 
împreună cu ele mai aduse și treisprezece porci de la Teriabu. În ajunul 
zilei în care se petrecuse întimplarea aceea nenorocită, cu prilejul vizitei 
pe care ne-o făcuse bătrînul rege, eu îi dăruisem o haină de pînză roşie; 
el dorise să fie tivită, dacă se putea, cu piînză verde și în acest scop o 
lăsase la mine pe bord, propunîndu-și să vină după ea a doua zi dimi- 
neaţa ; dar în dimineața următoare avură loc evenimentele acelea nefe- 
ricite și haina a rămas la mine; acum îl însărcinase pe Earpo să mi-o 
ceară, iar eu i-am trimis-o împreună cu o compensație potrivită cu darul 
său. Menţionez acest amănunt dintre multe altele ca să arăt cît de puţin 
conştienţi erau ei de prăpastia care se săpase între noi. Înainte de amiază 
am primit vizita tinărului principe Kaua care, după cum am mai arătat, 
este unul din fiii lui Teriabu ; l-am tratat cu toată cinstea și respectul 
cuvenit rangului său“, 

„Luni, 22 februarie 1779 


„În această după-amiază am tîrguit din belșug porci și fructe. Atit 
iri, cît şi poporul se lăsă cu totul în voia noastră, fără nici un fel de 
teamă. Par peste măsură de doritori să restabilim încrederea și relațiile 
noastre dinainte, şi aceasta, cu atîta sinceritate, încît, dacă aş avea vreun 
obiect scump, cred că l-aș putea încredința lor fără cea mai mică grijă; 
dar ţinta mea este acum să ies în larg şi să părăsesc acest grup de insule 
îndată ce împrejurările mi-o vor îngădui. 

„Pe seară am încredinţat adîncurilor rămășițele căpitanului Cook, cu 
toată pompa și cinstirea ce i le puteam aduce în această parte a lumii”. 

INSULA HAWAII CU ÎNSEMNAREA LOCULUI 
UNDE A FOST OMORIT COOK 


Reluăm acum povestirea căpitanului King: 

„La data de 22 februarie am ieșit în largul mării pe la 
ora zece și, trăgind sus bărcile, ne-am îndreptat spre nord. 

„După ce ne-am oprit la Oahu, unde am constatat că era 
greu de luat apă, căpitanul Clerke a hotărit, fără să mai 
piardă vremea, să înaintăm spre Atui. La 28 februarie am 
cîrmit spre insula aceea, pe care am zărit-o către prînz; pe 
la apusul soarelui ne găseam în dreptul extremității ei 
răsăritene. 

„Nici nu ancorasem bine în vechiul nostru loc de sta- 
ţionare, că și sosiră lîngă noi mai multe pirogi; dar băgarăm 
de seamă că nu ne mai dădeau bineţe cu aceeași cordialitate 
în purtări și cu aceeași mulţumire pe feţe ca înainte. 

„Jinta noastră cea mai de seamă aici era să aprovizio- 
năm corăbiile cu apă în cea mai mare grabă; de aceea am 
fost trimis pe țărm în primele ore ale după-amiezii. Am găsit 
o sumedenie de oameni adunaţi pe plajă; la început ne-au 
primit cu multă bunăvoință, dar cum am coborit butoaiele pe 
uscat, au început să devină peste măsură de supărători. Cu 
multă greutate am reușit să trasez un cerc după obișnuitul 
nostru procedeu, pentru înlesnirea negocierilor comerciale ; 
dar abia o făcusem, că am văzut un om apucînd baioneta 
de la muscheta unui pușcaș și străduindu-se din răsputeri să 
i-o smulgă din mînă. Încăierarea începuse din cauză că solda- 

tul îl înţepase puţin cu baioneta, pentru a-l face să stea în 
aiara liniei. 

„Am băgat de seamă că situaţia noastră cerea multă 
precauţie și iscusinţă ; de aceea am dat cele mai stricte 
ordine ca nimeni să nu tragă sau să recurgă la vreun alt act 
de violenţă fără ordin precis. După ce am dat aceste direc- 
tive, am fost chemat în ajutorul echipei de luat apă, unde 
am constatat că indigenii erau de asemenea porniţi pe rele. 
Ceruseră oamenilor noștri cîte o secure mare de fiecare 
butoi de apă și, deoarece nu li se împlinise cererea, nu 
dădeau voie marinarilor să rostogolească butoaiele spre bărci. 

„Cînd am ajuns la ei, unul din băștinași înaintă spre 
mine şi-mi pretinse cu multă obrăznicie același lucru. I-am 
spus că, prietenește, îi dăruiam foarte bucuros o secure, dar 
că voi lua apa fără să plătesc ceva în schimbul ei; am porun- 
cît numaideciît oamenilor din șalupă să-și continue treaba 
şi am chemat trei soldaţi de la tîrguitori pentru a-i ocroti 
pe ceilalţi. 

„Deşi cei mai mulţi dintre insulari continuau să-mi acorde 
multă cinstire și respect, totuși nu m-au slăbit pină n-am 
contribuit și eu cu ceva la prada de care aveau nevoie. Unul 
dintre ei veni la mine cu un aer familiar și, cu multă îndemi- 
nare, îmi atrase în altă parte luarea-aminte; între timp, un 
altul îmi smulse sabia, pe care o ţineam nepăsător în mînă 
şi fugi cu ea fulgerător de repede. 

„În zadar m-aș fi gîndit să reprim această obrăznicie cu 
ajutorul forţei ; trebuia să ne păzim pe cît puteam împotriva 
necuviinţelor, căci nu aveam nimic de făcut decit să le supor- 
tăm cu răbdare. Totuşi mă îngrijora oarecum știrea pe 
care mi-o dăduse nu mult după aceea sergentul, anume 
că, întorcîndu-se pe neașteptate, zărise un om ţinînd în 
spatele meu un pumnal în poziţie de atac. În cazul unei 
adevărate năvale, întreaga noastră forţă, oricît de bine ar 
fi fost desfășurată, n-ar fi putut îngădui decît o slabă împotri- 
vire. Pe de altă parte, socoteam că faptul de a arăta indige- 
nilor că nu ne era teamă de ei, avea și el destulă însemnătate. 


„În cele din urmă aduserăm toate lucrurile în bărci și 
numai tunarul, un marinar din echipajul bărcii și cu 
mine rămaserăm pe țărm. Deoarece șalupa plutea ceva mai 
&eparte și trebuia să înotăm pînă la ea, le-am spus să se 


— 494 — 


îndrepte cît mai repede într-acolo, urmînd ca eu să vin 
după ei. 

„Am constatat cu uimire că amindoi refuză să se supună 
acestui ordin ; între noi se iscă atunci o discuţie cu privire 
ła cel ce trebuia să fie ultimul pe țărm. Se pare că unele 
cuvinte pe care cu puţin înainte le adresasem cam fără soco- 
teală marinarului și care, după cum înțelesese el, s-ar fi 
referit la curajul lui, erau cauza acestor neașteptate mofturi ; 
iar bătrînul tunar, găsind că era vorba de o chestiune de 
onoare, socotea că nu se cădea să stea deoparte. În asemenea 
situaţie ridicolă am fi putut rămîne mult și bine, dacă cearta 
n-ar fi fost curmată brusc de pietrele care începuseră să 
zboare pe lingă noi, precum și de strigătele celor din bărci, 
care ne îndemnau să ne grăbim, deoarece indigenii ne urmă- 
reau prin apă cu ciomege și suliți. Am atins primul bordul 
șalupei și, constatînd că tunarul rămăsese în urmă la oare- 
care depărtare și că nu era cu totul în afara primejdiei, am 
strigat soldaţilor să tragă o salvă cu muschetele. În graba 
executării ordinului ei traseră două și, cînd mă urcam în 
barcă, i-am zărit pe băștinași fugind care încotro ; un singur 
bărbat, lîngă care ședea o femeie, rămase în urmă pe plajă. 
Omul făcu mai multe încercări zadarnice de a se ridica și, 
cu multă părere de rău, am băgat de seamă că fusese rănit 
ia pintece. 

„În timpul absenței noastre căpitanul Clerke fusese foarte 
îngrijorat de soarta noastră. Temerile lui erau considerabil 
mărite și de faptul că înțelesese cu totul greșit sensul unei 
convorbiri pe care o avusese cu niște indigeni care se urcaseră 
pe bord. Fiindcă aceia pomeneau des numele căpitanului Cook 
şi făceau descrieri vii și amănunțite despre moarte și dis- 
trugere, el crezuse că nenorocitele întîmplări de la Hawaii 
ajunseseră pînă la ei şi că insularii se refereau la ele. În 
realitate, ei voiau să-i aducă la cunoștință că se iscaseră 
niște războaie de pe urma caprelor pe care căpitanul Cook 
le lăsase la Onihiau ; și că, în cursul bătăliilor pentru stăpi- 
nirea lor, aceste nefericite capre au fost măcelărite. 

„În dimineaţa următoare, la 2 mariie am primit din nou 
ordin să merg pe uscat cu echipa de luat apă. Primejdiile 
prin care trecusem în ajun l-au determinat pe căpitanul 
Clerke să trimită forţe mai însemnate de pe amiîndouă coră- 
biile ca să ne însoţească ; aveam astfel o pază însumînd patru- 

zeci de oameni înarmaţi. Această măsură de prevedere nu mai 
era totuși necesară acum, deoarece plaja fusese lăsată în 
întregime în folosința noastră, iar terenul dintre locul de 
debarcare și lac fusese declarat tabu, fiind înconjurat de 
stegulete albe. După toate aparențele, am dedus că unele 
căpetenii indigene vizitaseră regiunea aceea și că, nepu- 
tînd rămîne prin preajmă, luaseră în mod binevoitor și plin 
de consideraţie această măsură, pentru ca noi să fim în mai 
mare siguranţă și cît mai puţin stingheriţi. 

„A doua zi am luat apă fără să mai îniimpinăm vreo 
împotrivire. La înapoierea pe corăbii, aflarăm că pe bord 
fuseseră cîteva căpetenii, care-și ceruseră scuze pentru 
comportarea compatrioţilor lor, atribuind răzvrătirea certu- 
rilor care mai dăinuiau în acel timp printre oamenii de seamă 
ai insulei. Neînţelegerea se stirnise în legătură cu caprele 
lăsate de noi la Onihiau anul trecut, Toneoneo pretinzînd 
dreptul de proprietate asupra lor, deoarece insula îi era 
închinată lui. 


„La data de 7 martie ne-a surprins vizita lui Toneoneo 
însuşi. Cînd auzi că principesa văduvă era pe bord, nu-l 
puturăm convinge decit cu multă greutate să urce și el, nu 
că s-ar fi temut pentru siguranţa lui, ci fiindcă nu voia să 
dea ochi cu dînsa. Întîlnirea lor avu loc de faţă cu noi; s-au 
uitat unul la altul cu priviri posomorite și piezișe. El n-a 
stat prea mult și părea tare amărit; dar remarcarăm cu 
oarecare uimire că femeile, atit la venirea cit și la plecarea 
lui, se prosternau înaintea sa; de asemenea fusese tratat 
de către toţi băștinașii de pe bord cu respectul cuvenit celor 
de rangul lui. Într-adevăr, era destul de neobișnuit ca o 
persoană care în acea vreme se afla în dușmănie cu partida 
adversă și se pregătea chiar de o nouă bătălie să se încu- 
mete să vină aproape singur în mijlocul taberei dușmane, 

„La 8 martie, la ora nouă dimineaţa, am ridicat ancora 
şi ne-am îndreptat spre Onihiau, iar la ora trei după-amiază 
am ancorat într-o apă de treizeci și șase de metri, aproape în 
același loc ca în anul 1778. 

„La 12 martie vremea fiind liniștită, masterul a fost trimis 
în partea nord-vestică a insulei ca să caute un loc de anco- 
yare mai convenabil. El s-a întors spre seară, după ce 
“găsise un golf frumos cu bune posibilităţi de ancorare; în 
partea lui estică se aflau patru mici izvoare cu apă potabilă, 

la care ducea un drum neted potrivit pentru rostogolitul 
butoaielor. | 

„Fiind acum gata să părăsim Insulele Sandwich, socoti 
că se cuvine să fac citeva observaţii asupra lor. Acest grup 
este alcătuit din unsprezece insule. Indigenii le numesc: 
1. Owhyhee; 2. Maui; 3. Ranai sau Ornai; 4. Morotini 
sau Morokini; 5. Kahauraui sau Tahuraua; 6. Morotoi sau 
Morokoi ; 7. Uahu sau Oahu; 8. Atui, Ataui sau Taui și, 
uneori, Kaui; 9. Nihihau sau Onihiu; 10. Orihaua sau 
Rihaua ; și, 11. Tahura ; toate sînt locuite, afară de Morotini 
și Tahura. După spusele indigenilor, pe lingă insulele enu- 
merate mai sus se mai află una, numită Modupapapa Komodu- 
papapa, care este netedă, nisipoasă și vizitată numai pentru 
vînătoarea de broaște țestoase marine și păsări de mare. 

„Ele fuseseră numite de căpitanul Cook Insulele 
Sandwich în cinstea exploratorului, sub a cărui oblăduire 
îmbogăţise el geografia cu atît de multe descoperiri strălucite 
și pline de însemnătate. 

„Locuitorii Insulelor Sandwich aparțin fără îndoială 
aceleiaşi rase ca cei din Noua Zelandă, din Insulele Societăţii 
și din Insulele Amiciţiei, din Insula Paștelui și din Marchize. 
Faptul, oricît ar părea de extraordinar, poate fi considerat 
suficient dovedit, prin aceea că apucăturile și moravurile lor 
se aseamănă în chip izbitor; asemănarea în linii generale 
dintre oameni este stabilită, dincolo de orice controversă. 
prin absoluta identitate a graiurilor lor. 

„Doritorilor de discuţii îndelungi pe această temă nu le 
va fi prea greu să-și închipuie de pe ce continent au emigrat la 
început și în ce etape s-au răspîndit pe o suprafaţă atît de vastă 
aceşti oameni. Am arătat mai Sus că am observat puternice 
semne de înrudire între ei și unele din triburile indiene ce 
locuiesc în insulele Ladrone! și Caroline; aceeaşi afinitate 
se poate urmări și între battas 2 și malaezi. Cînd s-au petre- 
cut aceste evenimente nu este lesne de aflat; probabil, nu 
prea de curînd, deoarece insulele sînt foarte populate şi 
oamenii n-au păstrat nici o tradiţie a originii proprii, în 
afară de cele ce ţin cu desăvirșire de domeniul legendelor, 


! Vechiul nume spaniol al insulelor Mariane. — N. T. 

„Băștinașii din aceste insule depășesc în general statura 
mijlocie şi sînt bine legaţi. Culoarea feţei lor este mai închisă 
decit a tahitienilor și nici nu sînt atit de frumoși ca aceștia. 
Totuși, mulţi dintre ei au feţe iar femeile, îndeosebi, au 
ochi și dinţi frumoși, precum și o dulceaţă și o sensibilitate 
în priviri, ceea ce le face foarte ademenitoare. Părul lor e 
negru-castaniu, nici drept ca al indienilor din America, nici 
cîrlionțat ca al negrilor africani, ci variat ca și părul 
europenilor. 

„Aceeași superioritate a înfățișării, pe care am consta- 
tat-o la irii din toate celelalte insule, am remarcat-o și aici. 
Cei pe care i-am văzut erau, fără excepţie, desăvîrșit reali- 
zaţi trupește pe cînd cei mai mulți, pe lingă scăderile lor 
în general, dovedeau acea diversitate a făpturilor și figurilor 
care se întilnește și la alte popoare. 

„Ei par să sufere de puţine boli locale, dar mulţi dintre 
iri sînt înspăimîntător de bolnavi din cauza întrebuinţării 
fără măsură a avei. Este ceva deosebit de ciudat în istoria 
acestui drog vătămător. Cînd căpitanul Cook vizitase prima 
oară Insulele Societăţii, ava era prea puţin cunoscută acolo. 
La a doua lui călătorie, ea se consuma mult la Ulietea, dar nu 
prea ciîștigase teren în Otaheite. Iar cînd ne-am oprit acolo 
ultima dată, ravagiile îngrozitoare ce le făcea acum erau de 
necrezut: căpitanul abia mai recunoscuse pe mulți dintre 
vechile lui cunoștințe. În Insulele Amiciţiei căpeteniile con- 
sumă în mod obișnuit această băutură, dar o subţie atît de 
mult cu apă, încit nu pare că produce vreun efect rău. La 
Atui este folosită, de asemenea, cu multă cumpătare și, ca 
urmare, căpeteniile au o înfățișare mult mai chipeșă acolo 
decit în oricare. dintre insulele învecinate. Bunii noștri 
prieteni Keirikia și bătrînul Kau se lăsară convinși de noi să 
renunțe la această băutură ; de aceea se îndreptară uimitor 
în scurtul timp cît mai stăturăm după aceea pe insulă. 

„Cu toată pierderea ireparabilă ce o suferisem de pe 
urma supărării bruște şi a violenţei acestor oameni, trebuie 
totuși, să fim drepţi față de ei, să recunoaștem că, dintre 
toți insularii, ei au cea mai blîndă și duioasă fire; se deose- 
besc cu desăvirșire de acei nemaipomenit de ușuratici și 
schimbători tahitieni, și nici nu au distanta gravitate și 
rezervă a locuitorilor din Insulele Amiciţiei. Hawaienii par 
să trăiască în cea mai deplină întelegere și prietenie unii cu 

alţii. Femeile care au copii sint remarcabile prin duioasa și 
statornica lor grijă pentru cei mici, iar bărbaţii le dau adesea 
ajutor la treburile casnice, cu o bunăvoință ce nu poate fi 
decit spre lauda lor. 

„Locuitorii acestor insule se deosebesc de cei din 
Insulele Amiciţiei prin faptul că aproape toţi iși lasă barba 
să crească. Într-adevăr, puţini erau cei care și-o rădeau în 
întregime, așa cum făcea băirinul rege, sau purtau numai 
mustăţi. Aceeași diversitate în privința modului de purtare 
a părului se poate observa și la ei ca și printre ceilalţi insu- 
lari ai Pacificului de sud; ei au și o modă ce le este proprie, 
după cîte știm, și anume, își. tund părul scurt de tot, de o 
parte și de alta a capului și în jos pînă la urechi. 

„Oamenii de amindouă sexele. poartă la gît coliere 
făcute din sfori pe care sînt înșirate scoici mici împestrițate, 
precum și o podoabă de forma unei cozi de ceașcă, de vreo 
doi centimetri lungime și de o jumătate de centimetru lățime, 
lucrată din lemn, piatră sau fildeș frumos lustruită, pe care o 
aiirnă de git prin fire subțiri de păr răsucit și înviriit uneori 
de o sută de ori. În locul acestui ornament, unii dintre ei poartă 
pe piept o mică figură omenească, lucrată în os și spinzurată 
în același chip. 

„Ca şi restul indigenilor din insulele Pacificului de sud, 
au obiceiul de a-și tatua corpul, dar numai în Noua Zelandă 
și în Insulele Sandwich își tatuează și faţa. Au de asemenea 
ciudatul obicei, a cărui noimă n-am putut-o afla niciodată, 
de a tatua vîrful limbii femeilor. 

„Imbrăcămintea bărbaţilor este formată pe Poze ei dintr-o 
singură bucată de pinză groasă, numită maro, de vreo două- 
zeci şi cinci de centimetri lățime, pe care o petrec printre 
picioare și o leagă în jurul mijlocului. Aceasta este îmbrăcă- 
mintea comună tuturor categoriilor sociale. Rogojinile, dintre 
care unele sînt frumos lucrate, au diferite mărimi, de cele mai 
multe ori vreun metru jumătate lungime și unu lățime. Pe 
acestea și le aruncă peste umeri și le trag în faţă; dar le 
intrebuinţează rareori și mai ales în timpul războiului, 
deoarece, putind amortiza lovitura unei pietre sau a oricărei 
arme boante, par mai folositoare atunci decît în vreme 
de pace. 

„Îmbrăcămintea obișnuită a femeilor este foarte asemă- 
nătoare cu a bărbaţilor. Ele își înfășoară mijlocul cu o bucată 

de pinză care ajunge pină la jumătatea coapselor ; citeodaltă, 
cînd răcoarea serii se face simțită, își aruncă peste umeri 
bucăţi libere de pinză fină, ca și femeile din Otaheite. Pau 
este numele altei îmbrăcăminţi foarte despurtată de femeile 
tinere. Este confecționată din cel mai subţire și mai fin soi 
de piînză, se înfășoară de mai multe ori în jurul pintecelui ` 
și coboară pînă la genunchi, așa încit capătă înfățișarea unei 
fuste scurte și bogate. 

„Felul lor de a-şi petrece timpul pare să fie foarte simplu, 
puţin variat. Se trezesc o dată cu răsăritul soarelui și, după 
ce se bucură de răcoarea serii, se retrag la odihnă puţin 
timp după apusul soarelui. Cu_lucratul pirogiior și al rogo- 
jinilor se îndeletnicesc irii; femeile sînt ocupate cu fabri- 
carea pînzei, iar în plantaţii și la pescuit lucrează mai 
ales fautau-ii |. 

„Muzica lor este rudimentară; n-au nici fluiere, nici 
naiuri, nici alte instrumente, în afară de tobe de diferite 
mărimi. Dar melodiile lor sînt foarte plăcute, fiindcă le 
cintă pe mai multe voci și le însoțesc cu mișcări line ale 
brațelor, la fel cu cei din Insulele Amiciţiei. 

„Oamenii din aceste insule se împart în mod vădit în 
trei pături sociale. Cea dintii este alcătuită din iri, sau 
căpetenii de districte ; unul dintre ei este superior celorlalți 
şi se numește la Hawaii iri-tabu ori iri-moi. Prima denumire 
arată autoritatea lui absolută, iar a doua îi obligă pe ceilalți 
să se prosterne în faţa lui. Din pătura a doua fac parte cei 
ce se bucură de un drept de proprietate, fără însă a avea 
autoritate. A treia o alcătuiesc tautau-ii sau servitorii, care 
nu au nici rang, nici proprietate. 

„Șefii își exercită puterea, unii asupra altora, în modul cel 
mai semet și mai asupritor. Voi da două exemple în acest sens. 
Un șef dintr-un ordin inferior se purtase cu multă cuviință 
faţă de unul din ofiţerii noștri și, drept răsplată, l-am luat pe 
bord și l-am prezentat căpitanului Cook, care l-a invitat să 
prînzească cu noi. În timp ce eram la masă intră Paria, care 
este numele altei îmbrăcăminţi foarte des purtată de femeile 
oaspetele nostru într-o situaţie atit de onorabilă, fu cuprins 
de o nemărginită indignare, care i se citea pe faţă. Îl apucă 
numaidecit de păr și era cît pe ce să-l tirască afară din 

cabină, dacă n-ar fi intervenit căpitanul; după destulă gil- 
ceavă, toată indulgenţa ce o puturăm obţine, fără a ajunge 
să ne certăm cu Paria, a fost ca oaspetele nostru să aibă 
ingăduinţa de a rămine așezat pe podea, în timp ce Paria 
ii lua locul la masă. Altădată, cînd Teriobu urca pentru 
prima oară pe bordul corăbiei Resolution, Maia-maia, care 
era printre însoțitorii săi, găsindu-l pe Paria pe punte, îl 
izgoni de pe corabie în modul cel mai înjositor. 

„Religia acestor oameni seamănă în mai multe privinţe 
cu a celor din Insulele Societăţii și Amiciţiei. Moraiurile lor, 
whatta, idolii, sacrificiile și cîntecele sacre, care le sint 
comune tuturor, dovedesc că toate noţiunile lor religioase 
au aceeași obirșie. 


„S-a mai amintit că titlul de Orona! fusese acordat 
căpitanului Cook cu toate onorurile legate de el; este de 
asemenea sigur că ne priveau în general ca pe niște oameni 
mai aleși și obișnuiau să spună deseori că marele ltua sălăș- 
luia în ţara noastră. 

„Sacrificiile omenești sint mai frecvente aici, după pro- 
priile spuse ale băștinașilor, decit în oricare dintre insulele 
vizitate de noi. Aceste groaznice rituri nu se practică numai 
la începerea războaielor și înaintea marilor bătălii, ci ori 
de cîte ori se apucă ei de ceva mai de seamă; iar moartea 
oricărei căpetenii însemnate cere jertfirea unuia sau a mai 
multor tautau-i, după importanţa rangului șefului respectiv. 
Ni s-a spus că la moartea lui Teriobu mai mulţi oameni sint 
sorociţi sacrificării. 

„Tot printre obiceiurile lor ciudate putem să-l trecem pe 
acela de a scoate prin lovire incisivii, ca o jertfă în cinstea 
lui Itua, pentru ca acesta să îndepărteze orice primejdie 
sau necaz la care ar putea fi ei expuși. 

„În ziua de 15 martie, la ora șapte dimineaţa am ridicat 
ancora şi, trecînd pe la nord de Tahura, ne-am îndreptat 
spre sud-vest. La 23 martie, vintul, care fusese în ultima 
vreme potolit, se înteţi și crescu pînă ce deveni o puternică 
vijelie, care ne sfișie cîteva dintre pinzele vechi și pricinui 
ruperea greementului în repetate rinduri. Această vijelie 
dură douăsprezece ore, după care se mai potoli și o finu 

mai departe așa pină la 25 martie, la amiază, cind se domoli 
cu totul, lăsînd în locul ei doar o adiere ușoară. 

„La data de 30 martie vinturile şi starea nestatornică a 
vremii îl determinară pe căpitanul Clerke să-și schimbe planui 
și, pe la ora șase seara, îndreptarăm ciîrma spre nord-vest, 
continuînd așa pină la şase aprilie, cînd pierdurăm alizeul. 

„Rinduielile stabilite pe vremea cînd trăia căpitanul 
Cook pentru aerisirea așternuturilor, aprinderea focurilor 
între punți, spălarea acestora cu oţet și afumarea lor cu 
pulbere de pușcă, erau respectate în permanenţă. De citva 
timp, chiar și cîrpirea hainelor vechi ale marinarilor se trans- 
formase într-o îndatorire grea și însemnată. Poate că este 
necesar să informăm pe cei nefamiliarizaţi cu obiceiurile 
marinarilor de pe navele de război, că aceștia sînt așa de 
deprinși să li se comande de către ofițerii lor cînd și cum 
să se îngrijească de ei înșiși, încît pierd orice prevedere și 
devin nesocotiţi ca niște copii. Sint sigur că dacă oamenii 
noștri ar fi fost lăsaţi de capul lor, întregul echipaj ar fi 
rămas în pielea goală, înainte de a ajunge la jumătatea 
călătoriei. Era firesc să ne așteptăm ca păţaniile din cursul 
călătoriei spre miazănoapte din anul precedent să-i fi făcut 
să simtă nevoia de a da puţină atenţie acestor lucruri; dar, 
dacă le-au trecut vreodată prin minte astfel de ginduri, ele 
au fost atît de superficiale, încît la întoarcerea noastră în 
climatul tropical hainele îmblănite precum și celelalte veș- 
minte pentru ţinuturile reci și le aruncau cu lovituri de 
picior de colo-colo pe punți, ca lucruri fără preţ, deşi pe 
amîndouă corăbiile se știa că urma să facem o nouă călă- 
torie spre pol. Iată de ce aceste haine au fost strinse de 
ofiţeri și îndesate în butoaie, iar acum se restituiau proprie- 
tarilor lor. 

„La data de 12 aprilie, vintul schimbindu-se treptat, 
ajunse să bată spre răsării, și crescu pină deveni o puternică 
vijelie. Tot timpul de cînd părăsisem Insulele Sandwich ne-a 
supărat o spărtură, prin care pătrundeau în fiecare oră 
doisprezece centimetri de apă ; dar, deoarece reușeam mereu 
să ținem pe loc nivelul apei cu ajutorul pompelor de mînă, 
spărtura nu ne-a necăjit prea mult pînă la 13 aprilie, cînd na 
alarmă tare o inundație bruscă ce potopise întregul spaţiu 
dintre punți. Apa din magazia de cărbuni, negăsind ieşire 

îndestulătoare prin cocpit !, forţase platformele de deasupra 
ei și, într-o clipita, făcuse să plutească toate cele. Situaţia 
noastră era într-adevăr peste măsură de îngrijorătoare, căci 
nu aveam la îndemiînă nici un mijloc de a ne descurca. Îndată 
ce izbutirăm să-i dăm o scurgere, cea mai mare parte din 
apă ieșind prin cocpit, noi am fost astfel în măsură să scoatem 
restul cu căldările. Dar spărtura se mărise acum atit de muit, 
încît jumătate din echipaj trebuiau să lucreze neîncetat la 
pompe şi la ispol ?. Această situaţie a durat pînă la 15 aprilie 
la amiază. Oamenii noștri suportau cu multă bunăvoință 
această osteneală excesivă, la care se adăuga faptul deosebit 
de supărător că nu aveau un loc uscat unde să doarmă ; pentru 
acest considerent ra în să le servim raţia întreagă 
de grog. 

„Deoarece ne apropiam acum de locul unde se zice că 
Da Gama ar îi văzut o mare întindere de pămînt, ne bucu- 
ram de prilejul ce ni se înfățișa de a contribui la îndepăr- 
tarea îndoielilor care ar mai fi putut dăinui în privinţa acestei 
pretinse descoperiri. După ce navigarăm încoace și încolo 
in tot cursul zilei, fără a zări vreo urmă de pămînt, cîrmirăm 
iarăși spre miazănoapte, socotind că nu merita să ne pierdem 
timpul în căutarea unei ţări, a cărei existenţă era o părere 
ce-și dovedise pînă acum îndestul netemeinicia. 

„Trecerea bruscă de la căldura apăsătoare ce o simţisem 
ia începutul lunii, la frigul grozav pe care-l înduram acum, 
era însoţită de multe alte neajunsuri. 

„La data de 21 aprilie zărirăm o balenă și o pasăre de 
uscat, iar după-amiază, apa arătindu-se miloasă, aruncarăm 
plumbul, dar nu găsirăm fundul nici la două sute cincizeci 
de metri. În cursul celor trei zile precedente văzurăm mari 
cirduri de păsări dintr-o speță asemănătoare rațelor. Ivirea 
zburătoarelor se socotește de obicei ca o dovadă a vecinătăţii 
uscatului, dar de la 16 aprilie nu mai întilnisem alte semne, 
deşi în acest timp parcursesem peste o sută cincizeci de leghe. 

„La 22 aprilie frigul ajunsese peste măsură de aspru și 
frînghiile erau atît de îngheţate, încit numai cu mare ens 
gate le puteam trece prin scripeți. i 

„La 23 aprilie, la ora şase dimineaţa, uscatul apăru sub 
forma unor munţi acoperiţi de zăpadă, care se întindeau spre 
sud-vest; desluşirăm o stincă înaltă și conică, la trei sau 
patru leghe depărtare. Abia dădurăm cu ochii de această 
priveliște nelămurită, că ne și învălui o ceaţă deasă. Cind 
vremea se limpezi din nou, ne îndreptarăm într-acolo, spre 
a vedea mai de aproape pămîntul, dar ni se înfăţișă o perspec- 
tivă mai posomorită și mai sumbră decît văzusem vreodată, 
Coasta părea dreaptă și uniformă, neavînd intrinduri sau 
golfuri ; terenul urca de la țărm către niște dealuri de înăl- 
time moderată, dincolo de care se aflau șiruri de munţi, ale 
căror piscuri se pierdeau în nori. Totul era în întregime aco- 
perit de nea, înafara unor povirnișuri și ripi ce ieșeau prea 
abrupt din mare pentru ca zăpada să se poată așeza pe ele. 

„Vîntul continua să sufle foarte puternic dinspre nord- 
est, iar pe mare domnea o ceață deasă şi cădea lapoviţă; 
vremea aceasta a ținut de la 24 la 28 aprilie. Corabia părea 
să fie o adevărată masă de gheaţă; sarturile erau așa de 
:ncărcate, încît aveau în circumferință mai mult de două ori 
grosimea lor obișnuită ; pe scurt, cei mai vechi marinari nu 
mai pomeniseră niciodată ceva asemănător, iar lapoviţa 
continua să cadă fără încetare şi gerul se înăsprea mereu. 

„În dimineaţa zilei de 28 aprilie, cerul se lumină, în sfîrșit, 
şi vintul se domoli pînă la tăria unei ușoare brize, deși bătea 
din aceeași direcţie ca și mai inainte. Avurâăm o zi caldă şt 
frumoasă și, fiindcă ne aşteptam să vină dezgheţul, oamenii 
începură să sfărime gheaţa de pe greement, catarge și pinze, 
pentru a preîntimpina căderea ţurţurilor în capetele noastre. 
Pe la trei după-amiază se iscă un vint strașnic dinspre 
miazăzi; cu ajutorul lui ne îndrepiarăm spre golful Auaţca. 

„După ce irecurăm de gura golfului, care este lungă de 
vreo patru mile, ni se deschise în faţă o mare baie circulară: 
de douăzeci şi cinci de mile în circumferință ; la ora patru și: 
jumătate ancorarăm într-o apă de șase stinjeni. Cercetarăm: 
toate colțurile golfului cu ocheanele în căutarea orașului 
Petropavlovsk !, care, după cum auzisem la Unalaşska, era 
o localitate de oarecare mărime și însemnătate. În cele din. 
urmă descoperirăm, pe un strimt capăt de pămînt înspre 
nerd-est, citeva cabane de birne și citeva colibe conice 

inălțate pe prăjini, insumind vreo treizeci de așezăminte; 
după poziţia ilor, am ajuns la concluzia că era Petropavlovsk. 
Totuși, ca să fim drepţi faţă de generosul şi ospitalierul tra- 
tament de care ne-am bucurat aici, voi cere îngăduinţa să 
merg în întîmpinarea curiozităţii cititorului şi să-l asigur 
că dezamăgirea noastră a fost mai degrabă ridicolă decît 
serioasă. În această amărită extremitate a pămîntului bari- 
cadat cu gheaţă și acoperit cu zăpadă pînă şi în timp de 
vară, într-un port mizerabil, am cunoscut oameni păirunși 
de simţăminte de omenie și avînd atîta măreție sufletească, 
încît ar fi făcut cinste oricărui popor de pe glob. 

„În cursul nopţii, la venirea mareei, ne înconjurară o 
mulțime de sloiuri. În zori, am fost trimis cu bărcile să cer- 
cetez golful și să predau scrisorile pe care le adusesem de la 
Unalaska pentru comandantul rus. 

„În timp ce ne apropiam, observarăm cîţiva oameni mer- 
gind iute încoace și încolo ; apoi o sanie trasă de cîini, cu 
unul dintre locuitori în ea, cobori spre țărm în faţa noastră. 
În timp ce priveam la cele ce se petreceau pe uscat şi 
admiram marea politeţe a străinului care, gindeam noi, venise 
in ajutorul nostru, bărbatul, după ce ne măsură din priviri 
cîtva timp cu multă luare-aminie, se intoarse scurt pe loc și 
se îndepărtă în grabă în spre ostrog!. Eram mai puţin supă- 
raţi decît dezamăgiţi de această plecare neașteptată, deoarece 
incepusem să constatăm că drumul nostru pe gheaţă este 
întovărășşit nu numai de greutăţi mari, dar și de primejdii. 

„Cînd ajunserăm la mai puţin de o jumătate de kilometru 
de ostrog, deslușirăm mărșăluind spre noi un grup de oameni 
inarmati, format din vreo treizeci de soldaţi, în fruntea 
cărora se afla o persoană cu înfățișare importantă, care ţinea 
un băț în mînă. Se opri cind ajunse la cîțiva metri de noi 
și-și așeză oamenii într-o ordine perfectă. I-am înmiînat scri- 
sorile lui Ismailov și m-am străduit să-l fac să înțeleagă că 
eram englez şi că aduseserăm acele note de la Unalașka. După 
ce ne examină cu luare-aminte, ne conduse către sat în mare 
tăcere și solemnitate, oprindu-și deseori oamenii, pentru a-i 
grupa în diferite chipuri și a-i pune să execute mai multe 
exerciţii. 


' Fortificație de lemn la granitele Rusiei din secolele XVII si 

„În cele din urmă sosirăm la casa ofițerului care comanda 
giupa și intrarăm înăuntru; după destulă agitaţie în legă- 
tură cu darea poruncilor și orînduirea militarilor de afară, 
gazda noastră își făcu apariţia, însoţit de o altă persoană care, 
pe cit ințeleserăm, era secretarul portului. Deschiseră apoi 
una din scrisorile lui Ismailov și o trimiseră pe cealaltă cu 
un mesager special la Bolcereţk, un oraș de pe coasta apu- 
seană a peninsulei Kamciatka, unde-și avea reședința coman- 
dântul rus al acestei provincii. - 


„Slujbașul în casa căreia ne aflam era sergent; el era 
comandantul ostrogului. Nimic n-ar putea întrece bunătatea 
și ospitalitatea lui, după ce și-a revenit din panica provocată 
de venirea noastră. Ni se părea că în casă este o căldură 
excesivă, dar totul se vedea curat și bine rînduit. După ce 
mi-am schimbat hainele ude cu altele pe care sergentul mi 
le-a pus la dispoziţie cu multă politeţe, — un costum complet 
al lui — am fost poftiţi la masa de prinz, care nu mă îndoiesc 
că era cea mai bună pe care ne-o putea servi; ținind seama 
de timpul scurt ce-l avusese spre a o prepara, pot zice că o 
pregătise cu destulă iscusinţă. Însăși nevasta sergentului ne 
aduse mai multe bucate, dar ei nu i se dădu voie să șadă 
la masă. După ce terminarăm ospăţul, în cursul căruia con- 
versația se mărgini la cîteva plecăciuni și alte semne de 
respect mutual, ne străduirăm să-i explicăm gazdei pricina 
și ţelurile vizitei noastre în acest port. Deoarece Ismailov 
atinsese probabil același subiect în scrisorile ce i le înmi- 
nasem mai înainte, el păru să înţeleagă foarte lesne ce voiam 
să-i spunem ; dar, cum nu se afla nimeni la faţa locului care 
să poată vorbi vreo altă limbă decit rusa sau camciadala, 
ne-a fost foarte greu să înţelegem știrile ce vroia să ni le 
comunice. După un timp, străduindu-ne să ne înţelegem unul 
pe altul, ajunserăm la concluzia că în această localitate nu 
se puteau obţine nici un fel de merinde sau de mărfuri navale 
dar că aceste articole se aflau din belșug la Bolcereţk. Coman- 
dantul va fi probabil foarte binevoitor și ne va da ceea ce 
ne lipsea, dar că, pînă nu va primi poruncă de la el, nici 
sergentul, nici oamenii săi, nici indigenii nu se vor încumeta 
măcar să meargă pe bordul corăbiei noastre. 


„Era acum timpul să ne luăm ziua bună; ni se puse 
numaidecit la îndemînă pentru fiecare persoană din grupul 
nostru cîte o sanie trasă de cinci cîini și condusă de un 

vizitiu. Marinarii erau tare încîntaţi de acest gen de transport: 
ceea ce-i desfăta încă și mai mult era că cele două căngi 
ale bărcilor primiseră și ele cite o sanie. Aceste sănii sint atit 
de uşoare și construcţia lor este aşa de bine adaptată scopu- 
rilor pentru care sînt folosite, încît alunecau cu mare iuțeală 
şi în deplină siguranţă pe o gheaţă pe care noi n-am fi izbutit 
s-o trecem pe jos, oricîte precautii am fi luat, 

„La întoarcere găsirăm bărcile trăgînd corabia la edec 
înspre sat; pe la ora șapte ajunserăm lîngă gheatţă și ama- 
rarăm. În dimineaţa următoare timplarii se puseră pe lucru 
pentru a astupa spărtura care ne dăduse atita de furcă în 
cursul ultimei noastre traversări. Mai mulţi ofiţeri făcură 
vizite sergentului, care îi primi cu multă politeţe; iar căpi- 
tanul Clerke îi trimise două sticle de rom, fiindcă înţelesese 
că ar fi fost darul cel mai potrivit pe care i l-ar fi putui face; 
în schimb primi cîteva păsări frumoase asemănătoare coco- 
șului de munte și douăzeci de păstrăvi. 

„În dimineaţa următoare, după ce văzusem două sănii 
intrind în sat, căpitanul Clerke mă trimise pe țărm să aflu 
dacă nu cumva sosise vreun mesaj de la comandantul 
Kamciatkăi ; după socoteala sergentului, mesajul putea sosi, 
ca urmare a veștii trimise în legătură cu vizita noastră. 
Bolcerețk este pe cale obişnuită la vreo două sute de kilometri 
de Petropavlovsk. Mesajele noastre fuseseră trimise cu o sanie 
trasă de cîini la data de 29 aprilie pe la ora prinzului. Iar 
răspunsul sosise, așa cum aflarăm mai tirziu, în zorii zilei 
aceleia ; așa că fusese nevoie de ceva mai mult de trei zile 
şi jumătate pentru o călătorie de patru sute treizeci de 
kilometri. 

„Venirea răspunsului de la comandant ne-a fost totuşi 
tăinuită deocamdată; cind am ajuns la locuinţa sergentului, 
mi-a spus că vom afla a doua zi despre ce era vorba. 

„A doua zi, pe la ora zece înainte de amiază, zărirăm 
mai multe sănii coborind -în jos spre marginea gheții; tri- 
miserăm o barcă să-i aducă pe ocupanţii lor pe bord. Venise 
un negustor rus din Bolcereţk, numit Fedosici și un neamț, 
Port, care aduseseră o scrisoare de la maiorul Behm, coman- 
dantul Kamciatkăi, către căpitanul Clerke. Cînd ajunseră la 
marginea gheții și zăriră ce mari erau corăbiile care se aflau 
la mai puţin de două sute de metri de ei, părură peste. măsură 

de ingrijoraţi;: înainte de a se incumeta să se îmbarce, 
cerură ca doi marinari să fie lăsaţi pe țărm ca ostateci, pentru 
siguranţa lor. Descoperirăm mai tirziu că Ismailov, în scri- 
soarea lui către comandant, nu știu pentru care motiv, ne 
prezentase greşit; scrisese că era vorba de două mici bărci 
de negoţ, iar sergentul, care nu văzuse corăbiile decît de la 
oarecare depărtare, nu îndreptase această greşeală în mesa- 
jul Jui. 


„Cînd sosiră pe bord, am dedus, din purtarea lor prevă- 
zătoare și temătoare, că se aflau încă sub stăpinirea unei 
îngrijorări inexplicabile; o neobișnuită satisfacţie se putu 
citi pe chipurile lor atunci cînd neamţul găsi printre noi un 
om cu care să poată discuta. Era Webber, care vorbea nem- 
teste extrem de bine. După ce Port a fost prezentat căpitanului 
Clerke, comandantul nosiru primi scrisoarea comandantului: 
rus, scrisă tot în limba germană, prin care îl invita pe Clerke 
si pe ofiţerii lui să vină la Bolșerețk. Port îi aduse în aceiași 
timp la cunoştinţă că maiorul își făcuse o idee greșită despre 
mărimea corăbiilor și despre însărcinarea pe care o îndepli- 
neam, deoarece Ismailov, în scrisoarea sa, ne dăduse drept 
două mici vase comerciale englezești și-l prevenise să fie 
atent, insinuind că am fi nici mai mult nici mai puţin 
decit pirați. 


„Deoarece aveam posibilitatea să conversăm cu rușii prin 
mijlocirea tălmaciului, primele noastre întrebări au fost dacă 
putem să ne procurăm provizii cu care să ne completăm 
merindele proaspete și articolele marinărești, din lipsa cărora 
fuseserăm de citva timp in mare restriște. La cercetare, se 
vădi că întregul stoc de animale pe care le putea procura 
ținutul din împrejurimile golfului se urca la numai două 
junci ; sergentul făgăduise cu multă ușurință că va face rost 
de vite. Începurăm apoi demersuri pe lîngă negustor, dar 
condițiile în care se oferea să ne servească erau așa oneroase, 
încît căpitanul Clerke socoti necesar să trimită un ofiţer la 
comandantul de la Bolșereţțk pentru a se interesa de prețul 
mărfurilor în acel loc. j 


„Deoarece căpitanul Clerke găsi nimerit să-mi dea mie 
această misiune, am primit ordin ca, împreună cu Webber, 
ce urma să mă însoţească în calitate de interpret, să mă pre- 
cătesc de plecare a doua zi dimineaţa. 

„Se alătură apoi echipei noastre și căpitanul Gore și ne 
insoţiră de asemenea Port și Fedosici, cu doi cazaci ; călăuzele 
noastre ne dădură îmbrăcăminte călduroasă, — îmblănită — 
precauţie care se dovedi curînd binevenită, întrucît începu 
să ningă îndată ce pornirăm la drum. 

„A doua zi dimineaţa ne întîmpină toionul sau căpetenia 
din Karacin, care fusese înștiințată de venirea noastră şi 
făcuse rost de pirogi, mai ușoare și mai nimerite pentru 
navigația pe riul Auaţka. Înaintam acum foarte repede, 
oamenii toionului fiind pe cît de mari la stat, pe atit de 
puternici și buni cunoscători ai meseriei lor. La ora zece 
ajunserăm la ostrog, reședința, unde ne întimpinară pe malul 
apei bărbaţi și femei camciadali și cîțiva servitori ruși de-ai 
lui Fedosici, care se ocupau cu facerea pirogilor. Erau cu toții 
îmbrăcaţi în haine de sărbătoare. 


„Acest ostrog era frumos așezat pe malul riului. Am fost 
conduşi la locuinţa toionului !, un om simplu și cum se cade, 
a cărui mamă era rusoaică iar tatăl, camciadal. Casa lui, 
ca toate celelalte din ţinutul acesta, era împărţită în două 
încăperi. O masă lungă și îngustă, cu o laviţă în jurul ei, 
alcătuiau toată mobila din camera: din față; iar în cea din 
fund se găsea bucătăria ; uneltele casnice erau la fel de puţine 
și sărăcăcioase. Dar binevoitoarea primire a gazdei și cordiala 
întimpinare ce ni se făcuse, compensau din plin modestia 
locuinţei. 

„În timp ce ne aflam la prînz în această colibă, ca oaspeţi 
ai unui popor, de a cărui existenţă abia auzisem, și așezați 
la capătul lumii locuibile, ne atrase luarea-aminte o singura- 
tică lingură de cositor, pe jumătate tocită, a cărei formă ne 
era familiară; cercetînd-o, constatarăm că pe dos avea 
gravat cuvintul Londra. Nu pot trece sub tăcere acest fapt, 
din recunoștință pentru multele gînduri plăcute, speranţele, 
grijile și duioasele amintiri ce le-a trezit atunci în noi. Acei 
care au simţit ce urme lasă în suflet o lungă absenţă ori 
marea depărtare de patrie vor înțelege cu ușurință plăcerea 
ce ţi-o fac asemenea întîmplări neînsemnate. 

„Urma acum să părăsim rîul şi să facem restul călătoriei 
cu săniile. 


1 Toioa, şef local. — N.T. 

„După ce ne-am plimbat în jurul satului, care nu avea 
nimic vrednic de reţinut, ne-am întors la cină și, după aceea, 
ne-am odihnit puţin; curind ne-au trezit urletele triste ale 
ciinilor, pe care le auzirăm tot timpul cît dură legatul baga- 
jelor pe sănii; dar odată prinși în ham și noi fiind cu toţii 
gata de plecare, urletele se preschimbară într-un lătrat ușor 
și vesel, care încetă în întregime în momentul în care por- 
niră săniile. Acești cîini se aseamănă întru cîtva cu cei din 
rasa de Pomerania, dar sînt mult mai mari. 

„Deoarece nu aveam încredere în propria noastră dibă- 
cie, ni se dăduse fiecăruia dintre noi cîte un om care să 
mine sania, operaţie care se dovedi, după starea în care se 
aflau drumurile, a fi un lucru nespus de trudnic. Însoţitorul 
meu era un cazac foarte bine dispus, însă atît de nepriceput la 
această treabă, încît ne răsturnam aproape în fiecare minut, 
spre marea veselie a celorlalţi tovarăși. Grupul nostru era 
format în total din zece sănii. Cea în care era transportat 
căpitanul Gore era formată din două sănii legate la un loc 
şi echipată din belșug cu blănuri și piei de urs; avea zece 
cîini înhămaţi, cîte patru alături, la fel ca la alte citeva 
dintre săniile cele mai greu încărcate cu bagaje. 


„După ce străbăturăm vreo şapte kilometri, incepu să 
plouă, fapt care, adăugat la întunericul nopții, ne puse în mare 
incurcătură. în cele din urmă ne înțeleserăm să răminem 
unde ne găseam pînă ce se va lumina de ziuă; și ca urmare, 
infășurindu-ne în blănuri, așteptarăm cu răbdare dimineaţa. 
Pe la ora trei am fost chemaţi să plecăm, călăuzele noastre 
temîndu-se să nu fim prinși de dezgheţ, dacă mai aşteptam 
mult și atunci n-am mai fi fost în stare nici să înaintăm, nici 
să ne înapoiem. După nenumărate greutăţi, provocate mai cu 
seamă de starea proastă a drumului, la ora două după-amiază 
am sosit teferi la un ostrog numit Nacikin. 

„Acolo am fost primiți cu aceeași ospitalitate ca și la 
Karacin, iar după-prinz ne-am dus să vizităm un izvor deo- 
sebit de fierbinte de lingă acest sat. Încă din depăriare se 
zărea aburul ridicîndu-se ca dintr-o căldare care fierbe; iar 
cînd ne-am apropiat, am simţit în aer un miros pătrunzător 
de pucioasă. Izvorul principal se afla într-o adîncitură cu un 
diametru de vreun metru ; era înconjurat de mai mulie izvoare 
mai mici, tot atit de calde. răsfirate pe terenul învecinat ; 

de aceea, tot acest petic de pămînt pe o întindere de peste 
patru metri pătrați era atit de fierbinte, încît nu puteam sta 
două minute în același loc. Apa care curgea din izvoare se 
aduna într-o mică scăidătoare și forma apoi un pirăiaş care, 
după ce curgea vreo sută cincizeci de metri, se vărsa în rîu. 
Baia, ziceau localnicii, vindecă mai multe boli, ca bunăoară 
reumatismul, încheieturile umflate şi înţepenite şi ulcerele 
scorbutice. 

„În dimineaţa următoare ne îmbarcarăm în pirogi şi por- 
nirăm pe Bolșoi Reka!. Pe ambele maluri priveliștea era 
romantică dar monotonă, riul curgea prin munţi foarte pră- 
păstioși şi sterpi ; nimic nu dădea diversitate peisajului, decit, 
cînd și cînd, apariţia unui urs și zborurile păsărilor sălbatice. 

„Cînd, la 12 mai, se lumină de ziuă, am constatat că 
ieșisem din munţi și că intram într-o întinsă cîmpie joasă, 
acoperită cu arbuști stufoși. Pe la ora nouă înainte de amiază 
ajunserăm la un ostrog, numit Opacin, care se afla la aproape 
optzeci de kilometri de Nacikin și avea cam aceeași mărime 
ca ostrogul Karacin. Găsirăm aici un sergent cu patru soldaţi 
ruși, care ne aşteptau de două zile și care trimiseră numai- 
decît o barcă ușoară spre Bolșereţk ca să vestească apropierea 
noastră. Făcurăm restul călătoriei cu multă ușurință și 
repeziciune, deoarece, pe măsură ce coboram, riul devenea 
din ce în ce mai iute, iar bancurile se răreau. 


„Cu cît ne apropiam de capitală, observam cu părere de 
rău, din agitația și forfoteala de pe maluri, că urma să ni se 
facă o primire oficială. Un costum bun devenise de multă 
vreme o plăcere rară pentru noi, iar hainele de călătorie 
erau un amestec caraghios de modă europeană, polineziană 
si camciadală. Felul în care ne-a primit comandantul a fost 
mai plăcut decit se poate închipui, dar am constatat cu ciudă 
că uitase aproape cu desăvirşire limba franceză, așa încît 
plăcerea de a conversa cu el a avut-o numai Webber, care 
vorbea nemţește. 


„În tovărăşia maiorului Behm se afla căpitanul Șmalev, 
al doilea la comandă, un alt ofiţer, precum și întreaga cor- 

poraţie a negustorilor din localitate. Ei ne-au condus în 
casa comandantului, unde am fost întîmpinaţi cu multă 
„curtenie de soţia sa şi unde am găsit ceai și alte bunaătăți 
pregătite pentru noi. 


„Pe la ora şapte, comandantul observă că eram obosiţi 
de călătorie şi ne ceru voie să ne conducă la locuinţele 
noastre. În drum, trecurăm pe lîngă două corpuri de gardă, 
unde soldaţii fuseseră puşi să prezinte armele în cinstea 
căpitanului Gore ; iar după aceea am fost călăuziţi la o casă 
foarte curată și potrivită pentru noi, după cum ne lămuri 
maiorul, urma să ne fie reședință în cursul șederii noastre 
acolo. La ușă ne-a postat două santinele, iar într-o casă 
învecinată a instalat o gardă cu un sergent. Apoi maiorul 
își luă rămas bun, făgăduind să ne viziteze a doua zi. 


„Dis-de-dimineaţă  primirăm  salutările comandantului, 
ale căpitanului $malev și ale locuitorilor mai de seamă ai 
orașului, care, nu mult după aceea, ne onorară cu prezența 
lor. După ce ne retraserăm să ne odihnim, primii doi trimi- 
seră după Port și îi puseră întrebări cu privire la măriurile 
de care credeau că ducem cel mai mult lipsă pe bordul coră- 
biilor; de aceea, i-am găsit pregătiți să stăruie ca noi să 
acceptăm ca garnizoana de sub comanda lor să împartă cu 
noi micul stoc de provizii ce-l mai aveau. 


„În schimbul acestei dărnicii nemaiîntilnite nu prea 
aveam ce să-i oferim, în afară de admiraţia și mulţumirile 
noastre. Din fericire totuși, căpitanul Clerke îi trimisese prin 
mine o serie de tipărituri şi hărţi referitoare la penultima 
călătorie a lui Cook, pe care mă rugase să i le dăruiesc în 
numele său; comandantul, care se entuziasma de orice lucru 
în legătură cu descoperirile, le primi cu o bucurie ce ne arăta 
că darul nostru, deși o nimica toată, era cît se poate de bine- 
venit. Căpitanul Clerke îmi mai dăduse dezlegarea să-i arăt 
harta descoperirilor făcute în actuala noastră călătorie şi, 
deoarece am socotit că un om în situaţia și cu preocupările 
sale ar fi peste măsură de satisfăcut de o comunicare de 
acest fel, i-am dezvăluit, fără şovăire, toate datele pe care 
intreaga sa purtare dovedise că le merită. 

„Am avut plăcerea să constat că era „sensibil la acest 
compliment, așa cum sperasem, și că a rămas uluit, văzind 
dintr-o privire întinderea acelei coaste, atit pe partea Asiei, 
cît și a Americii, în lungul căreia compatrioţii săi se înde- 
letniciseră atît de mulţi ani cu explorările. 

| „În ziua aceea am prinzit în casa comandantului, care 
nu scăpa nici un prilej de a ne satisface curiozitatea ; prepa- 
rase deci, pe lingă mai multe feluri de mincare gătită ca 
la noi, o mulţime de alte mîncări, după obiceiul rusesc și 
camciadal. Ne-am petrecut după-amiaza făcînd o plimbare 
prin oraș și prin ţinutul învecinat. Bolșereţk este așezat într-o 
cîmpie joasă și mlăștinoasă, care se întinde spre marea Okoţk ; 
măsoară vreo șaizeci și patru de kilometri în lungime și are 
o lăţime considerabilă. Orașul e situat în partea nordică a 
Rîului Mare (Bolșoi Reka). În dreptul orașului, rîul are de la 
doi la doi metri jumătate adincime și vreo jumătate de kilo- 
metru lăţime. Nici un fel de cereale nu se cultivă în această 
regiune, iar maiorul Behm mi-a făcut cunoscut că singura 
grădină plantată pînă la acea dată era a lui. Am văzut vreo 
douăzeci-treizeci de vaci, iar maiorul avea șase cai zdraveni. 
Acestea și cîinii sînt singurele animale domestice pe care 
le posedă. | | 

„Casele din Bolșereţk sînt toate de un singur tip, fiind 
construite din bîrne și acoperite cu stuf. Casa comandantului 
este mult mai mare decît celelalte, avînd trei încăperi de 
dimensiuni considerabile, îngrijit tapetate și care ar putea 
fi socotite frumoase, dacă talcul cu care sînt acoperite feres- 
trele nu le-ar da o înfățișare sărăcăcioasă și neplăcută. Locui- 
torii totalizau un număr de cinci-șase sute. 

„În dimineața următoare ne adresarăm în particular 
negustorului Fedosici să ne vîndă niște tutun pentru marinari, 
care de peste douăsprezece luni erau lipsiţi de plăcerea lor 
favorită. Dar, ca toate celelalte demersuri ale noastre, ajunse 
și acesta numaidecit la urechile comandantului ; curind după 
aceea găsirăm cu uimire în casa noastră patru saci de tutun, 
cîntărind peste o sută de funzi fiecare; comandantul ne 
ceru să-i dăruim marinarilor noștri în numele său și al garni- 
zoanei de sub comanda sa. În acelaşi timp ne trimise douăzeci 
de căpăţini de zahăr fin și tot douăzeci de funzi de ceai, 
acestea fiind articolele de care înţelesese că ducem mare 
lipsă şi pe care ne rugă să-i îngăduim să le ofere ofiţerilor. 


33 — Călătoriile căpitanului Cook 

Pe lingă acestea, doamna Behm mai trimise un dar căpita- 
nului Clerke, anume, unt proaspăt, miere, smochine, orez 
şi citeva alte mărunţișuri de același fel, însoţite de urarea 
ca ele să-i fie de folos și să-i ajute să-și recapete sănătatea. 
Zadarnic încercarăm să ne împotrivim acestei risipe de bună- 
tăţi, căreia doream cu adevărat să-i pun capăt, fiind încre- 
dinţat că dădeau de la ei nu o parte, ci aproape întregul 
stoc al garnizoanei. 

„Prînzirăm în ziua aceasta cu căpitanul Șmalev, iar după- 
prînz, pentru a ne distra și altfel, ni se oferi o reprezentație 
de dansuri rusești și camciadale. Figurile dansului rusesc 
semănau destul de mult cu cele ale dansurilor noastre mari- 
năreşti și erau executate fie de o singură persoană. fie de 
două sau patru deodată. Făceau pași mărunți și repezi, iar 
picioarele și le ridicau foarte puţin de la pămînt. Dar dacă 
dansul rusesc era hazliu, cel camciadal dovedea cea mai 
năstrușnică idee ce i-ar putea trăsni cuiva prin minte. El 
voia să reprezinte gesturile stingace și greoaie ale ursului. 
Dansatorul își apleca tot timpul trupul și-și îndoia genun- 
chii, în timp ce braţele sale imitau mișcările și atitudinile 
animalului. 

„Deoarece călătoria noastră la Bolșereţk ne răpise mai 
mult timp decît ne așteptasem și întrucît ni se spusese că 
întoarcerea putea fi și mai. anevoioasă și plictisitoare, ne 
văzurăm în situaţia de a anunţa comandantului, chiar în 
aceeași seară, intenţia noastră de a pleca a doua zi. Am fost 
foarte plăcut surprinși cînd maiorul ne-a spus că, dacă puteam 
rămîne încă o zi, ne-ar întovărăși și el, fiindcă i-ar face mare 
plăcere să vină cu noi la Petropavlovsk, ca să ia el însuși 
parte la îndeplinirea celor ce trebuiau făcute pentru noi. 

„Prînzirăm după aceea cu comandantul care, pentru a 
ne da putinţa să cunoaștem cît mai multe din obiceiurile 
locuitorilor și datinile ţării, în măsura în care ne-o îngăduia 
timpul, invită în acea seară la el acasă pe toţi oamenii de 
seamă din oraș. Femeile veniră strălucit îmbrăcate după 
moda camciadală. Era o priveliște fermecătoare în mijlocul 
celui mai sălbatic și mai întunecat ţinut din lume. Diver- 
tismentul era alcătuit tot din dansuri și cîntece. 


„Dimineaţa următoare fiind sorocită plecării, ne-am retras 
devreme în locuinţele noastre, unde primul lucru pe care 
l-am văzut au fost trei costume de călătorie, lucrate după 

moda ţării, costume pe care ni le dăruise maiorul. În acest 
fel, cînd cu darurile sale, cînd cu bunătatea căpitanului 
Șmalev și a multor altora, împreună cu uriașul stoc de pro- 
vizii ce ne-a fost trimis pentru drum, strinsesem o cantitate 
destul de însemnată de bagaje. 

„În cursul drumului ne-a încîntat mult marea bunăvoință 
cu care toionii și camciadalii ne săreau în ajutor în diferi- 
tele ostroguri prin care treceam și nu mi-a scăpat neobser- 
vată bucuria ce li se putea citi pe faţă la vederea maiorului 
și nici marea tristeţe ce-i cuprindea la auzul știrii că avea 
să-i părăsească în curînd. 

De la Bolșereţk trimisesem căpitanului Clerke un mesa- 
ger, informîndu-l asupra primirii ce ni se făcuse și asupra 
intenţiei maiorului de a ne însoţi la înapoiere, înștiințindu-l, 
de asemenea, despre ziua în care se putea aștepta să ne vadă. 
Maiorul a fost tare uimit de înfățișarea robustă și plină de 
sănătate a echipajului bărcilor și s-a mirat și mai mult cînd 
a văzut că majoritatea oamenilor erau îmbrăcaţi numai în 
cămăși și pantaloni, deși chiar atunci ningea din plin. 

„La sosire maiorul Behm a fost salutat cu treisprezece 
lovituri de tun și a fost primit cu toate celelalte semne de 
distincție pe care i le puteam arăta. 

„După ce-l vizită pe căpitanul Clerke şi trecu în revistă 
ambele corăbii, el se întoarse să prinzească pe bordul coră- 
biei Resolution ; după-amiază i se arătară diferitele curio- 
zități adunate în cursul călătoriei, iar căpitanul Clerke îi 
oferi un sortiment complet din fiecare articol. Cu acest prilej 
trebuie să amintesc gestul de mărinimie și recunoștință pe 
care-l făcură marinarii de pe ambele corăbii. Cînd auziră ce 
frumos dar le făcuse maiorul, oferindu-le tutun, ei cerură, 
cu totul din inițiativa lor, să nu li se mai servească grog, 
iar alocaţia de spirtoase să fie dăruită din partea lor garni- 
zoanei din Bolșereţk. Nu puturăm decît să admirăm un sacri- 
ficiu atît de extraordinar ; și, pentru ca să nu aibă de suferit 
de pe urma acestui gest, căpitanul Clerke și ceilalți ofițeri 
puseră în locul neînsemnatei cantități pe care maiorul se 
lăsă înduplecat s-o accepte, aceeași cantitate de rom din 
rația ofiţerilor. Acest dar, împreună cu o duzină sau două 
de sticle cu vin de la Cap pentru doamna Behm și alte ase- 
menea mici daruri ce eram în stare să facem, a fost primit 
în modul cel mai îndatoritor. 

„Deoarece maiorul Behm demisionase din postul de 
comandant al Kamciatkăi și avea de gind să plece curind la 
Petersburg, se oferi să ia cu sine mesajele pe care am fi 
vrut să i le dăm în grijă. Prilejul nu trebuia scăpat și căpi- 
tanul Clerke, fiind convins că relatarea descoperirilor noastre 
putea fi încredințată în întregime și în siguranță unei per- 
soane ce ne dăduse asemenea dovezi izbitoare despre virtu- 
tile sale, atît publice cît și particulare, și ţinînd seama că 
mai aveam încă de înfăptuit o bună parte din călătorie, se 
hotărî să trimită prin el întregul jurnal al răposatului nostru 
comandant, împreună cu o parte din propriul său jurnal, care 
completa perioada de la moartea căpitanului Cook pînă la 
sosirea noastră în Kamciatka, precum și o hartă a tuturor 
descoperirilor, spre a fi înminate ambasadorului nostru la 
curtea rusească. | 

„În cursul următoarelor trei zile maiorul a fost găzduit 
alternativ pe bordul celor două corăbii și ne-am străduit să 
facem acest lucru cît puteam mai bine. În ziua de 25 mai 
își luă rămas bun; îl salutarăm cu treisprezece lovituri de 
tun, iar marinarii, după propria lor dorinţă, strigară de trei 
ori ura pentru el. 

„Deşi prietenia noastră cu maiorul Behm durase atit de 
puţin, purtarea lui nobilă și dezinteresată făcu să se nască în 
noi cel mai mare respect și o deosebită stimă faţă de el. 
Valoarea darurilor particulare pe care ni le făcuse, în afara 
mărfurilor, trebuie să se fi urcat la peste două sute de lire. 
Dar această mărinimie era cu mult depășită de delicateţea 
cu care ne dăruise toate acele obiecte. «Ceea ce faceţi voi 
acum — zicea el adesea — este în folosul general al omenirii 
Şi prin urmare vă dă dreptul, nu numai la recunoştinţa uma- 
nităţii, dar și la privilegii cetățenești în orice ţară aţi fi 
aruncați». 

„În timp ce corăbiile se aflau în golful Petropavlovsk, 
sănătatea căpitanului Clerke continuă să se înrăutățească 
din zi în zi, în ciuda mîntuitoarei schimbări de dietă pe care 
i-o oferea staționarea în Kamciatka. 


„La data de 1 iunie încărcam pe bord patru mii de kilo- 
„grame de făină de secară, cu care ne aprovizionasem din maga- 
zinele din Petropavlovsk, iar Discovery lua o cantitate pro- 
porțională. Oamenilor li s-au dat numaidecit raţii întregi 

de pîine, favoare de care nu se mai bucuraseră de cînd pără- 
sisem Capul Bunei Speranţe. 

„La 4 iunie bătea o briză puternică și ploua tare, fapt 
care ne-a răsturnat proiectul de a pavoaza corăbiile și ne-a 
obligat să ne mulţumim a trage douăzeci și una de lovituri de 
tun în onoarea zilei și s-o sărbătorim așa cum se putea. 


„La data de 6 iunie ne-au fost trimise, din porunca maio- 
rului, douăzeci de vite de mărime mijlocie de la ostrogul 
Vercinei, care se afla la aproape o sută de mile în linie 
dreaptă. Ele au sosit în condiţii bune. Am folosit următoarele 
opt zile pentru a ne pregăti de plecare. 


„La data de 15 iunie, înainte de a se lumina, ne uimi 
un zgomot huruitor ce semăna cu un tunet depărtat; cînd 
se crăpă de ziuă, găsirăm punţile și bordurile corăbiilor aco- 
perite cu o pulbere fină, groasă de aproape un inci, care 
semăna cu șmirghelul. Aerul era încărcat de acest praf şi 
cerul întunecat, iar către vulcanul de pe muntele situat la 
miazănoapte de port, zarea era atît de neguroasă, încît nu 
se putea desluși conturul muntelui. O dată cu cenușa mai 
cădeau și multe pietre mici, care nu suferiseră nici o modi- 
ficare de pe urma acţiunii focului. Pe seară se auziră tunete 
și văzurăm fulgere îngrozitoare care, împreună cu întune- 
cimea din atmosferă și cu mirosul de pucioasă din aer, aveau 
într-adevăr un efect din cele mai impresionante și mai 
înspăimîntătoare. Ne aflam în acel timp la vreo opt leghe 
de poalele munţilor. 


„Împrejurimile aveau acum cu totul altă înfăţişare decît 
la sosirea noastră. Zăpada dispăruse și coastele dealurilor 
erau acoperite cu o verdeață de toată frumuseţea. 

„Deoarece căpitanul Clerke poruncise ca atita timp cît 
ne îngăduia vremea să nu pierdem din vedere coasta Kam- 
ciatkăi, am observat că vulcanul arunca încă mult timp după 
aceea nesfîrşite coloane de fum. În ceea ce priveşte adîncimea 
apei, la o depărtare de patru leghe de țărm nu dădeam de 
fund nici la două sute șaptezeci de metri. 

„În ziua de 6 iulie, la amiază, am dublat un număr destul 
de mare de sloiuri de gheaţă : am observat că ele mai aderau 
încă în multe locuri la ţărmul continentului asiatic şi nu 
ne-a mai uimit faptul că, pe la trei după-amiază, am dat peste 
un întins corp de gheaţă ce se prelungea departe, spre apus. 

Văzîndu-], ni s-au spulberat speranţele de a înainta mai către 
nord decît în anul precedent. 

„Fiindcă în cursul după-amiezii vîntul bătea prea slab, 
am coborit bărcile și am început să urmărim morsele, care 
trăiau în mari cirezi pe sloiuri de gheaţă plutitoare. Marinarii 
s-au înapoiat curînd fără succes, deoarece aceste vietăţi, fiind 
peste măsură de fricoase, se retrăgeau în apă înainte ca ei să 
le poată prinde în bătaia puștilor. 

„Pînă la 9 iulie străbătusem aproape patruzeci de leghe 
spre apus, de-a lungul gheții, fără să fi văzut vreo deschiză- 
tură în ea sau largul mării dincolo de ea, spre miazănoapte ; 
de aceea nu aveam, deocamdată, nici o perspectivă de a 
înainta mai departe, spre nord. 

„În ziua de 10 iulie am coborit iar bărcile pe apă şi le-am 
trimis la vinătoare de morse, care se aflau în mare număr 
pe bucăţile de gheaţă ce ne înconjurau. De data aceasta 
marinarii noștri avură mai mult succes decît rîndul trecut, 
căci se iînapoiară cu trei morse mari și una mică; în afară 
de acestea, uciseră și răniseră altele. Ofițerii care însoţiseră 
această echipă au fost martori că aceste vietăţi dăduseră multe 
și remarcabile pilde de dragoste părintească. Cînd bărcile 
noastre se apropiau de gheaţă, ele își luau puii sub ari- 
pioarele înotătoare și se străduiau să se salveze o dată cu 
ei în mare. 

„La ora opt seara se iscă un vînt de răsărit, cu care 
continuarăm drumul spre miazăzi, iar pe la ora douăsprezece 
dădurăm de alte numeroase sloiuri mari de gheaţă. Ne stră- 
duirăm să ne strecurăm printre ele cu velatura redusă de 
teamă să nu avariem corabia; ajungind ceva mai departe 
spre sud, întilnirăm un singur cîmp compact de gheaţă, care 
se întindea spre sud-vest, sud-est și nord-est cît puteam 
cuprinde cu privirea. 

„Am continuat să navigăm spre nord cu o briză mode- 
rată de la miazăzi. Am avut vreme frumoasă pînă în ziua 
de 13 iulie, la zece dimineaţa, cînd ne-am trezit din nou 
alături de un cîmp întreg de gheaţă, căruia nu-i puteam zări 
marginile nici măcar din gabie. Acest fapt ne-a spulberat 
dintr-o dată speranţele de a pătrunde mai departe. 

„Căpitanul Clerke se hotări atunci să mai facă o nouă 
și ultimă încercare de a ajunge în golful Baffin sau Hudson, 
sondind coasta americană, de vreme ce pe partea aceea 

izbutisem anul trecut să înaintăm cel mai mult. Prin urmare 
în tot restul zilei ne trudirăm să navigăm în vint, cu o vigu- 
roasă briză de răsărit. 

„În ziua de 16 iulie înainte de amiază, ne văzurăm prinși 
ca într-un golf, gheaţa ocolind brusc înspre sud-est și încon- 
jurindu-ne ca o masă compactă din toate părţile, în afară 
de cartul sudic. Am scăpat însă datorită unui vînt care bătea 
spre miazăzi. Ne aflam într-o apă de douăzeci și șase de stin- 
jeni și, pe cît presupuneam, la vreo douăzeci și cinci de 
leghe de coastele Americii. 

„La data de 18 iulie, dimineaţa, trecurăm pe lingă niște 
mici bușteni plutitori și văzurăm cîrduri de papagali de mare 
și păsărele de gheaţă, precum și cîteva balene. Pe la nouă 
seara am zărit un urs alb înotiînd foarte aproape de Discovery ; 
după aceea se îndreptă spre o banchiză, pe care se mai aflau 
încă doi, 

„În ziua de 19 iulie, la ora unu dimineaţa, vremea se 
însenină și constatarăm că sîntem atît de bine împresuraţi 
de gheaţă, încît nu ne răminea decît o deschizătură spre 
miazăzi, cart spre care ne îndreptarăm deci, înapoindu-ne 
printr-o mare foarte liniștită. Niciodată nu pătrunsesem atît 
de mult spre nord ca de data aceasta și mai aveam cinci 
leghe pînă la latitudinea atinsă în sezonul precedent. 

„După-amiază văzurăm în apă doi urși albi; pornirăm 
imediat cu barca mică să-i vînăm și avurăm norocul să-i uci- 
dem pe amîndoi. Cel mai mare, probabil mama celui mai tînăr, 
a fost împușcat primul ; celălalt nu-l părăsi, deși ar fi putut 
scăpa cu ușurință pe gheaţă, în timp ce oamenii își încărcau 
din nou muschetele, ci rămase înotind împrejur pînă cînd, 
după ce se trase de mai multe ori asupra lui, a fost împușcat 
mortal. Greutatea celui mai mare era de două sute de 
kilograme. 


„Datorită acestor animale, avurăm vreo cîteva mese exce- 
lente de carne proaspătă. Carnea lor avea într-adevăr un 
puternic gust de pește, dar era din toate punctele de vedere 
mult superioară celei de morsă, pe care oamenii noștri au 
putut totuşi fi din nou convinși, fără prea mare greutate, 
s-o prefere merindelor sărate. 


„În ziua de 21 iulie la ora opt dimineaţa vîntul se înăspri, 
ceața dispăru și zărirăm coasta americană spre sud-est, la 

depărtare de opt-zece leghe; ne-am îndreptat spre ea, dar 
am fost din nou opriţi de gheaţă și siliţi să virăm spre vest, 
de-a lungul marginii ei. 

„Un cîmp compact de gheaţă nimici astfel toate străda- 
niile de a ne apropia de uscat, de care, după aprecierea 
noastră, era legat. Ne luarăm, așadar, rămas bun de la trecă- 
toarea nord-estică înspre băirina Anglie. Voi cere îngă- 
duința să redau cu propriile cuvinte ale căpitanului Clerke 
motivele acestei hotăriri .finale, ca și ale planurilor lui 
viitoare ; și aceasta, cu atit mai mult, cu cît este ultima dare 
de seamă pe care sănătatea i-a mai îngăduit s-o scrie. 

«Ne este cu neputinţă să mai înaintăm cît de puţin spre 
miazănoapte pe această coastă (America) și este puţin probabi? 
ca această enormă masă de gheaţă să se topească în cele 
citeva săptămini de vară ce au mai rămas pînă la sfîrșitul 
anotimpului ; banchiza va rămîne, după toate probabilitățile, 
o barieră de netrecut pentru orice încercare viitoare. De aceea, 
cred că cea mai bună măsură ce se poate lua spre binele 
misiunii este traversarea mării spre coasta asiatică și cău- 
tarea vreunei deschizături care să ne ducă mai departe către 
nord ; iar dacă n-o găsesc, să văd ce mai pot face pe coasta 
aceea, unde sper să am mai mult succes, deși nu prea îndrăz- 
nesc să cred, căci marea este aici așa de împinzită cu gheţuri, 
încît mă tem că o trecere este cu totul imposibilă». 

„Deoarece căpitanul Clerke hotărise din motivele mai 
sus-arătate să renunţe la orice noi încercări pe coasta ameri- 
cană și să facă ultimele sforţări în căutarea trecerii pe coasta 
continentului opus, continuarăm, în cursul după-amiezii de 
21 iulie, să ţinem cîrma spre vest-nord-vest, printre nenu- 
mărate sfărimături de ghețari. 

„În dimineaţa zilei de 23 iulie navigam mai departe în 
volte încoace și încolo, printr-un canal între gheţuri care 
nu depășea o milă și jumătate în lăţime și se micşora din 
clipă în clipă. În cele din urmă, după ce ne străduirăm din 
răsputeri să ieșim din mijlocul sloiurilor desprinse, necesi- 
tatea ne împinse să ne creăm drum spre miazăzi, ceea ce 


1! Întreprinderea a fost dusă la bun sfîrșit pentru prima oară de 
Sir Robert McClure, după trei sferturi de secol. Cea mai înaltă latitudine 
atinsă de căpitanul Clerke pare a fi fost 71°56’ nord, spre nord de Icy: 
Cape. — N. A. | Fyi 

izbutirăm abia pe la ora șapte și jumătate dimineața, dar 
nu fără a ne ciocni de cîteva ori cu putere de gheţuri. 
Discovery avu mai puţin noroc, deoarece la ora unsprezece, 
cînd aproape ieșise în larg, se încurcă așa de rău printre 
sloiuri mari, încît drumul i se bară și, lunecînd sub vînt, 
veni cu bordul înainte spre marginea unei banchize uriașe ; 
în clipa aceea avea marea deschisă în vint, așa că resacul îl 
împinse cu violenţă spre banchiză. Aceasta însă, fie că s-a 
sfărimat, fie că s-a dislocat, a liberat pînă la urmă vasul, 
iar navigatorii făcură o nouă încercare de a scăpa; din 
nenorocire însă, înainte ca nava să cîştige destulă iuţeală 
pentru a răspunde comenzilor, căzu iarăși sub vint, îndrep- 
tindu-se spre o altă banchiză ; deoarece hula făcea nesigură 
menţinerea corăbiei în vint și nu era nici o speranţă de ieșire 
în loc deschis, Discovery intră într-o mică deschizătură, unde 
îşi strînse pînzele și se agăţă cu căngile de ghețari. 

„l-am zărit în această situaţie primejdioasă pe la amiază, 
la vreo trei mile depărtare, în timp ce o vijelie puternică 
împingea noi sloiuri spre nord-vest, mărind astfel cîmpul de 
gheaţă ce zăcea între noi. Parcă pentru a îngreuia și mai 
mult întunecatele noastre perspective, pe la ora patru şi 
jumătate după-amiază vremea deveni ceţoasă și pierdurăm 
din vedere corabia Discovery. Temerile noastre în legătură 
cu siguranţa ei nu s-au spulberat decît după ora nouă, cînd 
îi auzirăm tunurile răspunzînd semnalelor noastre; curind 
după aceea deslușirăm strigătele prin care ne înștiințau că, 
în urma schimbării vîntului, ghețurile începuseră să se disloce 
și că, înălțînd toate pînzele, își croiseră o trecere printre 
ele, dar suferiseră stricăciuni destul de însemnate. : 

„În ziua de 24 iulie vîntul bătea cu putere dinspre sud- 
vest, vremea era ceţoasă, iar noi ne îndreptam întins către 
sud-est. La ora unsprezece înainte de amiază, o mare banchiză 
plutitoare, al cărei capăt nu-l puteam zări, ne bară trece- 
rea din nou. 


„Deoarece era necesar să ajungem acum la o hotărire 
oarecare în privința drumului pe care trebuia să-l urmăm 
de aici încolo, căpitanul Clerke trimise o barcă la bordul 
corăbiei Discovery, cu timplari ca să cerceteze stricăciunile 
suferite de navă. Ei se înapoiară pe seară, raportind că repa- 
rarea stricăciunilor va dura trei săptămîni. 

„Astfel, constatind că înaintarea spre miazănoapte, ca şi 
apropierea de oricare din aceste două continente, este impo- 
sibilă din cauza mării blocate de gheţuri, am socotit că orice 
altă încercare în vederea găsirii trecătorii ar fi dăunătoare 
şi misiunii noastre și ar zădărnici și scopul călătoriei. La 
acestea se mai adăugau și argumentele înfățișate de căpitanul 
Gore, care-l determinară pe căpitanul Clerke să navigheze 
spre golful Auaţka, unde să ne reparăm stricăciunile ; apoi, 
înainte de venirea iernii, să explorăm coasta Japoniei. 

„Nu mă voi strădui să ascund bucuria ce lumina chipurile 
fiecărui ins după ce fu cunoscută hotărîrea căpitanului Clerke. 
Eram cu toţii sătui pînă-n git de navigarea aceea plină de 
primejdii, în care cea mai îndirjită stăruinţă nu fusese răsplă- 
tită nici de cea mai vagă posibilitate de succes. Ne îndrep- 
tarăm, așadar, gindurile către patria din care lipseam de 
trei ani, cu o desfătare şi cu o mulţumire care, în ciuda 
trudniciei călătoriei ce-o mai aveam încă de făcut și a nemă- 
suratei distanţe ce trebuia străbătută, n-ar fi fost mai puternic 
resimţită de noi, decît dacă am fi ajuns în văzul capului 
Land's End. 

„Actualmente căpitanul Clerke nu mai este în stare să se 
scoale din pat; de aceea, dorind să-mi încredinţeze mie 
comanda, îmi dădu îndrumări să pornesc cu toată iuțeala 
spre golful Auaţka. Deoarece vintul sufla tot dinspre apus, 
ţinurăm mai departe spre miazăzi; la 19 august dis-de-dimi- 
neaţă, după o ploaie de cîteva ore, vintul se schimbă la 
răsărit și se înteţi, pînă începu o puternică vijelie. Căutarăm 
să tragem. folos de pe urma ei, îndreptîndu-ne spre apus 
cu toate pinzele ce le puteam înălța. La data de 21 august, 
la cinci și jumătate dimineaţa, zărirăm un munte cu pisc 
foarte înalt pe coasta Kamciatkăi, numit muntele Cipunskoi ; 
era la vreo douăzeci și cinci sau treizeci de leghe de noi. 

„La 22 august 1779, la ora nouă dimineaţa, căpitanul 
Charles Clerke părăsi această lume, în vîrstă de treizeci și 
opt de ani. El muri de ftizie, boală de care suferea încă 
înainte de a pleca din Anglia și din cauza căreia lîncezise 
în cursul întregii călătorii. Stingerea lui treptată îi întristase 
pe toţi prietenii sâi; totuși nepăsarea cu care înfrunta 
microbul, voioșia necurmată pe care o răspindise în jurul 
său pînă în ultimul ceas și resemnarea senină în fața soartei 
le dădea acestora o oarecare mingiiere. Era cu neputinţă 

să nu simţi ceva mai mult decît compătimirea obișnuită în 
fața acestui om, a cărui întreagă viaţă fusese un neîntrerupt 
şir de greutăţi și necazuri specifice meseriei de marinar, sub 
a căror povară se prăbușise în cele din urmă. Fusese pregătit 
pentru marină din cea mai fragedă tinereţe și luase parte la 
mai multe acţiuni în decursul războiului care începuse în 
1756; se evidenţiase în bătălia navală dintre Bellonă şi 
Courageux cînd, fiind postat pe gabie, a fost aruncat peste 
bord cu catarg cu tot, dar a fost pescuit fără să fi suferit vreo 
vătămare. Fusese aspirant pe Dolphin, comandat de căpitanul 
Byron, în cursul primei călătorii a acestei nave în jurul 
lumii, iar după aceea servise în flota americană. În 1768 
înfăptuise a doua sa călătorie în jurul lumii pe Endeavour, ca 
secund al master-ului și, fiind înaintat în timpul expediției, se 
întorsese ca locotenent. A treia sa călătorie în jurul lumii 
a făcut-o pe Resolution, pe care fusese numit locotenent 
secund ; curînd după înapoiere, în 1775, a fost înaintat la 
rangul de master și comandant. Cînd se hotărise organizarea 
actualei expediţii, fusese numit pe Discovery pentru a-l înto- 
vărășşi pe căpitanul Cook și, prin moartea acestuia îi urmase, 
așa cum s-a arătat, la comanda principală a expediției. 

„Ar însemna să-l nedreptățim dacă n-am spune că, în 
scurtul timp cît expediţia a fost sub comanda lui, el s-a arătat 
cît se poate de stăruitor, fiind preocupat de succesul ei. La 
data la care primise comanda principală, sănătatea lui înce- 
puse să lase de dorit și n-a fost în măsură să înfrunte aspri- 
mile unui climat atît de nordic. Dar vigoarea și activitatea 
minţii sale nu slăbiseră de fel în urma chinurilor trupești; 
deși știa că, întîrziindu-și înapoierea într-un climat mai cald, 
renunţă la singura șansă ce-i mai rămăsese de a se îndrepta, 
totuși, plin de grijă și peste măsură de doritor ca nu cumva 
situaţia în care se afla să-i influenţeze judecata în dauna 
serviciului, persevera în căutarea unei trecători pînă ce toţi 
ofițerii de pe ambele corăbii ajunseră la concluzia că încer- 
carea de față nu putea fi tradusă în practică și că orice alte 
stăruinţe ar fi fost nu numai nerodnice, dar și primejdioase. 

„A doua zi ancorarăm în portul Petropavlovsk, unde 
vechiul nostru prieten, sergentul care comanda încă acea 
localitate, veni pe bord, aducînd cu el fructe pe care voia să 
le dăruiască bietului nostru căpitan. A fost peste măsură de 
mâhnit, aflind de moartea comandantului și văzînd sicriul în 

care îi aşezasem trupul. Își manifestă prin semne intenţia de 
a trimite un mesager comandantului din Bolșereţk, pentru a-i 
aduce la cunoștință sosirea noastră ; căpitanul Gore se folosi 
de acest prilej pentru a-i scrie o scrisoare, în care solicita 
să ni se trimită, dacă se putea, cu cea mai mare grabă, șaispre- 
zece vite mari. 

„În dimineaţa zilei de 25 august, căpitanul Gore trasă 
noile însărcinări în urma morții căpitanului Clerke, numin- 
du-se pe sine la comanda corăbiei Resoiution și pe mine 
comandant pe Discovery ; Lanyan, secund al master-ului de pe 
Resolution, care servise în călătoria precedentă în această 
funcţie pe bordul navei Adventure, a fost înaintat la gradul 
de locotenent prim. Aceste promovării aduseră după sine și 
alte schimbări. Meșteșugarii se îndeletniceau acum intens cu 
reparaţiile necesare. Duminică 29 august, după-amiază, asis- 
tarăm la ultimele onoruri aduse căpitanului Clerke. Ofițerii 
și marinarii de pe ambele corăbii merseră în procesiune la 
mormiâînt, în timp ce de pe nave se trăgea cu tunurile mici; 
după terminarea serviciului religios, soldaţii traseră trei salve. 
A fost îngropat sub un copac care creștea pe un teren povir- 
nit din valea dinspre nord de port, unde sint așezate spitalele 
și magaziile. Toţi rușii din garnizoană s-au adunat și au luat 
parte la înmormîntare, cu mult respect și seriozitate !. 

„A doua zi sosi un stegar din Bolșereţk cu o scrisoare, 
prin care comandantul îi aducea la cunoștință căpitanului 
Gore că dăduse porunci în legătură cu vitele, care puteau 
ajunge peste cîteva zile aici; şi că, pe deasupra, căpitanul 
Smalev, actualul comandant, ne va face el însuși o vizită 
îndată după venirea unui cuter po care-l aştepta din zi în 
zi de la Okoţk. 


i Ceea ce urmează este inscripția de pe monumentul din Kamciatka 
înălţat în cinstea căpitanului Clerke : 

„La rădăcina acestui copac se odihnește trupul căpitanului Charles 
Clerke, Esq. care a urmat la comanda corăbiilor Resolution şi Discovery 
după moartea căpitanului James Cook, Esq. (care a fost din nefericire 
ucis de băștinașii de pe o insulă din Oceanul Pacific de sud la 14 februarie 
în anul 1779). El pieri pe mare, fiind bolnav de ftizie, la 22 august în 
același an, în vîrstă de 38 de ani”. 

Dedesubtul emblemei sale din biserica din Paratunka se află urmă- 
toarea inscripţie : 

„Ceea ce se vede mai sus este emblema căpitanului Charles Clerke, 
Esq. El a urmat la conducerea corăbiilor Resolution şi Discovery după 

„La data de 15 septembrie terminasem reparaţiile, încăr- 
casem toate lemnele și apa și eram gata de plecare în larg 
pentru a doua zi, dar vitele nu sosiseră încă și, deoarece 
aveam în primul rind nevoie de merinde proaspete, nu puteam 
să plecăm fără ele. Socotirăm deci această întirziere ca un bun 
prilej pentru a căuta să ne treacă de urît pe țărm. În conse- 
cință, căpitanul Gore propuse o _ vinătoare de urși, dar nu 
avurăm mare succes. 

„La 22 septembrie fiind aniversarea încoronării majestăţii 
sale, am tras douăzeci și una de lovituri de tun și am pregătit 
în cinstea zilei cel mai strașnic ospăț ce ni-l puteam permite 
în situaţia noastră. Pe cînd ședeam la masă, ni se anunţă 
venirea căpitanului Șmalev. El ne aduse la cunoştinţă că 
motivul pentru care nu primisem cele șaisprezece vite mari 
pe care le cerusem, era că la Vercinei ploua cu găleata și 
ploaia împiedicase expedierea lor. I-am dăruit exemplare din 
toate curiozitățile adunate în cursul călătoriei, iar căpitanul 
Gore adăugă la ele un ceasornic de aur și o carabină. În 
dimineaţa următoare, Șmalev își luă 'rămas bun de la noi. 

„A doua zi am pus la cale o nouă vinătoare, cerind 
îndrumarea paracliserului parohiei, care era un renumit vînă- 
tor de urși. La apusul soarelui ajunsesem pe malul unuia dintre 
lacurile mai mari. Acolo am căutat să ne ascundem cît mai 
bine cu putinţă și am izbutit s-o facem, datorită unor ierburi 
înalte și stufărișuri ce creșteau chiar lîngă marginea apei. 
N-am stat mult timp la pîndă, că am și avut plăcerea să 
auzim mormăitul ursilor în diferite locuri din jurul nostru; 
aşteptările ne-au fost curînd răsplătite, deoarece unul din ei 
se ivi din apă, înotînd de-a dreptul spre locul unde stăteam 
ascunși. În vremea aceea luna răspîndea foarte multă lumină, 


moartea căpitanului James Cook, Esq. (care a fost ucis din nefericire de 
băștinaşii de pe o insulă din Pacificul de sud, la 14 februarie 1779, după 
ce explorase coasta Americii între 42°30’ şi 70°44’ latitudine, în căutarea 
unei treceri din Asia spre Europa). 

Căpitanul Clerke a murit de ftizie pe mare, în ziua de 22 august 1779, 
în vîrstă de 38 de ani și zace îngropat la rădăcina unui copac, în apropierea 
ostrogului Petropavlovsk. El a făcut a doua încercare de a găsi trecerea 
din Asia spre Europa şi a ajuns, cu o diferență de citeva mile, aproape 
tot atit de departe spre miazănoapte ca și căpitanul Cook, dar a constatat 
că drumul prin partea aceea era impracticabil“. 

(Extras din Jurnalul de bord al căpitanului Gore, 1779—1780. Arhi- 
vele Amiralității, Whitehall). — N. A. 

iar cînd animalul înaintase vreo cincisprezece metri, trei din- 
tre noi traserăm aproape în același timp. Fiara se întoarse 
scurt pe o rînă și scoase un strigăt care nu semăna nici a 
răget, nici a mormăit, nici a răcnet, căci era un amestec 
înfiorător din toate trei, nespus de îngrozitor. Apoi ursul se 
retrase prin niște tufe dese la o mică depărtare și nu încetă 
nici acolo să scoată același urlet înspăimintător ; deși cam- 
ciadalii erau convinși că fusese rănit de moarte, socotiră că, 
deocamdată, cel mai bun lucru de făcut era să nu-l întărite 
iarăși. Trecuse deja de ora unu noaptea și vremea amenința 
să se schimbe; ne înapoiarăm deci acasă și amimarăm plă- 
cerea de a ne satisface curiozitatea; a doua zi dimineaţa 
găsirăm ursul mort în locul unde-l lăsasem. Era o femelă de 
mărime neobișnuită. 

„Camciadalii recunoșteau pe faţă că le erau foarte inda- 
toraţi urșilor fiindcă, mulțumită lor, realizaseră unele progrese, 
atît în domeniul științelor, cît și pe tărîmul artei. Mărturiseau 
că toată priceperea lor în medicină și în chirurgie se datora 
urșilor ; că au învăţat întrebuinţarea celor mai multe buru- 
ieni de leac pe care le foloseau fie pe cale internă, fie pe cale 
externă, observînd cu ce ierburi își freacă aceste vietăţi 
rănile și la ce recurg cînd sînt bolnavi și lincezesc; de ase- 
menea ei recunosc în urși pe profesorii lor de dans. Într-a- 
devăr, ceea ce am văzut cu ochii înlătură orice discuţie : dan- 
sul ursului camciadal este oglindirea exactă a fiecărei atitudini 
și mișcări caracteristice animalului în feluritele lui îndelet- 
niciri ; pe de altă parte acest dans servește drept bază tuturor 
celorlalte dansuri, și este socotit ca cel mai de valoare. 

„Nici o întîmplare demnă de a fi povestită n-a mai avut 
loc pină la 30 septembrie, cînd căpitanul Gore s-a dus la 
Paratunka să așeze în biserica de acolo o emblemă lucrată de 
Webber, cu o inscripţie privitoare la virsta și rangul căpita- 
nului Clerke şi la țelul expediției pe care o comanda la data 
decesului său. De asemenea, pe copacul sub care fusese înmor- 
mintat, am așezat o tablă cu o inscripţie asemănătoare. 

„La data de 2 octombrie amîndouă corăbiile au fost remor- 
cate afară din golf. A doua zi sosiră și vitele din Vercinei; 
pentru ca marinarii să poată trage tot folosul de pe urma 
acestor provizii atît de dorite, și anume să le consume proas- 
pete, căpitanul Gore luă hotărirea de a mai rămîne acolo 
încă cinci sau șase zile. 

„În după-amiaza zilei de 9 octombrie, la ora patru, desfă- 
curăm odgoanele și ne luarăm rămas bun de la această 
localitate. 

„Kamciatka este numele unei peninsule așezate pe coasta 
răsăriteană a Asiei ; se întinde aproape de la nord spre sud. 

„Este mărginită la miazănoapte de ţinutul Koriacilor ; 
către miazăzi și răsărit, de Oceanul Pacific de nord, iar spre 
apus de Marea Okoţk. Un șir de munţi înalţi se întinde în 
toată lungimea ei de la nord la sud, împărţind-o în două 
părți aproape egale; din acești munţi izvorăsc un mare 
număr de rîuri ce se varsă parte în Oceanul Pacific, parte 
în Marea Okoţk. 

„Dacă aș judeca fertilitatea solului după produsele vege- 
tale pe care le-am văzut, n-aș șovăi să-l declar cit se poate 
de sterp. Totul semăna extraordinar de mult cu Terra Nova, 
mai mult decît cu oricare parte a lumii pe care am vizitat-o 
vreodată. 

„E firesc să se presupună că asprimea climatului trebuie 
să fie proporţională cu lipsa de fertilitate a pămîntului și că 
prima o provoacă pe cealaltă. Am zărit acest ţinut pentru 
intiia oară la începutul lunii mai 1779, cînd întreaga lui supra- 
față era acoperită cu zăpadă de vreo doi metri și jumătate 
grosime. La înapoierea noastră, la 24 august, frunzișul copa- 
cilor și toate soiurile de vegetale păreau să fie în deplinătatea 
dezvoltării lor, dar la începutul lunii octombrie creștetele 
dealurilor erau iarăși acoperite cu zăpadă căzută de curînd. 

„Adevărata bogăţie a acestei ţări trebuie să fie animalele 
sălbatice, şi nici o îndeletnicire nu poate fi mai productivă 
decit blănăria, cu care se și ocupă locuitorii. Aceste animale 
sint: vulpea obișnuită, cacomul sau hermina, zibelina sau 
samurul, isatis sau vulpea arctică, iepurele, șobolanul de munte 
sau marmota fără urechi, nevăstuica, glutonul, argali sau 
oaia sălbatică, renul, ursul, lupul și cîinele. 

„Ciîrmuirea rusească statornicită asupra acestei ţări este 
într-o mare măsură blîndă și dreaptă, dacă se ţine seamă că 
e militară. Băștinașilor li se îngăduie să-și aleagă singuri 
juzii după vechiul lor obicei și cu aceleași împuterniciri. Unul 
dintre aceștia, cu titlu de toion, stă în fruntea fiecărui ostrog, 
judecă toate neînțelegerile, pune amenzi și osîndește toate 
crimele și purtările rele, dînd pe mîna guvernatorului 
Kamciatkăi numai acele pricini asupra cărora nu vrea să 

decidă el însuși, fie din cauză că sînt prea încilcite, fie că 
părțile se urăsc prea mult. Toionul are pe lingă el un funcțţio- 
nar civil, numit caporal, care îl ajută la îndeplinirea sarcinii 
sale şi care, în lipsa lui, acţionează chiar în numele său. 
„Printr-un edict al împărătesei, pedeapsa cu moartea 
fusese interzisă. Am fost însă informaţi că în cazurile de omor 
(care sînt foarte rare), pedeapsa cnutului este aplicată cu 
atîta cruzime, încît vinovatul, de cele mai multe ori, sucombă. 


„Întrucît instrucţiunile noastre de la Consiliul Amirali- 
tăţii lăsau ofițerului comandant al expediției puterea absolută 
în privinţa înapoierii în Anglia, în cazul cînd trecerea din 
Oceanul Pacific în Atlantic nu va fi găsită, căpitanul Gore, 
care era ţinut totuși să aleagă drumul cel mai nimerit pentru 
îmbogățirea datelor geografice, ceru ofiţerilor principali păre- 
rile lor în scris cu privire la modul cel mai potrivit în care 
trebuiau urmate aceste ordine. Rezultatul anchetei care, spre 
mulțumirea lui, a întrunit unanimitatea și a coincis în Între- 
gime cu propia sa părere, era că starea corăbiilor, pinzelor 
și frînghiilor făcea nesigură o încercare de a naviga prin 
marea dintre Japonia și Asia în cursul acelui anotimp atit de 
înaintat, deşi această cale ar fi deschis un cîmp foarte larg 
pentru noi descoperiri ; că deci era de recomandat să ne ţinem 
la răsărit de acea insulă, iar într-acolo să navigăm de-a lungul 
Kurilelor și să cercetăm mai îndeaproape insulele de pe 
lingă coasta de miazănoapte a Japoniei, care, se zice, au o 
mărime considerabilă și sînt independente față de guvernul 
rus și cel japonez. Dacă am fi atit de norocoși, încît să găsim 
acolo niște porturi sigure și comode, am face o descoperire 
de mare însemnătate, căci asemenea porturi vor fi locuri de 
adăpostire pentru viitorii navigatori care ar putea fi însărci- 
naţi cu explorarea acestor mări, sau vor înlesni stabilirea 
de legături comerciale cu domeniile învecinate ale celor 
două imperii. Următorul nostru obiectiv. era să topogra- 
fiem coastele insulelor japoneze, să ne îndreptăm apoi 
spre China cît mai la nord posibil și să navigăm de-a 
lungul ei, spre Macao. !. 

„Căziîndu-se de acord asupra acestui plan, am primit 
ordin de la căpitanul Gore ca, în caz de despărţire, să mă 

indrept numaidecît spre Macao. În seara de 9 octombrie la 

ora șase, după ce ieșisem în largul golfului Auaţka, am virat 
spre sud-est cu vîntul din vest-nord-vest. La miezul nopţii am 
intrat într-un calm desăvirșit, care a durat fără întrerupere 
pînă la 10 octombrie la amiază. Aruncînd sonda, am văzut 
că ne aflam într-o apă de o sută ori o sută douăzeci de metri ; 
am petrecut apoi timpul în chip folositor, pescuind bacaleari, 
peste măsură de frumoși și de numeroși. După-amiază se stirni 
dinspre apus o briză, cu ajutorul căreia ne îndreptarăm de-a 
lungul coastei, înspre miazăzi. 

„După ce înfruntarăm mai multe vijelii și ne luptarăm 
cu vinturi potrivnice, care ne îndepărtară de drumul plănuit 
la început, în zorii zilei de 26 octombrie zărirăm cu bucurie 
spre apus o creastă înaltă, care se dovedi curînd a nu fi 
altceva decît Japonia. 

„Navigarăm într-acolo pînă la ora nouă, cînd ajunserăm 
la mai puţin de două leghe de uscat și văzurăm fumul ce se 
ridica deasupra mai multor orașe sau sate și numeroase case 
în apropierea țărmului, așezate în atrăgătoare locuri cultivate. 

„La 29 octombrie, la ora nouă, mutîndu-se vintul la sud 
și norii începînd să coboare, navigarăm în volte și ieșirăm 
în larg spre răsărit ; curînd după aceea zărirăm foarte aproape 
de uscat un vas care plutea de-a lungul țărmului către nord; 
un altul, în zare, venea spre noi din vint. Orice lucru apar- 
ținind unor meleaguri, pe cît de vestite, pe atit de puţin 
cunoscute, se înțelege de la sine că trebuia să ațîțe curio- 
zitatea tuturor ; prin urmare, toată suflarea de pe bord ieși 
într-o clipă pentru a privi pe cei ce veneau. Cînd vasul din 
vint se apropie de noi, viră cît mai spre țărm, iar noi, temîn- 
du-ne să nu-i speriem făcîndu-i să-și închipuie că vrem să-i 
urmărim, puserăm corăbiile în pană, iar nava lor trecu pe la 
prova noastră la o depărtare de vreo jumătate de milă. Ar fi 
fost ușor de vorbit cu ei, dar căpitanul Gore, dîndu-și seama 
după manevrele lor că erau tare înspăimîntaţi, nu vru să le 
sporească teama, socotind că vom avea multe alte prilejuri 
mai nimerite de a intra in legătură cu acest popor, îi lăsarăm 
să se îndepărteze fără a-i opri. 

„La amiază vîntul se înteţi, aducînd cu el o ploaie puter- 
nică ; pînă la ora trei bătu atît de tare, încît marea se umflă 
cum nu-și mai amintea nimeni să mai fi văzut vreodată. 

„Seara pe la opt vijelia se mută către apus, dar violența 
ei nu scăzu; hula porni pe neașteptate din direcţie opusă 

celei de pînă atunci, supunînd corăbiile la eforturi peste 
măsură de mari. În cursul furtunii, mai multe pînze de pe 
Resolution se sfîşiară. 

„De la 29 octombrie pină la 5 noiembrie am continuat 
să plutim către sud-est; vremea foarte nestatornică era înso- 
ţită de fulgere și multe ploi. În cursul acestor zile am trecut 
pe lîngă multe bancuri de piatră ponce, din care am pescuit 
mai multe bucăţi care cîntăreau de la o uncie pînă la trei 
funzi. Am presupus că aceste pietre fuseseră aruncate în mare 
de diferite erupții vulcanice, deoarece multe din ele erau 
acoperite cu midii, pe cînd altele erau cu desăvirșire libere. 

„În ziua de 15 noiembrie, zărind trei insule, am virat 
către capătul sudic al celei mai mari, pe care se afla un deal 
înalt, sterp, cam turtit în virf și care, privit dinspre vest-sud- 
vest, avea înfățișarea unui crater de vulcan. Pămîntul, stincile 
sau nisipul — căci nu se putea distinge lesne din ce era 
alcătuită suprafața insulei — se înfățișa privirii în felurite 
culori ; după cele ce vedeam și după puternicul miros de sulf 
ce simţeam în timp ce ne apropiam de promontoriu, am ajuns 
la concluzia că acolo se află multă pucioasă. Ciţiva ofiţeri 
de pe Resolution, care trecuse mai aproape de uscat, aveau 
impresia că .au văzut ridicîindu-se aburi de pe culmea 
colinei. Din această cauză căpitanul Gore îi puse numele de 
Sulphur Island !. 

„Căpitanul Gore îndreptă acum prova către insulele 
Bashee, spre vest-sud-vest, nădăjduind să găsească acolo 
oarecare merinde proaspete, ceea ce ar fi scurtat șederea 
în Macao ; dar din nenorocire trecu pe lîngă ele fără să le 
vadă, din cauză că harta pe care se bizuia era greșită. 

„Înainte de amiază, în ziua de 29 noiembrie, dublarăm 
mai multe bărci de pescuit chinezești, ai căror ocupanţii ne 
priviră cu multă nepăsare. Ne aflam acum aproape de latitu- 
dinea insulelor Lima ?, așa că virarăm spre nord-vest și după 
ce înaintarăm douăzeci şi două de mile, zărirăm una dintre ele 
la nouă sau zece leghe spre apus. 

„În dimineaţa zilei de 30 noiembrie navigam în lungui 
insulelor Lima. La ora nouă o barcă chinezească, ce stătuse 
înainte pe lingă Resolution, veni aproape de noi, iar oamenii 

din ea voiră să ne trimită pe bord un pilot, ceea ce refuzarăm, 
întrucît obligația noastră era să urmăm corabia tovarășă. 

„Ne-am bucurat însă cînd, curînd după aceea, am văzut 
că Resolution trage o lovitură de tun și arborează culorile 
prin care cerea un pilot. Se mai semnaliză o dată şi atunci 
asistarăm la o strașnică întrecere între patru bărci chinezești ; 
după ce căpitanul Gore se tocmi cu cel ce sosise primul, să 
conducă vasul pînă la Tay-pa pentru treizeci de dolari, îmi 
trimise vorbă că, din moment ce ne era foarte ușor să-i urmă- 
rim, noi ne puteam scuti de această cheltuială. Nu mult după 
aceea, un al doilea pilot se urcă pe bordul corăbiei Resolution 
şi stărui s-o conducă el; fără multă vorbă puse mîna pe cîrmă 
și începu să dea ordine să se reducă din pînze. Între cei doi 
piloți izbucni atunci o ceartă violentă care, în cele din urmă, 
se încheie cu un compromis în privinţa împărțirii sumei. 

„Dind urmare instrucţiunilor Consiliului Amiralității pri- 
mite de căpitanul Cook, ofiţerii și marinarii trebuiau să predea 
acum jurnalele și orice alte note referitoare la istoria călă- 
toriei noastre. Îndeplinirea acestei porunci necesită oarecare 
delicateţe și fermitate. De aceea am adunat pe punte tot echi- 
pajul corăbiei și le-am adus tuturor la cunoștință ordinele 
primite și motivele care credeam că ar putea să-i determine 
să dea dovadă de promptă supunere. În același timp le-am spus 
că hîrtiile pe care nu doreau să le trimită la Amiralitate vor 
fi pecetluite în prezenţa lor și ţinute în păstrarea mea, pînă 
ce intenţiile Consiliului cu privire la publicarea istoriei călă- 
toriei vor fi împlinite ; apoi aceste hîrtii le vor fi înapoiate în 
modul cel mai cinstit. 

„Trebuie să mărturisesc cu deplină satisfacţie că propu- 
nerile mele obţinură atît aprobarea ofiţerilor cît și a mari- 
narilor, care se supuseră cu dragă inimă ; și sînt încredinţat 
că mi-a fost predată orice bucăţică de hirtie care cuprindea 
vreo însemnare referitoare la călătorie. Ca să fiu cu totul 
drept, voi declara că oamenii acestui echipaj au fost cu adevă- 
rat cei mai ascultători și mai binevoitori marinari pe care 
i-am cunoscut vreodată, deși erau aproape toţi foarte tineri 
și nu mai serviseră niciodată pe corăbii de război. 

„În tot cursul zilei de 1 decembrie ne-am trudit să navigăm 
in vînt, pînă cînd am izbutit să ancorăm la ora șase seara. 

" „În seara zilei de 2 decembrie căpitanul Gore m-a trimis 
pe țărm să vizitez pe guvernatorul portughez și să-i cer să mă 

ajute să procur hrană proaspătă pentru echipajele noastre. 
În același timp am întocmit o listă de articolele marinăreşti 
de care duceau mare lipsă amîndouă vasele, căci aveam de 
gînd să merg mai departe la Canton și să stărui pe lîngă 
funcţionarii Companiei Indiilor Răsăritene, care erau la acea 
dată acolo. Cînd am sosit la cetăţuie, maiorul fortului mi-a făcut 
cunoscut că guvernatorul era bolnav și că deci nu era în stare 
să mă primească ; l-am încunoștinţat atunci pe el de dorinţa 
mea de a porni imediat spre Canton, iar el mi-a spus că ei nu 
se puteau încumeta să-mi facă rost de o barcă pînă nu obţineam 
încuviințarea lui ho-po, adică a vameșului; demersurile în 
acest scop trebuiau făcute pe lingă guvernatorul chinez 
din Canton. 


„În faţa acestei neprevăzute întirzieri mă cuprinsese 
ciuda, pe care n-o întrecea decît nerăbdarea cu care aşteptam 
de atîta vreme un prilej de a căpăta vreo știre din Europa. 
Se întîmplă adesea ca, atunci cînd urmărești cu înverșunare 
o ţintă, să-ţi scape din vedere tocmai mijlocul cel mai ușor 
de a ajunge la ea. Așa s-a întîmplat și cu mine, căci mă 
înapoiam tare amărit la corabie, cînd un ofițer portughez 
care mă însoțea, mă întrebă dacă nu aveam de gind să fac o 
vizită englezilor din Macao. Nu e nevoie să adaug cu cită 
nemaipomenită bucurie am primit această idee, și nici spe- 
ranţele, îngrijorarea și temerile, ori lupta dintre curiozitate 
și teamă — care se dădea în cugetul meu pe cînd pășeam 
împreună către locuinţa unuia dintre compatrioţii noștri. 

„Fiind într-o asemenea stare de agitaţie, n-a fost de mirare 
că primirea ce ni s-a făcut, deși n-a fost nici nepoliticoasă, 
nici lipsită de bunăvoință, ni s-a părut rece și formală. La 
întrebările noastre, care se refereau la subiecte de interes 
personal, ni se dădu — cum era și firesc — prea puţină satis- 
facţie ; dar cînd aflarăm dintr-o dată ce evenimente de ordin 
public avuseseră loc de la plecarea noastră din ţară, orice 
alt sentiment se șterse și rămaserăm cîtva timp aproape lipsiţi 
de puterea de a judeca !. 

„La data de 9 decembrie căpitanul Gore primi răspuns de 
la Comitetul englez pentru supravegherea încărcăturilor din 
Canton, prin care era asigurat că se va face tot posibilul 
pentru a ni se procura cît mai neîntirziat proviziile de care 

aveam nevoie și că se va trimite un pașaport pentru unul 
din ofiţeri. 

„În ziua următoare, un negustor englez dintr-unul din 
stabilimentele noastre din Indiile Răsăritene făcu un demers 
pe lingă căpitanul Gore ca acesta să-i dea ajutor cu vreo 
cîțiva oameni spre a putea duce pînă la Canton un vas pe 
care îl cumpărase la Macao. Căpitanul Gore, socotind că era 
un bun prilej pentru plecarea mea în acea localitate, îmi dădu 
dispoziţii să iau cu mine pe al doilea locotenent, pe ofițerul 
care comanda soldaţii și zece mateloţi. Deși nu era modul cel 
mai potrivit în care aș fi dorit eu să vizitez orașul Canton, 
totuși, întrucît data cînd ar fi puiut sosi pașaportul era foarte 
nesigură, iar prezența mea ar fi contribuit în mare măsură la 
expedierea mai grabnică a proviziilor noastre, nu mai stătui 
la îndoială și accepti. 

„Am ajuns la Canton la 18 decembrie, puţin după ce se 
întunecase și am debarcat la factoria! engleză, unde, deși 
vizita mea era cu totul neaștepiată, am fost primit cu atenţie 
și politeţe. Dorind să-mi scurtez pe cît posibil șederea, am 
cerut celor de acolo să-mi procure bărci pentru a doua zi ca 
să pot transporta mărfurile ; dar am fost înștiințat că o ase- 
menea afacere nu se putea încheia atît de repede în această 
țară, că trebuiau îndeplinite multe formalităţi şi că, pe 
scurt, răbdarea este o virtute de care nu te poţi lipsi în 
imperiul chinez. 


„Am așteptat timp de mai multe zile rezultatul demersu- 
lui nostru, fără a ajunge la convingerea că lucrurile ar fi 
progresat cît de puţin. Pe cînd stam la îndoială cu privire la 
măsurile care ar fi fost mai indicate să le iau, comandantul 
unei corăbii locale îmi înmînă o scrisoare de la căpitanul 
Gore, prin care acesta îmi dădea de știre că-l tocmise spre 
a ne aduce pe propriul lui risc și cu toate mărfurile în Tay-pa. 


„Întrucît Cantonul era probabil cea mai avantajoasă piaţă 
pentru blănuri, căpitanul Gore mă însărcină să iau vreo două- 
zeci de piei de vidră de mare, cele mai multe proprietatea 
defuncților noștri căpitani, și să le desfac la cel mai bun preţ 
ce-l puteam obţine ; însărcinarea îmi dădu prilejul de a face 
cunoștință cu geniul mercantil al chinezilor. Mi-am manifestat 
intenţiile față de unul dintre supraveghetorii comerciali 

englezi și i-am arătat dorința mea de a fi recomandat unui 
negustor chinez de încredere, care ar putea să-mi ofere un 
preţ bun. După ce am întins marfa în faţa lui, acesta le-a 
cercetat cu multă luare-aminte și mi-a spus că nu se putea 
încumeta să-mi dea mai mult de trei sute de dolari. Întrucît 
știam preţul cu care se vindeau aceste piei în Kamciatka, 
mi-am dat seama că nu-mi oferea nici jumătate din valoarea 
lor, așa că am fost nevoit să mă apuc de tocmeală. La rîndul 
meu, i-am cerut o mie; chinezul urcă la cinci sute; apoi 
îmi dădu ceai și porțelan în valoare de încă o sută; apoi 
aceeași sumă în bani ; în cele din urmă urcă la șapte sute de 
dolari, după care eu lăsai la nouă sute. În fine, ostenind sămă 
tot tocmesc, am consimţit să primesc opt sute. 

„În timpul șederii mele la Canton, unul dintre englezi mă 
luă cu el în vizită la un om cu mare trecere în oraș. Am fost 
primiți într-o cameră lungă sau o galerie, în capătul căreia 
se afla o masă; îndărătul ei era așezat un scaun mare, iar 
de-a lungul fiecărei laturi a camerei se afla un șir de alte. 
scaune. Învăţasem în prealabil că, dacă voiai să te porţi 
civilizat, trebuia să rămii cît mai mult timp cu putinţă în 
picioare ; nu mi-a fost greu să îndeplinesc acest gest de eti- 
chetă ; apoi am fost trataţi cu ceai și cu niște fructe, unele 
conservate, altele proaspete. Amfitrionul nostru era foarte 
gras și avea o figură blajină și greoaie, dar o ţinută plină de 
gravitate. Vorbea puţin și stricat engleza și portugheza ; 
după ce luarăm răcoritoarele, ne plimbă prin locuinţa și gră- 
dina sa, ca să ne arate îmbunătățirile pe care le făcuse: 
apoi plecarăm. 

„În seara zilei de 26 decembrie mi-am luat rămas bun de 
la supraveghetorii încărcăturilor, mulțumindu-le pentru înda- 
toritoarea lor bunăvoință ; ei nu uitaseră să trimită pentru 
folosinţa celor de pe corabie un frumos dar constînd în ceai 
şi o mare colecţie de periodice englezești. Acestea din urmă 
erau o valoroasă achiziţie, întrucît ne-au servit atit pentru a 
micșora plictiseala în cursul lungului drum de întoarcere 
spre casă, cit și pentru a ne informa, ca să nu ne înapoiem 
cu totul străini de ceea ce se petrecuse în țara noastră de 
baștină. La ora unu, în dimineața următoare, am părăsit orașul 
Canton și am sosit la Macao a doua zi cam la aceeași oră, 
după ce trecuserăm printr-un canal situat la vest de cel prir 
care venisem. 


ab, pa 


„În timpul lipsei noastre se încinsese un tîrg zdravăn cu 
chinezii pentru pieile de vidră de mare, a căror valoare cres- 
cuse din zi în zi. Unul dintre marinarii noștri își vînduse stocul 
cu opt sute de dolari; iar pentru vreo cîteva piei de prima 
calitate, care erau curate și fuseseră bine conservate, se 
primiseră cite o sută douăzeci de dolari pe bucată. Suma 
totală în bani peşini sau în bunuri care se obținuse pentru 
blănurile de pe ambele corăbii nu era mai mică de 2000 de 
lire sterline ; știam cu toţii că cel puţin două treimi din can- 
titatea de piei pe care o procurasem la început de la americani 
se stricase și se tocise prin purtare, sau fusese dăruită ori 
desfăcută în diferite chipuri în Kamciatka. 

„Marinarii noştri fuseseră apucaţi de o turbată dorință- 
de a se întoarce la Riîul lui Cook, pentru o nouă încărcătură 
de piei, ca să se îmbogăţească dintr-o dată ; din cauza aceasta 
erau cît pe ce să ajungă la o revoltă făţișă. 

„În urma negoţului de piei de vidră cu chinezii, o schim- 
bare foarte ciudată se produsese în îmbrăcămintea întregului 
nostru echipaj. La sosirea noastră aici, înfățișarea zdrenţă- 
roasă, atit a ofiţerilor mai tineri, cît și a marinarilor, era de 
nedescris. Călătoria depășise atunci cu aproape douăsprezece 
luni timpul sorocit la început și mai toate hainele noastre 
europene se tociseră demult prin purtare sau fuseseră cîrpite 
cu petice de piei sau de diferite ţesături căpătate în cursul 
peregrinărilor noastre. Acum toate acestea erau din nou 
cîrpite și înnădite cu cele mai ţipătoare mătăsuri și bumbacuri 
chinezești. 

„În ziua de 12 ianuarie 1780, la amiază, ne-am desprins 
de chei și am curăţat tunurile, care pe bordul corăbiei mele 
erau acum în număr de zece; așa încît, cu ajutorul a patru 
orificii suplimentare în borduri, puteam, dacă ar fi fost nevoie, 
să luptăm cu șapte deodată. 

„Socoteam că era de datoria noastră să ne echipăm. cu 
aceste mijloace de apărare deși, din tipăriturile publice care 
fuseseră primite în timpul din urmă la Canton, reieșea că gene- 
rozitatea dușmanilor noștri |! le făcuse în mare măsură de 
prisos. Deoarece aceste știri liniștitoare ne-au fost confirmate 


! Deoarece între 1778 şi 1780 Anglia era în război cu Franţa, 
Spania și Olanda, coloniile engleze din orient au avut şi ele de sufe- 
tit. — N.T. 

prin scrisorile personale ale mai multor supraveghetori de 
încărcături, căpitanul Gore se simţi obligat să răspundă mări- 
nimoaselor favoruri ce ni se făcuseră prin abţinerea de la 
folosirea oricărui prilej de capturare ce i s-ar fi oferit şi să 
păstreze, în tot cursul călătoriei, cea mai strictă neutralitate. 

„În după-amiaza zilei de 13 ianuarie, la ora două, înăl- 
ţarăm pînzele și Resolution salută fortul din Macao cu unspre- 
zece lovituri de tun, care ne-au fost înapoiate în același număr. 

„În dimineaţa zilei de 20 ianuarie cîrmeam către Pulo 
Condore |; iar la douăsprezece și jumătate ajunserăm să 
vedem insula. De îndată ce ancorarăm, căpitanul Gore ordonă 
să se tragă o lovitură de tun ca să afle indigenii de sosirea 
noastră și să-i atragă pe țărm — măsură care însă nu avu efect. 
În ziua de 21 ianuarie dis-de-dimineaţă echipele de tăietori 
au fost trimise după lemne; acesta era și motivul cel mai 
de seamă care l-a determinat pe căpitanul Gore să se 
îndrepte acolo. 

„Deoarece nici un băștinaș nu voise să se arate, deși se 
mai trăsese încă o lovitură de tun, căpitanul Gore cobori pe 
uscat și plecă în căutarea lor. Înaintarăm vreo doi kilometri 
printr-o pădure deasă în susul unui deal povirnit, după care, 
coborînd, ajunserăm la citeva colibe; pornind eu singur în 
cercetare, poruncii grupului să rămînă deoparte, ca nu cumva 
vederea atitor oameni înarmaţi să-i înspăimînte pe locuitori. 
Descoperii într-una din colibe un om vîrstnic tare înfricoșat, 
care se pregătea să fugă cu lucrurile sale mai de preţ. Îi făcui 
diferite semne, mai cu seamă unul foarte grăitor: anume, am 
scos la iveală un pumn de dolari și am arătat apoi spre o ci- 
readă de bivoli și spre păsările ce alergau în mare număr prim- 
prejurul locuinţelor ; în felul acesta nu mai avu nici o îndoială 
cu privire la scopul vizitei noastre. Arătă spre locul unde se 
afla orașul și ne făcu să pricepem că, mergînd într-acolo, 
toate cerinţele noastre vor fi împlinite. Poruncii apoi unui tînăr 
să ne călăuzească pînă la oraș ca să înlăture o piedică de care 
noi nu ne dădeam seama. Cînd ieșeam din pădure, o turmă 
de bivoli, în număr de cel puţin douăzeci, porniseră în goană 
spre noi înălțindu-și capetele, adulmecînd aerul şi zbierînd 
înfiorător. Ne urmăriseră pînă la colibe și rămăseseră adunaţi 
grămadă la o mică depărtare; bătrinul ne făcu atunci să 


l Insulă în largul coastelor Cochinchinei. — N. T. 

înțelegem c-ar fi extrem de primejdios dacă am, pleca înainte 
ca bivolii să fie mînaţi în pădure ; dar dobiioacele deveniseră 
atit de turbate văzindu-ne, încît localnicii nu reușiră să le 
gonească decît cu multă greutate și după un timp îndelungat. 
Bărbaţii nefiind în stare să ducă treaba la bun sfîrșit, chemară 
în ajutorul lor niște băiețași care, spre uimirea noastră, reu- 
șiră în scurt timp să le ducă de acolo. Mai tîrziu am avut 
prilejul să observăm că la miînatul acestor animale, ca și la 
legatul lor, care se face petrecînd o fringhie printr-o gaură 
din nări, sînt totdeauna folosiţi băieţi mici, care pot să-i 
mîngiîie și să-i îmboldească fără teamă, pe cîtă vreme bărbaţii 
n-ar fi cutezat să se apropie de ei. 

„Am fost apoi conduși în oraș, care era format din două- 
zeci pînă la treizeci de case înghesuite una în alta. 

„Cu ajutorul banilor și arătînd spre diferite lucruri din jur, 
am izbutit să-l fac pe acela care părea omul cel mai de seamă 
de acolo să înţeleagă scopul principal al venirii noastre; la 
rindul meu am priceput tot atît de lesne de la el că șeful sau 
căpetenia lipsea, dar că se va înapoia curînd și că, fără încu- 
viințarea lui, nu se putea face nici un fel de cumpărături. 

„După ce am făcut în cele din urmă rost de un număr de 
bivoli și de cîțiva porci grași, în ziua de 28 ianuarie 1780 am 
ridicat ancora şi, îndată ce-am ieșit în larg, ne-am îndreptat 
spre sud-sud-vest. 

„La data de 2 februarie, la ora opt dimineaţa, sondarăm 
fundul, continuînd tot așa din oră în oră pînă ce trecurăm de 
strîmtoarea Sunda! și dădurăm de fund cu o saulă de patru- 
zeci de metri. 


„În ziua de 5 februarie ne apropiam de coasta Sumatrei. 
Ţinutul este acoperii de păduri pînă la marginea apei, iar 
țărmurile sînt atît de joase, încît marea acoperă pămîntul și 
scaldă trunchiurile copacilor 7. În fiecare dimineaţă observam 
cu groază și silă ceţuri dese și picle plutind deasupra insulei 
pînă ce razele soarelui le împrăștiau ; cred că aceste ceţuri se 
datorau reliefului jos și mlăștinos al țărmului. Țărmurile 
insulei Banca? așezate în partea opusă sînt mult mai înalte, 


1 Strîmtoare între Sumatra și Java.—N.T. 

2 Este vorba de mangrove. În realitate situaţia este inversă: acești 
copaci înaintează în mare în porţiunea bătută de maree.—N.T. 

3 Insula Java.—N.T. 

iar ţinutul dinăuntrul ţării se ridică pînă la o înălţime potri- 
vită şi pare să fie împădurit de la un capăt la altul. 

„În dimineaţa de 9 februarie am primit ordin de la căpi- 
tanul Gore să întîmpin o navă olandeză care apăruse în zare 
spre miazăzi și despre care ne închipuiam că vine din Europa, 
urma ca după ce voi afla ultimele știri, să-l întilnesc fie la 
Cracatoa !, unde avea de gind să se oprească pentru a apro- 
viziona corăbiile cu arac?, fie să meargă mai departe către 
capătul sud-estic al insulei Prințului? și acolo să încarce 
apă și să-l aștept. 

„Prin urmare, am cîrmit către corabia olandeză, care 
ancoră curînd după aceea la răsărit de noi; și apropiindu-ne 
de ea atît cît ne îngăduia mareea, aruncarăm și noi ancora. 

„A doua zi dimineaţa, Williamson se duse pe bordul 
corăbiei olandeze și află că plecase de șapie luni din Europa 
și de trei luni de la Capul Bunei Speranţe; că, înainte de a 
ridica piînzele, Franţa și Spania declaraseră război Marii 
Britanii ; și că lăsase la Cap pe sir Edward Hughes cu o 
escadră de vase de război și o flotă de corăbii ale Indiilor 
Răsăritene. Am trimis numaidecit o barcă să-l înștiinţeze pe 

căpitanul Gore de cele ce aflasem. 

| „La ora trei, în dimineaţa zilei de 12 februarie, traver- 
sarăm spre Insula Prințului și aruncarăm ancora la mai puţin 
de o jumătate de milă de țărm. Locotenentul Lanyan, care mai 
fusese pe aici cu căpitanul Cook în anul 1770, a fost trimis, 
împreună cu master-ul să caute un loc unde ne puteam apro- 
viziona cu apă. 

„Băștinașii, care veniseră la noi curînd după ce ancora- 
serăm, aduseseră provizii din belșug: găini mari și nişte 
broaște țestoase marine, dar multe din acestea din urmă erau 
foarte mici. 

„La data de 19 februarie am plecat împinși de un vînt 
prielnic dinspre nord-vest, iar în ziua următoare, pămîntul 
pe care-l părăseam dispărea în zare. 

„Cît am stat pe această insulă am fost peste măsură de 
uimiţi de marea asemănare a indigenilor în privinţa figurilor, 


1 Insulă în strimtoarea Sunda. —N.T. 
2 Rachiu din lapte de cocos.—N.T. 
3 Insulă în strîimtoarea Sunda. — N. T. 

culorii, purtărilor și chiar și a limbii cu celelalte popoare din 
Pacificul de sud. 

„De cînd intraserăm în strîmtoare, începusem să simțim 
pe pielea noastră puternicele urmări ale acestui climat nesă- 
nătos. Doi dintre oamenii noștri se îmbolnăviră grav de friguri, 
a căror răspîndire a fost totuși împiedicată prin izolarea bol- 
navilor, cărora li s-au dat culcușurile cele mai aerisite; am 
avut mulţumirea destul de rară de a scăpa din aceste mări 
primejdioase fără a pierde o singură ființă, datorită probabil 
sănătăţii viguroase a marinarilor noștri, care au respectat cu 
o stricteţe devenită acum deprindere, regulamentele sanitare 
introduse la noi de căpitanul Cook. 

„Pînă acum căpitanul Gore dorea să mergem de-a dreptul 
la Sfînta Elena, fără a ne mai opri la Capetown, dar cîrma 
corăbiei Resolution se stricase rău, așa că luă hotărîrea să se 
îndrepte numaidecit spre Cap, ca fiind locul cel mai potrivit, 
atit pentru reînsănătoșirea bolnavilor, cît și pentru repara- 
rea cîrmei. 

„În ziua de 10 aprilie, înainte de amiază, zărirăm ceva 
alb îndreptindu-se spre noi; se dovedi a fi un vas de poștă 
englezesc al Indiilor Răsăritene, care părăsise Table Bay cu 
trei zile înainte pentru a transmite ordine flotei din China și 
altor corăbii din Indii. 

„În dimineaţa următoare intrarăm în golful Simon. Găsi- 
răm ancorate aici corăbiile Nassau şi Southampton din Indii, 
care așteptau un convoi către Europa. Resolution salută fortui 
cu unsprezece lovituri de tun și i se răspunse în același fel. 

„Brandt, guvernatorul ținutului, veni să ne viziteze îndată 
ce ancorarăm. Păru tare uimit cînd văzu cît de sănătoși erau 
membrii echipajului nostru, deoarece corabia olandeză care 
părăsise Macao la sosirea noastră acolo şi care ajunsese la 
Cap cu cîtva timp înainte de noi îi raportase că ne aflam 
într-o stare din cele mai nenorocite, nemaiavind decît paispre- 
zece marinari teferi pe bordul corăbiei Resolution şi șapte pe 
bordul navei Discovery. E greu de priceput motivul care i-a 
îndemnat pe acești oameni să răspiîndească o minciună care 
nu avea nici un rost. 

„La 15 aprilie l-am însoţit pe căpitanul Gore la Capetown 
Și, în dimineaţa următoare, am mers în audienţă la baronu: 
Pletenberg, guvernatorul, care ne-a primit cu cea mai mare 
bunăvoință și politeţe posibilă. Atît el, cît şi Brandt aveau 

multă simpatie pentru căpitanul Cook și cea mai înaltă admi- 
Taţie pentru caracterul lui; de aceea ascultară cu o sinceră 
mâhnire istorisirea nenorocirii sale. 

„În cursul șederii noastre la Cap, atît aa cît 
și oamenii de seamă din localitate, fie africani, fie europeni, 
ne-au arătat cele mai prietenoase sentimente. 

„După ce ne-am aprovizionat și ne-am procurat stocul 
necesar de mărfuri marinărești, am ridicat pînzele și am ieșit 
din golf la 9 mai. 

„La data de 12 iunie am trecut ecuatorul pentru a patra 
oară în cursul acestei călătorii. 

„La 12 august zărirăm coasta apuseană a Irlandei și, după 
o încercare nereușită de a pătrunde în portul Galway, de 
unde căpitanul Gore avea de gind să trimită la Londra jurna- 
lele și hărţile călătoriei noastre, ne văzurăm siliţi, din pricina 
puternicelor vinturi din sud, să cîrmim spre miazănoapte. 
Încercarăm apoi să intrăm în Lough şi Swilly!, dar vîntul, 
suflind mereu din aceeași parte, ne sili să ne îndreptăm către 
nordul insulei Lewis 2, iar la data de 22 august, la unsprezece 
dimineaţa, amiîndouă corăbiile aruncară ancorele la Stromness. 
De aici am fost trimis grabnic de către căpitanul Gore să 
anunţ sosirea noastră Consiliului Amiralității, iar în ziua de 
4 octombrie corăbiile ajunseră tefere la Nore, după o absenţă 
de patru ani, două luni și douăzeci și două de zile. 


„Părăsind corabia Discovery la Stromness, am avut satis- 
facţia de a lăsa întregul echipaj în perfectă sănătate; în 
același timp numărul convalescenţilor de pe bordul navei 
Resolution nu depășea doi sau trei, dintre care numai unul nu 
era în stare să presteze serviciul. În cursul călătoriei noastre, 
Resolution pierduse, datorită bolilor, numai cinci oameni, 
dintre care trei se aflau într-o stare precară încă de la ple- 
carea noastră din Anglia ; Discovery nu pierduse nici unul. 
Respectarea strictă a regulamentelor statornicite de căpitanul 
Cook, cu care oamenii se și familiarizaseră poate fi, pe bună 
dreptate, socotită ca principala cauză a acestui succes rar 
întîlnit. Urmările vătămătoare ale consumului de carne sărată 
ar fi putut totuși să se facă simţite în cele din urmă, dacă nu 
ne-am fi ajutat noi singuri, hrănindu-ne ori de cîte ori aveam 


' Golful din nordul Irlandei. — N.T. 
2 Insula cea mai mare din arhipelagul Hebridelor.—N.T. 

prilejul cu orice putea s-o înlocuiască. Și era înlocuită adesea 
cu alimentele pe care oamenii noștri nu fuseseră deprinși să 
le socotească o hrană omenească și care erau uneori peste 
măsură de greţoase, așa încît era nevoie de sforţările unite 
ale puterii de convingere, autorităţii și pildei personale pentru 
a înfrînge prejudecățile și dezgustul marinarilor. 

„Leacurile preventive pe care ne bizuiam îndeosebi erau 
varza acră și supa în pastile. Cît despre remediile antiscor- 
butice cu care eram din plin aprovizionaţi, n-am avut prilejul 
să le încercăm eficacitatea, deoarece pe nici una dintre cele 
două corăbii nu s-au arătat nici cele mai vagi simptome de 
scorbut în tot cursul călătoriei. Malţul și hameiul nostru fuse- 
seră de asemenea păstrate în rezervă pentru cazuri de boală; 
dar cînd le-am cercetat la Capul Bunei Speranţe, am constatat 
că erau în întregime alterate. 

„Tot atunci am deschis cîteva butoaie de făină de biscuiţi, 
mazăre și făină de ovăz și drojdie care, pentru încercare, 
fuseseră ambalate în butoiașe căptușite cu foiţă de cositor; 
le-am găsit pe toate, în afară de mazăre, într-o stare mult mai 
bună decit ne-am fi putut aștepta. 

„Nu pot lăsa să scape prilejul de a recomanda atenţiei 
guvernului necesitatea de a se aloca o cantitate suficientă 
de scoarță peruviană corăbiilor care trec prin regiuni cu un 
climat nesănătos. Pe Discovery a fost un mare noroc că numai 
un singur marinar s-a îmbolnăvit de friguri în strimtoarea 
Sunda și a avut nevoie de acest medicament, căci el singur 
a consumat întreaga cantitate pe care o iau medicii de obicei 
pe vase ca al nostru. Dacă însă s-ar fi îmbolnăvit mai mulţi 
oameni, ar fi pierit probabil cu toţii din lipsa singurului leac 
care putea să le micșoreze suferinţa. 

„Un alt fapt în legătură cu această călătorie iese în evi- 
denţă, dacă ţinem seama de durata ei și de natura misiunii 
pe care o aveam; acest fapt, tot atît de puţin obișnuit ca și 
nemaipomenita sănătate a marinarilor, este că cele două 
corăbii nu s-au pierdut niciodată din vedere una pe cealaltă ; 
doar în două rînduri s-a întîmplat așa ceva, dar prima oară din 
cauza unui accident care i se întîmplase corăbiei Discovery 
în largul coastei hawaiene, iar a doua oară, din cauza ceţu- 
rilor pe care le întimpinasem la intrarea golfului Auaţka. 
Nu poate fi o dovadă mai puternică a îndemînării și vigilenţei 

ofițerilor noștri subalterni, cărora le revine aproape în între- 
gime lauda pentru acest merit. 

„Astfel luă sfîrşit o călătorie care s-a remarcat prin 
numărul și însemnătatea descoperirilor. În cursul ei deveni 
cunoscut, pe lîngă alte insule mai mici, frumosul grup numit 
Sandwich și tot atunci se stabili vecinătatea celor două mari 
continente : Asia și America”. 

„Această întreprindere se dovedi fatală principalilor ei 
conducători — căpitanii Cook și Clerke care, după cum am 
văzut, nu s-au mai întors. Căpitanul King, cu sănătatea măci- 
nată de climă și osteneli, supravieţui totuși ca să publice 
relatarea călătoriei care îi va imortaliza numele ; dar, curind 
după aceea, căzu victimă suferințelor îndurate în slujba țării 
sale. Muri în toamna anului 1784 la Nisa, unde se retrăsese 
ca să respire aerul sănătos de acolo. Deși a pierit în floarea 
vîrstei, a lăsat în urmă un nume acoperit de cinste și de care 
se pomenește cu părere de rău. 

Era al patrulea fiu al decanului din Raphoe (Irlanda) dar 
făcea parte dintr-o familie engleză. 

Ajungind la sfîrşitul călătoriilor în care geniul și talentele 
marelui navigator, căpitanul Cook, s-au arătat atit de extra- 
ordinare, nu putem scăpa prilejul de a satisface o dorinţă pe 
care cititorii noștri desigur că o au, și anume de a-i informa 
asupra familiei pe care a lăsat-o căpitanul în urma sa ; făcînd 
aceasta, trebuie să spunem cu părere de rău că ne impunem o 
datorie foarte neplăcută deoarece, din nefericire, sîntem nevoiţi 
să dăm la iveală o poveste de nespusă durere, tristeţe și 
nefericire. 


Cînd a pornit în ultima sa călătorie, căpitanul Cook avea 
o familie formată din soţie și trei fii, dintre care al doilea a 
pierit pe bordul navei de război Thunderer, la vreo şase luni 
după nefericita moarte a tatălui său. Fiul cel mai mare era 
master şi comandant pe cuterul de război Spitfire. În timp ce 
nava se afla în largul portului Poole așteptîndu-și oamenii, 
a încercat să ajungă pe bord cu o barcă, dar a fost împins de 
vijelie departe de țărm ; fiind noapte, atit el, cît şi ceilalţi 
oameni care erau în barcă au pierit. 

Trupul lui a fost găsit după aceea și transportat la Spithead 
pe bordul propriului său vas, iar de acolo a fost dus la 
Cambridge și înmormîntat alături de fratele lui mai mic, care 

murise brusc de friguri și la al cărui serviciu funerar asistase 
numai cu vreo șase săptămîni înainte. 

În acest chip, o mamă duioasă era prea de timpuriu pără- 
sită de soţul și de copiii ei și lăsată să plîngă soarta lor crudă; 
întîimplările acestea i-au rănit atit de adînc inima, încît 
doamna Cook ajunsese doar o umbră din ceea ce fusese 
odinioară. 

Mai rămîne de făcut un lucru: un monument în amintirea 
căpitanului Cook, și anume unul demn de marile sale înfăptuiri, 
de foloasele pe care le-au adus omenirii şi de strălucirea cu 
care numele său a împodobit marina Angliei, — vreun far 
măreț în drumul corăbiilor tuturor naţiunilor, ca să le poată 
călăuzi tefere către porturile lor, sau, dacă așa ceva nu se 
poate, atunci cel puţin o statuie în Trafalgar Square, acolo 
unde dr. Jenner și Sir Charles Napier n-ar trebui să fie expuși 
și în locul cărora ar fi de dorit să se așeze statuile unor 
oameni ca Hardy, Coolingwood, St. Vincent, Howe, Duncan etc. 

Singurul monument în amintirea lui Cook se află în 
prezent la Cambridge și poartă următoarea inscripţie : 


ÎN AMINTIREA 


Căpitanului James Cook din marina regală, unul dintre cei mai 
renumiţi navigatori cu care se poate mîndri epoca de faţă și cele viitoare; 
care a fost ucis de către indigenii din Hawai, în Oceanul Pacific la 14 
februarie 1779, în al 51-lea an al vieţii sale. 

Lui Nathaniel Cook în vîrstă de 16 ani, dispărut odată cu Thunderer, 
navă de război, comandată de căpitanul Boyle Walsingam, într-un uragan 
din cele mai înspăimîntătoare, în octombrie 1780. 


Lui Hugh Cook de la Christ's College, Cambridge, care a murit 
la data de 21 decembrie 1793, în vîrstă de 17 ani. 

Lui James Cook, Esq. comandant în marina regală, care și-a pierdut 
viaţa la 25 ianuarie 1794, în timp ce trecea din Poole pe Spitfire, cuterul 
de război pe care îl comanda, în al 31-lea an al vieţii sale. 

Elisabethei Cook, care a murit la 9 aprilie 1771 în vîrstă de 4 ani. 

Lui Joseph Cook, care a murit la 13 septembrie 1768 în vîrstă 
de o lună. 

Lui George Cook, care a murit la 1 octombrie 1772 în vîrstă de 4 luni. 

Toţi, copii ai celui menţionat întîi, căpitanul James Cook, şi ai 
Elisabethei Cook, care a supravieţuit soțului ei 56 de ani și a părăsit 
această viaţă la 13 mai 1835, la reședința ei din Clapham, Surrey, în 
al 94-lea an al existenţei sale. 

rîndul: în loc. de: se va citi: 
7 de sus resaca valurilor resaca 
2 de jos vînturilor valurilor 
17 de sus nebune nebuni 
4 de jos este numele altei imbră- era căpetenie de un 
câminţi foarte des rang mai înalt şi 
purtată de femeile cum îl văzu pe 

